
Предговор 


О ТУКИДИДУ И ПЕЛОПОНЕСКОМ РАТУ 


Доба највећег домета атинске цивилизације, раздобље између 
персијских ратова 480. и почетка Пелопонеског рата 431. године, доба 
је два велика историчара: Херодота и Тукидида. Али, иако ова два 
писца раздваја само једна генерација, њихов приступ историјској 
грађи епохално је различит. Као идеолог и сарадник Периклов, 
Херодот је имао за циљ да истакне заслуге и улогу Атине у рату 
између Европе и Азије. Херодот у својој историји далеко премаша 
постављени циљи даје шири преглед свих оних држава старог Истока, 
које су биле у некаквој вези са хеленским светом. Тако његова 
историја прераста у општу историју (потор те олодеЕ с), са обиљем 
невероватних елемената, анегдотског и мноштвом географског и 
етнолошког материјала. Његов циљ је био више да забави и поучи, 
него да обавести. А поука његове историје, њена филозофска над- 
градња била је у духу тада владајуће филозофије мере, блиске 
делфијском кругу: човек не треба да прекорачи границу која га одваја 
од божанства. Ако је прекорачи, он онда чини обест (оВрс), изазива 
завист бога (увомос Өғоб) и божанску освету (Өєоёікє\о). Тако Херо- 
дот идеолошки још остаје у водама архајске епохе, блиске Пиндару 
и Есхиловој трагедији (Есхилови Персијанци). 

И античка имодерна наука слажу се у оцени даје Тукидид највећи 
историчар антике. И док Херодота називају оцем историје, Тукидид 
је општепризнат као оснивач научне историографије. Тукидид, ме- 
ђутим, пише о једном савременом догађају – о дуготрајном Пело- 
понеском рату, који се водио од 431–403 године пре н.е, између Атине 
на челу њеног Поморског савеза и Спарте, на челу Пелопонеског 
савеза, по коме је рат и добио име. Он пише углавном војну и 
политичку историју свога времена, искључујући све оне појединости 
које нису непосредно утицале на ток и развој ратних догађаја. 
Тукидид своју историју Пелопонеског рата пише не само као савре- 
меник, него и као учесник, који је многим политичким и ратним 
догађајима или сам присуствовао или је податке прикупљао од 
учесника, проверавајући их са више страна. За разлику од Херодота, 
он ће се трудити да остане при критичком и објективном излагању 
чињеница. Логику рата не тумачи осветом богова, већ оставља да 
догађаји говоре сами о себи као сведоци непроменљиве људске 
природе. Уколико Тукидидова. историја имплицитно садржи и неку 
поуку, она се своди на природу људи у ратним околностима, када 
престаје дејство писаних и неписаних закона. И као што истицање 
психолошког чиниоца указује на утицај софистике, његово тумачење 


х ТУКИДИД 
империјалистичке политике Атине ослања се на сам факат силе и 
право јачег. 

Тукидид се родио у Атини, вероватно око 460. године пре н.е. 
По оцу је био потомак трачког краља Олора и по тој линији блиски 
рођак војсковође и државника Кимона, аристократе и лаконофила, 
Церикловог политичког супарника. Био је поседник златних рудника 
на трачкој обали, прекопута острва Тасоса. Према неким античким 
ауторима и жена му је била Трачанка. Као припадник имућне и 
угледне породице добио је више образовање, јер је већ тада почело 
издвајање вишег интелектуалног слоја, који је, под утицајем софи- 
стике и јонске филозофије, био изражен код аристократске омладине. 
Као његови учитељи најчешће се спомињу Антифонт и Анаксагора. 
Да је утицај софиста био велики, види се не само из композиције 
његових говора, већ и из особености његовог стила уопште. Зна се 
да је био изабран за стратега 424. године, у току Пелопонеског рата, 
и да је био заповедник једне ескадре од седам бродова. Закаснивши 
да приликом опсаде Амфипоља дође на време, био је прогнан из 
земље, па је у време Пелопонеског рата двадесет година провео у 
изгнанству. Крајем рата вратио се у Атину и вероватно је негде одмах 
после тога изгубио живот у нередима који су пратили ратни пораз. 
Иако о томе постоје и супротна мишљења, вероватно је умро у Атини 
пошто су његов гроб, поред Кононовог, показивали још у другом 
столећу наше ере. У своме спису, па чак и тамо где говори о учешћу 
у рату, Тукидид нерадо говори о себи. Али на једном месту он 
изричито каже да му је изгнанство омогућило да стигне до разних 
места на широком простору, на коме су се развијали сукоби између 
зараћених страна, и да тако буде обавештен из прве руке. Сматра се 
да је своје дело писао накнадно, пошто је претходно прикупио и 
скицирао цео материјал. По особености распореда грађе и уну- 
трашњој кохезији излагања, претпоставља се да је Тукидид брижљиво 
дотеривао претходно скицирану грађу. Када је настало ово дело у 
науци још није сасвим расветљено, па то и друге нејасне појединости 
представљају тзв. шй укидидско пштање. Највећу загонетку, међутим, 
свакако чини недовршеност његовог дела, које обухвата само првих 
двадесет година рата 431–411, а прекида се 411. годином. Такође, још 
увек нису решена ни питања у вези с последњом, осмом књигом, која 
нема стилску дотераност претходних, а недостају јој и беседе које су 
уметнуте у нарацију претходних поглавља, а чине једну од главних 
одлика његовог стила. Претпоставља се да је ову последњу књигу 
редиговао неки други аутор, после Тукидидове смрти. 

Недовршеност дела и недовољна дотераност ове последње књиге 
представљају основу за сумњу да се ради о његовој насилној смрти. 
Та индиција, као и читав низ проблема везаних за ауторство чине 
саставни део тукидидског питања у историографији и класичној 
филологији. 

Пелопонески рат избио је између Атине и Спарте тридесетих 
година У века пре н.е, обухвативши већину хеленских државица, које 
су тако биле сврстане у два супарничка блока: с једне стране је стајао 
Атински поморски савез са око 300 мањих и већих полиса из Егејског 
басена, са Халкидика, трачких обала и подручја Понта и Пропонтиде, 

а с друге је стајала Спарта, највећа копнена сила, удружена са својим 
савезницима из средње Грчке и Пелопонеза, на челу тзв. Пелопо- 
неског савеза, по коме је рат и добио име. Рат се водио скоро 30 
година на огромном простору од Понта до Сицилије, од трачке обале 
до Пелопонеза. Тукидид, дакле, пише монографију која се ограни- 
чавала на један одређени период хеленске историје, на онај уну- 
трашњи сукоб између два војна блока, који је са прекидима трајао 
од 431. до 404. године. За разлику од Херодота, Тукидид се строго 
држи теме. Пре свега, он излаже војну и политичку историју, битке 
и политичке узроке и последице ових војних операција. Иако истиче 
и психолошке и моралне последице разорне моћи ратова и буна у 
току овог трагичног периода хеленске историје, Тукидид не прелази 
оквире политичке и војне сфере. Све оно што је приватно, лично и 
анегдотско остаје изван његовог интересовања. Држећи се строго 
чињеница, остаје трезвен и објективан хроничар догађаја, непристра- 
сан и критичан. Не хвалећи, нити претерано осуђујући, он пише своје 
дело пре свега као пример људског понашања у ратним условима. 
Његова оданост атинској домовини не спречава га да види опасно 
заоштравање атинског империјализма, исто онако као и грешке 
противника. Његовој објективној и критичкој научној методи страно 
је филозофско уопштавање и метафизичко тумачење историје. Уче- 
ник нових струјања у хеленској мисли (софисти и почетак науке: 
Анаксагора, Хипократ, Демокрит), новијег развоја трагедије и агно- 
стицизма старе атичке комедије, Тукидид се задржао у реалној сфери 
људског (то аудратетоу), полазећи од тога да је људска природа онај 
стални, непроменљиви елеменат у свој пролазности историјских 
догађаја. Као и Протагора, и Тукидид је човека и његову природу 
стављао у средиште свега постојећег. Мерило не треба тражити у 
некој натприродној сфери: човек је мерило свих ствари. Божанство 
не утиче на токове историје. И док Херодотова историја сведочи о 
Атини и њеној демократији у успону, која се у првој половини 
пентеконтаетије тако афирмисала и у економији м у култури, Туки- 
дид, сведок пропадања Атинског поморског савеза и кризе атинске 
демократије, исказује песимизам, сумњу у људску природу уопште, 
исто онако као што је то чинио и Еурипид у својим трагедијама. Јер, 
када у ратним приликама престаје власт закона државе, људи по 
правилу показују дивљу заслепљеност, а о судбинама људи и држава 

не одлучује нека виша промисао него случај. Тако Тукидидов агно- 
стицизам и трагично схватање живота доминира његовим делом, а с 
друге стране, тај његов став био је инспирисан трагичним стањем 
Атине у овом дугом и разорном рату. 

Главни узрок Пелопонеског рата било је супарништво Атине и 
Спарте око вођства у хеленском свету. Тукидид истиче да је Спарта 
са незадовољством пратила ширење атинске моћи и стварање њене 
империје почетком У века, после Грчко-персијских ратова. 

Као највећа копнена држава са строго олигархијским уставом, 
по коме су сва политичка права, као и својина над земљом, били у 
рукама мањине (спартијати), Спарта је кроз читав архајски период 
(од УШ-МГ века), захваљујући утицају једне кохерентне аристократ- 
ске интернационале и уз помоћ делфијског свештеничког центра, 
одржавала водећу улогу у хеленском свету. Не само зато што је са 
својом професионалном војском хоплита била најјача копнена сила 
међу Хеленима, већ и стога што је у првом плану био дорски идеал 
телесних одлика, које су се проверавале на свехеленским атлетским 
такмичењима. Тиме је продужаван аристократски идеал Хомерове 
епопеје: порекло, физичке одлике и част, идеја који ће свој последњи 
сјај добити у Пиндаровим одама. 

Почетком У века, после победе њених хоплита у Грчко-персиј- 
ским ратовима, на Маратонском пољу 490, и флоте у бици код 
Саламине десет година касније, за Атину настаје прекретница, и она 
постепено преузима место хегемона у хеленском свету. 

Из јонских државица, удружених у Делски савез ради одбране 
од персијске опасности, постепено се створио Атински поморски 
савез, и благајна, у коју су савезници давали допринос за изградњу 
флоте, 454. била је пренета у Атину. Улог савезничких држава, који 
је у почетку износио 460 таланата, постепено се увећавао, да би пред 
почетак Пелопонеског рата износио 600 таланата. У току рата овај 
износ се повећао на 1300 таланата. Број градова који су приступили 
у Атински поморски савез непрестано се увећавао, тако да је пред 
сам почетак рата атинско поморско царство обухватало око 300 
градова државица, углавном из Егејског басена: јонска острва и 

малоазијско јонско приморје, као и Ликију, Карију и Памфилију, све 
до Родоса, затим Халкидик, трачко приморје, као и обале Пропонтиде 
и Понта. Ширењем Атинског савеза повећавала се и његова моћ. 
Допринос је постао принудни порез, а савезници су постали поданици. 
У трговинским и другим парницама били су подвргнути атинској 
јурисдикцији. У трговачком саобраћају Атина је имала монопол. 
Атињани су у многе савезничке области слали своје војничке посаде 
и војне инспекторе (етисколос) а својим сиромашним грађанима 
додељивали парцеле у савезничким земљама (к^прооҳіои). Овај пре- 
лазак од поморског савеза у империју није увек текао без отпора, 

поготову што је Атина у многим градовима по свом обрасцу насилно 
наметала устав. Већина незадовољних савезничких држава тражила 
је и добијала потпору у Спарти, а нарочито онда када се радило о 
покушајима олигархијске побуне. Ипак, неки историчари истичу да 
је моћ атинске државе и њене флоте осигуравала слободу трговин- 
ског саобраћаја не само од Персије већ и од пирата и разбојника, те 
тако омогућавала несметани поморски саобраћај, процват трговине 
у источном Медитерану и допринела општем просперитету. 

Као највећа копнена држава са олигархијским уставом, Спарта 
је од МІ до Ш века пре н.е., захваљујући утицају родовске аристокра- 
тије у хеленским државама, имала одлучујући утицај у хеленском 
свету. Као војна сила истицала се својом професионалном војском 
хоплита, војничком дисциплином, строгошћу својих обичаја, а наро- 
чито стављањем у први план дорског идеала физичких одлика. 

Захлађење односа између Атине и Спарте почело је одмах после 

ратова са Персијом. Темистокле је први увидео да Атини прети већа 
опасност од Спарте него од Персије, коју су Парти тренутно чинили. 
мање опасном. Продубљивању јаза између ове две државе битно је 
допринела и разлика у државном уређењу и све већи развој демокра- 
тије и народне власти у Атини. Дух демократског Солоновог устава 
и даље је стајао у основи њеног уређења. Политичка права грађана 
непосредно су зависила од моћи њиховог личног наоружања. Пошто 
су се грађани сви наоружавали о свом трошку, они који су више 
трошили на оружје имали су већа политичка права у владању држа- 
вом (бтдокрала тбу Олло ларехоцемфу). Коњаници су се регрутовали 
од племића, док је тешко наоружана пешадија, хоплити, била попу- 
њавана из редова сељака, поседника и средњег градског сталежа 
(трговци, занатлије). Ова три сталежа активно су учествовала у 
државној управи и судству, док су беземљаши (тети) служили у лако 
наоружаним трупама и сви су били чланови скупштине, иако дуго 
нису могли да обављају никакве јавне функције. 

У току пентеконтаетије процес демократизације је и даље на- 
предовао, нарочито Клистеновим и Ефијалтовим реформама које су 
задале завршни ударац политичком утицају родовске аристократије. 
Али, како је у основи атинске демократије стајао систем њеног 
наоружања, преношењем центра са копнене војске на флоту, мења 
се и природа саме демократије. И док је у првој половини У века 
доминирала сељачко-поседничка хоплитска фаланга, са порастом 
поморске моћи и флоте (војне и трговачке), тежиште се све више 
преноси на армију морнара и другог поморског особља (уоотікОу 
ПАЛОС), која се регрутовала из редова градског пролетаријата. Овај 
слој временом добија све већи утицај на државне послове. Овоме 
нарочито доприноси увођење плата за неке државне службе (плата 
поротника или плата већника – сос Воолеотікос, јлобос ёкасткос). 

Све то омогућило је сиромашним грађанима да учествују у активном 
политичком животу. Политика пријатељства са Спартом имала је, 
међу њима, седамдесетих и шездесетих година У века своје представ- 
нике. 

Кимон је својим биткама са Персијом (Еуримедонт 468. и кипар- 
ска Саламина 449.) коначно сузбио персијску политичку моћ у источ- 
ном Медитерану. Лаконофилске тенденције, које је локазивао Кимон, 
престале су његовом смрћу. Перикле, који је затим скоро неогра- 
ничено водио политику Атине у раздобљу између 461. и 429. године, 
све се више удаљавао од Спарте и њеног Пелопонеског савеза, а 
ширењем поморског царства и економском експанзијом Атина је 
умногоме угрожавала интересе Спарте и њених савезника. У доба 
непосредно пред Пелопонески рат Атина има водећу улогу у трго- 
вачком и политичком саобраћају источног Медитерана. У њену луку 
Пиреј пристиже роба из свих крајева света, а расте и њен извоз у 
друге земље (уље, мермер, вино, керамика). Како је Атина уочи 
Пелопонеског рата имала преко 350.000 становника, приоритет њене 
економске политике био је снабдезање житом. Жито, и веома важна 
првна грађа за флоту, највише су се увозили са Понта (данашња 
Украјина). Снабдевање становништва житом из прекоморских зема- 
ља усмерило је атинску политику и ка другим областима. Авантури- 
стички поход атинске флоте у Египат 460, који се завршио губитком 
200 бродова, имао је за циљ освајање житородне области Египта, 
После тога Атина се окреће западу, Италији и Сицилији, и ту се 
сукобљава са економским интересима Коринта, чланом Пелопоне- 
ског савеза, који је у тим областима имао трговачки капитал. Овај 
сукоб економских интереса знатно је допринео појачавању неприја- 
тељства између атинског и пелопонеског војног блока. Подозрење 
према Перикловом покушају да се оснује панхеленска насеобина у 
Турију, као и према неким другим настојањима да се организују 
панхеленски култови (Деметра и Триптолем), било је неплодотворно 
и само је још више пробудило јаз између два војна савеза. 

У основи антагонизма између Атине и Спарте постојале су и 
разлике у једном ширем погледу на свет, који је био резултат 
племенских одлика. Заједнички су им били религија и еп – све остало 
их је раздвајало. Сјајна интелектуална радозналост Атињана, увек 
спремних на нова открића (ел, јонска филозофија), достигла је свој 
највећи сјај у атичкој трагичкој драми, док је стара атичка комедија 
својим апсолутно слободним иступањима, оштром и неспутаном 
критиком политичких и војних кругова у држави, била израз непре- 
вазиђене слободе мишљења и највиши домет ларрпох – слободе 
речи. У Атини Перикловог времена струјале су нове идеје из широког 

света, учење софиста, Горгије, Протагоре, Сократа и Анаксагоре. 
Државне светковине, Дионисове свечаности, у оквиру којих се при- 
казивала атичка драма, трагедија и комедија, као и празници Пана- 
тенеја и Елеусинских богиња, сјајем својих процесија пружале су 
призор моћи, напретка и сјаја империјалне Атине. За Перикловог 
времена, Атина је заблистала велелепним здањима Партенона, Про- 
пилеја, Одеона и изградњом Пиреја, на којима је радило мноштво и 
неслободног и слободног народа из Атинског савеза. Истовремено, 
Фидија је вајао фриз и сјајну статуу богиње Атене, под чијом ће 
заштитом у Партенону стајати благајна са скоро десет хиљада тала- 
ната у златном новцу и драгоценостима. 

Насупрот овоме, спартански дух је био одан традицији и дужно- 
сти у оквиру закона. Био је то дух војничке дисциплине, телесних 
вежби и одрицања, који је својим аскетским начином живота често 
сурово бранио моралну исправност својих грађана. Спартанци су 
били противници новчане привреде пошто су живели углавном од 
земљорадње. Таква неповерљивост спречавала је сваки дотицај са 
странцима (Еғутћасла) и већу циркулацију добара. 

Подељена на три строго одвојене социјалне категорије – спар- 
тијати, затим хелоти (неслободни покорени становници везани за 
земљу) и занатлије и трговци, који су живели у градским и приобал- 
ним насељима, Спарта је упорно чувала своје аристократско уређење. 
Међутим, сву власт у рукама држао је ратнички слој Спартанаца, а 
сви други одрасли мушкарци од 20 до 60 година живели су у великом 
војничком логору, затвореном за странце, и чувајући се од сваке 
политичке или филозофске иновације и живећи углавном од земљо- 
радње; имали су одбојност чак и према новчаној привреди. За разлику 
од радозналог и живахног јонског духа спремног на сваки подвиг и 


· новину, сталожени дух дорског племена био је конзервативан. Ипак, 


и сам је дошао до специфичног властитог израза у појединим доме- 
нима уметничког стваралаштва: дорски храм, хорска лирика, дити- 
рамб и скулптура са ликовима богова или атлета. 


Ш 


Рат се одвијао у три фазе: први десетогодишњи период, ТЗВ. 
Архидамов рат (назван по Архидаму, спартанском краљу који је 
водио походе на атичку територију) почео је 431. и завршио се 421. 
Никијиним миром. Перикле је имао следећу стратегију: избегавати 
сукобе са главнином спартанске пешадије надмоћнијом по увежба- 
ности и бројности. Зато је заповедио да се све сеоско становништво 

из околине града повуче унутар градских бедема и да се војне акције 
прогив непријатеља изводе флотом, која је, опет, била далеко над- 
моћнија од спартанске. Атинска флота узнемиравала је обале Пело- 
понеза да би се онемогућиле везе са западом, тј. да би се спречила 
коринтска флота у одржавању слободне трговине са јужном Итали- 
јом и Сицилијом. Перикле се ослањао на своју флоту и економску 
надмоћност, са резервом од око 10.000 таланата у новцу и вредностима. 

Међутим, повлачење великог броја становника са села у град 
допринело је катастрофалном помору од куге, у коме је у граду 
страдао сваки четврти становник, а једна трећина хоплита је избачена 
из строја. Губитак за Атину била је и Периклова смрт, који је умро 
за време епидемије куге, 429. године. 

После велике побуне у Потидеји, атинској савезничкој државици 
на Халкидику, Спартанци упућују тамо војску која је имала задатак 
да дигне на устанак атинске савезнике у Тракији, у првом реду 
Амфипољ, на ушћу Стримона, у близини великих пангејских златних 
рудника. Године 424. Брасида долази у посед овог важног града, па 
и новом офанзивом, 422, у којој гину оба команданта, Брасида и 
атински демагог Клеон, Амфипољ остаје у спартанским рукама. 

Најважнији догађај између 421–411, у другој фази рата, била је 
атинска војна експедиција на Сицилију. Насупрот Перикловом савету 
да се у току рата чува само оно што је стечено и да се не иде за новим 
освајањима, 415. је кренула многобројна поморска флота на запад, 
према Сицилији, под вођством Алкибијада, Никије и Демостена. 
Пошто је Алкибијад био опозван са свог командног положаја, он 
побегне у Спарту и његов предлог да се Силицији пошаљу у помоћ 
трупе из Спарте највише је допринео пропасти атинског војног 
подухвата против Сиракузе. Атина овде губи преко 200 бродова и 
35.000 хоплита. Њени савезници се све више одмећу. Новчане резерве 
су на измаку. У Атини је 411. године извршен олигархијски преврат. 

Трећи период одликују борбе које се воде на Хелеспонту. Жи- 
вотно питање целокупне атинске стратегије било је довоз жита са 
Понта и дрвне грађе за бродове. Путеви којима су пристизали конвоји 
са житом били су брањени последњих 7 година рата натчовечанским 
напорима. Атина, која је и овом приликом изгубила половину својих 
потенцијала, са променљивом срећом је чувала Хелеспонт, своје 
последње уточиште. Како је рат требало да се одлучи на мору, а 
Спарта није била поморска сила, у овој последњој фази рата учество- 
вала је и Персија која је својим новцем издржавала пелопонеску 
флоту. Иако су Атињани имали знатних успеха (победе код Абида, 
410, Кизика, 407, Аргинуса, 406), једним вештим маневром спартан- 
ског адмирала Лисандра, Атињани су подлегли у последњој бици код 
Егоспотама 405. године. 

Тукидид је, као што се да видети, имао за предмет један дуготра- 
јан рат у коме је он био не само посматрач и хроничар него и 
непосредни учесник. 

Међутим, поставља се питање и формалне стране, па и метода 
који је Тукидид применио, пре свега у свом истраживању, а затим и 
код самог распореда грађе коју је прикупио. Једном речју, поставља 
се питање научне акрибије и стилистичких особености његовог дела. 

Сматра се да је као историчар потпуно поуздан у погледу пода- 
така, апсолутно објективан и нарочито непристрастан у односу на 
догађаје и учеснике у рату, без обзира да ли се ради о Атини или о 
онима који су били на супротно) страни. 

Два су чиниоца утицала на сигурност и поверење у податке и 
закључке који из њих произилазе: сам Тукидид на једном месту 
изјављује да је у почетку рата био у таквом добу да је одмах почео 
обраћати пажњу (а вероватно и бележити) све оно што је било у вези 
са ратом – пошто је, како истиче, одмах схватио његов значај. С друге 
стране, избором за стратега, он је као један од највиших војних 
старешина морао свакако ближе познавати и ратну тактику, поли- 
тику и њену позадину, бар у првим годинама рата. Када је, међутим, 
због битке код Амфипоља (424. године) и закашњења његове флоте 
био кажњен прогонством, он је осталих 20 година рата провео изван 
Атине, тако да је лако могао да посећује и места где су се одиграле 
битке, као и да дође у додир са учесницима битака или да и сам 
присуствује значајним скуповима и говорима. Он сам истиче да се о 

сваком догађају обавештавао не код оних који су догађај пратили из 
друге руке, него код оних који су били непосредни учесници. Одређене 
чињенице проверавао је и испитивањем већег броја очевидаца. 

Поставља се и питање да ли је Тукидид одмах почео своју хронику 
или је прво само прикупио податке које је касније делимично обра- 
ђивао, или је целокупно дело, у његовој коначној верзији, писао тек 
после свршетка рата. Како Тукидид своје дело није довршио и како 
оно обухвата само 20 година рата – до 411. године – и како осма, 
последња књига није дотерана (у њој нпр. нема ниједне беседе), 
сматра се да је коначно довршавање списа спречила смрт самог 
аутора. 

Да Тукидид није писао хронику рата сукцесивно и да је дело 
настало по једном глобалном, унапред конципираном плану – у томе 
се слажу сви они који су проучавали стилистичке одлике и компози- 
цију Тукидидовог дела. Будући савременик великог замаха атичке 
драме с једне, и продора реторичке софистике (Протагоре, Горгије 
и Антифонта) с друге стране, он је градио своје дело оним истим 

поступком као што су трагичари стварали своје драме из елемената 
мита. 

Многи истраживачи Тукидидовог дела истичу то јединство плана 
не само у његовој идеји композиције, већ и у томе како су чаки 
најситнији детаљи уклопљени у целину и најмања битка приказана 
увек с обзиром на неки претходни план и разлоге који су доносили 
одређене последице. 

Можда је с формалне стране било још неких могућних паралела, 
које су се научницима наметале када су истицали трагичне елементе 
у Тукидидовој историји. Она има сличности с трагедијом, не само као 
рационала концепција садржине рата, и глобално и у појединостима, 
него и у поређењу са неким строго одређеним деловима драме, на 
пример, са функцијом хора. Према неким научницима, ову функцију 
преузеле су у Тукидидовој историји беседе. Има их 41, и као што су 
хорске песме у трагедији најчешће исказивале општу моралну и 
филозофску поруку драме, тако су и у беседама изнесени политички 
и психолошки разлози одређених стања или ратних акција или 
откривени прави карактери мотива и циљева ратних и политичких 
догађаја. И као што се лични суд драмског писца скривао иза самог 
драмског заплета, који је носио иманентну поруку, тако се и Тукидид 
трудио да прикаже своје личности кроз њихова дела и говоре – онако 
како је епопеја представљала своје јунаке „као творце говора и дела“. 

Ови говори, писани под утицајем технике коју су усавршили 
софисти, носили су одлике не само ове говорничке вештине – анти- 
ретичку (говори за и против), него и елементе драмске технике, као 
и стилске украсе који чине стил згуснутијим, на махове нејасним. 
Ипак, говори својом драмском патетиком и унутрашњим осветљава- 
њем личности и садржаја, поред неких елемената описа (опис куге, 
грађанског рата у Коркири, одбране Платеје, Сицилијанске експеди- 
ције), чине Тукидида не само поузданим и објективним историчарем 
већ и веома обдареним писцем.' 


Душанка Обрадовић 


1 Превод је рађен по: Тлигу ез 1 – ТУ (кгапѕі. СЪ Е. Зтић), Сатбпдре, Ме – Џолдоп 1980. 
За предговор је коришћено дело; Ј. де Кот у, Тикудте е! |'"трепаћуте стетеп, Рагіѕ 1951. 





1. Тукидид, Атињанин, описао је рат који су Пелопонежани и 
Атињани водили једни против других. Почео је одмах, од самог 
почетка рата, јер је мислио да ће рат бити велики и најзначајнији од 
свих претходних. То је закључио по томе што су обе стране у свему 
и у сваком погледу биле на врхунцу својих ратних припрема и што 
је видео да се остали хеленски свет сврстава или на једну или на другу 
страну, неки одмах, а други су се спремали да то тек учине. Јер, то је 
био највећи покрет Хелена, једног дела варвара, а могло би се рећи 
и огромног дела људи уопште. Шта је, међутим, било непосредно пре 
тога и у још старија времена, немогуће је тачно испитати због велике 
временске удаљености; али према чињеницама којима бих, идући у 
својим истраживањима веома далеко, могао да верујем, сматрам да 
није било ничега великог, ни у погледу ратова нити у погледу чега 
другог. 

2. Изгледа!, међутим, да оно што ми данас називамо Хеладом у 
старо доба није било стално настањено, него је у ранија времена било 
миграција и свако племе лако је напуштало своју земљу под прити- 
ском неког другог, бројнијег народа. Пошто није било трговине, а 
нису могли једни са другима безбедно саобраћати ни копном ни 
морем, свако је обрађивао своју земљу онолико колико је било 
потребно за живот и нису имали никаквог блага на претек. Будући 
несигурни, јер нису били утврђени бедемима, нису засађивали ни 
воћњаке, да неко не наиђе и не уништи их. И како су сматрали да 
свуда могу да дођу до хране потребне за свакодневни живот, нису се 
тешко одлучивали на промену места; тако, они нису представљали 
никакву моћ ни величином својих градова ни у погледу осталих 
материјалних средстава. А до највеће промене становништва увек је 
долазило у најбољој земљи: она која сада носи назив Тесалија, или 
Беотија, и највећи део Пелопонеза, осим Аркадије, и оне области 
које су биле најплодније. Јер, уколико би у неким друштвеним 
заједницама нарасле материјалне моћи услед плодности земље, до- 
водиле би до међусобних сукоба због којих су касније пропадале. 
Истовремено, оне су биле више изложене и нападима осталих пле- 
мена. Међутим, Атика је увек била настањена истим људима, пошто 
је, понајвише због неплодности тла, била поштеђена побуна. А доказ 
за ову моју тврдњу, и то не баш безначајан, јесте чињеница да због 


1 Следећи одељак, од 2. до 20. главе – тзв. археологија – садржи кратак преглед хеленске 
историје пре Пелопонеског рата. Важан је због тога што Тукидид овде бележи неке иначе 
несачуване податке из најстарије грчке повести, 

миграција остали део Хеладе није толико узнапредовао као Атика. 
Јер сви они који су услед рата или побуне били истерани из других 
области Хеладе, долазили би у Атину као у једну сигурну средину; и 
пошто су постали грађани и бројчано увећали град, Атика, поставши 
за њих недовољно пространа, касније је оснивала своје колоније у 
Јонији. 

3. Слабост старих Хелена особито ми потврђује следећа чиње- 
ница: Хелада пре Тројанског рата није предузела никакав заједнички 
подухват. А чини ми се да ни само то име није још имала цела Хелада, 
већ да тај назив, пре Хелена“, сина Деукалионовог, чак није ни 
постојао; него су различита племена, а понајвише Пелазги“ давали 
називе по своме. Када су, међутим, Хелен и његови синови дошли до 
моћи у Фтиотиди, и када су позвани да пруже помоћ осталим 
градовима, почели су у међусобном додиру све више да се називају 
Хеленима. Али ово име дуго није могло да превагне код свих племена. 
О томе најбоље сведочи Хомер. Јер, иако се родио много касније, 
после Тројанског рата, нигде није тако назвао Хелене ни све заједно 
ни појединачно (осим Ахилејевих пратилаца из Фтиотиде, оних истих 
који су били први Хелени), већ их је у својим песмама називао 
Данајцима, Аргивцима и Ахајцима. А није употребљавао ни реч 
варварин чини ми се због тога што ни Хелени, насупрот варварима, 
нису били издвојени под једним именом. Хелени, међутим, без обзира 
да ли су се сви скупа или сукцесивно, град за градом како су већ једни 
с другима долазили у додир назвали заједничким именом, нису пре 
Тројанског рата предузели ниједан заједнички подухват, било због 
слабости било услед одсуства међусобних веза. А за тај поход су се 
ујединили тек пошто су дуже времена заједно пловили морем. 

4. Како нам је по чувењу познато, Минос? је био најстарији владар 
који је створио флоту и који је под својом влашћу држао највећи део 
онога што данас називамо Хеленским морем. А владао је и Киклад- 
ским острвима. Он је постао први колонизатор највећег броја острва, 
пошто је истерао Карце" и поставио за владаре своје синове. По себи 
се разуме да је очистио море од гусара колико је то било у његовој 
моћи, тако да су му и приходи лакше притицали. 


2 Тухидид о Тројанском рату говори као о историјској чињеници. Машаа да је овај рат донста 
и вођен, али археолошки материјал не даје поуздано доказе за то. Према античкој традицији, 
Тројански рат се одиграо почетком 12. в. прен. е. 

3 Пелазги (Пеласти) је назив који је првобитно означавао племе у северној Грчкој. Тако 

Пелазге спомиње још Хомер (Илијада, 1, 840; ХУП, ЗО1) Име је постепено почело да означава 

прексленско становништво у многим деловима Грчке, Тројаде, острва у Егејском мору, па чак 

и у Италији. 

Фтиотида је област у Тесалији, отаџбина Ахилејева. 

Минос је легендарни краљ Крита, син Зевса и Европе. 

Карци су иредгрчки слој становништва које је око 1200. г. прен. е. прешло са Балкана у Малу 

Азију, свакако ирско острва, како видимо на овом месту код Тукидида. 

5. Некадашњи Хелени, а и они варвари који су становали на 
копну, поред морске обале или на острвима, пошто су лађама све 
више саобраћали једни са другима, предвођени моћним људима, одали 
су се гусарењу, или због своје личне користи или ради издржавања 
оних слабијих. Нападали су на неутврђене градове састављене од 
групе села и одатле прибављали највећи део онога што им је било 
потребно за живот. А због таквог занимања нису трпели никакву 
срамоту, штавише оно им је доносило славу. О томе и данас сведоче 
неки људи са копна, који се диче тиме да то вешто раде, а доказ за 
то су и стари песници који би свима онима који би бродовима 
допловили до обале неизоставно постављали питање да ли су гусари 
и то тако да они којима се ово питање поставља не одбијају да се 
баве тим занимањем нити их они који се труде да то сазнају обасипају 
прекорима. А ина копну су пљачкали једни друге. Велики део Хеладе 
у области Озолских Локра, Етољана и Акарнаца живи и данас на 
стари начин. Овај пљачкашки начин живота оставио је код неких 
становника копна и обичај ношења оружја. 

6. Цела Хелада стајала је под оружјем зато што су насеља била 

незаштићена, а ни међусобни саобраћај није био безбедан, те су 
уобичајили да као и варвари у свакодневном животу носе оружје. А 
доказ да су некада сви подједнако живели на тај начин јесте чињеница 
да неке области Хеладе и данас тако живе. Атињани су били ти који 
су се међу првима оставили оружја. И пошто су почели да живе једним 
слободнијим начином живота, окренули су се већој раскоши. И 
старији људи из богате класе, због свог раскошног начина живота, 
тек однедавна престали су да носе ланене огртаче и да златним 
„цврчцима“' придевају плетенице изнад чела. Отуда се и старији 
Јоњани, због своје сродности с Атињанима, већином још увек држе 
оваквог украшавања. Скромније одело, по садашњој моди, први су 
увели Лакедомонци; и уопште, њихови богатији људи успоставили су 
такав начин живота који би их што више изједначио са простим 
народом. Они су први почели обнаживати своје тело и, приликом 
учешћа у гимнастичким вежбама, пошто би се јавно скинули, мазали 
би се уљем. У старо доба, за време олимпијских игара, атлете су се 
борили са појасевима око стидних делова тела и није прошло много 
година откако су престали то да чине. Међу варварима а највише 
међу онима из Мале Азије где се дају награде за песничање и рвање 
још и сада има неких који се боре опасани. А и у многим другим 
стварима могло би се доказати да су Хелени у старини водили живот 
сличан оном који данас воде варвари. 


7 Под „цврчцима“ се највероватније подразумевају спирале које су служиле као копче, какве 
су иначе честе у археолошким налазима. 

7. Што се тиче градова, они су у новије време подизани на самим 
морским обалама, када је море постало сигурније за пловидбу и када 
су поседовали веће залихе новца. А заузимали су и превлаке и 
учвршћивали их ради трговине, али и ради заштите појединих народа 
од њихових суседа. Међутим, како је бављење гусарством дуго 
трајало, и они са острва и они са копна градили су углавном далеко 
од морске обале (јер, гусари не само да су пљачкали једни друге него 
су то чинили и свима осталима који су становали на обали, чак и ако 
нису били морепловци). И до данашњих дана они још увек станују у 
унутрашњости. 

8. И острвљани су се исто тако бавили гусарством. То су били 
Карци и Феничани. Карци су, наиме, насељавали највећи број острва. 
То се може закључити из следеће чињенице: када су Атињани 
„чистили“ острво Дел у овом истом рату и када су уклонили надгроб- 
не споменике свих оних који су на острву умрли, открило се да су 
половину ових сачињавали Карци, препознати по начину на које је 
било похрањено оружје што је заједно са њима стављено у гроб, као 
и по начину сахрањивања које још и данас постоји. 

Када је Минос створио флоту, море је постало безбедније за 
међусобну пловидбу (отерао је све разбојнике са острва и истовре- 
мено многа од њих населио). И становници са морске обале почели 
су све више да стичу имовину, те су безбедније становали, а неки су 
сг опасавали и бедемима увиђајући да постају све богатији. Тежећи 
за добитком, они који су били слабији подређивали су се јачима а они 
који су били богати и имали у изобиљу блага потчињавали су мање 
градове. Нешто касније, пошто су се све више учвршћивали у оваквом 
начину живота, зарате са Тројом. 

9. Чини ми се да се од свих тадашњих владара Агамемнон“ 
највише истицао својом моћи и да је на тај начин скупио флоту, а не 
стога што су Хеленини просци које је повео били везани заклетвом 
датом Тиндареју. Неки Пелопонежани причају, откривајући најве- 
родостојнија предања која су слушали од својих предака, да је Пелоп", 
дошавши међу сиромашне људе са огромним благом које је донео из 
Азије први стекао моћ и да је земљи, као дошљак, дао своје име. И 
да је касније његовим потомцима пошло за руком да учине још 
значајније ствари. Пошто је, наиме, Еуристеј'!, ратујући у Атици, био 


8 Агамемнон, легендарни краљ Микене и вођа свих Грка у походу на Троју; Атрејев син н 
Менелајев брат. 

9 Тиндареј, муж Леде, мајке лепе Јелене. По легенди, заклео је све Хеленине просце да бране 
оног који је добије за жену. 

10 Пелоп је Танталов син, отац Атрејев и деда Агамемнонов. Са Хиподамијом, коју је уграбио 
од оца и побегао на брзом коњу добијеном од бога Посејдона, имао је шест синова (по неким 
изворима и више) и шест кћери. 

П Еуристеј је син Пелопове кћери Архипе, а по оцу унук великог јунака Персеја. Као краљ 
Микене, наложио је Хераклу извршење дванаест јуначких дела. 

убијен од Хераклида, Атреј који му је био ујак и коме је, као своме 
блиском рођаку, Еуристеј препустио власт у Микени (пошто га је 
отац због убиства Хрисиповог био прогнао), по жељи Микењана, 
који су страховали од Хераклида, а и стога што је давао утисак моћне 
личности и што је освојио наклоност већине народа добио је врховну 
власт над Микеном и над свима онима којима је владао Еуристеј. И 
тако је Пелопова владајућа кућа постала већа од Персејеве. И пошто 
је наследио све ово и пошто је својом флотом у исти мах знатно 
надмашио све остале, Агамемнон је, по моме мишљењу, успео да 
сакупи војску више страхом него популарношћу. Јасно је да је он 
дошао са највећим бројем лађа а да је и Аркађане снабдео бродовима, 
као што сведочи Хомер'“, уколико му је веровати. А на оном месту 
где говори о предавању скиптра Хомер каже да је Агамемнон „владао 
над многим острвима и над целим Аргом“'-. Јер да није имао флоту 
зар би он као човек са копна могао владати острвима, осим оних 
прибрежних (а ова не би могла бити „многа“). И баш из самога похода 
треба закључити какво је стање било пре њега. 
10. Пошто је Микена била мало место,“ или ако данас неки 
градић ондашњег времена изгледа мање важан, ипак ја то не бих 
могао употребити као доказ те одбити да поверујем да поморски 
поход није био онако велики каквим су га песници описали и какав 
је задржан у предању. Када би, наиме, опустео град Лакедемонаца, а 
остали само храмови и темељи зграда, мислим да би се, после дугог 
низа година, код потоњих генерација појавила велика сумња да је 
моћ Спарте била равна њеној слави, иако Лакедемонци држе под 
својом влашћу две трећине целокупног Пелопонеза и многе савез- 
нике изван њега. Па ипак, пошто град не представља једну урбану 
целину, нити у њему има скупоцених храмова и сјајних грађевина, 
већ је, по старом хеленском обичају, састављен од сеоских насеља, 
изгледао би мање значајан него што је био. Међутим, ако би се то 
исто десило са Атином, по изгледу града могло би се претпоставити 
да је њена моћ двоструко већа. И зар није природно што треба мање 
обраћати пажњу на изглед градова, а више на њихову моћ, и да треба 
веровати да је онај војни поход био највећи од свих који су му 
претходили, али да заостаје за овим садашњим експедицијама, уко- 
лико се и овога пута може веровати Хомеровим песмама; јер он, као 
песник, сасвим природно увеличава и улепшава тај ратнички поход, 
који, и поред свега, чак и на тај начин није био тако великог обима. 
Јер он је приказао да су од хиљаду и две стотине бродова беотски 


12 Стих је из Илијаде, П, 612. 

(3 Илијада, И, 101-109. 

14 Микена је у доба Тукидида била обично село, по чијим је остацима тешко замислити њену 
величину и сја) које је имала у 13, веку прен. е. 

имали сваки по сто двадесет људи, док су Филоктетови'? имали по 
педесет", истичући, како ми се чини, оне највеће и оне најмање. О 
величини осталих бродова, међутим, нема ни помена у попису бро- 
дова. А да су сви веслачи били истовремено и борци Хомер је показао 
на примеру Филоктетових лађа, пошто је све веслаче представио као 
стрелце. А није вероватно да је много споредних бродова пловило у 
пратњи краљева и врховних главара особито због тога што су морали 
преваљивати широка морска пространства са својом ратном опре- 
мом, а и стога што нису били покривени него изграђени на старински 
начин, попут гусарских лађа. Ако би се, дакле, узео просек између 
већих и мањих бродова, онда је очигледно да није дошао велики број 
војника, узимајући у обзир да их је све послала читава Хелада. 

11. Узрок томе није био недостатак људи, колико оскудица 
материјалних средстава. Јер, због недостатака у снабдевању они су 
водили само онолико војника колико би могло да се прехрани на 
територији на којој се води рат. А када су стигли и када су победили 
у боју (што је очигледно, јер иначе не би могли да изграде одбрамбена 
утврђења око логора), јасно је да чак ни тада нису употребили сву 
своју војну силу, већ су се због оскудице окренули земљорадњи на 
Херсонесу и гусарству. И пошто су били раштркани, Тројанци су 
боље могли да пруже отпор излазећи увек на мегдан онима који би 
остајали у логору. Да су, међутим, дошли сви заједно са богатом 
опскрдом, без прибегавања пљачки и земљорадњи, и да су рат водили 
без прекида, лако би победили у боју и заузели град. И да су били 
сви на окупу и да нису ступали у бој само са оним делом војске који 
је био на лицу места, они би без пб муке заузели Троју. Али због 
немаштине сви ратови пре овога били су мали по опсегу, па овај иако 
најчувенији од свих ранијих ратова, очигледно је да заправо није био 
тако значајан као што је био чувен и како је преко песника остао у 
предању све до данашњих дана. 

12. Пошто су се у Хелади и после Тројанског рата наставила 
пресељавања и насељавања, она није могла да се смири и да се даље 
развија. Како је повратак Хелена из Илија трајао дуго, проузроковао 
је многе промене и по градовима су избили бројни грађански ратови, 
те су изгнаници подизали нове градове. Тако су ови садашњи Беоћани, 
шездесете године после освајања Троје, пошто су их Тесалци отерали 
са Арна, населили земљу која се сада зове Беотија, а која се раније 
звала Кадмеја. (Само се један део Беоћана већ раније налазио у овој 
земљи од којих су неки заратили и са Илионом.) А и Дорци су, са 
Хераклидима, осамдесете године после рата заузели Пелопонез. Када 


15 Уп. Илијида, И, 716-728, 


16 Филоктет, јунак који је са осталим Грцима пошао на Троју, али је, због уједа змије, остављен 


на острву Лемну. Касније га је под Троју довео Одисеј јер, по « ј · 
освојити без његовог присуства. "Зен аа 

се стешком муком и после много времена потпуно умирила, и када 
су престала протеривања, Хелада је почела оснивати своје колоније. 
Тако су Атињани населили Јонију и већи део острва. А Италију и 
Сицилију понајвише су населили Пелопонежани, као и неке друге 
области у Хелади. Сва та насељавања догодила су се после Тројанског 
рата.” 

13. Пошто је Хелада постајала све моћнија и пошто је стала 
стицати више материјалних средстава него раније и тако увећавала 
државне приходе, у многим градовима успоставиле су се тираниде 
(док су раније постојала патријархална краљевства са тачно утврђе- 
ним повластицама) и Хелени су почели да усавршавају флоту и да се 
све више окрећу мору. Прича се да су Коринћани први почели да се 
баве бродарством онако како то и сада чине, и да су прве тријере у 
Хелади изграђене у Коринту. Изгледа да је коринтски бродоградитељ 
Аменокле направио и Самљанима четири брода. Аменокле је код 
Самљана дошао отприлике три стотине година пре краја Пелопоне- 
ског рата. Најстарија поморска битка за коју знамо била је она коју 
су Коринћани водили против Коркирана: а то је било отприлике две 
стотине шездесет година пре овога истога датума. Пошто су Ко- 
ринћани основали град на превлаци, одувек су тамо имали тржиште, 
јер су Хелени са Пелопонеза а и они изван њега, у старије доба, 
саобраћајући више копном него морем, морали да прођу преко 
њихове територије, ови, то јест, Коринћани постали су моћни и 
богати. О томе сведоче и стари песници називајући ово место „Богати 
Коринт“. Пошто су се Хелени све више почели бавити поморством, 
Коринћани су стекли флоту, сузбили гусарство, образовали трго- 
вишта и са морске и са копнене стране, па је тако захваљујући својим 
приходима град задобио велику моћ. И Јоњани су, али много касније, 
под првим персијским краљем Киром и његовим сином Камбизом, 
створили моћну флоту. И ратујући заједно са Киром, они су једно 
време остали господари свога приобалног мора. И Поликрат,“ сам- 
ски тиранин који је имао моћну флоту у доба Камбиза, потчинио је 
и ставио под своју власт одређени број других острва и, пошто је 
заузео Ренеју," посветио ју је делском Аполону. А Фокејци, који су 
основали Масалију, победе Картагињане у једној поморској бици. 

14. То су биле најмоћније флоте. Али, иако су настале много 
генерација после Тројанског рата, изгледа да су имале мањи број 


17 У периоду 8–6. в. прен. е. 

18 Поликрат је владао Самосом као тиранин приближно од 540. г. до 522. г. прен. е. Захваљујући 
њему, Самос је постаа поморска сила; саградио је и многе монументалне јавне грађевине н 
подстицао развој уметности. 

19 Ренеја је острвце крај Делоса. 

20 Масалија, данас Марсеј, основана је око 600, г. пре н. е. 

тријера“ и да су пентеконторе“ и обични дугачки чамци били 
опремљени исто онако као и они некадашњи. Међутим, нешто пре 
Персијских ратова и Даријеве смрти, који је после Камбиза? завладао 
Персијанцима, широм Сицилије, код сицилијанских тирана, постојао 
је велики број тријера; а такође и код Коркирана. То су у Хелади, 
пре Ксерксовог похода,“ биле последње флоте вредне помена. Ати- 
њани. наиме и Егињани, па и неке друге поморске силе, имали су у 
своме поседу незнатан број лађа и то већином пентеконтора. И тек 
је недавно Темистокле? наговорио Атињане, док су ратовали са 
Егињанима и док су очекивали рат са варварима, да начине бродове 
оне исте са којима је отпочео рат на мору. Па ни ови још увек нису 
имали палубу целом дужином. 

15. Таква је била флота Хелена, и она у старо доба као и она 
касније, па ипак они који су посветили пажњу флоти стекли су знатну 
моћ и што се тиче прихода и у погледу власти над другима. Бродовима 
су организовали походе на острва и потчињавали их и то понајвише 
они који нису имали довољно земље. На копну није било таквог рата 
којим би се неко домогао моћи. Све ратове који су избијали водио је 
свако против својих многобројних суседа. Спољне ратове, далеко од 
своје земље, ради потчињавања других, Хелени нису предузимали. 
Јер, нити су још били окупљени у једну заједницу као поданици 
моћних држава, нити су сами, као равноправни учесници, организо- 
вали заједничке војне походе. Понајвише су поједине суседне држави- 
це водиле међусобне ратове. Једино у рату, који су некада давно 
водили Халкиђани и Еретрејци,° учествовали су и остали Хелени 
као савезници једне или друге стране. 

16. Ту и тамо, неки су имали и тешкоће у развоју. И Јонце, који 
су у своме успону доживели велики домет, покорио је Кир“ (и 
Персија), пошто је покорио Креза и област између реке Халиса и 
мора, и поробио градове на копну. Касније је Дарије са феничанском 
флотом освојио и острва. 

17. Тирани који су били у хеленским градовима и који су водили 
бригу само о себи и о томе како да унапреде своју личност и сопствену 


21 Тријере, „тровесларке“ су брзе лађе са по три рсда весла са обе стране, један изнад другог. 

22 Пентеконторе су ратне лађе са педесет весала, по двадесет пет са сваке стране. 

23 Камбиз, Киров син, владао је Персијом 529-523. г. прен. е., а после њега Дарије, 523-486. 

24 Ксеркс је напао Грчку 480. г. прен. е., да би се после две године повукао, потучен и на копну 
и на мору. 

25 Атински државник Темистокле (око 528-462. пре н. е.) заслужан је за изградњу флоте којом 

су се Атињани супротетапили Персијанцима. Захваљујући њему, Грци су прихватили и одлу- 

) уу У код амине у којој су поразили персијску флоту. О њему в. даље, гл. 89–93; 

44-11 

25 Два трговачка града на острву Еубеји, међусобни ривали. Еретрија је поражена у борби за 
контролу над Лелантинском равницом, али је Халкида крајем 6. века пре н. е. морала да 
препусти део ове равнице атинским насељеницима. 

27 Кир. персијски краљ (559–529) који је проширио персијску државу на исток до Инда, на запад 
до обала Мале Азије. 

породицу, управљали су државним пословима чврстом руком колико 
год им је било могуће, али нису учинили ниједан подухват вредан 
помена изузев можда неких појединаца који су се истакли у сукобу 
са суседима. Тако се Хелада у свим својим областима и кроз дуги низ 
година устручавала да и заједничким снагама учини било какво 
славно дело, а ни градови, узети појединачно сваки за себе, нису 
некако били спремни за подвиге. 
18. Најзад су Лакедемонци збацили не само атинске тиране? него 
и већину оних преосталих из других области Хеладе (којом су дуги 
низ година, од раније, владали тиранском влашћу) осим сицилских 
тирана. Премда је Лакедемон после освајања Дораца који га и данас 
настањују током веома дугог временског периода, имао највише 
побуна од свих познатих земаља, он је од давнина имао добре законе 
и никада није био под тиранима. Јер прошло је више од четири 
стотине година све до краја овога рата како Лакедемонци живе по 
једном истом уставу.“ Због тога су постали моћни, те су одређивали 
политичко устројство и другим градовима. Није прошло много година 
после збацивања тирана а на Маратону" се одиграла битка између 
Персијанаца и Атињана. А десет година касније опет је варварин, са 
огромном војском, пошао на Хеладу да је покори. Пошто су Лакеде- 
монци имали највећу моћ и пошто им је претила највећа опасност, 
стали су на чело свих Хелена који су се удружили да заједно ратују. 
Међутим, Атињани, када су наишли Персијанци, одлуче да напусте 
град, и да, укрцавши се са свом својом покретном имовином на 
бродове, постану морнари. И пошто заједнички одбију варваре, 
кратко време после тога, разиђу се Хелени, једни уз Атињане, а други 
уз Лакедемонце и то, како они који су се одметнули од краља“, тако 
и они који су заједно с њим ратовали. Показало се, дакле, да су ове 
две државе најмоћније; једна је била јака на копну, а друга на мору. 
Али, ратни савез трајао је кратко време. А онда се Лакедемонци и 
Атињани заваде и заједно са својим савезницима зарате једни против 
других. А остали Хелени, уколико је међу њима било некаквих 
размирица, опредељивали су се за једну или за другу страну. Тако су 
се и једни и други, још од времена персијског напада па све до овога 
рата, час склапајући мир, час водећи борбе између себе или против 
својих одметнутих савезника, непрестано припремали за ратне по- 
слове и, уз велику опасност, стицали већа искуства. 
19. Лакедемонци су били на челу једног савеза не обавезујући 
своје савезнике новчаним доприносом, али су се зато старали да ови 
спроводе олигархијски режим искључиво у интересу Спарте, док су 


28 То се десило 510. г. прен. е. 

29 По Тукидиду, спартански устав је настао око 830-810, г., а не у 6. веку пре н. е., како следи 
према Херодоту ( Историја, књ. 1, 65–66). 

3) Битка на Маратонском пољу орада се 4%). г. и тада су Атињани одбили први персијски 
напад. О томе детаљно извештава Херодот, Историја, УІ, 108-118. 

31 Грчка реч Вас Авос односи се на персијског краља. 

Атињани својим савезом руководили тако што су временом одузи- 
мали Ородове од савезничких градова, осим Хија и Лезба, и што су 
свима наметали допринос у новцу.Тако су њихове сопствене резерве 
за овај рат постале веће него, што су биле када су били у пуном цвату, 
а Савез им је још био читав.“ 

20. И тако сам установио да су прилике у давним временима биле 
онакве како сам описао, премда је тешко поверовати сваком све- 
дочанству одреда. Јер, о ранијим догађајима људи једни од других 
примају оно што су чули и без проверавања, па чак ако се то односи 
и на њихову сопствену земљу. Отуда већина Атињана мисли да је 
Хипарх био тиранин када је био убијен од стране Хармодија И 
Аристогентона“. А нису знали да је Хипија, као најстарији син 
Пизистратов, био владар, а да су Хипарх и Тесал били његова браћа. 
И да су се Хармодије и Аристогеитон сумњајући да је онога дана и 
часа када је требало извршити план неко од завереника обавестио 
Хипију држали подаље од овога, мислећи да је унапред упозорен. Али 

пошто су желели да пре него што буду ухваћени нешто ураде, и да 
све ставе на коцку, наишавши случајно код светилишта названог 
Леакориј на Хипарха, који је уређивао Панатенејски опход,“ они га 
убију. Постоје, јоши сада, и многе друге ствари које нису заборављене 
временом, а о којима Хелени немају исправно мишљење. Тако, на 
пример, да у Лакедемону краљеви немају по један, него по два гласа 
ида Лакедемонци у својој војсци имају такозвану Питанску дружину, 
која никада није постојала. У већини случајева, људи се веома мало 
труде у потрази за истином, и више се окрећу ономе што им се нуди 
као готово. 

21. Па ипак неће погрешити онај који према изложеним чиње- 
ницама буде заступао мишљење да су прилике у старини биле 
углавном онакве како сам их описао, не верујући много у приче које 
опевају песници и улешшавају их, а исто тако ни у оно што су 
логографи " саставили са намером да више угоде уху него да кажу 
истину, пошто те приче не подлежу провери и код већине тих прича 
временом преовлада оно што је фантастично, тако да им се не може 
веровати. И нека се зна да сам чињенице састављао са довољном 
тачношћу и на основу јасних доказа, колико је то њихова велика 
старост допуштала. Па иако људи онај рат који се тренутно води увек 


32 Тзв. Атински поморски савез основан је 477. г. прен. е. ради завршетка рата против Персије. 

Уп. ниже. гл. 95. и 96. 

То се десило 514. г. прен. е. Хармодије и Аристогеитон слављени су у народној традицији као 

„тираноубице“. 

34 Пенатенејска , „свеатинска“ свечаност прослављана је сваке године, а нарочито раскошно 
сваке четерте године. Поред свечане поворке, у којој је ношен нови пеплос на дар богињи 
Атини, прирсђиване су игре и приношене жртве. 

35 Чета се звала по спартанском селу Питана. 

36 Логогргфи су најстарији грчки прозни писци, углавном из 6. века пре н, е. Теме њихових 
радова најчешће су хронике, родослови, оснивања градова и сл. 

сматрају највећим, а када он престане више се диве давној прошлости, 
ипак, за оне људе који закључују о садашњим чињеницама, овај рат 
ће показати да је значајнији од свих оних који су били раније. 

22. Што се тиче говора које су разне личности одржале очекујући 
да се зарати или када је већ рат био у току, тешко је сетити се тачно 
свега онога што је речено; то сам или сам чуо, или сам добијао 
обавештења са разних других страна. Говори су наведени онако како 
се мени чинило да би неко у одређеној ситуацији, углавном, требало 
да каже, под условом да то буде што ближе општем смислу онога 
што је доиста речено. Нисам сматрао да су заслужиле да се забележе 
чињенице о ратним догађајима које би дознао од каквог случајног 
намерника, или онако како оне мени изгледају, него о догађајима 
којима сам лично присуствовао или сам о њима чуо од других, али 
полазећи од најстрожег испитивања сваког појединог детаља. То је 
било веома тешко постићи стога што сви очевици појединих догађаја 
нису о њима исто говорили, него онако како је ко био наклоњен 
једној или другој страни или како је ко запамтио. Могуће је, међутим, 
да ће одсуство митског елемента бити мање пријатно за ухо. Али, 
они који желе да јасно сагледају оно што се догодило као и оно што 
ће се једнога дана поново догодити, сходно људској природи, на исти 
или сличан начин ако, дакле, ти буду оценили да је моја историја 
корисна то ће за мене бити довољно. И одиста, она и није састављена 
с циљем неког књижевног надметања, за тренутно слушање, већ као 
тековина за сва времена. 

23. Од свих ранијих подвига највећи је био Персијски рат, али је 
био брзо одлучен двема поморским и пешадијским биткама. Ме- 
ђутим, овај, Пелопонески рат, веома се много одужио и донео толико 
невоља Хелади колико ниједан други рат у истом временском раз- 
маку. Јер, нити је икада толико градова било освајано и опустошено, 
једним од стране варвара а других од самих Хелена, који су међусобно 
ратовали (а било је и таквих градова који су после освајања проме- 
нили и становништво) а није било никада ни толико прогонстава и 
убијања људи, једних у самом рату а других у грађанским немирима. 
И оно што се некада само причало и о чему се само слушало, а у 
стварности ретко потврђивало, постало је мање невероватно: о 
земљотресима који обухватају велики део Земље и имају огромну 

снагу. О помрачењима Сунца, која су се догађала учесталије него 
било у којем времену што нам је остало у сећању, и о великим сушама 
које је у неким крајевима пратила глад и она болест која је нанела 
велику пропаст и уништила огроман број људи: куга. Све ове невоље 
догодиле су се у овом рату. А рат су започели Атињани и Пелопо- 
нежани, раскинувши тридесетогодишњи уговор, који су закључили 

после заузимања Еубеје 3" Због чега су, међутим, раскинули уговор: 
о узроцима и размимоилажењима писао сам већ раније да не би можда 
неко једном запитао из ког је разлога настао међу Хеленима тако 
велики рат. Најистинитији узрок, али онај о коме се најмање говори, 
мислим да је био тај што су Атињани постали велика сила и што су 
уливали страх Лакедемонцима и тако их приморали на рат. Али, 
узроци који су јавно изнесени и са једне и са друге стране, који су их 
довели до тога да раскину уговор и уђу у рат, били су следећи. 

24. Постоји један град по имену Епидамно,“ који се налази с 
десне стране при уласку у Јонски залив а његови први суседи су 
Тауланти, једно варварско племе илирског порекла. Град су колони- 
зовали Коркирани“ а оснивач је био Фалије, син Ератоклидов, 
пореклом Коринћанин, потомак Хераклов, који је по старинском 
обичају био позван из матичног града. У оснивању колоније учество- 
вали су и неки Коринћани и други насељеници дорског порекла. 
Током времена Епидамно је постао моћан и веома насељен. Али, 
пошто су дуги низ година трајали међусобни грађански сукоби, 
становници су били уништени, како се прича, у једном рату који су 
водили са суседним варварима, и лишени те своје велике моћи. У 
последње време, баш пред сам Пелопонески рат, народ је протерао 
племиће; они оду варварима те заједно с њима и са мора и са копна 
почну пљачкати оне који су остали у граду. А како су се Епидамњани 
који су остали у граду нашли у веома тешком положају, они пошаљу 
гласнике у Коркиру, пошто им је она била матични град, молећи 
Коркиране да не гледају мирно њихову пропаст него да их измире са 
бегунцима и да прекину рат са варварима. То су молили као прибегари 
који су се сместили у Херином храму. Међутим, Коркирани не 
прихвате њихову молбу већ их несвршена посла отправе кући. 

25. Када Епидамњани сазнају да им нема никакве помоћи из 
Коркире, били су у недоумици како да разреше насталу ситуацију, те 
пошаљу изасланике у Делфе“ да питају бога да ли да град предају 
Коринћанима, као својим оснивачима и да покушају да од њих добију 
какву помоћ. И тако, по савету пророчишта, дођу Епидамњани у 
Коринт и предају град као коринтску насеобину, доказујући да је 
њихов оснивач био Коринћанин и обелоданивши пророштво. И 
молили су Коринћане да не гледају мирно њихову пропаст већ да им 
притекну у помоћ. Како је и било право, Коринћани прихвате да им 
помогну, сматрајући да колонија исто толико припада њима колико 


37 У питању је мир склопљен 446 – 445. год прен. е. Атина се одрекла освојених територија на 
Пелопонезу, обе стране разграничиле су своје утицајне сфере, а Спарта је признала Атински 
поморски савез. 

38 Елидамно је грчка колонија на Јонском мору, основана око 625. год. прен. е. Касније је позната 
под именам Рутасһіит, данас Драч. 

39 Острва Керкира, одн. Коркира је данашњи Крф. 

40 Депа су свегрчко светилиште и чувено пророчиште бога Аполона, налази се у области 

киди. 

и Коркиранима. А то су учинили и из мржње према Коркиранима 
пошто ови, иако њихови колонисти, нису према матичном граду 
показивали никакву пажњу. Јер, нити су им давали уобичајене по- 
часне дарове на заједничким светковинама нити су отпочињали 
жртвене церемоније заједно са изаслаником из Коринта, као што су 
то чиниле остале колоније, већ су се према њима опходили са презиром. 
Јер у оно време они су по богатству, били равни најбогатијима међу 
Хеленима, а у припремама за рат још и јачи. А што се тиче флоте, 
било је и мало хвалисања о њиховој премоћи и то зато што су ранији 
становници Коркире били Феачани,“ славни са својих лађа. Отуда 
су они све више развијали своју флоту и поседовали стварну моћ; јер, 
када је почео рат имали су сто и двадесет бродова. 

26. На све ове притужбе Коринћани драге воље пошаљу помоћ 
у Епидамно, позивајући свакога ко би хтео да иде као насељеник, а 
у састав своје посаде позвали су и Амбракијце и Леукађане. И тако 
крену пешице у коринтску насеобину Аполонију, прелазећи преко 
копна, из страха да их Коркирани не спрече уколико би хтели да се 
превезу морским путем. Међутим, када су Коркирани сазнали да су 
колонисти и посада стигли у Епидамно пошто се Епидамно већ предао 
Коринћанима они се разбесне. И пошто одмах заплове са двадесет 
пет бродова а затим и са осталом флотом, претећи заповеде Епидам- 
њанима да приме избеглице (јер су бегунци из Епидамна дошли у 
Коркиру и указујући на гробове заједничких предака и блиско срод- 
ство молили Коркиране да их поврате кући) и да се колонисти и 
посада коју су Коринћани послали пошаљу натраг. 

Али, пошто их Епидамњани никако не послушају, Коркирани 
на њих зарате са четрдесет бродова заједно са бегунцима које су 
намеравали да врате натраг, узевши при том и Илире. И пошто су се 
сместили испред града, изјаве да сваки становник Епидамна и сви 
странци који то желе могу да оду без икакве опасности. У супротном, 
понашаће се према њима као према непријатељима. Пошто Епидам- 
њани не послушају, Коркирани опседну град који је превлаком био 
повезан са обалом. 

27. Када су гласници донели вест о опсади Епидамна, Коринћани 
спреме војску и истовремено објаве колонизацију Епидамна, под 
истим условима за све оне који желе да иду. А ако неко не жели да 
пође одмах али жели да учествује у насељавању, нека положи педесет 
драхми и чека код куће. Било је много и оних који су отпловили а и 
оних који су дали новац. А затраже и од Мегарана да им се придруже 
са својим бродовима у случају да их Коркирани ометају у пловидби 
и ови се спреме да крену заједно с њима са осам бродова. Паленци 
из Кефалоније крену са четири а Епидаурани којима је упућена 
слична молба спреме пет бродова, Хермиоњани један, Трезењани два, 


41 Феачани су народ који је, према Хомеровој Одисеји живео на острву Схерији, а оно се у антици 
најчешће идентификовало са Коркиром. 

слична молба спреме пет бродова, Хермиоњани један, Трезењани два, 
Леукађани десет и Амбракијци осам. Тебанцима и Флиунћанима била 
је упућена молба да приложе новац, а Елиђанима да даду и бродове 
и новац док сами Коринћани спреме тридесет бродова и три хиљаде 
хоплита.““ 

28. Када су Коркирани дознали за ове припреме, они дођу у 
Коринт водећи са собом и неке Лакедемонце и Сикиоњане и затраже 
од Коринћана да врате, натраг своју посаду и насељенике пошто 
немају никаквог права на удео у Епидамну. А ако би учинили било 
шта противно овоме захтеву, нека се одреде арбитри међу оним 
пелопонеским градовима које обе стране предложе. И којој страни 
буде досуђена колонија, она нека је држи у своме поседу. А били су 
вољни и да се обрате Делфијском пророчишту. Међутим, нису до- 
пуштали да се отпочне рат. И упозорили су их да ће, ако не послушају, 
притешњени Коринћанима бити приморани, уколико им устреба 
помоћ, да склопе пријатељство са онима са којима не желе и то са 
сасвим другима, а не са онима који су им сада пријатељи. Коринћани 
им одговоре да ће предмет узети у разматрање под условом да се 
бродови и варвари уклоне из Епидамна. А у првом реду да не би било 
лепо да они расправљају о арбитражи док Епидамњани стоје под 
опсадом. Коркирани одговоре да ће, уколико Коринћани повуку своје 
људе из Епидамна, и они то исто учинити; и да пристају да свако 
остане тамо где се затекао. А док се не донесе пресуда, да склопе 
примирје. Е 

29. Коринћани, међутим, ништа од тога не послушају, али пошто 
су имали више бродова а били су ту и савезници они прво пошаљу 
гласнике да објаве рат Коркиранима, отплове према Епидамну са 
седамдесет пет бродова и три хиљаде хоплита“ и зарате на Корки- 
ране. Команданти бродова били су Пеликов син Аристеј и Калијин 
син Каликрат као и Тиманор син Тимантов, а пешадије Архетим, син 
Еуритимов, и син Исархов, Исархида. Међутим, када су дошли у 
Актиј, земљу Анакторана, где се налази Аполонов храм на улазу у 
Амбракијски залив, Коркирани им, у једном малом чамцу, пошаљу 
гласника са захтевом да не плове против њих. И одмах отпочну да 
попуњавају флоту посадом, учвршћујући старе бродове да би били 
погоднији за пловидбу, и опремајући све остале. Пошто гласник од 
Коринћана није донео никакву помирљиву вест, они укрцају људство 

у осамдесет бродова (док је осталих четрдесет опседало Епидамно), 
крену у сусрет непријатељу, уврсте се у бојни поредак и отпочну 
поморску битку. И Коркирани однесу потпуну победу, уништивши 


42 Овде се наводи број од три хиљаде хоплита, па се према томе исправља и податак у 29. гл., где 
се наводе две хиљаде хоплита, уп. Ј. Котиу, Тћустагае, Рагіѕ 1981, І, стр. 19, нап. 1. 
43 За исправку броја хоплита уп. претходну напомену. 


ПЕЛОПОНЕСКИ РАТ, ПРВА КЊИГА 33 


петнаест коринтских бродова. Случајно се десило да су тог истог дана 
њихове трупе које су опседале Епидамно принудиле град на предају 
уз услов да се сви насељеници предају у ропство а да се Коринћани 
држе у оковима док се не донесе нека друга одлука. 

30. После поморске битке Коркирани подигну победоносни 
знак“ на Леукимни, једној коркирској узвишици, и поубијају све 
заробљенике које су ухватили, док су Коринћане држали у оковима. 
Пошто су били побеђени, Коринћани се с флотом и својим савез- 
ницима повуку кући а Коркирани загосподаре целим морем у тој 
области. Отпловили су и у коринтску насеобину Леукаду и тамо 
пустошили земљу а у Кисени су спалили Елиђанима бродски арсенал 
јер су ови снабдевали Коринћане новцем и бродовима. И дуго времена 
после битке Коркирани су били господари мора, пловили против 
коринтских савезника и уништавали их. То је трајало све док Ко- 
ринћани нису, почетком лета, послали бродове и војску пошто су им 
савезници трпели велике невоље. Они се улогоре у Акцију, око 
Химерија у Теспотији и другде да би заштитили Леукаду и друге 
пријатељски наклоњене градове, док се Коркирани са флотом и 
пешадијом укотве на супротној страни у близини Леукимне. Они, 
међутим, нису кретали једни на друге него су, током лета, остали 
укотвљени једни против других, а када је почела зима и једни и други 
вратише се кући. 

31. Целе ове године, после поморске битке, а и следеће, Корин- 
ћани су били бесни због рата са Коркиром, градили су нове бродове 
и из све снаге припремали нову ратну флоту, скупљали веслаче са 
самог Пелопонеза и из осталих области Хеладе привлачећи их 
платом. Када су Коркирани сазнали за њихове припреме, уплашише 
се и (пошто међу Хеленима нису имали ниједног савезника нити су 
били ушли у савез са Атињанима или са Лакедемонцима), они одлуче 
да дођу Атињанима да би постали њихови савезници и покушали од 
њих добити какву помоћ. Међутим, Коринћани, сазнавши то, и сами 
пошаљу посланике у Атину како се атинска флота не би придружила 
коркирској и постала сметња да окончају рат онако како су желели. 
Пошто је сазвана народна скупштина, одржани су говори, и са једне 
и са друге стране, и Коркирани рекоше овако: 

32. „Грађани Атине, право је да они који су, као што је случај са 
нама, дошли код суседа да траже помоћ, а да им ови нити дугују какву 
захвалност због неке велике услуге нити савезништво, изложе на 
првом месту и поглавито: да траже оно што је корисно или бар да 
није штетно, а затим, да ће им захвалност бити зајамчена. А ако ово 


44 Победни знак, „трофеј“, тролалоу састојао се од гомиле камења и заплењеног оружја, или 
оружја окаченог о дрвени стуб. Прављен је на бојном пољу, а у случају поморске битке 
подизан је на најближем рту, од прамаца непријатељских бродова. 

јасно не образложе нека се не љуте ако претрпе неуспех. Коркирани 
су нас послали да тражимо савезништво, убеђени да вам за све могу 
дати поуздано јемство. Можда вам се случајно само ово понашање 
према вама, односно наша молба, чини недоследном и у садашњој 
ситуацији за нас некорисном. Јер пре овога, добровољно, нисмо били 
ничији савезници а сада смо дошли да то од других тражимо, па смо 
истовремено због тога и остали изоловани у садашњем рату са 
Коринћанима. А то щто нисмо ступали у савезништво са другима и 
заједнички се излагали опасностима за циљеве наших суседа, што 
нам се раније чинило као мудра политика, сада се извргло у очигледну 
несмотреност и слабост. Међутим, у поморској бици која се одиграла, 
ми смо сасвим сами одбили Коринћане. Али пошто се сада на 
Пелопонезу и у осталој Хелади врше још веће припреме за напад 
против нас а ми видимо да смо, само својом снагом, немоћни да 
надвладамо, и да у исто време постоји велика опасност да нас 
Коринћани покоре неопходно је да од вас и од свих осталих тражимо 
помоћ. И може нам се опростити, а и сасвим је природно, што смо се 
осмелили да кренемо правцем који је у супротности са нашом 
неутралношћу, не из неких ниских побуда, већ пре због грешке у 
просуђивању. 

33. А ако пристанете на наше захтеве то ће, у много чему, бити 
за вас срећна околност: у првом реду зато што ћете помоћи онима 
којима је учињена неправда, ане онима који су другима нанели штету; 
затим, што ћете, прихватајући у савезништво оне који се налазе у 
највећој опасности, стећи захвалност као знак вечитог сећања; а 
поседујемо и највећу флоту, осим оне коју ви имате. И промислите: 
да ли се игде може наћи таква срећна околности тако непријатна за 
непријатеља као када вам нека моћна држава, коју сматрате веома 
богатом, исказује своју захвалност, нудећи вам се без ризика и 
трошкова и чинећи да, поред свега, још и задобијете уважење и 
захвалност свих оних којима сте притекли у помоћ, а себи увећате 
моћ. А од када је свет постао то се догодило само малом броју људи. 
А мало је и оних који тражећи савезништво пружају другима ону 
исту сигурност и поштовање које и сами очекују да приме. 

Ако неко мисли да неће доћи до таквог рата у коме бисмо вам 
ми могли бити од користи, тај се у своме мишљењу вара и не схвата 
да су Лакедемонци, из страха од вас, готови да зарате, а Коринћани, 
који у њиховом савезу имају велику моћ и ваши су непријатељи, 
почели су сада са нама, у намери да касније нападну и вас, тако да им 
се, руковођени истом мржњом, не бисмо заједно супротставили; и да 
неће пропустити да нас предухитре, пре него што се ујединимо, у 
остварењу своја два циља да нама нанесу штету, они ће учврстити 
своје позиције. Међутим, наш је задатак да ми њих предухитримо 
тиме што ћемо вам понудити савезништво и што ћете га ви прихва- 

тити, и да тако радије ми претходно на њих из потаје навалимо, него 
да се припремамо за противнапад. 

34. Ако, међутим, изјаве да није праведно да ви прихватите у 
савез њихове колонисте, треба да знају да свака колонија према којој 
се добро поступа поштује свој матични град, али ако јој се чини 
неправда, она се отуђује. Јер, нас нису послали од куће да бисмо били 
робови оних који су остали, већ да будемо исто што су и они. А 
очигледно је да су Коринћани чинили неправде. Јер када су били 
позвани да поводом Епидамна донесу пресуду, они су одлучили да на 
притужбе пре одговоре ратом него правичношћу. А ово што су 
учинили са нама, својим саплеменицима, нека вам буде опомена да 
вас они својим лукавством не заведу и да им стога одбијете помоћ 
уколико је буду отворено од вас тражили. Највећу безбедност 
уживаће онај који се буде најмање кајао што је учинио услугу својим 
противницима. 

35. Међутим, ако нас прихватите, ви нећете кршити уговор са 
Лакедемонцима, пошто ми нисмо ничији савезници. Јер у уговору се 
каже: да она хеленска држава која није члан ниједног савеза има 
право да приђе оној страни која јој се буде свидела. А ужасно ће бити 
ако им се допусти да посаду на својим бродовима регрутују из 
савезничких држава и, поред тога, још и из осталих области Хеладе; 
а највише из редова ваших сопствених поданика; а да нас спречавају 
да приступимо савезу, који стоји пред нама, и да примамо помоћ са 
било које друге стране; а затим, да се сматра као преступ ако сте ви 
убеђени у оправданост наших захтева. Сматраћемо, међутим, да ћете 
бити још више криви ако ми не успемо да васуверимо, јер ћете одбити 
нас, којима прети опасност, и који вам нисмо непријатељи. А што се 
тиче оних људи који су ваши непријатељи, ви не само да их не мислите 
спречити, него им допуштате да добију нову снагу из ваше сопствене 
државе, а то није право. Међутим, право је да их ви спречите да из 
ваше земље узимају плаћенике, или да и нама пошаљете помоћ под 
условима које сами одредите. Али било би најбоље да нас прихватите 
и да нам јавно пружите помоћ. И, као што је у почетку поменуто, 
постоје многа преимућства на која вам можемо указати, а најглавније 
је то што имамо исте непријатеље (а у томе је и најсигурније јемство) 
и да они никако нису слаби, већ способни да казне оне који се од њих 
одметну. Па још када се савезништво које се нуди састоји од флоте, 
а не сувоземне војске, то баш није ствар за одбацивање. Зато би 
требало, уколико имате довољно моћи, да не допустите да други 

створе флоту; а ако то није могуће, да за пријатеље узмете онога који 
је најјачи. 

36. Али, ако се онај који сматра да су изложене чињенице корисне 
боји да под њиховим утицајем не раскине уговор, нека зна да ће тај 
страх, ако се ослања на снагу, утеривати још већи страх противници- 

ма. Међутим, ако не прихвати наше предлоге, и ако његово поуздање 
не буде потпомогнуто снагом, биће немоћно у односу на моћне 
непријатеље. И треба да схвати да он одлучује не само о Коркири 
него у исти мах и о Атини и да његова брига за Атину неће бити 
најбоља, ако, суочен са ратом који прети и који је на помолу, имајући 
у виду само тренутну ситуацију, буде оклевао да прихвати земљу која 
само уз највеће последице може бити или најближи пријатељ или 
највећи непријатељ. Коркира, међутим, има повољан положај када 
се плови у Италију и Сицилију тако да не допушта Пелопонежанима 
да им из тих земаља дође помоћ или да се одавде онамо пошаље 
флота. А веома је корисна и у свему осталоме. И, сада, укратко, овим 
најкраћим закључком, који обухвата и целину и сваку тачку поједи- 
начно, уверићете се да не би требало да нас одбијете. Постоје само 
три хеленске флоте које су вредне помена: ваша, наша и коринтска. 
Ако превидите да се две од ове три флоте могу спојити у једну уколико 
нас Коринћани први освоје, ратоваћете на мору истовремено и са 
Коркиранима и са Пелопонежанима. Али ако нас прихватите, и ви 
ћете моћи да водите борбу сопственом флотом која ће бити увећана 
нашим бродовима.“ 

Тако рекоше Коркирани. А после њих Коринћани изјаве сле- 
деће: 

37. „Пошто Коркирани нису говорили само о својој жељи да буду 
примљени у ваш савез него и о томе како смо им ми чинили неправде 
и како су безразложно нападнути, мораћемо и ми да се осврнемо и 
на једно и на друго пре него што пређемо на остале теме, да бисте 
тако с највећом сигурношћу обратили пажњу на наш захтев да бисте 
њихову молбу, као неосновану, одбили. 

Они тврде да због своје опрезности још никада нису приступили 
ниједном савезу. Међутим, они су тако поступали из кукавичлука а 
не због свога поштења, јер нити су желели да имају ма и једног 
савезника нити сведока за своја недела, нити имају стида ако их неко 
позове. (А и сам њихов град, већ по своме положају независан, пружа 
им већу могућност да сами буду судије неправде које чине.) Јер они 
ретко плове из своје луке према својим суседима, а најчешће прих- 
ватају све остале које нужда приморава да се тамо задрже. И та 
њихова тобожња неутралност не служи им само као заклон да не би 
у друштву с другима чинили неправду већ да је чине потпуно сами, 
да би свуда где владају вршили насиља и да би се свуда где их нико 
не види могли некога дочепати. А кад нешто грабе, да то могу чинити 
безобзирно. Па ипак, ако су они честити људи као што изјављују, 
могли би баш зато што су мање подложни нападу својих суседа 
отвореније показати своје поштење тиме што би понудили и прих- 
ватили закључке арбитраже. 

38. Али, нису они такви ни према другима ни према нама. Као 
наши колонисти, они су се поставили тако да још и данас воде рат, 
изјављујући да их нису зато послали од куће да би се са њима лоше 
поступало. А и ми, што се нас тиче, кажемо да их нисмо послали у 
колонију да бисмо од њих трпели увреде, него да бисмо им били вође 
и да би нам указивали дужно поштовање. У сваком случају, други 
исељеници нас поштују и код свих колонија ми уживамо највећу 
наклоност. Отуда је јасно: ако смо ми код већине колониста омиљени, 
а једино се овима не допадамо, нешто није у реду. Нити смо заратили 
против њих на неки недоличан начин, него тек онда када смо од њих 
претрпели веома велику штету. Па чак када бисмо ми и погрешили, 
било би поштено од њих да попусте нашем гневу, а ми бисмо онда 
сматрали за срамоту да применимо силу код њихове умерености. Из 
обести и самовоље, због свога богатства, они су према нама починили 
и многе друге грешке. А тако је било и са нашом колонијом Епидамном, 
којег нису присвајали док је био у невољи, а када смо ми дошли да га 
покоримо, они су га заузели и још га на силу држе у своме поседу. 

39. Они, дакле, изјављују да су први били спремни да се подвргну 
судској арбитражи. Али, оно што је важно нису предлози за мирење 
онога који, пре него што је започео парницу, има предност и чвршћи 
положај, већ предлози онога код кога постоји сагласност између речи 
и дела, пре него што почне расправа. А ови су претходно извршили 
опсаду самога места, али, пошто су схватили да им то нећемо про- 
гледати кроз прсте, они су онда, тобоже, предложили арбитражу. А 
овамо су дошли не само зато што су у Епидамну дубоко забраздили, 
него да од вас захтевају да заједно са њима учествујете не у борби, 
него у безакоњу, и да их примите у савез сада када су се са нама 
разишли. А требало је да вам дођу онда када су били у најсигурнијем 

положају, а не онда када су нама нанели неправду а сами доспели у 
опасност. И не би требало да ви, који нисте имали удела у њиховој 
некадашњој моћи, сада учествујете у пружању помоћи. Па иако 
немате никакве везе са њиховим погрешкама, изложићете се са наше 
стране истим оптужбама. Једино да сте од почетка учествовали у 
њиховој моћи, морали бисте делити и исте последице. 

40. Извесно је, дакле, да смо ми дошли са основаним приговорима 
и да је доказано да су они насилници и грабљивци. И треба да знате 
да не би било право да их примите за савезнике, иако је у уговору 
речено да свака држава која није ушла у списак има могућности да 
приђе оној страни којој жели. Међутим, уговор није предвиђен за 
онога који се придружује једној страни да би оштетио другу, него за 
онога који тражи заштиту, не лишавајући својих услуга друге и који 
неће, уколико буде паметан, онима који су га примили донети рат 
уместо мира. А то би се могло десити вама ако нас не послушате. Јер 
ви ћете постати не само њихови заштитници него и наши непријатељи 

уместо савезника. Јер ако пођете са њима, када будемо њих нападали, 
нећемо свакако ни вас изоставити. Најправичније би, међутим, било 
да се држите подаље и од једних и од других, а ако то нећете, да 
заједно са нама пођете против њих, јер са Коринћанима сте савезници, 
а са Коркиранима нисте још никада имали никакав уговор чак ни о 
привременом престанку борбе, па немојте стварати обичај да примате 
у савез оне који су се одметнули од других. А нисмо ни ми, када су 
се Самљани дигли на устанак,“ гласали против вас. И док су остали 
Пелопонежани били подељени приликом гласања о томе да ли треба 
помоћи устанике, ми смо се отворено супротставили, тврдећи да би 
свако требало сам да кажњава своје савезнике. Ако ви, дакле, прихва- 
тите оне који чине зло и пружите им помоћ, очигледно је да ће многи 
ваши савезници прићи нама, тако да ћете створити једно правило које 
ће бити више на вашу, него на нашу штету. 

41. То су, дакле, правна разматрања која смо пред вас ставили, 
пуноважна према хеленским обичајима а ту је и једна опомена на 
захвалност а према томе и потраживање које у садашњем тренутку 
желимо да искористимо као противуслугу пошто нисмо ни ваши непри- 
јатељи, да би вам нанели штету, нити смо вам пријатељи да би се вама 
могли користити. Јер када сте ви некада, још пре Персијских ратова, у 
сукобу са Егињанима* оскудевали у дугим бродовима, добили сте од 
Коринћана двадесет лађа. То је наше доброчинство као и оно када 
смо приликом рата са Самљанима спречили Пелопонежане да им 
притекну у помоћ и омогућили вам да савладате Егињане ида казните 
Самљане. А у тим тренуцима се догађало као што се обично и дешава 
када људи наваљују на своје непријатеље да се не осврћу ни на шта 
друго до на победу, тако да за пријатеља сматрају онога који са њима 
сарађује, макар им раније био и непријатељ. А за противника држе 
сваког ко им се супротставља, иако им је можда случајно био и 
пријатељ запостављајући тако интересе своје земље у жељи за 
тренутном победом. 

42. Држећи на уму све ове услуге, нека сваки млађи човек, пошто 
се о томе обавести од старијих, захтева да се одговори истом мером 
и да не сматра да једно важи као праведно онда када се држе говори, 
а ако се зарати, да је корисно нешто сасвим друго. Јер, оно што је 
корисно најчешће следи онда када се најмање греши. А опасност од 
рата којим вас плаше Коркирани и терају на незаконите поступке 
још увек је неизвесна. И не вреди да застрашени ратом стекнете код 
Коринћана отворено непријатељство већ сада, а не неко које тек 
предстоји у будућности. А што се тиче досадашњег неповерења због 


45 Острво Самос, члан Атинског поморског савеза, дигло се на устанак ради издвајања из Савеза, 
441 ~ 440. Уп. даље, гл. 115 – 117. 

46 Барба нумеру два ривала, Атине и Егинс, почела је још 506, г. пре н. с. У одлучној битки 459, г. 
Атина је победила Егину и натерала је да уђс у Савез. 

Мегарана* које и сада постоји, било би мудро да се оно мало ублажи, 
јер услуга учињена у прави час, ма колико безначајна, може да 
избрише и већу увреду. А ни понуда да прихватите савезништво једне 
велике поморске силе не треба да вас доводи у искушење. Јер већа 
је снага у томе да се не чини неправда према себи равнима него кад 
нас понесе варљивост тренутка, и када тражимо добит излажући се 
опасностима. 

43. А ми, пошто смо подвргнути правилу које смо сами себи 
унапред поставили да свако треба да држи своје савезнике под својим 
надзором, захтевамо сада да и ви тако исто учините и да нама, који 
смо вам својим гласом веома користили, не нанесете штету вашим 
гласањем. Узвратите истом мером и знајте да је баш ово згодна 
прилика: таква у којој је онај који сарађује највећи пријатељ, а онај 
који је у опозицији непријатељ. А ове Коркиране не прихватајте у 
савез, против наше воље, нити им прискачите у помоћ док чине 
безакоња. Ако тако поступите, учинићете оно што треба, а сами себи 
осигураћете оно што је најбоље.“ 

44. Тако рекоше Коринћани. А Атињани, пошто су саслушали 
обе стране, сазову и другу скупштину. Па иако су у првој прихватили 
разлоге Коринћана, они промене мишљење у корист Коркирана, али 
под условом да не праве такав уговор о савезништву и да сматрају 
исте земље као непријатељске или пријатељске, већ да начине спо- 
разум о узајамној помоћи у случају рата: ако би ко напао Коркиру 
или Атину, или њихове савезнике. (Јер ако би Коркирани од Атињана 
захтевали да заједно са њима нападну Коринћане, онда би они, на 
сопствену одговорност, кршили уговор са Пелопонежанима.) Ати- 
њани су, наиме, веровали да ће између њих и Пелопонежана свакако 
доћи до рата и зато нису желели да толику коркирску флоту препусте 
Коринћанима. Они су се надали да ће се ови у међусобном сукобу 
исцрпсти, а они би онда, ако затреба, ступили у рат против Коринћана, 
или било које друге поморске силе. Истовремено им се чинило да то 
острво има изванредан положај за прелажење у Италију и на Сици- 
лију 





45. То је био разлог због кога су Атињани примили Коркиране 
у савез. Ускоро, после одласка Коринћана, они им пошаљу у помоћ 
десет бродова, чији су заповедници били Лакедемон, син Кимонов, 
Диотим, син Стромбихов, и Епиклов син Протеја. Они су били 
упозорени да се не упуштају у рат са Коринћанима, уколико ови не 
плове против Коркире и немају намеру да се искрцају онде или у 
каквом другом месту које припада Коркири. А то нека спрече како 


47 Атина и Коринт лугосу имали трвења око Мегаре, градића на Коринтској превлаци. Атинска 
одлука, тзв. мегарска псефизма (гл. 67) још је појачала непријатељски став Коринта према 
Атини. ~ 

год знају. Ово упозорење било је дато ради тога да се не нарушава 
уговор. 

46. И тако, дакле, атински бродови стигоше у Коркиру. Корин- 
ћани, међутим, пошто изврше све припреме, отплове против Коркире 
са сто педесет бродова. Било је и десет елидских бродова, мегарских 
дванаест и десет леукадских, амбракијских двадесет седам и један 
анакторијски брод. Сами Коринћани имали су двадесет бродова. 
Сваки град имао је своје заповеднике: Коринћанима је командовао 
Ксеноклеида, син Еутикла (који је био један од пет коринтских 
заповедника). И, пошто отплове из Леукаде, приближивши се кор- 
кирском копну, они се укотве у Химерију у теспротској земљи. То је 
једна лука, док град лежи изнад ње, далеко од мора у елидској области 
Теспротије а име му је Ефира. У близини овога града улива се у море 
Ахерусијско језеро, у које утиче река Ахеронт, што протиче кроз 
Теспротију, и по којој је језеро и добило име. Ту протиче и река 
Тпамис која дели Теспротију и Кестрину. А између њих налази се 
узвишица Химериј. Овде се Коринћани укотве и улогоре. 

47. Када Коркирани дознају да су ови запловили, укрцају људство 
на сто десет бродова под заповедништвом Микиада, Есимиде и 
Еурибата, и улогоре се на једном од острва, која се зову Сибота.“ А 
ту је стигло и десет атинских бродова. Пред узвишицом Леукимне 
налазила им се пешадија као и хиљаду закинтских хоплита, који су 
им дошли у помоћ. И Коринћанима, као помоћ на копну, дошло је 
много варвара, јер су становници из ових крајева били одувек прија- 
тељски расположени према њима. 

48. Пошто Коринћани изврше све припреме, узевши намирнице 
за три дана, крену ноћу из Химерија у намери да отпочну поморску 
битку и у зору, док су пловили, они спазе високо на пучини коркирске 
бродове, како плове према њима. Чим су флоте приметиле једна 
другу, заузевши положај једна наспрам друге, бродови се поређају у 
бојни поредак. На десном крилу Коркирана стајали су атински 
бродови, а остали простор све у свему три четвртине флоте заузимали 
су сами Коркирани; и свака од ове три ескадре имала је по једног 
заповедника. Тако су били сврстани Коркирани. На десном крилу 
Коринћана, међутим, били су мегарски бродови, такође и амбракиј- 
ски, док су у средини били остали савезници, сваки за себе. Сами 
Коринћани, са својим најбољим бродовима, држали су се на левом 
крилу, насупрот Атињанима и десном крилу Коркирана. 

49. Пошто и на једној и на другој страни дигоше заставице, 
кренуше у напад и отпочеше поморску битку. И једни и други имали 
су на палубама велики број хоплита, мноштво стрелаца и лаких 


48 Сибота се зову и острвца и место на копну спрам њих, како се види и из гл. 51. Битка код 
Сиботе одиграла се у августу или септембру 433. г. прен. е. 

копљаника, опремљених доста примитивно, на старински начин. 
Беше то жестока поморска битка, иако није била на великој тех- 
ничкој висини и више је личила бици на копну. Када би флоте јурнуле 
једна на другу, нису се лако могле ослободити, због мноштва малих 
бродова, а још више стога што су веровали у победу хоплита који су 
се на палубама борили у строгом поретку, док су лађе мировале. А 
није било ни „пробијања“ кроз непријатељску линију, већ су помор- 
ску битку водили више срчаношћу и физичком снагом него вешти- 
ном. Била је то битка у којој је на све стране владала велика бука и 
гужва, и у којој су атинске лађе утеривале велики страх противницима 
долазећи у помоћ коркирској флоти, када би ова била негде поти- 
снута. Међутим, Атињани нису улазили у битку јер су се заповедници 
бојали упозорења које су добили из Атине. Највише је трпело десно 
крило Коринћана, јер су их Коркирани са својих двадесет бродова 
разбили гонећи њихове бродове који су били у нереду све до копна. 
Затим запловише према њиховом логору, и пошто су искрцали 
посаду, почеше палити напуштене шаторе и пљачкати њихову имо- 
вину. Ту су, дакле, Коринћани са својим савезницима били у горем 
положају, а Коркирани су однели превагу. Али на левом крилу, где 
су били сами, Коринћани су однели значајну победу поштоје у гоњењу 
учествовало двадесет коркирских бродова, а иначе су били бројно 
слабији. Када су Атињани схватили да су Коркирани притиснути, 
почеше већ све отвореније да их помажу. И док су се испочетка 
држали више по страни да не би извршили напад на који непријатељ- 
ски брод када је постало јасно да су се коркирске лађе дале у бекство 
и да Коринћани и даље врше притисак, тада сви крену сложно на 
посао и више се нико није издвајао. Дошло се у безизлазан положај, 
тако да су се Коринћани и Атињани ухватили укоштац. 

50. Пошто су Коркирани натерани у бекство, Коринћани нису 
извлачили и теглили њихове потопљене бродове, већ су се окренули 
људима, те су пробијајући се кроз редове лађа, више људи поубијали 
него што су их живих заробили. Тако су чак и своје другове у незнању 
убијали пошто нису знали да се и они налазе на десном крилу. Јер, 
како је са обе стране било мноштво бродова, који су се пружали 
далеко по морској пучини, када су се сукобили једни с другима, није 
било лако разазнати ко су победиоци, а ко побеђени. Ова поморска 
битка, по броју лађа, била је највећа од свих које су дотада водили 
Хелени против Хелена. Пошто су Коринћани притерали Коркиране 
на обалу, крену са својим разбијеним бродовима и мртвима и углав- 
ном им пође за руком да их пребаце до Сиботе где им је већ била 
стигла у помоћ копнена варварска војска. А Сибота је једна напуште- 


49 То је био маневар у којем су Атињани били врла вешти. Нагло су пробијали непријатељске 
линије, а затим би се брзо окретали н нападали непријатеља са леђа. 

на лука у Теспротији. Пошто ово ураде они се одмах окупе и заплове 
против Коркирана. Ови су, међутим, заједно са Атињанима и осталим 
бродовима способним за пловидбу, и сами испловили, бојећи се да се 
Коринћани не искрцају на њихову територију. Било је већ касно и 
већ је био отпеван пеан за почетак борбе, када Коринћани одједном 
окренуше прамац угледавши двадесет атинских бродова како им 
плове у сусрет. Ове бродове (после оних десет) послали су Атињани 
као испомоћ, бојећи се – као што се и догодило – да Коркирани не 
претрпе пораз и да њихових десет бродова неће бити довољни да 
помогну. 

51. Угледавши те бродове пре Коркирана, и претпостављајући 
да су из Атине ида их има више него што су их они видели, Коринћани 
почеше да се повлаче. Међутим, Коркирани нису приметили атинске 
бродове (јер су прилазили доста неопажено) и зачудили су се што 
коринтски бродови беже, све док неки од њих не угледаше атинске 
бродове како им долазе у сусрет и не повикаше да плове према њима. 
Тада се и они само повуку (јер се већ било смрачило), а Коринћани 
окрену своје бродове и учине крај сукобу. Тако се раставише једни 
од других и поморска битка се заврши ноћу. И док су Коркирани 
логоровали код Леукимне, двадесет атинских бродова су под запо- 
ведништвом Глаукона, сина Леагровог, и Андокида, сина Леогориног, 
пошто се пробише кроз мртва телеса и остатке разбијених бродова, 
запловили до свога логора, кратко време пошто су били примећени. 
Коркирани се уплашише да се не ради можда о непријатељима, јер 
је била ноћ, а затим их препознадоше и бродови пристану уз обалу. 

52. Сутрадан, тридесет придошлих атинских бродова и исто 
толико коркирских, способних за пловидбу, кренуше на луку Сиботу 
где су се укотвили Коринћани, да виде да ли ће ови да се боре. 
Међутим, Коринћани, иако су отиснули бродове од обале и сврстали 
их у бојни поредак на широком мору, стајали су мирно. Нису наме- 
равали да почну битку од своје воље, јер су видели да су пристигли 
нови бродови из Атине. А догодиле су им се и многе незгоде због 
чувања заробљеника на бродовима под стражом, а и због тога што 
нису могли да оправе бродове на тако пустом месту. Оно о чему су 
највише размишљали био је повратак кући, јер су се бојали да 
Атињани не помисле да је уговор раскинут, пошто је дошло до 
директног сукоба, и да их тако не онемогуће да отплове натраг. 

53. И тако Коринћани донесу одлуку да укрцају људе на једну 
брзу лађицу и да је без мировне палице пошаљу Атињанима, да их 
искушају. И посланици овако поруче: „Атињани, криво чините што 
започињете рат и кршите уговор пошто нас спречавате да се осве- 
тимо нашим непријатељима, дижући се на нас с оружјем у руци. Ако 

је, међутим, ваша намера да нас спречите да идемо против Коркире 
или које друге земље куда ми хоћемо и да тако прекршите уговор, 

узмите прво нас, који смо овде присутни, и поступите са нама као са 
непријатељима.“ Тако они рекоше. А када је коркирска војска то 
чула, повикаше да их треба сместа похватати и побити. Међутим, 
Атињани овако одговоре: „Људи Пелопонежани, нити смо започели 
рат, нити смо раскинули уговор, већ смо пришли у помоћ нашим 
савезницима, овима овде, Коркиранима. Ако хоћете да пловите било 
на коју другу страну, ми вас нећемо спречавати. А ако пловите на 
Коркиру или на неку другу њену област то, колико је у нашој моћи, 
нећемо дозволити.“ 

54. Пошто Атињани тако одговорише, Коринћани се спреме да 
отплове кући и поставе победни знак на копну код Сиботе. А 
Коркирани покупе олупине бродова и погинуле, разнесене на све 
стране морском струјом и ветром, који се дигао преко ноћи. И они 
такође, као победници, поставе свој трофеј на острву Сибота. И једна 
и друга страна полагала је право на победу из овога разлога: Корин- 
ћани су поставили трофеј зато што су били надмоћнији у поморској 
бици све док није пала ноћ, тако да су могли да покупе највећи део 
олупина и мртвих тела, и што су имали најмање хиљаду заробљеника 
и потопили седамдесет онеспособљених бродова. Коркирани су, пак, 
подигли победни знак зато што су били уништили око тридесет 
бродова, што су покупили остатке бродова и мртве и што су се 
Коринћани први покренули у бекство када су угледали атинску 
флоту; и стога што, по доласку Атињана, нису отпловили из Сиботе 
и предали битку. Тако су, дакле, обе стране полагале право на победу. 

55. Пловећи кући, Коринћани на превару заузму Анакториј, 
место које се налази на улазу у Амбракијски залив (а припадало је 
и Коркиранима и њима), и пошто у њему учврсте коринтске насеље- 
нике, отплове кући. Осам стотина коркирских заробљеника, који су 
им пали у ропство, продају, а њих двеста педесет су чували у затвору; 
али су се о њима лепо бринули не би ли Коркиру, када се врате кући, 
опет привукли на своју страну. Међу овима, већина је припадала 
најмоћнијим људима у граду. Тако је Коркира однела превагу у рату 
са Коринћанима, и атински бродови се из Коркире врате кући. Први 
узрок рата између Коринћана и Атињана био је тај, што су Атињани, 
док је још важио уговор, учествовали у поморској бици на страни 

Коркирана. 

56. Одмах после овога догодио се још један неспоразум између 
Атињана и Пелопонежана, који је довео до рата. Док су се Коринћани 
спремали на освету, Атињани, слутећи њихово непријатељство, запо- 
веде Потидејцима (настањеним на превлаци Палене", колонистима 
Коринћана, а савезницима Атињана којима су плаћали допринос) да 


50 Палена је најзападнији рт полуострва Халкидика, а Потидеја је град на месту где се Палена 
одваја од полуострва. Побунила се против Атине 432. г. пре н. е. и заузета је тек 430. г. 

сруше зид према Палени и да предају таоце. А да оне надзорнике 
које су Коринћани слали сваке године пошаљу натраг и да друге не 
примају бојећи се да се Потидејци по наговору Пердике и Коринћана 
не одметну и да тако и друге савезнике у Тракији не дигну на устанак. 

57. Све ове претходне припреме са Потидејцима Атињани су 
учинили одмах после поморске битке код Коркире. Коринћани су 
већ јавно показивали своје неслагање а македонски краљ Пердика“, 
син Александров, ранији пријатељ и савезник Атињана, отпочео је 
рат против њих. А то је учинио зато што су Атињани закључили 
савезништво са Пердикиним братом Филипом и са Дердом, који су 
се заједнички удружили против њега. Пошто је био у страху, он је 
стално преко гласника одржавао везу са Лакедемоном, не би ли 
изазвао рат између Атињана и Пелопонежана, а помажући устанак 
Потидеје покушао је да придобије и Коринћане. А слао је и поруке 
Халкиђанима у Тракији и Ботијејцима?? да се заједно с њиме одметну, 
сматрајући да ће, уколико буде имао за савезнике ове граничне земље, 
заједно с њима лакше водити рат. Предосећајући ово и желећи да 
предухитре побуне у градовима, Атињани пошаљу против његове 
земље тридесет бродова под командом Архестрата, сина Ликомедова, 
и четири друга заповедника. А командантима бродова поруче да узму 
таоце од Потидејаца, да сруше њихове бедеме и да на суседним 
градовима поставе стражу како се не би одметнули. 

58. Што се Потидејаца тиче, они пошаљу Атињанима посланике 
да их, ако икако буду могли, убеде да против њих не предузимају 
никакве непријатељске мере. Међутим, њихови посланици на своју 
руку оду, заједно са Коринћанима, у Лакедемон да би у случају 
потребе осигурали помоћ. Пошто од Атине, с којом су водили дуге 
преговоре, нису имали никакве користи већ су бродови намењени 
Македонији пловили истовремено и против њих, највиши главари 
лакедемонски обећају им да ће они уколико Атињани нападну По- 
тидеју и сами упасти у Атику. И тако ови искористе прилику, побуне 
се заједно са Халкиђанима и Ботијејцима и заједнички положе 
заклетву на савезништво. А Пердика наговори Халкиђане да напусте 
и разруше градове на морској обали, да се населе у Олинту и да само 
тај један град утврде. И пошто су напустили своје градове, он им 
уступи део своје земље у Мигдонији“, покрај језера Болбе, да је 
обрађују све док буду у рату са Атињанима. И пошто разрушише 
своје градове, они се стану пресељавати у унутрашњост земље и почну 
се спремати за рат. 


51 Македонски краљ Пердика И (око 450 – 413), успсо је и поред напада Трачана, Атине и Спарте. 
да вештом дипломатијом одржи независну државу. О македонској краљевској династији уп. 
даље. И књ, гл. 

52 Ботијеја је област Македоније на десној обали Аксија (Вардара). 

53 Мигдонија је доња Македонија, уп. даље, И, 99. гл. 

59. Међутим, на трачку обалу стигне тридесет атинских бродова 

и Атињани заузму Потидеју и остале градове који су се били одмет- 
нули. Пошто су стратези сматрали да са постојећим снагама неће 
бити могуће ратовати против Пердике и целе побуњене области, они 
се окрену Македонији, где су првобитно и били послати; и пошто су 
заузели положаје, започеше рат заједно са Филипом и Дердином 
браћом који су из унутрашњости већ били упали с војском у Маке- 
донију. 
60. На то Коринћани – пошто је Потидеја већ била побуњена а 
атински се бродови налазили у суседној Македонији – страхујући за 
ово место, а сматрајући да су и сами угрожени, пошаљу своје добро- 
вољце и остале Пелопонежане плаћенике, све у свему хиљаду шест 
стотина хоплита и четири стотине лако наоружаних војника. Њихов 
је заповедник био Аристеј, син Адимантов; а из пријатељства према 
њему придружио се и највећи број коринтских војника. Био је то 
човек увек на услузи Потидејцима. И они стигоше на трачку обалу 
четрдесети дан после устанка у Потидеји. 

61. Вест о устанку градова брзо је стигла Атињанима и чим су 
сазнали да се онамо, са својим војницима, упутио и Аристеј, одмах 
пошаљу против побуњених градова две хиљаде хоплита и четрдесет 
бродова, а као заповедника Калиадиног сина, Калију. Дошавши прво 
у Македонију, баш када су оних првих хиљаду војника који су раније 
стигли заузели Терме и почели са опсадом Пидне они се прикључише 
опсади. После тога закључе са Пердиком споразум и уговор о 
савезништву, под притиском стања у коме се налазила Потидеја. А 
пошто је и Аристеј већ био стигао, дигну се и крену из Македоније 
и стигну у Бероју а одатле на Стрепсу.“ И пошто су безуспешно 
покушавали да заузму то место, они пођу копненим путем према 
Потидеји са три хиљаде својих и мноштвом савезничких хоплита, као 
и са шест стотина македонских коњаника, под заповедништвом 
Филипа и Паусаније. Истовремено је седамдесет њихових бродова 
пловило обалом. И пошто су лагано напредовали, трећега дана стигну 
у Гигон и улогоре се. 

62. Међутим, Потидејци и Пелопонежани који су дошли са 
Аристејом, у очекивању Атињана, улогоре се на превлаци близу 
Олинта и изван града направе тржницу. За команданта целокупне 
пешадије савезници изаберу Аристеја, а Пердику за заповедника 
коњице. Јер Пердика се, убрзо, поново одметнуо од Атињана и 
ратовао је као савезник Потидејаца, поставивши код куће за архонта 
Јолаја као свога заменика. Намера Аристејева, међутим, била је да 
своју војску држи на Превлаци и мотри на долазак Атињана, а да 





54 Ово место је у рукопису рђаво сачувана. Читање „на Стрепсу“, како је овде прихваћено, 
усвајају и остали издавачи. 

Халкиђани и савезници изван Превлаке, као и двеста коњаника које 
је дао Пердика, остану у Олинту. Па када Атињани буду ударили на 
њих, да онда крену и нападну их с леђа и тако поставе непријатеља 
у средину, између својих трупа. Међутим, атински војсковођа Калија 
и његови заповедници упуте према Олинту македонске коњанике и 
мањи број савезника, да би спречили да се оданде пошаље помоћ, а 
они сами дигну логор и крену против Потидеје. Када стигоше на 
Превлаку и када видеше да су противници спремни за битку, сврсташе 
се и они, и није дуго потрајало, а они навале једни на друге. А крило 
којим је руководио лично Аристеј и један део одабраних коринтских 
и других трупа које су биле с њима разбију војску која им се 
супротстављала и крену далеко да је гоне. Али, остала војска Поти- 
дејаца и Пелопонежана буде савладана од Атињана те побегне међу 
потидејске зидине. 

63. Када се Аристеј вратио из гоњења и видео да је остала војска 

побеђена, био је у недоумици којим правцем да прокрчи себи пут: 
према Олинту или према Потидеји. И он одлучи да збије своје трупе 
што више може и да трчећим кораком продре у Потидеју. И пође му 
за руком да дуж мола прође уз море, под кишом стрела и с тешком 
муком; али, иако је изгубио известан број људи, већину је ипак спасао. 
Потидејски савезници из Олинта (удаљеног од Потидеје само шез- 
десет стадија, тако да се Потидеја могла видети голим оком) када је 
почела битка и када је дигнута застава, кренуше мало напред да пруже 
помоћ али се македонска коњица постави испред њх да их у томе 
спречи. Међутим, пошто Атињани однесоше брзу победу и заставе 
се спустише, они су се опет вратили натраг у зидине, док се Македонци 
придружише Атињанима. И тако коњица није учествовала ни на 
једној ни на другој страни. После битке Атињани поставе победни 
знак, а мртве споразумно предадоше Потидејцима. Погинуло је 
нешто мање од три стотине Потидејаца и њихових савезника, а самих 
Атињана сто педесет, међу којима и њихов заповедник Калија. 

64. Међутим, градске бедеме окренуте према Превлаци Атињани 
одмах пресеку једним попречним зидом и поставе стражу, док је бедем 
према Палени остао слободан; сматрали су, наиме, да неће имати 
доста људи који би и чували стражу на Превлаци и прелазили у 
Палену да тамо подигну зид. А бојали су се да их не нападну Потидејци 
са својим савезницима, чији је број био двоструко већи. Када Атињани 
у граду дознају да Палена није опсађена зидом, после извесног 
времена пошаљу хиљаду шест стотина својих хоплита под командом 
Асопијевог сина Формиона. Када је овај стигао у Палену, кренувши 
из свог упоришта, Афитиса, он у лаганом маршу доведе своје трупе 
до Потидеје, истовремено пустошећи земљу. И пошто му нико није 
дошао у сусрет да се бори, он опколи зидине око Палене новим 
бедемом тако да је сада Потидеја била са обе стране снажно опсађена. 

А била је и са морске стране блокирана бродовима укотвљеним у 
луци. 
65. Пошто је Потидеја са свих страна била опсађена и пошто је 
изгубио сваку наду у спасење уколико не би дошла каква помоћ са 
Пелопонеза, или се нешто друго непредвиђено не би догодило, 
Аристеј предложи својим војницима да причекају повољан ветар и 
да сви (изузев одреда од пет стотина људи) исплове из луке, да би им 
храна што дуже потрајала, а сам одлучи да буде међу онима који 
остају. Али, пошто није успео да их убеди, а желећи да ствари изван 
града уреди тако да буде што боље, он отплови, неопажен од атинске 
страже. Затим се задржао међу Халкиђанима па је углавном заједно 
с њима ратовао и из заседе уништио велики број Сермилијаца у 
близини града. У међувремену, одржавао је везу са Пелопонезом у 
намери да оданде добије какву помоћ. А Формион, пошто је извршио 
опсаду Потидеје са хиљаду шест стотина људи, пустошио је Халки- 
дику и Ботијеју, освојивши и неке градове. 

66. То су били поводи због којих је између Атињана и Пелопо- 
нежана дошло до међусобног оптуживања: Коринћани су били огор- 
чени што су Атињани извршили опсаду Потидеје, која је била њихова 
колонија, а становници Коринћани и Пелопонежани; Атињани су се 
љутили на Пелопонежане зато што су дигли на побуну град који је 
био њихов савезник и обавезан да плаћа допринос и што су дошли 
да се заједно са Потидејцима отворено против њих боре. Међутим, 
упркос свему, рат није отворено избио, јер је још увек трајало 
примирје, а и стога што су Коринћани све то радили на своју руку. 

67. Међутим, преко опсаде Потидеје Коринћани нису мирно 
прешли, пошто су у њој били њихови људи; а истовремено, бојали 
су се и за само место. Они одмах сазову савезнике у Лакедемон и 
кад су ови тамо стигли, дигну вику на Атињане како су раскинули 
уговор и како Пелопонезу чине неправду. Егињани, страхујући од 
Атињана, нису јавно послали своје представнике, него кришом и 
заједно са Коринћанима значајно су допринели подстицању рата, 
истичући да нису самостални онако како је то уговором било пред- 
виђено. Лакедемонци опет пошто претходно позову све остале са- 
везнике да дају изјаве уколико је неко међу њима претрпео какву 
неправду од Атињана, и пошто сазову редовну скупштину, заповеде 
савезницима да говоре. Многи су излазили на говорницу и свако је 
износио оптужбе. А то су чинили нарочито Мегарани, износећи и 
многе друге несугласице, а највише то што им је, противно уговору, 
у свим лукама, широм атинске државе и на атичком тржишту био 

забрањен приступ.“ На крају, пошто су претходно пустили остале да 
раздраже Лакедемонце, дођу на ред Коринћани, и рекоше овако: 


55 Ово је тзв. „мегарска псефизма“, један од повода Пелопонеског рата; она значи потпуну 
пропаст за Мегару, која живи сама од трговине. 

68. „Лакедемонци, онај дух поверења који произлази из вашег 
унутрашњег поретка и ваших међусобних односа са другима учинио 
вас је веома неповерљивим када бисмо ми износили оптужбе против 
других. Па, нако ви, у питањима унутрашње политике, показујете 
разборитост, насупрот томе у стварима спољне политике поступате 
с великим неразумевањем. Јер, мада смо вас често унапред упозора- 
вали какве све неправде очекујемо од Атињана, ви нисте хтели да 
примите на знање оно о чему смо вас стално обавештавали, него сте 
радије сумњали да они који тако говоре то чине из својих личних 
интереса. Зато и нисте позвали ове савезнике пре него што смо ми 
доспели у опасан положај, него тек онда када је дошло до ратног 
стања. А баш међу овим савезницима најбоље нам приличи да 
говоримо; поготово што имамо веома великих притужби, јер нас 
Атињани злостављају, а ви занемарујете. И да су Хелади такорећи 
неприметно чинили зло, због ваше необавештености, потребно би 
било додати још нека саопштења. Али сада, што даље дужити са 
говором кад гледате како једне поробљавају а другима раде о глави 
(и то баш нашим савезницима) и да већ дуже време врше припреме 
у случају да дође до рата. Зар би иначе, против наше воље, примили 
у савез Коркиру и извршили опсаду Потидеје, од којих ова последња 
представља најпогодније упориште за поход на Тракију, док би она 
прва могла пружити највећу флоту Пелопонеском савезу. 

69. А за све то криви сте ви. Пре свега зато што сте им дозволили 
да после Персијских ратова учврсте град и да касније подигну дуге 
зидове; а лишили сте слободе не само оне које су Атињани поробили 
него сада већ и своје савезнике. Јер, одиста, тако не поступа онај који 
друге подјармљује, него онај који може то да спречи, али пропушта 
да то учини, чак ако би и полагао право на част да буде ослободилац 
Хеладе. С муком смо се овде искупили, па чак и сада нисмо дошли с 
јасним циљевима. Јер, не треба више гледати на то да ли нам се чини 
неправда, већ како да се осветимо за оно зло које нам је учињено. 
Јер где су људи од дела, они наступају против неодлучних без 
одлагања, одједном и са готовим одлукама. А познато нам је којим 
начином Атињани мало-помало наступају против својих суседа. Па 
ако мисле да су неопажени зато што их ви нисте приметили, онда и 
нису тако дрски. Али, ако сматрају да им ви свесно гледате кроз прсте, 
они ће још снажније вршити притисак. Лакедемонци, од свих Хелена 
једино сте ви остали на миру бранећи себе оклевањем а не снагом – 
не рушећи моћ својих непријатеља још у зачетку, него тек онда када 
се удвостручи. Па ипак, кажу за вас да сте људи поуздани. Међутим, 
изгледа да ваша слава превазилази стварност. И сами, наиме, знамо 
да су Персијанци дошли до краја света – све до Пелопонеза; све док 

им се ви нисте достојно супротставили. Сада, међутим, ове Атињане 
који нису тако далеко као Персијанци, већ су ту поред вас мирно 
гледате како нападају и радије их одбијате уместо да их нападате; и 
тако се излажете могућности да уђете у битку са непријатељем који 
је постао много надмоћнији. Познато вам је да је и сам варварин 
испаштао због своје сопствене кривице. Међутим, у нашим борбама 
са овим истим Атињанима ми смо односили победе више њиховом 
грешком него вашом помоћи. И заиста, било је то уздање у вас које 
је неке државе довело до пропасти, пошто су остале неспремне, 
уздајући се у вас. И нека нико од вас не мисли да ми ово говоримо 
из непријатељских намера, већ да се потужимо. Јер приговор је 
против пријатеља који греши, а оптужба против непријатеља који 
чини неправду. 

70. А, поред тога, сматрамо да имамо право – ако га ико има – 
да укоримо наше суседе нарочито кад се ради о размимоилажењима 
од огромног значаја. Изгледа нам, међутим, да ви ово не примећујете 
и да још нисте схватили какви су то људи – ти Атињани, са којима 
вам предстоји борба, и колико су ти људи потпуно различити од вас. 
Јер, док су они новатори и оштроумни творци нових замисли, људи 
који спроводе у дело све оно што смисле – дотле ви чувате оно што 
имате, не проналазите ништа, а кад приступате делу не довршавате 
ни оно што је најнужније. А затим, они су храбри и више него што 
им снага дозвољава. Лудо су смели, а и када су у опасности пуни су 
наде. А ваша је особина да чините мање него што можете; да не 
верујете ни у оно у шта сте сасвим сигурни, а када дођете у опасност, 
убеђени сте да се никад нећете ослободити. Затим, они не оклевају 
док сте ви неодлучни. Они путују широм света, а ви чувате кућу. Јер, 
својим одласком од куће они мисле да нешто стекну, а ви, да ћете 
својим одласком упропастити и оно што имате. Када непријатеља 
савладају они га и даље гоне – до крајњих могућности, док као 
побеђени узмичу што мање могу. Своје тело стављају у службу 
отаџбине, као да се ради о нечему што припада другима док се својим 
умом служе као нечим што је само њихово – да би могли да учине 
нешто за своју земљу. А ако не изведу оно што су замислили, сматрају 
да им је одузето оно што им већ припада; а кад год иду за неком 
добити и у томе успеју, они сматрају да су извршили мало у поређењу 
са оним што су очекивали. Ако се, међутим, деси да у каквом покушају 
и претрпе неуспех, они се предају новим надама и тако надокнађују 
губитак. Јер, код њих једно исто значи и надати се и учинити оно што 
се наумило. Они, наиме, брзо предузимају да ураде оно што су 
одлучили. И тако се целога живота боре са тешкоћама и опасностима 
и веома мало уживају у ономе што имају јер увек жуде да стекну 
више. За њих је само онда празник када обављају своју дужност и 
зато сматрају да је потпуно мировање већа несрећа него напоран рад. 

Једном речју, ако би неко рекао да су они створени „зато да ни сами 


немају мира нити да друге људе пусте на миру“ – тај би рекао истину.. 


71. Лакедемонци, пошто вам је оваква једна држава стала на пут, 
ви и даље оклевате! А сметнули сте с ума да је мирољубива политика 
довољна само код оних људи, који с једне стране, са свом својом 
војном силом чине само оно што је право, а с друге стране, снагом 
свога духа неће поклекнути пред неправдом. Ви, међутим, сматрате 
да је право не вређати друге нити се излагати опасности када те други 
нападају. Али таква политика тешко да би вам успела, чак и када 
бисте за суседа имали државу исту као што је и ви имате. Сада, 
међутим, као што смо већ показали, начин на који ви водите послове 
старомодан је у поређењу са њима. И овде, као и у уметности, увек 
треба да влада оно што је ново. Ако држава живи у миру, онда је 
најбољи устаљен правни поредак, али онима које је нужда натерала 
на многа прегнућа, потребни су и нови изуми. Отуда је и Атинска 
држава, због својих бројних подухвата, много савременија од ваше. 

А сада, што бржим упадом у Атику прекините са оклевањем и 
пружите помоћ Потидејцима и свима осталима, као што сте се и 
обавезали – да не би пријатеље и саплеменике оставили на милост 
најгорем непријатељу, а све нас нагнали да у очајању потражимо неки 
нови савез. Тако нећемо учинити криво ни пред боговима које смо 
позивали за сведоке, ни пред свима разумним људима. Јер уговоре 
не крше они који због своје изолованости не приступају другима, већ 
они који не прискачу у помоћ ни савезницима, којима су се заклели 
да ће помоћи. Ако желите да нам учините по вољи, ми ћемо остати 
и нећемо урадити тако безбожну ствар; да вас изневеримо ~ не 
можемо ни наћи неке друге који би нам били толико сродни. Узевши 
у обзир све ово, размислите добро и трудите се да под вашим руковод- 
ством Пелопонески савез не буде слабији од онога који су вам ваши 
очеви предали у наслеђе.“ 

72. Тако рекоше Коринћани. Случајно се догодило да су атински 
посланици већ одраније били присутни у Лакедемону због неких 
других послова. И пошто су чули све ове говоре, учинило им се да 
би било умесно да се и они појаве пред Лакедемонцима; да се никако 
не бране од оптужби које су градови изнели него да уопштено објасне 
да не би смели да доносе одлуку на брзину, већ да је темељно размотре. 
А у исто време желели су да прикажу свој град и каква је његова моћ 
и да старије подсете на оно што су већ знали, а да млађима објасне 
оно што им је било непознато. Сматрали су да ће их тим беседама 
више окренути миру него рату. И тако, приступивши Лакедемонцима 
изјаве да и они желе да говоре пред скупштином, уколико нема какве 
сметње. Лакедемонци заповеде да приђу и, пришавши, Атињани 
овако рекоше: 

73. „Наше посланство није дошло да расправља са вашим савез- 
ницима, већ ради оних послова због којих нас је град послао. Чувши, 
међутим, велику грају која се дигла на нас, дошли смо, али не да бисмо 
одговорили на оптужбе тих градова (јер ни наши ни њихови говори 
никако нису упућени вама као пресудитељима), већ да не бисте олако, 
под утицајем савезника, донели погрешну одлуку о стварима од 
огромне важности. Истовремено, желимо да изјавимо у вези с чита- 
вом овом причом упереном против нас да нисмо на недоличан начин 
дошли у посед онога што смо стекли, и да наш град заслужује да се 
о њему проговори. 

Да ли уопште и треба нешто рећи о догађајима који су се давно 
збили и о којима више сведоче приче које се слушају него очи оних 
који ће их чувати. Што се, међутим, тиче Персијских ратова и свих 
оних догађаја које и сами знате, потребно је да се и они спомену, иако 
то може бити и досадно, будући да се стално истичу у први план. А 
када смо отпочели тај подвиг, борба се водила за опште добро; а 
пошто и ви делимично учествујете у томе добру, ни нама не би 
требало сасвим ускратити поштовање уколико од тога има икакве 
користи. Сврха ове беседе која ће уследити неће бити никакво 
правдање већ сведочанство и објашњење о томе какав је то град с 
којим ћете започети борбу ако донесете погрешну одлуку. 

Изјављујемо да смо се на Маратону први и једини побили са 
варварима и да смо се, када су се ови поново вратили онемогућени 
да се бранимо с копна – укрцали са целокупним народом на бродове 
и отпочели поморску битку код Саламине, да непријатељ, пловећи 
од града до града, не би разарао Пелопонез. И пошто су варвари 
имали велику флоту, ви нисте били у могућности да једни другима 
притекнете у помоћ. Најбољи доказ за то пружио је сам непријатељ. 
Пошто му је била поражена флота, као да се био уверио да његова 
сила више није равна хеленској, те се са највећим делом своје војске 
журно вратио кући. 

74. Пошто је такав био исход догађаја, и пошто је свима постало 
јасно да је спас Хелена био у њиховој флоти додаћемо томе три важне 
чињенице: прво, огроман број лађа, веома лукав војсковођа и непо- 
колебљиво прегалаштво. Од четири стотине бродова наших је било 
нешто мање од две трећине; а за војсковођу смо имали Темистокла 
који је највише допринео да се поморска битка одигра у теснацу, чиме 
је очигледно спасао победу, због чега је и код вас уживао поштовање, 
више него иједан странац који вас је икада посећивао. А показали 
смо неустрашиву одлучност. Јер, када нам на копну нико није при- 
скочио у помоћ и када су сви остали све до наших граница били 
подјармљени, ми смо одлучили да напустимо град и да жртвујемо сву 

своју имовину; али да не напустимо заједничку ствар осталих савез- 
ника ни да разбежани на све стране будемо од слабе користи, већ да 
се укрцамо на бродове и да се боримо не љутећи се на вас што нам 
нисте раније притекли у помоћ. И зато изјављујемо да смо ми вама 
исто онолико учинили колико смо се и сами окористили. Јер, док сте 
ви дошли у помоћ (додуше, док смо ми још били јаки, вас није ни 
било у близини) из насељених градова и са изгледом да њима и 
убудуће владате, бринући се више за себе него за нас, ми смо, 
напротив, кренули из града који више није постојао и излажући свој 
живот за град за који је било мало наде, спасли смо и вас исто онолико 
колико и себе саме. А да смо пришли Персијанцима раније, бојећи 
се, као и остали, за своју земљу, и да се касније нисмо одважили да 
се укрцамо на бродове са уверењем да смо већ пропали, ништа вам 
више не би помогло, пошто нисте имали довољан број лађа да се 
борите на мору. И тако би планови непријатеља неометано успели, 
баш као што је он то и желео. 

75. Лакедемонци, с обзиром на наше ратно прегалаштво и дале- 
ковидост наших одлука, зар смо заслужили да будемо толико омрзну- 
ти код Хелена само зато што поседујемо империју“. Али, ми је заиста 
нисмо узели на силу. Јер, када сте ви одбили да се и даље борите са 
остацима непријатељске војске, нама су пришли савезници молећи 
нас да се прихватимо вођства. У таквим околностима били смо 
принуђени да и даље развијамо своју државу све до њене данашње 
моћи а највише из страха, частољубља и, коначно, из интереса. Тако 
нам се више није чинило безбедно да мало попустимо притисак и 
изложимо се опасности јер смо већ од многих били омражени, док 
су се други већ били одметнули те смо их силом натеривали на 
покорност. Ни ви нам више нисте били пријатељи као некад већ сте 
постали сумњичави и непријатељски расположени (а и сви они који 
су се одметали долазили би к вама). А никоме се не може приговорити 
ако по цену какве велике опасности извуче за себе и велику корист. 

76. Лакедемонци, несумњиво да и ви, пошто сте уредили прилике 
у пелопонеским државама, руководите овим државама у своју корист. 
И да сте у Персијском рату одржали до краја своју хегемонију, ви 
бисте били исто тако омражени као и ми. Убеђени смо да бисте и ви 
били мрски својим савезницима и да бисте били приморани или да 
водите послове чврстом руком или да и сами западнете у тешкоће. 
Отуда и ми нисмо учинили ништа необично, несвакидашње или у 
нескладу са људском природом када смо прихватили врховну власт 
која нам се нудила, и што је нисмо пустили из руку покоравајући се 
најснажнијим поривима: частољубљу, страху и користољубљу. А 
нисмо били ни први који су то почели, већ је одувек било тако уређено 

да јачи угњетава слабијег. Сматрамо, такође, да смо заслужили да 
владамо, а тако се и вама чинило док нисте почели размишљати о 
својим интересима. И сада се позивате на право које нико ко је 
случајно силом што задобио – никада још није претпоставио сили и 
уздржао се да из тога извуче још већу корист. Треба, међутим, 
похвалити оне који су се, покоравајући се природном човековом 
нагону да влада другима, показали праведнијима него што би се то 
могло закључити када се узме у обзир њихова моћ. Сматрамо, дакле, 
да би неко, тек када би имао нашу власт, најбоље могао показати да 
ли ми водимо умерену политику. Али, због овог нашег разумног става, 
сасвим неочекивано, произашло је и више покуде него похвале. 

77. Па иако смо увек били оштећени у трговачким парницама са 
савезницима – и мада су ови долазили на суђење у Атину под једнаким 
законским условима – ипак нас сумњиче да смо склони парничењу. 
И ниједан од наших савезника неће да размисли због чега они који 
тамо негде, на каквом другом месту имају власт, нису због тога 
изложени погрдама, премда са својим поданицима не поступају тако 
умерено као ми. Јер онима којима је довољна сила, није потребан 
никакав судски поступак. Савезници који су навикли да са нама имају 
потпуно равноправне односе, ако се са њима не поступа онако како 
то они замишљају – било да се ради о каквој одлуци суда или принуди 
државне власти, о коликој год да је маленкости реч – не показују 
захвалност што нису ускраћени у нечем много значајнијем, већ тај 
недостатак равноправности теже подносе него да су од самог почетка 
били лишени законитости и отворено изложени безакоњу. А у том 
случају они не би могли полагати право на принцип да слабији не 
треба да устукне пред јачим. Изгледа да више негодују они којима се 
чини неправда него они над којима се врши принуда. Јер од онога 
који нам је раван чини нам се да трпимо неправду, а од онога који је 
изнад нас – принуду. И док су од Персијанаца подносили много веће 
страхоте, ова им се наша власт чини ужасном. А сасвим је природно 
да поданицима садашњи тренутак увек тешко пада. Па и ви сами, 
када бисте срушили нас и преузели вођство, зачас би сте изгубили 
симпатије које сте стекли због страха који ми уливамо ако бисте 
заиста желели да покажете ону исту ћуд коју сте помало открили за 
време Персијског рата када сте стајали на челу Хеладе. Јер ваши 
закони су сасвим различити од закона осталих Хелена. Поред тога, 

сваки од васкоји одлази ван земље нити се служи њима нити законима 
које поштује остала Хелада. 

78. Будите, дакле, спори у доношењу одлука, јер се не ради о 
безначајним стварима, и немојте, под утицајем туђих мишљења и 
оптужби, повећавати своје домаће тешкоће. А што се тиче рата пре 
него што га започнете добро промислите колико је рат једна непред- 
видљива ствар. Јер, када се одужи, често зависи од пуке среће. А од 

плодова те среће и једна и друга страна налазе се на истом одстојању. 
А какав ће бити исход неизвесно је и скопчано са опасностима. Кад 
људи започну ратове, они одмах крећу у битку, иако је то последње 
што би требало учинити, а када их стигне каква несрећа, тек тада 
прибегавају речима. Али пошто ми нисмо учинили ниједну сличну 
грешку а видимо да је ни ви нисте учинили, ми вам поручујемо док 
и једни и други још можемо слободно одлучивати да не раскидате 
уговор и не кршите свечане заклетве. Несугласице треба да решимо 
арбитражом, према споразуму. У противном случају ми ћемо позвати 
за сведоке богове пред којима смо положили заклетве и покушали 
да казнимо оне који су рат започели, идући путем којим сте их ви 
повели.“ 

79. Тако рекоше Атињани. Пошто су Лакедемонци саслушали 
савезнике и оптужбе против Атињана, као и оно што су изјавили 
Атињани, они заповеде свима да се повуку, а међу собом одрже 
саветовање о насталој ситуацији. А мишљења су у већини излазила 
на исто: да су Атињани криви и да треба што пре кренути у рат. И 
Архидам, њихов краљ, човек који је важио и као разборит и као 
мудар, изађе и рече овако: 

80. „Лакедемонци, и сам сам искусио многе ратове, а видим неке 
међу вама који су моји вршњаци. И ниједан није усхићен ратом као 
што је случај са већином људи зато што га није искусио а ни зато 
што сматра да је рат добра и сигурна ствар. А и ви ћете увидети да 
и овај рат о коме сада одлучујете није ни најмање безначајан, ако би 
неко само хтео да о томе трезвено промисли. Јер у сукобу са 
Пелопонежанима или суседним земљама наше снаге су подједнаке и 
ми брзо можемо доспети било на који положај. Али у односу на људе 
чија је територија удаљена, а који су поред тога веома искусни на 
мору и у свему осталом одлично опремљени богатством, приватним 
и јавним, бродовима, коњима, оружјем и људством, онако како то 
није случај ни у једној другој хеленској држави; а поред тога имају и 
велики број поданика обавезних да плаћају допринос како да се 
против таквих људи, тако лако дижемо на оружје2 И на шта се ми 
ослањамо када мислимо да ћемо их затећи неспремне2 Зар на наше 
бродове? Па у томе смо слабији, а ако бисмо се обучавали и припре- 
мили да им се супротставимо, треба нам времена. Или се ослањамо 

на наше богатство? И у томе веома много заостајемо пошто немамо 
новаца ни у дружавној благајни, а не можемо га добавити ни из 
приватних извора. 
81. Можда би неког и сувише брзо могла охрабрити чињеница 
што смо надмоћни оружјем и бројем, тако да можемо упадати и 
пустошити њихову земљу. Али, постоје и многе друге области којима 

они владају тако да преко мора могу увозити све што им је потребно. 
А ако покушамо да подстакнемо на побуну њихове савезнике, и њима 
ће бити потребна помоћ у бродовима пошто су то већином острвљани. 
Какав ће, дакле, тај рат бити за нас? Уколико их не победимо на 
мору или не укинемо допринос од којег се издржава њихова флота, 
извућићемо дебљи крај. А тада нећемо моћи да завршимо рат под 
повољним условима, поготово ако се буде мислило да смо ми више 
допринели отпочињању непријатељстава. Јер, не можемо се заносити 
надама да ће се рат брзо завршити ако будемо пустошили њихову 
територију. Бојим се да овај рат не оставимо и својој деци у наслеђе. 
А. мало је вероватно да ће Атињани, тако интелигентни какви јесу, 
робовати својој земљи или се уплашити од рата као какви почетници. 
82. Ја вам, заиста, не саветујем да хладнокрвно трпите како се 
вређају ваши савезници и да се и даље, неометано, праве интриге. 
Међутим, ја вам саветујем да се још не машате оружја, већ да 
пошаљете изасланике да изнесу жалбе, али да се претерано не 
изјашњавају нити да смо за рат нити за попуштање. А у међувремену 
наставимо са припремама, придобијањем на нашу страну савезника, 
Хелена и варвара, како би однекуда дошли до војног потенцијала у 
бродовима или новцу. (И не треба осуђивати ни оне који су подносећи 
интриге Атињана, као и ми почели да траже спас не само од Хелена 
него и од варвара.) А истовремено би требало да се снабдемо и код 
куће. Ако саслушају наше посланике, утолико боље, али ако то не 
учине, кад прођу две-три године ми ћемо, тада већ боље припремљени, 
уколико се на то одлучимо, кренути на њих. А можда ће и они када 
виде наше припреме као и то да наше изјаве не одударају од тих 
припрема бити више склони да попусте, пошто им земља неће бити 
опустошена, те ће моћи да одлучују о добрима која још увек поседују 
и која још нису уништена. И немојте мислити да њихова земља за 
нас представља ишта друго до залогу, утолико бољу уколико је боље 
обрађена и коју треба што дуже штедети. А не да их терате у очајање 
и стварате од њих непријатеља којега је још теже савладати. Ако, 
међутим, неспремни, под утицајем савезничких оптужби почнемо 
пустошити ову земљу, гледајте да не учинимо Пелопонезу још већу 
бруку и невољу. Јер, жалбе градова или појединаца заиста је могуће 
решити. Али, ако због појединачних интереса сви заједно покренемо 
рат за који се не зна куда ће одвести, тешко да ће се, са успехом 
завршити. 

83. И нека се никоме не чини да је кукавички кад више држава 
оклевају да нападну на једну. Јер и Атињани имају исти број савезника 
као и ми; савезника који им плаћају допринос, а рат није ствар која 
се води само оружјем него и новцем. Јер новац је тај који даје моћ, 
поготово када се копнена сила супротставља поморској. Прво, дакле, 

треба да набавимо новац и да не допустимо да нас пре тога занесу 
речи наших савезника. Јер, пошто ћемо ми сносити одговорност за 
све што се буде догађало и на копну и на мору, требало би, такође, 
да о томе унапред и у миру размислимо. 

84. И немојте се стидети спорости и одуговлачења, због чега нас 
најчешће куде. Јер брзина у почетку, може донети спорост на крају, 
пошто сте ушли у рат сасвим неспремни. А поред тога, ми одвајкада 
настањујемо један град који је у исти мах и слободан и у свему на 
добром гласу. У великој мери то је доказ наше мудре умерености, 
због чега смо једини који се нису узохолили у благостању и мање од 
других попуштамо у несрећи. А када људи хоће да нас похвалом 
подстакну на опасне подухвате мимо нашега убеђења не одушевља- 
вају нас њихова ласкања. Или, ако неко иде тако далеко да нас такне 
неком оптужбом, чак и акосмо огорчени, ипак се не дамо наговорити. 
Због наше моралне строгости храбри смо ратници и разборити људи. 
То је зато што се разборитост највећма састоји из осећања стида, а 
душевна равнотежа из осећања срамоте. Разборити смо јер смо 
васпитавани одвећ строго да би смо презирали законе и у исувише 
великој дисциплини да им се не бисмо покоравали. И нисмо били 
тако препаметни да чинимо оно што је непотребно, да бисмо, храбри 
на речима, презирали ратне припреме својих непријатеља а да се у 
стварности деси нешто сасвим друго; сматрајући да су намере наших 
суседа сличне нашим намерама и да се оно што нас од судбине снађе 
не може решити речима. Ми, са наше стране, увек прелазимо на 
конкретне припреме, свесни да су у питању противници који су добро 
промислили. И никад не треба гајити наде у то да ће непријатељ 
тобоже учинити такву грешку, већ у то да ми сами све темељно 
унапред предвидимо. И не треба мислити да се човек од човека и 
сувише разликује, већ да је најбољи онај који се васпитава под 
најтежим околностима. 

85. Не напуштајмо, дакле, оне поуке које су нам наши очеви 

предали у аманет и које смо ми, у целини, за своје добро спроводили. 
И зато немојте да у кратком трену од само једнога дана пренаглимо 
са одлуком од које зависе и многи животи и новац, многи градови и 
славно име. Већ, хајде, да у миру размислимо! Наша снага нам то 
допушта, више него нашим противницима. А у Атину пошаљите 
изасланике да решавају о Потидеји. Шаљите их поводом сваког 
случаја у коме су савезници, како изјављују, претрпели неправду. 
Уосталом, они и иначе тврде да су спремни да се подвргну арбитражи, 
а није законито да се поведе поступак против онога који нуди 
посредовање суда, исто онако као и против онога који крши право. 
Истовремено, спремајте се за рат. Та ће одлука бити за вас најбоља, 
а непријатељу ће улити највећи страх.“ 

Тако је рекао Архидам. А на крају изађе напред Стенелаида, 
један од тадашњих ефора," и обрати се Лакедемонцима овим речима: 

86. „Дуге беседе Атињана не могу да разумем. Јер, хвалећи се 
много нису порекли да нису чинили неправде нашим савезницима и 
Пелопонезу. Па иако су се некада добрима показали против Перси- 
јанаца, они се сада према нама лоше понашају и тако су заслужили 
двоструку казну, јер су од добрих људи постали рђави, док смо ми 
једнако поступали и тада и сада. И ако будемо паметни, нећемо 
пренебрегавати наше савезнике, нити ћемо оклевати да их осветимо 
док им се чине неправде, јер их они не могу даље подносити. Нека, 
дакле, други имају и новац и бродове и коње, док је нама добрих 
савезника које не треба препустити на милост Атињанима. Нити се 
то може решити искључиво судским парницама и говорима, јер ни 
они нису увређени само због речи већ им се треба осветити брзо и 
свом снагом. И нека нам нико не каже да бисмо ми, као оштећена 
страна, требало да се посаветујемо, него онима који намеравају да 
чине зло приличи да се што дуже договарају. Гласајте, дакле, Лаке- 
демонци за рат, достојан Спарте; и не дозволите да Атињани постану 
још већи. Не издајмо наше савезнике већ, у име бога, кренимо на оне 
који неправду чине.“ 

87. Пошто је Стенелаида тако рекао, а био је ефор, он отвори 
гласање у Скупштини Лакедемонаца. Како се, међутим, у Скупштини 
гласало виком а не гласачким каменчићима, Стенелаида изјави да се 
не распознаје која је страна гласнија. Желећи, међутим, да они својим 
отвореним изјашњавањем подстакну Скупштину да се определи за 
рат, он им рече: „Лакедемонци, ко год од вас мисли да је уговор 
раскинут и да Атињани нису у праву нека устане и нека оде на оно 
место онде (показујући им одређено место), а они који тако не мисле 
нека стану на другу страну.“ И они, тако, устану и раздвоје се на две 
стране. И преовладају они који су сматрали да уговор треба раски- 
нути. И тако, пошто позову савезнике, рекоше им да су, по њиховом 
мишљењу, Атињани чинили неправде, али да они желе да се сазову 
сви савезници, да заједно гласају и да, ако се тако буде одлучило, 
заједнички и отпочну рат. Пошто то обаве, савезници се врате кући 
а тако су учинили нешто касније и атински посланици, пошто су 
завршили послове ради којих су дошли. 

Одлука Скупштине да се раскине уговор донесена је у четрнае- 
стој години тридесетогодишњег примирја, склопљеног после Еубеј- 
ског рата.“ 


58 Ефори су високи државни чиновници у Спарти м у другим дорским полисима. Ова служба 
постоји још од 8. века пре н. е., а листа ефора постоји од 754. г. Скупштина је сваке године 
бирала тело од пет ефора; они су чували устав, управљали финансијама, надгледали краљеве 

<, Тако Лакедемонци изгласаше да се уговор раскине и да 
отпочне рат не толико по наговору савезника, колико стога што су 
страховали да се Атињани још више не осиле, увиђајући, при том, да 
им је већ потчињен велики део Хеладе. 

89. А Атињани су на следећи начин дошли у положај који им је 
омогућио да се издигну до велике силе. Када су се Персијанци вратили 
из Европе, пошто су и на мору и на копну претрпели пораз од Хелена 
и пошто су они који су побегли бродовима у Микалу““ тамо уништени, 
лакедемонски краљ Леотихида, заповедник Хелена у Микали, врати 
се кући заједно са својим пелопонеским савезницима. Међутим, 
Атињани и њихови савезници из Јоније и Хелеспонта, који су се већ 
били одметнули од краља, остану да и даље опсађују Сест, који је 
припадао Персијанцима.“ И пошто су тамо провели зиму, заузму град 
који су варвари били напустили. Затим отплове са Хелеспонта, свако 
на своју страну, у своје градове. А Атињани, пошто истерају варваре 
из земље, одмах почну да пребацују жене, децу и остатке покућства 
са оних места где су их ради сигурности били склонили, и крену изнова 
да изграђују свој град и утврђења. Јер од кружног зида преостао је 
само један мали део и већина кућа била је порушена изузев једног 
мањег броја у којем су се били сместили најугледнији Персијанци. 

90. Међутим, Лакедемонци, предосећајући шта ће се збити, 
пошаљу посланство, делимично стога што су више волели да се увере 
да ни Атињани нити ико други не поседује градске бедеме а и стога 
што су их савезници подбунили бојећи се величине атинске флоте, 
раније незнатне, и неустрашивости коју су Атињани показали у 
Персијском рату. И тако затраже од њих да не дижу зидине, већ да 
се радије придруже њима у рушењу свих зидова који још опасују 
градове изван Пелопонеза. Али нису никако откривали свој прави 
циљ нити своју сумњу у Атињане већ су то представили овако: да 
варвари, ако случајно опет дођу, не нађу нигде чврстог упоришта као 
што је наводно био случај са Тебом. Пелопонез је, по њиховим 
речима, довољно велики за све, и за повлачење и за напад. Пошто су 
чули шта су изјавили Лакедемонци, Атињани по савету Темистокла 
одговоре да ће им послати изасланике да одговоре на њихове пре- 
длоге и сместа их отправе кући. Темистокле затим предложи да њега 
што брже пошаљу у Лакедемон, да поред њега изаберу и друге 
изасланике, али да их не шаљу одмах, него да их задрже све дотле 
док бедем не доспе до задовољавајуће висине за одбрану. А бедем 
треба да подижу сви, читав народ који се налазио у граду: људи, жене 
и деца; и да не штеде ни јавне ни приватне грађевине, већ да руше 


б) драла је рт у Јонији, где су у поморској бици Хелени дефинитивно победили Персијанце, 
Ја. г. прен. е. 
61 Сест има ражан стратешки положај на Трачком Херсонесу. То је први град који су Грци 
ослоподили од персијске власти, после опсаде која је трајала 479 ~ 478. г. 

све што би могло бити корисно за обављање посла. Пошто им је 
издао та упутства и напоменуо да ће тамо све остало сам завршити, 
он отпутује. Међутим, дошавши у Лакедемон он не оде код највиших 
државних главара, већ је тамо боравио под различитим изговорима. 
И ако би га неко од оних на врху упитао зашто не изађе пред народ, 
одговорио би да чека изасланике, који су заједно с њим у посланству, 
али који су заостали због неког важног посла; и да их, очекује да 
ускоро дођу и да се чуди што још нису ту. 

91. Слушајући ово, Лакедемонци су веровали, из пријатељства 
према Темистоклу, али када су други стали долазити из Атине 
изјављујући отворено да се подиже зид и да је већ одмакао у висини, 
нису могли а да не поверују. Пошто то примети Темистокле, савето- 
вао је да не наседају толико причама већ да пошаљу своје поуздане 
људе који ће, пошто лично испитају ствар, донети веродостојан 
извештај. Они, тако, отправе изасланике, а Темистокле мимо њих 
пошаље Атињанима тајно поруку да их ови задрже, али тако да се 
то никако не примети; и да их не пусте све док се они сами не поврате 
(а већ су му стигли и остали чланови посланства, Хаброних, син 
Лисиклов и Аристид, син Лисимахов, са вешћу да је зид већ довољно 
висок) јер он се бојао да их Лакедемонци, када дознају истину, никако 
више не пусте да оду. Атињани, дакле, као што им је поручено, задрже 
изасланике, а Темистокле изађе пред Лакедемонце и пред свима 
изјави да је његов град већ учврстио зидове да би био способан да 
штити своје становнике, а ако Лакедемонци или њихови савезници 
желе да и даље са њима преговарају, мораће им убудуће долазити 
као код људи који добро знају шта је корисно и њима као појединцима 
и држави. А када су се одлучили да је најбоље да напусте град и да 
се укрцају у бродове, знали су, рекоше, да предузму тај храбри корак 
и без Лакедемонаца. И кад год би доносили одлуке заједно са 
Лакедемонцима, у својој процени нису уступали ниједноме од њих. А 
да им се и сада чини да је боље да њихов град има бедем и да ће он 
и за државу и за поједине грађане као и за све савезнике бити од 
велике користи. Јер, додао је он, било би им немогуће да у савезу 
већају на истој или на равној нози, када њихова ратна сила не би 
могла да се мери са Лакедемонцима. И зато, закључио је он: или да 
нико од њихових савезника нема зидове, или да се сматра да су 
Атињани у праву. 

92. Када су то Лакедемонци чули, нису показали према Атиња- 
нима отворено негодовање (јер они нису, како се то мислило, отпра- 
вили своје посланство да спрече Атињане у подизању бедема, већ да 
их, у општем интересу, посаветују; осим тога, тада су били пријатељ- 
ски расположени према Атињанима због њихове ревности у борби 
против Персијанаца), али су потајно трпели јер су били преварени у 

својим циљевима. И тако се и једно и друго посланство врати кући 
без икаквог приговора. 

93. На тај начин Атињани су за кратко време опасали град 
бедемом, а још се и данас види да се радило на брзину. Јер темељи 
зидова састављани су од сваковрсног камења које није обрађено него 
стоји онако како га је ко доносио. Ту су и мањи стубови са надгробних 
споменика, а уграђено је и камење обрађено за друге сврхе. Јер зид је 
опасивао град широко у свим правцима и отуда су у журби грабили све 
што им је долазило под руку. Темистокле их је наговорио да изграде и 
остатак зида у Пиреју (који је започет исте године када је Атињанима 
управљао као архонт”), јер је сматрао да Пиреј има згодан положај, са 
три природне луке и да ће то, пошто постану поморска сила, много 
допринети њиховој моћи. Он се први усудио да каже да се треба држати 
мора и одмах започео са припремним радовима. По његовом савету 
саградили су око Пиреја зид чија се дебљина и данас може видети – 
двоја кола натоварена камењем могла су се срести и мимоићи једна 
друга. Унутра нису стављали ни блато ни малтер већ су се огромни 
блокови камених квадрата са спољне стране чврсто везивали гвожђем 
и оловом. Али зид је изграђен само до пола од онога што су планирали. 
Јер Темистокле је желео да зид својом висином и дебљином издржи 
непријатељске нападе и да ће само мали број људи, и то оних најнеспо- 
собнијих, бити довољан за стражарску посаду, док сви остали треба да 
попуне посаду на бродовима. Јер, Темистокле је нарочиту пажњу 
посветио флоти, пошто је, како ми се чини, увидео да је краљева војска 
имала лакши прилаз с мора него са копна. Сматрао је да је Пиреј од 
веће важности него горњи град и често је саветовао Атињане да се, 
уколико би били нападнути са копна, спусте доле у Пиреј и да се тамо 
уз помоћ флоте обрачунају са противницима. Тако су Атињани имали 
зицине и у свему осталом извршили припреме одмах по одласку Пер- 
сијанаца. 

94. Хеленски заповедник Паусанија, син Клеомбротов, буде 
послат са двадесет бродова са Пелопонеза. Заједно са њим пловили 
су и Атињани са тридесет бродова, као и велики број савезничких 
лађа. Они нападну на Кипар и покоре велики део острва; а затим и 
на Бизантиј, који је био у рукама Персијанаца, и заузму га. 

95. Али пошто се Паусанија већ био осилио, остали Хелени су 
били незадовољни, а понајвише Јоњани и сви који су недавно били 
ослобођени од Персијанаца. Долазили су Атињанима и молили их да 
им они као припадници истог племена буду вође и да се одупру 
Паусанији, ако би негде покушао да их силом покори. Атињани 





42 Архонти су највиши државни чиновници у Атини. У почетку их је било три. а од 7. века пре 
н. с. њихов број је повећан на девст, Бирани су годишње и имали широку политичку и сужау 
власт. 

прихватише предлоге Јоњана и разматрали су случај с великом 
пажњом намерни да не гледају олако на Паусанијино држање, већ да 
све остало уреде онако како им се чини да је за њих најбоље. У 
међувремену, Лакедемонци опозову натраг Паусанију да би испитали 
о ономе што су о њему сазнали, јер су га Хелени који су долазили у 
Лакедемон оптуживали за многа безакоња, као и за то да је његово 
војно руковођење више личило на тиранију него на командовање. 
Догодило се да су га случајно позвали баш тада када су савезници, 
изузев пелопонеских војника, из мржње према њему већ били прешли 
на страну Атињана. Пошто, дакле, стигне у Лакедемон, буде позван 
на одговорност за извесна кривична дела против неких приватних 
лица. Међутим, и за највећа недела он буде ослобођен кривице. Али, 
њега су највише теретиле његове везе са Персијанцима; а изгледа да 
је његова кривица била сасвим јасна. И више га нису слали натраг 
као команданта већ су послали Доркија и неке друге са нешто мало 
војске. Савезници им, међутим, не препусте команду, а они, када то 
виде, врате се натраг." Лакедемонци, после тога, нису слали друге 
војсковође, бојећи се да се и они не корумпирају као што су то 
доживели у случају Паусаније него су желели да одустану од рата са 
Персијанцима, верујући да су Атињани способни да се прихвате 
вођства. И, били су им у то време веома наклоњени. 

96. Пошто су Атињани на овај начин узели вођство у своје руке 
и, уз сагласност савезника (а због мржње према Паусанији), они 
одреде доприносе потребне за рат са варварима и како за оне који 
су давали допринос у новцу тако и за оне који су давали бродове. А 
циљ је био да се пустошењем Краљеве земље освете за оно што су 
претрпели. Тада су Атињани први пут установили звање хеленских 
благајника, који су примали форос (јер тако се звао доприносу новцу). 
Први допринос одређен је у висини од четири стотине шездесет 
таланата, савезничка благајна је била на Делу, а састанци су се 
одржавали у Аполоновом светилишту.“ 

97. Од самог почетка своје хегемоније над аутономним савез- 
ницима, и док су већали у заједничким скупштинама, Атињани су у 
временском размаку између Персијских ратова и Пелопонеског рата 
предузимали извесне кораке (о којима сада треба говорити) и у 
ратним и у државним пословима, упереним и против самих варвара, 
затим против сопствених побуњених савезника као и против оних 
Пелопонежана који су били умешани у сваку од ових побуна. Пишући 


63 Тако су Спартанци 478. г. пре н. е. са осталим члановима Пелопонеског савеза иступили из 
савеза са Атином за даљу борбу против Персије. 

64 Реч је о поморском савезу склопљеном на Делу 477. г. пре н. е., којем је приступила већина 
острва и грчких градова на малоазијској и трачкој обали, да би се заштитили од могућег навог 
напада Персијанаца. Први износ фороса, који овде Тукидид наводи, одредио је атински 
државник Аристид. Године 454 ~ 453. благајна савеза пренета је у Атину и Атињани су ускоро 
почели да троше савезнички новац за потребе свога града. 

о овим догађајима извршио сам извесно одступање од главне теме, 
јер је тај период био пропуштен код свих писаца пре мене. Сви су 
они писали или о хеленској историји пре Персијских ратова, или о 
самим Персијским ратовима. Један од њих био је и Хеланик,ё КОЈИ 
је у својој хеленској историји додирнуо и ово раздобље, премда овлаш 
и без навођења тачне хронологије. Али излагање ових догађаја 
истовремено даје и приказ о томе како је настала атинска империја. 

98. Атињани су прво под заповедништвом Кимона,“ сина Мил- 
тијадовог, опсађивањем заузели Ејон на Стримону који су држали 
Персијанци, а све становништво продали у ропство. Затим су заузели 
Скир, острво у Егејском мору, чије су становнике, Долопе, продали 
у робље, а сами населили острво. Затим је настао рат између њих и 
Каришћана у коме нису учествовали остали Еубејци, али је временом 
дошло до споразума. После тога зарате против побуњених станов- 
ника Накса и опсадом заузму град. Био је то први савезнички град 
који је заробљен противно ономе што је било договорено. А затим 
су пали у ропство и други градови, како се то већ по прилици и 
догађало. 

99. Било је и других узрока одметања, али најважнији су били 
заостаци у плаћању доприноса, и у бродовима, а у неким случајевима 
и избегавање војничке службе. Јер Атињани су били веома тачни у 
утеривању доприноса, а веома непријатни извршавајући принуду над 
онима који нису навикли или желели да сносе то бреме. Па и у неким 
другим стварима Атињани више нису били омиљени као вође. Они 
нису предузимали заједничке ратове под једнаким условима и врло брзо 
су се одлучивали да покоре оне који би се бунили. За све ово били су 
криви сами савезници. Јер, због одвратности према војничкој служби а 
идане би били далеко од куће, они су уместо бродова одредили допринос 
у новцу који је требало да уплаћују сразмерно, као свој део, тако да се 
атинска флота повећала из овог новчаног доприноса, док су они сами, 
када би се одметали, улазили у рат без припрема и без искуства. 

100. После тога Атињани и савезници водили су против Персија- 
наца битку и на копну и на мору, на реци Еуримедонт у Памфилији." 

И под заповедништвом Кимона, сина Милтијадовог, истога дана 
победе у обе битке и заробе или униште око две стотине феничанских 
бродова. После извесног времена, становници Таса дигну се против 
Атињана на устанак због неке свађе око трговачких лука и рудника на 
супротној трачкој обали а које су Атињани користили. Пошто изврше 


6% Хеланик са Лезба (5. я. прен. е.) је историчар-логограф који нам је сачуван само у одломцима. 

65 Кимон (око 512 ~ 449) један је од најспособнијих атинских државника и војсковођа: води 
политику Атине у периоду после грчко-персијских ратова, до средине 5, в. пре н. е. Уп. о њему 
и ниже, гл. (К). и 112. 

67 Битка на Еуримедонту, 469. г. пре к. е. у којој је до ногу потукао персијску флоту, један је од 
најлепших Кимонових успеха, 

ЁК Милтијад је командант и победник над Персијанцима у битки на Маратону, 490. г. прен. е. 

напад флотом на Тас, Атињани однесу победу у поморској бици и 
искрцају се на копно. А у исто време пошаљу на реку Стримон десет 
хиљада својих и савезничких колониста да населе место које се некада 
звало Енеаходои а сада Амфипољ. И док су освајали Енеаходе, који 
је био у рукама Едонаца, продревши у унутрашњост Тракије, били 
су уништени у едонском граду Драбеску од стране удружених трачких 
одреда, за које је насељавање овога места представљало опасност. 
101. Међутим, Ташани, будући поражени у бици и опкољени, 
обрате се Лакедемонцима и затраже им помоћ тако да ови упадну у 
Атику. Ови обећају, кришом од Атињана, и били су вољни да одрже 
своје обећање, али их је спречио земљотрес који се тада догодио“. 
Истовремено, побуне се против њих хелоти!" и перијеци ' из Турије 
и Етеје, и дођу у Итому “. Највећи број хелота сачињавали су потомци 
оних Месењана који су још од давнина пали у ропство, тако да су сви 
носили име Месењани. Лакедемонци се, дакле, уплету у Итоми, а 
становници Таса, већ три године под опсадом, пристану да сруше 
зидине, предају бродове и одмах плате новац који се од њих тражио; 
и да убудуће плаћају допринос; а поседа на копну и рудника се одрекну. 
102. Међутим, Лакедемонци, пошто им се рат с побуњеницима у 
Итоми одужио, позову поред других савезника и Атињане, који дођу 
са знатном војном силом под заповедништвом Кимоновим. Ови су их 
највише позвали ради тога што су Атињани били веома вешти у 
опсађивању, па пошто се опсада одужила, показало се да су недорасли 
том послу. Иначе, да је био у питању, на јуриш би освојили град. И 
први пут почну отворене несугласице између Лакедемонаца и Ати- 
њана баш из овога ратног похода. И пошто ови нису могли да освоје 
место на јуриш, Лакедемонци, бојећи се неустрашивости и нестално- 
сти Атињана (а сматрали су их и припадницима другога племена) и 
да их, уколико би се дуже задржавали, по наговору оних из Итоме, 
не би издали, они од свих савезника само Атињане пошаљу кући, не 
откривајући своју сумњу, већ само изјављујући да им више нису 
потребни. Међутим, Атињани су знали да нису враћени баш из 
најдобронамернијих побуда, већ да постоји извесно неповерење. И 
пошто су били дубоко увређени верујући да нису заслужили да то 
претрпе од Лакедемонаца, они одмах, чим су стигли кући, откажу 


69 Катастрофални земљотрес 465. пре н. е. искористили су спартански робови за дизање устанка 
који је ускоро захватио целу Лаконију п Месенију. Спартанци су морали да моле за помоћ 
Алињане, а ови су тек на залагање Кимона одлучили да им помогну. 

70 Хелоти су старо становништво (Ахајци, Месењани) које су Спартанци покорили. Они су 
обрађивали земљу и давали Спартијатима једну половину приходя: Приладали су држави и по 
свом социјалном положају били су између робова и слободних људи. Понекад су за своје 
учешће у ратовима добијали слободу. 

71 Перијеци су били лично слободно становништво у Спарти, али са мањим правима од Спарти- 
јата, пуноправних грађана. Већином су се бавили трговином и занатством, а били су обавезни 
и да служе војску. 

72 Итома је планина у Месенији. 

уговор о савезу који су склопили против Персијанаца и постану 
савезници Аргиваца, лакедемонских противника. Истовремено и под 
истим условима Атињани и Аргивци склопе савез са Тесалцима и 
положе свечану заклетву. 

103. А десете године побуњеници из Итоме, пошто више нису 
могли издржати, предају се споразумно Лакедемонцима под условом 
да оду са Пелопонеза и да тамо више никад ногом не кроче. А ако 
би неко био ухваћен, да постане роб онога који га ухвати. Пре овога 
Лакедемонци добију једно питијско пророчанство: да пусте на сло- 
боду прибегаре итомског Зевса. И тако Месењани напусте Пелопо- 
нез;мушкарци, жене и деца; а прихвате их Атињани сада већ из мржње 
према Лакедемонцима и населе их у Наупакту” који су баш недавно 
били заузели од озолских Локрана. И Мегарани, одметнувши се од 
Лакедемонаца, уђу у савез са Атињанима, пошто су на њих навалили 
Коринћани због својих државних граница. И тако Атињани добију 
Мегару и Пеге, подигну Мегаранима дуге зидове који су се пружали 
од града до Нисеје’“ и поставе на њима своју стражарску посаду. То 
је био разлог што су Коринћани почели страшно мрзети Атињане. 

104. Међутим, Либијац Инар, син Псаметихов и краљ оних 
Либијаца који су живели на граници Египта, кренувши из Мареје, 
града на северу Фароса, дигне на устанак велики део Египта против 
Артаксеркса." И пошто сам постане владар, позове у помоћ Атиња- 
не.“ Како су се случајно баш били затекли на Кипру са две стотине 
својих и савезничких бродова, Атињани напусте Кипар и морским 
путем уплове у Нил, и пошто загосподаре реком и заузму две трећине 
Мемфиса, отпочну са нападом на његов преостали, трећи део, који 
се називао Бела тврђава. У њему су живели Персијанци и Међани 
којима је пошло за руком да побегну, као и они Египћани који нису 
пришли побуни. 

105. Међутим, атински бродови који су пристали у Халијама" 
сукобе се са Коринћанима и Епидауранима и Коринћани однесу 
победу. Касније су се Атињани. борили на мору са пелопонеском 
флотом око Кекрифалеје,'" где су и победили. А када су ушли у рат 
са Егињанима почне велика поморска битка, у којој су на обема 
странама били присутни и савезници. Атињани однесу победу и 
пошто заробе седамдесет егинских бродова, искрцају се на копно и 
почну опсаду града под командом Стребова сина Леократа. После 


73 Наупактсе налази на северној обали Коринтског залива и Атињани су га током Пелопонеског 
рата често користили као поморску базу. 

74 Пеге је мегарска лука на Коринтском, а Нисеја на Саронском заливу. 

75 Артаксгрке је персијски цар, Кесрксов син, владао је од 464. до 424. г. прен. е. 

76 Атињани су се одазвали и са Кимоном кренули у помоћ, Цео поход, мада су се одржали око 
десет година, завршио сс 454. г. пре н. е. поразом Атињана. 


77 Халије су град и област у Арголиди. 
ТА Кекрифалеја је острвце уз источну обалу Пелолонеза, 

тога, у жељи да помогну Егињанима, Пелопонежани искрцају триста 
хоплита (оне исте који су помагали Коринћанима и Епидауранима), 
Коринћани заузму висове Геранеје и спусте се у Мегару. Коринћани, 
наиме, заједно са својим савезницима, сматрали су да Атињани не би 
могли да пруже помоћ Мегаранима јер је велики део атинске војске 
био одсутан у Егини и Египту, а ако буду хтели да помогну Мегари, 
биће приморани да повуку трупе са Егине. Али, Атињани нису 
покретали војску из Егине већ стигну у Мегару са војском под 
командом Миронида коју су сачињавали најстарији и најмлађи Ати- 
њани још преостали у граду. Међутим, битка са Коринћанима била 
је нерешена и свако оде на своју страну, али су и једни и други 
сматрали да нису баш тако лоше прошли. И тако Атињани (који су ипак 
били нешто надмоћнији), после одласка Коринћана, поставе победни 
знак; а Коринћани, пошто су их прекорели старији суграђани, спреме 
се, и после дванаест дана поново се врате натраг те и они поставе 
свој трофеј. На то Атињани провале из Мегаре, побију оне који су 
поставили трофеј, а са осталима заметну битку и победе их. 

106. Побеђени војници отпочну да се повлаче, и приличан број 
ових војника, притиснут непријатељем и залутао са пута, упадне у 
неко приватно добро, ограђено дубоким јарком, које није имало 
излаза. Атињани, када ово примете, затворе с предње стране хопли- 
тима пролаз и пошто свуда унаоколо распореде лако наоружане 
војнике, камењем заспу све који су упали унутра. Био је то тежак ударац 
Коринћанима, али се ипак, највећи део војске вратио кући. 

107. Отприлике у то време Атињани су почели да дижу и дуге 
зидове према мору: један према Фалерону, а други према Пиреју. 
Међутим, Фокиђани, ратујући против Дориде, матичне земље Лаке- 
демонаца, нападну на Бој, Китиниј и Еринеј и заузму једно од ових 
насеља. А Лакедемонци под командом Никомеда, сина Клеомброто- 
вог који је вршио функцију краља уместо још малолетног Паусани- 
јиног сина Плеистонакта дођу у помоћ Дорцима са својих хиљаду пет 
стотина хоплита и десет хиљада савезничких војника. Они приморају 
Фокиђане да склопе споразум и да поврате град и крену натраг. 
Међутим, да су одлучили да продуже морским путем кроз Крисејски 
залив, могли би их у томе спречити Атињани који су пловили око 
Пелопонеза. С друге стране, пут преко Геранеје чинио им се несигу- 
ран пошто су Атињани у својим рукама држали Мегару и Пеге. 
Беспутна је била Геранеја, и увек под стражом Атињана. Тада су 
приметили да Атињани имају намеру да им препрече пут. И зато 
одлуче да остану у Беотији и да размотре како да се на најсигурнији 
начин пробију на Пелопонез. На такву одлуку навели су их потајно 
неки Атињани који су се надали да ће тако учинити и крај демократији 
и подизању дугих зидова. Међутим, Атињани изађу против Лакеде- 
монаца са свом својом војском, а исто тако ударе и хиљаду Аргиваца 

и савезници, свак са својим трупама. Било их је укупно четрнаест 
хиљада, а кренули су у овај поход зато што су мислили да се 





Пелопонежани налазе у врло незгодном положају, не знајући како 
да прођу, а п због сумње да су ови хтели да сруше демократију. 
Атињанима према уговору о савезништву стигну и тесалски коња- 
ници, али ови у току битке пређу на страну Лакедемонаца. 

108. Битка се одиграла код Танагре” у Беотији. Победили су 
Лакедемонци са својим савезницима и са обе стране био је стравичан 
покољ. А Лакедемонци у пролазу преко мегарске земље посеку све 
дрвеће и врате се кући преко Геранеје и Истма. Шездесет другог дана 
после битке Атињани, под командом Миронида, зарате на Беотију, 
победе Беоћане у бици код Ојнофите, заузму Беотију и Фокиду, 
поруше зидове Танагре и заробе као таоце сто најугледнијих људи 
из Опунтских Локра и доврше изградњу својих дугих зидова. После 
тога пристану на капитулацију и Егињани, поруше своје утврђене 
зидове, предају своју флоту и пристану да убудуће плаћају допринос. 
А Атињани заплове око Пелопонеза под заповедништвом Толмида, 
сина Толмејевог, и спале бродски арсенал Пелопонежана, заузму од 
Коринћана Халкиду, а Сикиоњане приликом упада у њихову земљу 
победе у бици. 

109. Атињани и њихови савезници продуже свој боравак у Египту, 
а рат је тамо добијао различите обрте. У почетку, власт над Египтом 
држали су Атињани. Затим краљ пошаље Персијанца Мегабаза са 
новцем у Лакедемон да наговори Пелопонежане да упадну у Атику, 
да би Атињани на тај начин повукли војску из Египта. Како у томе 
послу није могао да макне с места, а новац се потрошио на друге 
ствари, Мегабаз се са остатком новца поново пребаци у Азију, а 
Персијанац Мегабиз син Зопиров, буде послат са великом војском. 
Овај, стигавши копненим путем, победи Египћане и њихове савезнике 
и истера Хелене из Мемфиса. На крају их затвори на острву Просо- 
питиди, где их је опсађивао годину дана и шест месеци, све док није 
исушио канал, скренуо воду на другу страну и оставио бродове да 
стоје на сувом. И пошто је велики део острва претворио у копно, 
пређе сувоземним путем и заузме острво. 

110. Тако је, после шест година рата, пропао овај војни подухват 
Хелена, а од мноштва војника спасао се само један мањи број: они 
који су прешли Либију све до Кирене спасли су своје животе, али их 
је највише пропало. И тако цео Египат поново потпадне под Краљеву 
власт, сем Амиртаја, краља Сербонидских мочвара. Персијанци нису 
могли да ухвате Амиртаја јер су мочваре биле огромне, а и стога што 
су становници мочваре били најратоборнији од свих Египћана. А 


л п А е Я СРТ Ир е 
№ Битка код Ганагре одиграла се јуна 457. г. пре н. е.; августа месеца исте године догодила ос 
битка код Онто, уп. ниже, 

Инар, либијски краљ, који је био виновник свега што се десило у 
Египту, буде ухваћен на превару и набијен на колац. Из Атине, 
међутим, и из осталих савезничких земаља крене група од педесет 
бродова да изврши замену флоте. Када је флота пристајала у Мен- 
дешки рукавац Нила, не знајући о ономе што се догодило, на њу са 
колна навали пешадија, а са мора феничка флота, и уништи највећи 
део бродова, док само мали број побегне натраг. Тако се заврши 
војнички поход Атињана и савезника на Египат. 

111. Када је Орест, син тесалског краља Ехекратиде, побегао из 
Тесалије, он наговори Атињане да га поново врате на престо. И 
Атињани, узевши силом неке своје савезнике, Беоћане и Фокиђане, 
крену с војском на Фарсалу у Тесалији. Па иако су загосподарили 
околином, град нису заузели (јер се нису могли удаљавати из логора, 
пошто их је у томе спречавала тесалска коњица). А није им полазило 
за руком ни било шта друго од онога због чега су кренули да ратују, 
тако да се врате натраг, заједно са Орестом, не свршивши посао. 

Мало времена затим, укрцају се у Пегама које су држали у својим 
рукама на бродове хиљаду Атињана, под командом Перикла, сина 
Ксантиповог, заплове дуж обале Сикиона и пошто се искрцају, победе 
оне Сикиоњане који су учествовали у бици. Одмах после тога, узевши 
са собом неке Ахејце, отплове на супротну страну и крену с војском 
у Оиниаде у Акарнанији, опсаде је, али је не заузму, него се врате 


112. Три године касније Пелопонежани и Атињани склопе међу- 
собно петогодишњи уговор“. И пошто су се уздржавали од ратовања 
са хеленским државама, Атињани крену с војском на Кипар под 
командом Кимона са две стотине својих и савезничких бродова. Од 
ове флоте шездесет бродова отплови у Египат, на позив Амиртеја, 
краља у мочварама Нила, а остали започну опсаду Китија. Али, пошто 
је Кимон умро, и пошто је завладала глад, они се повуку из Китија. 
При повратку кући, код Кипарске Саламине“ водили су битку са 
Феничанима, Кипранима и Киликијцима, и на мору и на копну. 
Победивши и у једном и у другом боју врате се кући, а са њима крену 
и бродови који су били у Египту. После тога Лакедемонци почну 
такозвани Свети рат, и пошто заузму Делфијско светилиште, предају 
га становницима Делфа. Међутим, по њиховом одласку, Атињани 
опет зарате и пошто однесу победу поново повере светилиште 
Фокиђанима. 


80 Уговор је склопљен 450. г. прен. е. захваљујући Кимоновом залагању. 

8! Битка код Кипарске Саламине је последња у Грчко-персијском рату. Одмах после тога, 449. 
г. пре н. е. склопљен је мир с Персијанцима, тзв. Калијин мир. Као што се види из текста, 
Тукидид не спомиње склапање мира, па неки савремени историчари због тога (неоправдано) 
сумњају у његова постојање, 

113. Пошто су Орхомен, Херонеју и остале крајеве Беотије 
држале беотске избеглице, Атињани, сматрајући их непријатељима, 
после извесног времена са хиљаду хоплита и одговарајућим бројем 
савезника, под командом Толмида, сина Толмајевог, заузму Херонеју, 
продају у ропство њено становништво, поставе своје страже и врате 
се натраг. Док су се враћали кући, код Коронеје“ нападну на њих 
беотске избеглице из Орхомена и неки Локрани, а међу њима и 
бегунци са Еубеје и остали који су били истог политичког уверења. 
Пошто Атињани у бици претрпе пораз, један број Атињана буде 
уништен, док су други ухваћени живи. И Атињани напусте целу 
Беотију пошто се споразумеју о условима под којима ће добити натраг 
своје људе. А беотске избеглице се врате кући, па су и они, као и сви 
остали Беоћани, поново добили самосталност. 

114. Није прошло много времена после тога, а од Атињана се 
одметне Еубеја“. И Перикле је са атинском војском баш био прешао 
на острво, када му донеше вест да се побунила и Мегара, а да 
Пелопонежани намеравају да упадну у Атику, те да су Мегарани 
поубијали стражарске посаде, изузев оних који су побегли у Нисеју. 
А Мегарани су се одметнули пошто су претходно довели у помоћ 
Коринћане, Сикиоњане и Епидауране. Перикле, међутим, што је 
брже могао, изведе војску из Еубеје, а затим Пелопонежани изврше 
упад све до Елеусине и Трије и опустоше земљу под вођством 
лакедемонског краља Плеистонакта, сина Паусанијиног. Али, врате 
се кући не улазећи дубље у земљу. Са своје стране, Атињани, под 
командом Перикла, поново пређу на Еубеју и потпуно заузму острво. 
И док су се око осталог споразумели, Хистијејце“ истерају и запо- 
седну њихову земљу. 

115. Кратко време после повлачења са Еубеје, Атињани склопе 
уговор са Лакедемонцима и њиховим савезницима на тридесет година 
и врате им Нисеју, Паге, Троизен и Ахају. То су били пелопонески 
градови које су Атињани држали под својом влашћу. 

После шест година настане рат око Пријене, између Самљана 
и Милећана. И Милећани, који су у овоме рату извукли дебљи крај, 
дођу Атињанима и почну се тужити на Самљане. Са собом поведу и 
неке обичне грађане са Сама који су хтели да се промени систем 
државне управе. И Атињани отплове на Сам са четрдесет бродова, 
успоставе демократију, а као таоце узму педесет дечака и исто толико 
одраслих мушкараца, сместе их на острву Лемну, поставе своју стражу 
и отпутују кући. Међутим, неки Самљани не остану на острву, већ 


Х; Битка код Коронеје одиграла се 447. г. прен. е. 

ХА Еубеја и Мегара побунилссусе 447 – 446. г. Тукидид не наводи посебно разлоге њихове побуне. 
Ипак. маже се сматрати да је атинско слање насељеника на Еубеју допринело њеном незадо- 
вољалву: (уп. Копи ћу, ор. си. стр. 74, нап. !.), 

834 Хистијсја је град на Еубеји, 

побегну на копно склопивши споразум са најмоћнијим људима у граду 
као и са Писутном, сином Хистасповим који је тада био сатрап у 
Сарду. И пошто скупе седам стотина плаћеника, пребаце се ноћу на 
Сам. И прво навале на присталице демократије, и највећим делом их 
савладају. Затим, потајно, извуку таоце са Лемна, побуне се против 
Атине, а атинску стражу и највише управне власти предају Писутни 
и почну се припремати за рат против Милета. А њиховој побуни 
придруже се и становници Бизантија. 

116. Када за то дознају Атињани, заплове на Сам са шездесет 
бродова. Шеснаест бродова, међутим, нису користили, пошто су се 
неки бродови налазили на путу за Феникију, да би мотрили феничку 
флоту, а други на путу за Хиј и Лезб, да траже помоћ. И тако, са 
четрдесет четири брода, под командом Перикла и девет стратега, 
отпочну Атињани поморску битку код острва Трагије. Самљани су, 
међутим, имали седамдесет бродова, од којих су двадесет били терет- 
ни (случајно се десило да су се ови бродови баш враћали из Милета) 
и победу однесу Атињани. Касније, пошто из Атине добију помоћ од 
четрдесет бродова, а са Хија и Лезба двадесет пет, искрцају се, победе 
на копну и почну да опседају град са троструким зидом, затварајући 
га истовремено и са морске стране. Али Перикле, узевши од ове 
флоте која је опсађивала град шездесет бродова, највећом брзином 
отплови према Кауну и Карији, пошто је био обавештен да против 
њих плови феничка морнарица. А на феничку флоту Стесагора и 
неки други крену са Сама са пет бродова. 

117. У међувремену, Самљани изненада исплове и нападну неза- 
штићени бродски арсенал, униште бродове који су били на стражи и 
у поморској бици победе оне бродове који су изашли да се са њима 
боре. Око четрнаест дана они су били господари свега приобалног 
мора и уносили и износили све што су хтели. Али, када се вратио 
Перикле, опет су са мора били блокирани. Атињани касније добију 
појачање од четрдесет бродова са Тукидидом/“ Хагмоном и Формио- 
ном, двадесет бродова са Тлеполемом и Антиклом, и тридесет са Хија 
и Лезба. Битка на мору, коју су водили Самљани, брзо се завршила, 
пошто нису имали снаге да издрже у деветом месецу опсаде град. И 
тако пристану на капитулацију: рушење градских зидина, давање 
талаца, предају флоте и плаћање трошкова атинске опсаде у одре- 
ђеним временским размацима, Бизантијци су такође прихватили да 
буду поданици, као и раније. 

118. Није прошло много година после тога, а збили су се они 
догађаји око Коркире и Потидеје о којима је већ било говора и сви 
остали догађаји који су представљали повод за овај рат. Све оно што 
се догодило у међусобним односима Хелена као и у њиховим одно- 


85 Овде поменут Тукидид, стратег, није истоимени писац Историје. 


70 ТУКИДИД 





сима са варварима збило се у временском размаку од највише педесет 
година: између повлачења Ксерска и почетка овог рата. Био је то 
перпод у коме су Атињани учврстили своју империју и дошли до 
велике моћи. Лакедемонци, који су све то примећивали, само су их 
повремено спречавали у томе и у току овога периода већином су 
мировали. А и пре тога нису се брзо одлучивали да ратују, уколико 
на то нису били приморавани, а и у тим случајевима само ако их у 
томе нису спречавали унутрашњи ратови. Али на крају, власт Ати- 
њана почела је видно да се уздиже тако да је то већ претило њиховом 
савезу. То Лакедемонци више нису могли да издрже, већ су сматрали 
да треба да покажу највећу одлучност и да прихватањем овога рата, 
ако им то пође за руком, сруше атинску моћ. Тако, дакле, Лакеде- 
монци одлуче да раскину уговор јер Атињани чине безакоња. И 
пошто пошаљу изасланике у Делфе, упитају бога да ли је боље да 
прихвате рат. А бог им одговори, како се прича, да ће победити ако 
се из све снаге буду борили и да ће им он сам помоћи, било да га 
призивају или не. 

119. Они одмах одлуче да поново сазову савезнике да гласају о 
томе да ли треба ратовати. И пошто су из савезничких земаља дошли 
посланици и пошто се састала Скупштина, сви остали изјаве шта 
желе и већина оптужи Атињане и затражи да се одмах отпочне са 
ратом. А Коринћани су већ и раније захтевали од сваке државе 
посебно да гласа за рат, бојећи се да би Потидеја могла бити разорена 
пре него што добије помоћ. И како су и тада били присутни, изађу 
последњи пред Скупштину и овако изјаве: 

120. „Људи савезници, нећемо више оптуживати Лакедемонце 
да нису лично гласали за рат и да нас сада нису позвали да и ми то 
исто учинимо. Јер, они који воде, бринући о својим приватним 
пословима онако како ваља, треба да се старају и о питањима од 
заједничког интереса, као што им и у свему осталом треба указивати 
највеће поштовање. Нас, међутим, који смо имали посла са Атиња- 
нима није нужно учити да треба да их се чувамо. Али они који живе 
даље у унутрашњости и далеко од трговачких путева, треба да знају 
да ће, уколико не одбране оне који станују уз морску обалу, доћи у 
врло тежак положај приликом превоза својих производа до обале и 
размене свега онога што море пружа копну. И не треба погрешно да 
суде о ономе о чему ми овде расправљамо, као да се то њих уопште 

не тиче; већ треба да схвате да ће невоље стићи и њих, ако ови на 
обали лоше прођу и да се сада и о њима самима одлучује. И зато не 
треба да оклевају да прихвате рат уместо мира. Јер, својство је 
паметних људи да живе у миру, ако им се не чини неправда, а особина 
је храбрих да из мира пређу у ратно стање, ако им ко наноси неправду. 
Ако се пружи згодна прилика, они поново напусте рат и склопе мир; 
нити се због ратне среће сувише понесу, нити уживајући у тишини 

мирнога живота подносе безакоње. Јер онај који оклева да уђе у рат 
због личне угодности, уколико буде мировао, по свој прилици, биће 
брзо лишен оне пријатности због које је оклевао. А онај који се и 
сувише осили својом ратном срећом, није свестан колико је варљиво 
оно поуздање којим се поноси. Многи подухвати које су лоше плани- 
рали, завршили су се успешно зато што је противник био мање про- 
мишљен. А још много чешће догађа се да она одлука која се чини 
изванредном пређе у своју супротност и изађе на ругло. Јер, нико никада 
не спроведе дело до краја са истом сигурношћу са којом га је замислио; 
али ми са поуздањем смишљамо планове а кад пређемо на дело, из 
страха не успемо. 
121. Ми сада покрећемо овај рат као оштећена страна, са довољ- 
ним бројем оптужби, и пошто се осветимо Атињанима, ми ћемо га 
на време завршити. А по свему судећи, изгледа да ћемо и победити: 
пре свега зато што смо надмоћнији и бројчано и у ратном искуству, 
затим, сви слушамо оно што нам се заповеди; флоту, у којој су јачи, 
направићемо или од новца који сваки од нас поседује, или од новца из 
Делфа или Олимпије. Јер ако узмемо зајам, то ће нам омогућити да 
већом платом привучемо њихове морнаре плаћенике. Јер атинску моћ 
више подупиру плаћеници него домаћи грађани, док наша мање трпи 
од тог недостатка, будући јача у људству него у новцу. Сви су изгледи 
да ћемо победити само ако добијемо једну победу на мору. А ако ипак 
издрже, и ми ћемо, временом, научити поморску вештину и када будемо 
достигли њихово знање, сигурно је да ћемо их престићи својом хра- 
брошћу. Јер она одлика која је нама од природе дата не може се добити 
никаквом науком. А у оној вештини којом сада предњаче, можемо их 
достићи вежбом. Што се тиче новца који намје за то потребан, добићемо 
га наметима. И зар би то било неко чудо кад њихови савезници никада 
не пропуштају да плаћају данак за своје сопствено ропство, а ми да не 
тражимо новац за освету непријатељу и за сопствено спасење; а и зато 
да нам они не би одузели тај новац и употребили га на нашу пропаст. 
122. Али, нама стоје на располагању и друга средства за вођење 
рата: ометање њихових савезника, што ће највише допринети да 
остану без оних доходака који су извор њихове моћи; дизање утврђе- 
ња у њиховој земљи и неки други начини који се још не могу 
предвидети. Јер рат се не развија по утврђеном плану, већ се многе 
ствари решавају саме од себе, према приликама. Јер онај ко уме да 
сачува хладнокрвност, у рату ће вероватно бити безбеднији, а ко се 
због њега љути, има више изгледа да пропадне. 

И требало би да имамо на уму следеће: ако би свако од нас имао 
несугласица само око граничних питања и са противником који нам 
је сваком појединачно дорастао, то би се још могло поднети. Међутим, 
сада су Атињани дорасли да се носе и са свима нама заједно, а још 
више са сваким градом посебно. Они су јачи, тако да ће нас без од 

муке покорити ако будемо разједињени и ако им се сложно, сви 
заједно не одупремо, свако племе и сваки град. А што се тиче пораза. 
пако је тешко и слушати о томе, знајте да он не доноси ништа друго 
до потпуно ропство, тако да и сама могућност такве претпоставке 
представља срамоту за Пелопонез; а такође и чињеница да толики 
градови трпе невољу само од једног града. У том случају може 
изгледати или да оправдано трпимо, или да подносимо из подлости 
и да смо очигледно лоши синови својих отаца који су ослободили 
Хеладу. А ми, уместо да смо учврстили слободу, допустили смо да 
један град постане тиранин. Хвалили смо се да смо срушили са- 
модршце у свакој појединој земљи, а сада не знамо како да се решимо 
три највећа зла: глупости, кукавичлука и лакомислености. И зар 
нисте, избегавајући сва ова зла, дошли до једног још погубнијег зла, 
до гордости, које је већ толике људе упропастило и попримило друго, 
супротно име: неразумност. 

[23. Да ли је потребно тако опширно износити кривице из 
прошлости или само онолико колико је то у садашњем тренутку 
корисно. Међутим, ако се ради о будућности, требало би да помогне- 
мо и учинимо за њу сваки напор (јер одлика и наших предака била 
је да напорима стичу врлину). И не треба мењати тај обичај, утолико 
више што ви имате извесну предност у материјалном положају (и 
није право да се у богатству изгуби оно што се у сиромаштву стекло). 
Зато треба храбро ићи у рат и то из више разлога: зато што нам је 
бог тако прорекао и обећао да ће нам помоћи и зато што ће се са нама 
борити цела Хелада, једни из страха, а други из користи; најзад, уговор 
нисте први раскинули, пошто је и бог, заповедивши вам да ратујете, 
сматрао да је уговор већ био прекршен. Штавише, тако ћете се пренети 
у одбрану повређеног уговора. Јер уговор не крше они који се бране, 
већ они који први нападају. 

124. И пошто су се са свих страна стекле повољне околности за 
улазак у рат и пошто ми то у општем интересу препоручујемо, а 
сасвим је сигурно да јединство интереса најбоље користи и градовима 
и појединцима, немојте оклевати да пружите помоћ Потидејцима, 
које су као Дорце опколили Јонци (а некада је било сасвим обрнуто) 
и да узмете удела у ослобођењу осталих Хелена. А то нам никако 
неће поћи за руком ако будемо чекали, јер су неки већ претрпели 
штету, а нисмо сигурни да и други неће касније то исто претрпети 
ако се дозна да смо се састали и да нисмо имали довољно храбрости 
да се бранимо. Савезници, будући свесни да смо дошли у веома тежак 
положај, и да се предложило оно што је најбоље, изгласајте рат, не 
страхујући од предстојеће опасности и жудећи за трајнијим миром. 
који ће уследити тек пошто ова опасност прође. Јер, после рата 
успоставља се много чвршћи мир; али, исто тако, ни одбацивање рага. 
из жеље за миром, није баш сасвим безопасно. Свесни да је то држава 

која је у Хелади постала тиранин и која то у истој мери постаје и за 
све остале – јер једне је већ подјармила, а друге тек намерава да 
потчини – кренимо у напад и зауставимо је, па ћемо и сами убудуће 
живети у сигурности, а ослободићемо и оне Хелене који су сада 
поробљени.“ 

125. Тако рекоше Коринћани. А Лакедемонци, пошто су чули 
мишљење свих, позову на гласање редом све присутне, и веће и мање 
савезничке државе. И већина је гласала за рат. Али, будући неспремни, 
то што су одлучили нису могли одмах спровести у дело, већ су закључили 
да поједине државе прво морају набавити све што им је потребно, и то 
без одлагања. У снабдевању је, међутим, прошло годину дана, а можда 
и нешто мање пре него што су упали у Атину и отворено започели рат. 

126. У том временском размаку они су у Атину слали изасланике и 
износили различите оптужбе против Атињана како би имали што бољи 
изговор за рат уколико им ови не би изашли у сусрет. Прве су посланике 
отправили Лакедемонци, захтевајући од Атињана да прогнају оне који су 
учинили грех „према богињи“. А грех се састојао у следећем: Килон је 
био Атињанин, олимпијски победник племенита порекла и моћан. Био 
је ожењен ћерком Мегаранина Теагена који је у оно време био тиранин 
у Мегари. Када је Килон тражио савет од Делфијског пророчишта, бог 
му је саветовао да за време „највећег Зевсовог празника“ заузме атински 
Акропољ. А овај, када је добио од Теагена војну помоћ, и придобио 
пријатеље да му помогну и када је у Олимпији, на Пелопонезу, дошао 
Зевсов празник заузме Акропољ у намери да успостави тираниду.“ Он 
је, додуше, сматрао да је Зевсова светковина највећи празник, али да има 
и неке везе сњим, пошто је и он у Олимпији победио. Да ли је пророчиште 
мислило на „највећи празник“ у Атини или на каквом другом месту, ни 
он сам то није могао да докучи, а ни пророчанство то није открило (јер 
у Атини се изван града празнује велики празник Зевса Мелихиоса, 
Дијасија, када народ приноси жртве, а многи уместо жртава, по локал- 
ном обичају, приносе дарове). Пошто је мислио да је тачно разумео 
пророчанство, Килон се прихватио извршења тог дела. Када су за то 
сазнали, Атињани сви одреда пођу са својих поља против завереника 

и, седећи око Акропоља, опколе их. Али како је време брзо пролазило, 
већина Атињана исцрпљених седењем, оде оставивши девет архоната 
да чувају стражу и да самостално даље воде ствар, онако како мисле 
да је најбоље. Јер у то време архонти су држали скоро сву власт у 
својим рукама.“ Међутим, они који су заједно са Килоном били 
опкољени, због несташице хране и воде, нашли су се у бедном 
положају, тако да Килон побегне са својим братом, а остали, будући у 





86 Килонова завера један је од најстаријих датованих догађаја из атинске историје. Килон је био 
олимпијски победник 640, а заузео је Акропољ 632. или 628. г. пре н. е. 

87 О архантима уп. нап. 62. У Тукидидово време њихова власт је умањена, на рачун власти 
десеторице стратега. 


74 ТУКИДИД 





великој невољи – неки су већ и умирали од глади — поставе се на 
жртвеник на Акропољу, као молиоци. Пошто их видеше како умиру 
у храму“ Атињани одређени за чуваре одведу их даље од жртвеника 
уз обећање да им се неће ништа догодити, а затим их поубијају. А побију 
чак и оне који су се у пролазу сместили на жртвеницима ,,Часних 
богиња“. Због тога су и они и сав њихов род били названи проклет- 
ницима и грешницима према Богињи. Тако су ове грешнике прво 
прогнали Атињани а касније је то урадио и Лакедемонац Клеомен, уз 
помоћ једне атинске странке и протерујући живе из града, избацио је 
из земље кости мртвих. Касније су се, међутим, поново вратили, и 
њихови потомци још и данас живе у граду. 

127. Лакедемонци, дакле, затраже од Атињана да истерају то 
„проклетство“, тобоже да би осветили част богова јер су знали да је 
Перикле, син Ксантипов, са мајчине стране?! био уплетен у „проклет- 
ство“ а мислили су да ће им, уколико њега уклоне из града, лакше 
успети да добију од Атињана оно што намеравају. Они се нису толико 
надали да ће Перикла изгнати из града, колико су хтели да га оцрне 
пред народом, као да је дошло до рата унеколико и због његове личне 
несреће. Јер, он је био најмоћнији човек." А као вођа државе у свему 
се противио Лакедемонцима, и не би дозволио Атињанима да попусте 
већ би подстицао на рат. 

128. Атињани, међутим, са своје стране затраже да Лакедемонци 
гоне грех на Тајнару.“ Јер су и Лакедемонци једном приликом 
одвукли на Тајнару хелоте, молиоце из Посејдоновог храма, и поу- 
бијали их. Лакедемонци сматрају да их је због тога и задесио велики 
земљотрес у Спарти. А тражили су и да се окаје проклетство из храма 
Атене Халкиоикос, 3 који је настао овако: када је Лакедемонац 
Паусанија био први пут позван од стране Спартанаца да дође из своје 
области на Хелеспонту и када је на суду био ослобођен кривице, они 

га више нису слали натраг у државном својству, него је као приватно 
лице узео једну тријеру из Хермионе и без знања Лакедемонаца 
стигао на Хелеспонт, под изговором да води рат са Персијанцима. 
Заправо, он је хтео, као и први пут, да води неке закулисне послове 
за Краља и да се докопа власти над целом Хеладом. Он је прво 
обавезао Краља једном услугом и тако је започела читава ствар. 


58 Прибегавањем ка жртвенику или храму, човек се стављао под заштиту божанства. То је био 
чест начин, за добијање азила. 

89 Ове богиње зову се ,„Еумениде“, т). „милостиве“, када човек окаје жртву, а док прогањају 
грешника због злочина, зову се Ериније. 

9) Периклова мајка Агариста била је из рода Алкмсонида. 

91 Перикле је најутицајнији човек у Атини после Кимоновог протеривања остракизмом (461. г.). 
Као демократски вођа биран је за стратега петнасст пута. 

92 Тајнар је централно полуострво на југу Пелолонеза. На његовом рту налазио се Посејдонов 
храм. који је имао право да даје азил. Ту су такође ослобађани робови по жељи господара. 

93 „Халкиоикос" значи „она која има кућу од бронзе“. 

Наиме, када је први пут боравио у тој области, после повратка 
хеленске флоте са Кипра, он заузме Бизантиј који су тада држали 
Персијанци. И тамо неке блиске Краљеве пријатеље и рођака зароби 
кришом од осталих савезника и посла их Краљу под изговором да су 
му умакли. То је учинио у дослуху са Еретријцем Гонгилом кога је 
поставио као управника над Бизантијем и заробљеницима. А преко 
тога Гонгиле послао је и писмо Краљу. Како се касније сазнало, у 
писму је стајало овако: 

„Паусанија, спартански командант, са жељом да ти учини 
љубазност, шаље ти ове људе које је копљем заробио. А одлучио сам, 
уколико и ти пристајеш, да се оженим твојом ћерком и да под твоју 
власт ставим Спарту и целу Хеладу. Сматрам да сам, уз помоћ твога 
савета, способан да то учиним. Ако ти се, дакле, ово допада, пошаљи 
на море поузданог човека преко кога ћемо се убудуће договарати.“ 
То све откривало је писмо. 

129. Ксеркс се обрадова писму и пошаље Артабаза, сина Фарна- 
ковог, на море и заповеди му да, пошто отпусти Мегабата који је 
раније био сатрап, узме овоме Даскилејску сатрапију, и да што брже 
може однесе писмо у Бизантиј, као одговор Паусанији и да покаже 
печат. А ако би Паусанија нешто јавио о Краљевим пословима, да 
то што брже и поузданије изврши. Кад стигне Артабаз, он обави и 
друге послове, како му је било речено, и преда писмо. А Краљев 
одговор гласио је овако: 

„Краљ Ксеркс поручује ово Паусанији: што се тиче оних људи 
које си за мене из Бизантија, преко мора, спасао, за вечита времена 
остаће теби захвалност уписана у моме краљевском дому. А и твојим 
сам предлозима задовољан. И нека те ни ноћ ни дан не спречавају да 
наставиш спроводити оно што си ми обећао и нека ти ни издаци у 
злату или сребру не буду препрека, а ни величина војске, ако негде 
буде потребно њено присуство. Него са Артабазом, честитим чове- 
ком кога сам ти послао, храбро крени да извршиш све оно што се 
тиче мене и тебе, тако да то испадне најбоље и најчасније за нас 
обоје.“ 

130. Пошто је примио ово писмо, Паусанија, који је и раније 
уживао велики углед код Хелена, јер их је предводио у бици код 
Платеје, још више се узохолио, тако да даље није могао да живи 
уобичајеним начином живота, него је излазио из Бизантија обучен у 
персијско одело, а када би пролазио кроз Тракију копљоноше су му 
били Персијанци и Египћани. И трпеза му је била спремљена на 
персијски начин. А ни своје намере није могао скривати, него је и у 
малим стварима јасно показивао који су то велики циљеви што их је 
његов дух смишљао да касније спроведе у дело. Постао је непристу- 
пачан и веома осион према свима, тако да нико није смео да му се 

приближи. То је био главни разлог што су савезници прешли на 
страну Атињана. 
131. Пошто Лакедемонци о свему томе дознају, они га због таквог 
понашања опозову први пут. А када су чули да је са хермионским 
бродом по други пут, без њиховог наређења, испловио, било је 
очигледно да чини исто што и раније. И, пошто га Атињани силом 
избаце из Бизантија, он се не врати у Спарту него се смести у 
Колонама у Троади; и ефорима буде јављено да одржава (сумњиве) 
везе са варварима и да тај његов дуги боравак не слути на добро. И 
пошто то више нису могли издржати, ефори пошаљу преко гласника 
једну скиталу““, поруку, у којој му заповеде да не остане иза гласника, 
а ако то учини, они, Спартанци, објављују му рат. Пошто никако није 
хтео да изгледа сумњиво, а верујући да ће помоћу новца срушити 
оптужбу, он се подруги пут врати у Спарту. И прво га ефори утамниче 
(ефорима је, наиме, закон допуштао да тако поступају са краљем) а 
затим, пошто је испословао оно што је хтео, после извесног времена 
изађе из затвора и стане пред суд свих оних који би желели да истакну 
какав приговор. 
132. Међутим, Спартанци нису имали никакав очигледан доказ 
у који би се могли поуздати, а нису га имали ни његови непријатељи 
ни читав град да би осудили човека краљевског рода који је тада имао 
висок положај (јер је као рођак вршио власт уместо Леонидиног сина 
Плеистоанакта, који није био пунолетан). Али, он је изазивао велику 
сумњу зато што је одступао од обичаја и подражавајући варваре није 
хтео да буде једнак у правима према постојећем уставном поретку. 
А разматрани су и други случајеви: да није можда одступио од нечега 
што је било прописано обичајима. А нарочито су се позивали на то 
да је једном на троношцу у Делфима који су Хелени посветили као 
први дар од плена заробљеног од Персијанаца > 


„Хеленски командант Паусанија, уништивши 
персијску војску, подиже овај споменик Фебу.“ 


Лакедемонци сместа избришу ове стихове са трипода и напишу 
појединачно име сваког града који је учествовао у рушењу неприја- 
теља и који су сви заједно поставили овај вотивни дар. Иако је овај 
Паусанијин поступак и онда личио на преступ, када се сада нашао у 
оваквој ситуацији чинило се да је он био учињен у духу његових 


95 Скитгда је глеснички штап за тајне поруке. Имали су га државни чиновници у иностранству. 
а био ја исте дебљине као штап сфора. Око штапа би се омотао ремен и попреко исписала 
пуха. Затим би се ремсн одвио и послао, а чиновник коме је упућен намотао би је на свој 
ипги и тако пролитао поруку. 

94 Онај траножац Грци су поклонили Аполону у Делфима после битке код Платеје (478. г.) у 
којај су иоћедили Персијанце. Паусанија је био главни командант целе грчке војске и на своју 
руку дао је да се испишу ови стихови. 

тадашњих намера. Дознало се да је одржавао везе и са хелотима. А 
тако је стварно и било; био је обећао да ће их ослободити и дати им 
право грађанства ако му се буду придружили у побуни и ако му буду 
помогли да оствари план. Али, чак ни тада не поклањајући веру у 
потказивање неких хелота, они нису хтели да против њега употребе 
ванредне мере, већ су се понашали онако како је било уобичајено када 
се радило о њиховим међусобним односима: да против човека, Спар- 
танца, без необоривог доказа не доносе на брзину одлуку која би била 
неопозива. Али, на крају, како се прича, онај исти човек, неки Аргив- 
љанин који је требало да однесе Артабазу последње Паусанијино писмо 
Краљу, и који је некада био Паусанијин љубимац и веома му одан, 
постане потказивач. Он се, наиме, уплашио када му је случајно пало на 
памет да се још ниједан гласник који је био пре њега није вратио натраг. 
И пошто је начинио лажни печат да не би био откривен, уколико се у 
својој претпоставци превари, или ако би Паусанија хтео да нешто у 
поруци измени, он тако отвори писмо и стварно нађе у њему написано 
оно ушта је сумњао, неку врсту упутства тј., заповест о сопственом 
погубљењу. 

133. Када им је показано писмо, ефори су већ тада били углавном 
уверени, али су хтели својим ушима да чују да и Паусанија нешто 
каже. Пошто се договоре са оним човеком, он као прибегар оде на 
Тајнар и подигне једну колибу преграђену на два дела, тако да се у 
унутрашњем одељењу сакрије неколико ефора. И када је тог човека 
посетио Паусанија и када га је запитао зашто се ставља под заштиту 
бога, ефори су јасно све чули: човек је оптужио Паусанију за упутство 
што га је овај за њега написао; а открио је и остале детаље, један по 
један; и протествовао је што њему, који у свим својим путовањима 
Краљу није прекорачио његова упутства, није указао већу захвалност 
него га је као и остале слуге осудио на смрт. Пошто Паусанија све 
то призна, замоли га да се овог пута на њега не љути; и пошто му се 
заклео да може слободно напустити храм, затражи од њега да што 
пре крене и да не кочи преговоре. 

134. Пошто су све тачно чули, ефори се сада врате кући, али како 
су сада већ све поуздано знали, спремили су се да га ухапсе у граду. 
Прича се да је Паусанија када је требало да дође до његовог хапшења 
на улици угледавши у пролазу лице једног ефора био свестан због 
чега овај долази, а да га је други ефор из пријатељства опоменуо 
давши му потајно знак. И да је он после тога почео да трчи према 
храму Атине Халкиоикос и успео да умакне, јер је светилиште било 
у близини. И, да не би трпео под ведрим небом, ушао је у једну омању 
зграду која је припадала храму и тамо се умирио. Ефори, који су у 

самом почетку заостајали у гоњењу, касније скину кров са зграде и 
пошто су мотрили на њега све док није ушао у зграду, пресекли су 
му одступницу и зазидали врата; и пошто су запосели место, казнили 

су га да умре од глади. Али када је већ био на издисају, овако затворен 
у згради, они то примете извуку га из зграде док је још био жив; и 
чим га изнесоше, он одмах умре. А намеравали су да га баце у Кеаду 
где су бацани злочинци, али касније одлуче да га сахране негде ближе 
граду. Међутим, бог из Делфа је касније пророштвом опоменуо 
Лакедемонце да га пренесу на оно место где је преминуо, те он још 
и сада лежи на улазу у светилиште о чему сведочи натпис на једном 
камену. И пошто су тим чином на себе бацили проклетство, било им 
је наређено да Атени Халкиоикос, уместо једног, предају два тела. 
И тако они уместо једног, Паусаније, начине два бронзана кипа и 
посвете их Богињи. 
135. Тако су и Атињани, заузврат Лакедемонцима, затражили да 
иони скину своје проклетство јер га је и бог означио као проклетство. 
Пошто је Паусанија откривен у издајничком чину са Персијан- 
цима, Лакедемонци пошаљу посланике Атињанима оптужујући и 
Темистокла као саучесника, а што су открили у вези са Паусанијином 
истрагом. И они затраже од њих да казне и њега. И Атињани 
пристану. (Десило се, међутим, да је Темистокле био остракизмом“ 
већ истеран и да је живео у Аргу, али је путовао и у остале крајеве 
Пелопонеза.) И заједно са Лакедемонцима пошаљу људе који су били 
спремни да сарађују у гоњењу с циљем да га затворе где год да га 
нађу. 
136. Али Темистокле, предосећајући то, побегне са Пелопонеза 
у Коркиру, пошто је Коркиранима био доброчинитељ. Но, како су 
они изјавили да се плаше да га држе код себе, пошто је омражен и 
код Лакедемонаца и код Атињана, превезу га на копно, на супротној 
страни од Коркире. И пошто су га прогонили људи којима је био 
поверен задатак да сазнају, уколико буду могли, правац којим је 
кренуо, притешњен околностима он би приморан да нађе уточиште 
код молоског краља Адмета° који му, иначе, није био наклоњен. 
Адмет случајно није био код куће и Темистокле се стави под заштиту 
његове жене, те га она научи да узме њеног сина и да седне пред 
огњиште. А кад је мало затим дошао Адмет, Темистокле рече ко је 
и замоли га да му се не свети као бегунцу, иако му је, можда, некад 
и одбио какву молбу, коју је овај упутио Атињанима. Јер у овој 
његовој садашњој невољи могао би да претрпи зло и од некога ко је 
много слабији од Адмета. Али, племенит човек се одликује тиме да 
се свети равном мером само ономе ко му је раван. Поред тога, он је, 
заиста, одбио неку његову молбу, али ту се није радило о спасавању 





96 Остракизам је појединачно протеривање из Атине на десет година, из палитичких разлога. 
Није схватано као срамота, нити је повлачило за собом губитак грађанских права, ни имања. 
Да би се донсла одлука о прогонству (имена су писана на цреповима, (строки) било је 
потребно да за предлог гласа најмање 600 грађана, на посебној скупштини. 

97 Малоси су једно од спирских племена. 

живота. Адмет, међутим (а рекао му је и ко га гони и зашто), ако би 
га издао гониоцима, лишио би га могућности да спасе сопствени 
живот. 

137. Кад је то чуо, Адмет му рече да се дигне заједно са његовим 
сином (пошто је још увек седео држећи дете, а то је и био највећи 
облик преклињања); а нешто касније, када су стигли Атињани и 
Лакедемонци и упорно га тражили, Адмет га није издао. Пошто је, 
међутим, Темистокле желео да иде, краљ га пошаље, копном, до 
Пидне, престонице Александрове, на друго море" Ту наиђе на неки 
трговачки брод који се спремао да крене у Јонију и пошто се укрца 
у њега, бура га нанесе на атински војнички логор који је опседао 
Накс. Темистокле се уплаши и рече капетану ко је и због чега бежи 
(јер је посади на броду био непознат) и да ће, ако га не спасе, рећи 
Атињанима да је новцем подмићен да га повезе, и да је најсигурније 
не допустити никоме да напусти брод пре него што исплови. А ако 
га послуша, неће заборавити да га по заслузи награди. Капетан учини 
тако, стојећи цео дан и целу ноћ на отвореном мору изнад самог 
логора и ускоро затим стигну у Ефес. И Темистокле му се одужи 
поклоном у новцу (пошто му је новац већ раније стигао од пријатеља 
из Атине, и из Арга, где га је био оставио на чување). И пошто пође 
у унутрашњост земље са неким Персијанцем са обале, он отпреми 
писмо краљу Артаксерксу, сину Ксерксовом, који је недавно ступио 
на престо. А писмо је гласило овако: „Ја, Темистокле, дошао сам 
Теби. Ја који сам највише зла учинио Твојој кући. И све време, док 
ме је твој отац нападао, био сам принуђен да се браним. Али, далеко 
веће добро било је оно када сам ја био у безбедности, а он у опасности, 
при повратку кући. Јер, он ми дугује захвалност за услуге (овде је 
навео како је на Саламини благовремено опоменуо Ксеркса на 
повлачење, а споменуо је и пропуст атинске флоте да тада поруши 
мостове што је нетачно себи приписао). А сада сам ту и у мојој је 
власти да ти учиним велико добро, гоњен од Хелена због мога 
пријатељства према теби. Моја је жеља да останем по страни годину 
дана, а онда да Ти лично објасним због чега сам дошао.“ 

138. Прича се да се Краљзадивио његовој намери и да га је охрабрио 
да тако поступи. А Темистокле је, док је чекао, научио што је могао 
боље персијски језик и упознао се са обичајима земље. А када је, после 
годину дана, дошао, он је код Краља постигао тако огроман утицај као 
ниједан Хелен пре њега, како због угледа који је већ раније уживао, 
тако и стога што му је стално подстицао наду да ће сву Хеладу ставити 
под своју власт; али, највише због тога што је непрестано давао доказа 
о својој мудрости. Јер, Темистокле је био човек који је најубедљивије 
показивао снагу своје природне обдарености и који је у највећој мери 


98 Т). прешао је са Јонског на Егејско море. 

заслужио да му се други диве. Својом урођеном мудрошћу којој није 
ни претходило нити следило неко веће школско знање он је премашио 
друге људе у брзом доношењу одлука. А био је и веома проницљив 
да у датом тренутку најбоље предвиди све оно што ће се десити у 
најдаљој будућности. И што год би тренутно предузимао, био је 
способан да то другима и образложи. Па чак и у стварима у којима 
се раније није огледао био је кадар да јасно сагледа да ли ће оно што 
је још стајало у недокучивој будућности изаћи на добро или на зло. 
Једном речи: својом природном обдареношћу, после сасвим кратке 
припреме, био је способан да предузме све што је у датом тренутку 
потребно. 

Умро је природном смрћу. Премда неки кажу да је умро пошто 
је добровољно попио отров, сматрајући да не може да изврши оно 
што је обећао Краљу. У азијској Магнезији, на једном тргу, постоји 
његов споменик, пошто је он владао том земљом, јер му је Краљ дао 
Магнезију за хлеб (која је доносила приход од педесет таланата 
годишње), Лампсак за вино (изгледа да је у оно време то био вином 
најбогатији крај) и Мијунт за месо. Кажу да су му, по његовом налогу, 
рођаци пренели кости кући и да су га, кришом од Атињана, сахранили 
у Атици, пошто није било дозвољено да се сахрани будући да је био 
прогнан због велеиздаје. Такав је био крај Лакедемонца Паусаније и 
Атињанина Темистокла, најславнијих Хелена свога времена. 

139. Још приликом првог посланства Лакедемонци поставе зах- 
теве Атињанима, а од њих су добили противзахтеве о прогону оних 
који су под проклетством. Касније, приликом својих долазака у Атину 
они су тражили од Атињана да повуку опсаду Потидеје, а да Егини 
врате независност. Али, да не би дошло до рата, највише од свега и 
сасвим отворено захтевали су укидање мегарске псефизме. У њој је, 
наиме, стајало да се Мегаранима забрањује коришћење свих лука у 
Атинској држави, као и атичког тржишта. Међутим, Атињани, нити 
су укинули псефизму, нити су испунили друге захтеве, оптужујући 
Мегаране да обрађују свету земљу, као и пограничну, која није била 
омеђана, а и да пружају уточиште одбеглим робовима. На крају дође 
из Лакедемона последње посланство које су сачињавали Рамфија, 
Мелесип и Агесандар. Они нису казали ништа од онога што су обично 
раније говорили, већ само ово: „Лакедемонци желе мир. А мира ће 
бити ако пустите да сви Хелени буду слободни.“ Атињани су после 
тога сазвали скупштину и пружили прилику својим грађанима да о 
свему кажу своје мишљење. И буде одлучено да се све размотри, а 
онда једном за свагда одговори. И тако су многи излазили и говорили, 
опредељујући се својим мишљењем и за једну и за другу страну 
питања: и да треба ићи у рат, а и да псефизма не сме да буде сметња 


“О томе подробније ирича Херодот, Историји, МИ, 108 – 110, 

миру, те да је треба укинути. Најзад иступи Перикле, син Ксантипов, 
и на речи и на делу први човек Атине онога доба и рече овако: 

140. „Атињани, моје мишљење је увек исто: не попуштати 
Лакедемонцима. Иако знам да људи у ствари не воле рат оним истим 
жаром којим се на њега могу наговорити, и да упоредо са тешкоћама 
мењају и своје мишљење. Јасно ми је да је и у овом тренутку потребно 
да вам дам исте или сличне савете. И захтевам да они који прихвате 
наше заједничке одлуке помажу чак и у случају да понегде претрпимо 
и неуспехе. У противном, нека не полажу право – у случају срећног 
исхода – да су и они имали удела у државничкој мудрости. Могуће 
је, међутим, да ток догађаја крене непредвидљивим правцем у односу 
на људске намере. И због тога имамо обичај да окривљујемо срећу 
за све оно што се догоди против наших очекивања. 

Лакедемонци су – то је очигледно – још и раније плели против 
нас интриге, а поготово то чине сада. Јер, пошто је изричито дого- 
ворено да наше несугласице треба решавати судским путем, с тим да 
свако задржи оно што има, они још никада нису затражили судску 
арбитражу, нити су је прихватили кад бисмо је ми понудили. Они 
желе да своје оптужбе решавају ратом а не расправљањем, и сада 
већ наступају као они који заповедају а не као они који оптужују. 
Захтевају да прекинемо опсаду Потидеје, да повратимо слободу 
Егини и да укинемо мегарску псефизму. А ови који су стигли 
последњи изјављују да би требало осталим Хеленима да дамо слобо- 
ду. Нека, међутим, нико од вас не мисли да ћемо рат водити ради 
какве безначајне ствари: ако одбијемо да укинемо мегарску псефизму 
што они највише истичу и немојте да у вама буде ни трага самооп- 
туживања да сте због неке незнатне ствари отпочели рат. Јер у тој 
неважној ствари садржано је све ваше оправдање и потврда вашег 
политичког убеђења. Јер ако на ово пристанете, наредиће вам се 
нешто много веће, пошто ће се сматрати да сте и на оно прво из 
страха пристали. А ако се будете одупрли, јасно ћете им дати на знање 
да се са вама опходе на равној нози. 

141. Стога се сместа одлучите: или да их послушате, пре него 
што вам учине неку штету; или уколико заратимо (што се мени чини 
да је најбоље) немојте прибегавати изговорима, ни великим ни малим, 
и не држите са страхом оно што смо стекли. Јер, ако се и највећи и 
најмањи захтеви равноправних партнера суседима не постављају 
позивањем на правду, него наређењем, онда се ради о ропству. 

А што се тиче рата и средстава којима и једни и други распола- 
жемо, када о свему будете потанко чули, увидећете да нисмо слабији. 
Пелопонежани, на пример, сами обрађују земљу и немају новца, ни 
личног ни јавног. Осим тога, они немају искуства у дуготрајним или 
прекоморским ратовима; и због свога сиромаштва воде само међу- 
собне краткотрајне ратове. Такви људи не могу ни бродове опскрбити 

људством нити могу чешће слати копнену војску, пошто би на тај 
начин дуго били одсутни са својих имања. А с друге стране, морали 
би да се снабдевају из својих сопствених извора. Осим тога, велику 
сметњу представљало би и море. Јер, рат почива више на обиљу 
залиха него на присилним наметима. Земљорадници су спремнији да 
ратују својим телима него својим новцем, пошто за сигурно држе да 
ће се из опасности још некако и извући, али да није извесно да неће 
потрошити и своју имовину, поготово ако се рат одужи преко сваког 
очекивања, као што то обично бива. Пелопонежани и њихови савез: 
ници, додуше, довољно су јаки да се могу, у једној бици, супротставити 
свим Хеленима. Али, нису толико моћни да могу да ратују против 
једне војне силе која је сасвим другачије организована, пошто немају 
једно јединствено веће које би им могло користити чим нешто хитно 
затреба. И пошто сви имају исто право гласа, а не припадају истом 
народу, свако иде за сопственим интересом, због чега се најчешће 
догађа да се ништа не заврши до краја. Јер, док једни углавном желе 
да се неком освете, други желе да им имање претрпи најмање штете. 
И када се после дугих временских размака опет састану, они кратко 
време посвећују разматрању питања од општег значаја, а највише се 
баве личним пословима. И свако мисли да неће бити никакве штете 
због његове немарности, већ да брига о њему самом спада у над- 
лежност неког другог. И тако, пошто то исто сви мисле, неприметно 
долази до пропасти целе заједнице. 
142. А најважније је што ће бити онемогућени оскудицом у новцу. 
И што га буду спорије набављали мораће да одуговлаче; али када 
дође време рату онда нема чекања. 
С друге стране, ни њихова утврђења на нашој земљи ни њихова 
флота не заслужују да се од њих плашимо. Јер, чак и у миру, тешко 
је саградити град који би се са нашим могао мерити. А поготово када 
се ради о непријатељској земљи јер ми имамо утврђења довољно јака 
да им се можемо супротставити. Ако би и подигли какво утврђење 
и ако би нанели штету у неком делу наше земље упадима или 
прихватањем наших бегунаца, ипак неће бити способни да нас спрече 
да отпловимо у њихову земљу и да тамо подижемо утврде, и да флотом 
прискачемо у помоћ у чему и јесте наша снага. Јер, више смо искуства 
за ратовање на копну извукли ми из наших ратова на мору него што 
су се они ратовањем на копну увежбали за поморски рат. Неће им 
лако поћи за руком да постану искусни поморци. Па чак и ви, који 
сте се у томе послу почели огледати још од Персијских ратова, нисте 
га до краја усавршили. А како би могли људи сељаци, не поморци, 
учинити нешто што би било вредно помена, када их, поред тога 
нећемо ни пустити да се науче, пошто ћемо их непрестано нападати 
флотом. Можда би се, због своје необавештености, и могли усудити 
да нападну на какав мањи одред флоте, охрабрени у своме незнању 

бројним стањем свог бродовља. Али ће мировати, ако им велика 
флота стане на пут. А због слабе увежбаности биће и мање искусни 
и мање одважни. Јер поморска, као и свака друга вештина, не може 
се упражњавати као неки узгредан посао, када коме падне на памет, 
већ обрнуто: поред ње човек се не сме бавити никаквим споредним 
занимањем. 

143. Ако би се, међутим, дочепали новца из Олимпије и Делфа, 
покушавајући да већом платом преотму стране морнаре, то би могло 
бити врло опасно – уколико не бисмо могли да им се супротставимо 
тиме што су наши крманоши састављени од грађана и метека. 
Међутим, заиста смо им дорасли. И што је још важније, бродовима 
управљају наши грађани, а наша посада је бројнија и боља него у свој 
осталој Хелади. И ниједан од наших странаца плаћеника не би се 
излагао опасности да буде изгнан из своје земље и да се, за свега 
неколико дана, са мало наде у победу, бори на слабијој страни само 
због веће плате. 

Чини ми се, дакле, да ствари Пелопонежана стоје тако или бар 

приближно тако. А што се нас тиче, лишени смо недостатака које 
смо код њих критиковали, док у осталим стварима имамо велика 
преимућства. Јер, ако крену на нашу земљу својом пешадијом, ми 
ћемо отпловити у њихову. И никако се не може сравњивати пу- 
стошење ма ког дела Пелопонеза и целе Атике. Наиме, они не могу 
без борбе доћи у посед неке друге територије, а нама стоји на 
располагању огроман простор и на острвима и на копну. Јер, заиста, 
велика је ствар власт над морем. И погледајте: да смо острвска земља, 
кога би од нас непријатељ могао брже освојити? Па и сада морамо, 
колико год је то у нашој моћи, замислити да смо такви и напустити 
своју земљу и куће да бисмо чували море и град. И да због ових 
губитака не будемо огорчени на Пелопонежане и да се са њима, који 
су бројно много јачи, не упуштамо у борбу. (Па ако и победимо, опет 
ћемо се борити са несмањеним бројем непријатеља, а ако изгубимо, 
остаћемо без својих савезника који су основ наше моћи: јер они неће 
мировати ако више не будемо дорасли да против ових водимо рат.) 
И зато не треба оплакивати куће и земљу, него људске животе. Јер 
не стичу ствари човека, него он стиче њих. Па ако бих могао сматрати 
да сам вас убедио, ја бих вам саветовао да одете и да своју земљу сами 
опустошите и на тај начин покажете Пелопонежанима да због таквих 
ствари нећете поклекнути. 

144. А и многе друге околности уливају ми наду да ћемо бити 
јачи уколико не бисте хтели да проширујете своју империју док 
водите рат и да томе додате опасности које бисте сами себи натова- 
рили. Јер, више се плашим ваших погрешака него намера наших 
противника. Али о томе ћу говорити у некој другој беседи када рат 
већ буде у току. А сада пошаљимо посланике натраг Пелопонежани- 

ма са следећим одговором: што се тиче Мегарана, дозвољавамо да 
користе наш трг илуке ако и Лакедемонци престану са протеривањем 
странаца, “ нас и наших савезника (јер ни оно прво ни ово друго није 
предвићено уговором). А када је реч одавању аутономије градовима, 
даћемо им самосталност ако су били слободни када смо са њима 
склапали савез и ако Лакедемонци буду дали право на самосталност 
државама у свом савезу, онако како то оне саме желе, а не како то 
користи Лакедемонцима. А што се тиче правне арбитраже, ми смо 
вољни да јој се покоримо, према уговору, и нећемо почети рат већ 

гмо се бранити против оних који га отпочну. То је у исти мах и 
травгдан, и нашега града достојан договор. Требало би да схватимо 
да је рат неизбежан (јер, ако га драге воље прихватимо, наши 
противници неће бити тако орни да нас нападну). Осим тога, иза- 
шавши из великих опасности и држава и појединац могу да дођу до 
вгликог угледа. Наши очеви, међутим, одупрли су се Персијанцима 
иако нису имали такву материјалну позадину, али су напустили све 
оно што су имали, те су више мудрошћу него срећом, и више 
храброшћу него снагом одбили варваре. А тако је и почело наше 
благостање у коме се сада налазимо. Зато не смемо заостати за њима 
већ се морамо бранити из све снаге и трудити се да нашу државу не 
пргдамо нашем потомству у лошијем стању.“ 

145. Тако је рекао Перикле. А Атињани, пошто су сматрали да 
им он саветује оно што је најбоље, гласали су онако како је захтевао, 
и у појединостима и у целини, и Лакедемонцима одговоре оно што је 
такође он саветовао: да неће ништа учинити по наређењу и да су 
спремни да арбитражом разреше све оптужбе, под истим условима 
и равноправно. И посланици оду кући, а Лакедемонци више нису 
слали своја посланства. 

146. То су били разлози притужбама и неслагањима и једних и 
других непосредно пред рат, а настали су одмах после догађаја у 
Епидамну и Коркири. Међутим, при свему томе обе стране су ипак 
саобраћале и посећивале једна другу, додуше без гласника, али не и 
без подозрења. Јер догађаји који су се збили значили су поништавање 


уговора и повод за рат. 





10 Спартанци су ~ због своје ксенофобије – повремено протеривали странце из сноје земље. 





ДРУГА КЊИГА 


1. Овде у мом излагању почиње рат између Атињана и Пелопо- 
нежана и њихових савезника, када већ нису имали никаквих међусоб- 
них веза, осим преко гласника; и када су рат једном започели водили 
су га непрекидно. А описан је оним редом како су догађаји текли и 
како су се смењивали лето и зима. 

2. Четрнаест година трајао је тридесетогодишњи уговор који је 
закључен после заузимања Еубеје. Али, петнаесте године, када је у 
Аргу Хрисида била у четрдесет осмој години свога свештеничког 
позива, Енесиа ефор у Спарти а Питодор имао још четири месеца да 
служи као архонт, шеснаестог месеца после битке код Потидеје, 
почетком пролећа; једна група од нешто више од три стотине Тебанаца 
(предвођена Питангелом, сином Филеидовим, и Диемпором, сином 
Онеторидовим) изађе за време прве ноћне страже и под пуном ратном 
спремом уђе у Платеју, беотски град који је био у савезништву атинском. 
Тебанце су позвали и отворили им градске капије грађани Платеје 
Науклеида и његове присталице који су желели да се лично дочепају 
власти – да своје грађане, који су им били политички противници, 
униште и да град предају Тебанцима. А то су извршили уз помоћ 
Еуримаха, сина Леонтијадина, најмоћнијег човека у Теби. Предвиђајући 
даће доћи до рата, Тебанци су желели да заузму Платеју – која је против 
њих увек била непријатељски расположена – док још траје мир и док 
рат још није отворено почео. И пошто је тако било лакше, они потајно 
уђу у град док стража још није била распоређена на своја места. Пошто 
оставе на тргу оружје, они не послушају савет оних који су их позвали 
да треба одмах приступити послу и кренути на куће својих непријатеља, 
него се, мислећи да је то боље, одлуче да покушају да упуте помирљиве 
прогласе, да придобију град за један пријатељски споразум (док је 
гласник објавио да свако ко жели да буде, по очинском обичају, савезник 
свих Беоћана, узме оружје и придружи им се), сматрајући да ће на тај 
начин град лакше привући на своју страну. 


1 Тукидид даје хронологију догађаја по принципу лето (када су вођене борбе) – зима (кад се 
мировало): овај начин је уобичајен у антици. 

2 У рукописима „два“ што издавачи исправљају у „четири“, с обзиром на то да су архонти 
ступали на службу почетком јула, а да се упад у Платеју догађа „почетком пролећа“ (уп. 
КотіПу, ор. си. П, стр. 86). Тукидид овде датује и по архонту епониму, како се радило у Атини, 
и по Хериној свештеници, како се рачунало време у Аргу, и по ОНО како се рачунало 
време у Спарти. 

3 Истраживачи су израчунали да се то десило 6. или 7. марта. Датовању помаже и гл. 19, где се 
наводи да је први упад Спартанаца у Атику био у лето, „кад је жито зрела“, а да се десио 
осамдесет дана после напада на Платеју (уп. Коту, ор. си. 11, стр. 86). 

3. Када су Платејци чули да су Тебанци у граду и да је град заузет 
на препад. обузме их страх и како су мислили да је ушао много већи 
број непријатеља (јер је била ноћ па нису могли да виде), реше да 
приступе споразуму. И пошто су примили предлоге, држали су се 
мирно, а нарочито стога што није било никаквог насиља. Али, док 
су још били у преговорима, они примете да Тебанаца и нема тако 
много и помисле да би их могли лако савладати, ако их нападну. Јер, 
већина Платејаца није ни желела да се одмеће од Атињана. И тако 
реше да изврше напад; окупе се, провале зидове који су били између 
њихових кућа да их не би видели како иду, а на улицама поставе кола 
без коњских запрега да им служе као заклон; а предузму и све остале 
мере, све оно што би неко сматрао да би им у оваквим околностима 
могло користити. И када изврше све припреме што су боље могли, 
док је још била ноћ, пред сам освит зоре, навале они из својих кућа 
на Тебанце не желећи да их нападају по дану, јер би тада морали 
показати већу храброст него ноћу, када би ови били застрашени и 
борили се с њима равноправно. А и град нису тако добро познавали 
као они. И тако сместа навале на Тебанце и дође до борбе прса у 
прса. 
4. Пошто виде да су преварени, Тебанци збију своје редове и 
стану одбијати ударце без обзира откуда су долазили. И два до три 
пута пође им за руком да одбију непријатеља; али када ови навале 
уз страшну грају и када и жене и кућни робови истовремено почну 
да бацају на њих камење и црепове уз вику и урлике, и пошто је преко 
ноћи пала и велика киша, они се уплаше и окрену да беже кроз град. 
Већина није могла у мраку и блату да нађе пуг којим би се могла 
спасити (јер све се то догађало када је Месец био у последњој 
четврти), док су гониоци добро знали како да спрече њихово бекство, 
па су многе од њих побили. Поред тога, један Платејац дршком свога 
копља, која му је послужила уместо клина на рези, затвори врата на 
која су ушли и која су једино била отворена, тако да ни туда није било 
изласка. И тако гоњени кроз град једни су се пењали на градске 
зидине и бацали се напоље и велика већина је изгинула, док су други 
кроз нека врата на којима није било страже и пошто су добили секиру 
од неке жене, неопажено разбили резу и изашли; али то је био само 
један мали број јер су убрзо били откривени. И друге, који су се 
разбежали по другим деловима града, снашла је смрт. Али највећи 
део, који се тесно држао заједно, упадне у неку велику зграду која се 
налазила тик уз градски зид и чије су вратнице случајно биле отво- 
рене, мислећи да је то градска капија којом се излази из града. А када 
Платејци видеше да су ови одсечени, почну се саветовати да ли да 
запале зграду и спале их на лицу места или да их униште на неки 
други начин. На крају се ови Тебанци, као и неки други који су 

преживели лутајући по граду, споразумеју са Платејцима, да се 
предају, а да са оружјем Платејци учине шта год желе. 

5. Тако су, дакле, прошли Тебанци у Платеји. Остали Тебанци 
који су, у пуном саставу, морали да стигну те исте ноћи – ако би се 
што догодило онима који су ушли у град – још док су били на путу 
добију вест о томе шта се десило и одмах крену у помоћ. Платеја је 
удаљена од Тебе седамдесет стадија а киша која је падала преко ноћи 
успорила је њихов долазак, јер је река Асоп набујала и није је било 
лако прећи. И тако, корачајући по киши и с муком прелазећи реку 
стигну сувише касно, пошто су њихови људи већ били побијени или 
живи похватани. Када су Тебанци постали свесни онога што се 
догодило, почну да кују планове против оних Платејаца који су се 
нашли изван града (јер су и људи и њихова ратарска опрема били по 
пољима, пошто се зло догодило изненада и у време мира). Они се, 
дакле, одлуче да ухвате и држе ове људе као таоце уместо оних унутар 
града, уколико су случајно неки још остали у животу. То је био њихов 
план. Али, док су Тебанци још већали шта да се ради, Платејци, 
претпостављајући да ће се тако нешто десити, а бојећи се за оне 
напољу, пошаљу гласника Тебанцима говорећи да је и оно што су 
они учинили безбожно дело, јер су у доба мира покушали да им заузму 
град. И саветовали су их да онима изван града не чине никакво зло. 
А ако не пристану и они ће, зарицали су се, поубијати оне њихове 
људе које су заробили. Уколико се, међутим, Тебанци повуку из 
њихове земље, они ће им те људе вратити. Тако бар причају Тебанци, 
а кажу да су им Платејци положили и свечану заклетву, док Платејци 
тврде да нису одмах обећали да ће вратити људе него да ће то учинити 
тек ако дође до споразума, после претходног договарања; а заклетву, 
кажу, нису полагали. И тако су Тебанци отишли из њихове земље не 
чинећи никакву одмазду. А Платејци, пошто су унели своју опрему 
у град, одмах поубијају заробљенике. А преостало их је сто осамдесет 
и са њима је био и Еуримах са којим су издајници били у дослуху. 

6. Пошто су то урадили, пошаљу гласника у Атину и под уговором 
мртве предају Тебанцима а своје унутрашње прилике уреде онако 
како им се тада чинило као најпогодније. Атињанима сместа буде 
јављено о ономе што се догодило у Платеји и они одмах похватају 
све Тебанце који су се налазили у Атици, а у Платеју пошаљу гласника 
и заповеде му да каже Платејцима да не чине никаква насиља 
Тебанцима који се код њих налазе, пре него што се они сами о њима 
не договоре; јер, Атињанима није било јављено да су ови поубијани; 
пошто је први гласник пошао у Атину у тренутку када су Тебанци 
улазили у град, а други после њиховог пораза и заробљавања, а о 
ономе што се касније догодило Атињани ништа нису знали. И тако, 
не знајући стање ствари, Атињани пошаљу своја упутства. А када 
гласник стигне, открије да су људи већ поубијани. После тога Ати- 

њани с војском уђу у Платеју, донесу намирнице и оставе своје 
стражарске посаде, а из града склоне изнемогле, жене и децу. 

7. Пошто се одиграо овај догађај у Платеји и пошто је било 
потпуно јасно да је уговор раскинут, Атињани почну да се спремају 
за рат, а то су чинили и Лакедемонци и њихови савезници. И једни и 
други намеравали су да пошаљу изасланике Краљу и на друге стране, 
варварима, не би ли се можда могли однекуда понадати каквој 
помоћи. И тако ступе у преговоре да би осигурали савезништво са 
државама које су стајале изван њихових утицајних сфера. Тако су 
Лакедемонци издали заповест онима из Италије и Сицилије, који су 
стали на њихову страну, да, сразмерно величини својих градова, 
начине нове бродове, поред оних које су већ стајали у пелопонеским 
лукама, тако да отприлике буде укупно око пет стотина бродова. 
Исто тако, да припреме уговорени новац, а иначе да ништа не 
предузимају и да у луке примају само по једну атинску лађу, док све 
те припреме не буду завршене. С друге стране, Атињани почну да 
испитују савезнике који су били на њиховом списку и да шаљу 
изасланике све више у област око Пелопонеза, у Керкиру, Кефало- 
нију, Акарнанију и Закинт, јер им је било јасно да ће, ако се буду 
уздали у њихово пријатељство, моћи са свих страна ратовати око 
Пелопонеза. 

8. Ни једна ни друга страна није имала скромне планове, већ су 
свом снагом кренули у рат, и то не без разлога. Јер, у почетку, људи 
се са више жара упуштају у рат; а у то време било је и много младих 
људи у Атини и на Пелопонезу који су због свога неискуства рат 
драге воље прихватили. Међутим, цела Хелада била је у великом 
узбуђењу због тога што су две водеће државе дошле у сукоб. И многа 
су се пророштва изрицала, а многа су пророци певали у стиховима. 
како у оним градовима где се очекивао рат, тако и у многим другим. 
Мало времена пре тога догодио се земљотрес на Делу, чије се тло. 
колико памте Хелени, никада раније није затресло.“ Причало се и 
веровало да је то знамење будућих догађаја. И ако се случајно 
догађало нешто слично, све се то пажљиво испитивало. 

Јавно мишљење, међутим, више је нагињало Лакедемонцима, 
посебно због тога што су обећали да ће ослободити Хеладу. Сваки 
појединац и цела држава напрегли су се из све снаге, и речју и делом, 
да им помогну; и свако је мислио да ствари неће кренути с места ако 
он лично тамо не буде присутан. Тако је, дакле, већина Хелена била 


4 Насупрот Тукидидовој тврдњи да се пре тога није догодио земљотрес, стоји Херодотов 


податак (У1. 98) који наводи случај земљотреса, „првог и последњег до његовог доба“. 

5 Лакедемонци почињу рат против Атине под паролом ослобођења Хеладе од атинске власти. 
Кад се са дода за њих повољно пророчанство Делфа, они су могли рачунати на добар одзив 
широм Грчке, 

огорчена на Атињане, једни желећи да се ослободе њихове власти, 
а други бојећи се да под њу не потпадну. 

9. Са оваквим припремама и расположењем, дакле, кренули су 
у рат. Када је рат избио државе су се сврстале уз једну или другу 
страну: лакедемонски савезници били су сви Пелопонежани јужно од 
Истма, осим Аргиваца и Ахејаца (ови су били у пријатељству са обема 
странама, а Пелењани су први од свих Ахејаца стали у рату на страну 
Лакедемонаца, а онда, касније, и сви остали); а изван Пелопонеза 
били су Мегарани, Беоћани, Локриђани, Фокиђани, Амбракијци, 
Леукађани и Анакторијци. Бродове су дали Коринћани, Мегарани, 
Сикиоњани, Пелењани, Елиђани, Амбракијци, Леукађани, коњицу 
Беоћани, Фокиђани и Локриђани, док су остале државе дале пешади- 
ју. То су, дакле, били савезници Лакедемонаца. А савезници Атињана 
били су Хијани, Лезбљани, Платејци, Месењани из Наупакта, већина 
Акарнанаца, Коркирани, Закинћани и све остале државе које су биле 
атински поданици. По етничком саставу то су били: приобалска 
Карија, Дорци који станују у суседству Карије, Јонија, Хелеспонт, 
земље на трачкој обали, острва између Пелопонеза и Крита окренута 
истоку, осим острва Мела и Тере. Бродове су им давали Хијани, 
Лезбљани, Коркирани, док су остали давали пешадију и новац. Такви 
су били савезници једне и друге стране и њихове припреме за рат. 

10. После догађаја у Платеји, Лакедемонци објаве свим градови- 
ма широм Пелопонеза, а и свим својим савезницима изван њега, да 
спреме војску и све друго што је потребно за војни поход на једну 
страну земљу – са намером да изврше упад у Атику. Пошто је у свим 
појединим државама све било спремно, две трећине свих распо- 
ложивих снага ових држава састану се на Истму у договорено време. 
И пошто се искупила сва војска, лакедемонски краљ Архидам, онај 
исти који је водио овај војни поход, сазове војсковође свих држава 
као и људе на високим државним положајима и веома угледне, и 
овако их ослови: 

11. „Пелопонежани и савезници, и наши су очеви водили многе 
ратове и на самом Пелопонезу и изван њега, а и старијим људима 
међу нама не недостаје ратног искуства. Па иако још никада нисмо 
полазили у борбу са већом ратном спремом од ове и, мада смо 
многобројни и одлучни ратници, ми крећемо на једну државу која 
данас такође има огромну моћ. Било би право да не покажемо да смо 
гори од наших очева и да не заостајемо за угледом који уживамо. Јер 
цела Хелада је узнемирена, упире очи у нас и због своје мржње према 
Атињанима наклоњенија је нама, надајући се да ћемо и извршити оно 
што смо наумили. Али, зар би требало да наступамо лошије припрем- 
љени зато што нам се, тобоже, чини да наступамо бројно јачи, и да 
смо безбеднији ако они са нама на прихвате отворену битку. Напро- 
тив, и војник и заповедник сваке државе треба са своје стране увек 

да буде спреман да се суочи са извесном опасношћу, јер ратна је срећа 
непредвидљива, а напади најчешће изненадни и жестоки; често се 
мања група војника, из опреза, боље брани него већа која је неспрем- 
на, из презпра према противнику. Ратујући у туђој земљи, човек треба 
да буде смела духа и на делу опрезан, а због тога и припремљен. Тако 
ће војници кад нападају бити најхрабрији, а када се од напада бране, 
најчвршћи. Ми, дакле, не идемо на неку државу која није способна 
да се брани, него на државу која је у свему добро припремљена. Зато 
се треба засигурно надати да ће она и кренути у битку. А што се до 
сада, док још ми нисмо тамо стигли, није ни покренула, она ће то 
учинити кад нас види на својој земљи како пустошимо и уништавамо 
њену имовину. Све оне који трпе нешто несвакидашње тек онда када 
то непосредно виде својим очима обузме гнев, те без много раз- 
мишљања, чим се наљуте, одмах прелазе у акцију. Вероватно ће 
Атињани много пре осталих то учинити, пошто много више полажу 
право да владају другима и да нападају и пустоше земљу других, него 
да гледају да се то са њиховом земљом чини. Пошто, дакле, ратујете 
против такве једне државе и пошто ћете стећи велику славу и вашим 
прецима и себи самима, у случају доброг или лошег исхода догађаја, 
пођите онамо куда вас буду повели ваше старешине, одржавајући рад 
и будност у свему и строго се придржавајући заповести. Јер најбоље 
је и најсигурније када се покаже да је једна велика војска потчињена 
једном јединственом поретку.“ 

12. Када је изрекао ове речи, Архидам распусти скупштину и, 
пре свега, пошаље у Атину Спартанца Мелесипа, сина Дијакритовог, 
у нади да ће Атињани можда мало попустити када виде да су 
Спартанци већ кренули на пут. Међутим, они га не пусте ни у град, 
нити му допусте да се појави пред Скупштином. Наиме, већ раније је 
однело превагу Периклово мишљење: кад једном Лакедемонци на 
њих зарате, онда не треба примити ни гласника ни посланство. Они, 
дакле, врате гласника не саслушавши га и заповеде му да још истога 
дана буде изван њихових граница а што се будућности тиче, да се 
прво врате у своју земљу па тек онда, ако нешто желе, нека шаљу 
посланство. А са Мелесипом пошаљу и пратњу, да не би скиме ступио 
у везу. А он, када је дошао до границе и када је већ хтео да се одвоји 
од пратилаца, пре одласка овако рече: ,,С овим даном почеће велико 
зло међу Хеленима.“ Пошто је стигао у логор и пошто Архидам дозна 
да Атињани никако не попуштају, он дигне војску и почне покрет 
према њиховој земљи. А Беоћани не само да су дали свој део војске 
и коњице, да би се у рату прикључили Пелопонежанима, него са 
осталим својим снагама дођу у Платеју и почну да пустоше земљу. 

13. Док су се Пелопонежани још скупљали на Истму и док су 
још били на путу (пре него што ће упасти у Атику), Перикле, син 
Ксантипов, један од десеторице стратега схватио је да ће доћи до 

упада и посумња да би можда Архидам, који му је био госте и пријатељ, 
могао да поштеди његово приватно имање и да га не опустоши, 
поступајући тако или због тога да би му учинио услугу, или би се то 
могло догодити и на захтев Лакедемонаца с циљем да се он, Перикле, 
оклевета, баш као што су због њега тражили и да се изврши очишће- 
ње од греха.’ И тако он у скупштини изјави Атињанима да му је 
Архидам гост и пријатељ, али да то није никад било на штету државе. 
Међутим, у случају ако непријатељ не буде пустошио његова поља 
и куће – и због тога не буде некаквог подозрења – он их предаје у 
својину народу. А што се тиче ситуације која је настала, саветовао 
им је исто што и раније: да се припремају за рат и да са поља унесу 
у град све што имају, да не улазе у ратни окршај, него да се преселе 
у град и да га бране; да треба да опреме бродове у којима лежи њихова 
снага, и да држе чврсто власт у рукама над савезницима, истичући да 
њихова моћ потиче од новчаног прихода који им долази од савезника 
и да се рат, у већини случајева, добија колико великим новчаним 
резервама толико и мудром политиком. Саветовао им је да буду пуни 
поуздања, пошто у град од стране савезника годишње долази као 
допринос шест стотина таланата, не рачунајући остали приход, и да 
истовремено на Акропољу има још шест хиљада таланата (највиша 
сума била је девет хиљада седам стотина таланата, од које се трошило 
за подизање Пропилеја на Акропољу и на остале грађевине; као и 
на опсаду Потидеје). Поред тога, било је некованог злата и сребра у 
заветним даровима, приватним и јавним, те сакралних посуда које се 
употребљавају у процесијама и играма, као и персијски ратни плен 
и остало благо ове врсте, вредно не мање од пет стотина таланата. 
Додао је ту и знатну количину новца која се могла наћи у осталим 
храмовима. Све им се то ставља на располагање, а ако дођу у тежак 
положај, потпуно и са свих страна, могу се користити и златом којим 
је обложен и сам кип богиње Атене. Открио им је да кип садржи 
тежину од четрдесет таланата чистог злата и да се све ово злато може 
скинути. То би се злато, по његовим речима, могло употребити као 
средство спасења, али би исто тако могло и да се поново постави 
натраг. Што се тиче залиха у новцу, он је на овај начин покушао да их 
охрабри. А што се тиче тешко наоружане пешадије, он им је рекао да 
она броји тринаест хиљада, не рачунајући шеснаест хиљада људи који 
су били распоређени као посада у тврђавама и на градским зидинама. 
Јер,овај број људи чувао је градсамо у почетку, онда када су непријатељи 


6 Грчка реч Еемос означава истовремено и домаћина и госта (странца), посебна особе везане 
узајамним гостопримством које се веома поштује и преноси на потомство. 

Уп. 1 књигу, гл. 126-127. 

Сума је врло висока на први поглед, али сасвим могућа кад се има у виду обим радова на 
Акропољу у време Перикла: осим храмова Партенона, Нике „„аптерос", као и Пропилеја, који 
су сви рађени у мермеру, тада су прављени и килови Атине Промахос и Атине Партенос. 


до ~ 

упали у Атику, а био је састављен од најстаријих и најмлађих грађана 
и метека, који су били тешко наоружани. Фалеронски зид био је дуг 
тридесет пет стадија и протезао се до градског појаса који је био 
чуван у дужини од четрдесет три стадија (било је делова на којима и 
није бпло страже — део између Дугог и Фалеронског зида. А Дуги 
зидови према Пиреју, дужине четрдесет стадија били су чувани само 
са спољне стране, док је Пиреј са Мунихијом имао зид дужине 
шездесет стадија, који га је потпуно опасивао, и чија је половина била 
под стражом. Коњаника је, како је изјавио Перикле, било хиљаду две 
стотине. укључујући и коњанике стрелце; стрелаца је било хиљаду 
шест стотина, а тријера способних за пловидбу три стотине. Такве 
су биле војне снаге Атињана – и ниједна није била мања од наведених 
– када је запретила прва опасност од Пелопонежана, а и онда када 
су већ ушли у рат. Као што је имао обичај, Перикле је износио и 
друге чињенице да би доказао да ће они из рата изаћи као победници. 

[4. Пошто саслушају све ово, Атињани беху придобијени за рат. 
те преселе са села децу, жене и све остало покућство, чак су скидали 
и дрвенарију са кућа. Ситну стоку и теглећу марву пребаце на Еубеју 
и суседна острва. Међутим, ово пресељавање су веома тешко подно- 
сили пошто је већина одвајкада била навикла да живи на селу. 

15. А такав начин живота Атињани су, више него други Хелени. 
водили још од најстаријих времена. Јер, још за време Кекропа' и 
првих краљева, па све до Тезеја," Атика је била насељена по ра- 
зличитим градовима, који су сви имали своју градску већницу и 
архонте. И, ако не би било неког посебног разлога за страховање, 
они нису долазили краљу да се саветују него су, сваки за себе. 
управљали и доносили одлуке. А неки су чак и ратовали међусобно. 
као што је био случај са Елеусињанима који су са Еумолпом" 
ратовали против Ерехтеја.'? Међутим, када је завладао Тезеј, који је 
осим мудрости поседовао и моћ, он је уредио земљу у сваком погледу. 
укинуо већа и управе осталих мањих градова и спојио их у овај град. 
какав је данас. Установио је једну већницу и пританеј ° и све их 
ујединио. Међутим, иако им је допустио да свако, као и раније, и даље 


9 Кекрои је легендарни оснивач Атине и први атински краљ. 

10 Тезеј. син Егеја (по коме је названо Егејско море) је легендарни атински краљ коме сс 
приписује низ јуначких дела. Између осталог, Тезеј је убио критског краља Миноса, коме је 
Атина давала седам младића и седам девојака који су потом бацани, као жртва, чудовишпу 
Минотауру. Тезеј је такође, по легенди, извршио уједињење атичких насеља у један грод 
Атину (синетехизам, в. ниже у тексту). Атински синонкизам је историјска чињеница, али но 
знамо тачно када је извршен. 

П Еумолпо је митски оснивач елеусинских мистерија и родоначелник угледне породице Еумоч- 
пида. 

12 Ерехт:ј је такође легендарни атински краљ. који се супротставио Еумолпу кад је упаоу Атику. 

би га победио, жртвовао је, по савету Делфа, сноју кћер. 

13 Притансј је зграда у којој заседа исдосст притана, део атинског већа (було), који се смења ју 
сваких 36 (37) дана и воде текуће послове, | 

управља својом земљом, приморао их је да им једино Атина буде 
главни град; и пошто су сада сви плаћали порезе, Атина је постала 
велики град у тренутку када ју је Тезе} предао потомству у наслеђе. 
И од његовог времена све до данас, Атињани славе о државном 
трошку празник Синојкију који је посвећен истоименој богињи. 

Пре Тезеја, оно што данас представља град налазило се тамо где 
је сада Акропољ, као и нешто ниже од њега, простирући се највише 
према југу. То се може доказати тиме што се на Акропољу налазе и 
светилишта осталих богова (поред оних посвећених Атини),“ а постав- 
љени су изван Акропоља, у истом делу града: светилиште Олимпијског 
Зевса, Питијског Аполона, храм Г еје,? и храм Диониса из Лимне, у чију 
се част светкују старије Дионисије дванаестог дана месеца Антестерио- 
на,“ као што их и данас славе Јонци, који су потомци Атињана. Ту су 
постављена и друга стара светилишта, као и чесма која се сада зове 
„Енеакрунос“ ' а коју су, у оваквом обилику, сазидали тирани. Очиглед- 
но је да су оближњи извори добили назив Калирое, " јер су се налазили 
у близини па су се користили за врло важне сврхе: и још и сада, све од 
најстаријих времена, њене воде служе при обреду венчања, као и за 
остале свете обреде. Пошто је, дакле, још од давнина био настањен, 
Атињани Акропољ све до данашњег дана називају градом. 

16. Како су, дакле, Атињани дуго времена живели својим неза- 
висним животом, на селу, већина је и после уједињења у један град, 
по устаљеној навици – како они стари, тако и они који су дошли после 
њих, све до овога рата – наставила да живи са свим својим укућанима 
на земљи на којој је рођена; и њима није било лако да се селе управо 
сада када су опет, после Персијских ратова, обновили своја имања. 
Били су потиштени и љути што су морали да оставе своје домове и 
храмове који су им одвајкада припадали и који су им остали из њихове 
старе политичке заједнице – очекујући промену у начину живота, а 
она није била ништа друго до губитак завичајног града. 

17. А када су дошли у главни град, само је мали број добио 
смештај и нашао уточиште код пријатеља и рођака, док је већина 
нашла склониште у ненасељеним деловима града, у храмовима, 
капелицама хероја, свуда осим на Акропољу, Елеусинију,° или у 
каквом другом месту које је било чврсто затворено. А што се тиче 
такозваног Пеларгика,“ који се налазио у подножју Акропоља и у 


14 Реч Атини је допуна издавача, без чега је текст неразумљив. 

15 Геја је богиња земље, Ерехтејева мајка. Овде набројана светилишта нису да данас сачувана; 
налазила су се на јужној падини Акропоља. 

16 Антестерион је први пролећни месец, а светковина о којој је реч је прослава младог вина, које 
се тада, уз благослов Диониса, први пут пије. 

17 Извор „Енеакрунос“ (са девет цеви) налази се, хако изгледа, на јужној страни Акропоља, мада 
има и другачијих гледишта о томе. Према Паусанији (2 в. н. е.) налазио се на Агари. 

18 Калирое значи „лепог тока“. 

19 Елеусини је храм слеусинске богиње Деметре. 

коме се није смело становати – што је било забрањено стихом којим 
се завршавало једно питијско пророчанство, које каже: „Најбоље је 
да Пеларгик остане ненастањен“ – он је, и поред тога, услед тренутне 
нужде почео да служи за становање. А мени се чини да се то пророчан- 
ство показало противно ономе што би се могло очекивати: јер, нису се 
граду догодиле несреће због бесправног насељавања већ је насељавање 
Пеларгика постало нужност услед рата; па и ако пророчанство није 
помињало рат, оно је предвидело да то место нико никад неће наста- 
њивати у неком великом добру. А неки су се смештали и у кулама на 
градским зидинама и где год је ко могао. Јер, када су се сви ови сакупили, 
у граду није било довољно места. Међутим, придошлице су касније за 
свој смештај разделиле Дуге зидове, као и већи део Пирејског зида. 
Истовремено, Атињани су прионули на послове у вези са ратом: 
сазивали су на окуп савезнике и припремали поход са стотину лађа 
против Пелопонеза. Атињани су се, дакле, налазили у тој фази својих 
ратних припрема. 

18. Међутим, војска Пелопонежана, у своме напредовању, стигне 
у Атику, а прво место била је Оиноја, преко које су и планирали упад. 
И пошто се улогоре, почну се спремати да јуришају на зид са ратним 
справама, а и на различите друге начине. Јер, Оиноја која се налазила 
између Атике и Беотије, била је утврђен град и њену су тврђаву 
Атињани користили кад год би избио рат. Тако су Лакедемонци 
почели да припремају напад на то место, те су на тај начин а и иначе 
изгубили доста времена. У вези са овим местом Архидама су много 
нападали, а сматрало се да је и припреме за рат водио без довољно 
чврстине и да је био пријатељски расположен према Атињанима, 
пошто није подстицао ратничко расположење код Лакедемонаца. А 
критикован је и када се војска искупила и када је на Истму настао 
застој, а и касније због спорог наступања војске; међутим, највише 
због заустављања код Оиноје. Атињани су се за то време преселили 
у град, а Пелопонежанима се чинило да би их још све затекли изван 
града и да би брже стигли, само да није било његовог одуговлачења. 
Тако је војска, док је стајала улогорена, била огорчена на Архидама. 
Говори се да је он био уздржан зато што је претпостављао да ће 
Атињани, када виде да земља још није опустошена, мало попустити 
и да ће са страхом гледати како се пустоши. 

19. Пошто су, дакле, нападали Оиноју и на све могуће начине 
покушавали да је заузму и како то нису могли да постигну – а 
Атињани у међувремену нису ништа поручивали – они најзад упадну 
у Атику, отприлике осамдесет дана после догађаја у Платеји, усред 
лета, када је жито било зрело. А предводио их је лакедемонски краљ 


2) Пеларгик је део зидина које су према предању градили још древни Пелазги, од огромних 
блокова камења. 

Архидам, син Зеуксидамов. И пошто се зауставе, прво опустоше 
Елеусину и Тријасијску равницу и поред воде по имену Рити; 
натерају у бекство атинску коњицу. А затим почну напредовати даље, 
са планином Егалејем с десне стране, кроз Кропију, све док нису 
стигли до највеће међу свим атичким демама, до Ахарне,“ како је 
називају. Ту се зауставе, улогоре и задрже дуже време, пустошећи 
околину. 

20. Прича се да је разлог што је Архидам држао војску спремну 
за напад у близини Ахарне – уместо да приликом тога напада сиђе у 
равницу – био следећи: он се свакако надао да ће Атињани, код којих је 
стасала многобројна младеж и који су за рат били спремнији него икада 
раније, можда ипак изаћи против њих ида неће гледати какоим се пустоши 
земља. Итако, пошто му нису изашли у сусрет у Елеусини и у Триасијском 
пољу, Архидам се улогорио у близини Ахарне да види да ли ће Атињани 
изаћи напоље из града. Не само што му се тај предео учинио погодан за 
логор, већ су и Ахарњани заузимали велики део земље – а хоплити су им 
бројали три хиљаде -- па је сматрао да они неће дозволити да се уништавају 
њихова имања, него да ће у борбу увући цео народ. Па ако Атињани и не 
уђу у битку приликом овог напада, он ће убудуће поступати са мање обзира, 
пустошиће поља и наставити да напредује све до самога града. А пошто 
су Атињани већ били лишени својих имања, они неће бити одвећ распо- 
ложени да се излажу опасности због туђе земље. И тако ће међу Атиња- 
нима настати неслагање у погледу одлуке. То је био разлог због којег се 
Архидам задржавао око Ахарне. 

21. Док је пелопонеска војска била у Елеусини и Тријасијској 
равници, Атињани су још имали наде да неће наступати ближе, 
сећајући се Паусанијиног сина Плеистоанакта, лакедемонског краља 
који је четрнаест година пре овога рата упао с пелопонежанском 
војском у Атику, у Елеусину и Тријасију, али није ишао даље него се 
вратио натраг (због чега је био и прогнан из Спарте, јер се мислило 
да се повукао подмићен новцем). Али, пошто су видели војску у близини 
Ахарне, шездесет стадија далеко од града, сматрали су да се то не сме 
допустити. И, сасвим је природно што им се чинило да је страшно да се 
земља наочиглед свих пустоши, што ови млађи никада пре тога нису 
видели, а и старији само за време Персијских ратова, тако да многи, а 
нарочито млађи људи, одлуче да треба изаћи из града и да се преко 
овога не сме прећи. Скупљали су се тако по групицама и жестоко се 
препирали: једни су били да се иде на непријатеља док други то нису 
допуштали. Врачи су у стиховима објављивали разна пророштва, према 
томе шта је ко желео да чује. А Ахарњани, сматрајући да у Ахарни живи 


21 Рити – „потоци“ била је граница између Атине и Епсусине. 
22 Ахарнајеатичка општина која је највише страдала у првом делу Пелопонеског рата. Расположење 
њених становника најбаље нам је приказано у Аристофановој комедији „„Ахарњани“. 

знатан Орој Атињана, а и зато што се њихова земља уништавала, 
највише су наваљивали да се изађе из града. Тако се град узбуђивао 
на све могуће начине а владало је и велико незадовољство против 
Перикла; нико се није сећао онога што им је раније саветовао, него 
су га грдили што их не предводи као војсковођа, сматрајући да је он 
узрок свих њихових невоља. 

22. Пошто је Перикле видео да су Атињани незадовољни посто- 
јећим стањем и да не расуђују баш најбоље, и пошто је био чврсто 
уверен у своје мишљење да не треба излазити из града, с правом, није 
уопште сазивао скупштину нити икакав скуп, бојећи се да би, уколико 
се састану, могли у гневу и без зрелог размишљања учинити погрешан 
корак. И тако је чувао град и држао га у миру колико год је могао. 
Међутим, стално је слао напоље коњанике да не би истакнути одреди 
противничке војске упадали у поља сасвим близу града и наносили 
им штету. А дошло је и до кратке коњаничке битке у Фригејама 
између једног одреда атинских коњаника, којима се придружила и 
тесалска коњица, против беотских коњаника, где су Атињани и 
Тесалци боље стајали, све док нису окренули да беже када су Беоћани- 
ма стигли у помоћ одреди хоплита. Погине, међутим, мањи број 
Тесалаца и Атињана, који су још истога дана однесени без склапања 
примирја; а Пелопонежани следећег дана поставе победни знак. 
Помоћ у војсци коју су Тесалци давали Атињанима добијена је на 
основу једног старог уговора о савезништву, а дошли су им у помоћ 
и Ларишани, Фарсалци, Кранонци, Пирасијци, Гиртонци и Ферани. 
Вође су им из Ларисе били Полимед и Аристон – сваки на челу своје 
странке – док је из Фарсала био Менон. Било је и других вођа. и 
сваки је предводио свој град. 

23. Пошто Атињани нису изашли из града да са њима прихвате 
битку, Пелопонежани крену из Ахарне и опустоше неке деме” 
између брда Парнета и Брилеса. Док су Пелопонежани били у 
њиховој земљи, Атињани пошаљу око Пелопонеза стотину опрем- 
љених лађа и на њима хиљаду хоплита и четири стотине стрелаца. 
Заповедници су били Каркин, син Ксенотимов, Протеја, син Епиклов, 
и Сократ, син Антигенов. И они се отисну са овом војном силом 
заплове около Пелопонеза. Међутим, Пелопонежани остану у Атици 
онолико времена колико су имали намирница, а затим отпутују преко 
Беотије, али не оним путем којим су ушли у Атику. Прођу поред 
Оропа" и опустоше земљу која се називала Грајика, а настањују је 
атински поданици Оропљани, и пошто стигну на Пелопонез разиђу 
се, сваки у свој град. 


23 Перикле је чак бно оптужен због овакве неактивности, о чему имамо више података у 
Плутарховој биографији Перикла, гл. 33. 

24 Деме су атинске општине; било их је ирско стотину. 

25 Оро, град северозападно од Атине, био је често предмет спора између Беотије (чији је град 
првобитно био) и Атине. 

24. Пошто су се повукли Лакедемонци, Атињани поставе страже 
и на копну и на мору, јер су намеравали да тако стражаре током 
целога рата. А хиљаду таланата, од новца који су имали на Акропољу, 
одлуче да издвоје, да их ставе на страну и да их не троше, него да 
воде рат са осталим новцем. А смрћу да се казни сваки онај који би 
рекао, или ставио као предлог на гласање, да се тај новац за неку 
сврху дирне – осим у случају да непријатељ са флотом нападне град 
и да га треба бранити. Међутим, поред овог износа новца, они су 
издвајали сваке године и стотину најбољих тријера – одређујући им 
и тријерархе – које се нису никако смеле користити, сем као и овај 
новац, у случају такве једне опасности. 

25. Атињани су, међутим, са оних стотину бродова којима су 
пловили око Пелопонеза заједно са Коркиранима, који су им дошли 
у помоћ са педесет својих лађа, као и са осталим савезницима из тога 
краја, крстарећи около, наносили штете разним местима и пошто су 
се искрцали у лаконској Метони, навале на градско утврђење, које 
је било слабо и није имало војничке посаде. Случајно се у овом крају 
задесио и Спартанац Брасида, син Телидов, који је са собом имао 
одред страже и, пошто је видео ситуацију, са стотину хоплита дође 
да помогне онима у суседству. Пројури кроз логор Атињана, који су 
били заузети једино освајањем оне тврђаве, упадне у Метону, изгу- 
бивши у томе налету неколико својих људи, и тако спасе град. А за 
овај први смеони ратни подвиг буде у Спарти јавно похваљен. Ати- 
њани, међутим, дигну сидра и продуже своју кружну пловидбу, а када 
су дошли до Феје у Елиди, пустошили су сву земљу читава два дана, 
и у бици победили три стотине одабраних људи, скупљених из доње 
Елиде и крајева у суседству Феје, који су овој притекли у помоћ. Али 
пошто је настала јака бура и пошто су били изложени олуји у једном 
крају у којем није било лука, већина војника попне се на бродове 
пловећи около рта, званог Ихтис, („риба“) у луку у Феји. У међувре- 
мену, Месењани, а и неки други који се нису могли укрцати, маршира- 
јући копном заузму Феју. Касније, опловивши рт, бродови прихвате 

ове људе, напусте Феју и отплове, јер је, у међувремену, готово цела 
елидска војска дошла у помоћ. А Атињани, пловећи поред обале, 
пустошили су целу ту област. 

26. Отприлике у исто време Атињани пошаљу тридесет бродова 
око Локриде, тако да истовремено чувају и Еубеју. А били су под 
заповедништвом Клеопомпа, сина Клинијиног, који је пристајао 
бродовима дуж обале, пустошио копно и заузео Трониј, узео из њега 
таоце и код Алопе победио у бици Локране, који су дошли у помоћ 
граду. 

27. Тог истог лета Атињани истерају из Егине Егињане, заједно 
са женама и децом, пребацујући им да су им они умногоме криви за 
рат. А пошто је Егина била близу Пелопонеза чинило им се сигурније 

да пошаљу тамо своје колонисте и да је држе у своме поседу. И заиста, 
после кратког времена, пошаљу они на Егину своје колонисте. 
Истераним Егињанима Лакедемонци предају Тиреју да се у њој населе 
и да обрађују земљу – не само због непријатељстава Егињана према 
Атињанима, већ и стога што су им учинили велику услугу за време 
земљотреса и устанка хелота. А земља тирејска налази се између 
Арголиде и Лаконије и пружа се све до мора. И тако се једни населе 
тамо, а други се раселе по осталој Хелади. 

28. Тог истог лета, за време прве месечеве младине – када се то 
једино и могло догодити – дође, у послеподневним часовима, до 
помрачења Сунца,“ и пошто се опет појавило као полумесец, поново 
је попримило свој пуни облик ~ док су се јасно виделе и неке звезде. 

29. Овога истог лета Атињани учине проксеном Абдеранина 
Нимфодора, сина Питовог, чија је сестра била удата за Ситалка и 
који је код овога имао великог утицаја; они позову Нимфодора у 
Атину, с намером да им трачки краљ Ситалк, син, Тересов, кога су 
раније сматрали за непријатеља, постане савезник. Сам Терес, отац 
Ситалков, био је први који је створио велико краљевство Одриса које 
се простирало великим делом Тракије. А знатан део Тракије је 
независан. Овај Терес нема никакве везе са оним Терејем који је имао 
за жену кћер Пандионову, Прокну, из Атине, нити је водио порекло 
из исте трачке области. Тереј је становао у Даулији, у земљи која се 
сада зове Фокида, а тада је била насељена Трачанима. У тој су земљи 
жене извршиле оно дело са Итисом“ (и многи песници спомињући 
славуја називају га птицом из Даулије). Осим тога, било је сасвим 
природно да је Пандион удао своју кћер близу себе да би се могли 
узајамно помагати, а не међу Одришане који су удаљени више дана 
хода. Међутим, Терес – који не носи ни исто име као Тереј – био је 
први краљ Одришана. А његов син Ситалк био је тај кога су Атињани 
хтели да учине својим савезником, желећи да им он помогне да 
приобалну Тракију и Пердику ставе под своју власт. И тако Нимфо- 
дор дође у Атину, изради уговор са Ситалком, као и то да његов син 
Садок добије атинско грађанство; и преузме на себе обавезу да оконча 
рат у Тракији и да наговори Ситалка да пошаље Атињанима трачку 
војску: коњанике и лако наоружане пешаке. Поред тога, довео је до 
помирења између Атињана и Пердике и наговорио их да му поврате 
Терму. И Пердика под командом Формиона одмах почне да ратује 
заједно са Атињанима. Тако су постали савезници Атињана трачки 


25 У питању је помрачење Сунца које сс догодила 3. августа 431. год. прен. е. 

27 Кадсе Тереј заљубио у Прокнину сестру Филомелу. Прокна је из љубоморе заклала искувала 
свог и Терејсвог сина Итиса. Схвативши чије месо једе, Гере је појурио сестре да их убије. али 
су богови претворили Прокну у ласту, Филомелу у славуја, а Тереја у пупавца. 

краљ Ситалк, син Тересов, и македонски краљ Пердика, син Алек- 
сандров. 

30. Међутим, Атињани, који су још увек са својих сто бродова 
пловили око Пелопонеза, заузму Солиј, насеобину која је припадала 
Коринћанима, и предају је становницима Палера, с правом да управ- 
љају градом и земљом. Исто тако на јуриш узму Астак, којим је као 
тиранин владао Еуарх, избаце га, а место прикључе своме савезу. И 
пошто доплове до острва Кефаленије, припоје га себи без битке. 
Кефаленија лежи наспрам Акарнаније и Леукаде и састављена је од 
становника четири града: Палејана, Кронијаца, Самејаца и Проњана. 
Мало затим, бродови се врате у Атину. 

31. Ове исте године, пред јесен, Атињани, сви заједно, грађани и 
метеци, под командом Перикла, упадну у Мегариду; а они Атињани 
који су пловили са стотином бродова око Пелопонеза, и који су се 
случајно задесили у Егини, при повратку кући, када чују да се цела 
војна сила Атињана налази код Мегаре, отплове тамо и придруже 
им се. То је била највећа војска коју су икада Атињани искупили на 
једном месту, јер је град тада још увек био на врхунцу своје моћи и 
још није био захваћен кугом. Сами Атињани имали су на броју ништа 
мање до десет хиљада хоплита (осим ових, било је и-три хиљаде у 
Потидеји) а метеци који су учествовали у нападу сачињавали су војску 
од три хиљаде хоплита и поред тога знатан број лако наоружаних 
војника. И пошто направе пустош у великом делу земље врате се 
кући. Касније, у току рата, Атињани су сваке године упадали у 
Мегариду са коњицом и целокупном војном силом, све док нису 
заузели Нисеју. 

32. Крајем тог истог лета, Атињани утврде и запоседну Аталанту, 
острво које се налази у близини Опунтских Локра, које је раније било 
ненасељено, да не би гусари пловећи из Опунта и осталих локридских 
лука наносили штету Еубеји. То су били догађаји који су се одиграли 
тог лета, после одласка Пелопонежана из Атике. 

33. Почетком зиме, Акарнањанин Еуарх, који је намеравао да се 
врати у Астак, наговори Коринћане да доплове са својих четрдесет 
бродова и хиљаду пет стотина хоплита, да му поврате власт. А и сам 
је изнајмио одређени број плаћеника да се за њега боре. Команданти 
ове војске били су Еуфамида, син Аристонимов, Тимоксен, син 
Тимократов, и Хрисидов син, Еумах. Они доплове и поврате власт 
Еуарху. А желели су да освоје и област Акарнаније која се протеже 
уз море, и покушаше то да учине, али пошто нису успели, отплове 
кући. Док су пловили уз обалу, пристану код Кефаленије, али када 
су се искрцали у земљу Кранијаца, становници их преваре, обећавши 
им, тобоже, споразум, те ту изгубе известан број својих људи. И, 
пошто су их Кранијци изненада напали, тешком муком дођу до мора 
и одвезу се кући. 

34. Исте те зиме, Атињани су, по старом обичају својих предака, 
сахрањивали о државном трошку оне који су први пали у овоме рату. 
А то се обављало на следећи начин: кости преминулих оставе се да 
леже три дана у једном шатору који је подигнут у ту сврху и свако 
своме приноси дарове које хоће. За време сахране носе на колима 
мртвачке ковчеге начињене од кипарисовог дрвета – за свако племе 
по једна кола, а кости сваког погинулог налазе се у ковчегу његовог 
племена. Празан катафалк прекривен покривачем носи се у повор- 
ци за оне који су нестали и чија се тела нису могла пронаћи и 
сахранити. Свако ко жели може да узме учешћа у сахрани без обзира 
да ли је грађанин или странац; а присуствују и жене које су са умрлима 
у сродству и које над гробом наричу. Мртви се сахрањују у јавну 
гробницу која се налази у најлепшем предграђу Атине. Ту се увек 
сахрањују сви који су пали у рату, изузев оних који су погинули на 
Маратону. Јер ови уживају највећу почаст и сахрањени су на оном 
месту где су и погинули." Пошто их сахране у земљу, обичај је да им 
пригодну похвалну беседу одржи онај кога град изабере и који је по 
општем мишљењу мудар човек и ужива највећи углед. После тога се 
разилазе кућама. Тако, дакле, они сахрањују. И током читавог рата, 
кад год би се то догађало, они су поступали како је било уобичајено. 
А над првим жртвама овога рата буде изабран да одржи беседу 
Перикле, син Ксантипов. И када је дошао прави тренутак, он се 
одмакне од гробнице, попне се на говорницу која је била високо 
уздигнута, да би га маса народа чула, и овако рече: 

35. „Већ су многи говорници на овоме месту изрекли похвале 
ономе законодавцу, који је уобичајеном погребном ритуалу додао и 
ову посмртну беседу, истичући како је племенито беседити приликом 
сахране оних који су пали у рату. Што се мене тиче, чини ми се да је 
довољно да се људима који су се на делу показали као ваљани, делом 
укажу и почасти. А такве су и почасти које сада гледате, приликом 
ових погребних свечаности које је наша држава приредила. Али не 
би требало да вера у врлине толиких људи зависи од веће или мање 
вештине беседника. Јер није лако говорити с правом мером, кад је 
тешко слушаоце уверити у истинитост. Спушалац, који познаје чиње- 
нице и који је наклоњен покојнику, сматраће, можда, да је оно што 
се изрекло било недовољно, собзиром на његове жеље или познавање 
ствари; док ће други, који је мање обавештен, кад год чује о неком 


24 Вероватно се мисли на четири племена, како је од старина подељено атичко становништво – 
Гелсонти, Хоплсти, Аргадеји, Асгикореји – а не на каснију поделу на десет територијалних 
племена. 

29 Тојетзв. спољни Керамсик (унутрашњи је био код Агоре). Многи луксузни споменици са овог 
гробља сувани су до данас. Међу њима су многи идентификовани – чланова Алкибијадовс 
породице, Спартанаца погинулих 403. и др. Овде је Перикле и говорио своју надгробну беседу. 

3 Споменик на Маратону, са урезаним именима погинулих описује Паусанија (Ш в. н. е.) 

подвигу што превазилази његове личне могућности, понесен зави- 
шћу, сматрати да се ради о претеривању. Похвале других могу се 
подносити само уколико свако мисли да је способан да учини онај 
исти подвиг о коме је слушао. А све оно што је преко тога, изазива 
завист и неверицу. Међутим, пошто су наши стари доказали да тако 
ваља учинити, требало би да и ја, како је уобичајено, покушам, колико 
год могу, удовољити жељи и очекивању свакога од вас. 

36. Почећу прво од наших предака, јер је право, а у исти мах и 
прикладно, у оваквој прилици одати им почаст тиме што ћемо се и 
њих сетити; јер су они земљу, у којој овај исти народ одвајкада живи, 
својом храброшћу сачували све до данашњег дана и као слободну 
предали је потомству. И не само да су они заслужили похвалу, него 
још више наши очеви. Јер су они, не без великих напора, увећавајући 
наследство које су примили, створили државу овакву какву је сада 
имамо и завештали је данашњем нараштају. И ми сада, који смо се 
овде искупили и који смо већином у напону животне снаге, још више 
смо у свему оснажили државу и снабдели је тако да сама може да 
задовољи своје потребе и у рату и у миру. Међутим, ратне подвиге 
којима је све то стечено, или нападе Персијанаца и Хелена које смо 
ми, или наши очеви, храбро одбили, нећу да спомињем нити да их 
надугачко излажем онима којима је то познато. Али ћу претходно 
да изнесем са каквим смо прегалаштвом дошли до ове моћи, каквим 
је државним уређењем и којим начином живота наша држава пости- 
гла своју величину — а затим ћу прећи на похвалу ових људи. Јер, 
сматрам да у овој прилици неће бити неумесно ако се све то каже и 
да ће бити корисно ако то чује цео овај скуп грађана и странаца. 

37. Ми имамо такво политичко уређење које се не поводи за 
правним системима других држава. И пре смо ми пример за друге, 
него што бисмо се на друге угледали. А наша владавина зове се 
демократија, пошто управљање државом није у рукама малог броја 
него већине. Сви људи су што се тиче јавног живота, једнаки пред 
законом у погледу својих приватних парница. Међутим, свако ужива 
поштовање према заслузи и свако ће се бирати у јавне службе више 
због своје честитости него стога што припада неком одређеном 
друштвеном слоју. И нико се због свог сиромаштва и незнатног 
порекла не спречава да учини нешто корисно за државу, уколико то 
може. Али не само што смо толерантни у јавном животу, него смо 
такви и у погледу сумњичавости у нашим међусобним односима у 
свакодневном животу; јер, ми се не љутимо на свога ближњега ако 
нешто учини из свог личног задовољства и не гледамо га због тога 
попреко, што, додуше, никоме не шкоди, али није пријатно за око. 
Међутим, док у нашим приватним односима нема никакве присиле, 
у јавном животу најчешће не кршимо утврђени поредак – из неког 
страхопоштовања и послушности према власти и законима; а највише 

према оним законима који су донесени на корист угњетенима, као и 
оним законима, који, иако неписани, ипак ономе ко их крши доносе 
свеопшту осуду. 

38. А за наш дух, као предах од напорног рада, створили смо 
многобројна такмичења и светковине у току целе године, и домове 
уређене с пуно укуса, тако да свакодневно уживање у њима разгони 
досаду. С друге стране, међутим, због величине нашега града, у њега 
стално пристижу сви могући производи из целога света. И тако нам 
се пружа могућност да са истим задовољством уживамо у плодовима 
наше сопствене земље, као и у добрима других људи. 

39. Ми се разликујемо од наших противника и у војничком 

уређењу: наиме, наш град је отворен према целом свету; ми не 
изгонимо из земље странце;' из страха да би нешто научили или 
видели, и зато што би неки наш непријатељ могао приметити и 
искористити нешто што није скривено. И не ослањамо се толико на 
сплетке и преваре колико на личну храброст показану на делу. И док 
њихово васпитање иде за тим да се, још од малих ногу, најстрожим 
вежбањем постигне мушка срчаност, ни ми са нашим неусиљеним 
начином живота нисмо ништа мање спремни да кренемо у ратне 
опасности под истим условима као и они. А ово доказује следећи 
пример: када Лакедемонци полазе на нашу земљу, они не иду сами 
него са свима својим савезницима, а када ми сами крећемо на наше 
суседе, обично лако односимо победу, иако се боримо на туђој земљи, 
против људи који бране своје огњиште. И заиста, још се нико није 
сукобио са целокупном нашом војском, не само због бриге коју ми 
посвећујемо својој морнарици, него и стога што ми сувоземну војску 
шаљемо на више страна. Ако се они, међутим, негде и упусте у борбу 
са каквим одредом наше војске и победе мањи број људи, онда се 
хвале да су одбили све, а ако претрпе пораз, онда кажу како их је 
победила целоклупна наша војна сила. Иако смо спремни да се храбро 
изложимо опасности, то проистиче више из неке безбрижности него 
из напорних телесних вежби и више из нашега начина живота него 
из неке законске принуде. Ми имамо то преимућство да се унапред 
не мучимо због будућих невоља; а када нас оне задесе, показујемо 
ону исту храброст као и они који се стално злопате. У свему овоме, 
као и у много чему другом, наш град заслужује да му се диве. 

40. Ми волимо лепоту, али са умереношћу, и мудрост, али без 
разнежености. Богатство нам више служи као повод за неку делат- 
ност, него као предмет хвалисања; и није никаква срамота ако неко 
призна своје сиромаштво, него је већа срамота ако неко радом не 
уклања немаштину. Код неких људи наћи ћете подједнако старање 


31 Овде се алудира на Спарту, уп, напред, Г хњ. 144. гл. 

и за приватни и за јавни живот, али има и оних других, који, изко 

сасвим посвећени својим приватним пословима, ипак су упућени и у 

област државног живота. Једино ми, Атињани, оне који не узимају 

учешћа у јавним пословима не називамо неактивним, него бескори- 

сним грађанима. Исто тако ми, Атињани, сами одлучујемо о држав- 

ним пословима, или бар покушавамо да их правилно схватимо, 

сматрајући да речи делима не наносе штету, већ да штета настаје 

више онда, када послу приступамо пре него што се о њему посавету- 

јемо. Јер, заиста, ми смо надмоћни у томе што испољавамо велику 
смелост, али и у томе што добро промислимо о ономе што ћемо 
предузети, док код ових других смелост долази из незнања, а раз- 
мишљање доводи до оклевања. А с правом ће се сматрати да су храбри 
они који, иако сасвим јасно распознају и оно што је болно и оно што 
је пријатно, упркос свему, не беже од опасности. А када је у питању 
схватање врлине, и ту се потпуно одвајамо од свих осталих, јер ми 
своје пријатеље стичемо више чинећи услуге него примајући их од 
других. Али сигурнији је пријатељ онај који је учинио услугу, пошто 
је спреман да са пуно добре воље сачува оно што је дао. Али онај 
који је дужник није тако ревностан пријатељ пошто зна да ако врати 
услугу, то се неће убрајати у племенитост него само у враћање дуга. 
А ми смо једини који другима користимо, и то не из неког рачуна, 
него из уверења да смо слободни људи. 

41. Једном речи, наш град је школа целе Хеладе; и чини ми се да 
је сваки човек међу нама способан да са извесном лакоћом и окрет- 
ношћу ради све могуће послове; и да сам себи буде потпуно довољан. 
Али, да то није само празно хвалисање, згодно за ову прилику, него 
цела истина, доказ је моћ овога града који смо таквим особинама 
стекли. Јер само би Атина међу свим својим савременицима, ако се 
стави на пробу, доказала да је јача од онога што се о њој прича. И 
само она, непријатељу који је дошао да је покори, не даје повода да 
се љути што од таквих људи трпи. И једино њој поданици не упућују 
приговор да онај који њима влада није тога достојан. Пружајући 
велике доказе и сведочанства о својој моћи бићемо предмет дивљења 
и код садашњих и код будућих покољења; и није нам потребно да нас 
Хомер у песмама слави, нити неки други песник – који би, додуше, 
могао да нам пружи тренутно уживање, али би оваквом приказивању 
догађаја касније могла наудити истина. За своје смеле подвиге отво- 
рили смо пут у свим земљама и свим морима и свуда поставили 
непролазне споменике и зла и добра. За такву су се земљу ови овде 
храбро борили и погинули зато што нису дозволили да им је неко 

узме. И зато сваки онај који је остао у животу треба да буде спреман 
да исто тако због ње поднесе све муке. 

42. Због тога сам тако опширно и говорио о овоме граду да бих 
показао да се ми не боримо за исте циљеве као они који немају таква 
преимућства и да похвалу коју сада исказујем у част ових људи 
поткрепим видљивим доказима. И заиста, највећи део ове похвале 
већ је изречен. Јер, оно што сам похвалио у овом граду, улепшано је 
већ врлинама ових људи и оних који су њима слични; мало је Хелена 
код којих би похвала била равна и делима – као што је случај код 
ових људи. Изгледа ми да смрт ових јунака открива мушку храброст, 
па било да се она испољила први пут, или да се последњи пут 
потврђује. Али право је да се и онима који у нечему и нису баш били 
најбољи храброст коју су показали у борби за отаџбину стави изнад 
свега осталог. Јер, они су својим добрим делима збрисали свако зло 
и више су користили заједници, него што су својим приватним 
животом нанели штете. Од ових ниједан није, тежећи за уживањем 
у богатству, постао мекушац, нити је, пак, одгађао смртни час у нади 
да ће се ослободити сиромаштва и обогатити. Али, пошто су више 
од свега жудели да се освете непријатељу и пошто су сматрали да је 
оваква опасност најславнија од свих, они су, прихватајући је, желели 
да казне непријатеља и одбаце све остало, препустивши нади неиз- 
весне могућности успеха. И на делу – када су видели шта им предстоји 
– тежили су да се ослоне само на себе. И у самом тренутку борбе, 
уверени да је часније да се бране и претрпе смрт него да се покоре и 
спасу, избегли су опасност да се прича о њиховој срамоти и својим 
су животом чврсто стајали на бранику, и у једном кратком и судбо- 
носном тренутку, на врхунцу славе, без страха, минули с овога света. 

43. Тако су ови јунаци показали да су достојни своје отаџбине. 
А ви који сте остали у животу, требало би, додуше, да се молите да 
будете мање изложени опасности, али да непрестано имате на уму 
да према непријатељу морате показати исту такву храброст. Међу- 
тим, у преимућство које доноси таква једна храброст, не бисте смели 
да поверујете само ако би вам говорник опширно причао о ономе 
што и сами знате – каква нам све добра доноси одбрана од неприја- 
теља – него би требало из дана у дан да упирете поглед у моћ своје 
државе; да страсно волите своју државу, и када вам буде јасна сва 
њена величина, морате помислити да су они који су све то стекли 
били људи смеони, свесни својих дужности, а у боју ношени осећањем 
части; и ако понекад и нису успели у своме покушају, ипак нису хтели 

да лише град своје врлине већ су му на жртву принели најлепши дар 
који су му могли дати. Јер своје су животе положили заједно, али је 
сваки за себе стекао бесмртну славу и најугледнији гроб, не само онај 
у коме сви почивају, него и онај у коме њихова слава у свакој прилици, 
и у речи и у делу, живи у вечном сећању. Јер славним је људима цела 
земља споменик. И не подсећа на њих само натпис на надгробном 
камену, подигнут у њиховој отаџбини, него и у некој далекој земљи, 

као неписани спомен који живи више утиснут у срцу сваког човека, 
него у камену. Угледајући се на ове јунаке, и дубоко уверени да је 
срећа у слободи, а да је слобода у храбрости, немојте се бојати ратних 
опасности. Не дају свој живот нештедице само они којима у животу 
лоше иде, те немају никакву наду на боље дане, него и они којима у 
животу прети опасност да доживе промену на горе, и који би највише 
могли да изгубе ако доживе какав пораз. Јер разумног човека више 
боли понижење због кукавичлука него неосетна и тренутна смрт у 
ратном подвигу, са надом у опште добро. 

44. И због тога бих више желео да присутним очевима ових јунака 
упутим речи утехе него сажаљења. Јер они знају да им је живот 
прошао у разним недаћама, и зато би требало сматрати срећом ако 
неког – као што је случај са овим јунацима – задеси овако славна 
смрт, а вас иста таква жалост. И онима којима је судбина доделила 
да буду срећни, исто тако им је досудила и крај. Знам да је тешко да 
вас у све то уверим јер ћете се приликом радосних догађаја других 
људи често сећати оне среће коју сте и сами уживали. Јер жалост не 
наступа када се лишавамо добра које нисмо окушали, него када нам 
се одузима нешто на што смо навикли. Они међу вама који су у добу 
да још могу имати деце, нека се крепе надом на нову децу. Јер ће 
многи од вас наћи у деци која се роде заборав за ону коју су некада 
имали, а држава ће од тога имати двоструку корист: неће остати пуста 
него ће бити још чвршћа. То не могу у истој мери и са истим правом 
саветовати онима који немају порода и којима не прети опасност да 
на исти начин изгубе своју децу. А ви, који сте зашли у године, 
сматрајте да сте на добитку, јер сте срећно провели већи део живота, 
а да ће онај део који преостаје бити краћи. А као утеха нека вам 
послужи слава ваших синова, јер само љубав према части никада не 
застарева. А када се човек повуче из живота, утеху му пружа 
поштовање других, а не стицање богатства, као што неки кажу. 

45. Видим да синовима и браћи погинулих, који су овде присутни, 
предстоји велико надметање (јер они којих више нема увек добијају 
похвалу). Па ако би их и престигли у јунаштву, тешко да би се могли 
с њима изједначити, него би се могло сматрати да за онима чак и 
заостају. Код живих постоји завист према супарницима, а када им се 
склоне с пута, онда их поштују и показују благонаклоност која не зна 
за супарништво. Ако би требало нешто да кажем о женама које ће 
сада живети као удовице, рећи ћу то само у једној краткој напомени: 
велику ћете славу задобити ако се не спустите испод онога што вам 
је природа одредила, а задобиће је и свака она жена о којој буде 
најмање говора међу мушкарцима, било да је хвале или куде. 

46. Изрекао сам беседу како је то закон одредио и како то 
умрлима следује, пошто су им већ указане посмртне почасти; а децу 
њихову држава ће подизати о своме трошку све док не одрасту, 

намењујући користан венац преминулима и њиховим потомцима као 
награду за њихову борбу. Јер, тамо где се дају највеће награде за 
храброст, тамо су и грађани најбољи. А сада, пошто сте сваки своје 
оплакали, разиђите се својим кућама.“ 

47. Такве су биле погребне свечаности које су се догодиле те 
зиме. Када су оне прошле, завршила се и прва година овога рата. На 
самом почетку лета Пелопонежани, са својим савезницима и са две 
трећине војске упадну, као и први пут, у Атику под вођством лаке- 
демонског краља Архидама, син Зеуксидамова. И пошто се улогоре, 
почну да пустоше земљу. Кратко време после њиховог доласка у 
Атику, први пут се међу Атињанима појавила куга. Кажу да је и 
раније избијала на разним местима, на пример на Лемну, аи у другим 
крајевима, али се не помиње да су се таква куга и такав помор људи 
игде пре појавили. А нису је могли зауставити ни лекари који су је у 
почетку лечили и не знајући о чему се ради. А најчешће су умирали 
они који су јој били највише изложени – и није је могла спречити 
никаква људска вештина, ни сва она мољења и прорицања у храмо- 
вима, којима су прибегавали. Све је било узалудно, тако да су људи 
побеђени несрећом на крају од свега тога дигли руке. 

48. Куга је,“ као што се прича, почела у Етиопији, с оне стране 
Египта, а затим се спустила у Египат и Либију и у највећи део Персије. 
Атину је задесила изненада и прво је напала људе у Пиреју, тако да 
се чак говорило како су Пелопонежани бацили отров у бунаре јер 
воде из извора тамо још није било. Касније је стигла и у горњи град 
и од тог тренутка и смртност је постајала све већа. И сваки човек. 
био он лекар или лаик, може да каже своје мишљење о томе одакле 
је дошла куга и који су узроци изазвали толике промене – а ја ћу 
међутим, рећи како она настаје и изнећу на шта треба обратити 
пажњу, ако би се она опет изненада појавила – да би човек унапред 
знао и да би је могао препознати. Јер, и сам сам лично боловао од 
ње а гледао сам и друге како болују. 

49. Сви се слажу у томе да баш те године готово и није било 
никаквих болести – бар што се тиче других обољења. Ако је неко 
од чега и боловао, на томе се све и завршило. Међутим, друге људе, 
потпуно здраве, без икаквог повода и изненада, обузимала би стра- 
ховита врућина у глави, црвенило и отицање очију, а унутра, грло и 
језик би се одједном подливали крвљу па је излазио необичан и 
непријатан задах. Онда би настало кијање и промуклост и одмах затим 
јак бол у грудима, праћен кашљем. А када би се бол спустио у стомак, 
он би изазвао поремећај и свакојако избацивање жучи – или како то 


32 Атина јс у току спидемије куге (куга је уобичајен превод, могуће је да је у питању била нска 
друга болест) изгубила отприлике једну четвртину свога становништва. Тукидидов опис куге 
убраја се међу најјаче – по неким мишљењима управо је без премца у светској књижевности. 

већ лекари различитим именима називају. И све ово било је праћено 
великим болом. А многе је спопадало и напразно ригање, изазивајући 
јаке грчеве, који би код једних одмах попуштали, а код других тек 
много касније. Када би се споља опипавало, тело није било превише 
топло нити бледо, већ црвено и модрикасто и осуто ситним меху- 
рићима и чиревима. Изнутра, тело је тако горело да болесници нису 
трпели на себи ни најлакши огртач или ланену плахту већ су хтели 
да остану потпуно наги и једина им је жеља била да се баце у хладну 
воду; па су тако многи (о којима нико није водио рачуна) скакали у 
бунаре, толико су били мучени осећањем неутољиве жеђи, без обзира 
на то да ли су пили много или мало. Сем тога, непрестано су били 
обузети немиром и несаницом. И док је болест била у пуном јеку, 
тело није губило снагу него је болове подносило преко сваког 
очекивања; тако да када би болесници умирали од унутрашње вру- 
ћице – деветог или седмог дана – у њима је још увек било доста снаге. 
А ако би и избегли смрт, онда би болест силазила у утробу, где би 
се појављивало велико гнојење које је изазивало јаку дијареју те је 
већина умирала од слабости изазваном њоме. Болест се ширила по 
целом телу, а почињала је од главе и ту би се прво учврстила, па ако 
је неко успео да преброди оно најгоре, захватала је екстремитете и 
тамо је остављала видљивог трага. А нападала је и стидне делове 
тела и прсте на ногама; и многи су преживели губитком тих органа, 
премда је било и оних који су остајали и без очију. Непосредно по 
оздрављењу неки оболели нису се могли сетити многих ствари, тако 
да нису препознавали ни себе ни своје најрођеније. 

50. По својој силини и спољашњем изгледу ова болест превази- 
лазила је све што би се речју могло исказати и у сваком поједином 
случају њена страхота превазилазила је људске моћи. Али у једноме 
је највише показала да није слична ниједној другој болести: наиме, 
птице и четвороножне животиње које се хране људским месом нису 
мртвима (иако је било много несахрањених) прилазиле близу, а ако 
би окусиле, и саме би угинуле. А ово се потврђује и тиме што је 
таквих птица нестајало, па се нису могле видети ни око мртвих телеса 
нити на каквом другом месту. Ова се појава још више примећивала 
код паса, пошто живе заједно са људима. 

51. Таква је у општим цртама била ова болест – а да не говорим 
о многим другим мање типичним појавама које су се испољавале у 
различитим облицима, час код овога, час код онога болесника. 
Међутим, у исто време није било ниједног другог обољења, па и ако 
би се појавило, све се завршавало овом једном болешћу. Умирали су 
и они о којима се нико није старао, као и они који су уживали велику 
негу. И, могу слободно да кажем, није био пронађен никакав лек који 
би се могао успешно примењивати, јер што је једноме помагало, . 
другоме је шкодило. А показало се да ниједан организам, био он 

снажан или слаб, није сам по себи довољан да се одупре, него је куга 
све односила, па и оне којима је указивана сва могућа лекарска нега. 
Најстрашније од свега било је само оно очајање болесника, чим би 
осетили да су оболели, душу им је одмах обузимала безнадежност, 
па су се много више предавали болести него што су јој се одупирали. 
А на све је утицала и та околност да су болест добијали негујући 
једни друге, те су умирали као овце, што је доводило до највећег 
помора. И, пошто из страха нису хтели да посећују једни друге, они 
су умирали напуштени, те су многе куће опустеле јер није било никога 
да им пружи негу. А ако су, опет, одлазили да посећују оболеле, 
пропадали су баш највише они који су хтели да буду племенити. Јер 
они су, из осећања стида, не штедећи себе, обилазили пријатеље онда 
када су се и најближи рођаци умирућих, под притиском толике 
несреће, заморили и од самог јадиковања. Према умирућима и боле- 
снима највише су сажаљења показивали они који су се опорављали 
од болести, зато што су то све већ одраније познавали а нису били 
ни у опасности, јер они који су једном преболели ову болест нису је 
други пут могли добити – бар не са смртним исходом. Такве су сви 
сматрали срећницима, а и они сами били су силно радосни и у томе 
тренутку заносили су се нестварним надама да их ни убудуће неће 
моћи уништити никаква друга болест. 

52. Али, поред зла које их је снашло, Атињани су били притиснути 
и другом невољом која је настала сеобом сељака у град, па су 
нарочито трпеле ове придошлице. Пошто за њих није било стамбених 
зграда, они су боравили по колибама које су у ово летње доба биле 
загушљиве – те се помор дешавао у страшном нереду. Тела умрлих 
лежала су једна преко других, а полумртви људи ваљали су се улицама 
и око извора вапијући за водом. Храмови у које су се смештали били 
су пуни мртваца који су у њима умрли. Притиснути несрећом, људи 
нису знали шта ће се са њима догодити па су постајали равнодушни 
према законима, и профаним и светим. Сви ови, законом утврђени и 
свети обреди, који су се обављали код погреба били су из темеља 
пољуљани и свако је сахрањивао своје мртве онако како је могао. 
Пошто нису имали све оно што је потребно за сахрану — јер су им 
већ раније поумирали многобројни рођаци – многи су прибегавали 
једном бесрамном начину сахрањивања, тако што су своје мртве 
стављали на туђе ломаче и потпаљивали их пре него што би дошли 
они који су ове ломаче подигли; док би други на туђе већ потпаљене 
ломаче бацали своје мртве и одлазили. 

53. А и иначе, са овом болештином почело је у Атини и велико 
безакоње. Јер, оно што је неко раније радио кришом – те је прикривао 
да то ради из чистог задовољства – сада је чинио без икаквог обзира. 
Људи су видели како је срећа променљива; како и богаташи зачас 
умиру и како они који раније нису имали ништа, одједном долазе до 

њихових имања. И тако су се одлучили да потраже тренутна уживања 
и да задовоље своје страсти, сматрајући пролазним и своја тела и своја 
имања. А унапред се мучити за нешто што се сматрало личним угледом, 

за то нико није био расположен, јер је свако мислио да је неизвесно да 
ли ће, пре него што се све то постигне, умрети. А оно што је у свему 
представљало тренутно задовољство и што је водило уживању, чинило 
им се и лепим и корисним. Није их могао обуздати ни страх од богова, 
ни људски закон; и пошто су видели да сви људи подједнако пропадају, 
сматрали су да и побожности безбожност излазе на исто; и нико се није 
надао даће толико дуго живети да би за своје погрешке могао искусити 
казну, већ је сматрао да му над главом виси много већа и већ пресуђена 
казна и да је право да још мало ужива у животу пре него што га та казна 
стигне. 

54. Таква је била несрећа која је задесила Атињане и која их је 
тако притиснула да су људи у граду умирали а изван града им се земља 
пустошила. И, као што се то обично дешава, у томе злу сетили су се 
онога стиха који се, по причању старијих Атињана, некада у старини 
певао: „Доћи ће дорски рат и куга ће доћи с њиме“. Настала је распра 
међу људима: да у песми нема речи куга него глад; али је сасвим 
природно да је, с обзиром на постојеће прилике, однела превагу реч 
куга. И сасвим је јасно да је људско сећање овде усклађено с људском 
патњом; тако, мислим да уколико би се једном после овога појавио 
неки други дорски рат, и ако би настала глад, онда би се и песма томе 
прилагодила. Они, којима је то било ближе познато, подсећали су и 
на једно друго пророчанство, дато Лакедемонцима. Када су, наиме, 
Лакедемонци упитали делфијског бога да ли треба да ратују, одго- 
ворио им је да ће победити ако навале свом силом и да ће им он 
помоћи. Тако су се сада домишљали како се догађаји поклапају са 
пророчанством. Чим су упали Пелопонежани, одмах је почела и 
болест и мада је прешла и на Пелопонежане – у незнатном обиму, о 
коме није вредно ни говорити – она је ипак највише опустошила 
Атину, а после ње и оне крајеве који су били најгушће насељени. То 
су, дакле, били догађаји у вези са кугом. 

55. А Лакедемонци, пошто су опустошили равницу, дођу у област 
звану Парал, све до Лауриона где се налазе атински сребрни рудни- 

3 И најпре опустоше онај део те области који је окренут према 
Пела, а затим и онај који гледа у Еубеју и Андрос. Али је 
Перикле, као врховни заповедник, остао при истом мишљењу као и 
приликом првих напада – да Атињани не треба да улазе у борбу. 

56. Међутим, док су непријатељи још били у равници, пре него 
што су се приближили морској обали, Перикле припреми стотине 


33 Лаурнон се налази на југу Атике, Сребро из овог рудника Атина је црпла највише у 5. веку 
пре н. е. и на томе се добрим делом заснивала њена финансијска моћ. 

бродова за напад против Пелопонеза и, када је био спреман, отисне 
се на море. Са собом је на бродовима повео четири хиљаде атинских 
хоплита итри стотине коњаника на транспортним лађама начињеним 
од старих бродова, које су тада први пут биле употребљене. Заједно 
са њима ратовали су Хијани и Лезбљани са педесет бродова. А када 
се ова војна сила навезла на море, Пелопонежани, које су остали у 
Атици, већ су били у области Паралије. А Атињани, дошавши у 
Епидаурус на Пелопонезу, опустоше већи део земље и навале према 
граду, у нади да га заузму, али нису имали успеха. Затим се, напу- 
штајући Епидаурус, поново навезу на море и опустоше трезенску и 
хилијејску земљу и Хермиону, које све леже на пелопонеској обали. 
И пошто одатле крену, стигну у лаконски приморски град Прасије, 
опустоше земљу, а сам град заузму и разруше. И пошто то учине. 
врате се натраг кући где дознају да Пелопонежани нису више у Атици, 
него да су се већ повукли. 

57. Док су Пелопонежани били у Атинској земљи и Атињани 
ратовали својом флотом, куга је харала и у војсци и у граду. Говорило 
се зато да су Пелопонежани журно напустили Атику бојећи се 
болештине, јер не само да су од бегунаца чули да је болест у граду, 
него су могли и да виде како Атињани спаљују своје мртве. Ипак, 
приликом тога упада најдуже су се задржавали у Атици — више од 
четрдесет дана – и сву земљу опустошили. 

58. Истога овога лета Периклове колеге стратези, Хагнон, Ни- 
кијин син, и Клеопомп, син Клинијин, с војском која је служила и под 
Периклом, сместа зарате против Халкидика у Тракији и против 
Потидеје која је још увек била под опсадом. А приликом доласка донесу 
са собом опсадне справе да би их употребили против Потидеје и на 
све могуће начине покушали да је заузму. Међутим, нити су успели 
да заузму град, нити било шта друго вредно толиких припрема. Наиме, 
пошто је избила куга, она је бацила Атињане у велику невољу, десет- 
кујући војску, тако да су оболели чак и они атински војници који су 
били први мобилисани, и који су дотада били потпуно здрави. Међу- 
тим, Формион и његових хиљаду шест стотина војника нису више 
били на Халкидику. А Хагнон врати флоту натраг у Атину, са четири 
хиљаде хоплита, док је хиљаду педесет страдало од болести за неких 
четрдесет дана. А они војници који су раније били мобилисани остану 
и даље да опседају Потидеју. 

59. После другог упада Пелопонежана, пошто им се земља по 
други пут пустошила, а уз рат притисла и куга, Атињани су променили 
своје расположење и почели кривити Перикла што их је саветовао 
да ратују и што су због њега запали у невоље; и трудили су се из све 
снаге да са Лакедемонцима дођу до споразума. Чак су им слали и 
своје изасланике, али ови нису ништа свршили. И пошто су се са свих 
страна нашли у безизлазном положају, почну окривљавати Перикла. 

Гледајући их како очајавају и како чине све оно што је он предвидео, 
Перикле сазове скупштину (пошто је још увек био стратег) снамером 
да их охрабри, да одагна гнев из њиховог срца и да их врати у једно 
мирније и бодрије расположење. И тако он изађе пред њих и овако 
рече: 

60. „Очекивао сам да ће настати ово нерасположење према мени 
(јер знам његове узроке), па сам због тога сазвао ову скупштину да 
вас подсетим и да вас опоменем: да ли се то ви оправдано љутите на 
мене или сте без разлога устукнули пред несрећама? По мом мишље- 
њу, једна држава која као заједница напредује више користи својим 
грађанима него када грађани као појединци напредују, а као целина 
пропадају. Јер ако један човек има великог успеха у својим пословима, 
а земља му иде у пропаст, и он ће заједно с њом пропасти. А онај 
који баш није добре среће, а земља му је напредна, има много више 
изгледа да се и сам спасе. И пошто је, дакле, држава способна да 
поднесе терет приватних недаћа, а појединац њене невоље не може, 
зар не би требало онда сви да бранимо своју земљу, а не као што ви 
сада, уплашени домаћим невољама, чините: избегавате да спасете 
заједницу и кривите мене који сам вам саветовао да ратујете – а и 
себе саме што сте заједно са мном на то пристали. Али, упркос свему, 
ја – на кога се ви љутите – како ми се чини, више сам од ма кога 
другога човека способан да схватим оно што треба, и да то кажем, а 
уз то сам и добар родољуб и неподмитљив. Јер онај који познаје 
ствари, али не уме да то јасно изложи пред другима, у истом је 
положају као и онај који нема никаквих идеја; а ни онај који поседује 
ове особине, али није одан својој отаџбини, не може говорити са 
истом несебичном преданошћу. Међутим, ако је и одан али не може 
да се одупре новцу, само за то једно све друго ставио би на продају. 
Ако сте поверовали да треба ратовати зато што сте мислили да ја – 
макар и у најмањој мери – поседујем све ове особине, није доследно 
да мене оптужујете да вам чиним неправду. 

61. Јер, мада је за оне који имају слободу избора, а и иначе их у 
свему прати срећа, сасвим бесмислено ратовати, ипак, ако смо при- 
морани или да устукнемо и да се одмах затим покоримо суседу, или 
да се изложимо опасности и да издржимо до краја, онда је више за 
презир онај који избегава опасност него онај који јој се супротставља. 
Што се мене тиче, ја сам исти, и не одступам; док се ви мењате, јер 
се десило да сте се – пошто вас је снашло зло – покајали, зато што 
сте дали пристанак онда када сте још били нетакнути; и у вашој 
малодушности моје вам се речи чине погрешним. Јер, свако је од вас 
већ огорчен на своје невоље, док још увек свима недостаје способност 
да сагледају и преимућства. И сада, када се напречац догодила велика 
промена, ви сте и сувише клонули духом да бисте истрајали у својим 
ранијим одлукама. Јер ваш дух је обесхрабрен оним што је непред- 
видљиво и неочекивано и што се догађа супротно нашим проценама. 
А то вам се већ било догодило и у другим стварима, а нарочито када 

је реч о куги. Па и поред тога, као становници великога града, 
однегованп у једном моралу који одговара његовој величини, ви треба 
добровољно да се супротставите највећим невољама и да не пом- 
рачите своју славу (јер људи сматрају да је исто тако оправдано 
мрзети онога који због своје уображености покушава да дође до 
незаслуженог угледа, као и онога који због своје малодушности губи 
и онај углед који већ ужива). Зато треба да одбаците своје нераспо- 
ложење због приватних недаћа и да се прихватите спасавања зајед- 
нице. 
62. Што се тиче тешкоћа ратних, уколико не буду веће, тако да 
их више не можемо превазићи, нека вам буду довољни они докази 
које сам вам често истицао, да бих вас убедио да је ваш страх 
неоснован. Ја ћу вам међутим изнети још и следеће – чега, како ми 
се чини, до сада још нисте били свесни – у вези са величином наше 
државе, што нисам спомињао ни у мојим ранијим говорима, а не бих 
то учинио ни сада, само стога да бих улепшао своје објашњење, да 
нисам видео како сте неоправдано узнемирени. Ви, наиме, мислите 
да се ваша власт простире искључиво на савезнике, а ја изјављујем 
да ви, од два дела света који су, очигледно, стављени човеку на 
употребу – земље и мора – суверено господарите над овим послед- 
њим, не само у оном обиму у коме ви ту власт сада уживате, него и 
онолико колико ви то будете желели. И нико – ни сам персијски 
краљ, или ма који други народ који постоји на свету – не може нас 
зауставити, при садашњем наоружању наше флоте. Та моћ се очи- 
гледно не може упоредити са обичним уживањем кућа и земље, чији 
губитак ви сматрате за тако крупну ствар, нити је разумно да се због 
њих више љутите, већ да сматрате да је (у поређењу са овом моћи) 
све то мање вредно – као какав цветњак или луксузни украс на неком 
богатом имању. И треба да увидите, да ће слобода брзо надокнадити 
све те губитке – ако је будемо чврсто држали у рукама и ако је 
сачувамо; док су они који су другима потчињени склони да умање и 
оно што су у прошлости стекли. И не смете, ни у једном ни у другом 
погледу, да покажете да сте гори од ваших очева, који су својим 
сопственим напорима, а не наследством, не само стекли него и 
сачували ову државу и предали је нама. (Сигурније је, међутим, 
пустити да нам неко узме оно што имамо, него пропасти у покушају 
да се што стекне.) Зато морате кренути на непријатеља, не само са 
самоупоуздањем него и са презиром. Чак и нека кукавица може да 
се размеће ако његову неспособност крунише какав срећни случај, 
док презир пристаје ономе који је дубоко уверен да надмашује свога 
противника, што је са нама случај.“ Тамо где је срећа подједнако 


34 Како примећује Копићу (ор. си. П стр. 100) има се утисак да се Перикле овде обраћа групи 
својих политичких опонената. 


ПЕЛОПОНЕСКИ РАТ. ДРУГА КЊИГА 115 


наклоњена, свест која проистиче из презира чини још јачом нашу 
надмоћ, што полаже мање вере у наду (а најјача је када смо у нужди) 
а више у разум (заснован на стварним чињеницама), који сигурније 
предвиђа будућност. 

63. И сасвим је разумљиво да ви треба да подупирете онај углед 
који наша држава због своје моћи поседује, којим се ви толико дичите. 
И да не избегавате тешкоће, уколико нећете да се одрекнете и самога 
тога угледа. И немојте мислити да се борба води само за једно, за 
ропство или за слободу, него да се ради о губитку државе и опасности 
од омразе коју је ова држава на себе навукла. А од ове државе ви се 
више не можете оградити – уколико би неко у садашњем тешком 
тренутку и у страху својом неактивношћу хтео да изиграва неко 
изузетно поштење. Јер власт коју ви сада држите јесте тиранска власт, 
а изгледа да се она задобија неправдом; велика је, међутим, опасност 
ако се она испусти из руку. Такви људи би брзо могли упропастити 
државу, или овде, што би и друге придобили за себе, или тиме што 
би се негде населили са својом самосталном владом. Јер, човек 
беспосличар може се спасти само ако га подстакне неко ко је спреман 
на делање; а у једној моћној империји неактивност није ни од какве 
користи – сем када је у некој зависној држави и када своју безбедност 
налази у покорности. 

64. Немојте, дакле, допустити да будете заведени од таквих 
грађана. И пошто сте и ви сами, као и ја, гласали за рат, немојте се 
љутити на мене једино зато што су непријатељи дошли и учинили 
оно што се могло очекивати, уколико се њихови захтеви не по- 
слушају. Међутим, ова болест нас је задесила преко сваког очекива- 
ња; то је била једина ствар која се догодила превазилазећи свако 
предвиђање. Знам да ме због ње још много више мрзите – али 
неправедно; осим ако нећете мени да припишете у заслугу и кад вам 
се преко очекивања и нешто лепо догоди. Оно што нам богови шаљу, 
требало би да сносимо без роптања – а оно што нам долази од 
непријатеља, храбро. Такав је био у прошлости обичај овога града, 
и не би требало да у вама сада наиђе на препреку. Знајте да Атина 
у целом свету ужива најславније име, зато што не попушта у невољама 
и што је у рат уложила и многобројне животе и труд и да сада има 
највећу силу која је икад, све до дана данашњег, постојала. Спомен 
на њену величину, чак и када би сада мало и попустила, јер све ствари 

настају и опадају, треба да се заувек преда потомству: како смо ми, 
као Хелени, владали над највећим бројем Хелена у највећим ратовима 
које смо водили против нашег непријатеља, без обзира да ли се овај 
борио уједињеним снагама или сам; и како смо живели у једној држави 
која је у свему била најбогатија и највећа. Па ипак, неки човек који 
се држи по страни од државних послова могао би све те ствари и 
презирати. Али онај који – као што је са нама случај – жели нешто 

да уради, учиниће од њих сврху свих својих настојања, а сваки онај 
коме не би успело да их стекне, биће пун зависти. А бити омражен 
и непопуларан у данашњем тренутку, то се догађа свима онима којима 
је циљ да владају другима. Међутим, онај који ради највиших циљева 
прихвата и омразу, изабрао је прави пут. Јер мржња не траје дуго, 
али тренутни сјај и слава, која затим следи, остају у вечном сећању. 
Вићете, међутим, одлучујући се за част у будућности, а за избегавање 
срамоте у садашњости, сагледајући унапред будуће догађаје, постићи 
и једно и друго. И зато немојте одржавати никакве везе са Лакеде- 
монцима и немојте допустити да они открију да сте услед садашњих 
недаћа потиштени; јер они који се у својој души најмање жалосте 
због несрећа и у стварном животу им се највише одупиру, најјачи су, 
па било да се ради о државама или појединцима“. 

65. Говорећи тако, Перикле је покушао да стиша гнев Атињана 
према себи ида њихову мисао скрене са постојећих недаћа. И, у јавном 
животу, они су послушали Периклове речи: нису више слали изасла- 
нике Лакедемонцима, а и у рат су полазили са више одушевљења. 
Али у приватном животу били су ојађени патњама: јер док је прост 
народ који је почињао од малога, и то мало био изгубио, богатим 
људима су пропала лепа имања на селу, заједно са зградама и 
скупоценим покућством. А, што је најважније, уместо мирног живота 
добили су рат. Сви они нису престали да негодују против Перикла, 
све док га нису казнили новчаном глобом: А одмах затим – као што 
се то радо дешава код масе – изаберу га поново за заповедника и 
повере му све државне послове. А постајали су и све мање осетљиви 
на оно што су трпели у своме домаћем животу, и сматрали су га 
ненадмашним у пословима од општег државног значаја. Сво оно 
време док је, у доба мира, био на челу државе, водио је умерену 
политику и чувао безбедност државе, те је под њим Атина достигла 
врхунац своје моћи; а и када је избио рат, он је био свестан њене 
снаге. 

Перикле је живео још две године и шест месеци од избијања 
ратног сукоба, а после његове смрти“ добила је велико признање 
његова далековидост и у погледу вођења рата. Јер, он је говорио да 
треба да буду мирни, да се старају о својој морнарици, да не шире 
своју власт у току рата, нити да град излажу опасности, па ће тако 
изаћи као победници. А они су све сасвим обрнуто радили, па иу 
оним областима које, како се чини, нису биле у вези са ратом. И због 
свога личног властољубља и лакомости водили су политику лошу и 


35 Према сведочанству Плутарха (Перикле, 35), знатну улогу у подривању Перикловог аутори- 
тета и у подстицању народа на процес имао је Клеон, будући демократски предводник. 
Перикле није био изабран за стратега за 430. г, али се – како се види из следеће реченице у 
тексту – народ због тога покајао и изабрао га за стратега за наредну годину. 

% Перикле је умро од куге у септембру 429. год. пре н. е. 

за себе и за своје савезнике. Јер, докле год је она била успешна, сва 

корист и почаст припадали су појединцима, а ако би пропала, онда 

би, због таквог вођења рата, настале по државу велике штете. А 

разлог томе је био што је Перикле, који је дуговао свој утицај угледу 

који је уживао, својој мудрости и очигледно] неподмитљивости, 

обуздавао народне масе, дајући им истовремено и слободу; и више је 

он водио њих него што су они водили њега. Јер он није стекао своју 

моћ непоштеним средствима, ласкајући народу, него је могао због 

свога високог угледа да им и противречи, па чак да код њих изазове 

и гнев. Кад год би приметио да су се неумесно и из чисте обести 

осмелили, својим говором нагонио их је на страх, а када би се 

безразложно плашили, враћао би им поуздање. И тако је Атина, иако 

по имену демократија, у ствари била влада првога човека. Они који 

су га наследили углавном се нису разликовали један од другога и 

сваки је жудео да постане први, па су кренули да ласкају народу и да 

му чак препуштају и државне послове. А, пошто се радило о великој 

држави која је имала огромну моћ – из тога су проистекле велике 

грешке, као што је био случај са сицилијанском експедицијом Она 

није толико значила промашај у просуђивању, с обзиром на оне 
против којих су ишли. Али, они који су послали трупе, нису накнадно 
пружили сву потребну помоћ онима који су отпловили, него су својим 
интригама и отимајући се за водеће положаје лабавије водили ратне 
операције и први пут у граду довели до међусобног раздора. Пошто 
су у Сицилији претрпели пораз с највећим делом војске и са флотом, 
а у граду већ били на ивици грађанског рата, ипак су скоро десет 
година“ одолевали старим непријатељима, а са њима и онима из 
Сицилије, као и савезницима који су се у највећем броју против њих 
одметнули, а затим, пружали су отпор и Киру, сину персијског краља, 
који се придружио Пелопонежанима и давао новац за њихову мор- 
нарицу. И нису се предали све док сами, због личних свађа, нису 
ударали једни на друге и пропали. Тако је Перикле у оно време с 
пуно разлога предвиђао да ће Атина моћи лако да добије рат ако га 
буде водила само са Пелопонежанима. 

66. А Лакедемонци и њихови савезници зарате још истога лета 
са стотину лађа на острво Закинт, које лежи на супротној страни 
Елиде. Становници Закинта су били колонисти Ахајаца са Пелопо- 
неза и савезници Атињана. На лађама је било хиљаду лакедемонских 
хоплита, а адмирал им је био Спартанац Кнем. Искрцавши се на 
копно, они га већим делом опустоше, али пошто се нису споразумели 
са становницима, отплове кући. 


37 О атинском походу на Сицилију биће опширно речи даље, у књ. М-М. 
38 Десет је исправка рукаписног три: односи се на године 4144013, 

67. Крајем истога лета, Аристеј Коринћанин и лакедемонски 
прваци, Николај и Пратодам, као и Тегеаћанин Тимагора, а исто тако 
и Палис из Арга (као приватно лице), крену у Азију код персијског 
краља – не би ли га како наговорили да им да новац и да им се у рату 
придружи.“ Дошавши прво код трачког краља Ситалка, сина Тере- 
јевог. желели су, ако им пође за руком, да га наговоре да се одвоји 
од Атињана и зарати на Потидеју где је атинска војска опсађивала 
град. И да, следећи свој циљ, уз његову помоћ, пређу преко Хеле- 
спонта, код Фарнабазовог сина Фарнака, да их овај спроведе до краља. 
Међутим, код Ситалка су се затекла два атинска изасланика, Леарх, 
син Калимахов, и Амеиниад, син Филемонов, и они наговоре Садока, 
сина Ситалковог, који је добио атинско грађанство, да ове људе преда 
у њихове руке да не би прешли код Краља, и да граду, који је у извесној 
мери и његов, не нанесу знатну штету. Садок на то пристане и ухвати 
их док су путовали кроз Тракију, пре него што су се укрцали на лађу, 
којом је требало да пређу Хелеспонт. А атинске посланике пошаље 
заједно са Леархом и Амениадом, и заповеди да се њима предају. А 
они их узму и одведу у Атину. Пошто су приспели у Атину, бојећи 
се да би им Аристеј, уколико побегне, могао нанети и веће зло – јер 
је. како се чини, и пре овога, све оно што се догодило око Потидеје 
и Тракије било његово дело – Атињани их још истога дана и без 
икакве пресуде (иако су они хтели да кажу нешто у своју одбрану) 
све поубијају и баце у једну провалију,“ правдајући се да су то учинили 
у самоодбрани, а да су се послужили истим средствима којима су 
отпочели Лакедемонци, када су поубијали и бацили у бездан оне 
атинске и савезничке трговце које су ухватили на трговачким бро- 
довима што су пловили око Пелопонеза. Јер, на почетку рата, 
Лакедемонци су заиста све оне које би ухватили на мору, уништавали 
као непријатеље – без обзира да ли су ратовали заједно са Атињанима 
или су били неутрални. 

68. Отприлике у исто то доба, крајем лета, и сами Амбракијци, 
као и многобројни варвари, дигну се и завојште на Амфилохијски 
Арг" и осталу Амфилохију. А непријатељство према Аргивцима 
први пут је настало из следећих разлога: Амфилохијски Арг као и 
осталу Амфилохију основао је у Амбракијском заливу Амфилох,“ 


39 Ово је први покушај Спарте да урат између хеленских полиса увуче, на својој страни, Персију. 

стару непријатељицу свих Грка. 

Занимљиво је споменути да овај догађај спомиње, успут, и Херодот, који га тумачи „вољом 

неког божанства“. 

41 Амбракија је град северно од Акцијског залива, а Амфилохијски Арг је на почетку истог 
залива. Амбракијци су заузели Арг 437. али су га Атињани нешто касније ослободили м он је 
потом учествовао у рату на атинској страни. 

42 Амфиарај, краљ у Аргу, био је и познати врач. помиње се у Одисеји, а његов син Амфилох 
утоствовао је у легендарном походу епигаона на Тебу. 

син Амфиараја, враћајући се кући после Тројанског рата, незадово- 
љан стањем које је нашао у Аргу, те га је назвао Амфилохијски Арг 
каои онај у својој отаџбини. А био је то највећи град у Амфилохији 
и имао је врло моћне становнике. Али после многих поколења 
Амфилошани, притиснути несрећом, позову Амбракијце, који су 
становали у суседству Амфилохије, да се населе заједно са њима. И 
тада су први пут постали Хелени и примили свој садашњи језик, јер 
су становали заједно са Амбракијцима, док су остали Амфилошани 
варвари. Но временом, Амбракијци истерају Аргивце и насилно отму 
град; а када се то догодило, Амфилошани се предају Акарнанцима и 
заједно се, и једни и други, обрате Атињанима, који им пошаљу 
Формиона са тридесет бродова. И пошто стигне Формион, они на 
јуриш заузму Арг, баце Амбракијце у ропство, а Амфилошани и 
Акарнанци се заједно тамо населе. Први пут је, после овога, настало 
савезништво између Атињана и Акарнанаца, док су Амбракијци, због 
поробљавања својих сународника, први пут постали непријатељи 
Аргиваца. Касније, у току рата, саставили су војску од својих људи, 
затим Хаонаца и неких других варвара из суседних области. Стигавши 
пред Арг они, додуше, заузму земљу, али пошто су напали али нису 
могли да освоје град, врате се кући и разиђу по племенима. Такви су 
били догађаји који су се десили тога лета. 

69. Почетком зиме“ Атињани пошаљу двадесет бродова око 
Пелопонеза под заповедништвом Формиона, који је кренуо из Нау- 
пакта и мотрио да неко не би упловио или испловио из Коринтског 
или Крисејског залива; а шест других бродова, под заповедништвом 
Мелесандра, пошаљу према Карији и Ликији да тамо покупе допринос 
ида не допусте да пелопонески гусари нађу упоришта у тим областима 
и нанесу штету пловидби трговачких лађа, које су пловиле из Фазе- 
лиса и Феникије и са копна у том региону. Међутим, пошто је копном 
кренуо у Ликију, искрцавши се са атинском и савезничком војском 
која је била на бродовима, Мелесандар умре, а један део војске 
пропадне пошто је у бици био поражен. 

70. Исте те зиме, Потидејци више нису могли да издрже опсаду, 
а ни упади Пелопонежана у Атику такође нису могли, ништа више 
него раније, да одврате Атињане од ове опсаде. И пошто им је 
понестало жита, а снашле су их и многе друге недаће, те су у крајњој 
нужди неки чак и јели људско месо, они поднесу предлоге о предаји 
оним атинским заповедницима, који су били постављени да против 
њих воде рат: Ксенофанту, сину Еурипидовом, Хестиодору, сину 
Аристоклеидовом, и Калимаховом сину, Фаномаху. И заповедници 
прихвате њихове предлоге јер су видели како им војска у том студеном 


43 Реч је о догађајима у зиму 429. г. прен. е. 

пределу страда, пошто је Атина већ била потрошила две хиљаде 
таланата на опсаду.“ И тако склопе споразум под условом да из града 
изађу људи, деца и жене и плаћеничка војска, само са једним паром 
одеће (женама су додуше допуштена два), а за путни трошак да понесу 
одређену суму новца. И тако напусте Потидеју под уговором и оду у 
Халкидик, или куда је ко могао. Међутим, Атињани су кривили 
стратеге што су без њих склопили споразум, јер су сматрали да су 
могли постати и господари града, онако како су сами желели. А 
касније пошаљу своје колонисте у Потидеју и населе је.“ То се све 
догодило у току зиме; и тако се заврши друга година рата чију је 
историју описао Тукидид. 
71. Следећег лета Пелопонежани са својим савезницима нису 
упадали у Атику, него зарате на Платеју, а предводио их је лакеде- 
монски краљ Архидам, син Зеуксидамов. И пошто је улогорио војску, 
намеравао је да пустоши земљу. Међутим, Платејци му сместа по- 
шаљу посланике и одрже овакав говор: „Архидаме и Лакедемонци, 
тиме што сте заратили на Платеју, чините неправду недостојну и вас 
и ваших отаца од којих потичете. Јер, када је Лакедемонац Паусанија, 
син Клеомбротов, за време ослобађања Хеладе од Персијанаца, 
заједно са оним Хеленима, који су хтели да узму учешћа у опасностима 
битке која се одиграла на нашем тлу, принео жртве Зевсу Ослободи- 
оцу на Платејском тргу, сазвао је све савезнике и предао Платејцима 
земљу и њихов град да га држе и живе у њему потпуно слободно; да 
нико никада више не сме неправедно на њих заратити, нити их 
поробити; у ком случају би онда савезници, који су тада били присут- 
ни, имали обавезу да им притекну у помоћ свом својом снагом.“ То 
право су нам, дакле, ваши очеви дали због нашег јунаштва и храбрости 
које смо показали у оним ратним опасностима. А ви чините сасвим 
супротно. Јер, дошли сте да нас баците у ропство заједно с Тебанцима, 
нашим најгорим непријатељима. Али призивајући за сведоке богове 
у име којих смо тада положили свечане заклетве, као и богове ваших 
очева и наше домаће богове, опомињемо вас да не чините неправду 
земљи платејској и да не кршите заклетве, већ да нас пустите да 
живимо слободни, како је то Паусанија пресудио.“ 

72. Тако су рекли Платејци, а Архидам, узевши реч, изјави: 
„Право говорите, људи Платејци, уколико се ваши поступци слажу 
са речима. Јер, према допуштењу Паусаније будите и сами независни, 
а помозите и нама да ослободимо и друге који су онда били изложени 


44 Ова сума износила је отприлике једну трећину средстава Атине на почетку рата. Потидеја је 
пала у зиму 429. г. пре н. с. 

45 Сачуван је и један натпис који су поставили атински насељеници у Потидеји (/пзсприслез 
Сгаесае Г, 397). Према историчару Диодору (ХИ, 46,7) било их је хиљаду. 

46 Платеја је стављена под заштиту свих Грка после битке која се код овог града одиграла 478. 
г. пре н. е. Гада су Грци потукли Персијанце, а Платејани су се посебно истакли као борци. 

истим опасностима и с којима сте заједно положили заклетву, али 
који се сада налазе под влашћу Атињана. Јер све ове велике ратне 
припреме извршене су да би и они као и сви остали повратили 
слободу; зато би требало да у овоме узмете учешћа и да останете при 
заклетвама. У супротном, останите мирни као што смо вам већ раније 
предложили и уживајте у вашем поседу; немојте се опредељивати ни 
за једне ни за друге и обе стране примите као пријатеље; и ни против 
кога немојте имати непријатељске намере. То ће за нас бити довољ- 
но.“ 

Тако је, дакле, рекао Архидам. А платејски изасланици, чувши 
то, уђу у град и пошто објаве народу оно што је било речено, одговоре 
Архидаму да им је немогуће да учине оно што је он предложио без 
Атињана (јер су им се жене и деца налазили у Атини) и да се боје за 
цео свој град – да не би Атињани, пошто они оду, дошли и спречили 
их да тако поступе, или да Тебанци не покушају да их освоје, под 
изговором да и за њих важи заклетва да ће се подједнако примати 
обе зараћене стране. Покушавши да их у томе разувери, Архидам 
рече: 

„Ви само предајте град и куће нама Лакедемоњанима и покажите 
нам границе ваше земље и број вашег дрвећа и свега осталога што 
се може бројем измерити, док ви сами можете отићи куда желите све 
док рат траје. А када рат прође, предаћемо вам све што смо примили. 
Све дотле држаћемо земљу као залог; обрађивати земљу и плаћати 
вам закуп који ће вас задовољити.“ 

73. Кад су платејски изасланици то чули, врате се натраг у град 
и пошто се посаветоваше са народом, изјаве да прво желе да обавесте 
Атињане о предлозима, па ако их увере, учиниће онако како је 
предложено. А дотле нека буде на снази уговор и земља да им се не 
пустоши. И тако Архидам склопи примирје отприлике на неколико 
дана, колико је било потребно да њихови изасланици оду тамо и 
натраг; а земљу нису пустошили. Пошто су платејски изасланици 
дошли код Атињана и пошто су се са њима посаветовали, врате се 
натраг и народу код куће донесу овакву поруку: „Атињани кажу да 
вас, Платејце, нису ни раније – још од када сте постали њихови 
савезници“! – ни у чему издали када вам се чинила неправда, нити ће 
сада пропустити да помогну, колико год могу. Они вас преклињу 
свечаним заклетвама које су положили ваши очеви, да ништа не 
мењате у уговору о савезништву.“ 

74. Пошто изасланици ово јаве, Платејци донесу одлуку да не 
изневере Атињане, већ ако је потребно, да допусте да им се и земља 
пустоши, и да претрпе све што их буде задесило, да више нико не 


47 Тај савез Тукидид спомиње и у Ш књ. 68 гл. Према том податку савез би могаа потицати из 
519. г. прен. е. 

излази из града већ да са градских зидина одговоре да им је немогуће 
да учине онако како су предложили Лакедемонци. И када су дали 
ОДГОВОР, на то се први дигне краљ Архидам, па, позивајући за сведоке 
богове и домаће хероје, овако рече: „Позивам вас – богове и хероје, 
заштитнике ове платејске земље за сведоке да ми ни у почетку, пошто 
су Платејци напустили савез, нисмо дошли да чинимо неправду овој 
земљи, на којој су наши очеви, призивајући вас у својим молитвама, 
победили Персијанце и коју сте ви добровољно предали Хеленима 
да се на њој боре – ида ни сада, ако би што и предузели, не би учинили 
криво. И, мада смо им дали доста разумних предлога, нисмо успели. 
Дајте свој пристанак: да се због неправде казне они који су је први 
започели и да освета припадне онима који желе да је по закону 
изврше.“ 

75. Пошто је тако призвао богове, он постави војску у ратно 
стање. И прво, кољем које су посекли са дрвећа опколе градске 
зидине, тако да не би нико могао да изађе из града, а затим почну да 
праве насип према граду у нади да ће га, на тај начин, најбрже заузети. 
И пошто су тако са Китерона исекли дрвена трупла, поставе их са 
обе стране дуж насипа, као неку врсту зида да се земља не би сувише 
осипала. А затим у тај простор нанесу дрва, камења, земље и много 
чега другог што би, по њиховом мишљењу, кад се набаца, могло да 
послужи за довршење насипа. И тако су насипали непрестано седам- 
десет“ дана и ноћи, одмарајући се наизменично; тако да су једни 
доносили материјал а други су за то време спавали или обедовали. А 
заповедници лакедемонских лаких одреда, заједно са командантима 
појединих градова, гонили су их на посао. Када су Платејци видели 
како насип постаје све виши, саставе један дрвени оквир и наместе 
га на врх свога зида, на она места где је насип већ био подигнут и 
испуне га опекама које су узели са суседних кућа. Дрвене греде 
требало је да послуже за то да конструкција не би била сувише слаба 
када се подигне увис. А имала је заклоне од сирових и уштављених 
кожа, тако да су и они, који су обављали радове, а и сама дрвена 
конструкција, били сигурни да их запаљиве стреле неће дохватити. 
Зид се тако дизао у велику висину, а и насип, насупрот њему, растао 

је истом брзином. А тада се Платејци досете следећем лукавству: 
начине отвор на оном делу градског зида на који се наслањао насип 
и почну да убацију земљу унутра. 

76. Међутим, Пелопонежани то примете, па кошеве од трске 
почну набијати блатом убацујући их у отворе да се земља не би могла 
расипати и одвлачити. А они у граду, пошто су били заустављени, 
одустану од тога посла и из града ископају један лагум; и када би по 


48 Број од седамдесет дана и ноћи сматра се претераним. Питање је једино како га треба 
исправити. Помишљало се на ІХ и ХУП, уп. Котпу, ор. си. П, стр. 56. нап. 2. 

неким знацима распознали да су испод насипа, одмах би почели да 
вуку земљу надоле, према себи. И дуго су то радили неопажено од 
оних напољу, који су упркос набацивању земље све мање били у 
могућности да доврше посао, пошто им је насип постепено клизио 
надоле и полагано нестајао. Међутим, бојећи се да ни на овај начин 
неће моћи да издрже, онако малобројни, према толиком мноштву – 
они смисле још и ово лукавство: престану са зидањем високе доград- 
ње зида насупрот насипу, те на оним местима где је зид био низак, 
изнутра, са градске стране почеше обострано да зидају један бедем 
у облику полумесеца да би служио за одбрану, уколико би онај високи 
зид био освојен; тако да би противници морали поново да праве насип 
према овом новом бедему, и када би се приближили и нашли се у 
томе полукружном простору имали би двоструки посао и били би 
изложени нападу са свих страна. Међутим, Пелопонежани, поред тога 
што су продужили са насипањем, довуку против града и ратне справе. 
Једна која је била довучена на насип, затресе велики део високе 
грађевине, тако да се Платејци уплашише; док су остале справе биле 
постављене према другим деловима зида, али их Платејци набацивши 
на њих ужета, повуку нагоре. Истовремено, на друге гвоздене ланце 
обесе велике кладе прикачене са оба краја на греде које су се 
ослањале на зид и досезале преко њега. Они би затим кладе вукли 
под правим углом према ратној машини нагоре и када су очекивали 
да ће на неком месту ударити ратна справа, они би, олабавивши ланце, 
повлачили кладу, не држећи је у рукама. Клада би тада падала свом 
тежином и одламала врх ратне машине. 

77. Пошто ратне справе нису ништа помогле и пошто је насупрот 
насипу настајао нови зид, Пелопонежани се, после тога, реше да 
изврше опсаду града, сумњајући да би се град под тако тешким 
околностима могао заузети. Међутим, пре тога одлуче се да покушају 
запалити град – ако буду могли и ако буде ветра пошто град није био 
велики. И заиста, измишљали су све могуће начине да га се, без 
великих издатака и опсађивања, некако докопају. И пошто донесоше 
свежњеве грања, пребаце их преко насипа, прво у просторе између 
зидова и насипа, а онда, пошто су тај простор убрзо испунили јер је 
било мноштво помагача, они са велике висине, колико год су могли 
да достигну, бацаше свежњеве и у остали део града. И најзад, убаце 
ватру, заједно са смолом и сумпором, те тако запале грање. И настаде 
пожар какав дотада још нико није видео – бар не упаљен људском 
руком. Јер се већ раније догађало да се у планинама, када би се суве 
гранчице трле једна о другу, шума сама од себе запали, па би избијао 
пожар. Али ова је ватра била велика и мало је требало да Платејце, 
који су толике опасности избегли, потпуно уништи. У многим дело- 
вима града ватри се није могло прићи, и да је почео ветар који би 
дувао, као што су се непријатељи надали, спаса им не би било. Али 

баш тада, како се прича, поче велики пљусак и грмљавина, те угаси 
пожар и заустави несрећу. 

78. Пошто ни у томе нису успели, Пелопонежани већи део војске 
распусте, док је један део, који је остао, утврђивао град свуда унаоколо 
и сваком савезничком граду пало је у део да изгради један део 
утврђења – док су са унутрашње и са спољне стране зида биле јаме 
из којих су правили опеку. И пошто су све завршили, отплове – у 
време изласка Арктура“ – и оставе стражарску посаду да чува по- 
ловину зидина (док су Тебанци чували ону другу), те се повуку са војском 
и разиђу по градовима. Међутим, платејска деца, жене, стари људи и 
мноштво непотребног света већ је раније било пребачено у Атину. 
Остало је опсађено само четири стотине Платејаца, осамдесет Атињана 
и сто четрдесет жена које су спремале храну. Толики је био број оних 
који су се затекли када је почела опсада; а више од тога, унутар градских 
зидина, није било ни једног човека, ни роба, ни слободног грађанина. 
Под таквим се околностима одигравала опсада Платејаца. 

79. Истога овога лета, када је жито већ било класало и док је 
борба против Платеје још била у току, Атињани, под командом 
Ксенофонта, сина Еурипидовог, и још друга два заповедника, са две 
хиљаде својих хоплита и двеста коњаника зарате на Халкиђане у 
Тракији и на Ботејце. Пошто су дошли до Спартола у Ботики почну 
уништавати жито. Очекивали су, међутим, да ће им се град предати 
преко неких људи из града који су са њима били у дослуху. Али, они 
који су били супротног мишљења, предухитре предају тиме што су 
већ раније послали поруку у Олинт, те стигне посада састављена од 
извесног броја хоплита и остале војске. И када је ова војска јурнула 
из Спартола, Атињани буду увучени у битку под самим градом. И 
док су халкиђански хоплити, и неки најамници са њима, претрпели 
пораз од Атињана и повукли се у Спартол, халкиђански коњаници и 
лако наоружани војници однесу победу над атинском коњицом и лако 
наоружаним трупама (пошто су и Атињани имали не баш велики 
број пелтаста из такозване Крузидске земље)?" И тек што се битка 
била завршила, из Олинта дођу у помоћ и други пелтасти. И кад оне 

лако наоружане трупе из Спартола угледају ове придошлице, охра- 
брене тиме, а и зато што нису раније биле побеђене, сместа навале, 
заједно са халкиђанском коњицом, на Атињане. А ови почну одсту- 
пати у правцу два одреда своје војске које су били оставили код своје 
коморе. И кад год би Атињани нападали, они би их пуштали напред, 
али када су се повлачили, они су им били за петама и копљима их 
рањавали. А халкиђанска коњица би јахала напред и гађала кад год 
би јој се пружала прилика; и задавши велики страх Атињанима терала 


49 Звезда Арктур појављује се на небу рано почетком септембра. 
50 Крусидска земља, познатија као Кросеја је област у северозападном делу Халкидика. 

их је у бекство и дуго их прогонила. Међутим, Атињани побегну у 
Потидеју, а касније, пошто су споразумно узели своје мртве, са 
остатком војске отпутују у Атину. А погинуло је три стотине тридесет 
људи, заједно са свим командантима. Халкиђани и Ботиејци подигну 
победни знак и, пошто покупе своје мртве, разиђу се по градовима. 
80. Кратко време после ових догађаја, истог лета, Ампракијци и 
Хаоњани, желећи да покоре целу Акарнанију и да се одметну од 
Атињана, наговоре Лакедемоњане да им опреме флоту из земаља 
Пелопонеског савеза и хиљаду хоплита и да их пошаљу на Акарна- 
нију, говорећи да ће је лако заузети ако им се ови придруже са флотом 
и пешадијом – пошто им Акарнанци са обале не могу доћи у помоћ. 
А ставиће под своју власт и Закинт и Кефаленију, тако да Атињани 
неће више моћи да плове око Пелопонеза, као што су то раније 
чинили. Међутим, постоји нада да се заузме и Наупакт. Лакедемонци 
пристану, и одмах пошаљу на неколико бродова хоплите и Кнема, 
који је још био адмирал, док осталој флоти пошаљу заповест да се 
припреми и да што брже плови према Леукади. А овим подухватом, 
највише су били одушевљени Коринћани, пошто су Ампракијци били 
њихови колонисти. И док су се бродови из Коринта и Сикиона и тих 
области још припремали, лађе из Леукаде, Анакториона и Ампракије 
стигле су раније и чекале у Леукади. Кнем, међутим, и његових хиљаду 
хоплита, пошто им пође за руком да пређу неопажено од стране 
Формиона – који је командовао над двадесет атинских бродова што 
су чували стражу код Наупакта – одмах припреме војску за рат на 
копну. Од Хелена заједно са њима присуствовали су: Ампракијци, 
Анакторијци и Леукађани и хиљаду Пелопонежана које је Формион 
сам довео; од варвара било је хиљаду Хаоњана?', а пошто су били без 
краља, предводили су их Фотије и Никанор, који су припадали 
владајућој породици и имали једногодишњу врховну власт. Са Хао- 
њанима су заједно ратовали и Теспроћани, који такође нису имали 
краља. Молошане и Атинтане““ предводио је Сабилинт, намесник 
краља Тарипа који је још био дете, а Паравејце>“ је предводио њихов 
краљ Ород. Са Паравејцима је дошло хиљаду Орестана које је краљ 
Антиох препустио Ороду да кришом од Атињана ратују заједно са 
Паравејцима. И Пердика послао је хиљаду Македонаца који су стигли 
прекасно. Са овом је војском Кнем кренуо не чекајући флоту из 
Коринта. А када су пролазили кроз аргивску земљу разоре неутвр- 
ђено село, Лимнеју. Најзад стигну до Страта, највећег места Акар- 
наније, сматрајући да ће се, ако освоје овај град, лакше дочепати и 


других места. 


51 Хаоњани су једно од три главна епирска племена. Живели су у северозападном делу ове 
области. 

52 Теспроћани су племе пелашког порекла у јужном Епиру. 

53 Атинтани су епирско племе у близини Македоније. 

5% Паравејци су живели у северозападном делу Епира. 

81. Пошто Акарнанци дознају да им је у земљу продрла велика 
војска и да ће им истовремено непријатељи бродовима стићи и са 
мора, нису давали заједничког отпора него је свако чувао своје. 
Међутим, они пошаљу гласника Формиону и затраже од њега да им 
пригекне у помоћ. А он им одговори да не може да остави незаштићен 
Наупакт пошто очекује да непријатељска флота исплови из Коринта. 
Пелопонежани и њихови савезници поделе своју војску на три дела 
и крену према граду Страту са намером да се улогоре у близини, па 
ако становнике града не узмогну да наговоре речима, да онда изврше 
јуриш на зидине. Приликом напада, у центру су нападали Хаоњани 
и остали варвари, десно од њих Леукађани, Анакторијци и њихови 
савезници, а на левом крилу Кнем са Пелопонежанима и Ампракиј- 
цима. Они су једни од других били на великом одстојању, понекад 
чак и изван домашаја погледа. Хеленске трупе су напредовале у 
бојном поретку и биле су на опрезу, све док нису нашле згодно место 
да се улогоре. Међутим, Хаоњани који су се у себе много уздали и 
уживали код становника тога краја велики углед као добри ратници, 
нису се задржавали да начине логор, већ заједно са осталим варварима 
свом силином крену напред да већ при првом нападу заузму гради 
тако осигурају за себе победу. Међутим, Стратијци их примете док 
су се приолижавали и пошто су мислили да ће, уколико их победе 
док су овако сами, и Хелени оклевати да их нападну, направе заседе 
око града и када су ови дошли сасвим близу, крену на њих из града, 
а истовремено навале из својих заседа. Обузети паником многи 
Хаоњани изгину, а остали варвари, видећи да се ови повлаче, не остану 
да се и даље боре, него се дадоше у бекство. 

У хеленском логору није се ништа знало о бици, пошто су њихови 
савезници били далеко испред њих, па су мислили да су похитали 
напред у намери да нађу логор. Али када су варвари у своме бекству 
наишли на њих, они их прихвате и, пошто саставе обе војске, мировали 
су ту у току читавог дана; а Стратијци се нису с њима хватали укоштац 
јер им остали Акарнанци још нису били стигли у помоћ, већ су их 
издалека гађали праћкама и тако узнемиравали, пошто се нису могли 
кретати без оружја. Како изгледа, Акарнанци су били најбољи у 
руковању праћком. 

82, Када је пала ноћ, Кнем се брзо повуче на реку Анап, удаљену 
осамдесет стадија од Страта, а сутрадан споразумно однесу мртве. И 
пошто им се из пријатељских разлога придруже Енеађани, он се 
повуче у њихову земљу, пре него што им је приспела помоћ, одатле 
се врате својој кући“ А Стратијци подигну победни знак у спомен 
битке коју су водили са варварима. 


45 У гл. 64, наводи ос да се Кнем налазио на Лсукади. 

83. Флота из Коринта као и флота осталих савезника из Крисеј- 
ског залива, која је била дужна да се придружи Кнему да би Акарнанце 
са обале спречили да не притекну у помоћ онима из унутрашњости 
земље, није стигла, него је оних дана када се водила битка у Страту, 
била приморана да бије поморску битку против Формиона и двадесет 
лађа које су чувале стражу у Наупакту.““ Јер, Формион је мотрио на 
коринтске бродове док су пловили изван залива пошто је намеравао 
да их нападне на отвореном мору. Коринћани, међутим, и њихови 
савезници, пловећи у Акарнанију, нису били постројени за битку на 
мору него више за ратовање на копну, и нису могли ни помислити да 
ће се Атињани упустити у поморску битку са својих двадесет бродова 
против њихових четрдесет седам. Пошто су их, дакле, угледали како 
плове са оне друге стране – док су они сами једрили уз обалу – и како 
прелазе из ахејских Патра на супротно копно, према Акарнанији, они 
примете да Атињани плове према њима из правца Халкиде и реке 
Евена и пошто нису могли ноћу неопажено отпловити, били су 
приморани да воде поморску битку насред канала. Стратеге су 
сачињавали они који су у сваком поједином граду опремали флоту а 
коринтски стратези су били Махаон, Исократ и Агатархида. Пело- 
понежани, међутим, распореде своју флоту више у круг, не допу- 
штајући непријатељу да у њега продре, са прамцима окренутим 
напоље, а крмама унутра; а унутар круга сместили су лаке лађице 
које су биле у њиховој пратњи као и пет најбржих лађа да би могле 
бити од помоћи ако би противник негде навалио. 

84. С друге стране, атински бродови сврстани у колону, један по 
један, кружили су око пелопонеске флоте, збијали је на све мањи 
простор и пловећи тик уз њих и дајући утисак као да ће сместа 
навалити. Али Формион унапред упозори посаду да не предузима 
ништа пре него што он лично да знак. Наиме, он се надао да 
непријатељски бродови неће моћи да се одрже у бојном поретку, као 
пешадијска војска на копну, него ће лађе ударити једна о другу и да 
ће настати и збрка са теретним лађицама, ако задува какав ветар из 
залива – као што је он и очекивао док је около њих пловио и као 
што се то обично и дешавало у зору – и да им неће дати ни тренутка 
мира. А сматрао је да извођење напада зависи само од њега, кад га 
он буде хтео, пошто су његови бродови боље пловили те да је сада 
настао прави час за борбу. И тако, када наиђе ветар, и када је међу 
бродовима, који су већ били збијени на малом простору, настала 
пометња, истовремено и због дувања ветра и услед притиска лађица, 
и када су се бродови стропоштавали једни на друге и отискивали 


56 Како примећује Коту (ар. еп. П, стр. 64. нап. 2) Кнем је прошао а да га Формион није приметио 
(уп. АА 80). Али, од тада је Формион пазно тако да Кнем није могао да помогне Акарнанцима 
(гл. 81). 

моткама једни друге устрану, док се истовремено дизала велика граја 
и док су једни другима добацивали упозорења или клетве, тако да се 
нису могле чути ни заповести команданта ни крманоша, када неиску- 
сни морнари већ нису могли да из усковитланих морских таласа 
извлаче своја весла, тако да су се бродови све теже покоравали 
команди крманоша, баш тада, у томе часу, Формион даде знак за 
напад. тако Атињани навале на њих и прво потопе један адмиралски 
брод а затим и остале кад год би на њих наилазили, и притесне их 
тако да ови у пометњи и нису ни кренули да се бране, већ побегну у 
Патре и ахејску Диму. Атињани, међутим, пођу у потеру и заробе 
дванаест бродова, док највећи део људства преузму и одвезу лађама 
у Моликриј: и на Рију подигну победни знак; и пошто посвете једну 
лађу Посејдону, врате се у Наупакт. И Пелопонежани одмах са 
преосталим лађама отплове из Диме и Патре у Килену, у елејски 
поморски арсенал. А Кнем, долазећи из Леукаде, после битке у 
Страту, као и преостали бродови из те области који су били одређени 
да се придруже Коринтској флоти, стигне у Килену. 
55. Међутим, Пелопонежани пошаљу флоту и, као саветнике 
Кнгму, Тимократа, Брасиду и Ликофрона, са заповешћу да другу 
битку боље припреме и да се не повлаче са мора пред малобројним 
бродовљем. Можда због тога што су се први пут огледали у поморској 
биши. а и иначе, њима се овај пораз чинио сасвим несхватљивим: и 
нису помишљали колико заостају у морнарици за Атињанима, већ су 
сматрали да се то догодило из кукавичлука. И нису упоређивали 
дугогодишње искуство Атињана са својим краткотрајним припрема- 
ма. У бесу, дакле, они пошаљу савезнике, а ови, пошто стигну заједно 
са Кнемом, позову градове да им пошаљу још бродова, а старе лађе 
почну оправљати спремајући се за нову битку на мору. И Формион, 
исто тако, пошаље гласнике у Атину да јаве о непријатељским 
припремама и да обавесте о бици коју су добили. А и он је од Атињана 
тражио да му брзо пошаљу што је могуће више бродова пошто је 
непрестано постојала могућност да битка поново, сваког дана, отпо- 
чне. И они му пошаљу двадесет лађа, а њиховом команданту заповеде 
да претходно плови на Крит, јер их је Никија, Крићанин из Гортине, 
који им је био проксен, убедио да треба да плове у непријатељски 
град Кидонију, обећавајући да ће га придобити за савез са Атином. 
А у ствари, он их је довео да би учинио услугу становницима Полихне 
који су били суседи Кидоњана. И тако командант са својим бродовима 
отпутује на Крит и са Полихњанима поче да пустоши кидонијску 
земљу. Али је због ветра и временских непогода изгубио доста 
времена. 


57 „Према Патрасу" значи на исток, а „према Дими“ на југозапад. 

86. У међувремену, док су се Атињани задржавали на Криту, 
Пелопонежани, који су били у Килени, спремни за битку, доплове у 
ахејски Панорм где им је већ била стигла у помоћ копнена војска са 
Пелопонеза. А допловио је био и Формион дуж обале моликријског 
Рија и укотвио се изван њега са двадесет бродова, са којима је већ 
био у борби. Овај Риј био је у пријатељским односима са Атињанима, 
док се други Риј налазио са друге стране, на Пелопонезу. Раздаљина 
између једног и другог износила је, преко мора, највише седам стадија, 
и представљала је, у ствари, улаз у Крисејски залив. У часу када су 
угледали како Атињани пристају уз обалу, Пелопонежани се укотве 
код ахејског Рија са седамдесет седам бродова и нису били много 
удаљени од Панорма, у коме се налазила њихова пешадија. И шест 
до седам дана стајали су укотвљени једни према другима, вежбајући 
се и припремајући за битку. Једни са намером да не исплове изван 
Рија на отворено море, страхујући да не претрпе пораз као и први 
пут, а ови други, да не уплове у мореуз, сматрајући да би битка на 
уском простору користила противницима. Најзад, Кнем, Брасида и 
остали пелопонески команданти, у жељи да отпочну што брже битку, 
пре него што Атињанима стигне помоћ, сазову прво војнике, па 
пошто су видели да су многи од њих обесхрабрени због ранијег пораза 
и да нису расположени за битку, охрабре их овим речима: 

87. „Пелопонежани, уколико неко од вас, због битке која је 
прошла, страхује од ове која нас у будућности чека, тај нема разлога 
за страх. Као што вам је познато, битка се одржала без праве 
припреме, а са нашом морнарицом кренули смо више зато да бисмо 
се борили на копну него да водимо битку на мору. Догодило се, 
међутим, да нам ни срећа баш није била сувише наклоњена, а 
унеколико нас је преварило и наше неискуство, јер смо се први пут 
упустили у борбу на мору – тако да се пораз није десио због нашег 
кукавичлука. Али није право да се онај дух, који ни сила не може да 
победи и који садржи у себи и нешто изазивачко, слаби и отупљује 
једним случајним исходом битке. Напротив, ако људе срећа и може 
да изневери, требало би да верујете да оне који су неустрашива духа 
увек с правом таквима и сматрају. А ако постоји храброст, неискуство 
ни под каквим околностима не може послужити као изговор за 
кукавичлук. Искуство је за вас утолико мањи недостатак уколико га 
више превазилазите смелошћу. Међутим, ако вештина ваших непри- 
јатеља, од које ви нарочито страхујете, пошто јој се придружи 
храброст, и може омогућити ону присебност, која ће помоћи да се 
оно што се научило и спроведе у дело – ипак, против таквих опасности 
никаква вештина није довољна ако нема правога јунаштва. Јер, страх 
збуњује наш дух, а знање без снаге не вреди ништа. И зато, насупрот 
њиховом већем искуству ставите вашу неустрашивост, а уместо да 
страхујете зато што сте претрпели пораз, имајте на уму да сте 

случајно били неспремни; да имате преимућство у већем броју лађа, 
као и ту околност да водите битку на мору у близини пријатељске 
земље, и да су са вама и хоплити. А победа припада онима који су 
бројнији и боље опремљени. Не постоји стога ни један једини разлог 
због кога бисте се с правом могли бојати неуспеха. И баш оно у чему 
смо раније били погрешили, баш оно што се раније догодило, то ће 
нам сада послужити као поука. Зато, храбро напред, и крманоши и 
морнари! И нека вас свако следи остајући на оном месту на коме је 
распоређен. У овом подухвату нећемо заостати за онима који су нас 
раније водили и нећемо никоме дозволити да буде кукавица. А ако 
би неко и пожелео да тако поступи, претрпеће заслужену казну, док 
ће се храорима одати почасти које и доликују њиховој врлини. 

58. Тако су се Пелопонежанима обратили њихови команданти. 
Међутим, Формион, бојећи се и сам малодушности својих војника и 
видећи их како се окупљају у групице, у страху од мноштва неприја- 
тељских ородова, одлучи да их сазове и у таквом тренутку охрабри 
и постакне као што им је и раније увек говорио и припремао им 
ӧороени дух: да нема таквог мноштва бродова чијем нападу они не 
би могли одолети. Тако да су његови војници дошли до убеђења да 
њих – као Атињане – никаква гомила пелопонеских бродова не може 
натерати да устукну. Сада међутим, видећи их како су нерасположени 
због онога што им је у томе тренутку било пред очима, он их сазове 
и. желећи да их подсети на њихову некадашњу храброст, овако рече: 

89. „Војници, звао сам вас зато што сам видео да страхујете од 
огромног броја непријатеља и зато што не желим да се плашите 
непостојеће опасности. Јер, пре свега, ови људи скупили су толико 
мноштво лађа и претерано се припремили пошто су већ раније 
претрпели пораз, а и зато што сматрају да нам нису дорасли. Затим, 
оно у шта они највише верују јесте то да је храброст особина која је 
само њима својствена. А њихова смелост долази највише због њихове 
вештине у копненом ратовању, у чему су највише и имали успеха; па 
мисле да то исто могу постићи и на мору. Али ако ћемо право, сада 
је преимућство на нашој страни. Ако га, наиме, они имају на копну, 
иако у погледу храбрости нису испред нас, онда ми имамо двоструки 
разлог да будемо смелији – јер имамо и веће искуство. Лакедемонци, 
затим, воде своје савезнике због сопствене славе и излажу већину 
опасности јер иначе, после потпуног пораза, не би прихватили да воде 

битку на мору. И зато се немојте бојати њихове смелости. Много 
више оправданог страха ви уливате њима, јер сте их већ једном 
победили, а и зато што мисле да им се не бисте супростављали да не 
очекујете да ћете учинити какав славни подвиг. Слично нашим 
противницима, већина људи када је дорасла непријатељу више се 
поуздава у снагу него што поступа по неком плану. Док они који су 
бројно слабији, а у исти мах не раде ни под чијим притиском, храбро 

иду у сусрет непријатељу, уколико имају поуздани ослонац у претход- 
ном плану. Узевши у обзир све ово, наши ће се противници више 
бојати онога што код нас одступа од уобичајеног, него неких припре- 
ма које су се могле очекивати. И заиста, војске су много чешће трпеле 
поразе од бројно слабијих непријатеља због свога мањег искуства а 
понекад и због недостатка храбрости. А нама се не може приписати 
ни једно ни друго. Што се тиче саме битке, нисам вољан да је водим 
у заливу, нити ћу у залив упловити, јер видим да стешњен простор не 
помаже у ситуацији када се сукобе бродови, бројно слабији, али 
снабдевени искуснијом и бољом посадом, са лађама већим по броју 
али којима се невешто управља. Нити ико приликом напада на мору 
може наваљивати на лађу кљуном, ако издалека нема преглед непри- 
јатеља и не може у невољи кад га притисну, да узмакне, и пошто нема 
могућности да се пробија кроз непријатељску линију, ни да мане- 
врише, што је код ратних бродова уобичајени поступак. Јер тада се 
битка претвара у копнену, те су јачи они бродови којих има више. О 
свему овоме ја ћу се, дакле, што боље будем могао, побринути, а ви 
останите код својих бродова у најбољем реду, и строго се придржавај- 
те заповести; поготово, што су обе флоте укотвљене на кратком 
растојању; када дође до боја, држите се реда и ћутања, што највише 
користи вођењу рата а нарочито оног на мору. И одбијте непријатеља, 
тако да будете достојни својих ранијих подвига. Ово је за вас велика 
битка. Јер, или ћете разбити свако уздање Пелопонежана у своју 
флоту, или ћете Атињанима још више приближити страховање због 
ситуације на мору. Подсећам вас да сте сами већ победили велики 
број ових непријатеља. Међутим, људи који су једном поражени, 
обично у истим опасностима не показују исту одважност.“ 
90. Тако их је храбрио Формион. А Пелопонежани, када видеше 
да Атињани неће да крену први у залив и у теснац, а желећи да их, и 
против њихове воље, увуку у борбу, навезу се на море и у зору исплове. 
Сврставши лађе по четири у дубину, заплове уза своју обалу према 
унутрашњој страни залива, у истом поретку у којем су и кренули, с 
десним крилом напред. На десном су крилу, наиме, поставили дваде- 
сет својих најбржих бродова; па ако би Формион претпоставио да 
они плове према Наупакту и ако би хтео да отплови тамо у помоћ, 
држећи се бродовима уз обалу, Атињани не би могли да избегну напад 
„Пелопонежана, пловећи изван њиховог левог крила, него би им се 
бродови нашли у клопци. И, као што су претпостављали, Формион, 
страхујући због тога што је онај крај био без војске, и видећи 
непријатеља како се навезао на море, на брзину и тешка срца укрца 
посаду и крене дуж обале, потпомогнут истовремено и месенском 
пешадијом. Пошто Пелопонежани угледају бродове како већ плове 
један за другим, унутар залива и близу обале баш онако како су 
највише желели, на дати знак одједном фронтално окрену своје лађе; 

и свако с највећом брзином заплови на Атињане у нади да ће 
уништити целокупну флоту. Међутим, једанаест од ових бродова који 
су били у вођству, умакне пелопонеском крилу и опкољавању и 
уплови у отворено море. А остале лађе буду заробљене и одвучене 
на обалу тек онда када су покушале да побегну; и буду уништене, а 
сви Атињани на њима побијени – уколико се нису пливањем спасли. 
Неке од бродова привезали су за своје лађе и вукли их празне (док 
су један брод заробили заједно са људством). А бродове, које су већ 
били одвукли, поново заузму, одвезу Месењани који су дошли у 
помоћ и који су онако под оружјем скакали у море или се пењали на 
бродове и са палуба водили битку. 

91. На том месту, дакле, Пелопонежани су побеђивали и уни- 
штили атинску флоту, али двадесет бродова са десног крила прого- 
нило је једанаест атинских лађа које су избегле опкољавање и 
пспловиле на отворено море. И све, осим једне, умакну испред 
Пелопонежана према Наупакту. И пошто су се укотвили код Апо- 
лоновог храма, оне се, са кљуновима окренутим према непријатељу, 
поставе у одбрамбени положај – уколико би неко запловио према 
обали да их нападне. Нешто касније, када су пристигли Пелопо- 
нежани, они су веслајући певали победничку химну, као да су већ 
однели победу, док је једна леукадска лађа претходница прогонила 
неки заостали атински брод. Случајно се догодило да је и нека 
трговачка лађа била укотвљена даље од обале, а атински брод успе 
брже да доплови до ње, да је оплови и да удари посред леукадске 
лађе, која га је прогонила, и да је потопи. Пошто се све то догодило 
изненада, пред њиховим очима, Пелопонежане обузме неисказани 
страх, а осим тога, пловили су и без икаквог реда пошто су били 
победници. Са неких бродова морнари су спуштали весла у море да 
зауставе пловидбу, у намери да сачекају главнину флоте, што је било 
врло незгодно с обзиром да је непријатељ био укотвљен на малом 
растојању, док су се други, пошто им је то место било непознато, 
насукавали у плићацима. 

92. Видевши шта се догодило, Атињани се охрабре и на једну 
једину заповест, спокличем, јурну на Пелопонежане. Ови се, међутим, 
због грешака које су починили, а и због нереда у којем су се нашли, 
нако су једно кратко време давали отпор, окрену затим да беже у 
Панормон, одакле су се и отиснули на море. Гонећи их Атињани 
заробе шест лађа, које су им биле у близини, а повратили су своје 
лађе које су непријатељи претходно одвукли и онеспособили у 
близини обале. А на леукадској лађи, потопљеној близу трговачког 
брода, пловио је Лакедемонцин Тимократ. И када му је лађа била 
уништена, он се убије и падне у Наупактијски залив. А Атињани се 
повуку и поставе победни знак на месту одакле су кренули у напад 
и победили. Покупе своје мртве и олупине од бродова уза своју обалу, 

а споразумно предају непријатељима оно што је њима припадало. И 
Пелопонежани поставе победни знак, јер су тобоже победили оне 
бродове који су били онеспособљени близу обале. А лађе које су 
заробили посвете ахајском Рију, близу победног знака. После тога, 
бојећи се да из Атине не стигне помоћ, чим се спустила ноћ, све лађе, 
осим леукађанских, крену у Крисејски и Коринтски залив. А одмах 
по њиховом повлачењу двадесет атинских бродова са Крита, који су 
имали дужност да се придруже Формиону у поморској бици, стигну 
у Наупакт. И тако се сврши лето. 

93. Пре него што су распустили флоту која је стигла у Коринтски 
и Крисејски залив, Кнем, Брасида и остали пелопонески заповедници, 
по наговору Мегарана, науме да почетком зиме изврше напад на 
атинску луку Пиреј, пошто није била ни чувана ни затворена, што је, 
међутим, било природно јер им је флота била далеко најјача. И тако 
буде одлучено да сваки морнар узме своје весло, веслачко јастуче и 
ремен за весло и да пешице крену из Коринта на море с атинске 
стране и да, пошто највећом брзином стигну у Мегару и спусте у море 
из присејског бродског арсенала четрдесет бродова који су се тамо 
налазили, сместа заплове према Пиреју. Јер, тамо није било флоте 
која би га чувала, нити је ико очекивао да би непријатељи могли тако 
изненада извршити напад, јер се наочиглед свих не би усудили, а ако 
би хтели то да учине тајно, унапред би се открило. Али Пелопонежани 
учине онако како су и одлучили. И пошто стигну ноћу у Нисеју и 
спусте бродове у море, ови отплове, али не према Пиреју као што су 
намеравали – јер су се уплашили опасности (а кажу да их је и неки 
ветар ометао), него до једног рта Саламине, који гледа према Мегари. 
На њему се налази тврђава, а три брода су чувала стражу да би 
спречила да неки брод не уплови или исплови из Мегаре. Пелопо- 
нежани нападну тврђаву, а празне тријере одвуку и стану пустошити 
осталу Саламину, пошто су њене становнике изненада напали. 

94. Када пламени сигнали објаве Атини непријатељски напад, 
настаде запрепашћење, веће него иједно друго у овоме рату. Јер су 
становници града мислили да су непријатељи већ упловили у Пиреј 
а они из Пиреја да је Саламина освојена и да бродови тек што нису 
и код њих упловили. А то би се лако и догодило да се нису одлучили 
да причекају, а не би их могао ни ветар спречити. У зору, међутим, 
сви Атињани, листом, крену у помоћ; у Пиреј довуку лађе, у њих се 
највећом брзином укрцају и уз велику буку заплове бродовима према 
Саламини; а пешадију поставе да чува стражу у Пиреју. Када Пело- 
понежани угледају како долази помоћ, они су већ били прокрстарили 
целом Саламином и, узевши заробљенике, плен и три брода из 
тврђаве Будора, највећом брзином стану пловити у Нисеју. Постојала 
је и бојазан да им лађе нису дуго времена биле спуштене у воду и да 
су се већ расушиле. И пошто стигну у Мегару, врате се пешке натраг 

у Коринт. А Атињани, пошто их нису затекли, и сами доплове натраг. 
После тога су боље чували Пиреј, затварајући пристаниште и преду- 
зимајући друге мере предострожности. 

95. Отприлике у исто време, почетком те зиме, Одришанин 
Ситалк, син Терејев, трачки краљ, зарати против македонског краља 
Пердике, сина Александрова, и против трачких Халкиђана, због два 
обећања: да једно спроведе силом, а друго да сам испуни. Јер му је 
Пердика, када је почетком рата био у великој невољи, дао обећање 
да ће га помирити са Атињанима и да на престо неће повратити 
његовог брата Филипа, који му је био непријатељ. Али оно што је 
обећао, Пердика није извршио. Међутим, Ситалк се са своје стране 
са Атињанима договорио, ступајући са њима у савезништво, да ће 
обуставити рат против трачког Халкидика. Овај ратни поход, дакле, 
Ситалк је отпочео из ова два разлога, те је са собом повео и 
Филиповог сина Аминту“ да га постави за македонског краља, као 
и неке атинске посланике који су се, ради тих истих послова, са 
Хагроном на челу, случајно код њега били затекли. Требало је, наиме 
да Атињани прибаве што већи број лађа и војске против Халкиђана. 

96. И Ситалк, дакле, почевши од Одришана, дигне на војску прво 
оне Трачане између планине Хема“ и Родопе, над којима је сам 
владао, па све до обала Еуксинског мора и Хелеспонта; па онда Гете,“ 
који су живели с ове стране Хема, и све оне који су становали у том 
крају, јужно од реке Истра, углавном према обалама Еуксинског 
мора. А Гети, као и становници оних крајева, не само да су суседи 
Скита! већ су и опремљени као Скити и сви су копљаници стрелци. 
А позвао је и многе трачке горштаке слободне и наоружане мачеви- 
ма, који се називају Дији“ и већином станују на Родопи, и некима 
обећа плату, док су му се други добровољно придружили. Затим је 
подигао у војску и Агријанце и Лајалце“ и остала пајонска“ племена 
која су била под његовом влашћу. А ова су племена била на крајњој 
граници његовог краљевства; јер, границе које су одвајале његово 
краљевство од слободних Пајонаца ишле су све до Граја,“ Халдејских 
Пајонаца и реке Стримона, која извире из планине Скомбре“ и тече 


58 Аминта је владао Македонијом 540-498. год. прен. е. 

59 Хемје данашња планина Балкан. 

41 Гети су трачко племе које је живело између Дунава (Истра), Црног мора и Хема. 

61 Скити су номадски народ на простору између Карпата и Дона. Детаљан опис њихових обичаја 
налазимо у Херодотовој Исійорији, КЊ. 1М. 

62 Дијису слабо познато племе, о којем ће још бити говора у књ. МИ, гл. 29. 

63 Аријани и Лајали су пајонска племена у горњем току Стримона (Струме). 

64 Пајонија (Пеонија) је област која се простире око средњег тока Аксија (Вардара) и Стримона 
на истоку. У Тукидидаво време она није улазила у састав Македоније, чији део чини тек од 
Филипа У (крај 3. в. пре к. е.) О племенима која Тукидид помиње у наредним поглављима 
видети детаљније нпр. у Ф. Папазоглу, Македонски градови у римско доби, Скопље 1957. 

64 Племе Граји није познато из других извора. 

% Скомбра (код римских писаца $сорішз) је данашња планина Витоша у Бугарској. 

кроз земљу Агријанаца и Лајалаца. Границу према Трибалима“, и то 
онима независнима, чине Трери и Тилатејци, а обитавају северно од 
планине Скомбре и простиру се према западу све до реке Оска,“ а ова 
истиче из исте планине из које извиру и реке Нест“ и Хебар. То је 
ненастањена и велика планина веома близу Родопе. 

97. Што се тиче величине Одриског краљевства, оно се пружало 

морском обалом која почиње од града Абдере, па све до Еуксинског 
мора и реке Истра. Ову обалу преваљује једна трговачка лађа – ако 
јој ветар непрестано дува у леђа и ако се плови најкраћим путем – 
за четири дана и четири ноћи. А најкраћи пут од Абдере до Истра 
добар пешак прелази за једанаест дана. Толики је размак кад се путује 
уз морску обалу, али у унутрашњости растојање између Бизантија и 
Лајалаца и реке Стримона (јер то је тачка на копну најудаљенија од 
морске обале) добар пешак може да пређе за тринаест дана. А 
вредност доприноса који је долазио из читаве варварске земље као 
и хеленских градова који су били под влашћу Одришана за време 
Сеута (завладао је после Ситалка и порез дигао до највеће висине) 
била је око четири стотине таланата плаћених у злату и сребру; а 
томе треба додати, у истој тој вредности, и поклоне у злату и сребру 
као и извезене или глатке тканине и остало покућство донешено не 
само краљу него и члановима краљевске куће као и осталим угледним 
Одришанима. Супротно персијском краљевству, постојао је обичај, 
као и код осталих Трачана, да треба радије примати него давати (а 
била је већа срамота да се не поклони ако се нешто тражи, него бити 
одбијен у своме захтеву). Ипак се овај обичај највише користио код 
Одришана јер су били веома моћни. Без давања поклона ништа се 
није могло учинити, тако да је краљевство дошло до велике моћи. 
Јер, оно је било највећа сила у Европи, између Јонског залива и 
Еуксинског мора, по своме новчаном дохотку и осталом благостању, 
док је по војној снази знатно заостајало за скитским краљевством, са 
којим се није могао мерити ниједан народ. У Европи па ни у Азији 
нема тога народа који би, сам за себе, могао да се одупре Скитима, 
кад би се сви заједно сложили. А не би се могли с другима поредити 
ни у погледу разборитости нити смисла за ствари свакодневног 
живота. 


67 Трибали су племе које је живело између доњег тока реке Јужне Мораве и Искера. Њихов први 
помен у историји је код Херодота, ІУ 49. и потом, овај Тукидидав. Следећи познат догађај из 
њихове историје је трибалски поход на Абдеру, 376-375, а потом опет нема никаквих вести 
све до краља Филипа 11. Неки антички извори говоре о њиховом илирском, други о трачком 
пореклу. У саврсменој науци сматра се да су они етнички посебни. 

68 Река Оскиј је данас Искер. 

69 Река Нестос је граница између Тракије и Македоније (данас Места). 

70 Река Хебар је данас Марица. 

98. Као краљ такве једне земље, Ситалк је, дакле, вршио војне 
припреме. А када је све било спремно, он крене против Македоније, 
прво кроз своју земљу а затим преко ненасељеног планинског ланца, 
Керкина,"' која лежи између Синта“ и Пајонаца. А кретао се преко 
ових планина путем који је већ раније, крчећи шуму, сам начинио, 
када је заратио на Пајонце. Кренувши из Одришке земље и прелазећи 
преко планине с десне стране су им били Пајонци а са леве Синти и 
Меди.“ И пошто стигну с друге стране планине, дођу у пајонски град 
Добер." У току пута, сем од болести, војска није претрпела никакве 
губитке, него се још и увећала. Јер су многи независни Трачани – и 
незвани ~ пратили војску, надајући се пљачки. Тако да цело то 
мноштво – како се прича – није било мање од сто педесет хиљада. 
Од тога је највећи део представљала пешадија, а отприлике једну 
трећину чинила је коњица. Коњицу су највећим делом давали сами 
Олришаня, а после њих и Гети. Међу пешадијом најратоборнија су 
била независна племена која су сишла са Родопе и била наоружана 
мачевима, а остала руља различитог састава следила је за њима, 
уливајући страх већ самим својим мноштвом. 

99. И тако се они скупе у Доберу, спремајући се да се преко 
планинског врха спусте у доњу Македонију, којом је владао Пердика. 
Македонцима припадају и Линкести’? и Елимљани'" и друга племена 
из горњих области која, и поред тога што су овима савезници и 
поданици, ипак имају и своје краљевине. А садашњу приморску 
Македонију основао је прво Александар, отац Пердикин, и његови 
преци Темениди, пореклом из Арга. Они су завладали пошто су 
оружјем истерали Пијеријце"' из Пијерије, који су се касније населили 
у Фагрету и осталим областима у подножју Пангеја, преко реке 
Стримона (па још и сада, предео у подножју планине Пангејна, који 
се пружа према мору, назива се Пијеријском долином); затим из 
Ботијеје:" такозване Ботијејце, који сада бораве у суседству Хал- 
киђана. А заузели су и уски појас Пеоније уз реку Аксиј, који се пружа 
из унутрашњости све до Пеле и морске обале. А преко Аксија, под 


71 Керклна је планина с источне стране Струмице; не може се са сигурношћу идентификовати. 

72 Синтијгтрачко племе са средњег тока реке Стримона. 

73 Меди су нај:гпадније трачко племе, у областима ако горњег и средњег тока Брегалнице. Као 
суседе Синта наводе их и кеки каснији извори. 

74 Добер је пајонски град, у близини Идомена, в. нап. 85. 

7 Линхести су горњамакедонско племе чији је ова први помен у историји. Заузимали су област 
око Лерина, а на северу им је припадала чак и Хераклеја (данас Битољ). 

76 Елимљени су племе у најјужнијем делу Македоније, око средњег тока реке Халиакмон. До 
иремгна Филипа | (сред. ІУ в. пре н. е.) имали су политичку независност, а тада се укључују у 
максдонску државу. 

77 Пијеријци су живели у приморју, између река Неста и Стримона. Ова област припојена је 
Македокији за владе Филипа 1, 

ТК Ботијсја је средишњи део доње Македоније, западно од Солуна. Ту су се налазиле некадашње 
максданске престонице Едеса и Пела. 

њиховом је влашћу област – пошто су оданде истерали Едонце – што 
се пружа до Стримона и носи назив Мигдонија. " А истерали су их из 
земље која се данас зове Еордаја.“" Од Еордајаца, а многи су изгинули, 
само се један мали део настанио у близини Фиске“ док су из 
Алмопије““ истерали Алмопљане. Ови исти Македонци покорили су 
и друге народе, који су и сада под њиховом влашћу; и оне из 
Антемунта, Грестоније, Бизалтије, као и велики део саме Македоније. 
Али све се то звало Македонија, у тренутку када је навалио Ситалк, 
а краљ Македоније био је Александров син Пердика. 

100. Пошто је, дакле, на њих кренула толика војска и пошто нису 
могли да се бране, Македонци из оних крајева, колико год их је било 
у земљи, склоне се у малобројна утврђења и зидине, а изградио их је 
Пердикин син Архелај” када је ступио на престо. Он је просекао 
праве путеве и довео у ред многе друге ствари: ратничку коњицу, 
наоружање и осталу војну опрему, која је постала далеко боља него 
за владавине свих осам краљева“ који су владали пре њега. И тако 
трачка војска из Добера упадне прво у државу која је раније припа- 
дала Филипу и на јуриш освоји Идомену/“ док су се Гортинија,“ 
Аталанта"! и неке друге земље добровољно предале из пријатељства 
према Аминти сину Филиповом, који је био у Ситалковој војсци. 
Међутим, Еуроп“ су, додуше, опсели, али нису успели да га заузму. 
А затим наставе поход и у остали део Македоније, која се пружала 
лево од Пеле и Кира. Даље од ових крајева, у Ботиеју и Пиерију нису 
стигли, већ су пустошили Мигдонију, Грестонију и Антемунт. Маке- 
донци, међутим, нису ни помишљали да пруже отпор својом пешади- 
јом, већ се обрате својим савезницима из унутрашњости да им пошаљу 


79 Нешта ниже (гл. 100) Тукидид у исту област, осим Мигдоније рачуна и Бисалтију, Грестанију 

и Антемунт. Ова последња област налазила се јужно од Солуна м треба је издвојити из 

Митдоније. Грестонија, међутим, представља западни део Мигдоније, док је Бисалтија област 

на доњем току Стримона. Очевидно да је на овом месту Тукидид употребио појам Мигдонија 

у ширем значењу. Мигдонија је од давнина насељена многим градовима, од којих је главни 

Тесалонике (Солун). 

Еордаја је мала област у А ава Македоније, око Островског језера. Падатака а њој 

у антици има врло мало. Тукидид, ІУ, 128, наводи један од њених градова, Антису. 

Фиске се после Тукидида спомињу тек у делу Стефана Византинца (УІ в. н. е.). 

Алмопија је мала, плодна долина горњег тока реке Могленица, између планина Ниџе и Пајака. 

Архелај је владао око 413-399. г. пре н. е. Поред реформи које спомиње Тукидид, трудио се 

да хеленизује земљу даводећи грчке уметнике, међу којима и чувеног трасичара Еурипида. 

Од значаја је такође његово преношење престонице из Анга у Пелу, која је имала повољнији 

положај. 

84 Оснивач македонског краљевства је Пердика (друга пол. 7 в.), потом следе Аргеј, Филип, 

Асроп, Алкет, Аминта, Александар, Пердика 1 (Архелајев отац). Македонску краљевску 

лозу наводи Херодот, Историја МИ, 139. 

Идомене, град на путу из Тесалонике у Стоби, познат из више извора грчког и римског доба, 

локализује се код дан. Марвинаца. 

86 Гортинија је град који се налазио на доњем току Вардара и који још није идентификован. 

87 Аталанта се у каснијим изворима наводи као Алантион. Нема елемената за његово иденти- 
фиковање, осим што се сигурно налазио на Вардару. 

88 Еуроп – захваљујући једном натпису идентификован је са селом Ашиклар код Гуменице. 

коњицу; и где год су могли, нападали су трачку војску, иако су били пролази поред града Страта и код Ениада се улива у море и тамо 


малобројни у односу на огроман број Трачана. И свуда где би град окружује мочварама, те се тако, зими, због воде, отежава 
нападали нико им се није могао одупрети, пошто су били одлични ратовање. А поред тога, насупрот Ениада, недалеко од ушћа Ахелоја 
лежи већина Ехинадских острва, а река, која је велика, оставља 


коњаници и заштићени оклопима. Али пошто су стално били опко- 
љавани великим мноштвом и долазили у опасност од руље која је стално нанос тако да су нека острва већ претворена у копно. Веро- 
била вишеструко јача, они се на крају умире, сматрајући да нису ватно да ће се у догледно време то десити и са свим осталим острвима. 
способни да се против таквог мноштва боре. Јер, ток реке је широк, дубок и набујао, а острва су начичкана тако 
101. Ситалк, међутим, отпочне преговоре са Пердиком о разло- да једно другом праве брану да се нанос не би расуо, пошто острвца 
зима због којих је почео рат. И како Атињани са својим бродовљем не леже праволинијски него без икаквог реда, не допуштајући да вода 
нису стигли (јер нису веровали да ће овај доћи, иако су му послали и тече право у море. А ова острва су ненасељена и малена. Причају да 
поклоне и емисаре), Ситалк пошаље један део своје војске у земљу је Аполон Алкмеону, сину Амфиараја, када је овај лутао пошто је 
Халкиђана и Ботијејаца и, пошто их је затворио у градске зидине убио мајку, својим пророштвом заповедио да се насели у тој земљи, 
поче пустошити њихову територију. Док се задржавао у тим краје- рекавшузихтоҳдасеховау неће ослободити страшне море све док не 
вима, народи који живе на југу, Тесалци, Магнезијци и остали тесал- нађе склониште у таквој земљи коју сунце није угледало у тренутку 
ски поданици, као Хелени јужно од Термопила, уплашише се да војска Када анма убио, и која још није постала копно – јер цела обала 
не пође и на њих, тако да су били у приправности. А страх је ухватио земље била је његовим злочином окаљана. И он, како се прича, у 
и Трачане који станују у равници с оне стране реке Стримона, према Е) ече пе Л0БВО ане сирими «творила 
северу: Панејце, Одоманте, Дроје и Дерсејце који су сви независни. реката с ПР НАРАВ РА Эм него НА ОНУ 
А међу Хеленима, непријатељима атинским, пронео се глас да ће под а ПОДУ Ев МОЈЕ ВИША е ПРИ И ОНО а РОРУНА 
руководством Атињана, а према уговору о савезништву, Трачани и г. аше е енвир давне а ван ери ове 
на њих саме навалити. У међувремену, Ситалк настави да пустоши и завладао Јеуиоегавиомие ла своме сину Акарнану. 
Халкидик, Ботијеју и Македонију, па пошто му никако није полазило Ы и авот п ии ЈУ Кон НИ Не па Е 
за руком да оствари оно због чега је и отпочео рат и пошто му војска е-и реа пватена " нр рата 5 а и 
у тада хране биво амам ЈЕ ствар та НАВО азоне! навовору носећи са собом заробљенике Е БЫАНЄ по ођењ Кеј М ОШИ 
Сеута, сина Спардоковог и свога нећака, и после њега самог најути- Е Р | РАВНУ КОЈЕ на 
пајнијег човека, журно поврати кући. А Сеута је Пердику тајно у поморским биткама и дали их у замену, човек за човека. А довели 
2 су и лађе које су заробили. И тако се заврши зима и трећа година 
придобио за себе, обећавајући да ће му дати своју сестру за жену, а со сао аи 
са њом и мираз. И тако се Ситалк дао наговорити, пошто се задржао РЕНИЈЕ у Д. 
све у свему тридесет дана (од којих осам међу Халкиђанима), те врати 
брзо војску кући. А Пердика је своју сестру Стратонику касније дао 
Сеуту за жену, као што је и обећао. То су, дакле, догађаји из 
Ситалковог ратовања. 
102. Исте ове зиме, пошто се пелопонеска флота разишла, 
Атињани из Наупакта, под командом Формиона, почну ратовати, 
пловећи уза саму обалу до Астака. И пошто се искрцаше, зарате на 
унутрашњост Акарнаније са четири стотине атинских хоплита, које 
су на бродовима довезли, и са четири стотине Месењана; и пошто 
Коронта истерају из Страта, а из осталих крајева људе који им нису 
били поуздани, и пошто су Кинету, сина Теолитовог, поново довели 
на власт, врате се опет на своје лађе. Јер, сматрали су да им је због 
зиме немогуће да ратују против становника Ениаде, који су им, једини 
од Акарнанаца, одувек били непријатељи. Међутим, река Ахелој, оса лије " ас а Пре 
која извире из планине Пинда, и протиче кроз земљу Долопа, Агрио- Мт ме а ниша Би 


наца, Амфилошана и кроз акарнанску равницу, у своме горњем току и успео да је освоји. Даље, легенду о њему ирича сам Тукидид. 


ТРЕЋА КЊИГА 


1. С почетка лета!, када је класало жито, Пелопонежани, заједно 
са својим савезницима, крену са војском на Атину (а предводио их је 
лакедемонски краљ Архидам, син Зеуксидамов) и, пошто се улогоре, 
почну да пустоше земљу. И као што је било уобичајено, кад год би 
се указала прилика, упадала би атичка коњица и спречавала да се 
огромна маса непријатељских (лако наоружаних) војника удаљава 
од логора и пустоши крајеве у близини града. Пелопонежани се 
задрже све дотле док су имали намирница а онда се врате натраг и 
разиђу по својим градовима. 

2. После упада Пелопонежана, одједном се Лезб, осим Метимне“, 
одметне од Атињана. Лезбљани су хтели то да учине још пре рата, 
али их Лакедемонци нису примили у свој савез; а и овога пута били 
су приморани да се дигну на устанак пре него што су и намеравали 
да то учине. Јер, они су чекали да се заврши блокада њихових лука, 
утврђивање градских бедема, изградња флоте и да им дођу пошиљке 
које су очекивали са Понта: стрелци и жито и све оно по што су 
послали. Против њих су, међутим, били становници Тенеда“ и Метим- 
не, као и они Митилењани, приватни људи, проксени Атињана који 
су из страначких разлога достављали Атињанима да се спрема 
насилно уједињење Лезба са седиштем у Митилени; и да се све то 
припрема у дослуху са њиховим саплеменицима Лакедемонцима и 
Беоћанима, ради подизања устанка; па ако се то унапред не спречи, 
Атињани ће Лезбос изгубити. 

3. Атињани, међутим, налазећи се у великој невољи, притиснути 
кугом и ратом који је избио и достигао врхунац, сматрали су за врло 
озбиљну ствар што се Лезб са својом флотом и неокрњеном моћи 
окренуо против њих, и у почетку нису хтели да прихвате оптужбе 
него су више били склони да прижељкују да то није истина. Међутим, 
када изасланици које су послали нису успели да убеде Митилењане 
да одустану од својих намера о уједињењу и од припрема, уплаше се 
и одлуче да их унапред спрече. Итако они изненада пошаљу четрдесет 
бродова који су у пуној ратној спреми пловили око Пелопонеза. А 
командант је био Деинијин син Клеипид и још двојица. Они су били 
обавештени да се изван града одржава празник Аполона Малоента,' 


То је било средином маја 428. г. прен. е. 

Метимна, град на Лезбу, имао је демократско уређење и стага пристајаа уз Атину. 
Заграђивање луке вршило се помоћу насила и ланаца, уп. 1], 94. 

Тенед је острвце северно од Лезба. 


Апалонав епитет Малоент јавља се, колико знамо, само у Митилени, а потиче од места 
Малоента које се налази северно од Митилене. 


л р 0 М И__ 

који Митилењани са целим народом светкују, и да постоји нада да ће 
град заузети на препад, само ако пожуре. Па ако покушај успе, онда 
је све у реду, а ако не успе, да кажу Митилењанима да предају бродове 
и да сруше градске зидине. А ако не послушају, онда нека ратују. И 
тако бродови отплове. А како се десило да се код њих налазило десет 
митиленских тријера које су, према постојећем уговору о савез- 
ништву, дошле као помоћ, Атињани задрже ове бродове, а њихову 
посаду баце у затвор. Али Митилењани добију извештај о походу 
флоте од једног човека који је из Атине прешао на Еубеју и пешице 
дошао у Герест", и пошто је тамо нашао једну трговачку лађу која 
се баш спремала да отплови, он узме ту лађу и стигне у Митилену 
трећега дана по одласку из Атине. И тако Митилењани не само што 
нису отишли из града у Малоент, него су забарикадирали упола 
довршена обезбеђења зидина и луке и поставили страже. 

4. Кратко време после тога доплове Атињани. И када то виде 
њихови генерали, они објаве све што је било заповеђено. А како се 
Митилењани нису на то обазирали, Атињани отпочну са ратним 
непријатељствима. Пошто су Митилењани били приморани на рат 
изненада и без икаквих припрема, они исплове недалеко од луке као 
да се спремају за поморску битку. Међутим, када их атински бродови 
почну гонити према обали, они понуде командантима преговоре у 
жељи да постигну, уколико буде могуће, разуман споразум, а да 
бродове одмах пошаљу натраг. И атински команданти прихвате 
њихове предлоге, бојећи се и сами да неће бити способни да воде рат 
против целога Лезба. И пошто закључе примирје, Митилењани 
пошаљу у Атину, заједно са осталим изасланицима, једнога од оних 
који су их оклеветали, али који се већ био покајао, да некако наговоре 
Атињане да повуку своје бродове, под условом да сами неће дизати 
никакву побуну. У међувремену, кришом од атинске флоте, укотв- 
љене у Малеји северно од града, они пошаљу у једној тријери 
посланике у Лакедемон, јер нису веровали да ће имати успеха у својим 
преговорима са Атињанима. И ови изасланици, стигавши у Лакеде- 
мон после веома мучног пута, преко отвореног мора, радили су на 
томе да се побуњеницима пружи нека помоћ. 

5. Пошто се посланици, који су били послати у Атину, врате 
натраг а да нису ништа свршили, Митилењани и сав остали Лезб, сем 
Метимне, отпочну рат. Метимњани су, наиме, помагали Атињане, а 
исто тако и Имбрани, Лемљани и мањи број осталих савезника. И 
Митилењани изађу са целом својом силом против атинског логора и 
започне битка у којој су Митилењани имали извесну предност, али 
нити су се учврстили на положају, нити су имали вере у себе, већ се 





6 Герест је град на југу острва Еубеје. 
7 У антици је била уобичајсна пловидба са прекидима на острвима поред којих се пролази. 

повуку. После тога су мировали, пошто нису желели да се излажу 
опасности без војне помоћи са Пелопонеза и осталих припрема. Код 
њих су наиме стигли Лаконац Мелеја и Тебанац Хермионда, који су 
били послати пре устанка, али пошто нису могли да стигну пре него 
што су допловили Атињани, они после битке тајно уплове на једној 
тријери и посаветују Митилењане да се пошаље друга тријера и 
посланици који би се њима придружили. И тако их ови пошаљу. 

6. Међутим, Атињани, у знатној мери охрабрени мирним држа- 
њем Митилењана, позову своје савезнике, који се брзо појаве видевши 
да Лезбљани са своје стране не показују никакву чврстину. Укотве 
своје бродове према јужној страни града и утврде два логора са обе 
стране града, а обе луке блокирају, те су тако спречавали Митиле- 
њане да користе море. Међутим, над преосталим делом острва 
господарили су Митилењани као и остали Лезбљани, који су им одмах 
притекли у помоћ. Атињани су држали само мало земље око логора, 
а Малеја им је више служила као пристаниште за бродове и као место 
за снабдевање него ли њихови сопствени логори. Тако је текао рат 
у Митилени. 

7. Отприлике у исто то време и. истога лета, Атињани пошаљу 

и тридесет бродова да крстаре око Пелопонеза са Формионовим 
сином Асопијем као командантом, јер су Акарнанци захтевали да им 
се за заповедника пошаље или Формионов син или неки његов рођак. 
И тако су бродови, пловећи око Лаконије, пустошили приобалне 
крајеве. Затим Асопије највећи део бродова пошаље натраг кући, а 
он сам са дванаест бродова дође у Наупакт. И пошто дигне целу војну 
силу Акарнаније, он затим крене на Ојнијаде" и с бродовљем доплови 
све до Ахелоја, док је његова копнена војска пустошила земљу. Али 
пошто није могао да придобије становништво, он отпусти пешадију, 
а сам отплови у Леукаду и искрца се у Нерику. На повратку, међутим, 
становници овога краја, који су дошли да бране то место, и њега и 
један део његове војске поубијају; у томе је учествовао и један мањи 
одред градске страже. А када су касније Атињани кренули натраг, 
постигну споразум с Леукађанима да однесу своје мртве. 

8. Међутим, изасланици које су првом лађом послали Митиле- 
њани, пошто су им Лакедемонци казали да се појаве у Олимпији како 
би их остали савезници могли чути и посаветовати се, стигну у 
Олимпију. То је била олимпијада у којој је по други пут био победник 
Доријеј? са острва Рода. А када су после светковине отпочели разговори, 
посланици овако изјаве: 


8 Ојнијаде је граду Акарнанији на извору реке Ахелоја. 
9 Доријеј је три пута био победник на Олимпијади. Ова је одржана 428. г. пре н. е., вероватно 
између [1. и 15. августа. 

9. „Лакедемонци и савезници, ми знамо оно морално правило 
које важи међу Хеленима према онима што се одмећу за време рата 
и напуштају савезништво које су раније закључили. А они који их 
примају, задовољни су њима све док од њих имају користи, али их 
сматрају издајницима својих ранијих пријатеља и отуда о њима врло 
лоше мисле. И то мишљење није неоправдано, ако они који се буне 
н они од којих се одвајају, имају сличне политичке назоре; даље, ако 
су у међусобном односу добронамерни и ако имају подједнаку војну 
спрему и моћ, онда немају оправданог изговора за побуну. Али између 
нас и Атињана није тако било; нити о нама треба лоше мислити зато 
што су нам они, тобоже, у миру указивали поштовање, док се миу 
тешким тренуцима дижемо против њих. 

10. Ми ћемо прво говорити о ономе што је право и поштено; 

поготово што тражимо савезништво, знајући да ни пријатељство 
између појединих људи није поуздано, а такође да ни савезништво 
међу државама не вреди ништа, ако се у међусобним односима не 
понашају са осведоченим поштењем, и ако и у другим стварима 
слично не мисле; јер из разлика у мишљењима настају и стварне 
несугласице. Између нас, дакле, и Атињана дошло је до савезништва 
када сте се ви повукли из Персијског рата, а они и даље остали да 
доврше посао.!" Али ми нисмо постали савезници са Атињанима зато 
да би други Хелени постали робови, већ зато да бисмо Хелене 
ослободили од Персијанаца. И све док су управљали, поштујући 
равноправност, ми смо их одушевљено следили. Али када смо опазили 
да попуштају у непријатељству са Персијанцима, и када су навалили 
да поробе своје савезнике, тада смо већ постали узнемирени. И пошто 
им је било немогуће да се уједине и да се бране, због исувише великог 
броја гласова, савезници су, осим нас и Хијана,!! доспели у ропски 
положај. А ми смо заједно са њима ратовали као независни и слобо- 
дни – али само по имену. Међутим, ми више не можемо сматрати 
Атињане за поуздане вође, уколико се осврнемо на примере догађаја 
који су се збили. Јер, није вероватно да Атињани, пошто су поробили 
оне с којима су, као и са нама, склопили савез, неће – само ако буду 
могли ~ учинити то исто и са осталима. 

П. Па ако смо још увек сви независни, морали бисмо имати већу 
сигурност да се код нас неће догодити никакве насилне промене. И, 
пошто под својом руком имају већину држава, а са нама се друже на 
равној нози, природно је што их мучи то што подносе да смо ми једини 
са њима још увек равноправни, док су им се остали већ уклонили с 


= 

Митиленски лосланици алудирају на спартански излазак из грчког савеза, после битке код 
Микале 478. г. пре н. с. После тога дошло је до склапања поморског савеза на челу са Атином, 
ради наставка рата против Персијанаца. Уп. о томе І, 95. 

|| Лезбљани су, као и Хијани, задржали сопствену флоту, док су остале савезнице уплаћивале 
форос у заједничку касу, уп. 1, 116 и Лпшиски успшв 23, 4-5, 


ПЕЛОПОНЕСКИ РАТ, ТРЕЋА КЊИГА 147 


пута. С друге стране, уколико су они постајали моћнији, утолико смо 

ми бивали све више изоловани. А у савезништву једину сигурност 

пружа онај страх који је последица равнотеже моћи. Јер, онај који 

би хтео да наруши ову равнотежу, а нема никакво преимућство, мора 

да одустане од напада. А остали смо самостални ни због чега другог 

него због тога што се Атињанима чинило да ће њиховим државним 
пословима више користити лепе речи и мудра политика него сила. 

А у исто време, то им је служило као доказ да они који имају 
равноправан глас не би против своје воље ратовали заједно с њима, 
кад они који би их напали, не би учинили неку кривицу. Истовремено, 
они су гонили јаче државе да све заједно врше притисак на оне слабије, 
док су на крају почели тежити за тим да препусте прве онима другима, 
да их савладају и оставе у изолацији. Да су, међутим, почели од нас, 
док су још сви имали своју сопствену војску и онога који би је 
предводио, они не би тако загосподарили. А и наша флота уливала 
им је известан страх: да се не би једнога дана ујединила или са вашом 
или са нечијом другом флотом и довела их у опасан положај. А наш 
опстанак дугујемо и оној пажњи коју смо указивали њиховој зајед- 
ници и онима који су тренутно били на челу државе. И да није настао 
овај рат, чинило се да ни ми не можемо дуго издржати, узимајући за 
пример њихове поступке према другима. 

12. Да ли се ту, дакле, радило о пријатељству или о зајемченој 
независности када смо ми, мимо сваког здравог разума, прихватили 
једни друге као пријатеље. Они су се нама из страха удварали за време 
рата а ми смо са њима то исто чинили у време мира. Па и она 
добронамерност која би се код осталих највише градила поверењем, 
код нас би се учвршћивала путем страха и наше савезништво држало 
се више на страху него на пријатељству. А они које ће поуздање брже 
осмелити, први ће зажелети да прекораче уговор. Отуда се вара сваки 
онај који мисли да, баш зато што они одгађају да учине то чега се ми 
плашимо, не би требало да устајемо против њих, већ да чекамо и 
јасно видимо да ли ће се нешто од тога и догодити. Ако смо дорасли 
да се равноправно супротставимо њиховим интригама, онда смо 
обавезни и да одгодимо наш напад на њих. Али пошто је увек у 
њиховој власти да предузму прве кораке, такође би само од нас 
требало да зависи и наша благовремена одбрана. 

13. Лакедемонци и савезници, то су били поводи и узроци због 
којих смо се дигли на устанак а довољно су јасни да би слушаоци 
могли да увиде да смо то с разлогом учинили; разлози који су довољни 
да нам утерају страх и да нас потакну да потражимо извесно обез- 
беђење. То смо желели и много раније, још у време мира, када смо 

вам послали изасланике ради устанка, али смо у томе били спречени 
пошто нисте хтели да нас примите у савез. А сада, када су нас Беоћани 
позвали, одмах смо их послушали и одлучили да се одметнемо са 

двоструким циљем: прво, од осталих Хелена, да бисмо им донели 
ослобођење, а не да им у заједници са Атињанима чинимо какво зло, 
а затим од Атињана, да нас они у будућности не би уништили него 
да ми њих предухитримо. Међутим, побуна је код нас избила брзо и 
неприпремљено. Утолико пре би требало да нас примите за савезни- 
ке. А затим, да нам што брже пошаљете помоћ и да тако покажете 
да браните оне којима је помоћ потребна, а да самим тим нанесете и 
штету непријатељу. А тренутак никада није био повољнији него сада, 
јер су Атињани сатрвени кугом и великим новчаним издацима. Један 
део флоте крстари око ваших обала, а други се постројио против нас. 
Отуда је вероватно да неће имати баш превише бродова ако бисте 
ви, још истог овога лета, по други пут извршили напад и флотом и 
пешадијом. Па када будете пловили против њих, они ће или одлучити 
да не пружају отпор, или ће и пред једнима и пред другима узмаћи. 
Међутим, нека нико не мисли да њему лично не прети опасност када 
се ради о некој туђој земљи. А ако би неко помислио да је Лезби 
сувише далеко, ипак ће му његова помоћ бити сасвим близу. Јер, рат 
се неће водити у Атици, како би неко могао да помисли, него у оним 
земљама од којих Атика добија помоћ. Постоји и приход од савез- 
ничког новца који ће бити јошвећи ако нас покоре. Јер, у томе случају, 
не само да се неће нико други одметати него ће им се и наша држава 
придружити, па ћемо трпети веће патње и од оних који су већ дуго у 
ропству. Ако нам свесрдно пружите помоћ, добићете за савезника 
град који поседује велику флоту која вам може силно користити; а 
Атињане ћете најлакше покорити ако их будете лишили савезника 
(јер ће се сви осмелити да вам се придруже). А избећи ћете осуду 
која вас је до сада теретила: да одбијате да пружите помоћ онима 
који се буне. Међутим, ако се будете показали у улози ослободиоца, 
постоји већа извесност да ћете у рату бити победници. 

14. Из поштовања према надама које у вас полажу сви Хелени и 
из поштовања према Олимпијском Зевсу, у чији смо храм!“ ми овде 
дошли – готово као молиоци – помозите Митилењанима тиме што 
ћете им постати савезници. И немојте нас напустити, док ми излаже- 
мо своје сопствене животе великој опасности, која ће, ако успемо, 
бити и свима другима на корист, а на још већу – и свеопшту пропаст 
– ако, не успевши да вас придобијемо, претрпимо неуспех. Будите 
онакви јунаци какви уживају поштовање Хелена и какве вас наш 
страх жели. 


12 Храм Зевса у Олимпији (Елида, северозападни део Пелопонеза) завршен је 457. г. прен. е. У 
њему се налазила чувена статуа Зевса, од злата и слоноваче, рад вајара АЕ. Статуа није 
сачувана, чак нема ни њених реплика из антике. У Зевсовом свстилиигту у Олимпији налазио 
се и Херин храм, затим ризнице разних грчких градова, а у светом гају, Алтији, налазиле су 
се, поред Зевсавог храма, и многобројне статус победника у Олимпијским играма. 

15. Тако, дакле, рекоше Митилењани. А Лакедемонци и савез- 
ници, пошто су их чули, прихвате њихове захтеве и приме Лезбљане 
у свој савез, а присутним савезницима заповеде да са две трећине 
својих снага што је могуће брже оду на Истам с намером да навале 
на Атику. И први су стигли Лакедемонци, који припреме справе за 
вучу бродова да би их превукли из Коринта преко Истма на море" 
са атинске стране како би истовремено напали и флотом и пешадијом. 
И Лакедемонци све то изврше веома ревносно, док су се савезници 
споро сакупљали, пошто су били заокупљени убирањем летине, а 
нису баш били ни орни за рат. 

16. Када Атињани примете да се непријатељи припремају, зато 

што претпостављају њихову слабост, желећи да покажу да је то 
мишљење погрешно, и да су способни да се лако бране и одбране не 
померајући своју флоту са Лезба, као и да пруже отпор флоти која 
би дошла са Пелопонеза – они прикупе посаду за сто бродова, састав- 
љену од самих грађана (изузев коњаника и припадника највише 
класе) и метека. И пошто се навезу на море, они почеше, показујући 
своју снагу, да се искрцавају на Пелопонезу где год би им се прохтело. 
А Лакедемонци, видећи како су се преварили у рачуну (и сматрајући 
да оно што су им Лезбљани говорили није истина и да је то немогуће 
извести) врате се кући. Наиме, ни савезници им нису били пристигли 
на време, а били су обавештени да тридесет атинских бродова, 
пловећи око Пелопонеза, пустоши њихову земљу. Касније, међутим, 
они припреме флоту да је пошаљу на Лезб, а савезничким градовима 
издају заповест да сакупе четрдесет бродова. Као адмирала флоте 
поставе Алкиду и буде одлучено да он отплови. Међутим, и Атињани 
се врате кући са својих сто бродова, када су видели да су то и 
непријатељи учинили. 

17. Отприлике у исто време када се отиснула на море, та флота 
је поседовала највише лађа способних за пловидбу, а по броју се 
приближавала, па и премашала стање на почетку рата. Јер, стражу 
око Атике, Еубеје и Саламине чувало је стотину бродова, док је око 
Пелопонеза крстарило других сто; а поред оних око Потидеје, било 
их је и на другим местима; тако је укупан број само тога једног лета 
износио две стотине педесет бродова.“ На тај начин највише се и 
трошио новац укључујући ту и Потидеју. Наиме, хоплити који су 
учествовали у опсади добијали су дневно по две драхме" (једну за 
себе, а другу за слугу), а од самог почетка није их било мање од три 
хиљаде, док је касније са Формионом стигло још хиљаду шест стоти- 


13 Бродови су преко Коринтске превлаке (Истма) превлачени помоћу дрвених ваљака. 

14 У науци се сматра да подаци из овог пасуса више одговарају снагама у 43). год. пре н. е., а да 
се никако не могу односити на 428. г., када је свакако било више од двеста педесет атинских 
бродова у рату (уп. Кому, ор. си. Ш, стр. 85). 

15 Плата од две драхме је врло висока, тако да је то био велики издатак за атинску државу. 

на!" али су они отишли пре него што је опсада завршена. Целокупно 
људство на бродовима добијало је исту плату. Тако се новац одмах 
потрошио. А био је то највећи број лађа које су опскрбили посадом. 
18. У исто то време, док су се Лакедемонци налазили на Истму, 
Митилењани и њихове помоћне чете зарате на копну против Метим- 
не, уверени да ће им пасти у руке издајом. Они нападну на град, али 
пошто им није пошло за руком оно што су предузели, отплове у 
Антису, Пиру и Ерес и пошто у тим градовима учврсте свој положај 
и појачају градске зидине, журно отплове кући. Чим се ови врате, и 
Метимњани крену на Антису. А како је и споља дошла извесна помоћ, 
под ударцима Антишана и помоћних трупа, погинуше многи, док се 
остали журно врате кућама. Међутим, пошто су Атињани дознали 
да су њихови војници толико малобројни да би могли да их држе 
унутар зидина, и да Митилењани целом земљом господаре, а да би 
их у томе спречили, они почетком јесени пошаљу хиљаду својих 
војника (који су служили као веслачи ' на бродовима) и Пахету, сина 
Епикуровог, као команданта. Када ови стигну подигну око Митилене 
свуда унаоколо једноструки зид у коме су биле и стражарске постаје, 
врло чврсто изграђене. Тако је Митилена била потпуно одсечена са 
обе стране, и са копна и са мора – а зима већ беше на прагу. 

19. Пошто је Атињанима требало још новца за опсаду, они тада 
по први пут уведу порез од две стотине таланата; "а пошаљу и код 
савезника, под командом Лисикла!“ (и још четворице), дванаест 
бродова да од њих покупе новац. И кад се спустио из Мијунта у Карији, 
преко долине Меандра све до брда Сандија, Лисикла нападну Караци 
и Анаићани, те погине и он и многи из његове војске. 

20. Исте те зиме Платејци (које су још увек опсађивали Пело- 
понежани и Беоћани)“ бејаху на великој муци због несташице хране. 
И пошто није било никакве наде да ће им доћи помоћ од Атињана, 
или да ће им се појавити спас са било које друге стране, они одлуче- 

а са њима и Атињани, који су такође били опсађени — пре свега да 
изађу из града и да, ако могу, силом пређу непријатељске зидине. А 
саветовали су им да то покушају предсказивач Теанет, син Толмидин, 
и Еупомпида, син Даимахов, који је био и војни заповедник. Пошто 
се једна половина поколебала, сматрајући да се ради о опасности, 
највише две стотине и двадесет људи остану при одлуци да изађу из 
града; а то изведу на следећи начин: направе лествице високе колико 


16 Не зна се тачно треме повратка Формионових трупа (уп. І, 58). 
17 Није било уобичајено да војници служе и као неслачи, али је Атини сада недостајало људства. 
Ј8 Директан порез (2! срора) заводи се изузстно, посебном одлуком скупштине, у време велике 
потргбе за новцем у држави. Плаћају га грађани прве три класс (лентакосномедимни, хипеји 
и зсугити). 
19 Лисикле је био сточарски трговац који се после Периклове смрти оженио Аспазијом и био 
краће време на челу демократске странке. 
20 Уш. 1. 71-76, 

и непријатељски бедем, а меру им одреде тако што су бројали наслаге 
од опеке тамо где је непријатељски зид био необлепљен, са стране 
окренуте Платеји. Многи су бројали наслаге истовремено, и док су 
једни били сигурни да греше, већина је сматрала да је погодила прави 
број опека, поготово што су бројали неколико пута, а осим тога нису 
стајали далеко једни од других; а и део зида који су посматрали лако 
се могао видети. Мерење лествица извршили су тако што су меру 
одредили отприлике, према дебљини сваке опеке. 

21. А зид Пелопонежана био је направљен на следећи начин: 
имао је две кружне линије, од којих је унутрашња била окренута 
према Платеји, а спољна да чува у случају ако би неко нападао са 
атинске стране. Обе линије су биле удаљене једна од друге највише 
шеснаест стопа. Овај међупростор од шеснаест стопа био је издељен 
и изграђен као просторије за стражу и био је повезан, тако да је 
изгледао као један дебео зид са утврдама за одбрану. На свакој десетој 
одбрамбеној утврди биле су високе куле, исте ширине као и зид, које 
су излазиле на унутрашњи и спољашњи фронт зида, тако да се није 
могло пролазити поред кула, него само средином зида. Међутим, 
ноћу, када би падала киша, стража би напуштала своје просторије па 
је мотрила са кула које су биле у близини, а имале су и кров. Такав 
је био зид којим су били опсађени Платејци. 

22. Пошто се Платејци припреме, сачекају једну олујну, кишну 
и ветровиту ноћ, без месечине, и крену напоље. А предводили су их 
људи који су и почели цео овај подухват. И прво пређу јарак који је 
опкољавао град, а затим закораче до непријатељског зида, скривајући 
се од стражара који их због густе помрачине нису могли видети, а 
нису их могли ни чути, јер је бука коју су дизали својим доласком 
била заглушена хујањем ветра. А осим тога, они су корачали на 
приличном одстојању, да их не би одало лупкање оружја једно о друго. 
И не само да су били лако наоружани, него су имали сандалу само на 
левој нози да би се осигурали да не упадну у блато. И тако они уђу 
у утврду, у међупростор између две куле, знајући да су утврђења 
празна. И то прво они који су носили лествице, те их поставе уза зид. 
Затим се лествама попне дванаест војника, лако наоружаних, само 
мачем и оклопом, које је предводио Амеје, син Коребов и који се 

први попео, а после њега се са сваке стране куле попну по шесторица. 
После ових наступе остали, лако наоружани, са кратким копљима, 
којима су други, што су следили за њима, носили оклопе да би могли 
брже наступати, а требало је да им их предају када се ови суоче са 
непријатељем. Пошто се већ знатан број попео горе, опазе их страже 
са кула. Наиме, један од Платејаца, дохвативши се утврђења, обори 
неки цреп, који у паду направи буку. И одмах настаде вика и цео 
логор појури на зид, али нису знали у чему је опасност, пошто је ноћ 
била мрачна и олујна. А истовремено, и они Платејци који су остали 

у граду изађу и нападну на бедем Пелопонежана са друге стране зида 
којим су се пењали њихови људи, тако да би се на ове што мање 
обратила пажња. Стражари подигну галаму остајући на своме месту, 
и нико се није усудио да са свога стражарског положаја пружи помоћ, 
него су се мучили да погоде шта се догодило. Међутим, три стотине 
војника, којима је било наређено да помогну ако где устреба, изађе 
напоље из зидина и пође у правцу одакле је долазила вика. А у правцу 
Тебе буду упаљене буктиње да објаве опасност од непријатеља. И 
Платејци из града, са својих зидина, високо су дизали многобројне 
буктиње које су већ раније били припремили: да би сигнале неприја- 
тељских буктиња било тешко разазнати, и да им Тебанци не би дошли 
у помоћ – мислећи да се догађа нешто друго, а не оно што се стварно 
догађало – пре него што људи који су изашли из града побегну и 
склоне се на сигурно место. 

23. За то време, претходница оних Платејаца који су прешли 
преко зида, попела се и загосподарила обема кулама. И пошто је 
поубијала стражаре, сместила се у кулама и чувала пролазе, тако да 
нико кроз њих не би могао доћи у помоћ. А затим Платејци поставе 
лестве од врха зида према кулама и попну велики број људи, те су, 
гађајући и одоздо и одозго одбијали оне који су долазили у помоћ. У 
међувремену је већина, постављајући велики број лестава, срушила 
одорамбени део утврде и пењала се преко, кроз простор који се 
налазио између кула. И како је који прескакао, заустављао би се на 
ивици опкопа и одатле бацао стреле и кратка копља, уколико би неко 
покушао да се привуче дуж зида и спречи прелажење. И пошто свима 
пође за руком да пређу преко, они који су чували куле с тешком се 
муком последњи пребаце и крену према опкопу. У том тренутку 
крене на њих три стотине људи носећи у рукама буктиње. И док су 
Платејци ове боље видели, из помрчине, стојећи на ивици опкопа, и 
гађали их стрелама и копљима у незаштићена места, они сами, пошто 
су били у мраку, слабије су се могли видети, због буктиња. Тако су и 
последњи Платејци, иако с тешком муком, прешли опкоп, борећи се, 
јер се у каналу био ухватио лед, али не чврст, да би се преко њега 
могло ићи, него расквашен, као кад дува јужни ветар, а не северац. 
И пошто је при таквом ветру ноћу било и суснежице, вода у каналу 
постала је тако дубока да су, прелазећи га, једва држали главе изнад 
воде. Оно што им је, међутим, омогућило да умакну, било је у првом 
реду силно невреме. 

24. Јурнувши из рова, Платејци крену сви заједно путем који је 
водио у Тебу док им је здесне стране била капела хероја Андрократа“ 
~ јер су мислили да је мало вероватно да би Тебанци могли претпо- 


2! Андрократ је локални, платејски херој, не много познат. Његов гај на овом месту спомиње, 
узгред. и Херодот, Иопорија, (1Х, 25). 

ставити да су они кренули оним путем који је водио према неприја- 
тељима: и, у исти мах, на путу за Китерон и Дриосефалу који води у 
Атину, угледају Пелопонежане како са буктињама у рукама иду за 
њима у потеру. А Платејци су ишли према Теби шест до седам 
стадија,“ а затим се вратили и кренули путем који води у Еритру и 
Хисију и пошто су се дочепали планина, побегну у Атину- а од овог 
мноштва било их је највише око двеста двадесет људи. Јер су се неки 
од њих, пре него што су и покушали да пређу зид, поново вратили у 
град, док је један стрелац, међу онима који су се налазили изван рова, 
био ухваћен. Што се тиче Пелопонежана, они су престали да их 
прогоне и поново се распоредили на своја места. А Платејци у граду, 
будући да нису ништа знали о ономе што се догодило и пошто су од 
оних који су се вратили натраг дознали да нико није остао жив, када 
је свануо дан, пошаљу гласника и затраже да се нагоде о преузимању 
погинулих; међутим, када су сазнали истину, они од тога одустану. 
Тако су, дакле, Платејци прешли преко зида и спасли се. 

25. Крајем те исте зиме из Лакедемона, на једној тријери, буде 
послат у Митилену Лакедемонац Салет. И пошто доплови до Пире, 
а одатле пешке кроз неки процеп којим је био могућ прелаз преко 
бедема који је окруживао град, он непримећено уђе у Митилену. А 
представницима државне власти изјави да ће истовремено доћи и до 
упада у Атику и до доласка четрдесет бродова који би требало да им 
пруже помоћ и да је он ради тога послат унапред, а исто тако да се 
и за све остало побрине. А Митилењани се охрабре и све су мање 
били расположени да са Атињанима дођу до споразума. И тако се 
заврши зима и четврта година рата који је описао Тукидид. 

26. Када настаде лето, „Пелопонежани, пошто су у Митилену 
послали четрдесет бродова“ а као заповедника Алкиду који је био 
лакедемонски адмирал, они сами, заједно са савезницима, изврше упад 
у Атику, како би Атињани, узнемирени са две стране, били онемо- 
гућени да пошаљу бродове и нападну флоту која је пловила према 
Митилени. Тај напад на Атику предводио је Клеомен, уместо Пауса- 
није, сина краља Плеистоанакта,“ свога синовца, који је још био 
малолетан. Они су наносили штету оним крајевима Атике који су 
већ и раније били пустошени, свуда где би никли нови усеви као и 
тамо где би шта преостало, после ранијих упада. А овај напад био је 
најстрашнији, после онога који је био други по реду. Пелопонежани 
су, међутим, стално очекујући да шта дознају са Лезба о успесима 


22 Теба је северно, а Атина југоисточна од Платеје. Платејци су са пута ка Теби скренули ка 
планини Китерону, па на југ. 

23 Салет је кренуо на Лезб крајем фебруара 427. г. пре к. е. 

24 Рукописно „четрдесет два брода“ је очевидно погрешно, како се види по претходном пасусу. 

25 Плеистоанакт се налази у изгнанству због неуспеха у нападу на Атику, 445. г., (уп. 1, 21), али 
убрзо треба да се врати у Снарту. 

својих бродова ~ који су се, према њиховом мишљењу, већ морали 
тамо пребацити – све више пустошили велики део Атике. Али пошто 
се није догодило ништа од онога што су очекивали, а било им је 
понестало и хране, онн се врате и разиђу по градовима. 

27. За то време Митилењани су – пошто им бродови са Пелопо- 
неза нису стизали, него су се дуго задржали, и пошто им је и храна 
понестала ~ били приморани да се нагоде са Атињанима под следећим 
условима: Салет, који више није очекивао флоту, наоружао је тешким 
оружјем народ, до тада само лако наоружан, да би напао Атињане; 
али народ, када се дочепао оружја, није више хтео да слуша своје 
старешине. него се окупљао у групе и захтевао од аристократа да 
изнесу сву своју храну и да је свима поделе; у супротном, рекли су, 
споразумеће се са Атињанима и предати им град. 

28. Људи који су били на истакнутим положајима добро су знали 
да то не могу да спрече и да ће доспети у веома опасан положај ако 
буду искључени из ове нагодбе, те се сагласе са народном странком 
да се начини један споразум са Пахетом и његовом војском. Погодба 

је била да се Атињанима препусти да по своме нахођењу одлуче о 
судбини Митилењана, а да ће они са своје стране примити у град 
атинску војску и да ће Митилењани послати изасланике у Атину да 
се о условима договоре. А све док се ови не врате натраг, Пахет не 
бн смео да затвара Митилењане, ни да их продаје у робље, нити да 
их убија. Такав је, дакле, био споразум. Али они Митилењани који 
су одржавали везе са Лакедемонцима били су у великом страху када 
је ушла атинска војска, и нису могли да се уздрже него су и поред 
споразума потражили место око олтара.“ Пахет их, међутим, увери 
да им неће учинити ништа нажао и пошаље их на Тенед, све док 
Атињани не донесу одлуку; он такође пошаље тријере у Антису и 
заузме је, а исто тако, по своме нахођењу, обави и све остале послове 
у вези са војском. 

29. Пелопонежани, међутим, са четрдесет бродова који су били 
дужни да што брже стигну у Митилену, задржавали су се пловећи 
око Пелопонеза; а и на осталом делу пута кретали су се споро премда 
им је ипак пошло за руком да плове неопажено од атинске флоте у 
граду, све док нису стигли до Дела. Али када су доспели до Икара и 
Микона, по први пут дознају о заузећу Митилене, и пошто су желели 

да тачно сазнају како ствари стоје, они отплове у Ембатон, код 
Еритре." А када су допловили у Ембатон, Митилена је већ скоро 
седам дана била заузета. Сазнавши о томе целу истину, посаветују се 
о приликама које су настале, и Теутиапле Елиђанин обрати им се 
тада овим речима: 


26 Кап прибегери, који налазе азил у храму или при олтару нског божанства. 
27 Ергпра је град у Јанији, наспрам острва Хиос, 


, 

30. „Алкидо и све остале пелопонеске војне старешине, овде 
присутни, мислим да бисмо морали сместа отпловити у Митилену, 
пре него што се дозна да долазимо. А по свој прилици открићемо да 
су људи, који су тек одскора заузели град, прилично неопрезни. 
Поготово на мору, откуда се уопште и не надају да би могли бити од 
непријатеља нападнути; а у томе је наша највећа снага. Вероватно је 
и њихова пешадија растурена по кућама и утолико безбрижнија што 
себе сматра за победиоце. Ако их, дакле, нападнемо, изненада, ноћу, 
надам се да ћемо, заједно са онима који су остали у граду и који су 
нам наклоњени (ако таквих има) узети ствар у своје руке. И немојте 
се колебати пред опасношћу имајући на уму да се ратно изненађење 
баш и састоји од опасности. Ако се један командант, са своје стране, 
чува таквог изненађења, и ако, опазивши га код непријатеља, одмах 
крене у напад, постићи ће велики успех.“ 

31. Тако је он рекао, али није успео да наговори Алкиду, док су 
му неки други, избеглице из Јоније, као и Лезбљани који су заједно 
са њима пловили, саветовали да уколико се боји тог опасног подух- 
вата, заузме неки јонски град или Киму у Еолиди, како би могли 
имати неко упориште за подизање устанка у Јонији (а могућности 
постоје, пошто су се његовом доласку сви радовали). И на тај начин 
лишиће Атињане тога највећег извора прихода, док би се истовре- 
мено Атињани изложили трошку, уколико би сами блокирали њи- 
хова упоришта. Поред тога мислили су да ће моћи да придобију 
Писутну“ да им се у рату придружи. Алкида, међутим, и то одбије и 
углавном остане при одлуци да би се требало што брже вратити на 

Пелопонез, пошто је за Митилену већ све било касно. 

32. И тако он дигне сидро из Ембатона, те је наоколо крстарио 
и пошто је допловио до Мионеса у земљи Тејана2 > покоље много- 
бројне заробљенике које је успут похватао, а затим се укотви у Ефесу. 
Овде га посете посланици са Сама, из Анаје, који му рекоше да није 
изабрао најбољи начин за ослобођење Хеладе, када убија људе који 
на њега нису дигли руку, нити су му били непријатељи, него само на 
силу атински савезници. И, ако са тиме не престане, мало ће непри- 
јатеља придобити за пријатеље, али ће много више пријатеља прет- 
ворити у непријатеље. Тако су успели да убеде Алкиду, па је пустио 
на слободу оне Хијане које је код себе држао, као и неке друге. 
Међутим, када би људи са обале угледали лађе, они би већином 
прилазили ближе, мислећи да су атичке, и нису могли ни сањати да 
би пелопонеска флота икада могла допрети до Јоније, док су Атињани 

господари мора. 


28 Писутна је персијски сатрап провинције Лидије, 
29 Теос је град на северу од Ефеса. 

33. И тако Алкида отплови из Ефеса у великој журби и почне 
бежати. Док је још био укотвљен у Клару, ' опазили су га Саламинија 
и Парал" (који су пловили из Атине) и, бојећи се гоњења, он исплови 
на отворено море, с намером да, уколико не буде морао, не пристаје 
уз копно нигде осим на Пелопонезу. Међутим, Пахету и Атињанима 
стигне извештај и из Еритре и са многих других страна. И пошто 
Јонија није била утврђена зидовима, Атињане ухвати велики страх 
да Пелопонежани, пловећи уз обалу, чак ако и немају намеру да се 
задржавају, не нападају и пљачкају њихове градове. Међутим, мор- 
нари са Парала и Саламиније донесу вест да су лично видели Алкиду 
у Клару. И тако, Пахет с великом журбом отпочне гоњење и гонио 
га је све до острва Патма, али пошто се чинило да га више не може 
достићи, он се опет врати натраг. И пошто се на отвореном мору није 
срео са пелопонеском флотом, сматрао је да су Атињани у добитку 
тиме што их нису сустигли ни у једној луци и тако приморали да се 
тамо улогоре – чиме би Атињани натоварили себи обавезу да на њих 
мотре и да их опседају својим бродовима. 

34. На своме путу кући, пловећи уз обалу, Пахет уђе у колофонску 
луку Нотиј, где су се настанили Колофоњани када је горњи град 
заузео Итаман“ са варварима, које је била довела једна странка у 
току грађанског сукоба. А град је био заузет отприлике у време 
другог упада Пелопонежана у Атику.“ У Нотију, међутим, избеглице 
које су се тамо настаниле поново се побуне; и док је једна страна 
позвала најамнике, Аркађане и варваре, које је добила од Писутне, 
и држала их на утврђеном месту које је зидом било одвојено од града 
(и док су им се придружили Колофоњани из горњег града који су 
били уз Персијанце и добили право грађанства), ови други су им 
крадом умакли и, пошто су се нашли у изгнанству, обрате се за помоћ 
Пахету. А овај позове на разговор Хипију, заповедника оних Арка- 
ђана који су били одвојени унутар зидина, под условом да га здравог 
и читавог врати натраг у логор уколико не буде задовољан његовим 
предлозима. Али када је Хипија дошао к њему, Пахет га задржи под 
стражом, премда без окова, а сам изненада и неочекивано нападне 
утврђење, заузме га, а Аркађане и варваре који су били унутра побије. 
А што се тиче Хипије, он га касније уведе у тврђаву баш као што му 
је и обећао, а када је био унутра ухвати га и устрели. А Нотиј преда 
Колофоњанима, сем оних који су нагињали Персијанцима. Касније, 


Зі Клгрос је Аполонов гај код Колофона. 

31 .„Саламинка" и „Парал“ („Приморка") су атински државни бродови, увек спремни за хитне и 
важне мисије. преношење вести, пратњу посланстава и сл. 

32 Патмос је острвце јужна од Самоса. У рукописима постоји и варијанта Латмос, што је име рта 
у Карији. Копи у (28 ос.) такође прихвата горње читање, Патмос. 

33 Итаман је Персијанац који нам иначе није познат, 

М Тосе десило пстетком лета 430, г. пре н, с, 

међутим, Атињани пошаљу колонисте и оснују колонију по својим 
законима пошто су претходно сакупили из градова све Колофоњане, 
како се где ко задесио. | 

35. Када Пахет стигне у Митилену, он заузме Пиру и Ерес, ухвати 
Лакедемонца Салета који се скривао у граду и пошаље га у Атину, 
као и Митилењане које је овај био сместио на Тенеду. А исто тако 
и сваког онога који је, по његовом мишљењу, био крив за устанак. 
А пошаље и већину војске, док се са преосталим делом задржао да 
среди прилике у Митилени и осталим крајевима Лезба, онако како 
је сматрао да је најбоље. 

36. Пошто стигне Салет, Атињани га одмах погубе, иако им је 
између осталог нудио да ће Пелопонежане одвратити од Платеје, 
која је још увек била под опсадом. Што се тиче осталих Митилењана, 
они се договоре и, потакнути великом срџбом, одлуче не само да 
поубијају оне који су били присутни у Атини, већ и све остале одрасле 
Митилењане, а да децу и жене продају у робље“ уписујући им у грех 
што су се дигли на устанак, иако нису били под влашћу Атињана као 
остали. А оно што је највише допринело њиховом огорчењу било је 
то што се пелопонеска флота, која им је долазила у помоћ, усудила 
да угрози Јонију. По томе је изгледало да су се и на устанак одлучили 
тек после дужег размишљања. И тако пошаљу Пахету једну тријеру 
да му јаве оно што је било одлучено и да му заповеде да што је могуће 
брже уништи Митилењане. Сутрадан, међутим, они се покају и 
трезвеније закључе да је одлука да се уништи цео град, а не само они 
који су криви, била свирепа и претерана. Када за ово дознају мити- 
ленски посланици, који су били присутни, као и они Атињани који су 
их подржавали, они приволе највише државне поглаваре да одмах 
изнесу ствар на гласање. А утолико су их лакше убедили јер је и њима 
било јасно да већина грађана жели да им се поново пружи прилика 
да о тој ствари расправљају. Пошто се скупштина одмах састане, 
многи говорници испоље различита мишљења. А један од ових био 
је и Клеон;“ син Клеајнетов, који је однео победу приликом раније 
одлуке да се Митилењани поубијају. Он је био не само најбезобзир- 


35 Са овом строгом пресудом може се упоредити судбина других градова ~ Торонс (У, 3). Зкипос 
(У, 32), острва Мела (У, 116). 

36 Клеон. вођа демократске странке, био је поборник рата са Спартом. Поред овог предлога, 
показао је сличну немилосрдност и у случају Скионе (У, 122). Једна од мера којим је придоби- 
јао народ за себе је и повећање плате члановима суда, са два на три обола. Од осталих, успео 
је да спроведе повећање доприноса чланица Атинског цоморског савеза – ову реформу 
Тукидид не спомиње – на 1300 талената, што је више него удвостручена сума од оне у 
Периклово доба (уп. Плутарх, Аристид, 24). Овако велики намет морао је изазвати незадо- 
вољство савезника, па чак и угрозити постојање Савеза. Тукидид приказује Клеана у негатив- 
ном светлу (нарочито као војсковођу), а жестоко га критикује комедиограф Аристофан 
(„Витезови“ и др.) исмевајући његово просто порекло – био је син кожара – примитивност и 
демагошке потезе. О његовој улози у Пелопонеском рату и о његовој погибији в. даље, ІУ и 
У књигу. 

нији већ је у оно доба имао највећи утицај на Атињане. Он по други 
пут изађе на говорницу и овако рече: 
37. „Већ сам и раније често запажао да демократија није способна 
да влада другима, а поготово сада када сте променили своје распо- 
ложење према Митилењанима. У своме свакидашњем животу и у 
својим међусобним односима ви сте лишени и страховања и интрига 
и сматрате да је тако и кад су у питању ваши савезници. Заборављате 
да сваки пут кад погрешите, зато што сте поверовали њиховим 
речима, или зато што сте се препустили сажаљењу, ваша вас слабост 
доводи у опасност, а не доноси вам захвалност ваших савезника. Ви 
не видите да је ваша власт тиранија над онима који плету против вас 
завере, а ваши су поданици и против своје воље. Они вам нису 
послушни не зато што им се додворавате, наносећи себи штету, већ 
зато што је ваше преимућство више у сили, него у њиховој доброј 
вољи. Међутим, од свега је најстрашније ако оно што одлучимо нема 
у себи никакве постојаности, ако не увидимо да је јача она држава 
која се служи горим законима, само ако се ови не мењају, него она 
која има добре законе, али без икаквог ауторитета. Необразованост, 
уколико је спојена са здравим разумом, кориснија је него ученост 
скопчана са распуштеношћу. А у већини случајева, простији људи, у 
поређењу са онима образованијима, боље управљају државом. Јер 
ови други, желећи увек да се покажу паметнијима од закона и да у 
својим јавним беседама надмаше своје противнике — као да нема 
важнијих ствари о којима би могли да износе своје мишљење – 
најчешће и доводе државе до пропасти. Међутим, они први, не 
уздајући се толико у своју памет и сасвим задовољни што својом 
ученошћу нису дорасли законима, мислећи да су мање способни да 
оспоравају беседе вештих говорника, више представљају непристра- 
сне судије него политичке супарнике, и тако у већини случајева 
постижу успех" Зато би ваљало да деламо, а не да, подстакнути 
речитошћу и надметањем у оштроумљу, саветујемо наш народ су- 
протно свом уверењу. 

38. Ја, дакле, остајем при свом мишљењу и чудим се онима који 
предлажу да се поново расправља о Митилењанима јер ћемо тако 
изгубити време, што иде наруку онима који су криви. На тај начин 
се због недела ублажава гнев жртве према извршиоцу, док освета 
која долази одмах после увреде много више личи на казну чинећи 
некакву равнотежу. Ја се још питам ко ће ми одговорити и сматрати 
за вредно да докаже да је зло које су нам учинили Митилењани за 
нас корисно и да наше невоље наносе штету савезницима. Јасно је 


37 Како примећује Копићу (24 Іос.), ове су мисли блиске оним спартанског краља Архидама, 
изргченим у 1. #4, а сасвим се разликују од Перикловог идсала (уп. његову надгробну беседу, 
11. 40, као и 17. 60, и д.), 

да би тај морао или да толико верује у своју говорничку вештину да 
може порицати да оно што су сви прихватили и није у ствари било 
одлучено или да из своје похлепе за новцем покуша да добро увежба- 
ном и привидном говорничком вештином заведе на погрешан пут. 
Али у надметањима овакве врсте град додељује награде другима, а 
сам се излаже опасности. А ви сте криви, ви, који припремате таква 
недостојна надметања, ви, који сте се навикли да будете слушаоци 
подвига и посматрачи беседа, ви, који процењујете будућа дела према 
томе како су вешти говорници представили могућност њиховог 
остварења. Што се тиче оног већ оствареног, ви не сматрате да је 
веродостојније оно што сте својим очима видели, него оно што сте 
чули од оних који су вам својим говорима вешто упућивали прекоре. 
Иако се дате преварити новим беседама, нећете да следите оно што 
је већ доказано; и увек сте робови онога што је несвакидашње а са 
висине гледате оно што је уобичајено. И свако од вас желео би да 
сам буде говорник, или, ако му то не успе, да се надмеће са таквим 
беседницима да не би изгледало да за њима заостаје у духовитости, 
и да одобрава некој згодној досетки још пре него што је изречена; 
ви радо предосећате оно што ће се тек рећи, али споро предвиђате 
оно што ће из тога следити. Ви не тежите за животом у коме живите 
и недовољно размишљате о садашњем тренутку. Једноставно, обузе- 
ти страшћу слушања, више личите на гледаоце који седе на предава- 
њима софиста“ него на људе који одлучују о судбини државе. 

39. Покушавајући да вас одвратим од тих ваших навика, изјав- 
љујем да вам је Митилена учинила више неправди него било који 
други град. Још могу да нађем оправдања за оне државе које не могу 
да поднесу вашу управу или које су непријатељи натерали да се 
побуне. Али, ако се ради о људима који станују на утврђеном острву 
и који једино страхују од наших непријатеља са морске стране, а нису 
незаштићени од ових, с обзиром на снагу њихових сопствених тријера, 
ако су то још и људи који живе самостално и који су то све учинили 
када су уживали наше највеће поштовање, да ли је то ишта друго 
него завера и побуна, пре него усганак (јер устанак се јавља код оних 
који трпе насиље), и тежња да нас униште, стављајући се на страну 
наших најогорченијих непријатеља2 Осим тога, то је много страшније 
него да су сами заратили на нас у жељи да стекну премоћ. Нису им 
послужиле као пример ни невоље њихових суседа који су се одмет- 
нули од нас и били савладани. А ни постојеће благостање није учинило 
да устукну од тако опасног корака. Насупрот томе, они су се сувише 
осмелили у својим очекивањима, те иако су њихове наде превазила- 


38 Софисти се јављају у 5. веку као ПУТУ учитељи, који за хонорар поучавају људе говор- 
ништву (Гаргија и његови следбеници), затим филозофији и етици, дају сансге за успешан 
живот и сл. Пародију софистичке школе дао је врло успело Аристофан у „„Облакињам а“. 


160 ТУКИДИД 


зиле њихове моћи, оне су још увек биле мање од њихових жеља. Тако 
су изабрали рат, стављајући силу испред правде. У тренутку када су 
мислили да имају преимућство, они су нас напали, иако им ми, са своје 
стране, нисмо учинили никакво зло. Државе које сасвим неочекивано 
и веома лако дођу по благостања обично скрећу у правцу насиља. 
Много су сигурнији они успеси које људи постижу у складу са својим 
разумним очекивањима, а не преко очекивања. Јер, лакше је откло- 
нити неуспехе него сачувати благостање. Међутим, од самог почетка, 
Митилењанима није требало указивати веће поштовање него свима 
осталима, па се не би толико ни осилили. Човеку је иначе урођено 
да презире онога ко му се удвара, а да се диви ономе .ко му се не 
приклања. 
Нека их, дакле, казне опако како су због свога злочина заслужили 
и нека се кривица не приписује само олигарсима, а прост народ 
ослободи. Јер сви су вас онн подједнако напали; а да су стали на нашу 
страну, они би и сада бил!: у своме граду. Међутим, они су сматрали 
да им је сигурније да се с: олигарсима изложе опасности и да се 
заједно са њима дижу на устанак. Обратите пажњу на наше савезнике: 
да ли треба исту казну применити на оне који су се одметнули под 
притиском непријатеља као и на оне који су то добровољно учинили? 
Који су то људи, по вашем мишљењу, који се не би и под најмањим 
изговором одметнули, ако би у случају успеха задобили слободу, а 
да, у случају неуспеха, не претрпе никакво зло које се не би могло 
поправити. Од сваке ове државе прети нам опасност и по наш живот 
и по наш новац. Ако се и догоди да заузмемо поново такав уништени 
град. ви ћете убудуће бити лишени дохотка који је основ наше моћи, 
а ако претрпимо неуспех, добићемо нове непријатеље поред ових 
које већ имамо. А у часу када треба да се супротставимо нашим 
садашњим непријатељима, ратоваћемо и против наших сопствених 
савезника. 

40. Отуда не треба да им дајемо никакву наду која би се могла 
осигурати речитошћу или купити новцем и која би дозвољавала 
опраштање, под изговором да је у човековој природи да греши. Јер, 
они нису учинили штету против своје воље, него су свесно сковали 
заверу. Опростити се може само оно што је учињено нехотице. А, 
што се мене тиче, ја се борим и сада као и први пут, да не промените 
вашу ранију одлуку и да не упаднете у грешку због сажаљења, 
ласкавих говора или осећања правичности– а то су три особине које 
држави наносе највише штете. Јер сажаљење је оправдано само у 
случају да се указује онима кој! исто тако осећају, а не према онима 
који сажаљење не узираћају, него су нам нужно и заувек непријатељи. 
А што се тиче говорника у чијим говорима уживамо, они ће моћи да 
се надмећу и у другим мање важним стварима, а не тамо где државу, 
за један кратак тренутак уживања, чека велико испаштање, док ће 

они за њихове сјајне говоре као накнаду добити и лепу награду. А 
правичност је боље указивати онима који ће нам и касније, у будућно- 
сти, бити верни савезници, а не онима који су увек подједнако били 
и остали наши непријатељи. 

Да кажем укратко: ако мене послушате, не само да ћете учинити 
оно што је право према Митилењанима, него ћете истовремено 
учинити и оно што је за нас корисно. Ако одлучите другачије, нећете 
ни њима угодити, а на себе ћете навући осуду. Ако су се, дакле, ови 
с правом одметнули, онда ваша власт нема никаквог оправдања. 

Али, ако ипак желите да ту власт одржите, било то с правом или 
не, ви морате казнити тај народ, упркос правичности, онако како то 
захтевају ваши интереси. Или се одрекните своје власти и мирно 
уживајте у своме поштењу.“ Захтевајте, дакле, да се казне оном истом 
казном за коју сте гласали. И нека вам се они, који су стајали подаље 
од завереника, не чине мање немилосрдни од оних који су заверу 
сковали; имајући на уму шта би, вероватно, и они урадили вама да су 
однели победу; а поготово ако се узме у обзир да су они први почели 
непријатељство. Најчешће, они који без икаквог повода чине некоме 
човеку зло иду за њим до краја, да га упропасте, увиђајући претећу 
опасност од непријатеља који је остао у животу. Ако умакне онај 
који је без потребе шта препатио, он је гори од онога који нам је 
непријатељ, исто онолико колико и ми њему. 

Немојте издати сами себе, и у духу се сасвим пренесите на оно 
што сте препатили и колико сте од свега највише жудели да савладате. 
А сада им то вратите натраг. Немојте се одмах разнежити због 
њиховог садашњег стања. И немојте заборавити на опасност која се 
већ једном била наднела над вама. Казните их онако како су за- 
служили и јасно истакните пример осталим савезницима: да ће свако 
ко се побуни бити кажњен смрћу. Ако то будете имали на уму мање 
ћете бити у прилици да испуштајући непријатеља из вида водите 
борбу са својим сопственим савезницима.“ 

41. Тако је рекао Клеон. После њега, Диодот“, син Еукратов, 
који је и у пређашњој скупштини највише био против тога да се 
Митилењанима изрекне смртна пресуда, изађе још једном на говор- 
ницу и овако рече: 

42. „Нити замерам онима који су предложили да се ствар Мити- 
лењана изнова размотри, нити пак хвалим оне који негодују због тога 
што више пута одлучујемо о ономе што је за државу од огромне 
важности. А сматрам да добром савету стоје на путу две ствари: 


39 У грчком овде упатребљен глагол аубрауаво јео бол што значи „бити поштен грађанин“. 
Тукидид подовим подразумева умерењаке, противнике империјализма како га заступа Клеон. 
Уп. и Периклов говор, 11, 63. 

4) Диодот је очевидно присталица умерене политике Атине према савезницима; иначе нам није 
познат. 

брзоплетост и срџба. Од ових двеју прва иде упоредо са глупошћу, а 
друга се јавља уз неваспитање и плиткоумност. А онај ко оспорава 
да су речи те које руководе делима, или је глуп или су посреди неки 
лични интереси. Глуп је ако мисли да би могао на било који други 
начин јасно изразити скривену будућност. А у питању је интерес, 
уколико човек жели да саветује нешто рђаво, и уколико се плаши да 
не говори добро о оном што је ружно, у нади да ће клеветом довести 
у забуну, и међу своје противнике и међу своје слушаоце. Најопаснији 
су, међутим, они који унапред оптужују неког беседника да је под- 
мићен да одржи какав добро припремљен говор. Међутим, ако би 
незнање приписали говорнику који не би имао никаквог утицаја на 
слушаоце, он би, додуше, могао бити проглашен за досадног, али би 
отишао са говорнице као поштен човек. Али, ако му стављају на 
терет непоштење, онда говорник који има успеха постаје сумњив, а 
ако нема успеха, сматрају га не само за досадног, него и за непоште- 
ног. Свакако да држава од тога нема баш много користи, јер се из 
страха лишава својих саветодаваца. Највише напредује она држава у 
којој таква врста грађана нема говорничког дара, тако да народ 
лишен њиховог утицаја најмање чини грешке. Добар грађанин не сме 
да утерује страх онима који му противрече, него да под равноправним 
условима докаже да говори најбоље. Једна мудра држава неће давати 
нове почасти ономе који је најчешће добро саветује, али му неће ни 
смањивати оне које већ ужива. И не само да неће кажњавати онога 
чији предлози нису наишли на одобравање, него га неће ни омало- 
важавати. Отуда, успешан говорник, чак и када би полагао право на 
веће признање, тешко да би рекао нешто против свога убеђења само 
да би стекао наклоност публике, а ни промашени говорник такође 
не би био онај који се баш труди да масе придобије некаквим 
ласкањем. 

43. Ми, међутим, радимо сасвим супротно. Штавише, ако се 
посумња да неко говори из користољубља, макар и најбоље, огорчени 
смо због какве непотврђене претпоставке о подмићивању, ускра- 
ћујући тако држави очигледну корист. Дошло се дотле, да и добри 
предлози, ако су изречени искрено, нису ништа мање подложни 
сумњи од лоших. Тако и онај говорник који би хтео да убеди у 
најопасније подухвате мора да прибегне обмани да би придобио масе, 
исто као што и онај који износи поштене предлоге мора да лаже, да 
би му се веровало. Атина“ је једина држава у којој је због претераног 
мудровања човеку немогуће чинити добро, отворено и без преваре. 
Јер, кад год вам ко јавно понуди нешто добро, ви га одбијате 


41 Утексту не стоји Атина, већ џопћп роду = „сам град“. У преводу се схвата да се „Град“ односа 
на Атину, са којом се затим пореде други градови. Друго схватање је да се овде „град“ ставља 
насупрот појединцу (уп. Копи у, а0 [ос.). 

сумњичећи га да ће на неки начин од тога имати скривену добит. А 
ми, који дајемо савете, сматрамо за своју дужност да гледамо мало 
даље него ви, који ствари посматрате изблиза, пошто се ради о 
највишим интересима и о тако важној ствари, а поготово, што морамо 
полагати рачуне за наше савете, док сте ви, у поређењу са нама, само 
неодговорна публика. Када би, међутим, и онај који даје савете и они 
који га следе подједнако сносили последице, онда бисте у својим 
одлукама били разборитији. И тако, у првом налету, јер сте се 
преварили, обично кажњавате говорника само за један погрешан 
савет, а не и сами себе, иако сте се, у тако великом броју, сви заједно 
преварили. 

44. Нисам изашао да говорим ни да бих заступао Митилењане, 
нити, пак, да бих их оптуживао. Мислим да ту није реч о неправди 
коју су они нанели – ако хоћемо да о томе трезвено размислимо – 
већ се ради о томе која је одлука за нас најбоља. Ако, наиме, докажем 
да су они погрешили, то не значи да ћу због тога тражити њихову 
смрт, ссим ако то не би било пробитачно. Па чак и ако бих истакао 
неки разлог због којег би им требало опростити, не бих захтевао да 
им се опрости уколико се не би показало да је то корисно за државу“ 
Сматрам да ми доносимо одлуке више за будућност него за сада- 
шњост. Оно што Клеон нарочито наглашава, како ће, уколико се 
донесе смртна пресуда, то бити корисно за будућност – да се људи 
не би тако често одметали – ја сам, баш ради нашег будућег добра, 
чврсто уверен у супротно. Зато вас молим, да због његове красно- 
речивости не одбаците оно што је корисно у мојој беседи. Јер, с 
обзиром на ваш гнев према Митилењанима, а и због тога што се 
Клеонов говор ослања углавном на правно резоновање, он би вас 
лако могао придобити. Међутим, ми са њима не водимо судску 
парницу, да би нам били потребни правни аргументи, него већамо о 
њима како бисмо их учинили што кориснијим за себе. 

45. Истина је да су у различитим државама установљене смртне 
казне, не само за кривице као што је ова, него чак и за мање. Ипак, 
људи, подстакнути надом, срљају у опасност и нико до сада није ушао 
у какав опасан подухват са убеђењем да неће успети у завери. А што 
се тиче саме побуњене државе, да ли је икада иједна одустала од своје 
намере зато што јој се чинило да је недовољно спремна- или она или 
њени савезници. И у личном и у јавном животу, свима је урођено да 
греше и нема закона који би их у томе спречио. Људи су, међутим, 
примењивали читав низ казни, повећавајући њихову строгост, у нади 
да би се тако могла умањити кривична дела преступника. Вероватно 
је да су казне за најтеже преступе раније биле блаже. Али временом, 


42 Ова реченица је двосмислена, може се схватити и „„.. могу им чак признати право да им се 
опрости; утолико горе ако то није добра за град“. 

како су се злочини и даље догађали, казна није могла бити мања од 
смртне. Међутим, и поред тога, преступа је и даље било. Или би, 
дакле, требало пронаћи неко средство које би било ужасније од смрти, 
или признати да смрт никога не спречава да изврши злочин. Људе 
тера у пропаст или сиромаштво својом безизлазношћу, наводећи их 
на претерану смелост или богатство својом осионошћу и охолошћу 
који доводе до жеље за господарењем, а и остале страсти условљене 
околностима људског живота, пошто све оне стоје под влашћу неке 
непоправљиве и моћне силе. Јер, нада и жеља стоје изнад свега. 
Пожуда предводи, а нада следи. Прва смишља план а ова друга упућује 
на повољну прилику, и тако наноси највећу штету. А пошто су оне 
прикривене, јаче су од видљивих опасности. Поред ових и срећа, исто 
тако, доводи људе у забуну. Јер, никад се не зна када ће се појавити, 
те тако наводи људе излагању опасним подухватима и онда када за 
то немају довољно средстава. Још је тежи случај код државе, пошто 
је ту реч о стварима од највећег значаја: о слободи, о власти над 
другима. То исто важи и за сваког оног појединца који уз помоћ 
читавог народа уображава да вреди више него што заслужује. Просто 
речено: немогуће је, а и сасвим глупо, кад неко мисли да може – или 
силом закона или каквом другом принудом – скренути људску при- 
роду која свим својим срцем стреми да нешто учини. 

46. Отуда не би требало да, верујући у смртну казну као јемство 
против побуна, донесемо погрешну одлуку. Или да побуњеницима 
одузмемо сваку наду да постоји могућност да се покају и да у 
најкраћем року поправе своју погрешку. Размислите, дакле, како 
ствар стоји у овом тренутку: да нека, макар и побуњена, држава увиди 
да неће моћи да истраје до краја и закључи примирје, а да још увек 
буде у могућности да плати трошкове, и да то и убудуће чини. Иначе, 
шта мислите, која се држава не би боље припремила, него што је то 
сада случај, и у недоглед продужавала да трпи опсаду, када би 
постојала подједнака могућност или да одуговлачи са предајом, или 
да се одмах преда. А како да и ми не претрпимо штету због трошкова 
опсаде када један град неће да се преда? Па и ако успемо да га 
заузмемо, прво ћемо доћи у посед једног разрушеног града, а убудуће 
ћемо се лишити дохотка који нам од њега следи. Јер, у томе баши 
лежи извор наше снаге против непријатеља. Зато не би требало да 
будемо тако строге судије онима који су погрешили, па да више 
шкодимо себи него да гледамо како да убудуће умереним казнама 
искористимо поједине државе које имају моћна новчана средства и · 
да не тражимо своју безбедност у застрашивању нашим законима, 
већ у деловању наше управе. Ми сада радимо сасвим супротно: кад 
год се одмеће једна присилно потчињена држава, која сасвим при- 
родно тежи својој независности, сматрамо да је морамо строго 
кажњавати чим је поново вратимо под своју власт. Међутим, уместо 

да оштро кажњавамо слободне људе кад се дижу на устанак, требало 
би да о њима строго водимо рачуна пре него што се побуне, тако да 
им ни на памет не падне да то чине, а када савладамо једну побуну, 
да кривицу свалимо на што је могуће мањи број људи. 

47. Да ли сте размислили, колико ћете и у том погледу погрешити 
ако бисте послушали Клеонов савет. Јер, сада је народ у свим 
државама наклоњен вама, па или се не придружује побуни олигарха, 
или, ако је и присиљен да то учини, од самог почетка има неприја- 
тељски став према онима који устанак дижу. Тако и када крећете у 
рат, имате на својој страни најшире становништво побуњене државе. 
Али, ако уништите становништво Митилене, које није ни учествова- 
ло у побуни (или вам је добровољно предало град чим се дохватило 
оружја), учинићете, пре свега, неправду убијајући ваше доброчини- 
теље и омогућићете оно што моћници највише прижељкују. Јер, када 
поново дигну побуну међу нашим савезницима, они ће и народ одмах 
имати на својој страни – пошто сте објавили да иста казна предстоји 
и онима који су криви и онима који то нису. Па чак и ако су криви, 
зашто се ви не бисте претварали да то не видите, тако да нам и тај 
један преостали савезник не постане непријатељ. За одржање наше 
власти сматрам да је много корисније да свесно подносимо неправду, 
него да, макар и оправдано, уништавамо оне које не би требало. И 
док Клеон тврди да је у тој казни садржано и оно што је праведно и 
оно што је корисно, то двоје у његовом ставу немогуће је наћи заједно. 

48. Пошто схватите да је ово што вам ја предлажем боље, не 
руководећи се претерано ни сажаљењем ни милосрђем, јер ни ја на 
вас нисам утицао на тај начин, него оцењујући препоруке које сам 
изнео, послушајте мој савет: осудите, мирне душе, оне Митилењане 
које вам је као кривце послао Пахет, а остале пустите да мирно живе. 
Тиме ћете учинити добро и за будућност, а непријатељима ћете улити 
страх. Јер, онај који праведно одлучује јачи је против напријатеља 
него онај који у рату лудо напада." 

49. Тако је рекао Диодот. И пошто су супротна гледишта била 
изречена углавном са истом уверљивошћу, и премда се то и очеки- 
вало, међу Атињанима настаде таква борба мишљења да су код 
дизања руку били отприлике једнаки, али, победно је ипак Диодот. 
И одмах, највећом брзином пошаљу другу тријеру да је она прва, која 
је пошла раније, не би предухитрила и да не би наишли на разорен 
град. А била је измакла највише за један дан и једну ноћ. Посланици 
из Митилене били су спремили за лађу вино и хлеб и обећали велике 
награде ако претекну ону прву. У току пута била је таква брзина да 
су морнари јели не прекидајући веслање, умачући свој хлеб у вином 
уље, спавајући и веслајући неизменично. Срећом, пошто није дувао 
супротан ветар, а претходна лађа није се журила на тако страшан 
задатак, док се друга журила онако како смо описали, ипак је 

претходна стигла прва, толико, да је Пахет имао довољно времена 
да прочита одлуку и да се реши да учини оно што је одлучено. Касније 
послата лађа стигне одмах после прве и спречи разарање града. 
Толико је, дакле, мало недостајало да Митилена доживи пропаст. 

50. Остатак људи, међутим, које је Пахет послао као највеће 
кривце за устанак, Атињани по савету Клеоновом погубе, а било их 
је нешто више од хиљаду. > Такође сруше и градске зидине митилен- 
ске и преузму флоту. Али касније, не наметну Лезбљанима допринос 
него изделе земљу на три хиљаде делова,“ изузев оне која је припа- 
дала Митилењанима, док су три стотине делова издвојили и посветили 
боговима. На преосталу земљу пошаљу атинске колонисте, изабране 
коцком. И пошто Лезбљани одреде да за сваки део плате годишње 
дају по две мине, сами су обрађивали земљу. Атињани заузму и остала 
насеља на копну која су била под митиленском влашћу, те и њих 
потчине и ставе под своју власт. Тако су се развијали догађаји око 
Лезба. 

51. Истог тог лета, после заузећа Лезба, Атињани под командом 
Никије, сина Никератовог, зарате на острво Миноју, које лежи пред 
Мегаром. Оноје служило Мегаранима као војничка постаја и на њему 
је била саграђена једна кула. Никија је желео да стража коју су 
држали Атињани мотри са тог места, јер је било ближе Атини него 
што су били Будор” и Саламина. Сврха свега тога била је спречавање 
Пелопонежана да одатле својим тријерама неопажено излазе на море 
или да шаљу гусарске лађе, што се раније већ догађало, а истовремено 
да пазе да се морским путем ништа не доноси Мегаранима. Пошто 
помоћу ратних справа заузме, са морске стране, две избочене куле, 
пре свега ону на острву прекопута Нисеје, и пошто тако ослободи 
пролаз између острва и копна, он опаше зидом онај део према копну, 
одакле је преко једног моста постављеног преко мочваре могла стићи 
помоћ острву, не превише удаљеном од копна. Кад је после неколико 
дана то било обављено, сагради једну тврђаву и, оставивши у њој 
стражарску посаду, врати се с војском кући. 

52. Тог истог лета, некако истовремено и Платејци се, пошто 
више нису имали хране и нису даље могли да издрже опсаду, преда- 
доше Пелолонежанима на следећи начин: био је извршен напад на 
њихов зид, који они нису могли одбити, а заповедник, Лакедемонац, 
знајући за ту њихову слабост, није хтео на силу да заузме град. Било 
му је, наиме, из Лакедемона заповеђено, уколико би опет дошло до 


43 Пргма ргнијим подацима види се да је у питању мањи број људи (уп. 28; 35; 50). Копшу (ай Іос.) 
пр=тиоставља исправку у тридесет, 

4 Истргживачи су израчунали да је три хиљаде делова мало према целом Лезбу. Претпоставља 
сг. стога. да су Атињгни конфисковали земљу само од најодговорнијих људи. Ово тумачење, 
м-ђутим, не слаже се са Тукидидовим текстом (уп. Копи у, ор. сії. Ш, стр. 88. и д.). 

45 Бударјг тврђава на Саламини. 

мировног уговора са Атињанима и ако би се сагласили да се врате 
места која су обе стране заузеле у рату, да Платеју не поврате, јер су 
се Платејци добровољно предали. Тако он пошаље гласника с пору- 
ком да ако би они својевољно предали град Лакедемонцима и при- 
стали на њихове судије, да ће он у том случају кривце казнити, те да 
никог другог неће кажњавати мимо закона. Тако изјави гласник, и 
они, будући већ сасвим изнемогли, предају град. Пелонпонежани су 
неколико дана хранили Платејце, све док нису дошле судије из 
Лакедемона, њих петорица. Када су стигли, они против Платејаца 
нису подигли никакву оптужницу, већ их позову и поставе им само 
једно питање: да ли су у садашњем рату учинили било шта у корист 
Лакедемонаца и њихових савезника? А они рекоше да моле да им се 
допусти да говоре опширније и одреде за своје говорнике Астимаха, 
сина Асополајева, и Лакона, сина Еимнестовог, који је био проксен 
Лакедемонаца. А ови, приступивши, рекоше овако: 

53. „Лакедемонци, предали смо град верујући у вас, али се нисмо 
надали да ћете нас подвргнути таквом суђењу, већ да ће оно бити 
више у складу са законом. И пошто смо ми у стању у каквом јесмо 
прихватили да изађемо само пред ваш суд и ничији више, па се и сада 
пред вама налазимо, мислили смо да ћете и ви, углавном, правично 
поступати. Сада се бојимо да смо се преварили и у једном и у другом. 
Природно је да посумњамо не само да ће судски спор који се води 
имати пресудну важност, већ да се ви нећете показати као непристра- 
сне судије. А доказ за то јесте чињеница да против нас није претходно 
подигнута оптужница на коју треба дати одговор, него смо морали 
тражити одобрење да можемо говорити; а и питање које сте нам 
поставили било је кратко. Према томе, ако на њега одговоримо 
искрено, то се противи нашим интересима, док се лажан одговор 
може одмах побити. Али, пошто смо се са свих страна нашли у 
безизлазном положају, принуђени смо, а изгледа да је тако и сигур- 
није, да нешто кажемо и да се изложимо опасним последицама. Јер, 
ако не бисмо одржали овај говор, у положају у каквом се сада 
налазимо, касније бисмо могли себи пребацивати, како нам је он 
могао донети спасење да смо га изговорили. Поред тога, тешкоћу за 
нас представља и питање: како да вас убедимо? Да једни друге не 
познајемо, могли бисмо себи користити износећи доказе који би вама 
били непознати. Али како ствари стоје, све оно што бисмо рекли, 
било би речено онима који то све већ знају. Ми се не бојимо и ако 
сте ви унапред пресудили да су наше заслуге мање од ваших и да се 
на томе и не заснива ваша оптужба; већ да бисте учинили другима 
по вољи, ми бисмо морали да присуствујемо изрицању једне пресуде 
која је већ унапред донета против нас. 

54. Међутим, упркос свему томе, ми ћемо изнети своје оправдане 
захтеве и у односу на сукоб са Тебанцима и у односу на вас и остале 

Хелене. Подсетићемо вас на наше заслуге и покушаћемо да вас 
убедимо. А као одговор на ваше кратко питање: да ли смо у овом 
рату вама или вашим савезницима учинили било какву услугу, ми 
одговарамо: Уколико нас то питате као непријатеље, изјављујемо: 
ако вам са наше стране није учињено ништа добро, није вам нането 
ни било какво зло. А, ако нам постављате питање као пријатељима, 
онда сте ви већи кривци, пошто сте на нас заратили. У миру, међутим, 
а и у рату са Персијанцима, показали смо се као ваљани људи. Али 
ни сада нисмо ми први нарушили мир, а и тада смо били једини 
Беоћани који су, у заједници са осталима, радили на ослобођењу 
Хеладе. Па нако смо копнени народ, ипак смо ратовали и у поморској 
бици код Артемисија; а у рату који се водио у нашој земљи стајали 
смо раме уз раме уз вас и Паусанију.““ Па ако би, у оно доба, искрсла 
било каква опасност за Хелене, ми смо сви, и преко својих моћи, у 
томе учествовали. А посебно смо вама, Лакедемонцима, када је после 

земљотреса у Спарти настао велики страх за Итому од побуњених 

хелота,” послали трећину наших грађана да вам притекну у помоћ. 

Не би било лепо да на то заборавите. 

55. Поносни смо што смо били такви у великим подвизима у 
прошлости. Непријатељи смо, међутим, постали касније. А због тога 
сте ви криви. Јер, када су нас Тебанци напали, ви сте нас одбили и 
саветовали нам да се обратимо Атињанима, јер су нам они ближи, а 
ви сте далеко. У самом рату, нити сте претрпели, нити сте могли 
очекивати било какву опасност са наше стране. Ако на ваш предлог 
нисмо хтели да се отцепимо од Атињана, ни тиме нисмо учинили 
некакву кривицу, јер су нас они помагали против Тебанаца, од чега 
сте се ви уздржавали. А после тога издати Атињане не би више било 
поштено. С друге стране, кад неко од некога прими услугу и кад на 
своју молбу буде уведен у савезништво и у оквире грађанског права, 
природно је, исто тако, да ревносно слуша оно што му се заповеда. 
Било какве заповести да дајете, и једни и други, својим савезницима, 
за то не сносе одговорност они који вас следе, уколико се нешто није 
радило како треба, него они који наводе да се ради погрешно. 

56. Тебанци су нам нанели зла и у многим другим стварима. Сами 
знате шта се на крају десило и због чега трпимо све ово. Они су хтели 
да заузму наш град у време мира, а поред тога још и на дан празника. 

А ми смо се праведно осветили према општеважећем закону по коме 


45 Битка код рта Артемисија на Еубеји одиграла се 480. г. пре н. е. између Грка и Персијанаца и 
завршена јс без правог победника (уп. Херодотову Историју, МПІ, 1–25). Под заповед- 
ништвом сигртанског краља Паусаније борили су се Платејци у већ помињаној бици код 
Платеје, 478. г. пре н. е. а Херодот, Историја, ІХ, 25-78). 

47 О земљотресу у Спарти и побуни хелота уп. напред, 1, 101. и нап. 69. 

48 Уп. и даље, 65. Према И, 2-3 види се само да је то био крај месеца; овде вероватно почетак 
марта 431. г. прен. с, 

је богоугодно дело одбити непријатеља који напада. Сасвим је при- 
родно да ми сада ради тога не можемо трпети никакву штету. Ако, 
међутим, прихватите да је право исто оно што представља и вашу 
тренутну корист, тојест, њихово непријатељство, показаћете да нисте 
поуздане судије онога што је право, већ да се више бринете за оно 
што је корисно. А ако вам се ипак чини да су вам сада они корисни, 
некада, када сте се налазили у великој опасности то смо вам били ми, 
и то више него остали Хелени. Данас ви другима утерујете страх, а 
у оном тренутку када су варвари свима запретили ропством, Тебанци 
су били на њиховој страни. Било би, дакле, право, да ову нашу 
садашњу кривицу – уколико је ње уопште било – упоредите са нашом 
некадашњом храброшћу, па ћете наћи да је храброст већа од кривице, 
и то храброст у оно време када је код Хелена била реткост супрот- 
ставити своје јунаштво Ксерксовој сили. Тада су добијали већу 
похвалу они који су били спремни да се, уз највеће опасности, усуде 
на најузвишеније подвиге, а не они који су, сигурни од Ксерксовог 
напада, извлачили за себе користи. Ми спадамо међу ове прве и 
цењени смо више него остали, а сада страхујемо да ћемо због тих 
истих особина бити уништени. Јер, ми смо из поштених побуда 
изабрали Атињане, а не вас из користољубља. Осим тога, требало 
би да покушате да просуђујете о истим стварима увек на исти начин 
и да сматрате да се ваша корист не састоји ни у чему другом већ да 
гајите вечиту и постојану захвалност према својим храбрим савезни- 
цима због њихове врлине, обезбеђујући истовремено и себи оно што 
вам и у садашњем тренутку може бити корисно. 

57. Размислите само о томе да вас већина Хелена сматра за 
пример честитости. Па ако о нама не пресудите праведно – а ту одлуку 
ви не доносите тајно, ви који уживате опште признање, а ни ми баш 
нисмо без угледа – пазите да људи не одбаце једну срамну пресуду 
што су је против ваљаних људи донели они који су од њих бољи и да 
у заједничким храмовима не посвећујете боговима оружје скинуто 
са нас, добротвора Хелена. Био би то страшан призор када би 
Лакедемонци разрушили Платеју и када бисте ви, чији су очеви 
исписали име нашега града на троношцу у Делфима“, у спомен 
његове храбрости за вољу Тебанаца, потпуно избрисали овај град 
заједно са становништвом из свехеленске заједнице. У такву смо 
невољу доспели ми, који смо, када су нас покорили Персијанци били 
сасвим упропашћени а сада нас, ваше најдраже пријатеље, побеђују 
Тебанци. Суочили смо се са две највеће опасности – недавно, да ћемо, 
ако не предамо град, умрети од глади, а сада да ћемо бити осуђени 
на смрт. Ми, Платејци, одбачени смо од свих. Ми, који смо се храбро, 


49 Овај тронажац, посвећен Аполоновом светилишту у Делфима после хеленске победе над 
Персијанцима код Платеје, спомиње се и раније, І, 132. 

преко свих својих моћи, борили за Хелене, сада смо од свих напуштени 
и нико није устао у нашу одбрану. Нико од наших савеника није нам 
притекао у помоћ. А и ви, Лакедемонци, који сте наша узданица, 
бојимо се да ни ви нисте поуздани. 

58. Па ипак вас преклињемо, у име богова који су некада 

посветили наше савезништво и у име заслуга за хеленску ствар, да 
стишате свој гнев, измените своју одлуку и, уколико су Тебанци 
успели да вас наговоре, да са своје стране захтевате од њих да вам 
учине уступак да не убијате оне чија вам смрт не би служила на част, 
те да тако стекнете поштену, а не срамну захвалност, и да, причиња- 
вајући задовољство другима, заузврат не заслужите срамоту. Јер, лако 
је уништити наше животе, али је веома тешко због тога избрисати 
трагове срама. Ми нисмо непријатељи да бисте нас с правом могли 
кажњавати, него људи који су вам наклоњени и који су силом прилика 
заратили против вас. Ако својом пресудом поштедите наше животе, 
учинићете богоугодно дело; исто тако, ако будете имали на уму да 
смо вам се добровољно предали и са испруженим рукама, а обичај је 
код Хелена да се такви не убијају, и да смо вам увек чинили добро. 
Осврните се на гробове својих отаца, које смо, када су изгинули у 
борби са Персијанцима, сахранили у нашој земљи и којима смо из 
године у годину указивали поштовање, приносећи им заветну одећ 
и друге уобичајене дарове. А приношени су им и први плодови од 
свега што је земља сваке године рађала. Били су то добровољни 
дарови од једне пријатељске земље и од савезника који су им некад 
били ратни другови. Све ово ви бисте преокренули нгопако ако не 
донесете праведну пресуду. Размислите и о следећем: када је Пауса- 
нија сахранио ваше очеве, сматрао је да их је оставио у пријатељској 
земљи, међу пријатељима. Међутим, ако нас погубите, а Платеју 
учините саставним делом тебанске државе, шта ћете друго учинити 
него све те ваше очеве и рођаке оставити у непријатељској земљи, 
код њихових убица и тако их лишити почасти које сада уживају. Поред 
тога, бацићете у ропство земљу у којој су Хелени добили своју 
слободу, опустошићете храмове богова којима су се ваши очеви 
молили када су победили Персијанце и лишићете прадедовских 
светковина овај народ, који их је основао и одржавао. 

59. Лакедемонци, није у складу са вашим угледом да чините 
против хеленских обичаја и предака и да нас због туђег непријатељ- 
ства уништавате јер ми смо ваши доброчинитељи, који вама лично 
ништа нису скривили. Ваш углед захтева да нас поштедите, да 
смекшате своје срце, обузети чедном самилошћу, увиђајући не само 
какве ћемо страхоте претрпети, него и какви смо људи, а морамо да 





4) Претпоставља се да је завстна одећа приношена за време празника Елеутерна или да је 
ношена за време свечане церемоније. 

трпимо, и како су ћудљиви ударци судбине под којима падају и они 
који то нису заслужили. Као што приличи нашем положају, и као 
што нас нужда нагони, молимо вас у име богова који су заједнички 
свим Хеленима и којима се сви молимо на истим олтарима, да нас 
услушите. Позивајући се на свечане заклетве којима су се заклињали 
ваши очеви — да нас никада нећете заборавити – преклињемо вас, 
пред гробовима ваших предака и призивамо у помоћ мртве да не 
допаднемо под власт Тебанаца и да не допустите да ми некад вам 
најдражи пријатељи паднемо у руке њиховим најљућим непријате- 
љима. Подсећамо вас и на дан када смо ми, којима данас прети смртна 
опасност, заједно с вашим прецима извршили најславнија дела. Па 
иако је неминовно, а такође и веома тешко, у положају у коме се 
налазимо, окончати овај говор, јер после њега и опасност по наш 
живот постаје све ближа, завршавајући своју беседу изјављујемо да 
Тебанцима нисмо предали град – радије бисмо се, пре тога, одлучили 
да помремо од глади на најстрашнији начин – а да се вама предајемо 
јер вам верујемо. Уколико не успемо да вас убедимо, право је да нам 
дозволите да се вратимо у ранији положај, те да сами изаберемо с 
каквим ћемо се опасностима суочити. У исти мах, Лакедемонци, 
заклињемо вас, не били ми они Платејци који су се показали најхра- 
бријим борцима за хеленску ствар, не дајте нас, ваше молиоце који 
су под вашом заштитом, из својих руку Тебанцима, нашим најљућим 
непријатељима. Будите наши спасиоци да, не уништите нас доносећи 
ослобођење осталим Хеленима.“ 

60. Тако рекоше Платејци. А Тебанци, плашећи се да Лакеде- 
монци потакнути овим говором мало не попусте, ступе напред и изјаве 
да и они желе да одрже говор, пошто је, по њиховом мишљењу, и 
Платејцима било дозвољено да говоре дуже него што је то захтевао 
одговор на постављено питање. И, када им је одобрено, рекоше овако: 

61. „Не бисмо затражили да одржимо говор да су и Платејци 
кратко одговорили на питање и да се нису осврнули на нас, оптужују- 
ћи нас и истовремено почињући да се бране тамо где их није нико 
оптуживао и да хвале сами себе у ономе зашта их нико није кудио. 
Сада треба одговорити и побити њихове оптужбе тако да им не буде 
на помоћи ни наша поквареност ни њихова славна прошлост, него 
да ви одлучите пошто саслушате и једне и друге. 

Ми смо се с њима посвађали из следећих разлога. Пошто смо 
већ држали у рукама целу Беотију и заузели Платеју, а затим и остале 
крајеве које смо освајали изгнавши из њих разнородно становништво, 
ови Платејци нису се удостојили, као што је првобитно било одлу- 
чено, да се покоре нашем вођству“ И пошто су мимо осталих 


51 Треба напоменути да Тебанци нису били оснивачи Платеје. 

Беоћана, кршећи при томе обичаје наших предака, силом били 
натерани на послушност, они су приступили Атињанима и заједно с 
њима много штете нам нанели, због чега су и они, са своје стране, 
испаштали. 

62. Када су варвари дошли у Хеладу, кажу да они једини од свих 
Беоћана нису са њима сарађивали, и тиме се највише размећу и нас 
грде. Ми, међутим, тврдимо да они нису били у вези са Персијанцима 
зато што то нису чинили ни Атињани. По истом том основу они су 
касније, када су Атињани навалили на целу Хеладу, били и једини 
Беоћани који су сарађивали са Атињанима. Поред свега, погледајте 
под каквим су условима и једни и други тако поступали. У оно време, 
наша држава случајно није била ни олигархија, са једнакошћу пред 
законом, а ни демократија. И као што је својствено поретку који је 
сушта противност свему ономе што је разумно и који је био најближи 
тиранији““, државни послови били су у рукама мале групе моћних 
људи. Ови људи, надајући се да ће још више ојачати своју личну власт 
уколико завладају Персијанци, силом су сузбили народ и довели 
непријатеља. А читав је град то учинио, јер није био апсолутни 
господар у својој кући, и не заслужује приговор за погрешке које је 
учинио када није био под влашћу закона. Кад су Персијанци отишли 
и кад је Теба повратила свој правни поредак и кад су, касније, 
Атињани навалили на осталу Хеладу покушавајући да подјарме и 
нашу државу, и када је због грађанских немира већ велики део пришао 
њима – размислите нисмо ли ми, борећи се и победивши их код 
Коронеје”°, ослободили Беотију. И сада с великом ревношћу осло- 
бађамо друге земље дајући коњанике и ратну опрему више од осталих 
савезника. То је наша одбрана поводом наше сарадње са Персијан- 
цима. 

63. А да сте више скривили Хеленима него ми и да сте више 
заслужили да искусите сваку казну, покушаћемо да докажемо. По 
вашим речима, постали сте атински савезници и грађани да бисте 
добили заштиту против нас. Зар онда није требало да Атињане 
призивате у помоћ само против нас, а не да заједно с њима нападате 
и друге. Ако су вас Атињани икада повели против ваше воље, стајао 
вам је на располагању савез са Лакедемонцима, настао још против 
Персијанаца, а који ви нарочито истичете. То би било сасвим довољно 
да вас оставимо на миру, а, што је још важније, да вам омогући 
одлучивање без страха. Али ви сте се добровољно, а не на силу, 

одлучили радије за атински савез, и кажете да је срамота напустити 
своје добротворе. Међутим, већа је срамота издати све Хелене са 
којима сте склопили савез положивши свечану заклетву, него само 


52 Мисли се на аристократију, која је Снартанцима најближа. 
53 Битка код Коронеје одиграла се 447. г. прен. е. уп. 1, 113. 

Атињане. Јер, док ови поробљавају Хеладу, они други је ослобађају. 
А захвалност коју им указујете несразмерна је и није далеко од 
срамоте. Ви сте се, како и сами кажете, као жртве неправде, обратили 
Атињанима и тако постали њихови саучесници у наношењу неправде 
другима. Заиста је ружно не узвратити своју захвалност истом мером, 
али је још већа срамота када се дуг, настао на исправан начин, мора 
заузврат платити непоштењем. 

64. Јасно је да у оно време једино ви од свих Беоћана нисте 
одржавали везе са Персијанцима само зато што су то одбили да учине 
и Атињани, а не због Хелена, док смо ми то учинили, па сте хтели да 
радите оно што су радили једни, а не оно што су чинили други. И сада 
тражите да вас Лакедемонци награде што сте се, под утицајем других, 
показали као честити људи. А то није доследно. Пошто сте изабрали 
Атињане, наставите да се борите на њиховој страни и немојте стално 
истицати онај некадашњи савез који би требало да вас сада спасе. 
Јер, ви сте га напустили и кршећи га, учествовали сте, у првом реду, 
у поробљавању Егињана> и неких других који су са вама били у 
савезу, уместо да то спречавате. То нисте чинили против своје воље, 
јер сте и тада, као и сада, живели под истим законима и нико није над 
вама вршио принуду, као што је био случај са нама. А нисте прихва- 
тили ни наш последњи предлог за мир који је претходио опсади: да 
не помажете ни једну ни другу страну, па ћемо вас оставити на миру. 
Кога би, с већим правом, могли мрзети сви Хелени него вас, који на 
сва недела Атињана истичете своју племенитост. Показали сте сада 
да вам нису својствене све оне особине које су, како тврдите, некада 
од вас чиниле људе од части. Оне особине којима је ваша природа 
увек тежила, стварност је показала у правом светлу, јер сте стали уз 
Атињане који су кренули рђавим путем. Изнели смо, дакле, све ове 
чињенице које се односе на нашу принудну сарадњу са Персијанцима 
и вашу добровољну сарадњу са Атињанима. 

65. Што се тиче ваше последње тврдње, да вам је нанесена 
неправда када смо незаконито, у време мира и за време празника, 
напали ваш град, не сматрамо да смо том приликом учинили кривицу 
већу него што је ваша. Да смо ми, наиме, својом вољом дошли у ваш 
град, отпочели битку и стали пустошити земљу као непријатељи, 
онда бисмо били кривци. Ако су нас ваши најугледнији грађани, и по 
богатству и по роду, драговољно позвали у помоћ да би прекинули 
савез са онима који не спадају међу вас, и да би вас поново вратили 
заједничком прадедовском уставу свих Беоћана, шта смо ми ту 
скривили? Јер, више крше закон они који предводе, него они који их 
следе. По мом мишљењу, међутим, ни они ни ми нисмо погрешили. 

Јер, они су били грађани као и ви, а можда су били и изнад вас. А то 
што су отворили своје градске капије и увели у свој град пријатеље 
а не непријатеље, било је с намером да лошији грађани не буду још 
гори, а да угледни људи добију оно што заслужују. Они су били ти 
који су одређивали јавно мњење и нису хтели да држава остане 
лишена људи, него су вас враћали да живите у заједници са својим 
саплеменицима, да не будете ничији непријатељи и да са свима 
подједнако живите у миру. 

66. Доказ да нисмо поступили са непријатељском намером јесте 
тај што никоме нисмо нанели зло, него смо објавили нека сваки онај 
који жели да буде грађанин, по очинсксм праву свих Беоћана, приђе 
нама. Ви сте пришли драге воље и пош:о сте се са нама споразумели, 
у почетку сте се држали мирно. Касније, међутим, када сте се уверили 
да нас је мало, па чак ако је можда изгледало и да чинимо нешто што 
није уобичајено, јер смо ушли у град без подршке већине грађана, ви 
нисте узвратили на исти начин – да нас не прибегавајући насиљу и 
речима уверите да би требало да изађемо из града, већ сте нас напали, 
противно нашем споразуму. Оне које сте убили у борби прса у прса 
и не жалимо толико јер су они то претрпели по неком неписаном 
закону. Али када су они који су живи похватани, немилосрдно 
поубијани, док су вам пружали руке за милост и за које сте нам дали 
обећање да их нећете убити“, зар тада нисте учинили велико недело? 
И пошто сте у кратком временском размаку учинили три преступа 
– кршење споразума, убијање наших људи, које је затим уследило, и 
лажно обећање да их нећете убијати, уколико будемо поштедели 
ваше поседе на селу – ви ипак тврдите да смо ми прекршили закон 
и захтевате да вам се не досуди казна. Не, ако ове судије буду судиле 
како је право! За све то, ви морате бити кажњени! 

67. Лакедемонци, ми смо о овој ствари тако дуго говорили и ради 
вас а и ради нас, како бисте били сигурни да ћете Платејце с правом 
осудити, а ми, да бисмо им се, са још већим правом, осветили. И 
немојте се предати сажаљењу, слушајући о њиховим некадашњим 
врлинама. уколико их је и било. Врлине могу помоћи онима који су 
претрпели какво зло, док они који учине нешто ружно, заслужују 
двоструку казну јер нису погрешили из неке урођене склоности. А 
не би требало да им буду на помоћи ни кукање, ни јадиковање, ни 
њихово позивање на гробове ваших отаца и на очајно стање у којем 
се налазе. С друге стране, ми ћемо показати да је много више 
претрпела она наша омладина коју су Платејци побили, а чији су 
очеви делом погинули у бици код Коронеје – када су покушали да 
привуку Беотију на вашу страну – док су вас други, у својим позним 

годинама, остављени код својих кућа и напуштени, молили за много 
праведнију ствар: да се овим људима осветите. Јер, на сажаљење могу 
да наиђу људи који претрпе нешто неочекивано, док овакви, који, 
као Платејци, с правом заслужују своју судбину, изазивају ликовање. 
А они су сами криви за своју изолованост. Својевољно су више из 
мржње него правичним расуђивањем одгурнули боље савезнике и 
прекршили закон, а да пре тога од нас нису ништа претрпели. Тешко 
да би се сада и могли казнити оном казном коју заслужују, пошто ће 
претрпети само казну која им по закону следује. А они се нису 
обратили као молиоци – из битке, са испруженим рукама, као што 
тврде, већ су се споразумно предали суду. Лакедемонци, осветите 
закон хеленски који су прекршили ови људи, и нас који смо трпели 
безакоња, и узвратите нам правичном захвалношћу за све оно што 
смо свим срцем за вас чинили. И немојте нас одбијати – када вам се 
обраћамо – због њихових речи, већ пружите пример Хеленима да се 
суђења која сте установили неће односити само на речи, него и на 
дела. Ако су дела поштена, довољан је и кратак говор, а ако су 
излагања лажна, накићена фразама, она су само при крају чињенице. 
Али ако сада као вође, размотривши у главним цртама све ово, 
донесете пресуду, тешко да ће неко тражити лепе речи после рђавих 
дела.“ 

68. Тако рекоше Тебанци. Лакедемонске судије, међутим, сма- 
трале су да ће питање да ли су Лакедемонци добили од Платејаца 
било какву услугу у рату бити сасвим умесно; они су раније, како су 
сами тврдили, непрестано тражили од Платејаца да остану неутрални 
према споразуму који су, после одласка Персијанаца, начинили са 
Паусанијом. И касније су, пред опсаду Платеје, пошто ови нису 
прихватили њихов предлог да остану неутрални, руководећи се нај- 
бољим намерама, сматрали да нису везани уговором и да су их 
Платејци тако оштетили. Одмах, дакле, почну да доводе једног по 
једног Платејца постављавши им увек исто питање: да ли су Лакеде- 
монцима или њиховим савезницима у рату учинили какву услугуг И 
пошто су одговарали одречно, они би их одводили и све, без иједног 
изузетка, убијали. Самих Платејаца било је поубијано најмање две 
стотине, као и двадесет пет Атињана, који су заједно с њима били 
опсађени; а жене су биле продате у ропство. Град су дали да га за 
време од године дана населе они исти Мегарани који су због неке 
побуне били протерани, као и они преживели Платејци који су били 
једномишљеници са Лакедемонцима. Касније, град потпуно сравне 
са земљом, а на његовим темељима саграде једно свратиште у 
близини Херинога храма“, од двеста стопа, са собама свуда около, и 

горе и доле, користећи се крововима и вратима која су припадала 
Платејцима, док од осталог оруђа, од бакра и гвожђа, нађеног унутар 
зидина, начине постоље која посвете Хери, и саграде јој храм у камену 
од стотину стопа. Земљу, међутим, прогласе народном и издају је под 
закуп на десет година. Обрађивали су је Тебанци. Главни узрок што 
су се Лакедемонци готово потпуно окренули против Платејаца били 
су Тебанци, сматрајући да ће им ови користити у рату који је тек 
почињао. Тако се завршила судбина Платејаца у деведесет трећој 
години њиховог савезништва са Атињанима. 

69. Пошто су Атињани, на отвореном мору, гонили четрдесет 
пелопонеских бродова послатих у помоћ Лезбљанима, они се, зах- 
ваћени буром код Крита, у нереду врате натраг према Пелопонезу, 
и у Килени наиђу на тринаест леукађанских и амбракијских тријера 
и на Брасиду, Телидовог сина, који је стигао Алкиди као саветник. 
Пошто су на Лезбу доживели неуспех, Лакедемонци су имали намеру 
да, када попуне флоту, отплове у Коркиру, у којој су почели нереди. 
Тако би предухитрили да у Наупакт, где су Атињани имали само 
двадесет бродова, стигне из Атине у помоћ нека већа флота, те 
изврше припреме које су Брасида и Аликади намеравали да учине. 

70. Коркирани су се дигли на устанак још онда када су се вратили 
они заробљеници који су били заробљени у биткама око Епидамна 
и које су Коринћани ослободили? Они су тобоже били пуштени за 
суму од осам стотина таланата“ , коју су зајамчили својим проксенима; 
а заправо су их наговорили Коринћани како би придобили Коркиру 
да пређе на њихову страну. Они су то и чинили обилазећи сваког 
појединог грађанина не би ли побунили град против Атињана. Пошто 
стигну један атички и један коринтски брод који су довезли изасла- 
нике, и пошто почну да се договарају, Коркирани изгласају да ће и 
даље бити савезници са Атињанима као што је било уговорено, а да 
ће и са Пелопонежанима бити у пријатељству као и раније. Ови 
заробљеници изведу на суд Питију, добровољног проксена Атињана 
и вођу народне странке, оптужујући га да намерава да Коркиру 
потчини Атињанима. А овај, када је био ослобођен, поднесе против- 
тужбу против пет најбогатијих људи, наводећи да су секли виноград- 
ско коље из светих гајева посвећених Зевсу и Алкиноју.“ А законом 
одређена глоба за сваку притку износила је по један статер. Пошто 
су били осуђени, и пошто су се, због претераног износа глобе, 


Савез између Атине и Платеје склопљен је 517. г. прен. е., а Платеја је разорена 427. год. 
Уп. о томе 1, 54 – 55, Коринћани су задржали двеста педесет заробљеника. 

Тоје врло висока сума, готаво три таланта по заробљенику, Стога се помишљало на корекцију 

то примећује Колићу, ор. си. И, стр. 90. 

склонили у храмове као молиоци да би удесили отплаћивање дуга у 
ратама, Питија, који је случајно био и већник, убеди Савет да ствар 
треба да иде својим законским током. А ови, када су видели да им 
закон стоји на путу и када су у исти мах сазнали да ће се Питија, све 
док буде члан Већа, трудити да наговори већину народа да, и у нападу 
и у одбрани, приступе Атињанима, скупе се, узму у руке мачеве, уђу 
изненада у Веће, и убију Питију и остале чланове Већа и друге људе, 
њих око шездесет. Но, мањи број Питијиних истомишљеника побегне 
на једној атичкој тријери која је била укотвљена у луци. 

71. Пошто то учине, завереници сазову Коркиране и кажу им да 
је тако најбоље и да им на тај начин не прети ни најмања опасност 
да падну у ропство Атињана. А што се тиче будућности, нека буду 
неутрални, да не приме у савез ни једне ни друге, и да не прихвате 
ниједну страну, уколико дође са више од једне лађе; а да ће долазак 
више бродова сматрати непријатељским чином. Тако они рекоше и 
примораше народ да одобри њихов предлог. Одмах пошаљу гласника 
у Атину да јави о свему што се догодило, доказујући да им је то у 
интересу, и увере оне који су избегли у Атину како не би учинили 
ништа неприлично, што би довело до промене расположења према 
Коркири. 

72. Кад дођоше, Атињани их ухапсе као побуњенике заједно са 
онима које су већ придобили те их сместе на Егину. 

У међувремену, пошто је стигла коринтска тријера са лакеде- 
монским посланицима, владајућа странка нападне народ и изте битке 
изађе као победник. Када падне ноћ, народ побегне у Акропољ на 
високе делове града и ту се улогори; а држао је у својим рукама и 
луку Хилаик.“! Они други, међутим, заузму предео око трга, где их 
је већина и становала, као и пристаниште које је лежало према тргу 
и копну. 

73. Сутрадан отпочну мале чарке, и обе странке пошаљу своје 
људе у поља, позивајући робове и обећавајући им слободу. Већина 
робова приђе народу да се заједно боре, а другој странци приђе осам 
стотина плаћеника са копна. 

74. Тек што је прошао један дан, настаде битка и победи народ 
који је и по положају и по броју био јачи. И саме жене су им се храбро 
придружиле у борби, бацајући црепове са кућа и упорно дижући вику, 
чак и преко својих природних могућности. Пошто су претрпели пораз, 
олигарси, пред зору, бојећи се да народ у првом налету не дође и не 
заузме бродски арсенал, а њих не побије, да би спречили напад, попале 


61 Топографија Коркире не маже се према Тукидидовом делу са сигурношћу утврдити. Истра- 

куће које су окруживале трг, као и најамне кућерине, не штедећи ни 
своје ни туђе, тако да је изгорело мноштво трговачке робе, те је 
претила опасност да се цео град потпуно уништи – уколико би према 
њему дунуо ветар који би разбуктао пламен. Пошто прекину борбу 
у току ноћи, обе стране, иако су се одмарале, биле су на опрезу. А 
када народ победи, коринтска лађа исплови на море и већина најам- 
ника буде кришом пребачена на копно. 

75. Следећег дана, атински стратег Никострат, син Дијитрефов, 
дође у помоћ из Наупакта са дванаест бродова и пет стотина месен- 
ских хоплита. Он је радио на помирењу и успео је да их убеди да се 
међусобно сагласе да изведу на суд десеторицу главних криваца (који 
после тога одмах побегну), а да остали живе заједно и склопивши 
међусобно мир да буду на страни Атињана и у нападу и у одбрани. 
Пошто је то испословао, Никострат је намеравао да отплови. 
Међутим, људи који су били на челу народне странке, наговоре га да 
им остави својих пет бродова, да би се што више онемогућило кретање 
противника обећавајући да ће и они са своје стране снабдети бродове 
посадом и заједно са њим послати једнак број својих лађа. Он 
пристане, а они почну да скупљају, као бродску посаду, своје непри- 
јатеље. Ови, међутим, бојећи се да их не пошаљу у Атину, сместе се 
као молиоци у храму посвећеном Диоскурима. Никострат ипак за- 
тражи да се дигну и почне их убеђивати. Али, пошто није успео да 
их наговори, народ то узме као изговор да се наоружа: јер, тобоже 
иза тог неповерења и одбијања да плове не стоје баш најбоље намере. 
Тако народ дограби из кућа своје оружје и поубијали би све олигархе 
који би му пали у руке да их Никострат није спречио. Видећи шта се 
дешава, остали седну у Херин храм; а било их је најмање четири 
стотине. А народ, бојећи се да се ови не побуне, наговори их да се 
дигну и пребаце их на острво које лежи испред Хериног светилишта. 
Тамо су им слали све што им је било потребно за живот. 

76. У овом раздобљу грађанског рата, четвртог или петог дана 
после пребацивања људи на острво, педесет три пелопонеска брода 
стигну из Килене, где су се били укотвили после пловидбе из Јоније. 
Као и раније, њима је управљао Алкида, а пловио је и Брасида као 
његов саветодавац. Они се укотве прво у Сиботи, једној луци на копну, 
и у само свануће отплове према Коркири. 

77. Коркирани, будући у великој пометњи и уплашени приликама 
у граду, као и доласком флоте, почну истовремено да припремају 
шездесет бродова. И чим би који брод био попуњен посадом, слали 
би га против непријатеља, иако су их Атињани упозоравали да они 
треба да пусте Атињане да плове први а да Коркирани са целокупном 
својом флотом дођу за њима касније. Али, пошто су њихови бродови 
одређени за борбу против непријатеља били на све стране разбацани, 

два брода одмах побегну из строја, док су се на осталима посаде 

бориле једна са другом. У свему што се чинило не беше никаквог 
реда. Видевши ову збрку, Пелопонежани поставе према Коркирани- 
ма само двадесет бродова, а остале ставе насупрот дванаест атинских 
лађа, од којих су две биле Саламинија и Парал. 

78. Нападајући невешто и са малим бројем лађа, Коркирани су 
били на великој муци, што се тиче њиховог удела у борби, док 
Атињани, бојећи се бројне надмоћности непријатеља и заокружива- 
ња, нису нападали ни главнину флоте ни центар, већ су, наваливши 
на крилне положаје, потопили једну лађу. Потом су се распоредили 
у круг и наставили да плове око пелопонеске флоте покушавајући 
да унесу пометњу. Пошто то виде, Лакедемонци, сврстани насупрот 
Коркирана, у страху да се поново не догоди оно што се збило у 
Наупакту“, дођу у помоћ, те цела флота, сада уједињена, истовремено 
нападне Атињане. А ови одступе с кљуновима према непријатељу, 
како би коркирска флота могла побећи у луку са што већим бројем 
лађа, док су се они сами споро повлачили јер је непријатељска флота 
била сврстана против њих. Тако се развијала ова битка, која је трајала 
све до заласка сунца. 

79. Међутим, Коркирани, бојећи се да непријатељи као победни- 
ци не заплове према њиховом граду или да пребаце на бродове 
заробљенике са острва, врате ове у Херино светилиште и поставе 
страже да чувају град. Пелопонежани, међутим, иако су у бици били 
надмоћнији, не усуде се да нападну град, него отплове у луку на копну, 
одакле крену са тринаест коркирских бродова које су били заробили. 
А ни сутрадан не пођу у напад на град иако је у њему владало велико 
узнемирење и страх, и мада је, како кажу, Алкиду на то подстицао 
Брасида, чији глас није важио колико Алкидин. Уместо тога, они се 
искрцају на узвишицу код Леукимне и почну пустошити земљу. 

80. У међувремену, коркирски народ, у страху да бродови не 
крену у напад, отпочне преговоре са молиоцима и са осталим поли- 
тичким противницима, како би се град спасао. И наговоре неке од 
њих да се укрцају на бродове јер су Коркирани ипак успели да опскрбе 
посадом тридесет бродова. Међутим, Пелопонежани, пошто су све 
до подне пустошили земљу, отплове, а пред ноћим ватреним сигналом 
буде јављено да се из Леуке приближава шездесет атинских бродова. 
Све те лађе послали су Атињани као помоћ, под заповедништвом 
Туклеовог сина Еуримедонта, када су сазнали да је избио грађански 
рат у Коркири и да Алкида са својом флотом намерава да плови 
против Коркире. 

81. Пелопонежани тако још исте ноћи свом брзином крену кући, 
пловећи уз обалу. И пошто пренесу бродове преко Леукадске пре- 


62 Уп. П, 84: Формнон је тактичким маневром успео да победи четрдесет седам пелопонеских 
бродова, са само двадесет атинских. 

влаке да их не би приметили непријатељи ако би пловили около, пође 
им за руком да умакну. А Коркирани, чим примете да се приближавају 
атичке лађе и да су непријатељске лађе отпловиле, кришом уведу у 
град Месењане, који су пре тога били изван градских зидина, и 
заповеде им да са оним бродовима, које су опскрбили посадом плове 
у Хилајску луку. Док су се бродовима пребацивали тамо, поубијали 
су све непријатеље који су им пали у руке. И све оне, које су били 
наговорили да се укрцају на бродове, извуку на обалу и поубијају. 
Затим дођу у Херин храм и наговоре педесеторицу молилаца да се 
предају суду и потом их све осуде на смрт. Многи од оних прибегара 
који се нису дали наговорити, када су видели шта се догађа, почну се 
међусобно убијати, ту у самом храму, а неки су се вешали о дрвеће 
и уништавали сами себе, како је ко могао. За тих седам дана, док је 
Еуримедонт од доласка боравио овде са својом флотом од шездесет 
бродова, Коркирани су поубијали све оне које су сматрали за своје 
личне непријатеље, а као разлог истицали су да ови желе да униште 
демократију; премда су неки изгубили живот и због личних неприја- 
тељстава, а неке, пошто су давали новац на зајам, поубијали су њихови 
повериоци. И настаде смрт у свим могућим видовима. Све оно што 
се у таквим случајевима обично догађа, догодило се и овом приликом 
– па чак и горе од тога. Јер, отац је убијао сина, а неке су људе 
извлачили из храмова и испред њих их убијали. А било је и таквих 
који су умрли зазидани у Дионисовом светилишту. 

82. До таквих свирепости је водио грађански рат. А изгледао је 
утолико свирепији што је то био један од првих који су се догодили. 
Јер касније, када се, потресао такорећи читав хеленски свет и пошто 
су свуда били у сукобу, прваци демократских партија желели су да 
се доведу Атињани, а олигарси да се доведу Лакедемонци. И док у 
миру нису имали изговора, и нису били спремни да их позову у помоћ, 
сада, када су ове две државе биле у рату, противничке странке у 
различитим градовима сматрале су да је сасвим природно позивање 
савезника кад год су желеле да дође до преврата – како би нанеле 
штету противницима, а учврстиле свој положај. Тако су се, због 
грађанских ратова, десиле разне страхоте по градовима, какве се 
догађају и увек ће их бити докле год је људске природе, која је час 
суровија, час блажа, и која се испољава на различите начине, исто 
онако као што се мењају и околности у сваком одређеном случају. 
У миру и благостању и државе и појединци имају виши морал, јер 
нису против своје воље доспели у безизлазан положај. Али рат, који 
свакодневно људе лишава благостања, суров је учитељ, те код већине 
људи изазива страсти које одговарају околностима у којима су се 
нашли. И тако су у државама отпочели грађански немири; и они који 
су се касније дешавали ~ на глас о ономе што се већ догађало – ишли 
су до крајњих граница и у усавршавању нових злочина и чудовишним 

карактером својих осветничких поступака. Уобичајено значење ре- 
чи, у односу на поступке, произвољно је мењано. Безобзирна дрскост 
сматрала се као одлучна приврженост својој странци, а мудра предо- 
строжност као вешто прикривени кукавичлук; разборитост, као 
маска за мекуштво; а бити вешт у свему значило је не бити способан 
ни за шта. Брзоплета жестина приказивана је као судбинско опреде- 
љење правог човека, а безбедност само као згодан изговор да се 
устукне од превратничког делања. Осионом човеку се увек веровало, 
а сумњив је био онај који би му противречио. Онај који би успео у 
каквој сплетки сматран је за вештог човека, а онај који би га у томе 
прозрео за још вештијег. Онај који би се одлучио за то да му такве 
интриге нису потребне, сматрао се разбијачем странке и човеком 
који се плаши противника. Једном речи, било је пуно похвале за онога 
који би предухитрио некога у припремању каквог недела, као и за 
онога који би гурао у зло некога коме ни на ум није падало да тако 
нешто учини. Блиски рођак постајао је даљи од партијског једно- 
мишљеника, јер је тако страначки припадник био спремнији да без 
роптања срља у опасност. У политичка удружења није се улазило 
ради општег добра и према важећим законима, него из личног 
властољубља и у противности са постојећим правним поретком. 
Међусобно поверење између истомишљеника није било инспирисано 
божанским законом, већ пре заједничким кршењем закона. Лепе 
речи, упућене од стране политичких противника, ако су ови били на 
власти, сматрале су се као опрезност у вођењу јавних послова, а нису 
се приписивале великодушности. Више је вредело осветити се, него 
претрпети увреду. Свечане заклетве, ако би негде и дошло до поми- 
рења, биле су само тренутно на снази, пошто би их обе стране давале 
у безизлазном положају, јер није било друге помоћи. Ономе који би 
у одређеној ситуацији дрскошћу предухитрио противника, уколико 
би опазио да овај није на опрезу, освета је била слађа зато што је 
изневерио поверење него што би била да је отворено напао, и то не 
само зато што би сматрао да је тако сигурније, већ и стога што, 
добијајући на превару, стиче похвале због свог лукавства. Многи 
неваљалци више су волели да их зову вештим људима, него неспрет- 
ним поштењачинама. Док су се једнога стидели, другим су се поно- 
сили. 

Узрок свему томе била је жеља за влашћу, која долази из похлепе 
и частољубља и због претеране страначке заслепљености људи који 
учествују у страначким борбама. Страначке вође по градовима, и са 
једне и са друге стране, истицањем званичних фраза као што су 
„Политичка и правна једнакост за масе“, или ,,Умерена аристократи- 
ја“, водећи само на речима бригу о општим интересима, заправо су 
осигуравали похвалу за себе. Борећи се на све могуће начине да једни 
друге надмудре, они нису презали ни од најужаснијих злодела и трагали 


182 ТУКИДИД 


су за што је могуће страшнијим осветама, које нису остваривали у 
законским границама и на опште добро, него су их ограничавали (а 
ово важи за обе партије) само својим тренутним расположењем. Били 
су спремни и да доношењем неправилне судске одлуке или освајањем 
власти дизањем руке, односно насилним мерама, задовоље тренутно 
частољубље. Мако ниједна страна није држала много до строге 
побожности, ипак су они којима је пошло за руком да учине какво 
недело под плаштом слаткоречивости били на добром гласу, а неу- 
тралне грађане, који нису прихватили ниједну странку, уништавали 
су и једни и други, или због тога што нису хтели да се придруже 
њиховој борби, или из чисте злобе што су још увек живи. 

83. Тако су због грађанских немира у хеленском свету настале 
све могуће врсте изопачености. И она једноставност, која је најчешће 
саставни део племенитости, била је извргнута руглу и изгубила се, 
док су међусобно супротстављене страсти, праћене неповерењем, све 
више узимале маха. Није било те моћне речи, ни те гласне клетве 
која би томе стала на пут. Па чак ако су и били у надмоћном положају, 
на помисао да је свака сигурност безнадежна, више су пазили да нешто 
од некога не претрпе него што су били способни да верују другима. 
И као што се најчешће дешава, они који су били веће незналице 
обично би односили превагу. Јер, истовремено су страховали и због 
сопствених недостатака и због оштроумности политичких противни- 
ка, како не би с обзиром на своје свестрано образовање, били 
побеђени аргументима или надмудрени сплеткама. Тако су они де- 
лали, док су њихови противници, сматрајући да ће унапред предвидети 
ситуацију, с презиром одбијали да борбом остваре оно што могу 
добити интелигенцијом, и будући недовољно опрезни, многи од њих 
су лакомислено пропадали. 

84. Многе од ових свирепости догодиле су се први пут у Коркири: 
све могуће страхоте што их људи, којима се влада више насиљем него 
разбором, чине својим управљачима кад им ови за то пруже прилику; 
и оне, којима људи прибегавају мимо закона желећи да се ослободе 
сиромаштва и тешког живота, када отимају имање свога ближњега, 
као и оне неумољиве окрутности које људи не чине ради пљачке, јер 
су са својим противником на равној нози, већ стога што су обузети 

дивљом страшћу. У том тренутку, када се живот у граду потпуно 
пореметио, људска природа, која је сада потпуно надвладала законе, 
и која је била навикла да противно законима чини зло, са радошћу 
је откривала да не влада својим страстима, јер су оне јаче од пра- 
вичности, и да је непријатељ свега што је узвишено. Ниједан човек 
не би освету претпоставио побожности или лакомост правичности 
да није убитачне снаге злобе. И заиста, када хоће да се свете другима, 
многи људи не презају да згазе и укину опште моралне закона у које 
полажу наду они други мислећи да ће их ваљани закони штитити у 

тренуцима несреће. На тај начин се закони укидају и за потоња 
времена, при чему се не води брига о томе да би они некоме у невољи 
једном опет можда били потребни. 

85. Прво су, дакле, Коркирани у свом граду са таквом жестином 
иступили једни против других. Међутим, Еуримедонт отплови даље 
са својом флотом. Касније, коркирски бегунци (спасло их се пет 
стотина) заузму нека утврђења која су била на копну, те су господа- 
рили облашћу на супротној обали, која је припадала Коркири. И 
нападајући одатле, пљачкали су народ на острву и наносили му велику 
штету, тако да у граду настаде страшна глад. А у Лакедемон и Коринт 
слали су изасланике, како би се поново вратили у Коркиру. Али, 
пошто преко ових нису ништа могли да постигну, они касније набаве 
чамце и најамнике и пређу на острво. Било их је око шест стотина. 
Тада спале бродове да би се одрекли сваке наде у успех, уколико не 
заузму земљу, попну се на брдо Истону, и пошто тамо подигну 
утврђење, почну убијати народ у граду, док су земљу држали под 
својом влашћу. 

86. При крају овог лета Атињани пошаљу на Сицилију“ двадесет 
бродова под заповедништвом Лахета, сина Меланоповог, и Хереаде, 
сина Еуфиловог, пошто су Сиракужани и Леонтинци међусобно 
заратили. Осим Камарињана, савезници Сиракужана били су сви 
остали дорски градови, то јест, они који су се на почетку рата 
придружили лакедемонском савезу, иако нису учествовали у самом 
рату. На страни Леонтине били су халкидски градови и Камарина. 
Од италских градова, Локрани су били са Сиракужанима, а Регијци 
са Леонтињанима, јер су били племенски сродни. Леонтински савез- 
ници упуте, дакле, изасланство у Атину да им Атињани пошаљу 
бродове – и због старијег савезништва“, а и стога што су били Јоњани 
– пошто су их Сиракужани потиснули и са копна и са мора. Атињани 
им пошаљу флоту под изговором да се ради о рођачким односима, а 
заправо с намером да би спречили извоз жита са Сицилије на 
Пелопонез, и да би претходно проверили да ли постоји могућност да 
Сицилију ставе под своју власт. Тако, заједно са својим савезницима, 
почну да ратују у Регију у Италији. И дође крај лета. 

87. У току следеће зиме“, куга поново нападне Атињане. Она, 
додуше, никада није сасвим ни престала, иако је било и тренутака 
предаха. Други пут је трајала не мање од годину дана, док је она прва 
харала читаве две године, тако да је то било највеће зло које је Атину 
снашло и које је нанело највећу штету њеној држави. Од куге је умрло 


63 Ово је први атински поход на Сицилију, извршен 427. г. пре н. е. Други, са далеко тежим 
последицама, 415—413. год., описан је у М1 и УП књизи. 

64 Овај стари савез обновљен је 433-432, а леактинско посланство водио је познати софист 
Горгија. 

65 Други налет куге десио се 427/26. год. 

најмање четири хиљаде и четири стотине хоплита у војсци, као и 
триста коњаника", а број страдалих становника не може се ни 
одредити. У исто време догодио се и велики број земљотреса у Атини, 
на Еубеји и Беотији, а нарочито у беотском Орхомену. 

88. А Атињани на Сицилији и у Регију крену у ратни поход против 
такозваних Еолских острва, пошто услед несташице воде није било 
могуће заратити против њих у току лета. Ова острва настањена су 
книдским колонистима Липаранима, који станују на једном од ових 
острва а зове се Липара. Са овог острва они одлазе и обрађују друга 
острва, Дидиму, Стронгилу и Хијеру. Народ ове области верује да 
Хефест има своје ковачнице у Хијери пошто се чини као да из тога 
острва ноћу избија велика ватра, а дању дим. Ова острва леже спрам 
сикулске и месенске земље и била су савезници Сиракузе. Зато су 
им Атињани пустошили земљу, али пошто се њихови становници 
нису хтели предати, они отплове у Региј. И дође крај зиме и заврши 
се пета година овога рата који је описао Тукидид. 

89. Почетком лета“, Пелопонежани и њихови савезници дођу 
све до Истма, под командом Агида“, сина лакедемонског краља 
Архидама, са намером да упадну у Атину. Али, пошто се догодило 
више потреса, до упада у Атику није дошло. Отприлике истовремено 
са земљотресима, море се код Оробије на Еубеји повукло са онога 
дела који је представљао тадашње копно, а затим је, вративши се у 
огромном таласу, преплавило један део града. Море се, додуше, 
делимично повукло, али је други део прогутао обалу и тамо где је 
некада било копно свуда се ширило море уништивши све људе, који 
на време нису стигли да се склоне у несеља на већој висини. И у 
близини острва Аталанте, које леже уз обалу опунтских Локра, 
десила се слична поплава, која је однела један део атинског утвр- 
ђења““ и један од два уз обалу укотвљена брода, док је у Папарету“ 

дошлодо повлачења воде, али не идо поплаве, и догодио се земљотрес 
који је оборио један део градског зида, пританеј и неколико кућа. 
Сматрам да је узрок томе било то што је тамо где је земљотрес био 
најјачи, море било потиснуто а затим се поново изненада вратило и 
тако поплаву учинило још силнијом. Без земљотреса, како се мени 
чини, тако нешто не би се могло догодити. 

90. Тог истог лета заратише и остали, како је коме било згодно. 
На Сицилији су већ ратовали Сикули, и то једни против других, а 


6А Губици су били врло велики, једна четвртина, мажда чак и једна трећина војника са почетка 
рата. 

67 Следе догађаји 426. год. прек. е. 

68 Архидам је умро 427. г. прен. е. Наследио га је син Агид П који је био краљ до 399. г. Агид је 
утествовао у Архидамовом рату, али је главни успех постигао у барбама 418. г. на Пелопанезу 
(уп. даље У, 60), Важну улогу имао је у тзв. Декелејском рату и потом у опсади Атине на крају 
рата. Његове војничке способности Тукидид ке цени по заслузи. 

69 Аталанта је била утврђена да би заштитила Еубеју од гусарских напада из Локриде (П, 32). 

7! Пәларет се налази на северу Еубеје. 

такође и Атињани заједно са својим савезницима. Али ја ћу споменути 
само она дела која су понајвише вредна помена, али и она која су 
извршили Атињани заједно са својим савезницима, или која су, пак, 
против Атињана учинили њихови ратни противници. Када су атин- 
ског команданта Хореаду у рату убили Сиракужани, Лахет, који је 
тада имао сву власт над флотом, зарати, у друштву својих савезника, 
против Миле у Месенији. Случајно се десило да су у Мили била 
смештена два одреда Месењана и да су ови направили заседу против 
људи који су приспели бродовима, али Атињани са својим савезни- 
цима натерају их у бекство и поубијају велики број оних који су 
припремили заседу. Затим навале на утврђења и приморају их да им 
добровољно предају Акропољ ида заједно са њима крену у рат против 
Месене. По доласку Атињана и њихових савезника, покорили су се 
и Месењани, предали таоце и пружили остале доказе о својој верно- 
сти. 
91. Овог истог лета пошаљу Атињани око Пелопонеза тридесет 
лађа под командом Демостена’', сина Алкистеновог, и Прокла, сина 
Теодоровог, као и шездесет бродова и две хиљаде хоплита на Мел 
под заповедништвом Никератовог сина Никије. Јер, Мељани, иако 
су били острвљани, нису желели да се покоре нити да ступе у атинско 
савезништво, док су Атињани желели да их на то натерају. Али 

како Мељани нису хтели да се покоре, иако им је и земља била 

пустошена, Атињани се дигну са Мела и отплове у Ороп у Грајској 

области, а хоплити, приспевши ноћу, крену одмах пешке у Танагру у 

Беотији. Ту им се на уговорени знак листом придруже сви они 

Атињани који су ради тога копном дошли под командом Хипника, 
сина Калијиног, и сина Тукловог, Еуримедонта. Пошто су се улого- 
рили, пустошили су тога дана у области Танагре, а и ноћ су тамо 
провели. Следећег дана победе Танагране, који су изашли да се са 
њима боре, затим неке Тебанце који су овима прискочили у помоћ, 
и, пошто покупе оружје изгинулих у боју, поставе победни знак и 
врате се натраг: једни у град, а други на бродове. А Никија, запло- 
вивши уз обалу са својих шездесет бродова, опустоши приморје 
Локриде и затим се врати кући. 

92. Отприлике у исто време Лакедемонци у Трахинији оснују 
своју колонију, Херакл еју?, са следећом намером: сви Малејци поде~ 
љени су у три племена – Параљане, Хијерејце и Трахињане. Међу 
овима, Трахињани, које су Етејци дотукли у рату, намеравали су у 
почетку да се придруже Атињанима, али бојећи се да им ови неће 


71 Атински војсковођа Демостен је, пасле неуспеха који су овде описани, постигао врла значајан 
успех у искрцавању код Пила на Пелопонезу (уп. ІУ, 2. и д.). 

72 Упорно одбијање Мељана довешће њихов град до пропасти. Тукидид овој неправедној акцији 
Атињана посвећује посебан одељак, У, 84-116. 

73 Место за оснивање Хераклеје, у средњој Грчкој, било је врло добро одабрано. Налази се на 
путу између Тесалије и Атике, који се одатле могао контролисати. Спартански војсковођа 
Брасида користиће се управо Хераклејом при свом продору на север, уп. ІУ, 78. 

бити лојални, изаберу Тејсамена за посланика и отправе га у Лаке- 
демон. А са њим узму учешћа и посланици из лакедемонске метро- 
поле Дориде, који су имали исте захтеве, јер су и њих саме Етејци 
упропастили. Пошто Лакедемонци ово саслушају, желећи да помогну 
Трахињанима и Дорцима, закључе да треба основати насеобину. А 
чинило им се и да град има добар положај с обзиром на рат са 
Атињанима. Ту се могла опремити флота за напад на Еубеју јер је 
прелазак на острво тако био краћи, а место је могло да буде корисно 
и као полазна тачка за напад на трачку обалу. Једном речју, они су 
свим срцем желели да оснују насеље. Потом запитају бога у Делфима 
и на његову заповест пошаљу колонисте, који су се састојали од 
Спартанаца и перијека, као и осталих Хелена који су желели да пођу 
за њима. изузимајући Јонце, Ахајце и нека друга племена. Колонисте 
су предводила три Лакедемонца: Леон, Алкида и Дамагон. Пошто су 
се припремили, подигну нове зидине око града, који сада носи име 
Хераклеја, и који је удаљен око четрдесет стадија од Термопила, а 
двадесет од мора. Изграде и докове за бродовље, и, да би се град 
могао лакше чувати, преко самог теснаца затворе пролаз према 
Термопилима. 

93. У почетку, док су се колонисти за тај град почели прикупљати, 
Атињани су се плашили и мислили да се колонија оснива највише 
ради напада на Еубеју, јер је раздаљина морем до Кенеја на Еубеји 
веома мала. Међутим, касније, ствари су се збиле мимо њиховог 
очекивања, јер од овога града није дошла никаква невоља. А узрок 
је био следећи: Тесалци, који су били веома моћни у тој области, и 
чија је земља била угрожена због овог насељавања, бојећи се да се 
њихови суседи и сувише не осиле, уништавали су колонију и читаво 
време ратовали са новим насељеницима, све док их нису истребили. 
А било их је у почетку веома много, јер је свако дошао без икаквог 
страха, сматрајући да је град безбедан, пошто га оснивају Лакедемон- 
ци. И сами управљачи, које су послали Лакедемонци, знатно су 
допринели да овај подухват пропадне јер су становништво свели на 
сасвим незнатан број заплашивши већину насељеника својом лошом, 
а понекад и неправедном управом. То је био разлог што су их суседи 
лако савладали. 

94. Истог лета, некако истовремено са задржавањем Атињана 
на Мелу, они Атињани који су се налазили на тридесет бродова и 
крстарили око Пелопонеза, прво су у Еломену у Леукадији из заседе 
уништили неке стражарске посаде а затим су у већем походу кренули 
на Леукаду са свим Акарнанцима који су се придружили експедицији, 
са свим својим људством, осим становника Оинијаде – са Закинћани- 
ма, Кефалонцима и са пегнаест керкирских бродова. Леукађани, пак, 
иако им је земља била пустошена и изван и унутар саме превлаке, у 
којој се налази и Леукада и Аполонов храм, притиснути мноштвом 
непријатеља, држали су се мирно. Акарнанци, међутим, затраже од 

атинског заповедника Демостена да се ови опколе зидом, сматрајући 


ПЕЛОПОНЕСКИ РАТ, ТРЕЋА КЊИГА 187 


да ће тако лакше извести опсаду и ослободити се града који је према 
њима увек био непријатељски расположен. Али, баш у ово време, 
Месењани наговоре Демостена да би била добра прилика за њега, 
пошто је окупљена толика војска, да се изврши напад на Етолце, јер 
су они били у непријатељству са Наупактом, па, ако успе да их победи, 
лако ће и преостали део копна у том крају ставити под атинску власт. 
Додуше, Етолци су велико и ратоборно племе, али станују по раштр- 
каним селима која нису утврђена зидинама. А пошто користе само 
лако оружје, неће бити тешко, говорили су Месењани, да се савладају 
пре него што се скупе ради заједничке одбране. Саветовали су га и 
да прво нападне Аподоћане, затим Офноњане, а после њих Еуритан- 
це, који чине највећи део Етољана, а говоре веома тешко разумљивим 
језиком и, како се прича, једу пресно месо. Па, ако се ова племена 
покоре, и друге ће лако то исто учинити. 

95. Демостен допусти да га наговоре, не само да би учинио по 
вољи Месењанима, него највише стога што је сматрао да може, без 
војне силе из Атине, са својим савезницима са копна, и уз помоћ 
Етољана, сувоземним путем навалити на Беотију и пролазећи преко 
озолских Локра доћи до дорског Китинија са Парнасом на десној 
страни, све док се не спусте у Фокиду. Фокиђани би се но свој прилици 
радо придружили војном походу, јер су одувек гајили пријатељство 
према Атињанима, или би се могли силом натерати да то учине с 
обзиром на то да је Беотија први сусед Фокиђана. И тако се Демостен 
дигне са свом војском и поред противљења Акарнанаца доплови, уз 
обалу, у Солиј. Пошто је Акарнанцима саопштио свој план, и како 
они нису хтели да га прихвате, јер није био вољан да блокира Леукаду, 
Демостен, без њих, са осталом војском укључи Кефалењане, Месе- 
њане, Закинћане и три стотине атинских морнара на својим бродо- 
вима (док се петнаест коркирских бродова вратило кући), и крене у 
војни поход против Етољана. Демостен је напад извршио из Енеона 
у Локриди, а озолски Локрани били су му савезници и требало је да 
са целокупном својом војном силом, у унутрашњости земље, крену у 
сусрет Атињанима. А како су они били суседи Етолаца и слично 
наоружани, сматрало се да ће бити од велике помоћи на овом војном 
походу као и због тога што су познавали етолски начин ратовања и 
саму земљу. 

96. Пошто је са војском провео ноћ под ведрим небом, око храма 
Немејског Зевса, где је, како се прича, песника Хесиода“ од тамо- 
шњих становника задесила смрт (а било му је и предсказано да ће га 
то снаћи у Немеји), Демостен, чим је сванула зора крене у Етолију. 


74 Хесиод је један од најстаријих грчких песника. Античка традиција сматрала га је савремени- 
ком Хомера, са којим је чак имао такмичење у песничко) вештини. Од Хеснода нам је сачуван 
дидактички си „Послови и дани“, који се може користити и као изкор за познавање пољопри- 
вреде у архајска доба. Друго Хесиаодово дело, ..Теогонија“, представља први хеленски тео- 
лошки спис о постанку богова и света, а заснован је на врло старој традицији. 

Првог дана заузме Потиданију, другог Крокилеј, а трећег Теихиј, где 
се и задржи, а ратни плен пошаље натраг у Еупалиј у Локриди. 
Намеравао је да прво заузме остала места и да се тако, уколико 
становници Офиона не би хтели да му се покоре, врати у Наупакт и 
поново против њих зарати. Али, све његове намере, оне пређашње, 
првобитно смишљене, а ни оне потоње нису могле остати скривене 
од Етољана, јер чим је војска крочила у Етолију, сви су дошли у помоћ 
у пуном војном саставу, чак и они најудаљенији Офиоњани који 
насељавају области све до Малијског залива. Такође, дошли су да 
помогну и Бомијци и Калијци. 

97. Месењани су, међутим, Демостену дали отприлике исти савет, 
као и први пут. Пошто су га поново обавестили да је покоравање 
Етолаца лака ствар, саветовали су да се што брже крене на насеља 
и да се не чека да се сви удруже и против њих сврстају, него да 
покушају да одмах заузму прво место на које се наиђе на путу. И тако 
он послуша Месењане, уздајући се у своју срећу, и пошто му ништа 
није стајало на путу, не сачекавши Локриђане, који су имали да му 
пруже помоћ (пошто је највише оскудевао у лако наоружаном људ- 
ству), он крене на Егитиј; и у налету силом га заузме. Становници су 
кришом побегли и заузели положаје на брежуљцима око града који 
је лежао на једној узвишици удаљеној од мора највише осамдесет 
стадија. Међутим, Етолци, који су већ били стигли у помоћ до Егитија, 
нападну на Атињане и њихове савезнике, силазећи са свих страна у 
трку са брежуљака и гађајући копљима; затим, повлачећи се кад год 
би се атинска војска кретала напред, а нападајући када би се ови 
повлачили. Битка се углавном водила наизменично: гоњењем и 
повлачењем. Међутим, и у једном и у другом случају, Атињани су 
горе пролазили. 

98. Све док су стрелци имали стреле и док су могли њима да се 
служе, Атињани су одолевали (Етолци су, будући лако наоружани, 
под ударцима стрела стално натраг узмицали). Али, пошто им је 
погинуо заповедник, стрелци се разбежаше, и док су хоплити били 
преморени, пошто су дуже времена трпили велике напоре, Етолци 
притисну и стану их гађати копљима, те се они најзад окрену да беже 
и гинули су упадајући у провалије из којих није било повратка, у 
непознатом крају. Наиме, десило се да је погинуо Месењанин Хромон, 
који им је био вођа пута. А Етолци, људи брзоноги и лако наоружани, 
гађали су многе који су били у бекству, пошто су их пратили у стопу, 
и убијали су велики број оних који би залутали с пута и улазили у 
шуме, одакле није било повратка, доносећи ватру и палећи је свуда 

око њих. Бежање и пропаст атинске војске збивало се на све могуће 
начине. А преживели војници тешком муком побегну на море, у Енеј 
у Локриди, одакле су и кренули. Изгинули су многи савезници, а од 
Атињана око сто двадесет хоплита. Тако је велики број људи, истих 

година старости – доиста најбољих људи града Атине – пропао у 
томе рату. А погинуо је и Прокле, један од заповедника. Пошто од 
Етолаца, по споразуму, добију натраг своје мртве и пошто се врате 
у Наупакт, буду касније бродовима пребачени у Атину. Демостен се, 
међутим, задржао у Наупакту и околини, бојећи се Атињана због 
онога што се догодило. 

99. Некако у то време, атинска војска у Сицилији доплови у Локре 
и приликом искрцавања савлада оне Локране који су дошли да се 
боре против њих и заузме пограничну тврђаву, постављену на реци 
Халеку. 

100. Овог истог лета Етолци, који су већ раније послали у Коринт 
и Лакедемон три посланика – Офиоњанина Толофа, Еуританца 
Бориаду и Аподочанина Тисандра, захтевали су да им се пошаље 
војска против Наупакта, пошто је овај град довео против њих Ати- 
њане. Лакедемонци, пред јесен“, пошаљу три хиљаде савезничких 
хоплита, међу којима је било шест стотина из Хераклеје, града 
недавно основаног у Трахинији. А команду над војском имао је 
Еурилох, коме су се придружили и Спартанци Макарије и Менедеј. 

101. Када се војска састала у Делфима, Еурилох пошаље гласника 
у озолску Локрију, пошто преко њих води пут у Наупакт. Поред тога, 
намера му је била и да их одвоји од Атињана. Од Локриђана, са њима 
су највише сарађивали грађани Амфисе, јер су се бојали мржње 
Фокиђана. Пошто су му ови први дали таоце, они, у страху од војске 
која је наваљивала, наговоре и остале да то учине: најпре своје суседе 
Мијонце (одакле је прилаз Локриди био најтежи), а затим Ипнејце, 
Месапе, Тритејце, Халејце и Толофоњане, Хесијце и Еантејце. Сви 
су ови узели учешћа у ратном походу, једино су Олпејци дали таоце, 
али им се нису придружили. А Хијејци не дадоше таоце, пре него што 
су им заузели једно село, звано Полис. 

102. Пошто су извршили све припреме, а таоце сместили у 
Китинион у Дориди, Еурилох крене с војском преко Локриде на 
Наупакт и успут заузме два њихова града, Енеон и Еупалиј, која нису 
хтела да им се придруже. Стигавши у Наупакт, пошто су им Етолци 
већ пришли у помоћ, они стану да пустоше поља и неутврђено 
предграђе, које и заузму; и пошто нападну на коринтску насеобину 
Моликриј, под влашћу Атине, они је освоје. Али, десило се да Атињанин 
Демостен, који се још налазио у околини Наупакта, после повлачења 
из Етолије, знајући унапред за долазак војске, и бојећи се за град, дође 
и, с муком, због свог напорног повлачења из Леукаде, наговори Акар- 
нанце да дођу и помогну му око Наупакта. Они пошаљу са њим, на 
бродовима, хиљаду хоплита, који уђу у место и спасу га. Међутим, 


75 Та је било крајем септембра или почетком октобра 426. г. прен. е. 

постојала је и опасност да неће моћи издржати пошто је градски зид 
био дуг, а браниоци малобројни. Еурилох и његови људи, приметивши 
да је ушла војска и да се град не може заузети на јуриш, не врате се 
на Пелопонез, него у област која се данас зове Еолида – у Калидон 
и Плеурон и у друга места у том крају; као и у Просхиј у Етолији. 
Међутим, дођу им Амбракијци те их наговоре да заједно са њима 
крену у напад на амфилохијски Арг и на осталу Амфилохију, а 
истовремено и на Акарнанију, говорећи да ће, ако ове потчине, сви 
копнени савезници склопити савезништво са Лакедемонцима. Еури- 
лох поверује, и пошто отпусти Етолце, није вршио с војском никакве 
покрете у тим крајевима, све док не зарате Амбракијци и док им се 
он не прикључи у близини Арга. И тако се лето сврши. 

103. Међутим, следеће зиме, Атињани на Сицилији, заједно са 
својим хеленским савезницима и са оним Сикулима које су Сиракужани 
присилили да им буду поданици и савезници и који су се сада одметнули 
од ових и пришли Атињанима, почну да нападају на сикелски град Инесу, 
чију су тврђаву држали Сиракужани и, пошто им не пође за руком да 
је заузму, они се повуку. Приликом одступања, навале на савезнике, 
који су наступали иза Атињана, а они Сиракужани који су били у 
утврђењима, баце се на њих, натерају један део војске у бекство, а 
приличан број и поубијају. После тога Лахет и Атињани изврше са 
бродова на неколико места искрцавање у Локриди и на реци Кикину 
победе у боју око три стотине Локриђана, који су изашли против њих 
под командом Проксена, сина Капатоновог. Потом узму оружје са 
погинулих и повуку се. 

104. Исте ове зиме, према неком пророчанству, Атињани изврше 
очишћење Дела“. То је већ раније извео тиранин Пизистрат””, додуше 
не целог острва, него само онога дела који је био надоглед храма. 
Овога пута било је очишћено цело острво, и то на следећи начин: све 
гробове мртвих, који су постојали на Делу, уклоне и објаве да убудуће 
на острву нико не сме ни умирати нити рађати децу, већ да све то треба 
пребацити у Ренеју. Јер, Ренеја је тако незнатно удаљена од Дела да је 
самоски тиранин Поликрат", који је једно време имао моћну флоту и 
који је, пошто је господарио осталим острвима, заузео и Ренеју, посветио 
ово острво Делском Аполону и ланцем га везао са Делом. После тога 
очишћења, Атињани су први пут прославили празник који се славио сваке 
пете године. А и у прастара времена, постојао је на Делу велики сабор 
Јоњана, као и становника суседних острва. Светковини су присуствовали 
и жене и деца, као што то и сада чине Јоњани за време Ефеских игара. 


75 Дел је острвце које има централни положај у Егејском мору. Чувсно је по Аполановом 
сьлилишту, који је – по легенди – ту и рођен. 

Т7 О Пизистратовом "ишћењу Дела (у 6. 6.) приповеда и Херодот, Историји 1, 64. 

ТА Поликрат је био тиранин на острву Саму у 6 н, Под његовом владом Сам је постао значајна 
поморска сила; изграђени су лука, водовод, чунсни Херин храм и др. 

Ту су се одржавала и надметања у гимнастици и музици, а поједини 
градови доводили су тамо и хорове. Да је тако било сведочи и Хомер 
у следећим стиховима из химне Аполону:" 


Некада је, Фебе, Дел био најдражи твоме срцу, 
када су се бројни Јонци у дугој одећи окупљали, 
заједно са децом и женама својим 

у твојој улици, где су те игром, песничењем 

и песмом разгаљивали, помињући ти име 
сваки пут када би се упуштали у борбу. 


А да је било и музичког такмичења на коме су учествовали 
такмичари, види се јасно из следећих стихова ове исте химне. Пошто 
је споменуо делски хор, Хомер своју похвалу женама завршава овим 
стиховима: 


Ходите сада, и нека Аполон заједно 

с Артемидом буде милостив. А ви, девојке, 

остајте ми, све заједно! И сетите ме 

се и у каснија времена кад год неки други 

ратник и становник ове земље 

приспе на ово острво и упита вас: ,,О, девојке, који вам 
је човек од свих певача, који овде навраћају, најслађи 
и у коме највише уживате?“ А ви ћете, све углас, 
радосно одговорити: “Слепи човек који на кршевитом 
Хију живи.“ 


Тако је, дакле, посведочио Хомер, показујући да је и у старо 
време постојао велики сабор и свечаност на Делу. И касније, Атињани 
иострвљани наставили су да шаљу, заједно са жртвама, и своје хорове, 
али такмичења и највећи део осталих церемонија нису се више 
одржавали, због разних несрећа, све док Атињани нису успоставили 
ова надметања додавши и коњске трке, чега раније није било. 

105. У току те исте зиме становници Амбракије изврше обећање 
којим су придобили Еурилоха да тамо држе војску. Они зарате на 
амфилохијски Арг са три хиљаде хоплита и заузму Олпе“, једно 
утврђење на окомитом узвишењу близу мора, које су учврстили 
Акарнанци, и служили се њиме као заједничким судским трибунатом, 
а које је удаљено двадесет пет стадија од града Арга, на морској 
обали. Међутим, један део Акарнанаца дође у помоћ Аргу док се 
други сместе у једном месту у Амфилохији, по имену Крене, да пазе 


79 Химна у част Аполона спомиње се већ у Илијади (1, 472—474), а Тукидид овде наводи њене 
одломке. 
81 Олпе су освојене у новембру 426. г. прен. е. 

да се Пелопонежани, са Еурилохом, не би неопажено састали са 
Амбракијцима. Они такође пошаљу по Демостена, који је предводио 
атинску војску у Етолију, да им буде командант, а пошаљу и по 
двадесет атинских бродова који су се случајно налазили око пелопо- 
неске обале под командом Тимократа, сина Аристотеловог, и Хије- 
рофона, сина Антимнестовог. Амбракијци код Олпа пошаљу једног 
гласника у град Амбракију позивајући народ да им листом дође у 
помоћ јер су се бојали да се Еурилохови људи неће моћи пробити 
кроз земљу Акарнанаца и да би, у том случају, битка пала само њима 
на терет. А, ако би хтели да се повуку, могло би бити опасно. 

106. Међутим, пошто Пелопонежани са Еурилохом дознају да су 
Амбракијци стигли у Олпе, крену из Просхија што су могли брже да 
им пруже помоћ, и прешавши Ахелој“, стану напредовати кроз 
Акарнанију, која је била незаштићена јер је послала Амбракијце у 
помоћ Аргу. И док су са десне стране имали град Страт и његову 
стражарску постају, са леве стране била им је сва остала Акарнанија. 
Пошто су прешли земљу Страћана, упуте се кроз Фтију, идући затим 
уза саму границу Медеона, па преко Лимнеје. Тако стигну до земље 
Агрејаца, која није више представљала део Акарнаније, али је била 
пријатељска. Пошто су се дочепали брда Тијама, које припада Ар- 
гивцима, пређу преко њега и, када је већ пала ноћ, спусте се у област 
Аргиваца и, прошавши код Крене неопажено између града Арга и 
акарнанске страже, придруже се у Олпама Амбракијцима. 

107. Пошто су се састале, обе армије се истога дана зауставе код 
Метрополиса и ту се улогоре, а Атињани, кратко време после тога, 
стигну са двадесет бродова у Амбракијски залив да помогну Аргив- 
цима. А дошао је и Демостен са две стотине месенских хоплита и 
шездесет атинских стрелаца. Бродови су стајали у близини Олпијског 
брега и затварали га са морске стране. Међутим, Акарнанци, и мањи 
број Амфилошана, јер су већину ових Амбракијци на силу задржали, 
већ су се били искупили у Аргу и припремили за битку са својим 
противницима, а Демостена заједно са његовим стратезима изаберу 
за заповедника целе савезничке војске. Он их доведе близу Олпа и 
ту се улогоре. Једна велика гудура раздвајала је две војске. Ту су 
мировали пет дана, а шестога дана обе се стране сврстају за битку. 
Међутим, пелопонеска војска била је већа од Демостенове те је ову 
заокруживала. Демостен, бојећи се да не буде опкољен, направи 

заседу на неком излоканом и блатњавом путу, обраслом жбуњем, са 
укупно четири стотине хоплита и лако наоружаних војника. Намера 
му је била да у тренутку судара његове трупе скоче са тог скривеног 
места и приђу с леђа тамо где су непријатељи били надмоћнији. И 


81 Ахелојје гранична река између Етолије и Акарнаније. 

пошто је и код једних и код других све било спремно, ухвате се 
укоштац. Демостен је са Месењанима и извесним бројем Атињана 
држао десно крило. Остали део држали су Акарнанци, сврстани по 
племенима, и они амфилохијски копљаници који су били присутни. 
Пелопонежани и Амбракијци, били су сврстани заједно, изузев Ман- 
тинејаца, који су били збијени више на левом крилу, иако не баш на 
самом крају, јер је тај крајњи положај држао Еурилох са својим 
људима, постављајући се насупрот Месењанима и Демостену. 

108. Када су се већ ухватили укоштац и када су Пелопонежани 
заокружили десно крило својих противника, навале на њих из заседе 
Акарнанци, баце се на њих одостраг и натерају их у бекство, тако да 
нису више пружали отпор, него су, у страху, већину војске повукли 
у бег, а пошто су видели да је уништено све оно што је било најбоље 
у Еурилоховим трупама, обузме их још већи страх. А Месењани су 
били ти који су се на томе месту борили уз Демостена и који су 
обавили највећи део посла. С друге стране, Амбракијци и они са 
десног непријатељског крила победили су непријатеље, сврстане 
насупрот њима, и гонили их све до Арга. И заиста, они су од свих 
народа онога краја били најратоборнији. Међутим, када су се вратили 
и видели да им је већина војске поражена, и пошто су остали 
Акарнанци и даље на њих вршили притисак, с муком измакну у Олпе, 
а многи су међу њима и изгинули јер су јуришали без икакве 
дисциплине и реда, сви осим Мантинејаца, који су већином узмицали 
у бојном поретку, боље него сва остала војска. И битка се заврши 
касно увече. 

109. Сутрадан, после погибије Еурилоха и Макарија, Менедај на 
своју руку преузме команду, и пошто је пораз био огроман, био је на 
великој муци: како да издржи блокаду ако и даље буде опседнут 
атинском флотом и са копна и са мора, или, како да се срећно избави 
ако буде одступао. И тако он пошаље Демостену и акарнанским 
савезницима понуду за преговоре о повлачењу, а такође и о преузи- 
мању погинулих. И ови врате мртве, а сами подигну тријумфални 
знак и покупе око три стотине својих погинулих војника. Како нису 
могли свима јавно обећати повлачење, Демостен, са својим акарнан- 
ским стратезима, тајно да сагласност да се Мантинејци и Менедај као 
и остале пелопонеске војне старешине и други утицајни људи међу 
њима могу хитно вратити својим кућама. Демостен је хтео да изолује 
Амбракијце и мноштво најамника, а пре свега да оцрни Лакедемонце 
и Пелопонежане код тамошњих Хелена да су их ови издали, пошто 
су водили бригу о ономе што је за њих најпогодније. Потом Пелопо- 
нежани највећом брзином покупе своје мртве и сахране их онако 
како се могло. А они којима је било дозвољено, тајно су се припре- 
мили за одлазак. 

110. Међутим, Демостену и Акарнанцима стигне глас да Амбра- 
кијци из града, са свим својим људством, као одговор на прву поруку 
из Олпа, крећу у помоћ, преко Амфилохије, у намери да се споје са 
војском код Олпа, не знајући ништа о ономе што се догодило. 
Демостен сместа пошаље један део војске, да унапред припреми 
заседу и заузме чвсте положаје, и да истовремено изврши припреме 
како би са осталом војском кренуо против непријатеља. 

111. У међувремену, Мантинејци, као и они са којима је склопљен 
споразум, под изговором да иду по грање и дрва за потпалу, напу- 
штали су логор и одлазили у групицама, скупљајући истовремено оно 
ради чега су тобоже изашли. И пошто су већ били на извесном 
одстојању од Олпа, они убрзају корак. Али Амбракијци и сви они 
други који су случајно дошли у групи заједно, када схвате да ови 
одлазе, и сами јурну у трку желећи да их достигну. Међутим, Акар- 
нанци испрва помисле да сви бегунци одлазе без икаквог договора 
ипи споразума и тако крену да гоне и Пелопонежане. Али када су их 
неки од команданата почели у томе спречавати, говорећи да је са 
овима склопљен договор, неко се баци на њих копљем у уверењу да 
су их издали. Касније, међутим, пуштали су Мантинејце и Пелопо- 
нежане, док су Амбракијце убијали. Било је много расправљања и 
забуне око тога да ли је неко Амбракијац или Пелопонежанин. Тако 
их је поубијано око две стотине. А остали побегну у суседну земљу 
Агреиду и ту их прими агрејски краљ Салинтиј, који им је био 
пријатељ. 

112. Међутим, војска из града Амбракије стигне у Идомену. 
Идомена се састоји од два прилично висока брега“, Од ова два брега 
један, и то онај већи, запоседну трупе које је из логора у току ноћи 
унапред био послао Демостен, док су, случајно, онај нижи претходно 
заузели Амбракијци, који су ту и преноћили. Пошто је вечерао и чим 
се спустило вече, Демостен и преостала војска крену одмах и док се 
он с једном половином кретао кланцем, други део је ишао преко 
Афилохијских планина. У само праскозорје војска навали на Амбра- 
кијце, који су још били на спавању, и који нису ни слутили шта се пре 

тога догодило, већ су мислили да су то њихови војници. Јер, баш ради 
тога Демостен је и ставио у први ред Месењане“ и саветовао им да 
их ословљавају на дорском дијалекту како би код предстража задо- 
били поверење. А, с друге стране, нису се могли добро видети јер је 
још била помрачина. И тако они навале на војску Амбракијаца, 
натерају је у бекство и многе на лицу места поубијају, док остали 
крену да беже у планине. Али пошто су путеви били унапред запо- 


Ю Не зна се на које брегаве тачно Тукидид мисли. Сигурно је једино да се налазе између 
Амбракије и Арга, вераватно северно од Олпа. 
кЗ Мессњани су нассљени у Наупакту отприлике тридесет година пре ових догађаја, уп. 1, 103. 

седнути, а, у исти мах, Амфилошани су добро познавали своју земљу 
и били лако наоружани у поређењу са хоплтима, док ови други нису 
познавали земљу и нису знали куда да крену, упадали су у провалије 
и губили животе од унапред припремљених заседа. Бежећи на све 
могуће начине, неки су се чак кретали према морској обали која није 
била далеко, и када би угледали атинске бродове који су, за време 
битке, пловили уз обалу, они су пливали према њима, мислећи у оном 
паничном тренутку да им је можда боље да их поубијају они са 
бродова, ако тако мора бити, него да их то снађе од омражених 
Амфилошана, варвара и најогорченијих непријатеља. Таквом су злу, 
дакле, били изложени Амбракијци. Од великог мноштва само се мали 
број спасао и вратио у град. Акарнанци, пак пошто са мртвих скинуше 
плен и поставише победни знак, поново се врате у Арг. 

113. Сутрадан дође Атињанима гласник од оних Амбракијаца 
који су из Олпа побегли код Агрејаца, и затражи да се покупе мртви 
погинули после прве битке, када су, заједно са Мантинејцима и 
осталима који су били обухваћени споразумом, излазили из Олпа, а 
да сами нису били обухваћени договором. Када је гласник угледао 
оружје оних Амбракијаца који су стигли из града, зачудио се колико 
га је било. Он наиме није знао за несрећни удес, него је мислио да 
оружје припада његовим саборцима. А неко га упита зашто се чуди 
и шта мисли колико је његових другова погинуло. Тај је питао 
мислећи да гласник долази од оних који су се борили код Идомене. 
Гласник, међутим, одговори да мисли да их је било највише две 
стотине, а онај који му је поставио питање продужи следећим речима: 
„Јасно је да ово овде оружје није оружје од две стотине људи, већ од 
преко једне хиљаде.“ На то гласник рече: „Онда то оружје не припада 
нашим борцима“, а овај договори: „Јесте, ако сте се то ви борили код 
Идомене.“ „Али ми се јуче нисмо ни са ким борили, него прекјуче 
приликом повлачења. Јуче смо ратовали са онима који су из Амбра- 
кије дошли вама у помоћ“. Када је, међутим, гласник чуо и схватио 
како је уништена војска која им је дошла у помоћ из града, заплаче 
и запрепасти се величином несреће која их је задесила, те оде одмах 
несвршена посла, не тражећи више погинуле. Јер, био је то највећи 
удес у току целог овог рата, који је икад задесио један хеленски град 
за тако мало дана. А ни број оних који су погинули нисам забележио 
јер изгледа невероватно да је, према казивању, толико мноштво 
погинуло, у поређењу са величином самога града. Међутим, сигурно 
знам да су Акарнанци и Амфилошани хтели да послушају Атињане 
и Демостена, и да су кренули у напад на Амбракију, они би је при 
првом јуришу заузели. Заправо, они су се бојали да би Атињани, 
уколико би заузели град, могли да им буду много опаснији суседи. 

114. Акарнанци потом поделе трећи део ратног плена Атињани- 
ма, а остали део разделе по градовима. Део који је припао Атињанима 

116. Истог овог пролећа покуља вулканска лавина из Етне, што 
се и раније догађало и опустоши један део области која је припала 

буде им отет при повратку кући. Али вотивни дарови који леже по 


атинским храмовима, три стотине паноплија““, били су издвојени као ; 

Демостенова својина и он их је лично донео. Десило се да му је после Катањанима, који живе испод Етне, највеће планине на Сицилији. 

оне несреће у Етолији и таквог подвига повратак био мање опасан. Прича о изпиЕЕулеана. доводиа-педесетекодрчешоюнанрае 

У Наупакт се врате и они Атињани који су пловили на двадесет ерупције"? и да је у свему било три провале откако Хелени бораве на 

бродова. Чим су Атињани и Демостен отишли кући, Акарнанци и Сицилији. Све НИЛИ ИМ ВН АРОН ИУДИНЕ 
рата који је описао Тукидид. 


Амфилошани споразумно допусте Амбракијцима, Пелопонежанима, 
који су били побегли Салинтију, и Агрејцима да напусте Оинијаде, 
где су се били преместили пошто су напустили Салинтија. Акарнанци 
и Амфилошани закључе са Амбракијцима уговор у трајању од сто 
година и то под следећим условима: да Амбракијци, заједно са 
Акарнанцима, не ратују против Пелопонежана, нити да се Акарнанци 
удружују са Амбракијцима против Атињана, већ да једни другима 
пружају помоћ против Атињана. Затим, Амбракијци морају да врате 
она места и таоце које тренутно држе, а који припадају Амфилошани- 
ма и да никако не пружају помоћ Анакторију, пошто је у неприја- 
тељству са Акарнанцима. Пошто се у томе свему сагласе, прекину 
ратно стање. После тога Коринћани пошаљу у Амбракију један свој 
одред од око три стотине хоплита, под командом Ксеноклеиде, сина 
Бутикловог, и они стигну на циљ пошто су се с тешком муком 
пребацивали преко копна. Тако су се одиграли догађаји у Амбракији. 

115. Исте ове зиме Атињани, који су се налазили на Сицилији, 
искрцају своје бродове у Химери у договору са Сикулима из уну- 
трашњости, који су већ били ушли у пограничне крајеве Химере, а 
затим отплове према Еолским острвима. Пошто се поново врате у 
Региј, дознају да је атински заповедник Питодор, син Исолохов, дошао 
да наследи Лахета као команданта флоте, јер су сицилијански савез- 
ници допловили у Атину и убедили Атињане да треба да им пошаљу 
у помоћ велики број лађа, па иако њихову земљу под својом влашћу 
држе Сиракужани и то само са незнатним бројем лађа, потиснути с 
мора, они су припремили флоту и удруживали се, решени да то не 
допусте. Атињани опреме људством четрдесет бродова, с намером 
да их њима пошаљу јер су, с једне стране, мислили да ће се, на тај 
начин, и рат тамо брже окончати, а, са друге, желели су и да их поуче 
поморству. Тако, дакле, они пошаљу Питодора, једног од стратега, 
са мањим бројем лађа. Намеравали су да са бројнијом флотом 
пошаљу и Софокла, сина Состратидиног, и Еуримедонта, сина Ту- 
кловог. И Питодор, пошто је већ имао заповедништво над Лахетовом 
флотом, отплови крајем зиме да заузме војничко упориште на Ло- 
крима, које је Лахет већ једном био освојио. Али пошто га Локрани 
победе у бици, он се поново врати у Региј. 





85 Ова, по Тукидиду прва ерупција од досељавања, догодила се приближно 475/74. г. Тукидид 
мажда овде није довољно прецизан, јер на другом месту налазимо датовање ерупције Етне 


8% Паноплија је пуно наоружање хоплита: оклоп, кацига, штит, копље и мач. 479. г. (уп. КопаШу, ор. си. 11,93). 


ЧЕТВРТА КЊИГА 


1. Следећег лета, када је класало жито, десет сиракушких, а исто 
толико и локријских бродова дођу у Месену“, на позив њених ста- 
новника, и заузму је, тако се Месена одметне од Атињана. Сира- 
кужани су то учинили највише зато што су видели да то место пружа 
упоришта за напад на Сицилију, па су се бојали да би Атињани на 
њих могли навалити са већом војном силом – док су Локрани“, из 
непријатељства према становницима Регија“, желели да их савладају, 
и са мора и са копна. Поред тога, Локрани су упали са својом војском 
у Региј како би спречили његове становнике да пруже помоћ Месе- 
њанима; а и неки бегунци из Регија који су живели међу Локранима 
подстицали су их да нападну. У Регију је већ дуже време био грађански 
рати утаквим околностима било им је тешко да се одупру Локранима, 
те су ови утолико више нападали. Пошто опустоше земљу, Локрани 
повуку своју пешадију док је флота наставила да чува Месену. Остале 
бродове су попуњавали посадом с намером да их тамо укотве и да 
оданде воде рат. 

2. Отприлике у пролеће, пре него што је жито сазрело, Пелопо- 
нежани и њихови савезници упадну у Атику под вођством лакеде- 
монског краља Агиса, сина Архидамовог, и пошто се улогоре, почну 
да пустоше земљу. Атињани, међутим, као што су раније предвидели, 
пошаљу четрдесет бродова на Сицилију, заједно са два преостала 
команданта: Еуримедонтом и Софоклом, јер је Питодор, трећи за- 
поведник, већ био стигао на Сицилију. Овој двојици наложе да када 
буду пловили поред Коркире' брину о Коркиранима, које су пља- 
чкали бегунци са планине. А тамо је већ било допловило шездесет 


1 Следе догађаји из 425. г. прен. е. 

2 Месена, град на источној обали Сицилије; чешћи је дорски облик имена овог града, Месана 
(данас Месина). Основана је око 725, г. пре н. е. под именом Занкле, а њена рана историја 
готаво је непозната. Месену су 493. г. освојиле избеглице са Самоса, уз помоћ владара из 
Регија, а ускоро је насељавају и Месењани – отуд наво име града. Средином 5. века ослобађа 
се зависности од Регија и доживљава процват који је потрајао до 396. г. када ју је срушила 
Картагина. 

3 Месена је била у тав. халкидијској групи градова, блиских Атини, а непријатељски распо- 
ложених према дорским градовима на Сицилији, на челу са Сиракузом. 

4 Локри (Епизефирски) су дорски град на југу Италије, који су око 700. г. пре н. е. основали 
Локрани, из континенталне Грчке. Локри су били јак град, савезник Сиракузе која му је 
помагала у борби против конкурента, Регија: одржали су се и у римска доба. 

5 Региј (данас Ређа), на најзападнијем рту Италије, наспрам Месене, основан је ока 720. г. пре 
н. е. Био је моћан град, у сталном непријатељству са Сиракузом и Локрима. Ови су га, 
здружени, најзад разорили, 387. г. 

6 Отомеуп. Ш, 115. 

7 НаКоркири се обично пристајало током пловидбе на Сицилију. 

пелопонеских бродова као помоћ оној странци на планини. Како је 
у граду владала велика глад, мислили су да ће лако узети ствар у своје 
руке. Демостену, који се иначе по повратку из Акарнаније повукао 
из јавног живота, на његов сопствени захтев, буде дозвољено да се 
са ових четрдесет бродова, ако жели, може послужити приликом 
похода око Пелопонеза. 

3. Када, међутим, Атињани доплове до Лаконије и дознају да се 
пелопонески бродови већ налазе у Коркири, Еуримедонт и Софокле 
били су за то да се што брже иде на Коркиру, али им Демостен 
заповеди да се прво зауставе у Пилу“, да тамо ураде оно што је 
потребно, а затим да наставе пут. Они се успротиве, али изненадна 
олуја усмери флоту према Пилу. Демостен одмах затражи да се то 
место утврди (због тога је и пловио са њима) и укаже им на велику 
количину дрва и камења, као и на то да је место по својој природи 
учвршћено и изоловано, с обзиром на околину која је надалеко била 
пуста. Јер, од Спарте Пил је удаљен највише четири стотине стадија 
и налази се у земљи која је некад била Месенија. Лакедемонци су га 
називали Корифасиј. Међутим, команданти рекоше да на Пелопонезу 
постоје и други неутврђени висови, које би могао да заузме, ако већ 
хоће да град баца у трошак. Али, Демостен је сматрао да ово место 
има преимућство над другима, пошто је у близини лука. Месењани 
су ту од давнина становали и пошто говоре истим језиком као и 
Лакедемонци, највише би могли да им нашкоде ако буду одатле 
нападали, а истовремено би били најпоузданији чувари тог места. 

4. Пошто, због неповољних прилика за пловидбу, није могао да 
увери ни стратеге ни војнике, а касније ни командире које је упознао 
са планом, војска је мировала, све док беспослене војнике, није 
спопала жеља да опколе то место и да га утврде. И тако се лате посла 
и прегну да га заврше. Пошто нису имали гвоздених справа за обраду 
камена, они су бирали камење и слагали га онако како је који могао 
да се уклопи. А блато, ако је где било потребно, носили су на леђима, 
пошто нису имали посуде, погуривши се да би га могли најбоље 
задржати и склопивши руке позади да се не би просуло. На све могуће 
начине су се журили да би предухитрили Лакедемонце и да учврсте 
најосетљивије тачке пре него што ови нападну. Међутим, ово место 

највећим делом било је природно чврсто и зид му није био потребан. 

5. Што се тиче Лакедемонаца, они су случајно славили неки 
празник, па и поред тога што су све сазнали, ипак то олако приме: 
тобоже, ако они крену у напад, Атињани их неће ни сачекати, а ако 
то и учине, они ће на јуриш заузети место. Задржавало их је и то што 

је војска још била одсутна, у Атини. И тако Атињани, у року од шест 


8 Пил се налази на југозападној обали Пелопонеза, у Месенији, изнад залива који је врло 
погодан за луку. 

дана, учврсте зидом место са стране копна и тамо где је било 
најпотребније, и оставе Демостена са пет бродова да га чува. Затим 
узму главни део флоте и пожуре на пут према Коркири и Сицилији. 

6. Када Пелопонежани, који су били у Атици, дознају да је Пил 
заузет, почну се журно враћати кући, јер су Лакедемонци и краљ Агис 
сматрали да је питање Пила ствар која дубоко задире у њихове личне 
интересе. Поред тога већина је трпела оскудицу у храни, јер су упали 
у Атику још док је жито било зелено, а поред тога, војска је страдала 
и због великог невремена чија је силина била већа него што је 
уобичајено у то доба године. Тако су се стекли са свих страна услови 
да се војска што брже повуче из Атике, те је тај напад био од свих 
осталих најкраћи – задржали су се свега петнаест дана. 

7. Окупивши мали број Атињана из стражарских постаја и велики 
број војника од суседних савезника, отприлике у исто ово време, 
атински командант Симонид заузме, издајом његових становника, 
Ејон“, мендејску насеобину у Тракији која је била непријатељски 
расположена према Атињанима. Али пошто су Халкиђани и Боти- 
јејци одмах притекли у помоћ, Симонид буде избачен и многи му 
војници изгину. 

8. Пошто се Пелопонежани врате из Атике, сами Спартанци, као 
и они перијеци који су становали у непосредној близини, сместа 
изврше напад на Пил, док се долазак осталих Лакедемонаца одвијао 
спорије, пошто су се тек вратили из једног другог ратовања. Било је 
јављено целом Пелопонезу да се што брже дође у помоћ Пилу, а исто 
тако обавесте и шездесет бродова који су се налазили код Коркире 
и који су били пренети преко Леукадске превлаке и, неопажено од 
атичке флоте у Закинту, стигли на Пил. А била је присутна и 
пешадија. Али пре него што је пелопонеска флота приспела на Пил, 
Демостен пошаље унапред, тајно, две лађе да јави Еуримедонту и 
Атињанима који су били на бродовима у Закинту, да им одмах дођу 
у помоћ јер је место у опасности. И тако бродови, према поруци коју 
је послао Демостен, заплове највећом брзином. Међутим, Лакеде- 
монци се припреме да навале на утврђење и са копна и са мора, 
надајући се да ће лако заузети једну грађевину прављену на брзу руку 
и у којој борави незнатан број људи. А пошто су претпостављали да 
ће атичка флота из Закинта доћи у помоћ, имали су намеру, уколико 
утврђење пре тога не заузму, да затворе улаз у луку како би Атиња- 
нима онемогућили да се у њој укотве. 

Острво по имену Сфактерија пружа се дуж обале и, лежећи 
сасвим уз њу, осигурава луку и сужава улаз бродовима. Тако, на 
супротној страни од атинског утврђења и Пила могу да уплове само 


9 Овај Ејон не треба мешати са Ејоном код Амфипоља, о којем ће бити речи у овој књизи, 
1 Ж. 

два брода, док на другој страни, према осталом делу копна, могу 
упловити осам или девет. Цело је острво било прекривено шумом и 
непроходно, јер је било ненасељено, а дугачко највише до петнаест 
стадија.!" Лакедемонци су намеравали да затворе улаз бродовима са 
кљуновима окренутим споља. И пошто су се бојали да би Атињани 
са тог острва могли водити рат против њих, пребаце на њега хоплите, 
док остале распореде дуж копна. На тај начин, мислили су, острво ће 
бити мање приступачно Атињанима, а исто тако и копно, јер није 
било места за искрцавање. И пошто уз обалу Пила није била лука, 
осим онога улаза са морске стране, Атињани неће ниоткуда моћи да 
нападну и да пруже помоћ својим људима. А мислили су да би и без 
поморске битке и велике опасности, по свој прилици, могли да освоје 
то место пошто у њему није било хране, а опкољено је само после 
кратке припреме. Пошто тако одлуче, искрцају на острво хоплите, 
коцком изабране из свих војничких чета. А пребацивале су се већ 
раније и друге групе, смењујући једна другу, док је оних последњих, 
тамо заробљених, било четири стотине двадесет, поред хелота који 
су им били пратиоци. Заповедник им је био син Молобров, Епитада. 
9. Када је Демостен видео да Лакедемонци имају намеру да 
нападну истовремено и флотом и пешадијом, почне и он да се спрема. 
И пошто одвуче у утврђење и огради кољем оне тријере, које су му 
још биле на располагању (и које су му биле остављене) он наоружа 
морнаре са ових бродова простим штитовима, од којих је већина била 
направљена од врбовог прућа. Јер, у том пустом крају није се могло 
набавити оружје, већ су га узели из неке гусарске лађе са тридесет 
весала и једне лаке лађице, које су се случајно ту нашле, а припадале 
су неким Месењанима. Било је, наиме, око четрдесет тих Месењана 
које је Демостен искористио заједно са осталима. Већину, дакле, ових 
ненаоружаних као и наоружаних људи он распореди на положајима 
окренутим копну, који су били најбоље утврђени и најчвршћи, и 
заповеди им да одбију непријатељску пешадију уколико би их напа- 
дала. А он сам, одабравши између свих војника шездесет хоплита и 
мањи број стрелаца, крене из утврђења према оном месту на обали 
где је очекивао да ће непријатељ покушати да се искрца, у онај крај 
који је био неприступачан и стеновит и окренут морској пучини. И 
пошто су зидине Атињана биле на томе месту најслабије, мислио је 
да ће непријатељ ту најпре и навалити. Атињани се нису никако 
надали да би их неко икада флотом могао победити, тако да то место 
нису темељно утврдили. Међутим, ако они баш навале да се искрцају, 
онда би се то место и могло заузети. Према томе, он пође уза саму 





10 Острво Сфактерија дугачко је, у ствари, двадесет четири стадија. Како примећује Еолићу (ор. 
си. П, 2 Јос.), у овом одељку има неколико нетачности те врсте. 

морску обалу и построји хоплите да би, ако икако узмогну, спречили 
искрцавање непријатеља и охрабри их овим речима: 

10. „Војници, другови моји у овом опасном подухвату, нека се 
нико од вас у тако тешкој невољи не прави одвећ паметан тиме што 
би тачно проценио сву погибељ која нам се испречила. Нека радије, 
не мислећи ни на што, крене право на противника пун поуздања да 
ће из тих опасности изаћи као победник. Јер, кад човек доспе у овакву 
невољу, као што је случај са нама, најмање је прихватљиво раз- 
мишљање, већ треба што брже прихватити борбу. Што се мене тиче, 
видим да је преимућство на нашој страни, ако одлучимо да останемо 
где смо, ако се не уплашимо од њиховог мноштва и не изгубимо наш 
садашњи повољнији положај. Што се тиче тога места, наша предност 
је у његовој неприступачности. Јер, ако останемо на бранику, оно 
нам је савезник, али ако одступимо, и поред тога што је место тешко 
приступачно, до њега ће се лако доћи, уколико га нико не буде бранио. 
Тада ћемо имати још страшније непријатеље пошто ће им бити 
отежана одступница уколико их ми снажно не притиснемо. Иако 
бисмо их лако могли одбити док су на бродовима, кад једном сиђу на 
тле, тада су са нама равноправни. А што се тиче њиховог броја, и он 
не треба одвећ да нас брине. Мада их је много, они ће се борити у 
мањим групама због тешкоћа око пристајања уз обалу. И та војска, 
мада бројно већа, не бори се на копну под истим условима као и наша, 
– него се бори са бродова где су неопходне и многе друге погодности. 
Зато сматрам да су те њихове неповољне околности противгежа 
нашем недостатку у погледу броја војника. Истовремено, позивам 
вас, који сте Атињани и који из искуства знате да је против неприја- 
теља на обали немогуће искрцавање са бродова ако овај чврсто држи 
положај и не повлачи се из страха пред буком весала и ужасавајућег 
призора бродова који се обрушавају. Позивам вас, дакле, да останете 
на својим местима и да, одбијајући непријатеља на рубу морских 
таласа, спасете и себе и овај положај.“ 

11. Када их је Демостен овако осоколио, Атињани се јако охрабре 
и пришавши ближе обали, построје се уза само море. Лакедемонци 
се приближе са својом копненом војском и нападну на утврђење, а 
истовремено навале и са бродовима, којих је било тридесет три и 
којима је командовао Спартанац Тразимелида, син Кратесиклов. И 
он навали баш тамо где је Демостен и очекивао, док су се Атињани 
бранили са обе стране, и са копна и са мора. Пелопонежани, међутим, 
поделивши своје бродове у мање скупине – пошто већи број није 
могао пристати уз обалу – и одмарајући се наизменично, почну с 
бродовима да наваљују снајвећим одушевљењем и бојним покличима, 
не би ли потиснули непријатеља и освојили тврђаву. А од свих се 
највише истицао Брасида. Као заповедник ратне лађе Брасида је 
опазио, будући да је место било стеновито, да се многи заповедници 


206 ТУКИДИД 


и крманоши, чак и тамо где је било могуће пристати, устручавају и 
чувају бродове да се не разбију у комаде. Зато је гласно викао да није 
лепо да штеде дрвену грађу, а да гледају како су непријатељи у 
њиховој земљи изградили утврђење, те да се силом искрцају, па макар 
поломили бродове. Савезнике је позивао да се не устручавају да у 
оваквим околностима жртвују своје лађе Лакедемонцима, као нак- 
наду за њихова велика доброчинства, већ да терају лађе на обалу и 
да се на било који начин искрцају и савладају и људе и само то место. 

12. И не само да је гонио остале, већ је, приморавајући и свог 
сопственог крманоша да пристане уз обалу, крчио пут према месту 
за искрцавање. И док је овај покушавао да се искрца, буде погођен 
од Атињана, а пошто је задобио много рана, онесвести се, и како је 
пао у предњи део брода, штит му склизне у море. Овај штит, избачен 
на копно, Атињани касније узму и употребе као победни знак, који 
подигну у спомен на овај напад. 

Иако су остали Пелопонежани показали велику спремност, било 
им је немогуће да се искрцају због неприступачности предела, као и 
због самих Атињана који су чврсто држали положај и никако нису 
узмицали. Срећа се тако преокренула да су Атињани са земље, и то 
лаконске земље, спречавали лакедемонско искрцавање, док су се 
Лакедемонци, пред очима Атињана, искрцавали на своју рођену тери- 
торију која је била у непријатељским рукама. Јер, велики део ла- 
кедемонске славе састојао се у томе што су они били углавном копнена 
сила и најјачи са својом пешадијом, док су Атињани били поморци 
далеко надмоћнији са својом флотом. 

13. Пошто су тога дана, а делимично и следећега, нападали, они 
се зауставе. Трећега дана пошаљу известан број лађа у Азину по 
дрвену грађу, за ратне справе, надајући се да ће зид насупрот луци, 
упркос својој висини, заузети справама, јер је и искрцавање овде било 
веома повољно. У међувремену је приспело и педесет атинских 
бродова!! из Закинта, пошто су дошле у помоћ и неке лађе које су 
стражариле у Наупакту, као и четири брода са Хија. Али, пошто виде 
да су и копно и острво пуни хоплита, а да су у луци лакедемонски 
бродови који нису имали намеру да исплове, они тада, не знајући куда 
да пристану, заплове ка Проту, једном пустом острву недалеко од 
Пила, и тамо преноће. Сутрадан се навезу на море, припремљени за 
поморску битку, уколико непријатељи буду хтели да им нисплове у 
сусрет на отвореној пучини. А ако то не учине, да они само уплове 


у луку. 


П Број четрдесет, како је забележено у рукописима, захтева исправку. КотіПу (ор. си. стр. 178) 
предлаже исдесет, имајући у виду да је бродова већ у почетку било четрдесет (уп. напред, 2) 
и да им је стигла помоћ (пет лађа поменутих у 5., мање три лађе из погл. 8). Предложену 
псправку оправдава и податак из погл. 23, да појачање од двадесет бродова повећава флоту 
на седамдесет бродова. 

Међутим, Лакедемонци нити изађоше из луке да се супротставе 
Атињанима, нити су блокирали улаз у луку, као што су намеравали, 
него су, остајући мирно на обали, попуњавали бродове људством и 
припремали их, уколико би неко упловио у луку, да се ту боре, пошто 
је била довољно пространа. 

14. Када то опазе, Атињани навале на њих са обе стране улаза у 

луку крмама окренутим напред и натерају у бекство велики број лађа, 
које су већ биле у покрету. Гонећи их на малом одстојању, многе од 
њих оштете, те су пет бродова заробили, међу њима један заједно са 
посадом; док су на остале наваљивали чак и када су се повукле на 
копно. А они бродови који су укрцавали посаду били су уништени 
пре него што су се и навезли на море. Неке бродове су празне 
привезали и вукли, док им се људство надало у бекство. Лакедемонци, 
када то виде, обузети силним болом због ове несреће, јер су им људи 
били одсечени на острву, јурну у помоћ и, загазивши у море под пуном 
ратном опремом, хватали су се за лађе и покушавали да их повуку 
натраг. И свако је мислио да неће бити успеха, ако и сам лично не 
учествује у томе подухвату. Настаде велики метеж у борби за бродове, 
јер су и један и други променили свој уобичајени начин борбе. 
Лакедемонци су, узбуђени и пренеражени, са копна водили поморску 
битку, док су Атињани, који су били надмоћнији и хтели до краја да 
искористе своју ратну срећу, водили са својих бродова копнену битку. 
И пошто су једни другима задали много мука и рана, они се раздвоје, 
а Лакедемонци спасу своје празне бродове изузев оних заробљених 
у почетку. Када се и једни и други поврате у своје логоре, Атињани 
поставе победни знак, врате погинуле, покупе олупине бродова и 
одмах почну “да плове око острва и да га држе под присмотром, 
сматрајући да су људи на њему сада одсечени. А Пелопонежани, као 
и они који су им са свих страна притекли у помоћ, остану и даље на 
положају код Пила. 

15. Када је у Спарти било јављено шта се догодило код Пила, 
сматрајући то за велику несрећу, Лакедемонски главари одлуче да 
највиши заповедници сиђу у логор, да виде како стоји ствар и да се 
налицу места посаветују шта да се ради. Када су видели да је немогуће 
помоћи људима на острву – а нису хтели да их изложе опасности да 
трпе глад или да буду савладани од бројно јачег непријатеља, одлуче 
да о Пилу закључе споразум са атинским стратезима – уколико ови 
пристану – и да ради овог споразума пошаљу посланство у Атину и 
покушају да што брже поврате своје људе. 

16. Пошто команданти прихвате предлог, буде склопљен спора- 
зум под следећим условима: Лакедемонци треба да предају Атиња- 
нима све оне лакедемонске бродове којима су се борили, које треба 
пребацити у Пил, као и све ратне лађе које се налазе у Лаконији и 
њих такође предају Атињанима; и да не дижу оружје на утврђења ни 

са копна ни са мора. А Атињани треба да допусте да Лакедемонци 
са копна шаљу људима на острву одређени оброк хране, две атичке 
мерице јечменог брашна, боцу вина и месо: а њиховим слугама 
половину од ове количине. То све да се шаље под надзором Атињана, 
И ниједан теретњак да тамо не плови кришом, а Атињани да, као и 
раније, чувају острво али да се на њега не искрцавају, нити да нападају 
Пелопонежане с војском ни са копна ни са мора. Ако, међутим, једна 
или друга страна ово било у чему прекорачи, споразум се раскида. 
Овај је уговор на снази док се лакедемонски изасланици не врате из 
Атине, а Атињани су дужни да их у једној тријери одвезу у Атину, и 
опет натраг допреме. По њиховом повратку тај се споразум гаси, а 
Атињани су обавезни да врате натраг флоту у оном стању у којем су 
је примили. Уговор је склопљен под тим условима и било је предато 
шездесет бродова а и посланици буду отпослати. Када стигоше у 
Атину, рекоше овако: 

17. „Грађани Атине, нас су Лакедемонци послали да средимо 
ствари око наших људи на острву, тако да смо убеђени да ће оно што 
вама буде од користи у садашњим околностима, с обзиром на нашу 
несрећу, донети и нама признање. Не служимо се, мимо обичаја, дугим 
говорима, напротив, иако је одлика наше земље да не употребљавамо 
много речи тамо где је и мало довољно, ипак ако се укаже прилика 
да са више речи објаснимо оно што иде у прилог нашем послу, ми 
чинимо што је целисходно. И зато наше речи немојте примити 
непријатељски, и не сматрајте да ми желимо да вам дајемо лекције, 
као онима који ништа не разумеју, него да то схватите само као 
подсетник онима који и сами знају какву одлуку треба да донесу. У 
вашој је власти да садашње срећне околности окренете у своју корист, 
не само тиме што ћете задржати оно што већ поседујете, него што 
ћете поред тога задобити још и поштовање и славу, и нећете по- 
грешити, као људи који су се домогли каквог неочекиваног успеха. 
Јер се они увек надају да ће се, због неочекиване среће у садашњем 
тренутку, дочепати нечега још већег. Међутим, они којима су се 
дешавале промене и среће и набоље и нагоре, поступају разложније, 
тако да се мање уздају у своју срећу а што је, како се из искуства 
види, својствено и вашој држави, а по свој прилици, још у већој мери, 
и нашој. 

18. Тога ћете постати свесни ако погледате ову нашу несрећу: да 
се ми, који уживамо највеће поштовање код свих Хелена, налазимо 
пред вама – ми, који смо раније сматрали за наше превасходно право 
да дајемо оно што смо сад дошли да од вас тражимо. Па ипак, та 
несрећа није нам се догодила ни због тога што нам је недостајало 





12 То је врло обилно следовање, кад се упореди са оним које су добијали спартански краљеви 
(према Иаплрији Херодота, М1, 57, уп. Копићу, 24 Іос.). 

моћи, нити стога што смо имајући је и сувише постали обесни, него 
зато што смо се, живећи увек у истим околностима, преварили у 
рачуну, а то исто догађа се и свим другим људима. И ви не бисте 
смели сматрати због садашње моћи ваше државе, као и због ових 
ваших нових освајања, да ће вас срећа увек пратити. Мудри људи се 
одликују тиме што сматрају да је њихова срећа варљива (а они су ти, 
који ће се и према несрећи односити најразумније). Они такође мисле 
да када се човек налази у рату, не може учествовати само у оном делу 
који сам одабере, него онако како га случај води. А такви људи 
најтеже пропадају јер се не одушевљавају, верујући претерано у свој 
војнички успех, него обично искористе тренутак када им све полази 
за руком да би закључили мир. Добро би било, Атињани, када бисте 
и ви тако сада са нама поступили, како не бисте, можда, уколико нас 
не послушате, једнога дана претрпели неуспех, што вас може задесити 
на различите начине, и да се не би сматрало да сте и ваш садашњи 
успех задобили пуким случајем, остаје вам могућност да оставите 
потомству глас о снази и мудрости који не подлежу никаквом нага- 
бању. 

19. Лакедемонци вас, дакле, позивају да закључите уговор и да 
прекинете рат, нудећи вам мир, савезништво, искрено пријатељство 
и најприсније међусобне односе, а заузврат захтевају само враћање 
људи са острва. Сматрају, такође, да је најбоље, и за једну и за другу 
страну, да се не ствара опасна ситуација, да неко од опсађених, 
уколико му се укаже прилика за спас, умакне и против ваше воље, 
или да дође до још веће несреће ако бисте извршили опсаду острва. 
Сматрамо, међутим, да се велика непријатељства најсигурније могу 
прекинути ако неко ко може да постигне исти успех милосрђем не 
тражи освету тиме што би, као победник у рату, везао своје против- 
нике присилном заклетвом и склопио мир под неравноправним усло- 
вима, већ да побеђује свога непријатеља великодушношћу, нудећи за 
помирење услове умереније него што овај очекује. Јер у том случају 
противник је обавезан да се не свети, као што би учинио да је над 
њим била извршена принуда, него је дужан да узврати великодушност 
и из осећања стида биће спремнији да остане при ономе што је 
уговорио. А људи су више склони да се тако опходе према озбиљнијим 
непријатељима него према онима са којима имају безначајне несу- 
гласице. Обично се дешава да радо прихватају пораз из руку оних 
који добровољно попуштају, али да иду до краја и мимо здравог 
разума против оних који се држе исувише охоло. 

20. Као никада до сада, ово помирење било би и за једне и за 
друге добра ствар, пре него што нас директно не погоди нешто 
непоправљиво, из чега ће неизбежно произаћи вечно непријатељство 
које ће, поред општег, имати и лични караткер, а васће лишити онога 
што вам ми сада нудимо. Док све још није одлучено – а у питању је 

ваш углед и наше пријатељство – и док наш несрећни пораз допушта 
разумно решење а не срамоту која нас је због њега задесила, хајде 
да се помиримо и да се уместо рата определимо за мир да бисмо 
осталим Хеленима прекратили мучење. А они ће, за све то, вас 
сматрати најзаслужнијим. Јер, они ратују, а да и не знају која је од 
наших двеју држава отпочела рат, али ако дође до престанка рата, у 
чему ви сада имате одлучујућу улогу, Хелени ће вама исказати 
захвалност. А ако се одлучите за мир, само од вас зависи да ли ћете 
задобити поуздано пријатељство Лакедемонаца, на које вас они 
позивају, излазећи им љубазно у сусрет и не вршећи никакав прити- 
сак. А погледајте и све предности које се ту сасвим природно крију. 
Јер, ако се ми и ви сложимо, остали хеленски свет, који је слабији од 
нас, указаће нам највеће поштовање.“ 

21. Тако рекоше Лакедемонци и мислили су да ће Атињани, који 
су раније прижељкивали окончање рата, али су били спречени од 
стране оних Спартанаца који су се томе противили, радо прихватити 
понуђени мир и предати заробљенике. Међутим, Атињани су сматра- 
ли да могу закључити уговор кад год им се прохте, пошто имају 
заробљенике на острву, и тежили су да извуку што више. На то их је 
највише наводио Клеон, син Клеајнетов, народни вођа који је у то 
време био веома утицајан у народу.“ И он их наговори да се људи 
на острву морају претходно предати, такође и своје оружје, и да их 
треба пребацити у Атину. Па пошто стигну, да Лакедемонци врате 
Нисеју, Пеге, Троизен и Ахају, које нису узели у рату, него су их према 
једном ранијем споразуму уступили Атињани – када су били у невољи 
и у време када су много више желели споразум него сада. Под тим 
условом могу добити своје људе и закључити уговор на онолико 
времена на колико се обе стране договоре. 

22. На овај одговор Лакедемонци ништа не узврате, него затраже 
да се изабере једно веће које ће са њима преговарати и пошто саслуша 
све појединости, одобрити без журбе оно о чему ће се и једни и други 
сагласити. На то их Клеон жестоко нападне, истичући да је већ раније 
знао да они нису ништа поштено намеравали и да је то и сада јасно, 
пошто нису вољни да говоре пред народом, већ желе да се састану 
са малим бројем одабраних већника. Али ако имају на уму нешто 
поштено, нека то изјаве пред свима. Лакедемонци, међутим, видећи 
да им је немогуће да пред народном скупштином дају изјаву – иако 
су можда мислили да би на то, с обзиром на њихов тежак положај, 

требало пристати – и бојећи се да не би били оцрњени код савезника 
ако буду стављали предлоге на које не би добили повољан одоговор, 





13 Грчко мдамотатос може се схватити и као „онај који је највише слушан“. Нијансе у значењу 
овде су врло важне; уп. и Тукидидову прву оцену Клеона, Ш, 36. 

и схвативши при том да Атињани на њихове предлоге не одговарају 
на разуман начин, врате се из Атине несвршена посла. 

23. Пошто се врате, одмах буде раскинуто примирје о Пилу. 
Лакедемонци су захтевали да им се врате бродови како је било 
договорено. Али, Атињани нису хтели да их предају, пошто су 
истицали као приговор да је, противно споразуму, било напада на 
тврђаву, а истицали су и друге примедбе које није вредно ни споми- 
њати, остајући чврсто при свом ставу да је било речено да се споразум 
раскине ако се изврши ма и најмање прекорачење. Лакедемонци су 
то побијали и, пошто задржавање бродова прогласе незаконитим, 
врате се кући и поново отпочну рат. И тако се око Пила, с обе стране, 
заратило свом снагом. Атињани су са два брода, који су пловили у 
супротним правцима, дању кружили око острва, док су ноћу били са 
целом флотом укотвљени свуда унаоколо, а према пучини само када 
би било ветра. А као стража стигне им из Атине још двадесет бродова, 
тако да их је укупно било седамдесет. С друге стране, Пелопонежани, 
ушанчени на копну, стално нападајући утврђење, чекали су згодан 
тренутак да спасу своје људе. 

24. У међувремену, на Сицилији, Сиракужани и њихови савезни- 
ци, пошто су појачали флоту која је чувала стражу код Месене, 
придружујући јој нове опремљене бродове, водили су рат из Месене. 
(На то су их понајвише навели Локрани због своје мржње према 
Регијцима на чију су земљу свом снагом напали.) Сиракужани су 
хтели да се окушају и у поморској бици, пошто су видели да је већина 
бродова, чији су долазак очекивали, опсађивала острво Сфактерију. 
Ако би, наиме, однели победу на мору, надали су се да ће лако – 
нападајући и флотом и пешадијом – заузети Егиј, а онда ће им положај 
бити чвршћи. Јер Егиј, крајња тачка Италије, није много удаљен од 
Месене на Сицилији, тако да Атињанима неће бити могуће да оданде 
нападају и загосподаре мореузом. А мореуз је део мора између Регија 
и Месене, преко којег је Сицилија најближа копну. То је такозвана 
Харибда,“ коју је, како се прича, препловио Одисеј. Због своје 
стешњености, а и зато што се ту обрушавају таласи са широких 
пучина Тиренског и Сицилијског мора, и стога што је пуна струја, 
сасвим је природно да су је сматрали опасном. 

25. У том међупростору Сиракужани су, да би осигурали пролаз 
неког сплава, били принуђени да једног дана пред вече у теснацу са 
тридесет бродова изађу против шеснаест атинских и осам регијских 
бродова. И пошто претрпе пораз од Атињана, свако брже-боље 


{4 Мореуз између Регија и Месене оивичавају стене на којима су, веровало се у антици, живела 
два чудовишта, Скила и Харибда. Скила, у облику пса са шест страшних глава идванаест шапа, 
и Харибда, жена која три пута дневно усисава огромну количину воде и потом је избљује 
натраг, вребају морспловце. Одисеј је на својим лутањима прашаа и овуда, успео је да прађе 
кроз теснац, али му је Скила зграбила шест другова (Одисеји, ХИ). 


~ 

умакне у свој логор, како је коме пошло за руком!“, с губитком само 
једног брода. Ноћ их је већ била затекла у борби. После тога Локрани 
напусте територију Регија а бродови Сиракужана и њихових савез- 
ника скупе се у Пелорису у Месени, где се укотве и где им се придружи 
и пешадија. Међутим, Атињани и Регијци доплове и, пошто виде 
празне бродове, нападну их, али сами изгубе један брод који је био 
закачен гвозденом куком, док је посада поскакала у море. После тога 
Атињани поново нападну Сиракужане, који су се укрцали у бродове, 
и ужадима, дуж обале, вукли их према Месени. Атињани поново 
изгубе још један брод, када су их Сиракужани, обрнувши се нагло 
према пучини, први напали. Током пловидбе уз обалу и за време 
поморске битке која се водила на овако необичан начин, Сиракужани 
су били надмоћнији и најзад су се дочепали Месенског залива. 
Пошто је Атињанима било јављено да Архија и његова странка 
намеравају да Камарину'* предају Сиракужанима, они отплове тамо. 
А Месењани, са свом својом војном силом, и на мору и на копну 
зарате против Накса, халкидске колоније!”, у суседству. И пошто 
становнике Накса првог дана затворе у зидине, почну пустошити 
њихову земљу, а следећег дана, док су својом флотом пловили реком 
Акесином и тамо пустошили земљу, са својом копненом војском 
напали су град. За то време мноштво Сикула крене са брда да пружи 
помоћ у борби против Месењана. А Накшани се охрабре када их 
угледају како долазе и довикујући једни другима да им Леонтињани!“ 
и остали Хелени стижу у помоћ, истрче изненада из града, оборе се 
на Месењане, натерају их у бекство и поубијају више од хиљаде. 
Остали се тешком муком врате натраг, јер су их варвари нападали 
на путевима и највећи број побили. А флота која је пристала у Месени 
разиђе се кући, свака на своју страну. Пошто су сматрали да се Месена 
налази у тешком положају, Леонтињани и њихови савезници заједно 
са Атињанима сместа отпочну напад на Месену. И док су Атињани 
нападали бродовима на луку, пешадија је кретала према граду. 
Међутим, Месењани и један део Локрана на челу са Демотелом, који 
су после пораза код Накса били остављени да чувају стражу, изврше 


15 У рукописима се на овом месту налази и текст који нема смисла, „у логоре у Месени и Регију“, 
што издавачи изостављају. 

16 Камарина, дорска колонија на југу Сицилије, основана је 599. г. пре н. е. Преживела је два 

разарања и тек је по трећем обнављању, 461., почела да се развија и постала прилично 

напредан град: ипак, увек је пристајала уз јаче државе. 

Накс је најстарија грчка насеобина на Сицилији, основала га је Халкида 735. године. Непрн- 

јатељ Сиракузе, Накс је пришао покрету против ње, тридесетих година 5. века и у атинском 

походу на Сицилију био такође на страни Атине, против Сиракузе. Разрушиа га је 463. г 

сиракушки тиранин Дионисије; на земљишту Накса потом су Сикули основали нави град, 

Тауромениј. 

18 Леантине је основао Накс, 729. г. прс н. е, у плодној источној области Сицилије. У 5. веку 
Леонтини су поданици најпре Геле, а потом Сиракузе, све до смрти сиракушког владара 
Хијсрона, 216, г. 

јуриш и наваливши изненада натерају у бекство главнину леонтинске 
војске а знатан број војника поубијају. Кад то видеше Атињани, 
искоче са бродова и крену у помоћ те огерају Месењане натраг у 
град јер су ови били у потпуном нереду. И пошто подигну победни 
знак, врате се натраг у Региј. После овога, Хелени на Сицилији, и без 
учешћа Атињана, почели су на копну да ратују једни против других. 
26. За то време Атињани су код Пила још увек опседали Лаке- 
демонце на острву, док је логор Пелопонежана стално био на копну. 
Али, Атињанима је стражарење над острвом тешко падало због 
оскудице у храни и води. Постојао је само један извор и то у самој 
пилској акрополи а и тај није био довољно велик, тако да су војници 
већином разгртали шљунак на обали и пили воду онакву каква се ту 
могла наћи. А било је и тесно јер су се били улогорили на малом 
простору, па пошто бродови нису пристајали уз обалу, посада би 
наизменично узимала храну на копну док је остала флота стајала 
укотвљена на отвореном мору. Највише малодушности изазивало је 
и трајање опсаде, које се преко очекивања, одужило – а они су 
мислили да ће за неколико дана покорити људе, који су били на пустом 
острву и пили слану воду. Узрок томе, међутим, био је тај што су 
Лакедемонци позивали свакога ко хоће да унесе на острво брашна, 
вина и сира или какве друге хране која би могла бити од користи код 
опсаде, одређујући високу суму новаца и обећавајући слободу сваком 
хелоту који унесе намирнице. И многи су доносили храну излажући 
се опасности, а највише хелоти који су полазили са свих страна 
Пелопонеза и допловљавали још у току ноћи са стране острва 
окренуте према пучини. Најчешће су пазили на ветар, да их однесе 
ка обали, јер су се лакше скривали стражама тровесларки када би 
дувао ветар са морске пучине. И док је бродовима било немогуће да 
пристају уз копно, они су се насукавали на обалу, не штедећи себе, 
јер су чамци које су возили били осигурани на велику суму, док су их 
хоплити осматрали на оним местима где се могло пристати на острво. 
С друге стране, оне који би се усудили да то покушају када је време 
било мирно, Атињани би похватали. У луци је било и ронилаца који 
су подводно пловили према острву и за собом, конопцем, у кожним 
мешинама, вукли мак помешан са медом и туцано ланено семе. У 
прво време они су остајали скривени од страже, али су касније били 
под присмотром. И тако је и једна и друга страна измишљала сва 
могућа лукавства: једни како да унесу храну, а други како да им то 
не промакне. 

27. Пошто су у Атини дознали да је војска у тешком стању, а да 
се храна Спартанцима на острву допрема, забрину се и уплаше да 
зима не затекне њихову посаду у стражарењу. Било им је јасно да ће 
довоз намирница око Пелопонеза бити немогућ, као и то да се ради 
о пустом месту, и да чак ни у току лета нису могли заобилазним путем 

да пошаљу све оно што је било потребно; и да је свако пристајање 
бродова осуђено на неуспех, пошто је место без лука. Па, или ће 
њихове сопствене трупе попустити у будућности, тако да ће се људи 
са острва дочепати слободе, или ће на лађама којима им је допремана 
храна, чекајући да дође зимско време, отпловити са острва. А највише 
су се бојали Лакедемонаца због тога што су сматрали да ови имају 
неки веома јак ослонац, пошто им више ништа нису поручивали. И 
кајали су се што нису прихватили мировни уговор. Клеон, знајући да 
је сумња Атињана уперена против њега јер је он спречио споразум, 
говорио је да изасланици који су дошли из Пила нису рекли праву 
истину. И пошто су гласници саветовали да, уколико њима не верују, 
пошаљу неколико посматрача, Атињани изаберу самога Клеона, 
заједно с Теогеном. Будући свестан да или мора донети исти извештај 
као и они које је оклеветао или ће, ако каже супротно, бити осуђен 
због преваре, он препоручи Атињанима – видевши да су и они сада 
више наклоњени ратним акцијама – да не треба слати изасланике 
нити одуговлачењем пропуштати повољну прилику, него да треба, 
уколико мисле да је извештај истинит, против опсађених људи по- 
слати флоту. И указујући прстом на Никију, сина Никератовог, који 
је био стратег и његов непријатељ, подругљиво изјави да отпловити 
и заробити људе са острва представља сасвим лак посао, само ако су 
стратези прави људи, и да би он, када би био заповедник, то сам 
учинио. 
28. И док су Атињани подигли вику на Клеона питајући га зашто 
он сада одмах не отплови, ако му се то тако лако чини, Никија, са 
своје стране, видећи да му се Клеон руга, изјави да овај, ако је до 
стратега, може и сам узети војске колико год хоће и предузети поход. 
Клеон је у почетку био спреман мислећи да Никија препушта вођство 
само на речима, али када је постао свестан да Никија заиста жели да 
му препусти заповедништво, он устукне, говорећи да није он стратег 
него да је то Никија. Сада се већ био уплашио и није могао да замисли 
да ће се Никија усудити да му препусти заповедништво. Али га Никија 
поново позове да крене и понуди му да ће се он лично одрећи вођства 
приликом похода на Пил, позивајући Атињане за сведоке. И као што 
је то већ обичај код руље, што је Клеон више избегавао пловидбу и 
извлачио се из онога што је предлагао, Атињани су утолико више 
настојали да Никија преда власт, узвикујући Клеону да плови. Итако, 
када више није могао да се извлачи од онога што је сам предложио, 
он преузме заповедништво пловидбом. И пошто ступи напред, изјави 
да се не боји Лакедемонаца, и да ће пловити без иједног атинског 
војника и да ће узети присутне Лемљане и Имбране као и чету лако 
наоружаних војника који су дошли из Еноса, а такође и четири 
стотине стрелаца из других места. Са њима ће рече, поред оних 
војника у Пилу, или довести живе Лакедемонце у року од двадесет 


ПЕЛОПОНЕСКИ РАТ, ЧЕТВРТА КЊИГА 215 


дана, или ће их на лицу места поубијати. На ово његово хвалисање 
међу неким Атињанима настаде смех, али је неким паметним људима 
била мила помисао да ће се догодити једна од две добре ствари: или 
ће се отрести Клеона, што су више прижељкивали, или ће он, ако се 
преваре, за њихов рачун покорити Лакедемонце. 

29. Пошто је у скупштини све обавио и пошто су Атињани 
изгласали да он предузме поход, Клеон изабере за свога сарадника 
Демостена, једног од пилских стратега и брже-боље крене у пловидбу. 
Демостена је изабрао зато што је дознао да је овај смислио да изврши 
искрцавање на острво. И пошто су његови војници, трпећи услед 
скучености самога места, пре личили на оне који су опсађени него 
на оне који друге опсађују, жудели су да што пре крену у бој. А 
Демостену је улио још више снаге пожар који је задесио острво. И 
како је острво раније било шумовито и највећим делом непроходно 
јер је увек било ненастањено, он се бојао да пристане с флотом, 
мислећи да то све иде у корист непријатељу. Јер, ови би, нападајући 
са каквог места, могли нанети знатну штету и некој већој војсци кад 
би се искрцала. И док због шуме грешке и припреме непријатеља 
нису могле да буду тако видљиве, све слабости њиховог сопственог 
логора биле су очигледне њиховим противницима, тако да су их могли 
изненада напасти кад год би им се прохтело. Јер, иницијатива је била 
у њиховим рукама. Уколико би силом кренуо право у честар, сматрао 
је да би и малобројнија војска, ако познаје место, могла да буде јача 
од војске која је бројно већа, али не познаје терен. Па и његова 
сопствена војска, без обзира на своју величину, могла би бити десет- 
кована а да он то и не примети јер се ни на који начин не би могао 
видети онај положај где би било потребно да поједини одреди једни 
другима прискоче у помоћ. 

30. Овакво размишљање понајвише га је обузело због оне не- 
среће у Етолији"”, која се и догодила делимично због шуме. Услед 
скученог простора војници су били принуђени да пристају уз обалу 
и обедују под заштитом страже, на самом рубу острва. И пошто је 
неки од њих случајно запалио један делић шуме и када је после тога 
почео да дува ветар, велики део шуме изгорео је пре него што су они 
то и приметили. Када је Демостен мало боље погледао на Лакедемонце, 
видео је да их има више него што је претпостављао, јер је раније сумњао 
да је број оних којима се слала храна био мањи него што су тврдили и 
да је острво погодније за искрцавање. И тако је онда, мислећи да би 
вредело да Атињани ту учине већи напор, почео да се спрема за напад, 
шаљући поруке суседним савезницима да дају војску, прибављајући и 
све остало. 


19 Тукидид мисли на пораз атинске војске у Етолији, описан у Ш, 97–98. 

Пошто је у међувремену послао Демостену вест да намерава 
ускоро да дође, Клеон стигне у Пил с војском коју је тражио. И тек 
што су се војске састале, пошаљу гласника у непријатељски логор на 
копну, захтевајући – уколико желе да избегну борбу – да заповеде 
својим људима на острву да се предају без борбе заједно са оружјем, 
под условом да буду под лаким надзором, пре него што дође до 
споразума о главним питањима. 

31. Пошто то није било прихваћено, Атињани причекају један 
дан, а већ следећег дана, у току ноћи, укрцају у неколико лађа све 
своје хоплите и пред саму зору пристану уз обалу, на обе стране 
острва – и према отвореном мору и према луци. Било је највише осам 
стотина хоплита, који трком крену на прву стражарску постају на 
острву. Непријатељске снаге биле су распоређене на следећи начин: 
у овој истој, првој стражарници било је тридесет хоплита, средишни 
и најравнији део острва, где је било воде, заузимала је већина војске, 
под заповедништвом Епитаде, а један мањи одред чувао је крајњу 
тачку острва, окренуту према Пилу, која се стрмо обрушавала у море 
и била врло непогодна за борбу са копна. Било је ту и некакво старо 
утврђење начињено од пробраног камења па су мислили да би им 
оно могло користити, уколико би морали да одступе под непријатељ- 
ским притиском. Тако су, дакле, били распоређени Спартанци. 

32. Међутим, Атињани сместа униште прве предстраже на које 
су наншли, затекавши их на спавању и које су покушавале да се 
дочепају оружја. Оне нису приметиле искрцавање Атињана, претпо- 
стављајући да атинске лађе, као и обично, крећу у своју ноћну 
пловидбу. А када је сванула зора, из више од седамдесет бродова 
почне се искрцавати и остала војска, изузев таламита“ , а сваки је 
војник био опремљен на свој начин. Поред тога, било је осам стотина 
стрелаца а исто толико и лако наоружаних. Били су присутни и 
Месењани који су дошли у помоћ, као и сви остали који су боравили 
у Пилу, осим оних који су остали да чувају тврђаву. Према упутству 
Демостеновом они су били распоређени у групе од по две стотине 
војника. А било је и већих и мањих група које су заузеле острвске 
висове, да би непријатељи били у највећој забуни, опкољени са свих 
страна, како не би знали коме да се супротставе, одасвуд изложени 

ударцима противника: ако би пошли на оне предње, страдали би од 
оних задњих, а ако би напали оне на боку, гађали би их они са обеју 
страна. Куд год би кренули, увек би им биле за леђима лако нао- 
ружане трупе непријатеља, утолико незгодније што су се бориле из 
велике даљине, стрелама, лаким копљима и праћкама. На ове се не 
би могло нападати, пошто би чак и у бекству побеђивали, и били за 


2: Таламити су били веслачи на најнижим клунама у броду. 

петама онима који су се повлачили. Такав је био Демостенов план, 
одмах чим је смислио искрцавање, а такав је био и када га је спровео 
у дело. 

33. Међутим, Епитадине трупе, које су биле најмногобројније на 
острву, чим су угледале да су уништене прве стражарске посаде и да 
на њих иде војска, построје се и крену на атинске хоплите, с намером 
да с њима заподену битку изблиза. Јер, ови су били постављени тачно 
испред њих, а са стране и позади биле су лако наоружане трупе. Али 
са хоплитима нису успели да се непосредно упусте у борбу, нити да 
се користе својом вештином, јер су их лако наоружани војници са 
свих страна гађали и заустављали, а за то време, хоплити нису 
наступали против њих, него су стајали мирно. Међутим, лако нао- 
ружане војнике Спартанци би нагонили у бекство увек када би их 
ови својим налетима сасвим изблиза притисли док су се они окретали 
и стално нападали. И пошто су били лако опремљени, они су се лако 
могли распршити на све стране – а и предео је био врло незгодан и 
нераван, јер никада није био настањен – тако да их на овом терену 
Лакедемонци под тешким оружјем нису могли гонити. 

34. Кратко време они су тако једни с другима заподевали чарке. 
Али, пошто Лакедемонци више никако нису били способни да брже 
притекну у помоћ на оно место где би навалиле атинске трупе, и 
пошто су лако наоружани војници већ увидели да су спартански 
хоплити прилично спори у одбрани, и пошто их је обузела велика 
одважност када су видели да су сами далеко бројнији, почели су 
полако да се навикавају на помисао да њихови непријатељи и нису 
тако страшни, бар не онако како им се испрва чинило. Јер, касније 
нису претрпели ништа што би било вредно оног страховања које су 
осетили када су се први пут искрцавали, оптерећени помишљу да иду 
да се боре против Лакедемонаца. И како су сада према њима осетили 
презир, они сложно јурну на њих са убојним покличем, бацајући 
камење, стреле или кратка копља – већ шта је ко имао при руци. 
Пошто је упоредо са нападом ишао и снажни поклич, људе који на 
такав начин борбе нису били навикли обузме пренераженост. А из 
недавно спаљене шуме, високо увис узвитла се снажан вихор пра- 
шине, тако да се ништа није могло видети, под стрелама и каменицама 
које је бацало огромно мноштво људи и које су у ковитлацу прашине 
летеле. После овога битка је постала веома мучна за Лакедемонце. 
Јер њихове капе од филца?' нису могле да пруже заштиту од стрела, 
а врхови копаља су се ломили и остајали забодени тамо где су ударали 
– тако да нису знали шта да отпочну пошто је видик испред њих био 
потпуно заклоњен, а због велике граје непријатеља нису могли да 


2! Грчка реч лос је ваљана вунена тканина налик филцу: од тога су Спартанци правилн капе, 
а могли су се правити и грудњаци. 

чују заповести које су им упућиване. Са свих страна вребала их је 
опасност и били су изгубили сваку наду да би их нешто могло спасити. 

35. На крају, пошто су већ многи били израњављени, јер су се 
стално на истим местима вртели, они збију редове, час напред час 
назад, код своје стражарске посаде, у крајњу тврђаву на острву, која 
није била много удаљена. Али када су почели да се повлаче, лако 
наоружани војници, поново охрабрени, са још већим кликтањем 
навале, а они Лакедемонци који су при одступању ухваћени, буду 
побијени. Међутим, већина побегне у тврђаву, где се са тамошњом 
посадом распореди, решена да брани сваку њену тачку која би се 
могла нападати. Атињани су их пратили, али пошто је положај био 
и сувише јак, до опкољавања и заокруживања није могло доћи, тако 
да су покушали да их потисну, наваљући на њих фронтално. И дуго 
времена, највећи део тога дана, мучили су се и једни и други, али 
поред свих невоља које су им наносиле и борба и жеђ и сунчана жега, 
они су идаље били упорни. Идок су једни покушавали да непријатеља 
истерају са узвишице, други су се трудили да не попусте. Али како 
са бочне стране није дошло до опкољавања, Лакедемонци су се сада 
већ лакше бранили него раније. 

36. Како се то стање продужавало у недоглед, командант Месе- 
њана дође Клеону и Демостену и рече им да сами себе узалуд муче. 
Али ако би хтели да њему доделе један одред стрелаца и лако 
наоружаних војника тако да обиђе непријатеља иза леђа, путем који 
сам буде пронашао, он мисли да ће успети да се силом пробије у 
тврђаву. И пошто узме трупе које је тражио, и крене са тачке одакле 
га непријатељи нису могли приметити, напредовао је, где год би му 
стрмине острва допуштале, све до оног места где Лакедемонци, 
уздајући се у чврстину положаја, нису држали страже. С тешком 
муком он једва успе да заобиђе неопажено, и одједном се појави на 
висини, иза леђа непријатеља, престрашивши их својом изненадном 
појавом; али зато још више охрабри своје пратиоце који су угледали 
оно што им је био циљ. Пошто су били изложени ударцима са две 
стране и пошто су се нашли у сличном положају – да упоредимо мало 
са великим – као они у Термопилима““ (јер и они су као и ови овде, 
били изгубљени када су им, Персијанци, стазом дошли с леђа), дакле, 
нападнути са обе стране, нису се више могли одупирати, али су се, 
иако малобројни, борили са мноштвом, и тако су због физичке 
исцрпљености, услед недостатка хране, почели да се повлаче. У томе 
часу Атињани су већ загосподарили прилазима. 


22 зина у Термопилском кланцу, 481. год. пре н. е. О томе приповеда Херодот, Историји, УП, 
||- 

37. Пошто су Клеон и Демостен знали да ће непријатеља, ако се 
буде ма и у најмањој мери повлачио, атинска војска потпуно уни- 
штити, они зауставе битку и повуку натраг своје војнике, пошто су 
хтели да Спартанце живе одведу у Атину. А надали су се да ће ови, 
када чују проглас гласника, бити сломљени у души и да ће се покорити 
пред опасношћу. И тако они објаве да се Спартанци, ако хоће, могу 
предати и положити оружје Атињанима те да ће они одлучити оно 
што им се чини најбољим. 

38. Када то чују, Лакедемонци спусте своје штитове и замашу 
рукама објављујући тиме да прихватају оно што им је предложено. 
Пошто је настало примирје, састану се на договор – с једне стране 
Клеон и Демостен, док је представник оних других био Стифон, син 
Фараксов. Од претходних лакедемонских заповедника први, Епитада, 
био је убијен, док је Хипагрета, изабран после овога, лежао у томе 
тренутку међу изгинулима и био сматран за мртвог иако је још био 
жив, а Стифон је, по закону, изабран као трећи да руководи, у случају 
да се овима нешто догоди. Стифон, као и они око њега, изјаве да хоће 
да пошаљу гласника Лакедемонцима на копну, да питају шта им ваља 
чинити. Међутим, Атињани ниједнога нису хтели да пусте, него сами 
позову гласнике са копна. Пошто је дошло до испитивања два до три 
пута, последњи гласник који је стигао од Лакедемонаца са копна, 
донесе следећу поруку: „Јакедемонци вам саветују да сами о себи 
донесете одлуку, али да не учините ништа нечасно.“ И тако, пошто 
су се међусобно посаветовали, они предају себе и своје оружје. Тога 
дана и следеће ноћи Атињани су их држали под стражом, али 
сутрадан, пошто поставе победни знак на острву, спреме се за пло- 
видбу и распореде заробљенике тријерарсима на чување. А Лакеде- 
монци, пошто пошаљу гласника, покупе своје мртве. А ово је био 
број оних који су погинули или заробљени на острву: било је укупно 
четири стотине двадесет хоплита који су прешли на острво, две 
стотине деведесет два били су живи одведени у Атину – док су остали 
изгинули. Међу преживелима било је стотину двадесет Спартијата.“ 
Међутим, Атињана није много изгинуло јер се битка није водила 
изблиза. 

39. Време у току којег су људи на острву били опсађени – од 
поморске битке па све до битке на острву – све у свему износило је 
седамдесет два дана.“ Од тога, око двадесет дана док су изасланици 
били одсутни због склапања уговора – они су били добро снабдевени 
храном, док су се осталих дана хранили оним што им је кришом 


23 Ови заробљеници, поготово Спартијати, представљалису драгоцен плен за Атињане. Тукидид 
касније (У, 15) изричито и каже да су многи од њих припадали најугледнијим породицама. 

24 Истраживачи су израчунали да је до завршне борбе морало доћи у првој полавини августа 425. 
г., уп. Кому, ор. си. ад Іос. 

допремано бродовима. И доиста, на острву је, у тренутку када је 


заузето, било нешто жита, као и неке друге хране, јер је заповедник _ 


Епитада свакоме делио мање него што им је по праву припадало. 

Тако се, дакле, Атињани и Пелопонежани са својим војскама 
врате из Пила кућама, а Клеоново обећање, ма колико изгледало 
безумно, било је испуњено, јер је у року од двадесет дана довео људе 
као што је и обећао. 

40. Одсвих догађаја у овоме рату, овај је био за све Хелене највеће 
изненађење. Нису могли веровати да би Лакедемонци, ако нису 
натерани глађу или каквом другом нуждом, икада могли затражити 
да положе оружје, већ су сматрали да су га морали задржати до 
смртног часа, борећи се све док их снага не изда; и нису веровали, да 
су они који су положили оружје били исто онако храбри као и они 
који су изгинули. И када је неко од атинских савезника, једном, много 
касније, подсмешљиво упитао некога ко је био на острву заробљен, 
да ли су они Лакедемонци који су погинули били људи храбри и часни, 
овај му је одговорио да би вретено“, мислећи на стрелу, имало 
огромну вредност када би могло да распозна храбре, напомињући да 
су ови само пуким случајем изгинули, под ударцима камења и стрела. 

41. Пошто су заробљеници доведени, Атињани одлуче да их држе 

у затвору, све док не постигну неки споразум. А ако би Пелопонежани 
пре тога упали у њихову земљу, да их изведу из затвора и побију. И 
Месењани из Наупакта такође поставе посаду у Пилу, као у својој 
постојбини, јер је Пил припадао земљи која је некада била месенска. 
Пославши неке своје људе, најпогодније за тај посао, ови почну да 
пљачкају лаконску земљу и нанесу јој огромну штету, пошто су 
говорили истим наречјем. Међутим, Лакедемонци, који раније нису 
знали за пљачку и такву врсту ратовања, и када су још и хелоти 
почели да се одмећу, бојећи се да се побуњенички покрет у њиховој 
земљи још више не прошири, тешко су то подносили. Стога су – 
премда нису желели да покажу своју узнемиреност – стали да шаљу 
посланства у Атину покушавајући да поврате Пил и заробљенике. 
Али, пошто су Атињани тражили све више и више, посланике су, 
иако су често долазили, враћали кући несвршена посла. То су били 
догађаји у вези са Пилом. 

42. Одмах после овога, још тога истога лета, Атињани зарате на 
Коринт са осамдесет бродова, две хиљаде хоплита и двеста коњаника 
у теретним лађама за коње. Од савезника, у њиховој пратњи били су 
Милећани, Андрани и Кариштани, а заповедник је био Никија, син 
Никератов, са још двојицом. Пошто заплове у саму зору, пристану 
између Херсонеза и Реита“ на једном месту на обали изнад кога се 


25 Грчка реч йтриктос значи „вретено“, а у поезији се употребљава и у значењу „стрела“. У 
пргваду утисак спартанчених речи неминовно слаби. 
25 Није сигурна шта је „Рен“: могао би бити рт или поток. 

диже Солигејско брдо, где су се у старо време били учврстили Дорци?', 
који су водили ратове са Коринћанима, пореклом Еолцима, наста- 
њеним у граду. И сада постоји једно село које се зове Солигеја. Од 
места на обали, где је пристала флота, до тог села раздаљина је 
дванаест стадија, до града Коринта шездесет, а до Истма, двадесет. 
Пошто су Коринћани сазнали из Арга да долази атинска војска, сви 
су они већ раније кренули у помоћ Истму, осим онога дела војске 
који се налазио северно од Истма, као и посаде од пет стотина 
Коринћана која је била далеко у Амбракији и Леукади. А сви остали, 
без изузетка, били су ту, мотрећи да виде где ће пристати Атињани. 
Али, када су Атињани неопажено, ноћу, приспели уз обалу и када су 
то Коринћани ватреним сигналима објавили, они оставе половину 
својих војника у Кенхреји, уколико би Атињани навалили на Кор- 
мион, и свом брзином крену у помоћ. 

43. И док је један од стратега (два су наиме, учествовала у бици) 
узео једну чету и дошао у село Солигеју да га чува, пошто није било 
утврђено, Ликофрон је са остатком трупа извршио напад. И чим су 
се искрцали пред Херсонесом, Коринћани прво ударе на десно крило 
Атињана, а касније нападну и на осталу војску. Била је то тешка 
битка која се од почетка до краја водила прса у прса. Међутим, десно 
крило Атињана и Каришћани, који су били распоређени на самом крају, 
прихвате напад Коринћана и једва их потисну натраг. Они одступе до 
неке камене препреке, јер је цео овај предео представљао једну 
стрмину, и пошто су били на вишем терену, стану одозго бацати 
камење на Атињане, запевавши победнички пеан““, те опет прихвате 
битку изблиза и борба поново отпочне. Једна чета Коринћана, која 
је појачала сопствено лево крило, натера у бекство десно крило 
Атињана, и гонила их је све до мора, али их Атињани и Каришћани 
поново одбију од бродова. Остала војска непрестано се борила и са 
једне и са друге стране, а највише десно крило Коринћана под 
заповедништвом Ликофрона, који се одупирао борећи се против 
левог крила Атињана. Они су се, наиме, надали да ће Атињани 
покушати напад на село Солигеју. 

44. Дуго времена су се одупирали једни другима и нису попу- 
штали. Затим се, пошто су Атињанима, као саборци, били од знатне 
користи коњаници – док ови други нису имали коње ~ Коринћани 
одступе према брежуљку. Ту одложе оружје и нису више силазили, 
већ су мировали. У овом бекству, на десном крилу, већина Коринћана 
је изгинула а међу њима и командант Ликофрон. Остала војска се 
повукла када је била савладана на високе положаје и тамо мировала, 


21 Податак о Солигејском брду значајан је јер се налази само код Тукидида. 

28 Пеан (пајан) је песма, ратничка, свечана или здравица (тада је певају сви гости изливајући 
жртву). У почетку је пеан, како изгледа, била химна упућена Аполону, потом и другим 
боговима. 

тако да није било ни дугог гоњења а ни неког наглог бежања. И 
пошто Коринћани нису више на њих кретали у битку, Атињани 
поскидају плен са погинулих, покупе своје мртве и одмах поставе 
победни знак. За то време они Коринћани који су припадали другој 
половини војске, постављеној да чува стражу како Атињани не би 
пловили против Кромија, нису могли да виде битку, због брда Онеја. 
Када су угледали облак прашине и схватили шта се догађа, сместа 
крену онамо, а са њима пођу и старији људи из Коринта. Међутим, 
Атињани, видећи их како сви заједно крећу на њих, и мислећи да то 
околни Пелопонежани долазе у помоћ, брзо се повуку на бродове, 
заједно са пленом и својим мртвима, изузев двојице јер их нису могли 
пронаћи. Пошто се укрцају на бродове и пређу на острва која су 
лежала уз обалу, пошаљу гласника и по споразуму добију тела 
погинулих која су били оставили. У овој бици погинуло је сто дванаест 
Коринћана, док је Атињана изгинуло нешто мање од педесет. 

45. Кренувши са острва, Атињани још истога дана отплове у 
Кромиј који припада коринтској држави а удаљен је од града сто 
двадесет стадија. Када се усидре, опустоше земљу и остану ту преко 
ноћи. А сутрадан, пловећи уз обалу, доплове прво у област Епидаура 
и пошто су се и ту искрцали, стигну затим бродовима у Метану““, која 
се налази између Епидаура и Троизена. И пошто се дочепају полуо- 
стрва на којем лежи Метана, они је учврсте зидом. Поставе посаду, 
а затим почну пљачкати троизенску, халијејску и епидаурску земљу. 
И пошто место опашу зидовима, отплове кући. 

46. Отприлике у исто време када се ово догађало, Софокле и 
Еуримедонт, пошто су бродовима кренули из Пила за Сицилију, 
стигну на Коркиру и почну да ратују заједно са људима из града 
против оних Коркирана који су се били ушанчили на брду Истони и 
који су, прешавши тамо после устанка, у оно време загосподарили 
земљом и наносили јој много штете. И пошто навале, заузму утврђе- 
ње, а људи, сви заједно, побегну на неку узвишицу и тамо склопе 
примирје, под условом да предају своје најамнике и оружје, а да 
атинском народу оставе да о њима самима одлучи. И, по споразуму, 
стратези их одведу да их у затвору чувају на острву Птихији, све док 
их не пошаљу у Атину – под условом да се уговор раскида за све ако 
би се ко ухватио у бекству. Међутим, коркирске народне вође, бојећи 
се да их Атињани по своме доласку не осуде на смрт, смисле следеће 

лукавство: прво почну да наговарају неколицину заробљеника, по- 
славши им тајно пријатеље, да им, тобоже у најбољој намери, кажу 
да је за њих најсигурније да што брже побегну и да су им они лађу 


29 У рукописима стоји, погрешно, име града Метоне у Македанији. Занимљиво је да је на ову 
грешку указао већ један антички писац, Страбон (ако 65. год. пре н. е. – око 23. год. н. с.). 

обезбедили; да атински стратези имају намеру да их изруче коркир- 
ској светини. 

47. Пошто су ови допустили да их наговоре и пошто су испловили 
на броду који су им кришом набавили, ухвате их, споразум се раскине 
и сви буду предати Коркиранима. Хватању је највише допринела 
околност што је изговор био сасвим уверљив и што су га његови 
творци веома смело извели. Јер, атински су стратези јасно ставили 
до знања: пошто они морају да плове на Сицилију, не желе да те људе 
пребацују неки други у Атину и да на тај начин заслуга припадне 
онима који их буду довели. Коркирани, дакле, пошто се дочепају 
заробљеника, затворе их у неку велику зграду а касније су их – између 
два реда хоплита, поређаних са обе стране – изводили у групама од 
по двадесет људи, везаних међусобно, док су им они који су стајали 
са стране задавали ударце и убоде, ако би неко међу њима спазио 
каквог свог непријатеља. А људи с бичевима ишли су са стране и 
пожуривали кораке оних који су се спорије кретали напред. 

48. На тај начин око шездесет људи изведено је и побијено, 
кришом од оних у згради, који су мислили да су их извели да би их 
пребацили на неко друго место. А када су приметили шта се дешава 
– или их је неко о томе обавестио – они позову Атињане и затраже 
да их, ако то желе, лично поубијају, изјављујући да неће да излазе из 
куће, нити да кога пусте унутра, уколико им то буде пошло за руком. 
Међутим, ни сами Коркирани нису помишљали да силом уђу кроз 
врата, него су, попевши се на врх куће и пробијајући се преко крова, 
одозго бацали опеке и гађали стрелама. Људи који су били у кући 
бранили су се како су знали и умели, али су се истовремено многи од 
њих сами убијали, гурајући себи у гушу стреле које су пуштали 
непријатељи, или давећи се конопцима са каквог кревета који би се 
случајно ту нашао, или су се давили помоћу трака начињених од 
одеће. У току ноћи – на сву ту несрећу беше се спустила и ноћ – они 
су се на све могуће начине сатирали и гинули. А гинули су и због 
тога што су их гађали они одозго. Када сване дан, Коркирани без 
икаквог реда набацају тела на кола и изнесу их изван града, а жене 
које су нашли у згради продају као робље. На такав је начин народ 
уништио оне Коркиране који су били на брду, и устанак који је веома 
дуго трајао имао је овакав завршетак (бар што се тиче овога рата). 
Јер, више није било олигарха које би било вредно поменути. А 
Атињани заплове према Сицилији, куда су се првобитно и упутили; 
и почну да воде ратове у друштву тамошњих савезника. 

49. Крајем лета Атињани из Наупакта, ратујући заједно са Акар- 
нанцима, заузму лукавством коринтски град Анакториј који лежи на 
ушћу Амбракијског залива. А Акарнанци, пошто истерају Коринћане, 
сами заузму место, са колонистима из различитих крајева. И дође крај 
лета. 

50. Почетком зиме Аристид, син Архипов, један од заповедника 
атинских бродова за утеривање доприноса од савезника, ухвати у 
Ејону на Стримону Персијанца Артаферна, који је од Краља био 
пошао у Лакедемон.“' Овога доведу у Атину и, пошто су га превели 
са асирског језика"! Атињани прочитају писмо. У њему је било писано 
о многим стварима, али је најважније било то што краљ није знао 
шта хоће Лакедемонци. Јер, иако је веома много изасланика долазило, 
сви су говорили различито. Ако, међутим, они желе да се отворено 
изјасне, нека му, заједно са овим Персијанцем, пошаљу своје људе. 
Што се тиче Артаферна, њега Атињани касније, у тријери, заједно 
са изасланицима, отправе у Ефес. Кад тамо дознају да је Артаксеркс, 
син Ксерксов, недавно умро“ (јер је овај отприлике у то време 
преминуо), врате се кући. 

51. Исте ове зиме и Хијани сруше свој нови зид на захтев 
Атињана, који су сумњали да ови спремају против њих неки преврат, 
али су са Атињанима закључили споразум и добили чврсто уверавање 
да, колико год је то у њиховој моћи, неће против Хијана предузимати 
никакве ванредне мере. И заврши се зима и седма година рата чију 
је историју описао Тукидид. 

52. На самом почетку следећег лета, изненада, за време месечеве 
младине, догоди се помрачење Сунца, а почетком тог истог месеца 
десио се и земљотрес. Митиленске избеглице, заједно са бегунцима 
из осталих лезбљанских градова, крену у великом броју са копна и 
пошто са Пелопонеза унајме плаћеничку војску, и пошто другу оданде 
искупе, заузму Роитеј. Али, примивши две хиљаде фокидских сгате- 
ра““, врате га натраг, не причинивши никакву штету. Пошто су потом 
заратили на Антандар, заузму овај град издајом његових становника. 
Намера им је била да ослободе и остатак градова, познатих под 
именом „актејски градови“, који су сада били под влашћу Атињана, 
а раније су њима владали Митилењани. Али, највише су желели да 
ослободе Антандар. Пошто су ово место учврстили (а место је било 
веома погодно за изградњу бродова јер је ту било обиље дрвета, Ида 
се налазила у близини; ту су биле и друге ствари корисне за рат), са 
њега су лако могли предузимати нападе; не само да би наносили штете 
Лезбу који је био у близини, него би и господарили насељима на 
еолском копну. То су били планови које су намеравали да спроведу 
у дело. 


№ Атињани су већ ухватили и спартанске посланике упућене персијском краљу, уп. П, 67. 

3 Занимљиво је напоменути да се Персијанци служе асирским писмом. Херодот, Историји (ІУ, 
Х7) такође спомиње да су јавни персијски натписи писани асирски. 

32 О Артаксерксу. персијском краљу. уп. І, 14. са нап. 

33 Малаазијски статер је сребрни новац који вреди две драхме. 

3: Градови на полуострву Акте били су Сана, Тис, Клсона, Акротиј, Олофикс и Диј. Тукидид их 
набраја касније, гл. 109, 

53. Истога овога лета Атињани са шездесет бродова, две хиљаде 
хоплита и са мањим бројем коњаника, зарате против Китере, а од 
савезника поведу собом Милећане и још неке друге. Заповедништво 
над њима имали су Никија, син Никератов, Никострат, син Дијитре- 
фов и Аутокле, син Толмејев. А Китера је острво“ које лежи уз 
лаконску обалу, према Малеји. Лакедемонци који је настањују су из 
редова перијека, док је онај који је носио титулу управника Китере 
прелазио из Спарте сваке године на Китеру. Они су такође тамо 
стално слали хоплитску посаду и водили велику бригу о острву. То 
им је било пристаниште за трговачке бродове из Египта и Либије; а 
и гусари су теже наносили незгоде Лаконији са отвореног мора, јер 
су само са те стране могли пустошити, пошто је цело острво 
окренуто према сицилској и критској пучини. 

54. Пошто су, дакле, стигли до острва Китере, Атињани, са својом 
војском, састављеном од десет бродова и две хиљаде милетских 
хоплита“, заузму приморски град по имену Скандеја. И пошто се са 
осталом војском искрцају на онај део острва који је окренут према 
Малеји, крену против града Китере који лежи даље од морске обале, 
и ту одмах нађу улогорене све Китеране. Када се заметнула битка, 
Китерани су се одупирали кратко време, а затим стану да беже у 
горњи град, да би се касније предали Никији и његовим друговима 
заповедницима, с тим да Атињанима оставе да решавају о њиховој 
судбини – осим кад је била у питању смртна казна. Претходно су се 
водили одређени преговори између Никије и неких Китерана, те је 
захваљући овоме дошло до споразума брже и под условима повољ- 
нијим за њих и у погледу садашњости и погледу будућности. Иначе, 
Атињани би преселили становнике Китере зато што су они били 
Лакедемонци и зато што је острво лежало уз обалу Лаконије. После 
предаје, Атињани заузму лучки град Скандеју и пошто обезбеде 
војничку посаду да чува Китеру, отплове у Асину, Хел и већи борој 
осталих приморских градова. Искрцавајући се и задржавајући у 
разним местима, где год би им се указала прилика, око седам дана су 
пустошили земљу. 

55. Лакедемонци, међутим, иако су видели како Атињани заузи- 
мају Китеру и мада су претпостављали да би ови таква искрцавања 


35 Острво Китеру Лакедемонци су око 600. г. пре н. е. одузели од Аргоса, под чијом је влашћу 
дотле било. Инвазијом Китере, цела се Лаконија држи у шкрипцу, како су то приметили већ 
сами Спартанци (уп. Херодот, Историја, УП, 235). Никијин је велики успех што је успео да је 
заузме, јуна 424. г. Атињани су је, како изгледа, задржали и после склапања Никијиног мира, 
нако су били обавезни да је врате (уп. даље, МИ, 47, одакле се види да су Китерани учествовали 
са Атињанима у походу на Сицилију.) 

36 У грчком тексту недостаје реч „острво“; оно се, заправо подразумева као субјект уз „цело“, 
мада неки преводноци схватају да је субјект који се овде подразумева „Лаконија“. 

37 Ови бројсви изгледају сувише мали. Та је очевидно само дса трупа, али је питање како би 
требала исправити ове бројеве. По неким предлозима, требало би читати шездесет бродова 
и две хиљаде хоплита. 

могли извршити и на њиховој територији, нигде нису иступали против 
Атињана са читавом војном силом, него су широм земље разаслали 
војничке посаде – знатан број хоплита, колико је већ на којем месту 
било потребно. Иначе су били на великом опрезу, из страха да се не 
догоди неки преврат који би могао да утиче на њихово државно 
уређење; јер је несрећа која се догодила на острву Сфактерији била 
и изненадна и велика; Пил и Китера били су заузети, и са свих страна 
нашли су се окружени брзим и непредвидљивим ратом. Стога, преко 
обичаја, опреме четири стотине коњаника и стрелаца а у војним 
стварима, као никада до тада, постали су веома неодлучни, јер су били 
увучени у борбу на мору изван оног система наоружања који је њима 
био својствен, и то против Атињана, код којих је непредузимање 
неког подухвата значило промашај с обзиром на оно што су намера- 
вали остварити. Истовремено, и многе несрећне околности, које су 
се за кратко време и неочекивано догодиле, уливале су им велики 
страх. Страховали су да их опет не задеси несрећа као што је била 
она на острву Сфактерији. И зато нису били тако храбри у биткама 
и, где год би се макли, мислили су да ће учинити грешку, јер су у души 
били без самопоуздања, ненавикнути да трпе невоље. 

56. И док су Атињани Лакедемонцима пустошили приобално 
подручје и када би на неку њихову посаду извршили напад, они су се 
држали мирно. Свако је од њих мислио да су бројно слабији и, уопште, 
били су веома потиштени. Једна посада, међутим, која је пружила 
отпор код Котирте и Афродитије, натерала је у бекство гомилу 
раштрканих лако наоружаних војника, али се, када су је дочекали 
хоплити, опет повукла натраг. Одређени број војника изгине и 
Атињани им узму оружје. И Атињани, оставивши победни знак, 
отплове према Китери, а одатле у лимерски Епидаур и пошто 
опустоше један део земље стигну у Тиреју, која се налази на граници 
између Арголиде и Лаконије у такозваној Кинарској области. Лаке- 
демонци, који су ту некада владали, дозволили су аргивским избегли- 
цама?" да се у њој настане, због услуга које су им учинили за време 
земљотреса и устанка хелота, а и стога што су, иако поданици 
Атињана, увек били присталице њихових политичких погледа. 

57. Док су се Атињани приближавали са својим бродовима, 
Егињани напусте утврђење поред мора које су баш тада зидали и 
повуку се у горњи град у коме су становали а био је удаљен од морске 
обале најмање десет стадија. У изградњи тврђаве помагала им је једна 
чета Лакедемонаца која је била распоређена као стража за тај крај. 
Када су Егињани затражили да са њима заједно уђу у тврђаву, ови 
нису хтели јер им се чинило опасним да буду затворени у зидине. И 


38 О томе је било речи већ у 1,27. 

пошто су се повукли на високе положаје, сматрајући да нису дорасли 
непријатељу, нису се кретали. За то време Атињани пристану уз обалу 
и, наступајући без одлагања, са целом својом војском, заузму Тиреју, 
град спале и опљачкају све што је било у њему, а оне Егињане који 
нису изгинули у борби прса у прса доведу у Атину заједно са њиховим 
командантом, Лакедемонцем Танталом, сином Патрокловим, који је 
био рањен и заробљен. Водили су и неколицину људи из Китере, 
сматрајући да их је боље преселити, ради сваке сигурности. Међутим, 
Атињани одлуче да ове људе склоне на острва а да осталим Китера- 
нима дозволе да и даље настањују своју земљу под условом да плаћају 
допринос у износу од четири таланта, али да све оне Егињане које су 
заробили погубе због њиховог ранијег упорног непријатељства; и да 
Тантала затворе на острву Сфактерији, заједно са осталим заробље- 
ницима Лакедемонцима. 

58. А на Сицилији овога лета прво је било закључено примирје 
између становника Камарине и Геле. Затим су се и остали представ- 
ници из свих градова и Сицилци сакупили у Гели и почели међусобне 
разговоре, како би се некако помирили“. Многа су мишљења изрече- 
на и за и против, те су се препирали и захтевали своја права, јер су 
сви сматрали да су у нечему прикраћени. Сиракужанин Хермократ, 
син Хермонов, који је имао на њих највише утицаја, у прилог опште 
ствари одржи овај говор: 

59. „„Сицилци, нити ћу говорити као човек који потиче из најсла- 
бијег града, а нити из града који је највише претрпео у рату, али 
предлажем да у општем интересу изразим оно мишљење које је, како 
ми се чини, за Сицилију најбоље. А што се тиче рата и тога да је он 
једна мучна ствар, зашто би неко надугачко причајући о томе износио 
све оно што се у њему догађа пред људима којима је то познато. Јер, 
нико није натеран у рат из необавештености нити се може од њега 
одвратити страхом, уколико сматра да ће из рата за себе извући било 
какву корист. Обично се догађа да се некима добит чини већом од 
ратних страхота а други радије подносе и велике опасности него да 
тренутно буду у нечему ускраћени. Али, ако се у датом тренутку не 
ради ни о једном од ова два случаја, можда ће бити од користи позиви 
на помирење. Ако у ово будемо убеђени, то ће нам у садашњем 
тренутку бити од највећег значаја. Јер је свако од нас у почетку 
заратио са жељом да оствари своје личне интересе. Сада, међутим, 
остављајући на страну наше несугласице, покушајмо да се измиримо. 


39 Састанак у Гели и мир који је ту склопљен између сицилијанских полиса, чини непотребним 
даље присуство Атињана и искључује мешање у међусобне односе ових градова. Калико су 
Алињани били погођени овим миром показује и чињеница да су казнили прогонством адми- 
рале који су водили поход на Сицилију (в. даље, погл. 65). 

А ако нам, пре него што се растанемо, не пође за руком да свако од 
нас добије оно што је право, поново ћемо кренути у рат. 

60. Па ипак, ако смо паметни, требало би да схватимо да се на 
овом скупу не ради само о појединачним интересима, него о томе 
како бисмо могли да спасемо целу Сицилију, против које, по моме 
мишљењу, Атињани кују заверу. Ваљало би да знамо да су више од 
ових мојих речи за наше споразумевање значајнији сами Атињани, 
јер поседују војну силу већу од свих Хелена, који са малим бројем 
лађа вребају на наше погрешке, и под видом законитог савезништва 
урођено непријатељство вешто преобраћају у своју корист. Ако, 
дакле, започнемо рат и ако у њега увучемо њих, људе који и сами 
ратују против оних који им нису ни упутили позив, и ако своје домаће 
приходе окренемо на своју сопствену штету, крчећи истовремено пут 
њиховој надмоћи, сасвим је природно да ће они, чим виде како смо 
исцрпљени, једнога дана поново доћи са још већом војном силом и 
покушати да све ставе под своју власт. 

61. Поред свега тога, кад бисмо били паметни, ми бисмо свако у 
својој држави, позивали савезнике и излагали се опасности само с 
намером да задобијемо оно што нам још не припада, а не и да угрожава- 
мо оно што смо већ стекли. Требало би да имамо на уму да градовима 
и Сицилији највише штете доноси грађанска неслога, јер се против 
нас, њених становника, плету интриге, а ми смо ипак сви разједињени, 
свака држава за себе. Када то схватимо, морамо се измирити, поје- 
динац са појединцем и држава са државом, и покушати да заједно 
спасемо Сицилију. И нека нико не мисли да атинске непријатеље 
представљају само Дорци, а да су Халкиђани безбедни зато што 
припадају истом племену као и Јонци. Јер, не нападају они нас зато 
што мрзе један од два народа, на која смо подељени, већ стога што 
теже за богатством Сицилије, што смо га ми заједнички стекли. То 
су јасно показали у своме одговору на молбу коју им је упутило 
халкидско племе. Јер су према овима, који њима досад још никада 
нису пружили помоћи – што су по уговору били дужни – Атињани 
сами испунили своје обавезе са већом ревношћу него што то и сам 
уговор захтева. А то што Атињани имају намеру да шире своју моћ, 
то је потпуно оправдано. Ја не кудим оне који желе да владају него 
оне који су одвећ спремни на послушност. Јер, човековој природи је 
увек било урођено да господари над оним што му се покорава а да 
се чува онога који напада. И ако неко од нас, знајући како ствари 
стоје, не предузме све мере предострожности, или ако је неко дошао 
овамо несвестан колико је важно да сви заједно поступамо мудро, с 

обзиром на заједничку опасност, ми ћемо учинити грешку. А тога 
ћемо се најбрже ослободити ако се међусобно измиримо. Јер, Ати- 
њани не нападају из своје земље, него са територије оних који су их 
позвали у помоћ. И тако се рат неће завршити неким новим ратом, 

већ ће се у миру, без пб муке окончати размирице, и они који су 
позвани, под праведним изговором а с неправедним намерама, оправ- 
дано ће се вратити кући несвршена посла. 

62. Што се тиче Атињана, уколико се добро посаветујемо, уто- 
лико ће се лакше пронаћи оно што је повољно за нас. Па зар да и ми 
не склопимо мир, који је по општем мишљењу највеће добро! И зар 
не сматрате да ће, уколико мир за човека представља нешто добро, 
а рат зло, мир бити тај који ће прекинути ово последње, а сачувати 
оно прво. Јер и мир, само уз мању опасност, садржи у себи своје 
вредности и своје блиставе подвиге, о којима би се могло исто тако 
надугачко причати као и о ратовању. Узевши у обзир све то, не би 
требало да олако пређете преко ових мојих речи, већ би било боље 
да у њима унапред сагледате свој спас. И ако неко чврсто верује да 
може нешто постићи на основу права, или силе, нека се горко не 
разочара, преварен у својим надама. И нека зна да се многим људима 
догађа, било када се свете онима који су им нанели неко зло, или 
обрнуто, када се надају да ће се насиљем дочепати неког добра, да 
ови први не само да не постижу да се освете него чак не извлаче ни 
живу главу, док ови други, уместо да добију више, изгубе и оно што 
су имали. Освета нема срећног исхода, чак и када се ради о неправди. 
А снага, чак и онда када улива поверење, није поуздана. Што се тиче 
будућности, ту понајвише влада несигурност, која је од свега највар- 
љивија, али која се упркос свему чини и најспасоноснијом. Будући да 
се ње подједнако плашимо, с већом предострожношћу наваљујемо 
једни на друге. 

63. И сада смо двоструко престрашени: с обзиром на страх од 
непознате будућности и непосредни ужас од већ присутних Атињана, 
верујући да такве препреке не могу да осујете планове које је свако 
од нас намеравао да оствари, хајде да истерамо непријатеља који нам 
се непосредно испречио и да за вечна времена направимо споразум. 
Ако то није могуће, да склопимо уговор на најдужи могући рок и да 
наше међусобне размирице оставимо за касније. Једном речи, ако 
послушате моје савете, свако од вас имаће слободан град; и као 
господари свога града чуваћемо се једнаком чврстином и од оних који 
дођу да нам учине добро, или пак, какво зло. Уколико не послушате 
и ако се покоримо другима, неће више бити речи о томе да се некоме 
осветимо, макар нам то и пошло за руком, него ћемо нужно доспети 
у непријатељске односе и са нашим најгорим непријатељима, а у сукоб 
са онима са којима никако не би требало. 

64. Мада сам представник највећега града, и више нападач него 
онај који се брани, сматрам – као што сам и на почетку изјавио – 
предвиђајући све ове опасности, да треба попуштати и да не треба 
чинити толико зло својим противницима уколико бисмо сами пре- 
трпели још више штете; а под утицајем махнитог самољубља не 

уображавам да сам потпуни господар своје одлуке и судбине, којом 
заправо не владам него јој се, што је сасвим природно, покоравам. 
Захтевам, с правом, од осталих да ми се покоре, а не да их то исто 
снађе од непријатеља. Није срамота ако припадник истог племена 
буде покорен од свога земљака: Дорац од Дорца, или Халкиђанин од 
свога саплеменика Халкиђанина. Јер, сви су они суседи и становници 
исте земље, опкољени морем и названи истим именом: Сикули. 
Мислим да ћемо ми, ако до тога и дође, поново и ратовати и међусобно 
се у заједничким договорима споразумевати, али, ако нас нападну страни 
народи, уколико будемо паметни, бранићемо се и одбијати их увек 
сви заједно, свесни да ћемо се сви изложити опасности ако било који 
од нас претрпи штету. Али, никада убудуће нећемо их позивати за 
савезнике нити за посреднике. Уколико у садашњим околностима 
тако поступимо прибавићемо за Сицилију две корисне ствари: осло- 
бодићемо се Атињана и избећи грађански рат. А убудуће ћемо 
самостално живети у слободној земљи, која ће бити мање изложена 
интригама.“ 

65. Пошто је то рекао Хермократ, Сикули прихвате његов савет 

и међусобно се сложе у одлуци да прекину рат, под условом да свако 
задржи оно што је имао, а да Камарињани и даље остану у поседу 
Моргантине, с тим да Сиракужанима исплате одређену суму новца. 
А савезници Атињана обрате се атинским главарима и обавесте их 
да су се споразумели и да ће уговор о миру важити и за њих. Пошто 
су атинске старешине дале свој пристанак, споразумеју се и атинска 
флота отплови са Сицилије. А када стигну заповедници, атински 
грађани осуде Питодора и Софокла на прогонство, а Еуримедонта 
на глобу, под оптужбом да су се повукли са Сицилије зато што су 
примили мито, иако су могли да је покоре. Тако су Атињани, због 
среће која их је тренутно пратила, тражили да им ништа не стоји на 
путу и веровали да својом војном силом, без обзира да ли је она јака 
или недовољна, могу савладати и оно што је лако и оно што је тешко. 
А узрок свему томе био је неочекивани успех свих њихових подухвата, 
који их је испуњавао снажним самопоуздањем. 

66. Истог тог лета грађани Мегаре, пошто су их у рату стално 
потискивали Атињани, који су са својом војском два пута годишње 
упадали на њихову територију, а и због бегунаца из Пега, које су из 
Мегаре истерале присталице народне странке за време једне побуне 
и који су им својим пљачкањем причињавали невоље, договоре се 
међусобно да треба примити натраг избеглице, како се град не би са 
обе стране упропашћавао. Када пријатељи избеглица дознају шта се 
говори, они отвореније него пре почну захтевати да се предлог 
прихвати. Вође народне странке, свесни да народ притиснут невоља- 
ма неће моћи са овима да изађе на крај, ушташе се и пошаљу предлоге 
атинским заповедницима Хипократу, сину Арифроновом, и Демо- 

стену, сину Алкистеновом, са намером да предају град, сматрајући да 
би то за њих представљало мању опасност него да приме натраг 
изгнанике. Тако се сагласе да Атињани прво заузму велике зидине 
(раздаљина између града и пристаништа у Нисеји била је око осам 
стадија), да би спречили да не дођу у помоћ Пелопонежани из Нисеје, 
који су тамо ради обезбеђења Мегарана сами чували стражу, потом 
да предају и горњи град. Наиме, они су се надали да ће, ако се ово 
учини, народ лакше прећи на страну Атињана. 

67. Пошто су се и речју и делом, с обе стране извршиле припреме, 
Атињани, под окриљем ноћи доплове на мегарско острво Миноју, са 
шест стотина хоплита, под заповедништвом Хипократа. Скривали су 
се у једној ували недалеко од града где су се правиле опеке за изградњу 
зида. Други одред, који су сачињавали Платејци и пограничне страже, 
под заповедништвом Демостена, ушанчи се код храма Ениалија“' који 
се налази нешто ближе. Те ноћи нико није приметио шта се дешава, 
осим оних који су били задужени да то знају. Пред свануће, мегарски 
издајници овако учине: припремајући се дуже време за отварање 
градских капија, увели су обичај да, са одобрењем заповедника, ноћу 
на колима извозе један гусарски бродић, као да се тобоже ради о 
гусарима, и да га кроз јарак спуштају у море. Пре но што би свануо 
дан, поново би га на колима уносили натраг до зидина и увлачили 
кроз градске капије, да би се тобоже атинска стража смештена у 
Миноји држала у заблуди, пошто у луци не би било ниједног брода 
на видику. 

Те ноћи кола су се већ налазила пред градским вратима и пошто 
су се ова, као и обично, отворила да тобоже приме бродић (а све се 
то збило према договору), Атињани, видевши то, потрче из своје 
заседе, желећи да стигну пре него што се капија поново не закључа 
и док се кола још налазе у вратима, спречавајући тако да се врата 
затворе. Истовремено, међутим, они Мегарани који су са њима били 
у дослуху поубијају стражаре, те прво Платејци и одред који је био 
са Демостеном утрче на оно место где се сада налази победни знак. 
И чим су се нашли у градској капији, Платејци се упусте у борбу са 
појачањима која су стигла (Пелопонежани који су најближе стајали 
постали су свесни онога што се дешава) и однесу победу осигуравајући 
капију атинским хоплитима што су у јуришу долазили. 

68. Сваки Атињанин, чим би ушао унутра, сместа је кретао на 
зидине. Међу пелопонеским стражарима мали број се испочетка 
одупирао и бранио, те су неки од њих и изгинули али већина војника 
дала се у бекство, јер су се плашили и ноћног напада непријатеља и 
мегарских издајника, пошто су мислили да су их сви Мегарани издали. 


40 Енијалије је друго име Ареса, бога рата. Његов храм налазио се између луке и града. 

Догодило се, наиме, и то да је атински гласник, на своју руку, изјавио 
да сваки Мегаранин који хоће да пође заједно с Атињанима може да 
се наоружа и да крене. Када су Пелопонежани то чули, нису више 
чекали, сматрајући да се стварно читав народ дигао у рат, већ побегну 
у Нисеју. Када је сванула зора и када су зидови већ били заузети а 
Мегарани у граду дигли узбуну, они који су били у дослуху са 
Атињанима, као и велики број других упућених у овај подухват, изјаве 
да треба отворити капије и кренути у борбу. Између њих и Атињана 
било је, нанме, договорено да Атињани, чим се отворе капије, јурну 
унутра а да се они, како им се не би догодила каква незгода, намажу 
уљем. А још већа сигурност при отварању врата била је обезбеђена 
тиме што је по договору, током ноћи из Елеусине стигло четири 
хиљаде хоплита и шест стотина коњаника. Када су се ови намазали 
уљем и када су већ били пред капијом, један од саучесника ода заверу 
присталицама друге странке, а ови се скупе и дођу сви заједно и изјаве 
да не треба кретати у битку изван града – на то се нису усуђивали 
ни онда када су били јачи – нити доводити град у очигледну опасност. 
Ако неко неће да послуша, до битке ће доћи на лицу места. Они нису 
никако откривали да знају да се ради о издајству, него су упорно 
остајали при томе да имају најбоље намере, док су истовремено 
стајали пред капијама пазећи да завереницима не пође за руком да 
учине оно што су наумили. 

69. Свесни да се нешто испречило и да силом неће моћи да освоје 
град, атински стратези одмах почну зидом опасивати Нисеју, сматра- 
јући да ће се, ако је заузму пре него што им стигне помоћ, брже 
предати и Мегара. А из Атине брзо стигну и гвожђе и каменоресци 
исве остало што је било потребно. Почињући од онога дела утврђења 
које су држали и градећи попречни зид према Мегари, они су, уз 
помоћ војске распоређене по групама, од тога места па све до мора, 
са обе стране Нисеје, начинили зидине и канал, служећи се камењем 
и опекама из предграђа. Секли су и воћке и шумско дрвеће и ударали 
коље где год је било потребно. Куће из предграђа, са својим до- 
грађеним браницима, саме по себи служиле су као упоришта. И тако 
су цео тај дан изводили радове. Сутрадан предвече, када је само мало 
недостајало да зид буде довршен, војници на стражи, у Нисеји, 
уплашени због оскудице хране (коју су дневно добијали из горњег 
града) а претпостављајући да им Пелопонежани не могу брзо стићи 
у помоћ и да су Мегарани према њима непријатељски расположени, 
предају се Атињанима под условом да их ови пусте на слободу пошто 
положе оружје и за сваког човека плате уговорену суму новца. А са 
Лакгдемонцима, њиховим заповедником или са било ким другим који 
се ту задеси, Атињани могу да раде шта им је воља. Пошто у свим 

тим тачкама постигну споразум, они напусте тврђаву. Атињани, 

пробивши дуге зидове да би их одвојили од мегарских бедема, и 
заузевши Нисеју, отпочеше са осталим припремама. 

70. Лакедемонац Брасида, син Телисов, случајно се у то време 
задесио у близини Сикиона и Коринта, припремајући војску за поход 
на Тракију. Кад је сазнао за заузимање утврђења, страхујући због 
Пелопонежана у Нисеји, као и од тога да се не заузме Мегара, пошаље 
гласника Беоћанима и затражи да му се код Триподиска (једног села 
у Мегари, које лежи у подножју планине Геранеје) пошаље у сусрет 
војска. Он сам дође са две хиљаде седам стотина коринтских хоплита, 
четири стотине Флијунћана и шест стотина Сикиоњана, а са њима је 
било и његових сопствених војника који су већ раније били мобили- 
сани. Брасида се надао да ће стићи пре заузећа Нисеје, али када дозна 
истину (јер је ноћу изашао до Триподиска), он са три стотине 
изабраних војника, пре него што се о томе сазнало, дође до Мегаре 
кришом од Атињана, који су се налазили близу морске обале, – же- 
лећи речју а ако је то могуће и делом – да поново освоји Нисеју, а 
још више од свега да уђе у Мегару и да је осигура. Захтевао је од 
Мегарана да га приме, изјављујући да се нада како ће опет повратити 
Нисеју. 

71. Странке у Мегари, међутим, биле су уплашене: једни да ће 
он довести натраг избеглице, а њих истерати, а други да народ оне у 
страху не нападне и да град у међусобном рату не пропадне, док 
Атињани вребају у близини. И тако они не приме Брасиду, него су 
обе стране сматрале да би требало мировати и чекати да се види шта 
ће се догодити. Они су се, наиме, надали да ће доћи до битке између 
Атињана и оних који буду долазили у помоћ и да је за њих сигурније 
да се приклоне оној страни која буде победила. А Брасида, пошто 
није успео да их наговори, врати се натраг својој војсци. 

72. Кад је свануло, стигоше Беоћани, који су још пре него што 
их је Брасида позвао имали намеру да притекну у помоћ Мегари 
сматрајући да се та невоља и њих тиче; и већ су били стигли у Платеју 
са свом својом војском. Када им дође гласник, њихово борбено распо- 
ложење постаде много јаче и пошто пошаљу две хиљаде двеста 
хоплита и шест стотина коњаника, врате се са главнином војске кући. 
Када се искупила цела војска, која је бројала ништа мање него шест 
хиљада хоплита“, и када су атински хоплити стајали постројени на 
својим положајима око Нисеје и на морској обали, док су лако 
наоружани војници били раштркани по пољу, беотска коњица, нава- 
ливши на лако наоружане трупе које то нису очекивале, потисне их 


41 Занимљиво је да кад се од овог броја, шест хиљада хоплита, одузме 2.200 Беаћана, претходно 
споменутих, као и 3.700 Коринћана (гл. 70), остаје сразмерно мали број лакедемонских 
хоплита. Но, кака коментарише Кому „не мање“ у ствари значи „више од“. Ипак, не знамо 
колико је тачно било Спартанаца. 

све до мора (пре тога, никаква помоћ ни са које стране Мегаранима 
није дошла). Али, пошто на ове удари атинска коњица, ухватише се 
у коштац и настаде велика коњичка битка у којој је свака страна 
присвајала право на победу. Атињани су, наиме, убили беотског 
коњичког заповедника и још неке који су дојахали до саме Нисеје, 
скинувшн са њих оружје. Кад су се домогли тела погинулих Беоћана, 
они их споразумно врате и дигну победни знак. Како у целом овом 
догађају ниједна страна није коначно стекла сигурну предност, они 
се разиђу, и Беоћани крену својој војсци, а Атињани према Нисеји. 

73. Брасида и његова војска потом пођу ближе мору и граду 
Мегари и, пошто заузму погодан положај, распореде се за битку и 
остану да мирују, сматрајући да ће их Атињани напасти, и знајући да 
ће Мегарани чекати да виде ко ће победити. Лакедемонци су држали 
да су догађаји за њих повољни, и у једном и у другом погледу: они, 
наиме, нису први започињали битку нити се излагали опасности од 
сукоба, и пошто су јасно показали своју спремност да се бране, с 
правом им треба приписати победу коју су добили скоро без боја. 
Истовремено, сматрали су да су догађаји који се тичу Мегарана, 
пошли набоље. Јер, да се ови нису појавили, не би за њих било 
никаквог изгледа, и очигледно је да би тада сместа претрпели пораз 
и остали без свога града. Тако би се и могло десити да сами Атињани 
не буду расположени да се боре и да они без борбе добију оно због 
чега су и дошли. А баш то се и догодило. Када су Атињани изашли 
н када су се постројили поред дугих зидова, Мегарани су мировали 
јер ни Пелопонежани нису кретали у напад. Њихови заповедници су 
сматрали да би опасност којој би се изложили била исувише велика 
ако би сада, када им је углавном све пошло за руком, отпочели битку 
са бројно јачим непријатељима: па, или да победе, и да заузму Мегару, 
или да као побеђени изгубе своје најбоље хоплите. Међутим, Пело- 
понежани, сасвим разумљиво, желели су да се изложе опасности 
сукоба у који би се укључио, за сваки одред, само један део укупне 
војне силе, или оне трупе које су биле на лицу места.“ Пошто су и 
једни и други извесно време оклевали, и како се ни са једне стране 
није кретало у напад, прво се Атињани повуку у Нисеју а одмах затим 
и Пелопонежани, враћајући се у место одакле су и дошли. Тако су се 
они Мегарани који су били пријатељи бегунаца охрабрили да отворе 
капије и прихвате Брасиду и прваке из осталих градова, започињући 
са овим разговоре и сматрајући да је он победник јер Атињани нису 
више хтели да се боре; а оне који су сарађивали са Атињанима обузме 
велики страх. 


42 Није јасна шта се тачно мисли оваквом формулацијом текста (уп. Котіу, 20 Іос.). Ипак, треба 
подвући несразмеру између броја Пелопонежана – 6.) – према броју Атињана, 600 (уп. ІУ, 


67) 

74. Када су се пелопонески савезници разишли по својим градо- 
вима, и сам Брасида се врати у Коринт, и почне припремати војску 
за Тракију, као што је у почетку и намеравао. Пошто Атињани оду 
кући, они Мегарани у граду који су највише сарађивали са Атињани- 
ма, знајући да су их прозрели, одмах се, тајно, изгубе из града. А други, 
ступивши у везу са пријатељима изгнаника, доведу ове из Пега, пошто 
су их заклели најсветијим заклетвама да не буду злопамтила већ да 
одлучују онако како је за град најбоље. Ови, међутим, када су се 
дочепали власти и када су извршили преглед оружја, приликом 
раздвајања појединих војничких одреда, издвоје оне који су им били 
непријатељи и сарадници Атињана – око стотину људи – и приси- 
ливши народну скупштину да јавно гласа, осуде их и погубе, а у граду 
успоставе крајњу олигархију. Ова промена власти, настала из пре- 
врата који је извео веома мали број људи, задржала се, међутим, веома 
дуго. 

75. Истог овог лета, када се очекивало да ће Митилењани 
учврстити Антандар онако како су замислили, заповедници атинске 
флоте која је сакупљала допринос – Демодок и Аристид, који су се 
налазили на Хелеспонту, док је трећи међу њима, Ламах, са десет 
бродова већ био отпловио на Понт – дознају за утврђивање овога 
места, те им се чинило да постоји опасност да то утврђење не буде 
исто оно што је Анаја била за острво Сам. (У Анаји су се били 
сместили бегунци са Сама и одатле помагали Пелопонежанима, 
шаљући им крманоше за флоту, стварајући узнемиреност међу Сам- 
љанима у граду и прихватајући избеглице.) Тако, атински заповедни- 
ци сакупивши војску од својих савезника, отплове тамо, победе у бици 
оне који су из Антандра изашли да се са њима боре и поново заузму 
то место. Ускоро после тога Ламах, који је упловио у Понт и усидрио 
се на реци Калету у Хераклеотиди, изгуби своју флоту, када је на 
висинама почела киша и изненада наишла бујица. Ипак, он заједно 
са својом војском, прешавши копном кроз Битинску Тракију, која се 
налази с друге стране, у Азији, стигне у Калхедон, мегарску колонију 
на ушћу Понта. 

76. Истог овог лета, непосредно после повлачења Атињана из 
Мегаре, дође у Наупакт атински заповедник са четрдесет бродова. 
И Демостен и Хипократ били су уплетени у преговоре око Беотије, 
на захтев неких људи који су хтели да промене државно уређење и 
преокрену га у демократију попут оне у Атињана. У томе им је 
највише помогао Птеодор, бегунац из Тебе.“ Наиме, неки људи 
спремали су се да издају Сифу, град у Теспијама на обали Крисејског 


43 У већини рукописа забележено је „Теба“. Неки, међутим, на овом месту наводе ,Теспија“. 

залива, док су Херонеју, опет, која припада Орхомену (некада се звао 
минијским а сада беотским) неки други људи намеравали су да предају 
у руке Атињанима. У том послу највише су учествовали изгнаници 
из Орхомена, који поткупе и неке Пелопонежане. Будући да се 
Херонеја налази на граници Беотије, близу Фанотиде у Фокиди, и 
неки Фокиђани узму учешћа у завери. Било је одређено да Атињани 
заузму Аполоново светилиште Делиј на територији Танагре, које 
лежи насупрот Еубеји. Све је требало да се догоди истовремено, у 
одређени дан, како Беоћани, сви заједно, не би окупили своју војску 
код Делија, него да би се различите државице, свака са својим 
немирним областима, могле покорити. Ако покушај успе, и ако се 
утврди Делиј, лакомислено су се надали да ће, чак уколико се одмах 
и не изврше промене у уставном уређењу беотских државица, докле 
год буду држали то место у својим рукама, из њега моћи да пљачкају 
Беотију. А тамо где свако буде могао наћи уточиште у највећој 
близини, политичко стање неће бити онакво какво је било, него ће 
временом, када се Атињани буду придружили побуњеницима, и када 
се распрши снага олигарха, средити прилике онако како им буде 
згодно. 

77. Таква се, дакле, завера припремала. Требало је да Хипократ 
лично узме трупе из Атине и да у погодном тренутку предузме војни 
поход на Беотију, а да претходно пошаље у Наупакт Демостена са 
флотом од четрдесет бродова како би прикупио из те области војску, 
састављену од Акарнанаца и осталих савезника, и отпловио према 
Сифи, очекујући да ће у њој доћи до издаје. Обојица заповедника 
одреде дан када је требало да се то изведе. Међутим, када Демостен 
стигне у Наупакт сазна да су Енијаде под притиском свих осталих 
Акаманаца већ биле натеране да приступе атинском савезу. Сам он 
дигне сву савезничку војску из тога краја, и пошто прво зарати на 
Салинћане и Агрејце и покори их, настави да обавља друге припреме, 
како би био присутан у Сифи када то буде потребно. 

78. Отприлике у ово доба лета Брасида, који се са хиљаду седам 
стотина хоплита кретао према Тракији, стигавши у Хераклеју у 
Трахинији пошаље гласника својим пријатељима у Фарсалу захтева- 
Јући од њих да га пропусте са војском. И тако у ахајску Мелитеју дођу 
Панер и Дор, Хоплихида и Торилај. А кренуо је тада на пут и Строфак, 
проксен Халкиђана. Брасиду су пратили и остали Тесалци, а из Ларисе 
га је водио Пердикин пријатељ, Никонида. Тесалија, уосталом, није 
била земља кроз коју се могло лако проћи без пратње, а поготову не 
под оружјем. И иначе је међу свим Хеленима изазивало неповерење 

то када се преко земље суседа прелазило без одобрења. Тесалски 
народ је увек био наклоњен Атињанима. И да Тесалци већином нису 

били под влашћу неколицине моћника“, што је то у тој земљи био 
обичај, већ да су имали слободну демократију, Брасида не би могао 
проћи. Па чак и тада, приликом путовања, када је приспео до реке 
Енипеја, пресретну га они Тесалци који су припадали противничкој 
странци. Они покушају да га зауставе изјављујући да не поступа 
исправно што путује без одобрења целог народа. Али их његови 
водичи разувере рекавши да га, уколико се они противе, неће даље 
водити а да они сами, као добри домаћини, морају да прате изненадног 
посетиоца. Сам Брасида објасни да је дошао као пријатељ Тесалије 
и њених становника а да је дигао оружје на своје непријатеље 
Атињане, а не на њих, и да му није познато да између Тесалаца и 
Лакедемонаца постоји непријатељство, због чега не би могли кори- 
стити територију једни других, и да ни сада не би пролазио даље 
против њихове воље, а, наравно, не би то ни могао; међутим, он се 
нада да га они неће спречити да прође. И ови се удаље када то чују. 
Брасида, по савету својих пратилаца, крене трком без заустављања, 
пре него што се искупи нека већа сила која би спречила пролаз Оног 
истог дана када је и кренуо из Мелитеје, приспе у Фарсалу“ и улогори 
се на реци Апидану. Факион одатле настави у Факиј а из њега у 
Перебију. Одавде се већ његови тесалски пратиоци врате кући, а 
Перебејци, тесалски поданици доведу га у Пердикину државу, у Дион, 
један мали македонски град у подножју планине Олимпа, која се диже 
према Тесалији. 

79. Тако је Брасида трком прешао Тесалију, предухитривши оне 
који би га у томе спречили, и стигне код Пердике и на полуострво 
Халкидик. Наиме, разлог што су се Трачани одметнули од Атињана, 
заједно са Пердиком, и што су чак са Пелопонеза довели војску био 
је тај што су се уплашили од атинских успеха, док су Халкиђани 
мислили да ће Атињани у првом реду кренути на њих (а истовремено 
су и суседни градови који се још нису били одметнули кришом позвали 
Пелопонежане). Пердика, који, додуше, није био отворени неприја- 
тељ, плашио се старих размирица са Атињанима, а пре свега је желео 
да стави под своју власт линкестијског краља Арабаја“. А утолико 
им је лакше било да доведу војску са Пелопонеза што је у томе 
тренутку Лакедемонце пратила зла срећа. 

80. Пошто су Атињани и даље вршили притисак на Пелопонез, 
а још више на територију Лакедемонаца, ови су мислили да ће их 
најпре одбити и нанети штету тако што ће слати војску у земљу 


44 Тесалију чине четири области, доста лабаво повезане, На челу савеза је таг, који се као 
општетесалски владар бира у време рата. Иначе, свака област има свога владара. У време 
Пелопонеског рата Тесалија је била наклоњена Атини, али јој није била од велике помоћи. 

47 Фарсала је град на путу из централне Грчке према Лариси. престоница области Фтиотиде. 
Постаје најмоћнији град у Тесалији у 4. веку, под македонским краљевима. 

46 Краљ Арабај иначе нам није познат, а о племену Линкеста уп. напред, 1, 99. н нап. 

њихових савезника; а поготово што су ови савезници били спремни 
да издржавају војску и што су позивали Лакедемонце да им помогну 
ако се буду одметали. Истовремено, Лакедемонци су желели да имају 
неки изговор што из земље шаљу хелоте да се ови не би побунили у 
тренутку када се Пил налазио у рукама Атињана. Тако су и овом 
приликом поступили, страхујући од њихове младости и мноштва. 
(Многе су се мере код Лакедемонаца и доносиле углавном из предо- 
строжности због хелота.) И Спартанци прогласе да ће сви хелоти 
који полажу право да су учинили какву велику услугу Лакедемонцима 
бити у рату посебно издвојени да би тобоже добили слободу. У ствари, 
они су их само искушавали, сматрајући да би баш ти, који појединачно 
полажу право да буду слободни, могли бити и људи пуни самопоуз- 
дања који би их најпре и могли напасти. И пошто издвоје око две 
хиљаде хелота, овенчају их венцима и изврше са њима опход око 
храмова као да су већ ослобођени. Спартанци их убрзо потом уклоне 
и нико није дознао на који начин је сваки од њих био ликвидиран. 
Спартанци и овом приликом пошаљу са Брасидом седам стотина 
хелотских хоплита, док је остатак војника повео са Пелопонеза, 
примамивши их платом. 

81. Што се тиче Брасиде, Лакедемонци су га послали углавном 
на његову сопствену жељу, премда су и Халкиђани тиме били оду- 
шевљени. Он је био човек кога су у Спарти сматрали у свему као 
веома предузимљивог и, пошто је изашао из Спарте у стране земље, 
постао је веома цењен код Лакедемонаца, јер се у датим околностима 
показао правичан и умерен. А и многе је градове подигао на устанак, 
док је друге заузео издајом њихових становника. То је имало за 
последицу да су Лакедемонци, када су зажелели да склопе уговор са 
Атињанима (што су и учинили)“, могли да понуде нека места у замену 
за она која су хтели да добију натраг, и искористивши такав положај, 
Пелопонезу су омогућили да предахне од ратовања. Касније, по 
завршетку рата на Сицилији, тадашња Брасидина честитост и увиђав- 
ност, које су неки лично осетили, а други их знали само по чувењу, 
највише су учиниле да се код атинских савезника створи одушевљење 
за Лакедемонце. Он је био први Лакедемонац који је ван своје земље 
био на гласу као човек у свему честит и који је највише допринео 
уверењу да су и остали Пелопонежани такви. 

82. Пошто је, дакле, тада Брасида дошао у Тракију, Атињани, 
дознавши за то, прогласе Пердику за непријатеља, јер су сматрали 
њега кривим за тај долазак, те успоставе већи надзор над тамошњим 
савезницима. 


47 Спартанци су склопили мир с Атињанима тек 421. г. прен. е., кад је погинуо Брасида, као и 
Клеон, главни атински поборник идсјс о рату са Спартом. 
45 О македонском краљу Пердики уп. напред, 1, 27. са нап, 


– 

83. Пердика одмах прихвати Брасиду и његову војску и скупа са 
сопственом војном силом почне ратовати против свога суседа Ара- 
беја, сина Бромеровог, краља линкестијских Македонаца, пошто је 
с њим имао несугласица и желео да га стави под своју власт. Када су 
он и Брасида са војском дошли до кланца који је водио у област 
Линка, Брасида изјави да би, пре него што прибегне оружју, прво 
хтео да разговара с Арабејем и да, ако му то пође за руком, од њега 
начини лакедемонског савезника. Чинило се да је и Арабеј учинио 
неке предлоге и да је био спреман да препусти Брасиди улогу 
непристрасног пресудитеља. Присутне халкидске старешине нагова- 
рали су га да не уклања тешкоће које стоје пред Пердиком, како би 
га учинили спремнијим да и њима користи. Пердикини људи, међутим, 
изјаве у Лакедемону то исто: да ће Пердика са суседним областима 
створити Пелопонежанима много савезника. С обзиром на такве 
околности, Брасида је био склон да верује, да он треба да решава и 
случај са Арабејом. Пердика, опет изјави да није Брасиду довео зато 
да буде судија у његовим размирицама, већ уништитељ свакога 
непријатеља на кога би му он указао, и да Брасида нема право да 
води преговоре са Арабејем док он издржава половину војске. Бра- 
сида, међутим, мимо његове воље и уза све његово противљење, 
састане се са Арабејем и, пошто је поверовао краљевим речима, 
одведе војску пре него што је ушао у краљеву земљу. Пердика је онда 
за издржавање војске, уместо половине, давао само трећину, сматра- 
јући да му је нанета неправда. 

84. Истог тог лета, баш пред борбу, Брасида зарати против 
Аканта“, насеобине Андрани, у друштву са извесним бројем Хал- 
киђана. Када се поставило питање да ли да га приме, били су 
подељени: с једне стране, стајали су они који су заједно са Халкиђани- 
ма хтели да га доведу у град, а са друге, стајала је народна странка. 
Присталице народне странке, бојећи се за још необрано грожђе, 
прихвате да приме једино Брасиду, и да, пошто га саслушају, донесу 
одлуку. Тако он изађе пред народну скупштину, а за једног Лакеде- 
монца, он заиста није оскудевао у говорничкој вештини, и овако рече: 

85. „Грађани Аканта, мене и моју војску послали су Лакедемонци 
да бих доказао оправданост оног разлога који смо истакли када смо 
започели рат са Атињанима: да ратујемо за ослобођење Хеладе". 
Ако смо мало закаснили, с обзиром на ратовање код куће – где смо 
се надали да ћемо сами, не излажући опасности вас, уништити 
Атињане — нека нас нико не прекорева. Сада, међутим, чим се 
пружила прилика, ми смо овде и заједно са вама покушаћемо да их 


49 Акантсе налази на најисточнијем полуострву Халкидика, које се звало Акте. 
5) Брасида се овде изричито позива на лакедемонско гесло о слободи за сву Хеладу, гесло под 
којим је и започет рат. 


Саа веша Е АБЕ. 4-_____А Пале УДАИЗИНИЦ 
натерамо на покорност. Чуди ме, ипак, да сте преда мном затворили 
градске капије и што, можда, долазим преко ваше воље. Ми Лакеде- 
монци, мислили смо, пре него што смо овамо стигли, да долазимо код 
људи који су нам, макар у души, савезници и да ћемо наићи на добар 
пријем. Тако смо се изложили опасности путовања кроз туђе земље, 
које је трајало данима, и показали свеколику ревност. Било би, 
међутим, погубно ако имате шта друго на уму и ако стојите на путу 
својој сопственој слободи, као и слободи осталих Хелена. Јер, није 
то само зато што сте ви мени пружили отпор, него што ће сви они 
којима бих се могао обратити теже пристајати уз мене, уписујући ми 
у грех то што ме ви нисте примили, ви, којима сам прво дошао, који 
представљате један град од великог угледа, и који сте познати као 
људи здравог расуђивања. И неће ми се веровати да сам изнео прави 
узрок вашег одбијања, већ ће се рећи или да је ту реч о некој привидној 
слободи или да сам немоћан и неспособан да вас одбраним од 
Атињана, ако вас они нападну. Па ипак, у питању је она иста војска 
којом сам пружио помоћ Нисеји и са којом Атињани, иако су били 
бројно надмоћнији, нису хтели да се боре. А није вероватно ни да би 
онп морским путем могли да пошаљу оружану силу по величини 
равну оној код Нисеје. 

86. Нисам дошао да чиним зло него да ослободим Хелене, 
добивши од лакедемонских главара свечане заклетве да ће сви они 
које будем придобио за савезнике бити слободни. Истовремено, 
пошто вас придобијемо, вас као савезнике нећемо држати силом или 
преваром, већ напротив бићемо савезници, вама, који сте били робови 
Атињана. Отуда захтевам да не сумњате у мене, пошто вам дајем 
најсвечанија обећања, нити да ме држите за неког немоћног освет- 
ника, него скупите храброст и придружите ми се. 

Ако можда неко лично страхује да бих предао град у руке овој 
или оној странци, и ако је према мени нерасположен, тај треба да 
има највише поверења. Јер, ја нисам дошао да бих се придружио 
каквој странци, нити верујем да бих вам могао дати праву слободу, 
када бих пренебрегао ваш прадедовски устав; и када бих већину 
ставио у ропство неколицине или мањину потчинио већини. Јер, то 
би било горе од туђинске власти, а ми Лакедемонци, за наше напоре 
не бисмо примили захвалност него бисмо уместо поштовања и славе 
добили само осуду. А ако би се оптужбе због којих смо започели рат 
са Атињанима могле нама приписати, оне би изгледале још горе него 
када се неко не би ни разметао поштењем. За угледне људе срамније 

је стећи предност преваром, на леп начин, него неприкривеном силом. 
Јер, у овом другом случају иде се у напад по праву силе, која је дар 
среће, а у оном првом интригама које потичу из какве подмукле 
намере. 

87. Ми, Лакедемонци, поступамо веома опрезно када су у питању 
наши најважнији интереси и зато сматрајте да поред свечаних уве- 
равања немате већег јемства него што су људи чији поступци, када 

се пажљиво осмотре, пружају чврст доказ да им се интереси поклапају 
са изјавама. 

А ако одговорите да вам је немогуће да моје понуде прихватите, 
и ако, пошто сте према нама благонаклони, полажете право да вас, 
због тога што сте нас одбили, не снађе никаква непријатност, и ако 
вам се чини да слобода коју вам нудим за вас није потпуно безопасна 
и да је право да се она предлаже људима који су у могућности да је 
приме и да се против своје воље нико на њу не може приморати, 
призваћу за сведоке богове и хероје ваше земље – да сам дошао за 
добро ваше земље а нисам могао да вас, упркос томе, убедим – и да 
ћу пустошењем ваше територије покушати да вас на то натерам. И 
нећу никако сматрати да поступам бесправно него да за то имам 
оправдање и то из два одлучујућа разлога: први јесу сами Лакедемон- 
ци, то јест, да нам се, и поред све ваше добронамерности, уколико се 
не придружите, не би наносила штета и то због доприноса који будете 
носили Атињанима. А други је разлог у томе да не будете сметња да 
се Хелени ослободе ропства. Јер, иначе не бисмо имали оправдања 
да то чинимо. Нити смо ми Лакедемонци обавезни, кад не би било у 
питању опште добро, да ослобађамо оне који то не желе. Нити 
тежимо за великом влашћу, већ је реч пре о томе да зауставимо друге 
да је не стекну. А учинићемо неправду већини ако, доносећи слободу 
свима, прогледамо кроз прсте вама који нам се супротстављате. С 
обзиром на све ово одлучите мудро и трудите се да будете први који 
ће започети ослобађање међу Хеленима и који ће стећи вечну славу. 
Тако ћете сачувати од штете и своју личну имовину, а целом граду 
осигурати најлепше име.“ 

88. Тако је рекао Брасида. Пошто је претходно било много речи 
и за и против предлога, већина грађана Аканта тајним гласањем 
донесе одлуку да се одметну од Атињана – и због тога што је Брасида 
тако заводљиво говорио а и страхујући за своју бербу. Па пошто су 
га заклели истим заклетвама којим су га заклеле и лакедемонске 
старешине када су га послале, наиме, да ће они које би он придобио 
постати слободни савезници, они приме његову војску. Кратко време 
после тога, придружи им се, својим устанком, насеобина Андрана и 
Стагира“'. Ово су, дакле, били догађаји тога лета 

89. На самом почетку следеће зиме, када је требало предати 
беотске градове у руке атинских заповедника Хипократа и Демосте- 
на, било је предвиђено да Демостен са својом флотом буде присутан 
у Сифи а Хипократ у Делију. Али, пошто је дошло до забуне око 
дана поласка војске, Демостен је, отпловивши раније према Сифи и 
возећи на својим бродовима Акарнанце и друге савезнике из онога 





51 Стагира, на источном делу Халкидика, позната је кло Аристотелов завичај. 
52 Ова су догађаји лета 424. г. пре н. е. Брасида је стигао пред Акант у септембру исте године. 

краја, остао несвршена посла, јер је његову тајну намеру разоткрио 
фокиђанин Никомах из Фанотиса, и пренео је Лакедемонцима, а ови 
Беоћанима. И пошто је помоћ стигла од свих Беоћана – јер, Хипократ 
још није приспео у њихову земљу да им отежа положај – они унапред 
заузму и Сифу и Херонеју. Но, када су сарадници Атињана дознали 
за ову грешку, нису правили никакву узбуну по градовима. 

90. Хипократ окупи сву војну силу Атине: и грађане и метеке и 
странце који су се задесили у граду. Али, он стигне у Делиј и сувише 
касно, када су се Беоћани већ били повукли из Сифе. Пошто улогори 
војску, Хипократ почне да утврђује Делиј на следећи начин: свуда 
около светога гаја и храма војници ископају јарак, а из опкопа 
набацају земљу око насипа уместо зида, учвршћујући га уздуж кољем. 
И пошто посеку винову лозу око светилишта, и набацају камење и 
црепове из суседних зграда, које су порушили, дизали су на све могуће 
начине утврђење у висину. Тамо где је било згодно начинили су дрвене 
куле али тако да зграда храма нигде није била сасвим близу. А трем 
који је некада постојао, срушио се. То су све обавили почев од трећега 
дана откако су кренули од куће, а радили су и четвртог и петог дана 
доручка. Када је углавном све било готово, војска се повуче из Делија 
око десет стадија на путу кући. Већина лако наоружаних трупа 
продужи одмах даље, док се хоплити на том месту зауставе и спусте 
оружје. Хипократ остане да постави страже и уреди све што је још 
требало довршити са спољашње стране утврђења. 

91. Беоћани су се, у току тих дана, почели окупљати код Ганагре. 
И пошто дођу из свих градова и дознају да су Атињани кренули кући, 
од једанаест беотарха“ десет их је било против битке; јер, Атињани 
нису више били на територији Беотије, већ су се налазили углавном 
око граница Оропије, где су се и зауставили. Али, беотарх из Тебе, 
Пагонда, син Еолидин, заједно са Аријантидом, сином Лисимаидиним, 
који је тада био врховни заповедник, желећи да дође до битке и 
сматрајући да би било боље изложити се опасности, позове све људе, 
чету по чету, да не би сви одједном положили оружје; и наговарао је 
Беоћане да крену на Атињане и заметну битку, следећим речима: 

92. „Беоћани, ниједан заповедник не би смео да помисли да са 
Атињанима треба започињати битку осим ако их затекнемо на нашој 
територији. Јер, они су, дошавши из суседства, изградили утврђења 
са намером да униште Беотију, па било у ком крају да их стигнемо, 
сигурно је да су они наши непријатељи; и било откуда да дођу, они 
се понашају непријатељски. Ако се, пак, некоме учинило да је 
сигурније не започињати битку, нека сада промени мишљење. Кад 
су људи нападнути, опрез им не допушта велико премишљање јер, у 


53 Беотарси (укупно их је било једанасст) стајали су на челу савеза бсотских полиса, а бирани су 
свакс три године. 

питању је њихова сопствена земља, као што је то, с друге стране, 
могуће онима који, будући сигурни на своме, а жудећи да имају још 
и више, са предумишљајем нападају друге. Од предака нам је остало 
да подједнако одбијамо и онога који напада нашу земљу и онога који 
жели да освоји земљу наших суседа. А поготово се треба бранити од 
Атињана са којима се граничимо. Јер, ако се ради о суседима, слободу 
осигурава равнотежа снага. Али, против оних који покушавају да 
поробе не само оне који су у близини, него и оне који су веома далеко 
– зар се против таквих не треба борити до последњег даха? А као 
пример имамо њихов став према Еубеји – преко мореуза – као и 
према већем делу Хеладе; и морамо имати на уму да док други воде 
рат са својим суседима око граница, нама ће, уколико будемо побе- 
ђени, без поговора бити заувек утврђена само једна граница, за целу 
земљу. Јер ће доћи Атињани и силом узети оно што је наше. Отуда 
је суседство са Атињанима много опасније од суседства са другима. 
Осим тога, народ који, уздајући се у своју снагу, напада своје суседе, 
као што је случај са Атињанима, изазива са већом смелошћу оне који 
се држе мирно и бране се само на својој територији. Атињани су, 
међутим, мање спремни да се сукобе са онима који их пресрећу изван 
својих граница и који, ако им се укаже прилика, први полазе у напад. 
За све ово о Атињанима имамо и следећи пример: пошто су они због 
наше унутрашње неслоге, освојили нашу земљу, ми смо их код 
Коронеје?* победили и у Беотији успоставили безбедност која траје 
све до данашњег дана. Сећајући се тога, нека се они старији међу 
нама угледају на своје раније подвиге, а млађи, синови својих отаца 
који су се тада одликовали, нека покушају да не осрамоте врлине 
остављене им у аманет. Верујући да ће на нашој страни бити бог, чије 
су светилиште безбожно утврдили и сада га држе у своме поседу, и 
уздајући се у жртве које изгледају повољне за нас који смо их принели, 
кренимо на њих. И покажимо, да ће, уколико би хтели да добију оно 
за чим жуде, морати да нападну људе који не желе да бране себе 
лично, већ им неће допустити да оду, не огледавши се претходно у 
боју, они којима урођена племенитост налаже да се увек боре за 
слободу своје земље, а да друге неправедно не поробљавају.“ 

93. Таквим упозорењима Пагонда убеди Беоћане да треба напасти 
Атињане и брзо кренувши поведе војску, а већ се и дан ближио крају. 
Када стигне у близину атинске војске, он се заустави на месту одакле 
нису могли видети једни друге, јер се између њих налазио један бре- 
жуљак. Ту он распореди војску и припреми је за битку. Када Хипокра- 
та, који је био код Делија“, обавесте да долазе Беоћани, он изда 


54 То је било 447. г. прен. е., уп. 1, 113. 
55 Битка код Делија је најзначајнија сувоземна битка у Архидамовом рату. Одиграла се 2 км 
јужно од Делија (данас село Дилеси), новембра 424. г. прен. е. 

наредбу војсци, да се постави у бојни поредак, а кратко време после 
тога и сам им се придружи, оставивши око три стотине коњаника код 
Делија да га чувају, уколико неко нападне; и да будно пазе на тренутак 
када ће у току битке кренути у напад на Беоћане. Беоћани, међутим, 
поставе против ових један одред да их у томе спрече. И пошто све 
лепо уреде, појаве се преко брежуљка постројени у бојни поредак“: 
отприлике седам хиљада хоплита, преко десет хиљада лако нао- 
ружаних војника, хиљаду коњаника и пет стотина пелтаста. Десно 
крило су држали Тебанци и њихови савезници, средину Халиарћани, 
Коронејци и Копајци и остали из околине Копајског језера, док су 
лево крило држали Теспијци, Танаграни и Орхомењани. А на оба 
крила беху коњаници и лако наоружани одреди. Тебанци су се 
сврстали у редове по двадесет пет момака у дубину, а остали где се 
ко задесио. Таква је била спремност и бојни поредак код Беоћана. 

94. Код Атињана, цела хоплитска војска, по броју равна против- 
ницима, била је распоређена у дубину од осам војника, а коњица је 
била и на једном и другом крилу. Лако наоружане трупе под оружјем 
нису присуствовале, нити их је уопште било у граду. Будући да су 
лако наоружане трупе које су продрле у Беотију биле далеко бројније 
од својих противника, многи учесници су ненаоружани само ишли за 
војском, пошто се радило о општој мобилизацији, како странаца који 
су тада боравили у Атини, тако и грађана. И, пошто су били кренули 
кући, у борби је учествовао само један незнатан број. А када су се 
постројили и када је требало да се сукобе, заповедник Хипократ, 
обилазећи атинску војску, бодрио ју је овим речима: 

95. „Атињани, мој говор биће кратак, али храбрим људима он 
ће и такав вредети и биће више упозорење, него заповест. Нека нико 
од вас не помисли да безразложно срљамо у толику опасност, пошто 
се налазимо у туђој земљи. Јер, у њој ће се војевати битка и за нашу 
земљу. Па, ако победимо, тешко да ће Пелопонежани, лишени 
беотске коњице, икада више упадати на ваше тле. Јер ћете само у 
једној бици освојити њихову земљу, и још више од тога, осигурати 
слободу своје сопствене. Крените, дакле, на њих, достојни града који 
вам је свима отаџбина и којим се свако од вас дичи као првим у 
Хелади, достојни својих очева који су под Миронидом код Оинофите?” 
победили ове исте људе и једно време држали у својим рукама 
Беотију.“ 

96. Док је тако подстицао своје људе и стигао отприлике до 
средине војске, али не и даље, одједном, Беоћани, пошто су и они 
били поново охрабрени краћим говором Пагонде, кличући пеан 





55 Овако велика дубина редова ~ према свега осам редова код атинске војске, уп. ниже, 94. – 
показаће се као добар тактички потез Паганде. 


57 Битка код Ојнофите одиграла се 457. г. пре н. се, уп. 1, 108. 

спусте се са брежуљка. Атињани им крену у сусрет и у трку се 
сукобише. На крајевима оба крила није ни дошло до битке изблиза, 
него им се десила иста незгода: били су спречени бујицама воде. 
Остали део војске водио је жестоку битку и штит се чврсто опирао 
штиту. Међутим, Атињани савладају лево крило Беоћана све до 
средишта, а и остале на том месту потисну, а највише Теспијце. А 
када су одступиле трупе које су се протезале на обе стране и када су 
се нашли опкољени на малом простору, сви они Теспијци који су се 
борили прса у прса? изгинули су. У метежу који је настао услед тог 
опкољавања и неки Атињани, у незнању, убијали су једни друге. Овде 
су, дакле, били надвладани Беоћани, те побегну оном делу војске који 
се још борио. Десно крило, на којем су били Тебанци, савлада 
Атињане и потискујући их корак по корак, поче да их прогони. И 
догоди се да је Пагонда, када је њихово лево крило било у невољи, 
неопажено послао по два одреда коњице са брежуљка, и када се они 
изненада појаве, победничко крило Атињана, мислећи да на њега иде 
и остала војска, обузме паника. И пошто су их већ са обе стране, и 
коњаници и Тебанци, гонили и разбијали њихове редове, настаде 
бекство целокупне атинске војске. И једни крену према Делију и 
мору, други према Оропу, трећи према планини Парнету”, а прео- 
стали део на ону страну где је постојала ма каква нада за спас. Беоћани 
су их гонили и убијали, и то највише беотска и локранска коњица 
која је дошла у помоћ баш када је почело бекство. Али како је ову 
акцију захватила ноћ, лакше се спасао велики број бегунаца. Сутра- 
дан, трупе из Оропа и Делија, остављајући једну посаду на томе месту 
(које су још увек држали), буду бродовима пребачене кући. 

97. А Беоћани, пошто поставе победни знак, покупе своје мртве, 
скину плен са погинулих противника, оставе страже и врате се у 
Танагру; и ту почну да праве планове за напад на Делиј. Гласник кога 
су послали из Атине да покупи мртве, сретне гласника из Беотије, 
који га врати натраг изјављујући да неће ништа свршити, док се он 
сам не врати натраг. И тако овај беотски гласник изађе пред Атињане 
доносећи им следећу поруку од Беоћана: да нису праведно поступили 
што су прекршили обичаје Хелена. Јер, био је обичај свеколиких 
Хелена: када једни другима заузимају земљу, да се држе подаље од 
светилишта – међутим, Атињани су учврстили Делиј, па и сада у њему 
бораве, чинећи тамо све оно што људи чине на неком профаном 
месту; а узимали су за опште потребе воду коју нису смели дотицати, 
сем у случају очишћења, код приношења жртава. Отуда су Беоћани 
у име бога и у своје име, призивајући и заједничке богове и Аполона, 


58 Грчки текст је овде нејасан. Преводилац је дао једну од могућих интерпретација. Друге 
предлоге исправки в. у Копиђу, ор. си. стр. 183. 
55 Први су, дакле, кренули ка северу, други ка истоку, трећи ка југу. 

упозорили Атињане да изађу из храма и да из њега изнесу све ствари 
које им припадају. 

98. Пошто је гласник тако рекао, Атињани, пославши свог 
гласника Беоћанима, изјаве: да они храму нису учинили никакво зло 
и да му и убудуће неће намерно наносити никакву штету. Ни у самом 
почетку нису у њега ушли са таквом намером, већ углавном ради тога 
да се бране од оних који би им чинили неправду. А закон је хеленски: 
онима којима припада власт у некој земљи, била она већа или мања, 
њима заувек припадају и светилишта, да их опслужују онако како је 
већ раније уобичајено и колико је то могуће. Јер, и Беоћани, као и 
многи други који су истерали неки народ и силом запосели неку 
земљу, прво су нападали туђе храмове као туђе, а сада их држе као 
своје. Па и они сами, да су могли заузети више беотске територије, 
задржали би и храмове. А како сада ствари стоје, они се не могу 
добровољно повући са онога дела територије на којем се налазе, 
пошто га сматрају својим. А воду нису дирали из обести, него што су 
морали, јер су били принуђени да се њоме користе бранећи се од 
Беоћана који су први дошли и напали њихову земљу. А сасвим је 
природно да за оно што се учини у рату или у великој невољи има 
опроштаја, па чак и од бога. За грешке које се ненамерно чине постоји 
прибежиште у светилиштима, а преступ је назив који се односи на 
оне који без нужде врше злочине, а не на оне који се усуђују да нешто 
учине из невоље. А то што Беоћани захтевају да предају лешеве 
погинулих у замену за храмове, тиме чине много веће светогрђе него 
они који одбијају, да давањем храмова у замену добију оно што им 
иначе припада. Стога позивају Беоћане да им јасно одговоре: да ли 
Атињани могу покупити своје мртве, али не под условом да напусте 
Беотију, пошто се они не налазе на беотској него на својој земљи, 
коју су копљем стекли, већ према споразуму и по обичају предака. 

99. Беоћани одговоре да, ако се Атињани налазе у Беотији, онда 
када буду одлазили из њихове земље могу са собом понети и своје 
мртве. А ако су у својој земљи, могу и сами да одлуче шта им ваља 
чинити. Они су сматрали да иако Оропија са правног гледишта, као 
освојена територија, потпада под власт Атињана (а у њој су се 
налазила тела погинулих јер се битка водила у околини), ови не могу 
добити тела без њихове дозволе (а нису ни Атињани хтели да о томе 
праве споразум, јер се тобоже ради о територији која њима припада). 
И мислили су да је згодно да одговоре „да могу добити оно што су 
тражили уколико напусте беотску територију“. Саслушавши ово, 
атински гласник се врати натраг несвршена посла. 

100. Беоћани одмах пошаљу по копљанике и праћкаше из Ме- 
лијског залива, те са две хиљаде коринтских хоплита, који су им били 
стигли у помоћ после битке, и са пелопонеским одредом, који се 
повукао из Нисеје заједно са Мегаранима, зарате на Делиј и нападну 

утврђење. И пошто су покушали нападе на различите начине, заузму 
га тиме што су довукли једну ратну справу, која је била направљена 
на следећи начин: велики балван претестерисан на две половине 
потпуно су издубили и поново тачно саставили, као неку цев, док су 
на крају помоћу ланаца обесили један котао а из балвана је излазила 
гвоздена лула, која је била нагнута надоле и у већем делу обложена 
гвожђем. Ову справу су донели издалека, на колима, до оног дела 
насипа који је био грађен од лозе и дрвета. И када је била сасвим 
близу оном крају балвана који је био са њихове стране, увукли би у 
њу један велики мех, и почели кроз њега дувати. Дување ваздуха кроз 
затворену цев у котао, у коме је био запаљен угаљ, сумпор и смола, 
разбуктало је велики пламен који је упалио зид тако да нико није 
могао на њему дуже остати, него га сви напусте и почну бежати. 
Тврђава буде на тај начин заузета. Од посаде неке поубијају а две 
стотине заробе, док се већина осталих укрца на бродове и буде 
пребачена кући. 

101. Тако је Делиј заузет седамнаестог дана после битке, и када 
је атински гласник, који није знао шта се догодило, мало затим дошао 
да тражи мртве, Беоћани не одговоре више на исти начин, већ предају 
погинуле. У овој бици погинуло је око пет стотина Беоћана, а 
Атињана нешто мање од хиљаду, укључујући и заповедника Хипо- 
крата, поред великог броја лако наоружаних војника и коморџија. 

Мало после ове битке, Демостен, пошто му, као што смо горе 
поменули, није успело да издајством добије Сифе, због чега је тамо 
и пловио, узме на своје бродове известан број Акарнанаца и Агрејаца 
и четири стотине атинских хоплита и искрца се у области Сикиона. 
И пре него што су сви бродови приспели, Сикиоњани се дигну, 
натерају у бекство оне који су се већ били искрцали и отерају их на 
бродове, те неке поубијају, а друге похватају живе. Тада поставе 
победни знак, а мртве по споразуму предају. 

Отприлике у исто ово време када се одиграла битка код Делија, 
погинуо је и одришки краљ Ситалк, када је, заративши против 
Трибала, био побеђен у боју. А његов нећак Сеут, син Спардаков, 
постане одришки краљ као и краљ остале Тракије, којом је владао 
Ситалк. 

102. Исте те зиме“ Брасида са својим савезницима из Тракије 
зарати на Амфипољ, атинску колонију на реци Стримону. То место, 
на којем се сада налази град, покушао је раније да насели Милећанин 
Аристагора" бежећи од персијског краља Дарија, али га Еонци 
отерају. Тридесет две године после тога, и Атињани пошаљу десет 


60 


60 Брасида је напао Амфипољ децембра 424. г. прен е. 

61 Аристагора је владао Милетом поч. 5. века, и подстакао јонске градове на устанак против 
ИЕ власти. Пре пропасти устанка побегао је у Тракију, где је и погинуо. О тим догађајима 
в. Херодот, Иапорија, М, књига. 

хиљада својих колониста, као и неке друге који су желели да оду, али 
их Трачани униште код Драбеска. Двадесет девет година касније, под 
вођством Хагнона, сина Никијиног, Атињани отерају Едонце и оснују 
ово место које се некада звало Енеаходои“. Они су кренули од места 
Ејона, где су већ држали трговачко пристаниште, на ушћу реке 
Стримона, двадесет пет стадија удаљено од данашњег града Амфи- 
поља, којем је Хагнон дао име, пошто око њега тече Стримон“. 
Опасао га је великим зидом од једног до другог рукавца реке, тако 
да се град могао видети“ и са копна и са мора. 

103. Против таквог града пошао је са својом војском Брасида, 
кренувши из Арна на Халкидику и стигавши у сумрак у Аулон и 
Бромиск, где се језеро Болба улива у море; и пошто је вечерао, 
продужи пут ноћу. Била је зима и снег је падао и стога је више журио 
желећи да прође неопажено од становника Амфипоља, осим од оних 
који су учествовали у издаји града. Јер, у граду је било неких 
насељеника из Аргила“, који су били колонисти Андрана, а ови су, 
као и неки други, били саучесници Брасидини у његовим плановима: 
неке је наговорио Пердика и друге Халкиђани; али, главни завере- 
ници су били Аргилци, који су становали у близини, на које су 
Атињани одувек сумњали и који су били издајници тога места. Сада 
када је дошао Брасида, куцнуо је час јер они су извесно време пре 
тога преговарали са својим земљацима који су становали у Амфипо- 
љу у циљу да се то место преда. И тако, приме сада Брасиду у свој 
град, одметну се од Атињана још исте те ноћи и пре зоре доведу 
његову војску на мост на реци која се налази на извесном одстојању 
од града и није била повезана са градским зидовима, као што је то 
данас. Ту је била смештена мала посада коју Брасида лако савлада, 
делимично зато што је било издаје, а и зато што их је напао за време 
мећаве и неочекивано. И пошто пређе мост, одмах загосподари свим 
оним добрима која су припадала Амфипољанима изван зидина јер су 
ови имали имања у близини. 

104. Његов прелаз изненадио је становнике у граду и пошто су 
изван града многи били похватани, а други су се склањали у градске 
зидине, међу Амфипољанима настаде велика узбуна. Поготово што 
су почели да сумњиче једни друге, и да говоре да је Брасида могао 


62 Неуспелиатински покушај насељавања Амфипоља десио се 465. г прен. е. Атињани су успели 
да ту оснују колонију тек 437. г. Првобитан назив места, „Енсаходои“ – „Девет путева“, 
показује да је ан био важна раскрсница. Посебан значај положаја Амфипоља је у томе што је 
контролисаа прилазе руднику злата Пангеју. 

43 Назив „Амфипољ“ то и значи, град који је окружен (реком). Стриман на том месту формира 
полулук. текући од севера према западу, Југу, па истоку. 

64 Рукописи белсже лерфимх што би одговарало овде датом преводу. КотіПу, ор. си. па 1ос., 
предлаже на овом месту смендацију лерфера. ито би јасније указивало на положај града који 
је помоћу зида саграђеног од рекс до рске, постао окружен, каа острво. 

64 Аргил је град у македонској области Бисалтија, недалеко од Амфипоља. 

да заузме град да са војском није кренуо у пљачку, већ да је одмах 
пошао на њега. Међутим, догодило се да је он – пошто је претходно 
пројурио целом околином – улогоривши своју војску, мировао, јер 
његови пријатељи у граду ништа нису обавили онако како је он 
замишљао. Противници ових издајника, међутим, који су били бројно 
јачи – тако да су могли да спрече да се градске капије одмах не отворе 
– у договору са Еуклидом, заповедником који је дошао из Атине да 
чува ово место, пошаљу по другога заповедника трачке области, 
Тукидида, сина Олоровог, писца ове књиге", који се налазио на острву 
Тасу, парској колонији", удаљеном од Амфипоља највише пола дана 
пловидбе, и затраже да им притекне у помоћ. Чувши то, он отплови 
одмах са седам бродова који су му били при руци, желећи из све снаге 
да стигне пре него што се Амфипољани предају, а ако му то не успе, 
да пожури да заузме Ејон. 

105. У међувремену Брасида, страхујући од доласка и помоћи 
бродова са Таса, и дознавши да Тукидид има право коришћења 
златних рудника у том делу Тракије, и да је отуда један од најутицај- 
нијих људи међу првацима на копну, настојао је да пре његовог 
доласка заузме град. Јер, он се бојао да би народна странка у 
Амфипољу, уколико дође Тукидид, одбила да се преда, у нади да ће 
он сакупити војску од прекоморских савезника и из Тракије и да ће 
их тако спасити. И зато понуди умерене услове за предају и објави 
проглас: да сваки грађанин Амфипоља или Атињанин који у граду 
борави, уколико жели, може ту остати на своме поседу и уживати 
једнака права и законе, а ако не жели, може да оде и изнесе своју 
имовину у року од пет дана. 

106. Кад светина саслуша овај проглас, мишљења су била веома 
различита, поготово што су мањи број грађана чинили Атињани, док 
су већину сачињавали многобројни мешанци; а у граду су се налазили 
и рођаци оних који су били заробљени изван зидина. Мислили су да 
је проглас, у поређењу са њиховим страхом, сасвим умерен: Атињани 
су тако мислили због тога што им је дата могућност да добровољно 
напусте град, сматрајући да су они изложени већој опасности и прет- 
постављајући у исти мах да им помоћ неће брзо доћи, а остали 
становници стога што нису остали без својих права него им је 
дозвољено да их уживају као и раније; а и зато што су, преко сваког 
очекивања, избегли пропаст. И тако, пошто су Брасидине присталице 


66 Задивљује Тукидидов објективан приказ и неутралан Тон у сликању догађаја у којем је и сам 
узео учешћа. Важност луке Ејон, у коју је успео да уђе пре Брасиде, оправдава – бар делимично 
– његов неуспех да спречи заузимање Амфипоља. Због тог неуспеха је, уосталом, строго и 
кажњен, двадесетогодишњим изгнанством из Атине. · 

67 Парани су населили Тас око 680. г. пре н. е. Ово острво, богато златом, било је члан Делског 
поморског савеза до 465, када се побунило. Атина је успела да га, после две године, натера на 
предају. На крају Пелопонеског рата, 404, Спартанци су поубијали атинске присталице на 

асу. Ипак, Тас је почетком 4. века пре н. е. поново склопио савез с Атином. 
і 


250 ТУКИДИД 


већ отворено почеле да правдају његове предлоге и пошто су видели 
да је народ променио свој став и да се више не обазире на атинског 
заповедника, који је био присутан, град буде предат, и Брасида 
примљен под условима који су изнети у његовом прогласу. На тај 
начин предадоше град, а Тукидид и његови бродови отпловише касно 
тога дана у Ејон. Брасида је баш тада ушао у посед Амфипоља и само 
за једну ноћ закаснио да заузме Ејон. Јер, да бродови нису дошли у 
помоћ, он би га већ у зору држао у својим рукама. 

107. После овога Тукидид почне да сређује ствари у Ејону, да би 
осигурао град и у тадашњим приликама, уколико навали Брасида, а 
и за убудуће, прихватајући оне који су се према одредбама споразума 
добровољно исељавали из горњег града. А Брасида се, изненада, са 
великим бројем лађа спусти низ реку према Ејону, у нади да ће, ако 
заузме рт који стрчи изван зидина, савладати препреку за улазак у 
луку; а истовремено је учинио и покушај са копна. Али буде са обе 
стране одбијен, те настави да сређује ствари у Амфипољу. Њему се 
придружи и едонски град, Миркин, пошто је едонски краљ Питак 
погинуо од руке Гоакових синова и своје жене Брауре. А кратко 
време после тога приђу му и колоније Ташана, Галепса и Есиме. 
Одмах после заузећа Амфипоља, дође и Пердика да помогне у 
сређивању ових послова. 

108. Када је заузет Амфипољ, Атињане ухвати велики страх, 
поготово што им је град био од користи због извоза дрвене грађе за 
бродове, као и због новчаног доприноса. И мада су и до сада Лаке- 
демонци, предвођени Тесалцима, имали приступа до атинских савез- 
ника све до Стримона, ипак, све док нису загосподарили мостом 
(пошто је река у великом делу свога тока изнад града чинила језеро, 
а триреме биле на стражи у правцу Ејона), нису могли даље надирати. 
Сада је то, међутим, постало лакше. А бојали су се и побуне својих 
савезника, јер је Брасида и у осталим питањима показивао умереност, 
док је у својим изјавама свуда објављивао да је послат да ослободи 
Хеладу. Када градови који су били потчињени Атини сазнају о заузећу 
Амфипоља и о ономе што је предложено, као и о умерености 
Брасидиној, више него икад били су подстакнути на побуну, те су му 
тајно слали гласнике захтевајући од њега да дође, и свако је желео 
да баш он буде тај који ће се први одметнути. А појавила се код њих 
и нека неустрашивост, пошто су погрешно процењивали да је атинска 
моћ много мања него што се касније показало, предајући се при том 
више неразумном прижељкивању него сигурном предвиђању. Јер, 
кад жуде за нечим, људи се из навике одају непромишљеним надама 
и својевољно одбацују све оно до чега им није стало. Поред тога, 
пошто су Атињани били недавно потучени у Беотији, а и због 
примамљивих али неистинитих изјава Брасидиних да када је дошао 
у помоћ Нисеји, Атињани нису били ради да се сукобе ни само са 

његовом војском, постајали су све смелији и веровали су да нико не 
сме ни помислити да их нападне. Најважније је било то што су се у 
томе тренутку радовали и што су по први пут очекивали да добију 
потврду о томе шта ће радити Лакедемонци када се распале, тако да 
су били спремни да се изложе свакој опасности. Свесни свега овога, 
Атињани почну слати у градове своје посаде, колико је то биломогуће 
у зимско доба и за тако кратко време. А Брасида, пославши гласнике 
у Лакедемон, упорно је захтевао да му се пошаље војска, док је он 
сам, у области Стримона, припремао изградњу тријера. Лакедемонци, 
међутим, не одговоре на његове захтеве, с једне стране због злобе 
најутицајнијих људи, а са друге стога што су више желели да поврате 
кући људе заробљене на острву и да учине крај рату. 

109. Те исте зиме Мегарани заузму и до темеља сруше дуге зидове 
које су држали Атињани. А Брасида, после заузећа Амфипоља, 
зарати заједно са савезницима против места које се звало Акте. То 
је рт који се пружа од Краљевог канала“, на унутрашњој страни 
превлаке, док се његова висока планина Атос простире до самог 
Егејског мора. На њему се налази град Сана, андранска колонија град 
уза сам канал, према мору наспрам Еубеје, затим градови Тис, Клеона, 
Акротој, Олофикс и Диј. Насељени су мешовитим варварским пле- 
менима који говоре два језика, уз мало халкидских примеса. Највећи 
део, међутим, чини пелазгичко племе, које припада оним Тирсенима“ 
који су некада настањивали острво Лемно и Атину, а сачињавају га 
бисалтски, крестонски“ и едонски народ. Они живе у малим градо- 
вима, од којих је већина пришла Брасиди, једино су се Сана и Диј 
супротставили, тако да се он задржао на њиховој територији и 
пустошио је својом војском. 

110. Како ови градови нису хтели да се покоре, он одмах зарати 
против Тороне'! на Халкидику, коју су држали Атињани, на позив 
групице људи која је била спремна да му преда град. И пошто је дошао 
ноћу, пред саму зору, улогори се са војском код Диоскуровог храма 
удаљеног од града највише три стадија. Остали грађани Тороне, а ни 
Атињани који су чували стражу, нису уопште опазили да се он 
приближава. Они, међутим, који су с њим тајно сарађивали, знајући 
да ће доћи, чекали су његов долазак, а неколицина му је чак потајно 
изашла у сусрет. Када опазе да је стигао, они увуку у град седам лако 


68 Краљев канал је вероватно онај прокопан по наредби персијског краља Ксеркса, пред његов 
поход на Грчку. О прокопавању канала уп. Херодот, Историји, МІШ. 22-23. 

6 Тирсени су грчко име за Етрурце. Они су се, по једној традицији, преселили са острва и из 
Мале Азије у Италију (Херодот, Историја, 1,94). 

7 Крестонија је исто што и Грестонија; о сва три племена, бисалтском, грестонском и едонском 

в. напред, 11, 99—100. 

Торана се налази на југу другогхалкидичког полуострва, Ситоније. Она је имала доста разлога 

за незадовољство, јер јој је форос, према Клеоновој реформи претходне године, повећан са 

наоружаних људи, са мачевима. (Једино се ови, од двадесеторице 
првобитно одређених за тај подвиг, нису бојали да уђу, а командовао 
им је Лисистрат из Олинта.) Они се провуку кроз зид са морске стране 
– неопажено од највише градске посаде која се налазила на падини 
једног брежуљка – попну се горе, поубијају стражу, и стану разваљи- 
вати врата која су гледала према Канастреју “. 

111. Брасида, међутим, мало испредњачивши, мировао је са 
осталом војском, али је послао напред стотину штитоноша да ови, 
када се неке капије отворе, на уговорени знак први јурну унутра. 
Како је време одмицало, они се у недоумици мало-помало примакну 
граду. За то време Тороњани у граду, који су били у дослуху са онима 
што су ушли, када су разбијена врата и када су се градске капије близу 
трга отвориле пресецањем полуге прво уведу неке штитоноше про- 
вукавши их кроз врата, да би међу потпуно необавештене становнике 
града, напавши их с леђа и са обе стране, унели панику. После тога 
подигну ватрени сигнал, као што је било договорено, и прихвате 
остале штитоноше кроз капије у близини трга. 

112. Кад Брасида угледа сигнал, наложи војсци покрет трком, те 
подстакнути војници сви углас почеше узвикивати бојне покличе, 
изазивајући страх и трепет међу житељима града. И док једни сместа 
јурну кроз градске капије у град, а други преко неких четвртастих 
балвана, случајно постављених за вучу камења, према неком сруше- 
ном зиду који се сада поново градио, Брасида са главнином војске 
крене горе, према највишем делу града, с намером да га са висине 
коначно заузме. А остала гомила разбежи се на све стране. 

113. За време освајања града, Тороњани који о томе ништа нису 
знали, дигну велику вику, а саучесници и они којима је све то годило, 
сместа се придруже онима који су улазили у град. Када то опазе 
Атињани (случајно се задесило на тргу педесет атинских хоплита, 
који су се одмарали), један мањи број погине у бици прса у прса, а од 
осталих неки побегну пешице а други на двема стражарским лађама 
итако нађу спас у тврђави Лекиту коју су заузели и држали под својом 
влашћу. То је била градска тврђава на врху града, спуштала се до 
мора и стајала некако издвојено на уској превлаци. Ту се склоне и 
они Тороњани који су били у пријатељству са Атињанима. 

ПА. Када је свануло, Брасида је већ чврсто држао град у својим 
рукама, те изда проглас оним Тороњанима који су нашли склоништа 
заједно са Атињанима: да свако ко жели може да се врати на своје 
имање и да без икакве бојазни ужива своја политичка права. Атиња- 
нима пошаље гласника и позове их да према споразуму изађу из 

Лекита, заједно са свом својом имовином, пошто то место припада 
Халкиђанима. Они, међутим, одбију да напусте тврђаву, али затраже 
од њега да са њима начини једнодневно примирје како би могли да 


72 Канастрејје рт на суседном полуострву, Палени. 

покупе мртве. А он им обећа примирје на два дана. За то време 
Брасида учврсти оближње зграде, а Атињани своје положаје. И 
пошто сазове скуп Тороњана, одржи им говор, отприлике онако како 
је говорио становницима Аканта. Рекао је да није право да оне који 
су били саучесници у заузимању града сматрају лошим људима и 
издајицама ~ јер они нису то чинили ради поробљавања нити зато 
што су били придобијени новцем, него за добро и за слободу града – 
нити пак треба сматрати да ће са онима који нису учествовали 
поступати друкчије него са осталима, јер он није дошао да уништи 
град ни било ког појединца. Што се тиче прогласа, он је начињен 
ради оних који су нашли уточиште код Атињана, али његово мишље- 
ње о њима није зато лошије што су они са овима у пријатељству. И 
када добро упознају његове земљаке Лакедемонце, они ће, како 
верује, бити њима много више наклоњени него Атињанима, утолико 
пре што су они поступили праведно; сада су заплашени због тога што 
их недовољно познају. И позвао их је све да се припреме да постану 
поуздани савезници, и да, од тога часа па надаље, свако одговара за 
своју грешку. А што се тиче онога што се раније догађало, неправда 
није учињена Лакедемонцима, него је пре учињена Тороњанима и то 
од стране других, који су били јачи, па ако су се њему било у чему 
успротивили може им се опростити. 

115. Пошто је ово рекао и охрабрио их, он по истеку примирја 
изврши напад на Лекит. Атињани су, међутим, пружали отпор из 
трошног утврђења и из кућа које су имале бранике, и један дан су их 
одбијали. Следећег дана, када су се противници спремали да довуку 
једну ратну справу из које су намеравали да бацају ватру на онај део 
бедема који је био од дрвета и када је већ пристизала и војска, они 
наместе на једну зграду кулу од дрвета и навуку бројне амфоре и 
земљане судове пуне воде, као и велико камење, а попело се такође и 
мноштво људи. Али како је зграда била преоптерећена, изненада се 
срушите настаде велики тресак који је више збунио него што је уплашио 
Атињане, који су стајали у близини и гледали. Али, они који су били на 
већем растојању, а нарочито они који су стајали подаље, мислећи да је 
већ заузета та област, нагну да беже према мору и бродовима. 

116. Кад је Брасида видео да су они напустили зграде и шта се 
све догодило, доведе војску и одмах заузме тврђаву. А Атињани 
напусте место те на својим бродовима и малим чамцима стигну у 
Палену. У Лекиту постоји храм богиње Атине, и када се Брасида 
спремао да нападне, обећа онима који се први попну на зид тридесет 
мина” у сребру. Сматрајући да је заузеће храма настало на неки други 
начин, који превазилази људске моћи, поклони тих тридесет мина 
храму и, пошто Лекит сравни са земљом и земљиште очисти, одреди 


73 Сума је висока (3.000 драхми), кад се пореди са надницом, која је износила једну драхму (како 
примећује Копиђу, ад 1ос.). 

читаво ово мести за свети гај. Остатак зиме Брасида проведе у 
сређивању прилика у крају који је држао, кујући завере против 
осталих градова. А када прође зима, заврши се и осма година рата. 

117. Следеће године, чим је почело пролеће, Лакедемонци и 
Атињани одмах закључе примирје на годину дана“. Атињани су 
сматрали да Брасида неће више моћи да помаже одметање неког од 
савезничких градова, док они на миру не изврше све припреме, па 

уколико то буде за њих повољно, могло би доћи и до даљих споразума. 
Што се тиче Лакедемонаца, они су мислили да су Атињани били 
натерани страхом и да ће они, кад престану невоље и тешкоће, после 
једног таквог искуства, пожелети да се помире, да врате њихове људе 
и склопе уговор на дуже време. Јер, највише им је било стало да 
поново добију своје људе, док још Брасиду прати срећа. Ако они 
даље буде имао успеха и ако успостави војничку равнотежу, постоји 
вероватноћа да ће они остати без ових људи и биће неизвесно да ли 
би могли – борећи се овако на равној нози – да остваре премоћ са 
остатком својих трупа. И тако буде закључено примирје за њих и 
њихове савезнике под следећим условима: 

118. „Што се тиче храма и светилишта Питијског Аполона, 
одлучили смо да га свако ко жели може користити без преваре и 
страха, према законима наших отаца. Тако су одлучили Лакедемонци 
као и сви присутни савезници, и они обећавају да ће послати гласнике 
Беоћанима и Фокиђанима, да би их убедили онолико колико буду 
МОГЛИ. 

Што се тиче трезора божанства, слажемо се да треба водити 
бригу да се пронађу сви преступници, по обичају наших отаца, како 
је право и праведно: и ви и ми и сви остали, следећи обичаје наших 
отаца. Тако су о овим стварима одлучили Лакедемонци, а и остали 
савезници, о тој истој ствари. 

Лакедемонци са осталим савезницима одлучили су још и следеће: 
ако би Атињани склопили какав уговор, сваки од нас остаће на својој 
територији и поседоваће оно што сада има. А атински одред у 
Корифасију“ треба да се задржи између Буфраде и Томеје.'° Китера 
неће имати никакве везе са савезничким земљама – ни ми са њима, 
нити они са нама. У Нисеји и Миноји неће се прелазити онај пут који 
води од капија светилишта у Нису до Посејдоновог храма; као и од 
Посејдоновог храма па све до моста у Миноји. Нити ће Мегарани и 
њихови савезници прелазити овај пут. А што се тиче острва” које су 


74 Примирје је склопљено око 20. априла 423. Од посебне је вредности Тукидидов поступак 
доношења текста мировног уговора (гл. 118). Навођење докумсната представља новину у 
античкој историографској пракси. Текст који Тукидид цитира садржи, у ствари, три доку- 
мента: лакедемонске предлоге, атинско гласање (гл. 118) и ратификацију споразума (гл. 1 19) 

75 Кортрасиј је друго име за Пил. 

76 Буфрада и Томеј су мала места у близини Пила. 

7) Под „острвом“ се вероватно подразумева Миноја, која је поменута непосредно пре тога. 

Атињани заузели, они ће га задржати, и ниједна страна неће нигде 
саобраћати са другом. А на територији Троизена, Атињани ће задр- 
жати све оно што и сада имају, онако како су се Троизењани са 
Атињанима договорили. 

Што сетиче коришћења мора, уколико се њиме служе дуж својих 
обала или уз обале чланица свога савеза, Лакедемонци и њихови 
савезници могу пловити ратним бродовима, иначе лађом на весла 
чија је носивост пет стотина таланата. 

Обезбедиће се примирје за гласнике и посланство и њихове 
пратиоце, колико год их буде било потребно на њиховом путу у 
правцу Пелопонеза или Атине с циљем окончања рата или суђења 
услучају спорова, и у погледу одласка и повратка, копном или морем. 

Бегунце у току овога периода не смемо примати ни ви ни ми, без 
обзира да ли се ради о слободним грађанима или робовима, о вама 
или нама. 

Ви ћете нама дати правну задовољштину а ми вама, према 
обичајима предака, решавајући неспоразуме правним путем, без рата. 

Лакедемонци и њихови савезници одлучили су овако. Али ако 
се вама чини да од ових услова постоје бољи и праведнији, дођите у 
Лакедемон и изнесите их. Јер, ни Лакедемонци а ни њихови савезници 
неће одбацити ниједан правичан предлог који бисте ви могли изнети. 
А они који буду долазили нека дођу као законити опуномоћеници, 
као што сте и ви од нас захтевали. Овај споразум трајаће годину 
дана.“ 
Народ је донео одлуку, акантска фила је обнашала пританију, 
Фенип је био писар”, а председавао је Никијад. Лахет је предложио 
да се, с добром срећом за атински народ, закључи примирје, под 
условима за које су Лакедемонци и њихови савезници дали сагласност. 
У скупштини су се сложили и у томе да примирје траје годину дана 
и да почне овога истога дана, четрнаестог дана месеца Елафеболио- 
на. За то време посланици и гласници треба да иду од једних до 
других и да преговарају о предлозима за окончање рата. А стратези 
и притани треба да сазову скупштину у којој ће Атињани слободно 
одлучити, пре свега, о миру, као и о условима под којима ће се 
омогућити приступ лакедемонском посланству како би дошло до 
обустављања рата. Посланства која су сада присутна треба одмах да 
положе пред скупштином свечану заклетву, да ће се држати уговора 
у трајању од године дана. 


78 Овде се талант користи као мера за тежину, 262 кг. Како је наведена носивост од петсто 
таланата сувише мала, издавачи сумњају у тачност рукописа на овом месту. 

7 У уводној формули недостаје помен већа (буле), као што би се очекивало; иначе је одличан 
пример овакве врсте државне одлуке, код које се наводи н фила која врши пританију, и 
секретар (писар), и председавајући, као и предлагач. 

80 Елафеболион је први пролећни месец код Атињана. 

119. Такав су споразум начинили Лакедемонци и њихови савез- 
ници са Атињанима и њиховим савезницима и положили свечану 
заклетву у Лакедемону дванаестог дана месеца Герастија“!. Лакеде- 
монци који су закључили уговор и дали свечану обавезу били су Таур, 
син Ехетимадин, Атенеј, син Периклеидин, и Филохарида, син Ерик- 
силадин. Од стране Коринћана били су Енеја, син Окитов, и Еуфа- 
мида, син Аристонимов. Од Скиоњана су били Дамотим, син Наукратов, 
и Онасим, син Мегаклов. Од стране Мегарана Никос, син Кекалов, 
и Менекрат, син Амфидоров, док је од Епидаурана био Амфија, син 
Еупалидин, а од Атињана стратези Никострат Дијитрефовё, Никија, 
син Никератов, и Аутокле, син Толмејев. Е 

Такав је био споразум о примирју који су закључили. А у току 
читавог овог времена, непрестано су вођени разговори о једном 
трајвијем уговору. 

120. Отприлике у време када се вршило свечано освећење спо- 
разума, град Скиона, на Палени, одметне се од Атињана и приђе 
Брасиди. Скиоњани тврде да су пореклом из Палене на Пелопонезу 
и да је прве насељенике, Ахајце, бура избацила на то место када су 
се враћали кући из Троје и да су се ту населили. Пошто се, дакле, они 
одметну, Брасида ноћу доплови у Скиону. Испред њега пловила је 
Једва пријатељска тријера, а он ју је на кратком одстојању пратио у 
малом чамцу. Па, уколико би се срео са неким бродом већим од чамца, 
требало је да му тријера пружи заштиту, али ако би наишла каква 
тријера исте снаге, она се не би окренула против мањег чамца, већ 
против лађе, а у међувремену он би могао да се избави. Пошто му је 
пошло за руком да пређе и да сазове скуп Скиоњана, рекао им је оно 
што је говорио и у Аканту и Торони додавши да су Скиоњани више 
од свих других вредни похвале, зато што – када је Палена била на 
превлаци одсечена од Атињана (који су држали Потидеју) и када нису 
били ништа друго до само острвљани – нису кукавички чекали да их 
нужда натера на нешто што би извесно ишло њима у прилог, већ су 
добровољно кренули путем слободе. А то је био знак да ће они храбро 
издржати и сваку другу опасност, ма колико била велика. А ако се 
ствари среде онако како он мисли, сматраће их одиста највернијим 
пријатељима Лакедемонаца и указиваће им почасти и у сваком другом 
погледу. 

121. Скиоњани су били одушевљени његовим речима, и све 
заједно их обузме силна храброст, па чак и оне који нису били 
задовољни оним што се догађало, те одлуче да продуже рат са 


81 Герастион је назив пролећног месеца у Спарти. 
К Иза имена Атињана наводи се по правилу дема из које је; овде је то изостављено. 

великим полетом. Брасиду су дочекали са свим могућим почастима 
чак су га јавно крунисали златним венцем као ослободиоца Хеладе. 
И незванично су га китили венцима од цвећа и, уопште, опходили се 
према њему као према неком победнику на атлетским такмичењи- 
ма“, А он, остављајући им одмах један одред страже, пређе натраг 
преко воде и мало затим поведе једну већу војску да би извршио 
поход против Менде и Потидеје. Сматрајући да ће Атињани пружити 
помоћ Палени – као да се ради о неком острву – Брасида је желео 
да их предухитри. Осим тога, он је са овим градовима преговарао и 
о издаји. 

122. И тако је он намерио да заузме ове градове. У међувремену 
дођу код њега људи који су имали задатак да објаве примирје – 
Аристоним из Атине и Атенеј из Лакедемона. За то време Брасидина 
војска пређе натраг у Торону и гласници објаве Брасиди споразум; и 
сви трачки савезници Лакедемонаца прихвате оно што је било ура- 
ђено. Аристоним да свој пристанак у погледу осталих градова, али, 
поштоје, рачунајући по данима, дошао до закључка да су се Скиоњани 
одметнули касније, изјави да они нису обухваћени споразумом. Бра- 
сида је дуго противречио, тврдећи да су, тобоже, они то раније 
урадили, и није хтео да преда град. Када Аристоним пошаље о томе 
обавештење у Атину, Атињани су били спремни да одмах с војском 
нападну Скиону. Али, Лакедемонци пошаљу посланике који изјаве 
да ће Атињани прекорачити споразум. Верујући Брасиди, тражили 
су да се град њима преда и да они о њему пресуде. Атињани нису 
желели да се излажу суђењу већ да крену што брже у напад, јер их 
је разљутило то што су се сада чак и становници острва дрзнули да 
се од њих одмећу, ослањајући се на копнену силу Лакедемонаца, 
премда им ова није ништа могла користити. А истина о устанку била 
је ближа ономе што су тврдили Атињани. Јер, Скиоњани су се 
одметнули два дана после споразума. Прихвативши Клеонов предлог, 
Атињани одмах изгласају да се Скиона разруши а њени грађани 
поубијају. И, пошто је у другим стварима владало затишје, отпочну 
са припремама за овај подухват. 

123. У међувремену, одметне се од њих Менда, град на Палени, 
колонија Еретријаца. Брасида прими њене грађане, сматрајући да 
тиме не чини ништа рђаво, иако је било јасно да они долазе за време 
примирја. Јер, било је случајева где је и он сам оптуживао Атињане 
да су прекорачили споразум. Отуда су се и становници Менде још 
више осмелили, видевши одлучан став Брасиде и осведочивши се да 
ни Скиону није изневерио. Поред тога, његови саучесници били су 
малобројни и када су једном донели одлуку нису одустајали, али су, 


83 Победници на великим панхеленским такмичењима дочекиванису у свом завичају са великим 
почастима. О томе сведоче и оде чувеног песника Пиндара писане у част ових победника. 

плашећи се за себе, да случајно не буду откривени, извршили прити- 
сак на народне масе и против њихове воље. Чим за ово сазнају, 
Атињани се још више разљуте и сместа почну да припремају напад 
на оба града. А Брасида, претпостављајући да ће Атињани ове 


напасти флотом, потајно одведе у Олинт, на Халкидик, жене и децу · 


Скиоњана и Мендана и пошаље са њима, као заштиту, пет стотина 
пелопонеских хоплита и три стотине халкидских штитоноша. Као 
заповедника и једних и других постави Полидамиду, и очекујући да 
ће Атињани врло брзо стићи, оба града почну се заједнички припре- 
мати за одбрану. 

124. За то време Брасида и Пердика, по други пут заједно, крену 

с војском према Линку, против Арабеја. Овај последњи водио је 
Македонце, којима је владао, као и одред хеленских хоплита, који су 
боравили међу Македонцима. Онај први осим заосталих пелопоне- 
ских трупа водио је и трупе Халкиђана и Аканћана — према поједи- 
начним могућностима ова два града. У свему, било је највише три 
хиљаде хеленских хоплита и око хиљаду македонских и халкидских 
коњаника, као и велико мноштво варвара. Пошто упадну у земљу 
Арабеја и затекну Линкесте већ ушанчене, заузму положај насупрот 
њима. Пешадија запоседне по један брег са сваке стране, док се међу 
њима простирала равница и коњаници, надирући преко ње са обе 
стране, први започну битку. Пошто су са брега за линкестинском 
коњицом похитали и хоплити спремни за борбу, крену са своје стране 
и Брасида и Пердика и упусте се у битку, разбију Линкесте и многе 
побију док остали побегну на узвишицу где су мировали. После тога 
подигну победни знак и одмарали су се два до три дана, чекајући 
Илире које је унајмио Пердика па су се надали њиховом доласку. 
Пердика је желео да кад они стигну крене напред на Арабејска села, 
а не да седи на једном месту. Брасида је бринуо да град Менда не 
претрпи какву штету уколико би Атињани стигли са флотом пре 
његовог повратка. А пошто се ни Илири нису појављивали, није био 
расположен ни за шта друго, до за повлачење. 

125. У међувремену, док су се они расправљали, буде јављено да 
су Илири издали Пердику и прешли на страну Арабеја, да су обојица 
заповедника одлучили да је најбоље да се повуку, бојећи се врло 
ратоборних Илира. Али, због њихових несугласица није се могло 
одлучити куда треба кренути. А када је пала ноћ, Македонце и 
многобројне варваре одједном обузме страх, као што се често дешава 
да велику војску захвати неки необјашњиви страх, и мислећи да је 
непријатељска војска која је наилазила неколико пута већа него што 
је стварно била и да ће их тога часа напасти, почну изненада да беже 
и да се враћају кући. Када је Пердика, који у почетку није знао о чему 
се ради, дознао о њиховом покрету, био је принуђен да се удаљи пре 
него што је и видео Брасиду (јер су били улогорени далеко један од 

него што је и видео Брасиду (јер су били улогорени далеко један од 
другог). А пред зору, пошто је сазнао да су Македонци већ кренули, 
а да се Илири и Арабеј спремају да га нападну, Брасида збије своје 
хоплите у квадратни поредак а гомилу лако наоружаних војника 
постави у средину и припреми се и сам на одступање. У навални ред, 
ако би негде били нападнути, распореди најмлађе војнике а он лично 
реши се да узме три стотине копљаника и да се са задњим делом 
трупа супротстави и одбија прве редове непријатеља, где год би на 
њега навалили. Али пре него што се непријатељ приближио он, 
колико је на брзину могао, охрабри своје војнике овим речима: 

126. „Пелопонежани, када не бих претпостављао да вас је упла- 
шила околност што сте остали сасвим сами и да су многобројни 
непријатељи који на вас иду варвари, не би вас у исти мах и упућивао 
и храбрио. Али, с обзиром да су нас наши савезници напустили, а да 
наши противници чине велико мноштво, кратким подсећањем и 
подстицањем покушаћу да вас убедим, због урођене врлине, а не због 
присуства савезника, и сваки пут и у свако време, да не би требало 
да вас плаши било какво мноштво противника, вас, који долазите из 
једне државе у којој не влада већина мањином, него пре мањина 
већином. И ту власт нису стекли ни на какав други начин него својом 
бојном надмоћношћу. Варвари, којих се сад, пошто их не познајете, 
бојите и које треба упознати из онога што сте раније о њима дознали 
приликом сукоба са Македонцима (који спадају међу њих), а и према 
ономе што сам и сам могао закључити и што сам од других чуо, неће 
бити тако страшни. Кад год је непријатељ заправо слаб, а привидно 
изгледа као нека велика сила, познавање праве истине улиће велику 
храброст његовим противницима. Ако непријатељ, међутим, поседује 
сигурну предност, а неко то не би унапред знао, могао би смелије 
нападати. Илири још пре напада изазивају ужас код оних који их не 
познају. Јер, сам призор њиховог мноштва улива страх, док су њихови 
стравични убојни покличи неподношљиви. А њихово напразно кови- 
тлање оружјем има застрашујуће дејство. Али, они не личе на све 
ово када се у борби намере на противника који им се чврсто одупире. 
Пошто код њих нема никаквог војничког реда, није их срамота да, 
притиснути силом, напусте било који положај. И пошто код њих и 
напад и бекство уживају исти углед, њихова се храброст не може 
потпуно упознати. И како је у борби углавном свако свој господар, 
та чињеница свакоме омогућава изговор да му је дозвољено да се 
спасава на најзгоднији начин. Они мисле да је сигурније ако васплаше 
издалека, него да се са вама изблиза ухвате укоштац, иначе не би 
поступили пре на овај, него на онај начин. И тако, јасно видите да 
све оно што вам је изгледало страшно у ствари представља нешто 
безначајно и да нас запањује само оно што плаши наше око или ухо. 
Ако се, у првом налету, томе одупрете или одступите у реду, уколико 

се за то укаже прилика, ускоро ћете бити изван опасности. После 
тога ће вам бити јасно да се гомила као што су они, противницима 
којима успе да издрже први удар размеће само претњама издалека – 
када постоји опасност од напада. Али, када неко поклекне, и када им 
не прети никаква опасност, они су непријатељу одмах за петама, да 
би брзо показали своју храброст“. 

127. Пошто је тако охрабрио војнике, Брасида почне да повлачи 
војску. Видећи то, варвари навале са великом виком и буком, мислећи 
да се он налази у бекству и да би могли да стигну и униште му војску. 
Али су им се навалне трупе одупирале свуда где би они нападали, а 
и сам Брасида, са својим изабраним четама, задржавао је њихов 
притисак. И тако Пелопонежани, преко очекивања, издрже први 
налет и наставе и даље да примају и одбијају њихове ударце, а када 
би се ови повукли, и они би мировали. Тада већина варвара престане 
да напада Брасидине Хелене на отвореном пољу, и пошто оставе 
један део својих војника да их прате и нападају, остатак у трку крене 
у потеру за македонским бегунцима, и убијали су све оне на које би 
се намерили. И претекавши Хелене, први заузму уски кланац, који 
се налази између два брежуљка и води у Арабејеву земљу – знајући 
да Брасида нема другог пута за повлачење. Када се он приближи том 
тешком делу пута, они почну да га опкољавају, с намером да му 
пресеку одступницу. 

128. Пошто је био свестан тога, Брасида нареди чети од три 
стотине својих пратилаца да изађе из строја и трком крене, и да сви 
из све снаге пожуре да заузму брежуљак који се по његовом мишљењу 
лакше могао заузети; и да, пре него што буду опкољени од још веће 
непријатељске силе, покушају да одатле отерају варваре, који су се 
већ налазили ту. И они навале, и победе оне на брежуљку, тако да 
се и главнина хеленске војске лакше упутила према њима. Јер, 
варвари су се уплашили зато што су им људи били отерани са висова, 
тако да нису више ишли за војском, мислећи да се непријатељ већ 
налази на граници, и да им је, штавише, умакао. Када је заузео 
узвишицу, крећући се са већом сигурношћу, Брасида истога дана 
стигне у Арнису, први град под Пердикином влашћу. А сами војници, 
љути на Македонце зато што су се први повукли, свуда успут када 
би наилазили на њихову воловску запрегу или на неки изгубљени 
војнички пртљаг – као што се обично догађа када се војска повлачи 
ноћу иу паници – дрешили би волове из запрега и убијали их, а пртљаг 
узимали за себе. После тога, Пердика је први пут почео Брасиду 
сматрати непријатељем и од тада је гајио мржњу према Пелопо- 
нежанима, што није било у складу са његовим осећањима према 
Атињанима. И, одступајући од својих најважнијих интереса, Пердика 

почне радити на томе да се што пре помири са Атињанима, а од оних 
других одвоји. 

129. Враћајући се из Македоније у Торону, Брасида је већ затекао 
Менду у рукама Атињана и, пошто је сматрао да му је немогуће да 
пређе у Палену и да јој пружи помоћ, мировао је у месту, држећи 
Торону под присмотром. Јер, истовремено с догађајима у Линку, 
Атињани су кренули флотом против Менде и Скионе – као што су 
се били и припремили – са педесет бродова (од којих је десет било 
са Хија), са хиљаду својих хоплита, шест стотина стрелаца и хиљаду 
трачких најамника, као и са осталим лако наоружаним пешацима 
састављеним од тамошњих савезника. Командовали су Никија, син 
Никератов, и Никострат, син Дијитрефов, који су кренули с флотом 
из Потидеје, и пошто су упловили поред Посејдоновог храма, упуте 
се у област Мендана. А Мендани, заједно са три стотине Скиоњана, 
који су им притекли у помоћ, као и са пелопонежанским помоћним 
трупама – укупно, седам стотина хоплита – под заповедништвом По- 
лидамиде, улогоре се изван града на једном учвршћеном брежуљку. 
Никија, међутим, са сто двадесет лако наоружаних Метонаца, шездесет 
одабраних атинских хоплита и са свима стрелцима покуша да се попне 
до непријатеља стазом која је водила уз брег. Али, пошто су ови 
рањавали његове трупе, није могао да се пробије. Никострат, који се са 
свом осталом војском приближавао другим заобилазним путем ка 
тешко приступачној узвишици, нашао се у великој незгоди и мало је 
требало па да сва атинска војска претрпи пораз. И тога дана, пошто 
Мендани и њихови савезници нису устукнули, Атињани се повуку и 
улогоре, а Мендани се, када се спустила ноћ, врате у град. 

130. Сутрадан, Атињани почну да плове на ону страну града која 
је гледала према Скиони, заузму предграђе, и цео дан су пустошили 
земљу. Нико им се није супротставио, пошто је у граду била нека 
побуна, а следеће ноћи три стотине Скиоњана врате се кући. Наред- 
ног дана, Никија је са половином војске напредовао све до границе 
Скиоњана и пустошио њихову земљу, док је Никострат са осталима 
седео испред града, код горњих капија, где води пут за Потидеју. А 
Полидамида распореди своје трупе као за битку, и заповеди Менда- 
нима да крену у напад, пошто је оружје Мендана и њихових помоћних 
трупа случајно лежало у том делу града, унутар градских зидова. 
Један представник народне странке бунтовно му рече да неће да крене 
у борбу и да њему рат не треба. Али тек што је то изговорио, 
Полидамида га грубо шчепа руком, а народ у крајњој пометњи зграби 
оружје и у великом бесу крене на Пелопонежане и на противничку 
странку, која се са овима била повезала. И када на њих навале, 
натерају их у бекство, делом због тога што су се Пелопонежани 
уплашили, јер су се Атињанима већ отвориле градске капије. Мисли- 
ли су, наиме, да је до напада на њих дошло по претходном договору. 
А они Пелопонежани који нису одмах изгинули, побегну на Акропољ, 
јер су га већ одраније држали. Када се већ и Никија вратио натраг и 

био близу града, Атињани са свом својом силом јурну у Менду. Али, 
пошто се врата нису отварала, како је претходно било договорено, 
они опљачкају град, као да су га заузели на јуриш. И једва су их 
заповедници задржали да не уништавају и људе. После тога они 
заповеде Менданима да задрже државно уређење“ као и до сада, а 
из своје средине да изведу на суд све оне који су по њиховом мишљењу 
криви за побуну. А људе на Акропољу ограде са свих страна зидом 
који се пружао све до мора; и поставе стражу. И пошто су загоспо- 
дарили Мендом, крену на Скиону. 

131. Скиоњани и Пелопонежани изађу пред њих и сместе се на 
један утврђени брегиспред града, који су непријатељи претходно морали 
да заузму да би град опасали зидом. И тако Атињани снажно навале на 
овај брежуљак и отерају оне који су били на њему. Потом се улогоре 
и, пошто подигну победни знак, почну се спремати да град опколе зидом. 
Кратко време после тога, када су они већ прионули на посао, помоћне 
трупе које су биле опсађене на Акропољу у Менди, пробијајући се ноћу 
дуж обале и кроза страже, стигну у Скиону. И већини пође за руком да 
побегне кроз непријатељски логор, и уђе у град. 

132. Док је трајало подизање бедема, Пердика пошаље гласнике 
атинским стратезима и склопи са њима споразум из непријатељства 
према Брасиди, због оног одступања војске у Линку, када је у ствари 
и почео да успоставља везе са Атињанима. Десило се, међутим, да се 
у то време Лакедемонац Исхагора спремао да са војском, сувоземним 
путем, дође код Брасиде. Али Пердика, пошто унапред наговори своје 
пријатеље у Тесалији, јер је са тесалским првацима био увек у добрим 
односима, спречи и ову припрему и војни поход. С једне стране, то је 
учинио на Никијин захтев, зато што је био склопљен споразум и зато 
што је хтео да пружи доказ о својој верности, а са друге, што никако 
није желео да му у земљу дођу Лакедемонци – тако да у том правцу 
нису чак ни предузимали некакве кораке код Тесалаца. А Исхагора, 
Амејнија и Аристеј дођу лично код Брасиде, јер су их Лакедемонци 
послали да извиде како ствари стоје. И они, противно закону, 
поведу из Спарте веома младе људе, да их у градовима поставе за 
архонте, да то не би препустили некоме другом. И тако у Амфи- 
пољу поставе Клеариду, сина Клеонимовог, а у Торони сина Хеге- 
сандровог, Пасителиду. 

133. Овог истог лета Тебанци сруше градске зидове у Теспи- 
јама, оптужујући Теспијце за проатичку политику. То су увек 
желели да учине, а сада им се чинило утолико лакше што су 
Теспијци у борби са Атињанима изгубили цвет своје војске. Тог 


84 Илка је једва заустављен масовни покољ, Менда је прошла далеко боље него Торона (уп. У, 3) и 
Скиона. 
85 Спарта је по правилу слала своје људе ван земље само у случају рата. 

истог лета изгорео је и храм богиње Хере у Аргу јер је свештеница 
Хрисида“ оставила упаљен луч поред вунених трака за венце и 
заспала, тако да је све било обухваћено пламеном и изгорело, а да 
она о томе ништа није знала. Исте те ноћи, бојећи се Аргиваца, 
Хрисида побегне у Флијунт, и они, према постојећим обичајима, 
поставе другу свештеницу, која се звала Фенида. У тренутку када 
је побегла, Хрисида је била свештеница осам година и половину 
девете од почетка рата. Пред крај лета Скиона буде са свих страна 
опсађена, те Атињани у њој поставе стражу док осталу војску 
повуку. 

134. Следеће зиме, због примирја, било је обустављено ратовање 
између Атињана и Лакедемонаца. Али Мантинејци и Тегејани, савез- 
ници и једних и других, упадну у Лаодикеју у Орестиди. Међутим, 
победа је била спорна, јер је свака противничка страна уништила по 
једно крило непријатељске војске и оно које се налазило испред ње. 
Тако и једни и други, свако за себе, поставе победни знак, а оружје 
скинуто као плен са непријатеља, пошаљу у Делфе. И тек пошто су 
на обе стране многи изгинули, ноћ је прекинула борбу, и битка је 
остала неодлучена. Тегејани, улогорени на отвореном пољу одмах 
поставе победни знак, док се Мантинејци повуку у Буколиј, те и они 
са своје стране подигну победни трофеј. 

135. Крајем зиме и с почетка пролећа Брасида покуша да нападне 
Потидеју. Приближи се ноћу, постави лестве и све до тог тренутка 
остаде неопажен. Јер, лестве су биле постављене у међувремену 
пошто је било пренесено звоно и пре него што се вратила она стража 
која је требало да га даље преда. Пошто непријатељ лестве ипак 
примети пре него што је дошло до успињања, Брасида у највећој 
журби, не чекајући да сване дан, повуче натраг своју војску. Тако се 
сврши зима, и девета година овога рата који је описао Тукидид. 


%6 Занимљиво је да о Хрисиди и њеном одласку у храм Атине Алеје у Тегеји говори и Паусанија 
(Ц, 17). У овом тренутку, она је свештеница Хере у Аргу већ четрдесет осам година. 


ПЕТА КЊИГА 





1. Једногодишњи уговор трајао је све до следећег лета, закључен! 
до Питијских игара2. За време примирја Атињани истерају Дељане 
са Дела, сматрајући да су они посвећени у оно време док су били 
окаљани неким старим грехом, а поред тога да су и сами одговорни 
због пропуста у чину пурификације, приликом које су, како сам већ 
изнео", држали да су исправно поступили избацујући гробове мртвих. 
И становници острва Дела населе се, како је ко хтео“, у Атрамитеј у 
Азији, који им је поклонио Фарнак“. 

2. Клеон, међутим, убеди Атињане да му, после истека примирја, 
дозволе да отплови у Тракију, са хиљаду двеста атинских хоплита, 
три стотине коњаника, великим бројем савезничких војника и три- 
десет бродова. И пошто се прво заустави у Скиони, која је још увек 
била под опсадом, и пошто је одатле, из стражарског одреда узео 
неке хоплите, отплови у луку Коф, која се налази недалеко од града 
Тороне. Пошто од бегунаца дозна да Брасида није у Торони и да 
становници Тороне нису такви да би са њима вредело ратовати, он 
са својом копненом силом одатле крене на град, а десет бродова 
пошаље да отплове у луку. И прво дође у близину новога зида, којим 
је Брасида опасао град у циљу да обухвати и предграђе, и пошто 
поруши један део старог зида, начини од града јединствену целину. 

3. У одбрану овога зида дође лакедемонски заповедник Паси- 
телида, а и стража која је ту била покуша да одбије напад Атињана. 
Али како је притисак био велики а бродови који су пловили около 
баш су улазили у луку, Пасителида, бојећи се да га бродови не 
предухитре и не заузму град који је био небрањен – и да не би остао 
у градским утврдама у случају да буду заузете напусти тврђаву и 
трком се врати у град. Али га Атињани са бродова претекну и заузму 
Торону; њихова пешадија пратила га је у стопу и заједно са њиме 
пројурила кроз једну пукотину старога зида. Атињани у борби прса 
у прса на лицу места поубијају неке Пелопонежане и Тороњане, док 
друге живе похватају, па и самог заповедника Пасителиду. У међувре- 


] "АМА ӧ'ёуѓуоуто „други настаде“ је конјектура, уп. КошШу, ор. си. стр. 186. 

2 Питијске игре одржавале су се у Делфима, у част Аполона, сваке четврте године (сваке треће 
године Олимпијаде). Најважнија такмичења била су музичка ~ свирање, певање, драма и 
рецитовање, а томе су касније додата и атлетска такмичења. 

3 О очишћењу Дела уп. напред, Ш, ИМ. 

4 Смисао ове уметнуте реченице није сасвим јасан; преводилац га је протумачио на један могући 
начин. Издавачи су покушавали са разним поправкама; свакако да Тукидид хоће да нагласи 
да ово пресељење није колонизација. 

5 Фарнак је син сатрапа Фарнабаза, уп. 11, 67. 

мену, у помоћ Торони крене Брасида. Али, пошто још на путу дозна 
да је град заузет, он се повуче. А закаснио је да стигне на време, за 
отприлике четрдесет стадија. И тако Клеон и Атињани подигну два 
победна знака: један испред луке, а други испред тврђаве; жене и деца 
Тороњана буду отерани у ропство, док Тороњане, мушкарце, заједно 
са Пелопонежанима и са понеким Халкиђанином, ако се ту нашао, 
њих око седам стотина, пошаљу у Атину. Тамо су, међутим, касније 
Пелопонежани ипак били пуштени на слободу у оквиру уговора који 
се баш склапао, а остали део заробљеника Олинћани одведу натраг, 
те су били размењени човек за човека. Отприлике у исто време буде 
издајом предата Беоћанима атинска тврђава Панакт, која се налази 
на граници Атике. А Клеон, пошто постави војничку посаду да чува 
Торону, дигне сидро и заплови око Атоса, с намером да нападне 
Амфипољ. . 

4. Отприлике у исто време Атињани са два брода пошаљу Феака, 
сина Ерасистратовог, и још двојицу, као посланике у Италију и на 
Сицилију. Наиме, Леонтињани су, по одласку Атињана после спора- 
зума о миру“, уписали многе нове грађане у своје спискове и народ 
је смерао да изврши деобу земље. Када олигарси то примете, доведу 
Сиракужане и истерају народ, који се распрши на све стране. А 
олигарси, пошто се договоре са Сиракужанима, напусте потпуно 
празан град и населе се у Сиракузи, под условом да добију пуно 
грађанско право. Касније, међутим, неки од њих, пошто су били 
незадовољни, поново напусте Сиракузу и заузму Фокеју (тако се звао 
један део града Леонтине) и Брикинију, једно утврђење у Леонтини. 
И како су са њима стигли и многи припадници народне странке који 
су били истерани, они, пошто се сместе, почну из својих зидина водити 
рат. О овоме дознају Атињани и пошаљу Феака не би ли тамо некако 
наговорили своје савезнике – а ако им пође за руком, и остале Сике- 
лиоте — да заједно крену против Сиракужана, пошто су ови дошли 
до великог утицаја, те да тако спасу народ у Леонтини. Феак, међутим, 
по своме доласку успе да наговори становнике Камарине и Акраган- 
та, али како му подухват није успео и у Гели, он у друге градове није 
ни ишао видевши да их неће моћи наговорити; тако се кроз сикулску 
земљу врати у Катану, посетивши успут утврђење Брикинију. И 
пошто становнике подстакне на храброст, отплови кући. 

5. На своме путовању дуж обале Сицилије и натраг, и у Италији, 
он је са неким градовима водио преговоре о пријатељству са Атиња- 
нима, а случајно се срео и са локранским колонистима који су били 
избачени из Месене. Када су, после споразума Сикелиота, Месењани 
отпочели грађански рат и када је једна од странака позвала Локране, 


а Отоме уп. М, 65. 

ови су били послати као колонисти, тако да је Месенија неко време 
била под влашћу Локрана. Пошто их је срео када су се налазили на 
путу кући, није им учинио ништа нажао јер су Локрани били склопили 
са њим споразум о приступању у савез са Атином. Осим тога, када 
су се Сикелиоти измирили, од свих савезника само они нису начинили 
уговор са Атињанима, а не би то ни тада учинили да их на то није 
принудио рат са Ипоњанима и Медмејцима који су им били суседи и 
колонисти. Кратко време после тога Феак се поново вратио у Атину. 
6. Међутим, Клеон, као што смо горе навели, пошто је заобилаз- 
ним путем отпловио из Тороне према Амфипољу, нападне из Ејона 
на андарску колонију Стагиру, али је није заузео већ је на јуриш узео 
колонију Ташана Галепс'. И пошто пошаље једне посланике Пердики 
да му се, према уговору о савезништву, придружи са војском, а друге 
посланике у Тракију, код одомантског краља Пола”, да доведе што 
може више трачких најамника ~ сам је мировао у Ејону. Када то 
дозна Брасида и он заузме положај у Кердилију, преко пута њега. То 
се место налазило у земљи Аргилијаца на узвишици преко реке 
недалеко од Амфипоља, одакле се пружао поглед на све стране тако 
да Клеон не би могао да крене са војском а да га не опазе. Јер, је 
Брасида претпостављао да Клеон намерава да, с војском коју је у том 
тренутку имао, крене на Амфипољ потцењујући мали број Пелопо- 
нежана. Истовремено опреми и позове хиљаду пет стотина Трачких 
најамника и све Едонце: лако наоружане и коњанике. Имао је, 
међутим, и хиљаду лако наоружаних Миркињана' и Халкиђана, поред 
оних у Амфипољу. Хоплита је искупио, све у свему, највише до две 
хиљаде, а имао је и три стотине хеленских коњаника. Од ових Брасида 
узме хиљаду и пет стотина и са њима заузме положај на Кердилију, 
док су остали под командом Клеариде били постројени у Амфипољу. 
7. Клеон је једно време мировао, а онда је био приморан да уради 
баш оно што је Брасида претпостављао. Наиме, пошто су се војници 
љутили што седе у месту, и расправљали о његовом руковођењу – 
како су се незнање и кукавичлук нашли на њиховој страни, насупрот 
способности и неустрашивости на другој, и како су нерадо пошли од 
куће са њиме – свестан гунђања војника а не желећи да се љуте што 
су стално били на једном месту, Клеон крене напред заједно са њима. 
А послужио се истим оним средством којим је успео у Пилу и којим 


7 О Клеонавом заузимању Галепса уп. напред, 1М, 88. и 107. Судећи по листама фороса, може 
се закључити да су Атињани повратили и неке друге градове, уп. Копицу, зу 10с. 

8 Трачко племе Одоманта живело је источна од Стримона, у плодној равншци северно од 
Пангеја. Њихов краљ Полсс није нам познат из других извора. 

9 Миркин, едонски град у Македонији прешао је на Брасидину страну кад и Галепс, уп. ІУ, 107. 
Тукидидов непријатељски став према Клеону долази до изражаја у авом одељку. Дак њега 
оцењује као рђавог стратега, Тукидид Брасиди признаје и војничке способности и људске 
квалитете. Диодор Сицилски (1. век пре н. е.) даје објективнију слику два непријатеља (ХИ, 
74), уп. Котиђу, ор. си. стр. 13. и 25. 

је стекао поуздање у своју памет. Па иако није очекивао да ће му ико 
изаћи на мегдан, он изјави да се попео на то место да би осмотрио 
терен. А у ствари је чекао на веће војне снаге; не зато да би, без 
икакве опасности, добио победу – уколико би био приморан на борбу 
– него да опколи град и да га на јуриш заузме. И тако дође и заузме 
с војском положај испред Амфипоља, на утврђеном брегу. А он сам, 
је посматрао мочваре Стримона и положај града према трачкој 
територији која га је опкољавала. И надао се да би могао, кад год то 
буде хтео, да се повуче без битке. На зидинама нико се није појав- 
љивао нити излазио кроз градске капије, које су све биле закључане. 
Чинило му се да је погрешио што је дошао без справа за опсађивање 
јер је могао заузети град који није био брањен. 

8. Чим је Брасида видео да су се Атињани покренули, и сам сиђе 
са Кердилија и уђе у Амфипољ". Ипак није изашао и постројио се 
испред Атињана, страхујући за своју сопствену војску јер је сматрао 
да није дорастао непријатељу – не по броју (пошто су били приближно 
једнаки) него по квалитету јер је војска која је изашла на бојно 
поље била састављена само од Атињана и најбољих војника међу 
Лемљанима и Имбранима. И зато се спреми да примени лукавство. 
Јер ако би показао својим противницима бројно стање своје војске 
и недовољну опремљеност својих војника, сматрао је да има мање 
изгледа да однесе победу него ако остану изван погледа непријатеља 
и ако их ови не би презирали када виде њихово право стање! И 
пошто одабере сто педесет хоплита, а остале стави под Клеаридину 
команду, одлучи да нападне изненада, пре него што се Атињани 
повуку; сматрајући да му се још једном неће пружити прилика да им 
пресече одступницу уколико би им, случајно, дошла помоћ. И пошто 
сазове све војнике, у жељи да их охрабри и изложи свој план, обрати 
им се овим речима: 

9. „Људи Пелопонежани, нека ми буде допуштено да само 
напоменем из које земље долазимо, да је то земља која је због своје 
храбрости слободна и да ћете ви, Дорци, водити битку са Јонцима, 
које сте навикли да побеђујете. А желим и да вам објасним на који 
начин мислим да предузмем овај напад да не би излагање опасности 
само неколицине одреда, а не целокупне војске, изгледало као неки 
пропуст и тако изазвало малодушност. Претпостављам да су се 
непријатељи попели на свој положај зато што и не хају за нас и што 
не би могли ни помислити да би ико могао да изађе и да им се 
супротстави, а нас чак и сада омаловажавају, иако се налазе без 





1) Битка код Амфипоља одиграла сс у јесен 422. год. прен. е. 

1 Брасида је пошао са хелотима, најамницима и локалнима савезницима. 

12 Још једно тешко разумљиво место у грчком тексту. Смисао му је свакако тај да ће Клеону, 
кад види слабију непријатељску војску, порасти самопоуздање, што ће Брасида знати да 
искористи. 

икаквог реда и поретка и препуштени осматрању околине. Највише 
изгледа да успе имао би онај, који би уочио добро грешке непријатеља 
и који би напад прилагодио својим могућностима, и не би ишао 
отворено и супротстављајући се пуном бојном спремом, него онако 
како је у садашњем тренутку целисходно. А највећу славу доносе она 
ратна лукавства којима неко најуспешније превари непријатеља и 
највише помогне својим пријатељима. Док се Атињани још увек 
неприпремљени јуначе и док, како ми се чини, више мисле о томе 
како да се повуку него како да се задрже на месту, док су у стању 
душевне опуштености и пре него што се духовно саберу – ја ћу узети 
своје војнике, предухитрити их и, ако будем могао, упасти посред 
њихове војске. А ти ћеш, Клеарида, касније, када мене угледаш како 
наваљујем и како, по свој прилици, утерујем страх у непријатеље 
узевши своје трупе, Амфиполићане као и остале савезнике, изненада 
отворити градске капије, извршити на њих јуриш и пожурити да се 
што брже са њима дохватиш у коштац. Тако ћемо их, вероватно, најпре 
уплашити. Јер они који касније нападају страшнији су за непријатеље 
од оних који се већ налазе у окршају. Ти се, међутим, покажи јуначки, 
као што и приличи једном Спартијати; а и ви, савезници, следите га 
храбро и знајте да постоје само три врлине за успешно ратовање: 
одлучност, осећање части и послушност својим старешинама. А овога 
дана, ако будете храбри, на вама је да одлучите: или да будете 
зачетници слободе и да се назовете савезницима Лакедамонаца, или 
да постанете поданици Атињана (ако вам пође за руком да избегнете 
смрт или да не будете продати као робови) и тако допаднете ропства 
страшнијег од онога што сте га раније имали, пошто ћете представ- 
љати препреку ослобођењу осталих Хелена. И тако, видећи зашто 
се бије битка, немојте ни ви бити мекушци, а ја ћу са своје стране 
доказати да не подстичем само друге, него да и сам спроводим у дело 
оно што својим друговима саветујем.“ 

10. Пошто је одржао овај говор, Брасида се сам спреми за напад, 
док остале са Клеаридом постави пред такозвана Трачка врата, с 
тиме да му, према његовој наредби, изађу у помоћ. Међутим, пошто 
је Брасида виђен како силази са Кердилија и како у граду (који се 
споља сасвим лепо видео) приноси жртве пред храмом богиње Атине 
и обавља све обреде – Клеону, који је у томе тренутку кренуо да 
ближе осматра, буде јављено да се у граду види и целокупна непри- 
јатељска војска, а испод капија мноштво ногу коњских и људских 
које изгледају као да су спремне за излазак. Чувши ово, Клеон приђе 
ближе, али када је то видео, пошто није хтео да се упушта у борбу 
пре него што му стигне помоћ и мислећи да ће моћи да се на време 
повуче, заповеди да се да знак за одступање; трупама које су се 
налазиле на левом крилу нареди истовремено да се повлаче према 
Ејону, што је једино и било могуће. Али како му се учинило да се то 
изводи сувише споро он, окренувши десно крило и излажући 

незаштићену страну непријатељу, стане да повлачи своју војску. 
Пошто је видео да је дошао његов тренутак и да је Атинска војска 
почела да се креће, у томе часу Брасида се обрати онима који су били 
око њега, а и осталој војсци: „Ови људи нас не чекају. То се јасно 
види по томе како машу копљима и главама. Они са којима се тако 
нешто дешава обично не чекају нападаче. Него, нека ми неко отвори 
капије, као што сам и заповедио, па да храбро, што брже можемо, 
кренемо на њих.“ И прошавши кроз ограду од палисада и кроз прву 
капију на дугом зиду, који је онда још постојао, он брзо протрчи равно 
оним путем где се и сада, када се дође до најстрмије тачке овога места, 
налази победни знак. И пошто навали у сам центар Атињана, који су 
били уплашени и запрепашћени његовом неустрашивошћу и пре- 
страшени будући у потпуном нереду, он их натера у бег. Истовремено 
је и Клеарида, онако како му је и било заповеђено, изашао са војском 
на трачка врата и кренуо у напад са својом војском. Услед овог 
неочекиваног и изненадног налета са обе стране, међу Атињанима 
настаде потпуна збрка, тако да је њихово лево крило, окренуто према 
Ејону и већ прилично одмакло у томе правцу, било одмах одсечено. 
Међутим, Брасида буде рањен, надирући на десном крилу, док се лево 
већ налазило у повлачењу. Атињани нису приметили када је пао, већ 
га они који су били у његовој близини подигну и однесу. А десно 
крило Атињана и даље се држало. Клеон, који од самог почетка није 
ни помишљао да остане на положају, одмах се дао у бекство, али га 
достигне и убије један миркински копљаник. Клеонови хоплити, 
међутим, искупивши се поново на својим првим положајима на 
брежуљку, одбијали су два-три пута Клеаридине нападе и нису 
устукнули све док их миркинска и халкидска коњица и лако нао- 
ружане трупе, гађајући их копљима, нису опколиле и натерале у 
бекство. И тако је најзад атинска војска почела да бежи, пробијајући 
се с муком кроз многе путеве и преко многих брда; они који нису 
изгинули одмах, у борби прса у прса, или од халкидске коњице и 
копљаника, врате се у Ејон. Војници, међутим, који су Брасиду 
подигли и спасли у току битке, унесу га у град док је још дисао. После 
неколико часова, пошто је дознао да су његови победили, умро је. А 
остала војска, пошто се заједно са Клеаридом вратила са гоњења и 
скинула са погинулих ратни плен, подигне победни знак. 

П. После тога, сви савезници у пуној ратној опреми испрате 
мртво Брасидино тело и обаве јавну сахрану на једном месту у граду 
које се налази испред данашњегтрга. А после тога су му Амфипољани 
подигли споменик, приносили му жртве као хероју, одавали му почаст 
и установили атлетске игре и годишње жртвене обреде. Доделили су 
му и име оснивача њихове колоније, порушивши Хагнонове зграде 
и уништавајући све успомене на њега као оснивача града.' Брасиду 


13 Хагнон је био атински вођа који је основао нассобину у Амфипољу, уп. ІУ, 56. 

су сматрали за свога спасиоца. И пошто су из страха од Атињана 
неговали савез са Лакедемонцима, сматрали су да им, због овог 
њиховог непријатељског става према Атињанима, указивање почасти 
Хагнону не би као некада било ни корисно ни згодно. Мртве врате 
Атињанима; погинуло их је око шест стотина, док су њихови против- 
ници изгубили само седам људи јер се битка није водила у бојном 
поретку, него као последица сплета околности и претходне панике. 
И, пошто покупе мртве, Атињани отплове кући а Клеарида и његови 
људи остану да среде политичке прилике у Амфипољу. 

12. Отприлике у исто ово време, крајем лета, три Лакедемонца, 
Рамфија, Аутохарида и Епикидида, водили су шест стотина хоплита 
у помоћ на утврђена места у Тракији, и пошто стигну у Хераклеју, 
ону која се налази у Трахинији, среде све што им се чинило да није 
било у реду. А док су они тамо боравили, одиграла се битка код 
Амфипоља. И тако прође то лето. 

13. Чим је почела зима, Рамфијини војници стигну све до Пиерије 
у Тесалији. Пошто су му се Тесалци опирали, а поред тога и Брасида, 
коме су водили трупе, беше погинуо, они крену натраг кући. Сматрали 
су да сада није погодан тренутак – Атињани су отишли поражени – 
и да сами нису дорасли да предузму било шта од онога што је Брасида 
замислио. Али главни разлог што су се вратили био је тај, што су 
знали да су Лакедемонци, у оно време када су они кретали, били веома 
склони миру. 

14. Одмах после битке код Амфипоља и Рамфијиног повратка 
из Тесалије, међутим, десило се да се ни са једне ни друге стране није 
почињао никакав ратни сукоб и да су сви више били расположени за 
мир. Атињани зато што су били потучени код Делија, а мало затим 
и код Амфипоља, и што се више нису поуздавали у своју силу због 
које раније нису хтели да прихвате споразум, мислећи да ће, с обзиром 
на срећу која их је тада пратила, бити надмоћнији. Поред тога, бојали 
су се да им се савезници, понесени њиховим неуспесима, не почну још 
више одметати; а кајали су се и због тога што, после Пила, када им 
се пружила лепа прилика, нису закључили споразум. С друге стране, 
Лакедемонци били су за мир јер је рат изневерио њихова очекивања. 
Они су се, наиме, надали да ће за неколико година срушити моћ 
Атињана ако буду истрајали у пустошењу њихове територије. Али 
када их је задесила незгода на острву Сфактерији, каква се Спарти 
још никада није догодила, и земља им била опустошена из Пила и 
Китере, а хелоти бежали, стално је постојала могућност да се побуне 
они који су остали у земљи, с обзиром на тренутну ситуацију и уздајући 
се у оне напољу, као што су то раније већ чинили. А десило се да им 
је и тридесетогодишњи уговор са Аргивцима баш тада истицао.“ 





14 Тридесетогодишњи мировни уговор Спарте и Аргоса закључен је 451. г. прен. е. 

Аргивци, међутим, нису хтели да начине други уговор уколико им се 
не поврати област Кинурије," а изгледало је немогуће истовремено 
ратовати и са Аргивцима и са Атињанима. Осим тога, они су слутили 
да би неки пелопонески градови могли да се одметну Аргивцима, као 
што се и догодило. 

15. Размишљајући тако, и једни и други одлуче да треба склопити 
споразум. Нарочито Лакедемонци, у жељи да доведу своје људе 
заробљене на острву Сфактерији јер су Спартанци који су се налазили 
међу њима били најугледнији људи, а истовремено и рођаци најистак- 
нутијих породица. И зато су одмах после њиховог заробљавања 
почели да преговарају, али Атињани, пошто им је добро ишло, никако 
нису хтели да се склопи мир на равној нози. Када су Атињани били 
поражени код Делија, Лакедемонци, међутим, знајући да би ови сада 
могли бити попустљивији, одмах начине једногодишње примирје, за 
које време је требало да се састану и одлуче да начине уговор на дуже 
време. 

16. Али када су Атињани претрпели пораз код Амфипоља и када 
су погинули Клеон и Брасида, највећи противници мира и на једној 
и на другој страни (први због својих успеха и угледа који је у рату 
постигао, а други што је мислио да ће се, ако настане мир, још више 
обелоданити његова неваљалства и да ће се мање веровати његовим 
клеветама), десило се да су се најватреније залагали за мир људи који 
су најревносније подржавали ствар мира,“ (сваки у корист своје 
земље: Плеистоанакт, син Паусанијин и лакедемонски краљ, и Ни- 
кија, син Никератов, (који се од свих тадашњих заповедника највише 
одликовао у ратној вештини). Како још није претрпео пораз и уз то 
био цењен, Никија је желео да и даље сачува своју срећу — не само 
да себи осигура тренутни предах од напора и да пружи одмора својим 
суграђанима, него и да будућим временима остави име човека који 

је проживео свој живот а није нанео никакве штете држави. А држао 
је да се то постиже избегавањем опасности и најмањем излагању 
случају. И да мир пружа сигурност. С друге стране, Плеистоанакт је 
био за мир јер су га његови непријатељи стално клеветали због 
његовог повратка из изгнанства, па чим би било каквих незгода, увек 
су Лакедемонци с подсмехом указивали на њега, као да му се тобоже 
све то догодило зато што је својим повратком прекршио закон. Јер 
они су га оптуживали да је заједно са братом Аристоклом подмитио 
свештеницу у Делфима да, сваки пут када Лакедемонци дођу да 
питају, пророчиште одговори: да из туђе земље у своју треба да врате 


15 Кин урија је област између Арголидс и Лаконије, уп. ІУ, 56. 
16 ..тбте ба. ЕкитЕри тў л02ғ1 слеобоусес та најиста ту пусромау место даста дискутована. 
Можс се схватити „људи који су и у једном и у другом граду највише тежили да преузму 


вођство. 

натраг семе полубога, сина Зевсова.” А ако то не учине, ораће земљу 
сребрним ралом. И тврдили су да је тако, током времена, пророчица 
навела Лакедемонце да врате њега – који је био побегао на брдо 
Ликај због онога повлачења из Атине,“ по свој прилици постигнутог 
подмићивањем – онда када је из страха од Лакедемонаца становао у 
кући чија је половина била у саставу Зевсовог храма. И тако је он 
после деветнаест година био враћен у Спарту, праћен истим онаквим 
играма и жртвеним свечаностима као у самом почетку, када се 
оснивао Лакедемон и устоличавани краљеви. 

17. Притиснут овом клеветом, Плеистоанакт је ватрено желео 
споразум сматрајући да ће у миру, када не буде невоља и Лакедемонци 
поврате натраг своје људе, и он бити недохватљив за своје неприја- 
теље. А док траје рат неизбежно се догађа да после каквих несрећних 
догађаја оптужују људе који стоје на челу државе. 

Целе те зиме водили су се преговори. Уочи пролећа Лакедемонци 
почну да прете ратним припремама; а да би Атињани били спремнији 
да саслушају мировне услове, по градовима разгласе да се ради о 
опсади Атине. И пошто су на састанцима једни против других изно- 
сили многе оптужбе, сагласе се да склопе мир чим обе стране врате 
натраг све што су у рату задобиле, с тим да Нисеју задрже Атињани. 
(Када су, међутим, Атињани затражили да им се врати Платеја, 
Тебанци изјаве да су се Платејци њима придружили добровољно а 
не на превару, и да они ту земљу не држе насилно, док су Атињани 
тврдили да и они на исти начин држе Нисеју). И пошто тада Лакеде- 
монци сазову своје савезнике и сви изгласају прекид непријатељства 
– сем Беоћана, Коринћана, Елиђана и Мегарана, којима преговори 
нису били по вољи – начине овакав споразум!“ (изливајући свечане 
жртве и полажући заклетве Атињанима – а и ови њима): 

18. „Атињани и Лакедемонци и њихови савезници закључују 
уговор – а свака држава посебно положила је заклетву – под следећим 
условима: 

1) Што се тиче заједничких светилишта, свако ко жели може 
приносити жртве, обраћати се пророчишту и учествовати на светко- 
винама према обичају предака, копном и морем без икаквог страха. 

П) Светилиште и храм Аполонов у Делфима и становници Делфа 
биће независни, са самосталним системом пореза и независним суд- 
ством, и они сами и њихова територија по обичајима предака. 


17 Мисли се на Херакла, по легенди праоца дорског племена. Плсистоанакт истиче да је он његов 
директан потомак. 

18 О Плеистоанактовом упаду у Атику 445. г. уп. 1,21. 

19 Познат у историји као Никијин мир, закључен у априлу 421. г. 

Ш) Уговор ће важити педесет година како за Атињане и њихове 
савезнике, тако и за Лакедемонце и њихове савезнике, без преваре 
и штете, и на копну и на мору. 

ГУ) Лакедемонцима и њиховим савезницима није дозвољено да 
се дижу оружјем на Атињане и њихове савезнике, нити Атињанима 
и њиховим савезницима на Лакедемонце и њихове савезнике ~ 
никаквом вештином или лукавством. А ако буде каквих међусобних 
размирица, треба прибећи суду и заклетвама, према споразуму. 

М) Лакедемонци и њихови савезници предаће Атињанима Ам- 
фипољ. Али у случају оних градова које би Лакедемонци предали 
Атињанима, свима онима који то хоће, дозвољено је да оду где год 
буду желели и да понесу сву своју имовину. И да ти градови буду 
слободни под условом да плаћају данак који је установио Аристид. 
После склапања споразума не дозвољава се Атињанима и њиховим 
савезницима да дижу оружје на штету градова, ако ови плаћају данак. 
Ти су градови: Аргил, Стагира, Акант, Скол, Олинт, Спартол;° И ОНИ 
неће бити савезници ни Лакедемонаца ни Атињана. Али ако Атињани 
придобију ове градове, биће допуштено да постану атински савезници, 
уколико то буду желели. 

УГ) Мекиберњани, Сањани и Сингијци“ становаће у својим 
градовима као и Олинћани и Аканћани. 

УП) Лакедемонци и њихови савезници вратиће Атињанима Па- 
накт. Атињани ће Лакедемонцима повратити Корифасиј, Китеру, 
Метану, Птелеон и Аталанту, као и Пелопонежане који се налазе у 
јавним затворима у Атини или у било ком другом месту у коме власт 
имају Атињани; такође и Пелопонежане који се налазе под опсадом 
у Скиони и све оне који су били савезници Лакедемонаца у Скиони, 
као и оне које је Брасида послао у то место. А исто тако сваког од 
лакедемонских савезника који су у Атинским јавним затворима или 
у било ком другом месту у коме власт имају Атињани. На исти начин 
вратиће и Лакедемонци и њихови савезници све оне Атињане и 
њихове савезнике које они имају. 

УП) Што се тиче Скионе, Тороне и Сермиле, или неког другог 
града који држе Атињани нека о њима одлуче Атињани, као и о 
другим градовима, онако како им се чини да је најбоље. 

ІХ) Атињани бе положити заклетву Лакедемонцима и њиховим 
савезницима – у сваком граду понаособ. Седамнаест грађана у сваком 

граду положиће са обе стране уобичајену најсвечанију заклетву. А 
заклетва ће гласити овако: ,„Придржаваћу се овога споразума и овога 


Х Та су све градови на Халкидику. 

21 Мекиберна је град близу Олинта, а Сана и Синг на полуострву Акте. 

22 У ово време Скиона још није била предата Атињанима. 

23 Овом непримстном клаузулом Спарта у ствари дозвољава Атини власт над другим градовима, 
односно, признаје Атински поморски савез. 

уговора правично и поштено.“ Лакедемонци и њихови савезници 
изговориће заклетву истим речима као и Атињани. Заклетва ће се и 
на једној и на другој страни обнављати сваке године. 

Х) И подићи ће стубове са текстом уговора у Олимпији и 
Делфима, на Истму и на Акропољу у Атини, а у Лакедемону у 
Аполоновом храму у Амиклама. 

ХІ) Ако једна или друга страна заборави да спомене нешто о 
било којој ствари, разговараће се како доликује у складу са обостра- 
ним заклетвама – да би се извршиле измене тамо где то желе обе 
стране: Атињани и Лакедемонци. 

19. Уговор почиње за време Плестолиногефората, четвртог дана 
од краја месеца Артемизиона, а у Атини за време архонства Алке- 
јевог, шест дана од краја месеца Елафеболиона.> Заклетву су поло- 
жиле и свечаном жртвом уговор потврдиле ове личности: од стране 
Лакедемонаца: Плеистоанакт, Агид, Плеистолас, Дамагет, Хионис, 
Метаген, Акант, Дет, Исагора, Филохарида, Зеуксида, Антип, Телис, 
Алкинада, Емпедија, Менас, Лафил. А са стране Атињана: Лампон, 
Истмионик, Никија, Лахес, Еутидем, Прокле, Питодор, Хагнон, Мир- 
тил, Трасикле, Теаген, Аристократ, Иолкиос, Тимократ, Леон, Ламах, 
Демостен. 

20. Овај уговор закључен је крајем зиме, почетком пролећа, 
одмах после градских Дионисија,“ тачно десет година и неколико 
дана од првог упада у Атику и почетка овога рата. Време треба 
рачунати према годишњим добима, а не обележавати прошле до- 
гађаје, у разним државама, по архонтима или неким другим достојан- 
ственицима, који због неког звања означавају прошле догађаје 
поклањајући више вере набрајању имена. Такво рачунање није си- 
гурно јер се догађај може десити на почетку, у средини или у било 
којем другом тренутку нечије владавине – што се обично и дешава. 
Међутим, рачунањем према летњем и зимском раздобљу, тако да 
свако годишње доба важи пола године – што је случај и у овом спису 
– закључиће се да је за време овог првог рата било десет летњих, а 
исто толико и зимских периода. 

21. Пошто је Лакедемонцима пало у део да први предаду оно што 
су држали, они одмах пусте оне људе које су имали код себе као 
заробљенике и, пошто пошаљу Исагору, Мену и Филохариду, као 
посланике у област Тракије заповеде Клеариди да преда Амфипољ 
Атињанима; осталим савезницима нареде да прихвате уговор, онако 
како је за сваког од њих било одлучено. Али ови нису хтели да 


24 Амикле су врло стари град око 5 км јужна од Спарте. 

25 Ово датовање, и на спартански и на атински начин, указује на термин око 8. априла. 

26 Градске или Велике Дионисије – завршавале су се 13. елафебалиона ~ представљају главну 
свечаност у част бога Диониса, на коју је становништво из целе Атике долазило у Атину, 
После прославе, са процесијом и жртвовањем, приказиване су у театру трагедије и комедије. 

пристану, сматрајући да тај уговор није за њих погодан? Ни Клеарида 
није извршио предају Амфипоља, да би угодио Халкиђанима, изјав- 
љујући да га не може дати против њихове воље. Он лично, заједно 
са посланицима, пожури одатле у Лакедемон да се правда, уколико 
би га Исагора и његови људи оптуживали што није послушао. А у 
исти мах желео је да сазна да ли би се споразум још могао променити. 
Али када је дознао да су се већ и заклетвом обавезали, он сам журно 
крене натраг, пошто су га Лакедемонци послали и заповедили му да 
гледа, у првом реду, да преда Амфипољ, а ако то не може, да бар 
извеце све оне Пелопонежане који се налазе у граду. 

22. Случајно се догодило да су представници савезника још увек 
лично били присутни у Лакедемону; и онима, међу њима, који нису 
хтели да прихвате уговор, Лакедемонци заповеде да то учине. А они 
га одбаце под истим изговором под којим су га и први пут одбацили 
н изјаве да га не прихватају уколико се не начини уговор који би од 
овога био праведнији. Пошто, дакле, ови нису хтели да их послушају, 
Лакедемонци их пошаљу кући а они сами склопе уговор са Атиња- 
нима, мислећи да постоје слаби изгледи да би Аргивци са овима могли 
склопити савез, пошто су приликом доласка Ампелиде и Лихе у Арг 
одбили да обнове уговор. Сматрали су да им ови, без Атињана, не би 
могли бити опасни и да ће, по свој прилици, остали део Пелопонеза 
углавном остати миран – јер да је било могуће, и он би пришао 
Атињанима. И како су ту били присутни атински посланици, они 
одрже са њима састанак, сложе се, положе заклетве и склопе уговор 
под следећим условима: 

23. Атињани и Лакедемонци сарађиваће у времену од педесет 
година, под следећим условима: 

П „Ако би неки Атињани напали на лакедемонску земљу и ако 
би Лакедемонцима нанели какву штету, Атињани треба да помогну 
што одлучније и свом снагом. Па и ако би се непријатељи после 
пустошења вратили кући, такав би град био непријатељ и Лакедемо- 
наца и Атињана и искусио би казну и од једних и од других; и ни један 
ни други неће са тим градом склапати сепаратни мир. Ови услови 
треба да буду спровођени правично, ревносно и поштено. 

П) Ако би неки непријатељи напали на атинску земљу и нанели 
какву штету Атињанима, Лакедемонци треба да помогну што одлу- 
чније и свом снагом. Па иако би се непријатељи после пустошења 
вратили кући, такав би град био непријатељ и Лакедемонаца и 


27 При закључивању мира Спарта није водила рачуна о интересима савезника, на првом месту 
Коринћана, који су у току рата изгубили доста савезничких и поданичких полиса у североза- 
падној Грчкој. Зато они, као ни Мегарани (није им враћена Нисеја), Елиђани и Беоћани, нису 
потписали мир. Беотија је незадовољна – премда је добила Платеју – јер је она у битки код 
Делија директна потукла атинску војску. Карактеристично је да се у самом уговору не помињу 
изричито ни Нисеја ни Платеја, о њиховој судбини Тукидид извештава напред, гл. 17. 


С о аа – 

Атињана и искусио би казну и од једних и од других; и ни једни ни 
други неће са тим градом склапати сепаратан мир. Ови услови треба 
да буду спровођени правично, ревносно и поштено. 

Ш) Ако би се где побунили робови,“ Атињани треба да помогну 
Лакедемонцима свом снагом и колико год могу. 

ІУ) На ове услове, заклетву треба да положе они исти људи који 
су се – са обе стране – заклели на онај први уговор. Уговори ће се 
обнављати сваке године: Лакедемонци идући у Атину о Дионисијама, 
а Атињани у Лакедемон о Хијакинтијама.“" 

М) И једни и други подићи ће стубове са текстом уговора: 
Лакедемонци'код Аполоновог храма у Амиклама, а Атињани на 
Акропољу, код Атениног храма. 

У) Ако се Лакедемонцима или Атињанима учини згодно да 
додају или одузму било шта што се тиче савезника, у складу са 
њиховим заклетвама и једни и други могу радити оно што мисле да 
је најбоље. 

24. Од стране Лакедемонаца заклетву су положили следећи: 
Плеистоанакт, Агид, Плеистолас, Дамагет, Хионид, Метаген, Акант, 
Даит, Исхагора, Филохарида, Зеуксида, Антип, Алкинада, Телид, 
Емпедиа, Менас, Лафил; а од стране Атињана: Лампон, Истмионик, 
Лахес, Никија, Еутидем, Прокле, Питодор, Хагнон, Миртил, Траси- 
кле, Теаген, Аристократ, Јолкије, Тимократ, Леон, Ламах и Демостен. 

Овај савез је настао кратко време после уговора о миру и 
Атињани врате Лакедемонцима људе са острва“. Тако је почело лето 
једанаесте године. За време ових десет година овај први рат, чија је 
историја сада описана, трајао је без прекида. 

25. После уговора и савезништва између Лакедемонаца и Ати- 
њана, који су били закључени после десетогодишњег рата, за време 
Плеистолиног ефората у Лакедемону и Алкејевог архонтата у Атини, 
за све оне који су овај уговор прихватили био је мир. Међутим, 
Коринћани и неки градови на Пелопонезу покушавали су да прео- 
крену оно што је било закључено. И одмах су почеле и друге трзавице 
између Лакедемона и његових савезника. Како је време одмицало, 
Лакедемонци су Атињанима постајали све сумњивији јер је било 
случајева у којима нису поступали према одредбама споразума. Само 
шест година и десет месеци"! уздржавали су се да узајамно не нападају 
једни другима територију, док су изван својих граница уз краткотрајне 


28 Грчкитермин је бооАғіа. Мисли се на хелате (мада они нису робови у правом смислу), чијих 
се побуна, како је на више места у делу указано, Спартанци нарочито боје. 

29 Хијакинтија је светковина у част Хијакинта, једног предгрчког божанства, слављена у Ами- 
клама. 

ЗІ Под острвом се подразумева Сфактерија. 

31 У рукописима је сачуван овај број шест година и дест месеци: вероватно га треба исправити 
на седам година и десет месеци, како предлаже Коту, ор. си. стр. 189-190, 

прекиде наносили једни другима штете колико год су могли. Најзад 
су, ипак, били приморани да раскину уговор закључен после десето- 
годишњег рата и одмах се упустили у отворену борбу. 

26. А ову историју написао је онај исти Тукидид, Атињанин, истим 
редоследом како се што догађало – за време лета или зиме — све док 
Лакедемонци и њихови савезници нису учинили крај атинској моћи 
и заузели Дуге зидове и Пиреј. До тога догађаја рат је трајао укупно 
двадесет седам година. И криво би просудио сваки онај ко не би 
сматрао да и споразум који се догодио у међувремену не заслужује 
да се сматра ратом. И нека добро размотри догађаје, оним редом 
како су изложени, па ће открити да се миром не може сматрати мир 
у коме се није ни вратило ни примило све што је било договорено. 
А и изван тога било је кршења уговора са обе стране: у Мантинејском 
и Епидаурском рату,“ као и другим приликама. А, и трачки савезници 
били су исто онако непријатељски расположени према Атини, као и 
раније, док су Беоћани обнављали примирје сваких десет дана. Тако 
би човек могао закључити да је рачунајући према природним годи- 
шњим добима – укључујући први десетогодишњи рат и оно тобожње 
примирје, као и све што је дошло иза њега — било тачно оволико 
година, како сам тврдио, са разликом од само неколико дана. А, исто 
тако, могао бих закључити, када се ради о онима који су своје тврдње 
заснивали на пророчанствима, да се једино та чињеница показала као 
поуздана. Јер стално, колико се сећам, од самог почетка па све до 
свршетка рата, многи су тврдили да рат треба да траје три пута по 
девет година. Ја сам наиме живео током целог рата, и био у таквом 
животном добу да сам могао да га схватим. И обратио сам на рат 
велику пажњу да бих све што тачније дознао. А задесило ме је и то 
да сам био прогнан из своје земље на двадесет година, после мог 
заповедништва код Амфипоља. И пошто сам био упознат са прили- 
кама и једне и друге стране, а нарочито са ситуацијом код Пелопо- 
нежана – с обзиром на моје изгнанство могао сам се у миру боље 
упознати с догађајима. А сада ћу изложити о непријатељству које је 
поново отпочело десет година после избијања рата о раскиду уговора 
и ратовању које је затим настало. 

27. Пошто је закључен педесетогодишњи мир, а затим и савез- 
ништво, изасланства која су ради овога била послата вратила су се 
из Лакедемона. И док су остали отишли кући, Коринћани прво крену 


32 Овакав нови увод, у други део историје, био је пракса у многих античких писаца. Иако Тукидид 
није стигао до краја да опише Пелопонески рат, видимо, управо по овој реченици, да је још 
"био жив кад је рат завршен. Спартанци су заузели дуге зидове и Пиреј 404. г. 
33 О овим ратовима в. даље, гл. 30, н 53. 
34 Не зна се тачно где је Тукидид провео двадесет година изгнанства. По овом делу реченице 
могло би се закључити да је, бар неко врсме, боравио на Пелопонезу. Постоји и претпоставка 
да је био на сном имању у Тракији ида је тамо и умро. 

у Арг и почну разговоре са неким Аргивцима који су стајали на челу 
државне управе. Говорили су да би – пошто су Лакедемонци зак- 
ључили уговор и савезништво са Атињанима, својим доскорашњим 
најгорим непријатељима, и то не ради добра него ради поробљавања 
Пелопонеза – Аргивци требало да размотре како да се спасе Пело- 
понез и како да се изгласа одлука: да свака хеленска држава, која је 
независна и која уређује односе на основу правичности и једнакости, 
може, ако жели, да склопи савез са Аргом у циљу узајамне одбране; 
и да би требало поставити неколицину људи који би имали пуна 
овлашћења. Све ово с тим да се расправа не износи пред народ, да 
не би они који би пропали у покушају да убеде већину народа били 
разоткривени. А тврдили су и то да ће им се многи придружити из 
мржње према Лакедемонцима. Пошто, дакле, ово саопште, Коринћани 
се врате кући. 

28. Када представници Арга саслушају ове предлоге и пренесу 
ихсвојој влади и народу, Аргивци изгласају одлуку и изаберу дванаест 
људи са којима би свако од Хелена могао да закључи савез, осим 
Атињана и Лакедемонаца: ни са једним од ових није допуштено 
склапање уговора без пристанка аргивског народа. Аргивци ове 
предлоге прихвате понајвише зато што су видели да ће између њих 
и Лакедемонаца доћи до рата (јер им је уговор са њима баш истицао) 
ну исти мах надали се да ће постати водећа сила на Пелопонезу. Јер 
у то време Лакедемон је био на лошем гласу и изазивао презир због 
својих неуспеха, док су Аргивци у сваком погледу били у одличном 
положају. Они нису сносили терет Атичког рата, него су извлачили 
корист пошто су били у пријатељским односима и са једном и са 
другом страном. И тако су Аргивци примали у савезништво све оне 
Хелене који су то желели. 

29. Прво су им се – из страха од Лакедемонаца – придружили 
Мантинејци. Пошто је један део Аркадије био потпао под власт 
Мантинејаца, још док је рат са Атињанима био у току, сматрали су 
да Лакедемонци неће прогледати кроз прсте, сада када имају времена 
на претек. Отуда су се радо окренули Аргивцима, сматрајући да ови 
поседују моћну државу која је стално у сукобу са Лакедемонцима, и 
која, као и они, има демократски облик владе. Пошто су се побунили 
Мантинејци, међу осталим Пелопонежанима почео се проносити глас 
да и они треба да учине то исто, верујући да су се Мантинејци 
побунили зато што имају неки бољи увид у ствари. Поред осталог, 
нарочито су се љутили на Лакедемонце што је у уговору са Атиња- 
нима било написано да је, саобразно њиховим заклетвама, могуће 
додати или одузети што год се обема државама (Лакедемонцима и 
Атињанима) прохте. Тај одељак је узнемиро све широм Пелопонеза 
и почело се сумњати да Лакедемонци, можда заједно са Атињанима, 
не намеравају да их поробе. Јер, мислили су они, било би право да је 

свим савезницима омогућено да уносе измене у уговор. И тако је 
већина њих из страха прешла Аргивцима, свако се журио да са њима 
начини посебан уговор о савезништву. 

30. Знајући за ово негодовање које се ширило Пелопонезом, и 
да су му коловође Коринћани и да намеравају да закључе уговор са 
Аргом, Лакедемонци пошаљу посланике у Коринт, у жељи да преду- 
преде будуће догађаје. Они их оптуже као зачетнике целога овога 
потхвата и изјаве да ће, ако се од њих одвоје и приђу Аргивцима, 
прекршити и саме свечане заклетве, а да и већ самим тим крше право 
што не прихватају уговор о миру са Атињанима, пошто је било речено 
да ће оно што одлучи већина савезника бити обавезно – осим ако не 
буде какве препреке од стране богова или хероја. Коринћани, међу- 
тим, у присуству свих својих савезника који ни сами нису прихватили 
уговор, а које су већ раније позвали, одговоре Лакедемонцима у чему 
им је учињена неправда. Не излажући отворено да им Лакедемонци 
нису повратили од Атињана ни Солиј ни Анакториј““, или било шта 
друго у чему су се сматрали оштећеним, изговарали су се да неће да 
издају своје савезнике у Тракији, и тврдили да су овима од своје воље 
положили заклетве, када су се први пут дигли на устанак, заједно са 
Потидејцима, а и касније. И зар би, говорили су, могли прекорачити 
заклетве према савезницима, уласком у савез са Атињанима? Јер 
пошто су им задали тврду веру пред боговима, они се своје заклетве 
не би поштено држали ако би савезнике изневерили. Поред тога, 
било је речено: „ако нема неке препреке од стране богова или хероја“, 
а њима се учинило да баш то представља ту божанску препреку. 

Толико су рекли о старим заклетвама, а што се тиче савезништва 
са Аргивцима, изјаве да ће, пошто се буду посаветовали са својим 
пријатељима, учинити све оно што је право. И тако се лакедемонски 
посланици врате кући. Случајно су се у Коринту задесили и аргивски 
посланици који су позвали Коринћане да не чекају и да што пре ступе 
у савезништво. Међутим, ови их позову да им дођу у доба следећег 
скупштинског заседања. 

31. Ускоро затим стигне и елејско посланство, које прво закључи 
савезништво са Коринћанима, а затим посланици — како је било 
унапред договорено – дођу у Арг и ступе у савезништво с Аргивцима, 
који су се са Лакедемонцима случајно разишли због Лепреја. Јер, 
када се водио рат између Лепрејана и Аркађана и када су Лепрејани 
позвали Елиђане у савезништво нудећи им половину своје територије, 
Елиђани, по завршетку рата, наметну Лепрејанима да плаћају принос 
олимпијском Зевсу у износу од једног таланта, остављајући их у 
поседу земље. Све до атичког рата ови су плаћали порез; а затим, 


35 Градови у Акарнанији; о заузимању првог в. П, 30, другог ІУ, 49. 

пошто су, изговарајући се ратним стањем, престали да плаћају, а 
Елиђани их стално присиљавали да плате, они се обрате Лакедемон- 
цима. И пошто је случај био изнесен пред Лакедемонце, Елиђани, 
сумњајући да суд неће бити непристрасан, одрекну посредништво и 
опустоше територију Лепрејана. А Лакедемонци, и поредтога донесу 
пресуду у корист независности Лепрејана. И пошто су Елиђани 
прекршили право и пошто нису хтели да се држе пресуде, они у Лепреј 
пошаљу посаду хоплита. Међутим, Елиђани, пошто су сматрали да 
су Лакедемонци прихватили један град који се од њих одметнуо, 
указивали су на споразум“ у коме је било речено да сваки савезник 
задржава оно што је имао на почетку атичког рата. Итако су пришли 
Аргивцима јер нису добили правичну пресуду, а њихови посланици 
начине споразум према упутствима које су добили. А одмах после 
њих и Коринћани и Халкиђани из Тракије постану савезници Арги- 
ваца. Међутим, Беоћани и Мегарани, иако су били истог мишљења, 
ишчекујући догађаје, држали су се мирно, сматрајући да њима, са 
њиховом олигархијском владом аргивска демократија може мање 
користити од политичког режима Лакедемонаца. 

32. Отприлике у исто ово доба, тога истога лета, Атињани, пошто 
су Скиоњане опсадом приморали на предају, погубе све одрасле 
мушкарце; децу и жене баце у ропство, а земљу предаду на коришћење 
Платејцима.7' Дељане, међутим, врате натраг на Дел, дирнути њихо- 
вим ратним невољама, а покоравајући се и једном пророчанству 
делфског божанства. Међутим, рат отпочну и Фокиђани и Локрани. 
А Коринћани и Аргивци, који су већ сада били савезници, крену у 
Тегеју“ у циљу да је побуне против Лакедемонаца. Видећи да ова 
представља велики део Пелопонеза, мислили су да ће ако њу придо- 
бију, и цео Пелопонез бити њихов. Када су им, међутим, Тегејци 
изјавили да никако неће да иду против Лакедемонаца, Коринћани, 
који су све до тада радили са великим одушевљењем, попусте у своме 
жару, обузети страхом да им се више нико од осталих Пелопонежана 
неће придружити. Међутим, они ипак дођу Беоћанима и затраже и 
од њих да ступе с њима и са Аргивцима у савез, па да све остале 
послове заједнички обављају. А од Беоћана Коринћани затраже да 
приликом поласка у Атику поведу и њих и да и за њих израде 
десетодневно примирје, онакво какво су имали Беоћани и које је, 
кратко време после педесетогодишњег уговора, било склопљено 


36 Не знамо тачно о којем је споразуму реч. Мождао мировном уговору, мада га нису Елиђани 
ратификовали, или о споразуму пре овог. 

37 Последице ове сурове одл длуке биле су умањене чињеницом да је велики број жена и деце био 
евакуисан у Олинт (ІУ, 12: 

38 Тегеја, За у Аркадији, налазила се на путу из Спарте за Арголиду. Год. 471. побунила се 
против рте и придружила Аргосу, али је савладана. Касније је, због непријатељства према 
другом аркадском граду, Мантинеји, пришла Спарти. 

без Коринћана не уговарају никакво примирје. Што се тиче корин- . 


тских захтева о савезништву са Аргивцима, Беоћани замоле да мало 
причекају. Међутим, када заједно са Коринћанима дођу у Атину, не 
пође им за руком да добију примирје на десет дана, већ им Атињани 
одговоре да уговор већ постоји, уколико су они савезници Лакедемо- 
наца. Беоћани, са своје стране, све су мање одустајали од десетоднев- 
ног примирја, иако су то Коринћани од њих захтевали и набеђивали 
их да су се са њима сагласили да тако учине. И тако је између 
Коринћана и Атињана постојало примирје и без формалног спора- 
зума. 

33. Истог овог лета Лакедемонци са свом својом војском, под 
командом лакедемонског краља Плеистоанакса, сина Паусанијиног, 
упадну у Аркадију у земљу Парашана, поданика Мантинејаца. Њих 
су Парашани позвали из страначких разлога, а намера им је билаи 
да поруше тврђаву код Кипсела која је лежала на територији Пара- 
шана, а коју су подигли Мантинејци и у њој поставили посаду против 
области Скиритиде у Лаконији. Лакедемонци наставе да пустоше 
земљу Парашана а Мантинејци предаду свој град на чување Аргив- 
цима, док су сами чували земљу својих савезника. Али пошто нису 
могли да спасу тврђаву у Кипселима нити градове у Парасији, они се 
повуку. А Пелопонежани, пошто ослободе Парашане и поруше тврђа- 
ву, врате се кући. 

34. Истог лета када су им се већ вратиле из Тракије трупе које 
су биле отишле са Брасидом и које је, после закључења уговора, 
довео Клеарида, Лакедемонци изгласају: да они хелоти који су се 
борили са Брасидом буду слободни и да се могу настанити где им је 
воља. И кратко време после тога, они их заједно са неодамодима“ 
населе у Лепреју на граници између Лаконије и Елиде јер су у то 
време били у непријатељству са Елиђанима. Бојећи се, међутим, да 
они њихови људи који су били заробљени на острву Сфактерији, и 
који су предали оружје, не сматрају да су, услед несреће која их је 
задесила, понижени и да као пуноправни грађани не би дигли какву 
побуну (пошто су заузимали и неке положаје у државној служби), 
Лакедемонци их лише неких грађанских права, тако да нису могли 
да буду бирани у јавну службу, нити да што купују или продају. 
Међутим, током времена опет су постали пуноправни грађани. 

35. Истога лета, Дијани заузму Тисос, град на Атосу, који је био 
у савезништву са Атињанима. 

Целога лета Атињани и Пелопонежани саобраћали су једни са 
другима, али су обе стране одмах после закључења уговора постале 


39 Непдамоди су ослобођени хелоти. За посебне заслуге у рату држава је хелатима могла дати 
слободу. 

сумњичаве једна према другој, будући да ни Атињани ни Лакедемонци 
нису повратили места предвиђена уговором. Јер, иако беше одређено 
да први изврше предају, Лакедемонци нису вратили Амфипољ“ НИ 
остала места, нити су постигли да њихови савезници у Тракији 
прихвате споразум, а исто тако ни Беоћани ни Коринћани, стално 
обећавајући да ће их, уколико не пристану добровољно, заједно са 
Атињанима на то присилити. А предлагали су одређене рокове (који 
нису били дати написмено), па ако неко у овом року не приступи 
уговору, сматрао би се непријатељем и једне и друге стране. Пошто 
Атињани виде да се, у ствари, ништа није учинило, сумњали су да 
Лакедемонци имају икакве поштене намере, те тако не само да нису 
вратили Пил када су га Лакедемонци тражили, већ су се кајали што 
су предали и заробљенике са острва. И наставили су да држе остала 
места, чекајући док и Лакедемонци не изврше према њима оно што 
је било договорено. Са своје стране, међутим, Лакедемонци су гово- 
рили да су учинили све што је било у њиховој моћи. Предали су оне 
атинске заробљенике који су се код њих налазили и вратили натраг 
војнике који су били у Тракији, као и све остало што су могли. А што 
се тиче Амфипоља, тврдили су да они над њиме немају никакву власт 
и да би га могли предати, а да ће Беоћане и Коринћане покушати да 
уведу у уговор и да ће вратити натраг Панакт“! и довести натраг оне 
Атињане који се као заробљеници налазе у Беотији. Захтевали су, 
међутим, да им се врати Пил или да барем повуку из њега Месењане 
и хелоте, као што су и они повукли војнике из Тракије, а да Атињани 
сами држе посаду на томе месту, уколико желе. И, пошто су се често 
тога лета водили многобројни разговори, они убеде Атињане да 
повуку из Пила Месењане и остале хелоте, као и све оне који су 
побегли из Лаконије. И населе их у Кранији у Кефаленији. Тога лета 
владао је мир и међусобно су се походили. 

36. Следеће зиме догодило се, наиме, да су у Спарти били други 
ефори а не они под којима је закључен уговор, те су неки били чак 
и против њега. И стигну посланства од њихових савезника, а били су 
присутни и Атињани и Беоћани и Коринћани. И после многих 
разговора није дошло ни до каквог споразума. Када су већ хтели да 
се врате кућама, Клеобул и Ксенар, ефори, који су највише желели 
да се раскине уговор, почну водити на своју руку разговоре са 
Беоћанима и Коринћанима, позивајући их да пристану што више могу 
уз њихово гледиште; и да Беоћани прво треба да постану савезници 
Аргиваца, па тек онда да се и они и Аргивци прикључе савезу са 
Лакедемонцима. На тај начин Беоћани би најмање били принуђени 
да уђу у Атички савез јер ће Лакедемонци увек пре изабрати прија- 


4) Плутарх (Никија, 10) наводи да је на овакво решење утицао Никија, поткупљивањем. 
41 Панакт је утврђење на граници Атике и Беотије, заузето нешто раније, уп. гл. 3. 

тељство и савезништво Аргиваца, претпостављајући га непријатељ- 
ству и раскиду уговора са Атињанима. Они знају да су Лакедемонци 
увек желели да Арг буде са њима у добрим и пријатељским односима, 
сматрајући да би и рат изван Пелопонеза тада био и за њих лакши. 
Међутим, они ипак затраже да Беоћани Лакедемонцима предаду 
Панакт да би у замену за њега, ако буду могли, лакше добили Пили 
да би тако били у повољнијем положају кад поново почне рат с 
Атињанима. 

37. И тако се Беоћани и Коринћани врате кући, пошто су им 
Ксенарес и Клеобул, као и они Лакедемонци који су им били накло- 
њени, дали упутства на који начин да обавесте своју владу. Два 
истакнута представника аргивске државе мотрила су на њих путем 
док су се враћали кући и пошто их пресретну заподену разговор, да 
би некако и Беоћане придобили за савезнике, као што су то били 
Коринћани, Елиђани и Мантинејци. Јер они су мислили да ће, ако им 
то пође за руком, и ако се заједнички посаветују, лакше моћи да воде 
рат и да склапају мир са Лакедемонцима, уколико буду желели, или 
било ским другим ако буде потребно. Беотским посланицима допадне 
се то што су чули. Срећним случајем, ови су људи тражили баш оно 
што су захтевали и њихови пријатељи у Лакедемону. И пошто људи 
из Арга схвате да ће ови прихватити њихове предлоге и пошто су 
изјавили да ће у Беотију послати изасланике, они се повуку. Када се 
Беоћани врате кући, они објаве предлоге беотарсима из Лакедемона, 
као и оне које су добили од оних Аргиваца са којима су се срели. 
Беотарсима је то међутим одговарало и с једне и с друге стране: и 
њихови лакедемонски пријатељи желели су исто што и они, аи 
Аргивци су ишли за истим циљем. Ускоро после тога стигну и 
аргивски посланици да изнесу предлоге о којима је било речи. И 
беотарси пристану на њихове предлоге и пошаљу их кући, са обећа- 
њем да ће у Арг послати изасланике да закључе савез. 

38. У међувремену беотарси, Коринћани и Мегарани, као и 
посланици из Тракије, пре свега одлуче да положе међусобно заклет- 
ву: да ће ако се укаже прилика пружити помоћ ономе који је буде 
тражио, и да неће с неким ступати у рат ни закључивати примирје 
без заједничког пристанка. Само дакле под тим условима Беоћани и 
Мегарани (јер они су дејствовали у истом смислу) склопиће уговор 
са Аргивцима. Али пре него што су положили заклетве, беотарси 
упознају са овим одлукама сва четири беотска већа која су имала 
врховну власт и препоруче да се положе заклетве између оних држава 
које желе да се са њима заједно закуну на узајамну помоћ. Али 
чланови беотских већа нису хтели да прихвате предлог, бојећи се да 
не учине нешто против воље Лакедемонаца, ако положе заклетву 
заједно са Коринћанима, који су се од ових одвојили. Јер им беотарси 
нису саопштили оно што се догодило у Лакедемону: да су их ефори 

Клеобул и Ксенарес и њихови лични пријатељи саветовали да прво 
постану савезници Аргиваца и Коринћана а да затим заједно са овима 
ступе у савез са Лакедемонцима. Сматрали су да веће, чак ако то и 
не буду саопштили, неће ништа друго изгласати него оно што су они 
претходно одлучили и предложили. Сада, када су избиле тешкоће, 
Коринћани и трачки изасланици оду несвршена посла. А беотарси, 
који су, у почетку очекивали да ће, ако се то спроведе, успоставити 
савез са Аргивцима, нису више ни износили пред Веће предлог у вези 
са Аргивцима нити су у Арг слали посланике, као што су обећали. 
И у свим пословима настао је неки немар и одуговлачење. 

39. А ове исте зиме Олинћани заузму на јуриш Мекиберну,“ коју 
су чували атински одреди. 

После тога периода, у коме су се стално водили разговори између 
Атињана и Лакедемонаца о местима која су и једни и други држали, 
Лакедемонци, у нади да ће и они добити натраг Пил, уколико 
Атињани од Беоћана поврате Панакт, дођу са изасланством у Беотију 
и затраже да им предаду Панакт и атинске заробљенике, да би у 
замену за њих повратили Пил. Али им Беоћани одговоре да им га 
неће дати ако са њима не закључе посебан уговор, као што су учинили 
и са Атињанима. Међутим, Лакедемонци су знали да би учинили 
неправо Атињанима – пошто је било договорено да без међусобног 
пристанка неће ни закључивати мир нити ратовати – али су ипак 
желели да се дочепају Панакта, да би у замену за њега добили Пил. 
Осим тога, сви они Лакедемонци који су ишли на рушење уговора 
били су расположени за везе са Беоћанима. И тако закључе савез 
када је већ зима била на измаку, пред сам почетак пролећа“. И одмах 
почну са рушењем Панакта. Тако се завршила једанаеста година рата. 

40. С пролећа, на самом почетку летњег периода, када посланици 
које су Беоћани обећали нису стигли, Аргивци, видећи да је разрушен 
Панакт и да су Беоћани начинили сепаратан уговор са Лакедемон- 
цима, уплаше се да не остану усамљени и да сви савезници не пређу 
Лакедемонцима. Они су били уверени да су Беоћани били наговорени 
од Лакедемонаца да сруше Панакт и да уђу у савез са Атињанима; и 
да су Атињани са овом ствари били упознати, тако да они ни са њима 
не би више могли закључити уговор. А раније су, с обзиром на 
несугласице, гајили наду да ће, уколико им не остане на снази уговор 
са Лакедемонцима, свакако постати савезници Атињана. Пошто су 
око тога били у недоумици, а бојећи се да не зарате истовремено и 
са Лакедемонцима и са Тегеаћанима, Беоћанима и Атињанима, Ар- 
гивци, који раније нису хтели да прихвате уговор са Лакедемонцима, 
него су сматрали да би они могли имати превласт на Пелопонезу, 





42 Мекиберна је град на Халкидику. 
43 Марта месеца 420. г. 

журно пошаљу у Лакедемон посланике Еустрофа и Есона (који ће, 
како им се чинило, бити најбоље прихваћени), сматрајући да је у 
постојећим околностима најбоље да начине уговор са Лакедемонци- 
ма, било како да се нагоде и тако осигурају мир. 

41. Када су стигли изасланици, они Лакедемонцима изнесу своје 
услове под којима би требало закључити споразум. Али Аргивци су, 
пре свега, захтевали да им се дозволи да се подвргну арбитражи 
некога града или приватног лица у вези са територијом Кинурије, 
око које су се стално гложили. Како се налазила на самој граници, у 
њој су били градови Тиреја и Антена, а држали су је Лакедемонци. 
Касније, Лакедемонци нису допуштали ни спомена о тој територији, 
већ су изјављивали да су, уколико Аргивци желе да склопе уговор 
под истим условима као и раније, и они спремни да то учине. Аргивски 
посланици ипак наведу Лакедемонце да пристану, под следећим 
условима: да се у садашњем тренутку начини споразум на педесет 
година; да и Лакедемон и Арг – осим ако у једној или другој земљи 
не завлада куга или ратно стање – неће једни друге позивати да 
територијална питања решавају путем борбе, као некада када“ су 
обе стране себи приписивале право на победу. Али под условом да 
ни приликом гоњења не смеју ићи преко границе Арга и Лакедемона. 
У почетку је све ово Лакедемонцима изгледало бесмислено, но мало 
затим (пошто су по сваку цену желели пријатељство Арга) пристану 
на услове које су Аргивци тражили, и напишу писмени споразум. 
Међутим, Лакедемонци затраже од изасланика — пре него што се 
било која тачка сасвим доврши – да се врате у Арг и да ствар изнесу 
народу на увид, па ако му то буде по вољи нека дођу на празник 
Хијакинтија и положе заклетву. И тако се они врате натраг. 

42. У међувремену, док су се Аргивци бавили тим пословима, 
лакедемонски посланици Андромен, Федим и Антименида, који су 
имали задатак да преузму Панакт и заробљенике од Беоћана и да их 
врате Атињанима, открију да су Панакт порушили сами Беоћани (под 
изговором да су некада, када су постојале распре око Панакта, биле 
положене заклетве између Атињана и Беоћана да то место нико не 
настањује, већ да га заједнички користе за испашу). А што се тиче 
заробљених Атињана, њих су преузели Андромен и његови људи и 
одвели их и предали Атињанима. При том их обавесте и о разарању 
Панакта, сматрајући да су већ самим тим чином извршили и предају 
јер у њему више неће никад боравити нико ко гаји непријатељство 
према Атињанима. На ове њихове речи Атињани су били пренера- 
жени, сматрајући да су им Лакедемонци учинили неправду већ тиме 
што су разрушили Панакт, који је требало предати у исправном 


44 То се збило око 550, г. Уп. Херодотову Историју, 1, #2. 

стању, аи зато што су дознали да су Лакедемонци склопили сепаратно 
савезништво са Беоћанима иако су претходно изјавили да ће заједно 
вршити притисак на оне који неће да прихвате уговор. А разматрали 
су и остале случајеве у којима су Лакедемонци пропустили да изврше 
оно што је договорено и у којима су мислили да су преварени. И 
пошто срдито одговоре посланицима, пошаљу их кући. 

43. Како је у односима Лакедемонаца према Атињанима владао 
такав раздор, она странка у Атини која је била за раскидање уговора 
почела је одмах да врши притисак. Између осталих ту је био и син 
Клинијин, Алкибијад, човек који би се у неком другом граду, што се 
тиче својих година, још и тада могао сматрати младићем, али је због 
угледа својих предака уживао поштовање.“ Он је сматрао да је нај- 
боље углавном држати страну Аргивцима. Међутим, то није био 
једини разлог, већ се он противио уговору јер му је понос био повређен 
зато што су Лакедемонци издејствовали уговор преко Никије и 
Лахета а не њега; због његове младости нису обраћали пажњу и нису 
му указали поштовање које су му дуговали за стару проксенију која 
је некада постојала и које се његов деда одрекао; он је, пак, намеравао 
да је обнови када се заузимао за спартанске заробљенике на острву 
Сфактерији. Пошто се сматрао са сваке стране пониженим, он је 
говорио против уговора изјављујући, у првом реду, да Лакедемонци 
нису поуздани, него да су склапали споразум са Атињанима да 
потпуно униште Аргивце, да би одмах затим кренули на Атињане 
када ови остану изоловани и да су зато са њима склопили уговор. И 
тада, када је настао сукоб, он сместа, на своју руку, пошаље поруку 
у Арг позивајући Аргивце да дођу што брже могу, заједно са Манти- 
нејцима и Елејцима, и да траже закључење савеза јер је сада погодан 
тренутак, а да ће он помоћи колико год буде могао. 

44. Када су Аргивци саслушали ову поруку и пошто су схватили 
да су склопили уговор са Беоћанима без сагласности Атињана, а да 
су ови са Лакедемонцима у великој свађи, они више нису марили за 
своје изасланике у Лакедемону, који су тамо отишли ради закључења 
уговора, већ су више обраћали пажњу на Атињане, сматрајући да ће 
држава која им је од давнина пријатељски наклоњена, и која има 
демократску владу као и они сами и, поред тога, велику моћ на мору, 
ући заједно са њима у рат, уколико они у рат буду увучени. И тако 
сместа пошаљу посланике у Атину ради склапања савезништва. А са 
њима пођу и изасланици Елиђана и Мантинејаца. Међутим, у највећој 
журби стигну и они лакедемонски посланици за које се мислило да 


45 Алкибијад, син атинског војсковође Клиније, па мајци је припадао роду Алкмеонида и био 
Периклав рођак. Алкибијад је био несумњивих способности, али врло амбициозан, превртљив 
и бескрупулозан. Његов портрет из Тукидидове као н из Ксенофонтове Историје, употпуњује 
и Плутархова биографија Алкибијад. 

нагињу Атињанима: Филохарида, Леон и Ендије 4% бојећи се да Ати- 
њани у своме гневу не склопе савез са Аргивцима. Истовремено су 
дошли да траже Пил у замену за Панакт и да се правдају ради свога 
савезнишгва са Беоћанима: како, наиме, ово није склопљено са 
намером да се Атињанима нанесе штета. 

45. Пошто су у Већу говорили о томе, изјављујући да су дошли 
са пуним овлашћењима да се договоре о свима несугласицама, они 
запрете Алкибијаду да ће привући на своју страну већину народа 
уколико то изјаве и пред скупштином, те да би се тако могао одбацити 
савез са Аргом. Онда он смисли против њих следеће лукавство: 
наговори Лакедемонце, задавши им тврду веру, да ће им он – уколико 
пред скупштином не потврде да су дошли као пуноправни опуно- 
моћеници – вратити Пил (пошто ће он исто онако моћи да увери 
Атињане да пристану уз њих, као што им сада саветује да буду против), 
као и то да ће средити и остале ствари. Он је, наиме, све ово радио 
у жељи да их одвоји од Никије и да би, оптужујући посланике у 
скупштини да нису ништа озбиљно мислили и да никада не говоре 
једно исто, успео да се склопи савез са Аргивцима, Елиђанима и 
Мантинејцима. А тако се и догодило. Када посланици изађу пред 
скупштину и пошто им поставе питање зашто нису одговорили као 
у Већу (да су дошли са пуним овлашћењима), Атињани то више нису 
могли да трпе, него послушају Алкибијада, који је оптуживао Лаке- 
демонце још више него раније, и одмах покажу спремност да доведу 
Аргивце и њихове савезнике да са њима закључе споразум. Али пре 
него што је овај уговор био потврђен, догоди се земљотрес и ова 
скупштина буде одгођена. 

46. Иако су сами Лакедемонци ~ а тако и Никија — преварили 
народ тиме што су признали да нису дошли као пуноправни опуно- 
моћеници, ипак Никија пред скупштином, која је сазвана сутрадан, 
изјави да би било боље да буду пријатељи са Лакедемонцима него са 
Аргивцима, да треба да одложе савез са Аргивцима, да поново 
пошаљу изасланике у Лакедемон и да сазнају шта ови смерају, 
истичући да је одгађање ратних непријатељстава њима на дику а 
Лакедемонцима на срамоту. Јер, пошто им је сада ситуација повољна, 
најбоље је да што дуже сачувају то своје срећно стање, док би 
Лакедемонцима, којима је срећа окренула леђа, највећа добит била 
да што брже крену у одлучан напад. И тако их он наговори да пошаљу 
посланике – а и он је био један од њих – да затраже од Лакедемонаца 
да изјаве да ли имају било какву поштену намеру: да врате у реду 
Панакт и Амфипољ, и да се одрекну савезништва са Беоћанима, 
уколико ови не уђу у уговор у складу са одредбом да нико не може 


46 Ендијс јен поред тога остао Алкибијадов пријатељ и помогао му кад је овај пребегао у Спарту, 
јер су њихове породице биле везане гостопримством, УШ, 6. 

приступити споразуму без пристанка једне и друге стране. А посла- 
ницима је било дато упутство да кажу да су и Атињани могли да 
склопе уговор са Аргивцима само да су хтели да учине неправду – 
пошто аргивски посланици баш ради тога и бораве у Атини. Па ако 
је било и неких других притужби, Атињани су их саопштили Никији 
и његовим друговима и послали их у Спарту. Када су ови стигли и 
када су испоручили и остале захтеве, на крају изјаве да ће, ако се 
Лакедемонци не одрекну савеза са Беоћанима (у случају да ови не 
приступе уговору), и Атињани са своје стране начинити савез са 
Аргивцима и њиховим савезницима. Али Лакедемонци одбију да се 
одрекну савезништва са Беоћанима, пошто је победио ефор Ксенарес 
и његова странка као и остали њихови истомишљеници. Међутим, 
они, на захтев Никијин, обнове заклетве јер се он бојао да се врати 
не свршивши посао и тако бити изложен клеветама – као што се 
стварно и догодило, пошто је он и био зачетник уговора са Лакеде- 
монцима. Када Атињани по његовом повратку чују да се у Лакеде- 
мону ништа није урадило, одмах их обузме срџба. И како су сматрали 
да им је учињена неправда када је Алкибијад увео Аргивце и њихове 
савезнике (који су случајно били присутни), они склопе са њима 
уговор“ под следећим условима: 

47. І) Атињани, Аргивци, Мантинејци и Елиђани закључили су 
међусобно уговор на сто година, и у своје лично име као и у име 
својих савезника, над којима сваки понаособ има власт, а који ће се 
спроводити без преваре и штете и на копну и на мору. 

П) Неће се допустити да Аргивци, Елиђани, Мантинејци и њихови 
савезници дижу оружје (са намером да нанесу штету) против Ати- 
њана и савезника којима Атињани управљају, нити Атињани и 
савезници под њиховом влашћу против Аргиваца, Елиђана и Манти- 
нејаца и њихових савезника – служећи се било каквом вештином ни 
лукавством. 

Пр Атињани, Аргивци, Елиђани и Мантинејци биће савезници у 
року од сто година. Ако би какви непријатељи напали територију 
Атињана – Аргивци, Елиђани и Мантинејци прискочиће Атини у 
помоћ свом снагом и што боље могу, уколико их Атињани позову. 
Али ако непријатељи оду, пошто разоре земљу њихов ће се град 
сматрати непријатељем и Аргиваца и Мантинејаца и Елиђана и 
Атињана; и искусиће казну свих ових држава. И ни једна од ових не 
сме прекинути непријатељство према таквој једној држави уколико 
се сви не сагласе. 

ТУ) Исто тако, Атињани ће пружити помоћ Аргу, Мантинеји и 
Елиди уколико би непријатељ кренуо на елидску, мантинејску или 


47 Уговор је склопљен јула 420. г. 

аргивску територију са највећом снагом и колико год је у њиховој 
моћи – кад их ове државе позову; али ако непријатељ опустоши земљу 
и повуче се, и тај ће град бити непријатељ Атињанима, Аргивцима и 
Мантинејцима и Елиђанима и искусиће казну од свих ових држава. 
А прекид непријатељства неће се допустити ни једној овој држави 
уколико се све не сагласе. 

У) Неће се дозволити пролаз, под оружјем и са непријатељском 
намером, преко територије ових земаља или савезника над којима 
свака од њих влада, а ни преко мора, уколико пролаз не изгласају све 
ове државе: Атињани, Аргивци, Мантинејци и Елиђани. 

У) Снагама које буду долазиле у помоћ оној земљи која је по 
њих послала осигураће се намирнице за тридесет дана по њиховом 
доласку у државу која је затражила помоћ – исто тако и приликом 
њиховог повратка; али ако би желеле да се користе војском на дуже 
време, држава која је тражила помоћ треба да прибави храну хопли- 
тима и лако наоружаним трупама или стрелцима, свакоме у износу 
од три егинска обола дневно, а за сваког коњаника у износу од једне 
егинске драхме. 

УП) Држава која је захтевала помоћ имаће врховну команду кад 
год се рат води на њеној територији. А ако се државе одлуче да 
заједнички ратују на неком другом месту, све ће државе подједнако 
учествовати у команди. 

УП Заклетву на уговор положиће Атињани и за себе и за своје 
савезнике. А Аргивци, Мантинејци и Елиђани и њихови савезници 
заклеће се понаособ, свака држава за себе. И свако ће се заклињати 
највећом заклетвом своје земље, уз приношење на жртву одрасле 
животиње. А заклетва ће бити следећа: Остаћу у савезу онако како 
је договорено правично, не угрожавајући никог и не служећи се 
преваром; и нећу га прекршити никаквим лукавством ни сплеткама. 

ІХ) Заклетву ће положити у Атини – Веће и домаће власти, а 
под руководством притана. У Аргу – Веће, осамдесеторица и артине, 
под руководством осамдесеторице. У Мантинеји – демијурзи и Савет 
и остале државне власти, под контролом теора и полемарха. У Елиди 
демијурзи и Савет од шест стотина, док ће извршиоци заклетве бити 
ти демијурзи и тезмофилаки. 

Х) Ради обнављања заклетве Атињани ће одлазити у Елиду, 
Мантинеју и Арг тридесет дана пре Олимпијских игара, а Аргивци, 
Елиђани и Мантинејци ићи ће у Атину десет дана пре Великих 
Панатенеја. 

ХІ) Одредбе које се односе на уговор, заклетве и савезништво 
биће уписане на каменом стубу – Атињани ће их уписати на Акро- 


4К Егинска драхма тежа је од атичке и има око 6 према 4,37 гр. 

49 У овом одељку наводи се више специфичних назива магистрата у појединим грчким полисима, 
Нису нам сви довољка познати. Нарочита је нејасан термин ос їп ТОА] Ооупе који свакако 
а:начава чиновнике, али не видимо са каквом функцијом. 

пољу; Аргивци на тргу, у храму Аполонову; Мантинејци на тргу, у 
Зевсовом храму, а један бронзани стуб биће заједнички подигнут у 
Олимпији,“ за време следећих олимпијских игара. 

ХП) Уколико се државама учини да је боље да се још нешто дода 
овим одредбама све оно што државе буду заједнички желеле, и то ће 
бити на снази. 

48. Тако су настали уговор и савезништво. Али уговор између 
Лакедемонаца и Атињана није због тога био одбачен ни са једне ни 
са друге стране. Коринћани, међутим, иако савезници Аргиваца, нису 
никада приступили новом уговору, па чак ни раније када је између 
Елиђана, Аргиваца и Мантинејаца настало савезништво о зајед- 
ничком ратовању и преговарању за мир. Коринћани нису хтели да се 
придруже уговору него су изјавили да се задовољавају ранијим 
дефанзивним уговором: да једни друге помажу али не и да заједнички 
било против кога ратују. Тако су се Коринћани удаљили од својих 
савезника и своје мисли поново окренули Лакедемонцима. 

49. Тога лета биле су Олимпијске игре на којима је Аркађанин 
Андростен први пут победио у панкратиону! А Лакедемонци су били 
искључени из светилишта од стране Елиђана, те тако нису могли ни 
приносити жртве ни учествовати у играма, пошто су одбили да плате 
казну, коју су им Елиђани досудили по Олимпијском праву, изјављу- 

јући да су за време Олимпијског примирја напали Елидску тврђаву 
Фирк и послали своје хоплите у Лепреј.?? Глоба је износила две 
хиљаде мина – на сваког хоплита по две мине, како је било по закону. 
Лакедемонци, међутим, пошаљу изасланике и изјаве да су неправедно 
оглобљени, тврдећи да примирје још није било објављено у Лакеде- 
мону када су они послали хоплите у Елиду; Елиђани су, међутим, 
тврдили да је празнично примирје већ постојало (јер се код Елиђана 
прво и објављује). А онда када су они сами мировали и нису очекивали 
никакав напад – као што је ред кад је уговор на снази – Лакедемонци 
су им, из потаје, учинили зло. А Лакедемонци одговоре да примирје 
у Лакедемону није ни требало објављивати ако су мислили да су 
Лакедемонци већ прекршили закон, него су га баш зато и објавили 
што су сматрали да они закон нису прекршили и тврдили су да више 
нигде неће на њих дизати оружје. Међутим, Елиђани су остајали при 
своме: да их не могу убедити да нису криви, али ако су вољни да им 
предаду Лепреј, они ће се одрећи онога дела новчане глобе који њима 
припада, а оно што спада божанству, они ће сами измирити. 


50 Олимпија је у Елиди и зато Елиђани не дижу посебно свој стуб, уп. Котиу, ай Іос. 

51 Панкратион је дисциплина са елементима рвања н шакања. 

52 Наиме, за време одржавања Олимпијаде престајала су непријатељства међу грчким полисима. 
О догађајима око Лепреона уп. најпре, гл. 31. и 34. 

50. Пошто Лакедемонци нису хтели да послушају, Елиђани 
предложе да Лепреј ако неће не морају предати, али пошто тако 
жарко желе да добију приступ жртвенику Олимпијског Зевса, нека 
се закуну пред Хеленима да ће глобу касније платити. А пошто 
Лакедемонци ни то нису хтели, буду искључени из храма, жртава и 
атлетских надметања па су жртве приносили код куће док су сви 
остали Хелени учествовали у светковини, осим Лепрејана. У исто 
време, бојећи се да Лакедемонци не би приносили жртве на силу, 
Елиђани су држали стражу, састављену од наоружаних младих људи. 
А придружило им се још по хиљаду Аргиваца и Мантинејаца, као и 
атински коњаници који су у Арпини чекали да почне свечаност. И у 
овом свечаном скупу завлада велики страх да не дођу Лакедемонци 
под оружјем; поготово што је Лакедемонац Лиха, син Аркесилајев, 
био изударан од редара на светковини. Јер када је победио његов 
четворопрег и када је проглашено да овај, тобоже, припада беонтској 
држави – пошто није имао право да учествује у такмичењу – он иступи 
напред према тркалишту и овенча возача, желећи да покаже да је он 
власник кола. Тако се сви још више уплаше, и изгледало је да ће доћи 
до неког метежа >> Међутим, Лакедемонци су се држали мирно, те је 
свечаност, што се њих тиче, у миру и протекла. После Олимпијских 
игара, Аргивци са савезницима оду у Коринт да од њих захтевају да 
приђу њиховом савезу (а случајно су се ту задесили и посланици 
Лакедемонаца). И пошто су се водили многи разговори на крају се 
није ништа урадило, јер се догодио земљотрес те су се сви разишли 
кућама. И тако се сврши лето. 

51. Почетком следеће зиме дође до битке између становника 
Хераклеје у Трахинији и Енијањана, Долопљана, Малијаца и неких 
Тесалаца. Та суседна племена била су непријатељски расположена 
према Хераклеји зато што то место није било учвршћено против које 
друге земље, него баш против њихове. И чим се основао овај град 
они одмах устану против њега, уништавајући га колико год су могли. 
И овога пута у бици победе Хераклејце, а погине и њихов заповедник, 
Лакедемонац Ксенарес, син Книдов, као и многи други Хераклејци. 
И дође крај зиме и сврши се дванаеста година рата. 

52. На самом почетку следећег лета Беоћани заузму Хераклеју 
која је после битке била страшно оштећена и због лоше управе 
отпусте Лакедемонца Хегесипиду. Беоћани су заузели то место 
бојећи се да га не освоје Атињани, пошто су Лакедемонци били 
узнемирени приликама на Пелопонезу. Међутим, Лакедемонци су се 
због тога љутили на њих. 


53 Овај догађај описује и Ксенофонт (Хеленска историја, Ш, 2), само нешто опширније, 

Овога истога лета Алкибијад, син Клинијин и стратег атински, 
уз помоћ Аргиваца и њихових савезника дође на Пелопенез са малим 
бројем атинских хоплита и стрелаца, узевши собом и неке савезнике 
из тога краја; и док је са својом војском пролазио кроз Пелопонез, 
пође му за руком да среди нека питања која су се односила на 
савезништво. Али када је убедио становнике Патре да продуже своје 
зидове све до мора и када је сам смишљао да подигне тврђаву на 
Ахејском Рију, Коринћани и Сикиоњани и остали којима је од тога 
претила опасност, дођу брзо с војском и то спрече. 

53. Истога овога лета настане рат између Епидаурана и Аргиваца 
под тобожњим изговором да Епидаурани нису послали жртву Апо- 
лону Питијском, коју су били дужни дати као надокнаду за кори- 
шћење пашњака (а врховну власт над храмом имали су Аргивци). 
Међутим, поред тога, повод је био и тај што су Аргивци одлучили да 
придобију Епидаур, ако им пође за руком, да би Коринт држали у 
миру, а и зато што су сматрали да ће Атињани моћи брже послати 
помоћ у Арг краћим путем, полазећи из Егине, него пловећи око 
Скилеја. И тако су се, дакле, Аргивци, тобоже на своју руку, спремали 
да нападну Епадаур да би утерали жртвене дарове. 

54. У исто време зарате и Лакедемонци на Леуктру“ (која се 
налазила на њиховој граници, према брду Ликају) под командом 
краља Агида сина Архидамовог. И нико није знао куда су кренули, 
чак ни у градовима одакле су били послати. Али како им није била 
повољна жртава коју су принели приликом преласка границе, они се 
сами врате кући, а савезницима поруче да се после следећег месеца, 
месеца Карнеја?° (који је код Дораца био празник), припреме за војни 
поход. Пошто се Лакедемонци повуку, четвртог дана последње тре- 
ћине месеца пре Карнеја – продужујући тај датум цело време – упадну 
у Епидаур и почну га пустошити. Епидаурани позову у помоћ савез- 
нике, али су неки као изговор истицали месец, док су остали дошли 
само до граница Епидаура и ту су мирно стајали. 

55. Док су Аргивци били у Епидауру, скупе се изасланици из 
разних градова у Мантинеји на позив Атињана. И док су се водили 
разговори, Коринћанин Еуфамида оптужи их да им се речи не слажу 
са поступцима, јер док они седе и већају о миру, дотле су се Епидау- 
рани и њихови савезници и Аргивци, у пуној ратној спреми, већ 
постројили једни према другима. Зато треба прво отићи и распустити 
и један и други војни логор, па тек онда доћи натраг и разговарати о 
миру. Пошто прихвате овај савет, Атињани оду и врате Аргивце из 
Епидаура. Касније се опет састану, али ни тада нису могли да се сложе, 


54 Ова Леуктра налази се у Аркадији и не треба је мешати са познатом Леуктром у Беотији. 
55 Спартански месец Ка неј одговара августу – септембру. Тада је био деветодневни празник 
Аполона Карнејског р епитет среће се само код Дараца). 

већ су Аргивци поново упали у Епидаур и пљачкали га. Међутим и 
Лакедемонци зарате на Карију. Али како им ни тамо, приликом 
преласка границе, жртве нису биле повољне, поново се врате натраг. 
А и Аргивци, пошто опустоше око једне трећине епидаурске тери- 
торије, врате се кући. Чувши да су и Лакедемонци отпочели борбу, 
дође им у помоћ одред од хиљаду атинских хоплита под командом 
Алкибијада. Али пошто нису никоме били потребни, они се повуку. 
И тако се сврши лето. 

56. У току следеће зиме Лакедемонци, кришом од Атињана, под 
командом Агесипиде, пошаљу у Епидаур морским путем један одред 
од три стотине војника. Дошавши у Атину, Аргивци су се жалили 
што су Атињани допустили Лакедемонцима да морским путем плове 
уз њихову територију, иако је у уговору било написано да ниједна 
страна неће дозволити пролаз непријатеља кроз њену земљу. Па ако 
и они не пошаљу у Пил против Лакедемонаца Месењане и хелоте, и 
сами ће претрпети штету. А на наговор Алкибијадов Атињани на 
дну лаконског стуба напишу да Лакедемонци нису одржали своје 
заклетве – и пребаце у Пил хелоте из Кранија да пљачкају; иначе су 
се држали мирно. Иако су Аргивци у току зиме били у ратном стању, 
позиционе битке није било, већ само заседа и упада у којима су неки 
гинули, са обе стране, при чему је одлучивао случај. А када је прошла 
зима, пред само пролеће Аргивци са лествама пођу на Епидаур јер 
је овај због рата био напуштен, и узму га на јуриш. Али како нису 
ништа постигли, врате се натраг кући. И прође зима а са њоми 
тринаеста година рата. 

57. Средином идућег лета, пошто су њихови савезници Епидау- 
рани били у бедном положају, а од осталих држава на Пелопонезу 
једни су се одметали, док су други били у лошем расположењу – 
сматрајући да ће се незгоде ширити и даље ако брзо не предузму 
мере предострожности – они сами, са свом својом војном силом, 
заједно са хелотима, нападну на Арг, под командом лакедемонског 
краља Агида сина Архидамовог. Са њима заједно ратовали су Те- 
геаћани, као и они Аркађани који су били савезници Лакедемонаца. 
А скупили су се у Флијунту и савезници са осталога Пелопонеза, као 
и они изван њега: пет хиљада беотских коњаника и толико исто лако 
наоружаних војника; пет стотина коњаника и толики исти број 
пешака; две хиљаде коринтских хоплита; а остали савезници како је 
ко могао. Флијунћани су били са целом својом војском јер се цело- 
купна војна сила искупила на њиховој територији. 

58. Аргивци су од почетка били свесни лакедемонских припрема 
па, када су ови кренули у Флијунт да се састану са осталима, и они 
пођу са војском. У помоћ им дођу и Мантинејци, заједно са својим 
савезницима, као и три хиљаде елејских хоплита, и како су се кретали 
напред, они код Метхидриона у Аркадији наиђу на Лакедемонце. И 

свака страна заузме један брежуљак. И док су се Аргивци спремали 
за битку са Лакедемонцима, надајући се да ће их наћи саме, Агид у 
току ноћи, подигавши своју војску кришом, крене у Флијунт да се 
састане са осталим савезницима. Када то примете Аргивци, чим је 
сванула зора прво крену у Арг, а затим путем према Немеји, где су 
очекивали да ће се спустити Лакедемонци заједно са својим савезни- 
цима. Међутим, Агид не крене оним путем којим су очекивали, те 
пошто је обавестио Лакедемонце, Аркађане и Епидауране, пође 
једним тежим путем и спусти се у аргивску равницу, док Коринћани, 
Пелењани и Флијунћани крену другим, стрмијим путем. А Беоћанима, 
Мегаранима и Сикиоњанима било је наређено да се спусте путем 
који води у Немеју, где су били постављени Аргивци; и уколико 
Аргивци пођу на њих – када се спусте напред у равницу – да против 
њих употребе своју коњицу, која ће их прогонити. Пошто изврши 
такав распоред трупа, Агид упадне у равницу и почне да пустоши 
Саминт и остала места. 

59. Када то сазнају – а већ се било разданило – Аргивци крену 
у помоћ из Немеје и, пошто су наишли на флијунћанску војску, 
неколико Флиунћана побију, али су нешто више својих људи изгубили 
у борби са Коринћанима. А Беоћани, Мегарани и Сикиоњани крену 
према Немеји као што им је било заповеђено. Али тамо више нису 
наишли на Аргивце јер су се ови, када су видели како им се пустоши 
земља, спустили доле и сврстали за битку. А и Лакедемонци се почну 
спремати да им се супротставе. Аргивци су били присутни са свих 
страна: из правца долине Лакедемонци и њихови савезници пресекли 
су им приступ граду; горе су били Коринћани, Флиунћани и Пелењани; 
а у правцу Немеје Беоћани, Сикиоњани и Мегарани. Коњице није 
било јер од свих савезника једино Атињани још нису били стигли. 
Већина Аргиваца и њихових савезника није мислила да се тренутно 
налази у тако опасном положају, већ је веровала да ће се битка 
завршити повољно и да су Лакедемонци одсечени у њиховој земљи, 
у близини града Арга. Међутим, два Аргивца: Трасил“, један од пет 
команданата, и Алкифрон, проксен Лакедемонац – када је већ тре- 
бало да дође до сукоба између обе војске – дођу код Агида и затраже 
од њега да се не упушта у битку јер су Аргивци спремни да понуде и 
прихвате сваки правичан и непристрасан суд уколико Лакедемонци 
имају што да приговоре Аргивцима. А убудуће да склопе уговори 
да остану у миру. 

60. Међутим, Аргивци, који су ово изјавили, говорили су у своје 
име, а не по налогу већине народа. Што се тиче Агида, он лично 
прихвати ове предлоге, не саветујући се са већином. И сам, без 


56 Овог Трасила треба разликовати од истоименог атинског стратеса, о коме ће бити речи у 
књизи УШ 

икаквог премишљања – осим што је у ту ствар упутио једног од 
високих службеника који су били у пратњи војске – закључи уговор 
на четири месеца, у коме је року требало довршити оно што је 
договорено. И Агид одмах одведе своју војску, не пружајући објашње- 
ња ниједном од осталих савезника. Лакедемонци и њихови савезници 
следили су га онако како их је он водио, јер је тако закон захтевао. 
Међутим, између себе они су гласно пребацивали Агиду, сматрајући 
да су се повукли а да нису учинили ништа што би било вредно њихових 
војних припрема, и то онда када су за себе имали бољу прилику за 
борбу и када су Аргивци са свих страна били опкољени и коњаницом 
и пешадијом. Јер то је заиста била најбоља хеленска војска која се 
дотада састала. То се особито видело док је била заједно скупљена у 
Немеји, где су присусгвовали Лакедемонци са свом својом војном 
силом. Затим Аркађани и Беоћани; Коринћани и Сикиоњани; Пеле- 
њани, Флијунћани и Мегарани;” и то све одабрани момци из свих 
племена који су изгледали способни да се ухвате укоштац не само са 
Аргивским савезом, него и са још једном таквом силом која би му се 
придружила. Тако је, дакле, војска оптужујући Агида одступала и 
свако се вратио својој кући. Па и сами Аргивци још су више осуђивали 
оне који су уговарали без већине народа јер су сматрали да су им 
Лакедемонци умакли, иако се и њима пружила прилика повољнија 
него икад раније. Јер, очекивала се борба пред њиховим градом у 
друштву са многобројним и храбрим савезницима. Вративши се 
натраг, они у кориту Харадре – где се пре уласка у град пресуђују 
све кривице које се јављају у току ратног похода – почну каменовати 
Тразила, али он побегне према олтару и тако се спасе. Међутим, 
држава му ипак одузме имовину. 

61. После тога, када су стигли у помоћ Атињани са хиљаду хоплита 
и три стотине коњаника, под командом Лахеса и Никострата, Аргивци 
(пошто су се, и поред свега, устручавали да прекину уговор са Лакеде- 
монцима) затраже од Атињана да оду кући, и нису хтели да им допусте 
да их изведу пред народ да преговарају, сведок их Мантинејци и Елиђани, 
који још беху присутни, нису својим молбама присилили. И Атињани – 
преко Алкибијада који је присуствовао као изасланик ~ изјаве пред 
Аргивцима и њиховим савезницима да није било право ни то што су 
начинили уговор без осталих савезника, и да сада, пошто су срећом и 
они присутни, треба поново наставити рат. Пошто су својим разлозима 
убедили савезнике, сви крену на аркадски Орхомен – сви изузев Арги- 
ваца. Иако су и ови били придобијени, они и поред тога у почетку 
заостану иза њих, али касније крену за њима. И пошто се улогоре 
пред Орхоменом, почну сви заједно да га опсађују и да јуришају. И 


57 Грешком су ту изостављени Епидаурани; не знамо да ли грешком Тукидида или преписивача, 
како примећује Копићу, ад, Іос. 

утолико су више желели да га запоседну што су се у њему налазили 
таоци из Акадије, које су ту Лакедемонци оставили на чување. 
Међутим, Орхомењани страхујући због слабости својих зидина и због 
броја непријатељске војске, а и да не би пропали пре него што им 
ико дође у помоћ, предаду се под условом да буду примљени као 
савезници, да оставе Мантинејцима уместо себе таоце и да врате оне 
људе које су Лакедемонци предали на чување. 

62. После овога, пошто су у своме поседу већ имали Орхомен, 
савезници се посаветују против кога би требало кренути следећи пут. 
Елиђани су захтевали да се иде на Лепреј, а Мантинејци на Тегеју. 
Аргивци и Атињани стану на страну Мантинејаца, а Елиђани, огорче- 
ни што ови нису гласали да се иде против Лепреона, врате се натраг 
кући. Међутим, остали савезници почну да се у Мантинеји спремају 
за поход на Тегеју; а било је чак и таквих Тегејћана који су овима 
препуштали власт над градом. 

63. Пошто се Лакедемонци врате из Арга, после склапања 
четворомесечног уговора о примирју, почну жестоко да оптужују 
Агида, зато што им није освојио Арг, када се, по њиховом мишљењу, 
пружила лепа прилика, као никада раније. Јер није било лако скупити 
толико много и тако ваљаних савезника. Али, када стигне вест да је 
заузет Орхомен, још су се више љутили, тако да су у својој срџби 
напречац одлучили, што није био њихов обичај, да треба разорити 
Агидову кућу и оглобити га сумом од сто хиљада драхми. Међутим, 
оних замоли да ништа од тога не чине, обећавајући им да ће каквим 
храбрим подвигом у рату збрисати све ове оптужбе, а ако тако не 
буде, онда могу чинити што им је воља. И тако се они уздрже од 
глобе и рушења куће, али у истом тренутку донесу закон који 
раније није постојао: изаберу међу Спартанцима десет људи да му 
буду саветници. Без њихове сагласности није било дозвољено 
изводити војску из града. 

64. У међувремену стигне вест од пријатеља из Тегеје: уколико 
сместа не дођу, Тегеја ће се одметнути на страну Аргиваца и њихових 
савезника, а тек што се није била одметнула. На то им стигне помоћ 
и од самих Лакедемонаца и од хелота у пуном саставу, брзои у таквом 
броју као никада раније. А кренули су у Орестион у Меналији“ И 
својим савезницима у Аркадију заповедили су да се скупе и да сместа 
пођу за њима у Тегеју. И они сви заједно дођу до Орестиона. Овде, 
шестину своје војске, у којој су били најстарији и најмлађи, пошаљу 
натраг да код куће чувају стражу, док са остатком војске стигну у 
Тегеју где мало затим стигну и савезници из Аркадије. А послали су 
гласнике у Коринт као и Беоћанима, Фокејцима и Локранима, зах- 


58 Меналија је област у Аркадији. 

тевајући да што брже пошаљу помоћ у Мантинеју. За неке, међутим, 
тај позив је дошао изненада и није им било лако да пролазе кроз 
непријатељску територију (која је била између њих и блокирала им 
пут), осим ако нису долазили у групама и сачекујући једни друге. Али 
и поред тога, они су журили напред. Међутим, Лакедемонци, заједно 
са својим аркадским савезницима, који су се ту налазили, упадну у 
Мантинеју и, пошто се улогоре око Херакловог светилишта, почну 
пустошити земљу. 

65. Када их угледају Аргивци и њихови савезници, они заузму 
један стрм и неприступачан положај и спреме се за битку“ А 
Лакедемонци одмах крену против њих и приближе им се колико 
досеже добачај камена или копља. На то један старији човек, видећи 
да иду према утврђеном положају, повиче Агиду да он једно зло 
намерава да лечи другим, мислећи тиме како овај својом садашњом 
неумесном ревношћу жели да поправи повлачење из Арга, за које су 
га окривљавали. И тако Агид – да ли због овога упозорења или што 
му је одједном пало на памет да би било боље да поступи друкчије 
него што је намеравао – поведе војску натраг пре него што је и дошло 
до битке. И дошавши у близину тегејске територије, почне на земљу 
Мантинејаца навраћати ону воду око које су Мантинејци и Тегејани 
стално водили рат – због велике штете коју је наносила свуда где се 
изливала. Агидова намера је била да се трупе са брда спусте да 
помогну око одвраћања воденог тока – чим о овоме буду обавештени 
– ида их тако примора да битку воде у равници. И тако, он тога дана 
остане поред воде покушавајући да скрене њен ток. Међутим, Ар- 
гивци и њихови савезници били су у почетку зачуђени овим неочеки- 
ваним повлачењем непријатеља, пошто им је био дошао сасвим близу; 
и нису знали како да то протумаче. А затим, када су се непријатељи 
изгубили из вида – а они сами мировали и нису пошли за њима у 
потеру – војници почну опет оптуживати своје војсковође зато што 
су и раније допустили Лакедемонцима да се повуку када су их сасвим 
лепо обухватили на домаку Арга и зато што и сада, када су ови умакли, 
нису за њима пошли у потеру. И док су се непријатељи натенане 
извукли, они су остали преварени. Команданти се у једном тренутку 
узбуде, али касније поведу трупе са брежуљка и крећући напред у 
равницу улогоре се с намером да пођу на непријатеља. 

66. Сутрадан Аргивци и њихови савезници построје се у бојни 
поредак у коме су намеравали да се боре ако наиђу на противнике. 
Лакедемонци, међутим, удаљавајући се од реке назад, према Хера- 


59 Битка код Мантинеје одиграла се крајем 418. г. Победивши Аргивце и њихове савезнике, 
Спарта је повратила свој углед и значај у Хелади. У самом току битке има доста нејасноћа – бар 
према Тукидидовом опису: Агидово оклевање, али и оклевањс непријатејђа, па неуобичајен 
поредак спартанске војске, са најбаљим четама у центру, тада на десном крилу (гл. 67), 
најзад Агидово маневрисање кад се већ кренуло у бој (гл. 71). 

кловом светилишту,“ у свој логор, угледају у непосредној близини 
непријатеље поређане за битку, на положају који је био доста далеко 
од брежуљка. Лакедемонци се не сећају да су се икада били толико 
препали као у томе тренутку. Јер су своју припрему морали обавити 
на брзину и одмах се сврстати у бојни поредак којим је руководио 
краљ Агид, онако како је то закон прописивао. Јер када краљ води 
војску све је под његовом командом и он лично заповеда племарсима 
шта треба да раде, а ови командантима батаљона, а ови четовођама, 
ови, опет, онима који су на челу педесетине, а ови водницима, а ови 
своме воду. И заповести, ако неко жели да их изда, иду увек истим 
редом и брзо стижу до одредишта, јер скоро цела лакедемонска војска 
(са малим бројем изузетака) састоји се од заповедника над заповед- 
ницима, тако да се извршење заповести налази у надлежности многих 
лица. 

67. Овога пута, Скирићани“ су били распоређени на десном 
крилу и једино су они од свих Лакедемонаца држали тај положај за 
себе. Поред њих били су Брасидини војници из Тракије, а међу њима 
и неодамоди; затим сами Лакедемонци са својим четама које су се 
ређале једна за другом, а поред њих стајали су Херејани из Аркадије; 
после њих Меналијци. На десном крилу, на крају овога реда, стајали 
су Тегејани и незнатан број Лакедемонаца, док им је коњица била 
постављена на оба крила. Тако су се распоредили Лакедемонци. На 
страни њихових противника, десно крило држали су Мантинејци 
пошто се борба и водила у њиховој земљи. А поред њих су били 
њихови савезници из Аркадије а затим хиљаду одабраних Аргиваца 
које је држава дуго времена о јавном трошку вежбала за рат, а ту су 
били и остали Аргивци, а поред њих и њихови савезници Клеоњани 
и Орнеаћани. Затим, као последњи, Атињани, који су држали лево 
крило, а са њима била је и њихова коњица. 

68. Такав је био поредак и састав једних и других, али је лакеде- 
монска војска изгледала већа. Међутим, број једних и других, ни 
појединачно ни у целини, нисам могао тачно да забележим. Јер што 
се тиче Лакедемонаца, њихов број због начела тајности у њиховом 
систему није био познат, а када је у питању бројно стање ових других 
– обзиром на природно својство људи да се хвалишу – ни у њега се 
није могло поуздати. Међутим, из следећег начина рачунања могуће 
је проценити колики је био број присутних Лакедемонаца. У бици је 
учествовало седам батаљона, не рачунајући Скирићане којих је било 
шест стотина, а у сваком батаљону било је четири чете по педесет 





60 Хераклово светилиште како наводи Паусанија (1, 15) било је малих димензија, и имало једну 
статуу. | 
61 Скирићани, изсеверне Лаконије, били су спартанска одабрана лака пешадија. 

војника, а у свакој чети по четири вода. У првом реду сваке чете 
борило се по четири човека, међутим, у дубину нису били распоређени 
сви једнако, него онако како је сваки четовођа желео, просечно по 
осам војника у дубину. Дуж прве бојне линије први ред – изузимајући 
Сирићане – састојао се од четири стотине четрдесет осам људи. 

69. Када је већ било пред сам почетак битке, свима јединицама 
су њихови домаћи команданти упутили следеће опомене. Мантинеј- 
цима су говорили да се битка води за отаџбину, а поред тога за власт 
или ропство (да ову прву не би изгубили, пошто су је окусили, а да 
ово друго не би поново искусили). Аргивцима: да се битка води за 
њихово негдашње вођство и за равноправност која је некада владала 
на Пелопонезу, и да не смеју трпети стање у коме су ове равноправ- 
ности занавек лишени (већ треба да се освете за многе неправде 
нанесене од људи који су им истовремено и непријатељи и најближи 
суседи. Атињанима: како је славно, борећи се у друштву толико 
храбрих савезника, не заостати ни за једним и како ће, ако победе 
Лакедемонце на Пелопонезу, имати још већу и сигурнију државу, те 
им више нико неће поново упадати у њихову земљу. А такве су биле 
и опомене упућене и Аргивцима и њиховим савезницима. Лакедемон- 
ци су, опет, појединачно храбрили једни друге певајући своје ратничке 
песме, да се као храбри људи подсете онога што су научили, знајући 
да је дуга вежба спасоноснија од сваке кратке беседе, ма како вешто 
изговорене. 

70. После овога отпочне сукоб и Аргивци са својим савезницима 
наступе жестоко и силовито, а Лакедемонци лагано и уз звуке 
многобројних фрулаша, који су по обичају били међу њима распо- 
ређени (и то не из неких верских разлога, него да би уједначено и по 
ритму корачали напред, не разбијајући свој војни поредак, као што 
то често чине велике војске када улазе у битку). 

71. Али док су се још приближавали једни другима, краљ Агид 
одлучи да учини следеће: у току сукоба све војске сувише истурају 
своје десно крило, тако да једна и друга страна премаша својом десном 
страном лево крило својих противника јер сваки војник, у своме 
страху, поставља своју откривену страну што тешње уз штит онога 
друга који му је постављен с десне стране, сматрајући да је заштита 
већа ако су штитови тешње стиснути један уз други. А првенствено 

је одговоран онај човек који први стоји јер он увек жели да измакне 
непријатељу своју незаштићену страну, а из истог тог страха за њима 
се поводе и остали. И тога пута Мантинејци развуку своје десно крило 


62 Другачију, уобичајену поделу војске у Спарти даје Ксенофонт (у 4. веку, у делу Спартански 
устав 11,4): један лох 7 дели о: на две недесетинс, а оне на па двс сномотије (вод, 24-36 
људи). На основу података код Тукидида може се израчунати да је укупан број износио 3.584 
војника и 60) Скирита. Ипак, тај број се не сме узети за сигуран. 


је она аиы ань др И 

знатно даље од Скирићана, док су Лакедемонци и Тегејани развукли 
своје крило још више, чак преко Атињана и утолико више што им 
је и војска била већа. Међутим, Агид, бојећи се да његово лево крило 
буде опкољено и сматрајући да су се Мантинејци распрострли сувише 
далеко, изда заповест Скирићанима и Брасидиним војницима да се 
размакну из свога строја и да се поставе наспрам Мантинејаца. А 
командантима Хипониди и Аристоклу нареди да са два одреда пређу 
са десног крила на другу страну и да ускоче и испуне празнину, 
сматрајући да ће његово десно крило још увек бити бројно јаче и да 
ће се борбени ред према Мантинејцима боље учврстити. 

72. Међутим, десило му се – када је у самом почетку напада 
издавао ову заповест – да су Аристокле и Хипонида, сасвим неочеки- 
вано, одбили да изађу из строја. Због те кривице су касније протерани 
из Спарте јер се сматрало да су поступили као кукавице. Тако су га 
непријатељи претекли својим директним нападом. И када Агид 
поново заповеди Скирићанима да се убаце у строј – пошто су оне 
чете одбиле да иступе напред – ни ови нису више могли да затворе 
насталу празнину. Али, пада у очи да су Лакедемонци, иако тактички 
у сваком погледу слабији, показали у овој прилици да утолико више 
предњаче својом храброшћу. Јер када је са непријатељима отпочела 
борба прса у прса и када је десно крило Мантинејаца стварно разбило 
Скирићане и Брасидине одреде, а Мантинејци, њихови савезници и 
хиљаду одабраних аргивских бораца, упали у празнину која још увек 
није била затворена, начине пустош међу Лакедемонцима, које оп- 
коле, разбију и потисну према колима, а поубијају и неке од старијих 
људи који су ту били распоређени. Овде су, дакле, Лакедемонци били 
савладани. Али у осталој војсци, а нарочито у средини где се налазио 
краљ Агид, а са њиме и три стотине такозваних витезова. Лакеде- 
монци нападну старије аргивске одреде, и оне зване „припадници пет 
чета" Клеоњане, Орнеаћане, као и оне Атињане који су заједно са 
овима били у строју – и разбију их. Али многи нису ни чекали да дође 
до сукоба, него су устукнули чим су Лакедемонци кренули напред, а 
било је и таквих које су прегазили док су се журили да побегну пре 
него што их Лакедемонци стигну. 

73. Пошто је војска Аргиваца и њихових савезника на овоме 
месту узмакла, она је била на путу да буде разбијена истовремено у 
два правца. У исти мах, и десно крило Лакедемонаца и Тегејана 
почело је заокруживати Атињане истуреним делом своје војске, тако 
да им је са свих страна претила опасност, и док су на једној страни 
били опкољени, на другој су већ били побеђени. И Атињани би у 
целој војсци највише настрадали да им није помогла коњица, која се 
ту налазила. А догодило се и то да је Агид, када је видео да је његово 
лево крило, које је стајало насупрот Мантинејцима и хиљаду Арге- 
јаца, било у тешком положају – заповедио целокупној својој војсци 

да крене у помоћ онима којима је претила опасност да буду поражени. 
Када се то десило и када је непријатељска војска прошла поред њих 
и удаљила се, Атињани се мирно повуку, а заједно са њима и они 
Аргивци који су били поражени. Што се тиче Мантинејаца и њихових 
савезника, као и одабраних аргивских ратника, ни они нису били 
расположени да и даље гоне своје противнике, већ су, видећи да су 
њихови побеђени, а да Лакедемонци на ове наваљују, почели да беже. 
На страни Мантинејаца било је много погинулих, док се већина 
одабраних аргивских ратника спасла. Међутим, ни гоњење и одсту- 
пање није било ни сувише жестоко ни на дуге стазе. Јер Лакедемонци 
воде битку дуго и упорно и непоколебљиво остају на положају све 
док не разбију непријатеља; али када их разбију, они их гоне кратко 
време и не сувише далеко. 

ТА. Таква је била та битка, или бар приближно таква, а била је 
удугом размаку времена највећа битка која се одиграла међу војскама 
хеленског света и у којој су се бориле најславније хеленске државе. 
Заустављајући се пред мртвим телима својих непријатеља, Лакеде- 
монци одмах поставе победни знак, скину оружје са погинулих, 
покупе своје мртве и однесу их у Тегеју, где их сахране; а мртве својих 
непријатеља предаду по споразуму. А погинуло је седам стотина 
Аргиваца, Орнеаћана и Клеоњана; Мантинејаца две стотине и Ати- 
њана, заједно са Егињанима две стотине – као и оба њихова коман- 
данта. А на страни Лакедемонаца савезници нису претрпели толики 
губитак да би га било вредно помињати. Од њих је тешко било 
дознати истину, али прича се да их је погинуло око три стотине. 

75. Када су очекивали да почне битка, други краљ Плеистоанакт 
крене са старијим и млађим људима и стигне до Тегеје, али када дозна 
за победу врати се кући. А Лакедемонци пошаљу натраг и савезнике 
из Коринта и оне изван Истма, пошто су их преко гласника обаве- 
стили. И тако се и они сами повуку и распустивши своје савезнике 
почну да прослављају Карнејске свечаности које су падале баш у то 
време. И овим једним подвигом збрисали су прекоре које су због своје 
попустљивости добијали од Хелена, како због кукавичлука услед оне 
несреће на острву Сфактерији, тако и за своје погрешне процене и 
одуговлачења уопште. И, сматрало се да су били зле среће, а да су духом 
још увек они исти. 

Дан пре ове битке десило се и то да су Епидаурани са свом својом 
војном силом ударили на Аргивску земљу – пошто су сматрали да је 
остала без одбране – и поубијала многе стражарске одреде, који су 
остали када су Аргивци отишли у борбу. Али три хиљаде елејских 
хоплита који су после битке дошли у помоћ Мантинејцима и хиљаду 

Атињана (поред оних раније) крену с војском на Епидаур – за време 
док су Лакедемонци славили Карнеје – и подељени по групама почну 

да подижу зид око града. И док су остали прекинули рад, Атињани 
ускоро утврде узвишицу на којој се налазио Херин храм, као што им 
је било и стављено у задатак. У овом утврђењу сви заједно оставе 
посаду, а затим се врате сваки у свој град. И тако се заврши лето. 

76. На самом почетку следеће зиме, чим су прославили Карнеје, 
Лакедемонци поведу војску, дођу у Тегеју и пошаљу у Арг предлоге 
за мир. Већ и раније је било у Аргу њихових поверљивих људи који 
су желели да распусте демократију, а после битке могли су још боље 
да утичу на народ да се са Спартом споразуме. Они су желели, пошто 
претходно склопе уговор са Лакедемонцима, да одмах затим начине 
и савез, а кад то постигну да изврше напад на демократију. И тако у 
Арг стигне Аркесилајев син Лиха, проксен Аргиваца, носећи од 
стране Лакедемонаца два предлога: један, у коме је стајало под којим 
условима треба да воде рат, уколико то желе; а у другом, како да 
сачувају мир, ако то више воле. И после много противречних мишље- 
ња (а ту се задесио и Алкибијад), људи који су сарађивали са 
Лакедемонцима, и који су већ сада деловали отворено, наговоре 
Аргивце да прихвате следеће предлоге за мир: 

77. Лакедемонска скупштина сматра да је добро да закључи 
споразум са Аргивцима, под следећим условима: 

1) Аргивци ће вратити Орхомењанима њихову децу“ а Меналиј- 
цима њихове људе, а вратиће и Лакедемонцима људе који су остав- 
љени у Мантинеји. 

П) Напустиће Епидаур и тамо срушити утврђења. А ако се 
Атињани не повуку из Епидаура, они ће бити непријатељи и Аргив- 
цима и Лакедемонцима и савезницима лакедемонским и аргивским. 

П Ако Лакедемонци имају какву децу у затвору, они ће их све 
предати њиховим градовима. 

ГУ) Што се тиче приношења жртава богу, ако то желе, они ће 
захтевати од Епидаурана да положе заклетву, а ако не, сами ће се 
заклети. 

У) Државе на Пелопонезу, и мале и велике, биће слободне по 
обичају предака. 

УІ) Ако било ко изван Пелопонеза пође на Пелопонеску земљу 
са рђавом намером, они ће је, пошто се заједнички посаветују, бранити 
онако како се Лакедемонцима чини да је најправедније. 

УП) Државе које су изван Пелопонеза, а савезнице су лакеде- 
монске, равноправне су са осталим лакедемонским и аргивским 
савезницима и свака ће задржати оно што је у њеном поседу. 

УШ) Они ће доставити овај споразум својим савезницима да се 
са њим сагласе уколико то и њима одговара. Али уколико савезни- 
цима више одговара могу га послати и кући да о њему одлуче. 


63 Реч је свакако о таоцима; то су били младићи, синови угледних грађана. Уп. гл. 61. 

78. Аргивци ове предлоге у почетку прихвате и лакедемонска 
војска се из Тегеје врати кући. После тога, пошто је међу њима већ 
дошло до узајамних веза, није прошло много времена, а ти исти људи 
израде да се Аргивци одрекну савеза са Мантинејцима, Елиђанима и 
Атињанима и склопе савез са Лакедемонцима, који је овако гласио: 

79. Лакедемонци и Аргивци сматрали су да је добро да начине 
споразум и савез на педесет година“, под следећим условима: 

[) Сва спорна питања регулисаће се по обичајима предака под 
једнаким условима и равноправно. Остале државе са Пелопонеза 
могу учествовати у уговору и савезу као независне и аутономне, 
задржавајући своју сопствену територију и регулишући правне одно- 
се равноправно и под једнаким условима по обичају предака. 

І Оне државе изван Пелопонеза које су савезнице Лакедемо- 
наца биће равноправне са Лакедемонцима, а савезници Аргиваца 
биће равноправни и имаће исте усливе као и савезници Аледемонаца. 

Ш) Уколико буде потребан заједнички рат, о томе одлучују 
Лакедемонци и Аргивци, водећи рачуна и о интересима савезника. 
Ако, пак буде каквих несугласица између градова, на Пелопонезу 
или ван њега, било због храница или због чега другог, нека се нагоде. 
Уколико дође до сукоба градова, они ће се обратити трећем граду, 
за кога сматрају да је непристрасан да пресуди. Грађани ће правду 
тражити према обичајима предака. 

80. Такви су били услови мира. И рашчистили су међусобне 
спорове које су имали због рата, а и бројне друге. Заједнички расправ- 
љајући о државним пословима, закључе да неће примати гласнике и 
посланства од Атињана, уколико они не напусте Пелопонез и тврђа- 
ве, и да ни са ким неће ратовати ни склапати мир уколико то није 
заједнички подухват. Оба савезника пошаљу гласнике на трачку 
обалу Пердики. Наговоре Пердику на савез са њима, иако се он није 
одмах одрекао Атињана, већ се премишљао, видевши да то чине и 
Аргивци, пошто је и он био пореклом из Арга.“ А и са Халкиђанима 

обнове старе заклетве а изрекну и нове. А Аргивци пошаљу посла- 
нике и Атињанима, са захтевом да уклоне тврђаву из Епидаура. А 
ови видећи да су им одреди у поређењу сдругима малобројни, пошаљу 
Демостена да одведе њихове људе. Стигавши тамо, он тобоже начини 
неко атлетско такмичење изван тврђаве, а када је изашао остатак 
стражарских одреда, он за њима затвори врата. Касније, међутим, 
сами Атињани обнове уговор са Епидауранима и врате им натраг 


тврђаву. 


64 Савез између Арга и Спарте склопљен је крајем 418. г. 
65 О томе да је македонска династија водила порекло из Арга извештава и Херодот, Историја УШ, 
137–138; уп. и напред, И, 99. 

81. После повлачења Аргиваца из атинског савеза и Мантинејци 
~ који су у почетку били против тога – касније, пошто нису могли да 
опстану без Аргиваца, приђу и сами споразуму са Лакедемонцима и 
напусте своју власт над градовима. Лакедемонци и Аргивци, сваки са 
по хиљаду ратника, отпочну заједнички да ратују, те прво Лакеде- 
монци сами дођу у Сикион и поставе владу која је више нагињала 
олигархији, а касније обе стране заједнички сруше демократију у 
Аргу и успоставе олигархију, која је била наклоњена Лакедемонцима. 
Ти су се догађаји одиграли на измаку зиме, пред само пролеће. И 
тако се заврши четрнаеста година рата. 

82. Почетком лета одметну се од Атињана Дијани, један народ 
са брда Атоса, и пређу Халкиђанима. А Лакедемонци су сређивали 
прилике у Ахаји која им раније није била наклоњена. Међутим, 
народна странка у Аргу почела се учвршћивати и пошто се осмелила, 
нападне на олигархе, чекајући прилику када су Лакедемонци славили 
празник Гимнопедија.“' И пошто је у граду дошло до битке, народ 
победи и неке побије а друге протера. Међутим, Лакедемонци, иако 
су их њихови пријатељи стално позивали да дођу, дуго нису стизали, 
док најзад не напусте Гимнопедије и дођу им у помоћ. Али пошто у 
Тегеји дознају да су олигарси претрпели пораз – мада су их избегли 
олигарси молили – никако нису хтели да иду даље, већ се врате кући 
да наставе празновање Гимнопедија. Касније, међутим, када у град 
стигну аргивски посланици и гласници оних који су били истерани из 
Арга – и када су били присутни и њихови савезници – и пошто је и 
с једне и друге стране било много говора, сложе се у томе да они у 
граду нису у праву и одлуче да с војском крену на Арг. Међутим, 
дошло је до неког одгађања и одуговлачења. У међувремену приста- 
лице аргивске демократије, бојећи се Лакедемонаца и желећи поново 
да успоставе савезништво са Атињанима (сматрајући да би то за њих 
било од велике користи), почну да дижу велике зидове све до мора 
да би, уколико би били одсечени од копна, могли уз помоћ Атињана 
користити довоз намирница морским путем. Неке државе на Пело- 
понезу биле су упознате са овим зидањем. А зид је подизао цео 
аргивски народ: мушкарци и жене и робови, док су им из Атине стигли 
зидари и каменоресци. И тако се заврши лето. 

83. Када Лакедемонци, почетком зиме, сазнају да ови утврђују 
Арг, крену тамо са војском, и они и њихови савезници, осим Ко- 
ринћана, а постојала је и у Аргу једна група која је са њима сарађивала. 
Војску је предводио лакедемонски краљ Агид, син Архидамов. Ипак, 
није им пошло за руком да добију ону помоћ из града којој су се 





66 Одзначајнијих догађаја с почетка 418, Тукидид не спомиње остракизам Хипербола, демократ- 
ског вође у Алини. 

67 Гимнопедија су летњи празник у Спарти, слављен у спомен палих у боју код Тирсје, 550, г. Том 
приликом извођене су вародне игре и гимнастичка такмичења. 

надали. Али заузму подигнути зид и сруше га. И пошто освоје Хисију, 
једно место у Аргивској држави, и пошто све мушкарце које су 
похватали побију, они се врате и разиђу сваки у свој град. После тога 
н Аргивци, са своје стране, нападну с војском на Флијунт и, пошто га 
опустоше, врате се кући. Флијунт је наиме прихватио њихове бегунце, 
који су се у великом броју у њој настанили. Исте ове зиме, Атињани 
одсеку од мора Македонце, пребацујући Пердики за његов савез са 
Аргивцима и Лакедемонцима а и зато што је – када су они припремали 
војску на Трачки Халкидик и на Амфипољ, под командом Никије 
сина Никостратовог – издао савез и што је војска била разбијена јер 
је он беше напустио. Био је, дакле, непријатељ. И тако се сврши зима, 
а с њоме и петнаеста година рата. 

84. Следећег лета Алкибијад доплови у Арг са двадесет бродова 

и похвата три стотине оних Аргиваца на које се сумњало да су 
политички истомишљеници Лакедемонаца и остави их на оближњим 
острвима која су била под влашћу Атињана. А кренули су у походи 
против Мељана“ са тридесет својих бродова, шест хијских и две 
лезбљанске лађе, са хиљаду двеста својих хоплита, три стотине 
стрелаца и двадесет стрелаца на коњима; а савезничких и острвских 
хоплита било је највише хиљаду и пет стотина. Што се тиче Мељана, 
они као лакедемонски колонисти никако нису хтели да указују 
послушност Атињанима као остали становници острва. У почетку су 
се држали мирно и нису се опредељивали ни за једну страну, али када 
су Атињани почели да врше на њих притисак пустошећи њихову 
земљу, они отворено крену да ратују. Пошто се, дакле, улогоре на 
њиховој територији, са таквом једном војном силом, заповедници 
Клеомед син Ликомедов и Тесија син Тесимахов – пре него што су 
земљи учинили било какву штету – пошаљу изасланике да изнесу 
предлоге Мељанима. Али ове посланике Мељани нису извели пред 
народну скупштину, него су им саветовали да кажу пред људима на 
власти – и то само пред неколицином – због чега су дошли. А атински 
посланици изјаве следеће: 

85. „Пошто се овај разговор не води пред скупштином, да се не 
би народ преварио те у једном непрекидном излагању чуо једанпут, 
и за свагда, нешто што би га завело, и чему не би могао противречити 
– а, заиста, знамо да сте нас с том намером и довели пред овај мали 
број људи – ви који овде седите можете се још боље обезбедити: 
говорите тачку по тачку и немојте ни ви држати један целовит говор, 
него одговарајући одмах на оно што се учини да је неприхватљиво. 
А пре свега реците да ли вам се допада ово што смо предложили.“ 

86. А веће Мељана одговори: „Не може се оспоравати исправ- 
ност вашега предлога: да натенане једни другима износимо доказе; 
али од тога очигледно веома одудара чињеница да је питање рата већ 


64 Опсадан заузиање острва Мела одиграло се 416. г. Мелос није био члан Атинског поморског 
савеза и у Пелопонеском рату задржао је неутралност. 


А а о А 


ПЕЛОПОНЕСКИ РАТ, ПЕТА КЊИГА 309 


тренутна стварност, а не неко питање будућности. Јер ми видимо да 
сте ви дошли са намером да нам будете судије за оно што ће овде 
бити речено. И да ће, по свој прилици, из тога на крају произаћи: или 
рат, уколико успемо да вас уверимо у исправност свога става и ако 
због тога не попустимо – или ропство, уколико допустимо да нас ви 
наговорите.“ 

87. Атињани – „Ако сте се ви, дакле, скупили због тога што немате 
поверења у будућност или због било чега другог, а не да би се – с 
обзиром на данашње прилике и на оно што вам је непосредно пред 
очима – посаветовали о безбедности свога града, онда бисмо могли 
и да прекинемо разговор. Али ако је реч о овоме последњем могли 
бисмо поразговарати.“ 

88. Мељани – „Природно је и разумљиво да људи, који се налазе 
у положају као што је наш, прибегавају и многим речима и многим 
претпоставкама. А овај састанак овде и јесте ради наше безбедности. 
И зато, ако желите, нека се разговор и води на начин који ви 
предлажете.“ 

89. Атињани – „Ни ми, наиме, са наше стране, нећемо се кори- 
стити лепим речима: како с правом владамо зато што смо однели 
победу над Персијанцима, или да смо дошли да вас нападнемо зато 
што смо претрпели неку неправду нудећи вам у једном подужем 
говору нешто у шта нећете поверовати. Нити сматрамо да ви наме- 
равате да нас уверите да, мада сте колонисти“ Лакедемонаца, не 
ратујете уз њих, и да нама никакву неправду нисте нанели; него да је 
ваш циљ да се спроведе оно што је могуће, с обзиром на оно што и 
једни и други стварно мислимо. И ви знате оно што је и нама познато: 
да се правда у некој људској беседи процењује само онда када су обе 
стране притиснуте једнаком невољом, али да они који су у надмоћном 
положају чине све што је у њиховој моћи док слабији морају да 
слушају.“ 

90. Мељани – „Ми мислимо – а то је свакако и корисно (а и нужно, 
пошто сте нас ви упозорили да говоримо о ономе што је корисно, не 
водећи рачуна о ономе што је праведно) – да и ви морате владати по 
принципу општега добра, тако да онима који су у невољи оно што је 
корисно буде у исти мах и правично. Па, ако неко и не може тачно 
да докаже своје право, нека му се, у нечему, ипак пружи помоћ. А то 
се исто тако односи и на вас; утолико пре што ћете ви, ако икада 
доживите несрећу, не само претрпети највећу казну, већ ћете постати 
поучан пример свима осталима. 

91. Атињани ~ „Што се тиче нас, чак ако би наша власт и 
престала, ми се краја не плашимо. Суровост према побеђенима не 
испољава се код оних који владају другима, као што је случај с 
Лакедемонцима (премда сада није реч о њима), већ у случајевима 


6 Мелос је колонизован из Лаконије још у време дорске сеобе. 

када потчињени нападну и савладају оне који су њима господарили. 
А уколико се ради о овоме, дозволите да ми преузмемо одговорност. 
А сада смо овде да бисмо користили нашој држави, а износићемо 
своје предлоге само ради спаса вашега града – да бисмо вам саопшти- 
ли како желимо да владамо вама без тешкоћа по нас и да вам пружимо 
спасење, на обострану корист.“ 

92. Мељани – „А како бито могло да се удеси да се корист састоји 
у томе да ми будемо робови, а ви господари?“ 

93. Атињани – „Јер вама иде у корист да послушате пре него 
што вас снађе оно најстрашније – а нама да се користимо тиме што 
вас нећемо уништити.“ 

94. Мељани – „То значи да не прихватате да ми останемо у миру; 
да вама будемо пријатељи, а не непријатељи, и да не будемо савезници 
ни с једнима, ни другима?“ 

95. Атињани – „Ваше нам непријатељство не шкоди колико ваше 
пријатељство, јер би ово последње било знак наше слабости, док би 
ваша мржња у очима наших поданика служила као доказ наше моћи.“ 

96. Мељани – „Да ли ваши поданици сматрају да је право ако се 
на исти начин понашате и стављате у исту категорију и оне који вам 
уопште не припадају и оне који су већином ваши колонисти – а у 
неким случајевима и побуњени поданици?“ 

97. Атињани – „Што се тиче захтева правичности, поданици 
сматрају да им она – ни једнима ни другима – није потребна и да они 
који су сачували своју слободу треба за то да захвале својој моћи, а 
не да их ми нападамо јер се бојимо. И тако – да и не говоримо о 
проширењу наше власти – ви ћете, уколико се будете покорили, 
допринети нашој безбедности; утолико пре ако се покаже да ви као 
острвска земља, и слабији од осталих острвљана, нисте дорасли 
господарима мора.“ 

98. Мељани – „Зар не мислите да и у овом другом решењу лежи 
сигурност. Јер и у том случају било би пожељно – као што нас ви 
уверавате да се оканемо празних захтева и да послушамо оно што је 
вама корисно – да и ви сазнате шта нама користи, и да покушате да 
се с тиме сложите, уколико случајно то и вама одговара. Јер како да 
од оних који сада нису у рату ни са једном страном не начините 
непријатеље када ће они, чим виде шта се догодило с нама, помислити 
да ћете ви једнога дана кренути и на њих. Јер, шта овим друго чините, 
него повећавате број постојећих непријатеља, док друге, који ни 
помислили нису да вам буду непријатељи, окрећете и мимо њихове 
воље против себе.“ 

99. Атињани – „Ми не сматрамо да су за нас опаснији они 
слободни људи који станују негде на копну и који ће још дуго времена 
одгађати да против нас предузму мере предострожности ~ већ пре 
неки острвљани и они који, слично вама, стоје изван сваког надзора 

или они који су већ огорчени због стега наше власти. Јер они су ти 
који би, у већини случајева, могли да прибегну лакомисленом пона- 
шању и да и себе и нас увале у опасност која је очигледна.“ 

100. Мељани – „Свакако, уколико се ви и ваши поданици изло- 
жите тако великој опасности: ви да не бисте били спречени у вршењу 
своје власти, а они који су већ поробљени да се од ове власти ослободе. 
А за нас, који смо још слободни, била би то највећа подлост и 
кукавичлук ако не бисмо све предузели пре него што допаднемо 
ропства.“ 

101. Атињани – „Ни најмање, уколико трезвено размилисте. Јер 
са нама се не ради о неком надметању у мушкој одважности које би 
било на равној нози, тако да не бисмо могли навући на себе никакву 
срамоту. Овде се више одлучује о вашем спасу – да избегнете да се 
супротставите онима који су од вас много јачи.“ 

102. Мељани ~ „Али ми знамо да је каткад и ратна срећа непри- 
страсна, и да се не равна према разлици у броју једне или друге стране. 
А за нас, покорити се значи одрећи се одједном сваке наде. Али ако 
учинимо известан напор, постоји нада да ћемо још увек стајати усправ- 
но.“ 

| 103. Атињани – „Нада је заиста утеха у опасности, а код оних 
који имају богатства у изобиљу, она не уништава, иако може да 
шкоди. Али код оних који се поуздају једино у њу (јер нада је по 
природи дарежљива), она се упозна тек онда када доведе до пропасти. 
Па, и када је човек упозна, она не оставља никакву поуку којом би 
се од ње могао убудуће заштитити. А ви то овако слаби, и зависни 
од једне једине судбоносне одлуке, свакако не желите да искусите, 
нити да се изједначите са обичним људима који се – чак и онда када 
још увек постоји могућност спасавања на природан начин, и када им, 
док су притиснути невољама, понестане сваког стварног основа за 
наду – обраћају нечем нестварном: прорицањима, враџбинама и томе 
слично; а то, све заједно, са надањима, доводи човека до пропасти.“ 

104. Мељани – „Будите уверени да и ми сматрамо да је тешко 
борити се и против више силе и против судбине, ако нам она не би била 
подједнако наклоњена. Па ипак, ако је у питању срећа која потиче од 
богова, верујемо да нећемо доћи у неповољан положај – пошто ми, 
којима су богови наклоњени стојимо насупрот онима који чине неправ- 
ду. А што се тиче силе, сматрамо да ће нам савезништво са Лакедемон- 
цима бити при руци у свему ономе што нам недостаје. Пошто је то 
савезништво дужно да нам пружи помоћ – ако ни због чега другог а 
оно због тога што смо сродни по пореклу и што би их било стид да то 
не учине. Отуда и наше одвећ смело поуздање није сасвим без основа.“ 

105. Атињани – „Што се тиче божанске наклоности, ми сматрамо 
да ни у томе погледу не заостајемо. Јер ми ништа нити тражимо нити 
чинимо што би било у супротности са људском поштом према 
божанству или захтевима према себи. Јер у богове ми верујемо, а о 

људима знамо да по некој природној нужности владају где год имају 
моћи. А што се нас тиче, ми тај закон нисмо донели и пошто је донет 
нисмо га ни први применили, већ смо га као већ постојећег прихва- 
тили и пустићемо да важи за сва времена. И користићемо се њиме, 
свесни да бисте и ви, и сви остали, када бисте имали исту моћ, то исто 
чинили. И тако дакле, што се тиче богова, сви су изгледи да нема 
бојазни да ћемо бити у неповољном положају. А што се тиче ваших 
очекивања у односу на Лакедемонце и веровања да ће вам они помоћи 
из неког тобожњег осећања стида, иако вас сматрамо сретницима 
због ваше простодушности, на лудости вам ипак не завидимо. Истина 
је, додуше, да се Лакедемонци, када су у питању они и њихови домаћи 
закони, углавном поштено понашају. Али када су у питању други, о 
томе би се могло много штошта рећи. Једном речи, могло би се казати 
да они од свих познатих људи, отворено заступају мишљење да је 
поштено оно што је њима угодно, а да је оно што је корисно, у исти 
мах и праведно. Па ипак, такво схватање не иде у прилог вашој 
садашњој неразумној нади у спас. 

106. Мељани – „Али ми баш зато имамо највише поверења у 
Лакедемонце, да у своме сопственом интересу неће издати Мељане, 
своје колонисте, да се не би с једне стране пред оним Хеленима који 
су им наклоњени показали као непоуздани, а с друге стране, да не би 
користили својим непријатељима.“ 

107. Атињани – „Зар не сматрате да оно што користи значи у 
исти мах и оно што је безбедно, док се оно што је правично и поштено 
спроводи уз велику опасност. А, узев уопште, Лакедемонци су најма- 
ње склони да се опасностима излажу.“ 

108. Мељани – „Ми ипак мислимо да ће се они ради нас утолико 
пре изложити опасности и да ће се осећати сигурнијима, него када 
су у питању неки други; јер ако се ради о покретању неке војне акције, 
ми се налазимо близу Пелопонеза, а ако је реч о осећању сродности, 
ми смо поузданији од других.“ 

109. Атињани – „Чини се, међутим, да чврст ослонац онима који 
се спремају за битку не представља благонаклоност оних који су 
позвани у помоћ, већ да ли неко далеко предњачи својом стварном 
моћи. А на то Лакедемонци вероватно пазе више него ма ко други. 
Они се, наиме, не уздају у своје сопствене припреме и крећу на своје 
суседе у друштву многобројних савезника, тако да није вероватно да 
би прелазили на острво док ми господаримо морем.“ 

110. Мељани – „Али има и других које би они могли послати. А 
широка је пучина Критског мора тако да је господарима мора теже 
ухватити оне који хоће да умакну него овима да се спасу. Па ако у 

томе покушају и не успеју, они би се могли окренути и против ваше 
земље као и против осталих ваших савезника, до којих Брасида још 
није допро, а тада нећете имати муке око територије која вам не 
припада, него много више око свога савеза и своје сопствене земље,“ 

111. Атињани ~ ,,Неко од ових искушења могло би се стварно и 
догодити, али вама је добро познато да Атињани још никада, ни у 
једном једином случају, нису одустали од опсаде зато што су се бојали 
других. Свесни смо, међутим, да и поред тога што сте изјавили да 
ћете се посаветовати о своме сопственом спасењу, ви, у овом дугом 
разговору, нисте ништа рекли чиме би људи, који верују у своје 
спасење, могли очекивати да га и постигну. Али оно што је код вас 
најјаче то су наде које се преносе у будућност, док су ваше садашње 
могућности одвећ мале да би могле да се мере са свим оним ратним 
потенцијалом који се испречио испред вас. А показујете и потпуно 
неразумевање када су у питању ваше намере ако ни сада, када сте 
нас пустили да се повучемо, нисте смислили нешто друго, и паметније 
од ових ваших аргумената. Јер, ваљда нећете тражити прибежиште 
у том осећању осрамоћености које је тако погубно када се људи нађу 
утешким и очигледним опасностима. Многи људи, иако унапред виде 
куда срљају, обузети су снагом варљиве речи „срамота“, све док као 
плен те једне једине речи не упадну – доиста својом сопственом вољом 
– у невоље којима нема лека и тако се изложе још једној срамоти, 
која је утолико већа јер је плод глупости, а не судбине. А од тога ћете 
се сачувати ако донесете исправну одлуку и ако не будете сматрали 
да је недостојно признати да сте слабији од најјаче државе – када вам 
она нуди умерене услове: да јој постанете савезници задржавајући 
своју територију и плаћајући данак. И, кад вам је пружена могућност 
да бирате између рата и своје безбедности нећете се упразно борити 
за оно што је горе. Јер они који се паметно опходе према јачима, који 
не уступају пред себи равнима и који су умерени према нижима од 
себе, имају највише изгледа на успех. Пошто се ми повучемо, ви 
размислите више пута јер одлучујете о својој отаџбини – о својој 
јединој отаџбини – као и о томе да ће само од једне једине одлуке 
зависити њена срећа или несрећа.“ 

112. И тако се Атињани повукоше са разговора. А Мељани, 
пошто остану сами, одговоре слично ономе што су и раније изјављи- 
вали: „Атињани, ваше мишљење је исто онакво какво је било у 
почетку. А нећемо ни ми за тили час лишити слободе један град који 
је настањен већ седам стотина година, него ћемо покушати да га 
спасемо, с божјом милошћу која га је све до данас сачувала, а верујући 
и у људску помоћ, а и у помоћ самих Лакедемонаца. Позивамо вас, 
дакле, да вам будемо пријатељи – а непријатељи никоме – и да 
напустите земљу, склопивши споразум који би био за обе стране 
користан.“ 

113. Тако одговорише Мељани. А Атињани, напуштајући саве- 
товање изјаве: „Како нам се чини према овим вашим одлукама, ви 
сте једини од свих људи који јасније просуђујете о ономе што ће се 
догодити у будућности него о ономе што вам је пред очима и који 
гледате у непознато као да се то већ догодило ~ јер ви то желите. И 

пошто сте ставили на коцку све, верујући Лакедемонцима, срећи и 
надама – ви ћете доживети и највећу пропаст.“ 

114. Итако се Атински изасланици врате у своју војску. А њихови 
стратези, пошто Мељани нису хтели да се покоре, сместа крену да 
ратују и пошто су се поделили по појединим градовима подигну 
опсадни зид око Мељана. И пошто оставе стражарски одред састав- 
љен од својих и савезничких војника ~ да пази са копна и са мора – 
Атињани се са главнином своје војске повуку, а они који су остали 
почну да опсађују место. 

115. Отприлике у ово исто време, Аргивци упадну у Флијунт али 
ухваћени у заседу од стране Флијунћана и сопствених изгнаника, 
изгубе око осамдесет људи. Исто тако и Атињани из Пила узму 
велики плен од Лакедемонаца. Међутим, Лакедемонци нису због тога 
отказали уговор нити кренули против њих у рат, већ су само издали 
проглас да и свако од њихових, само ако жели, може са своје стране 
да пљачка Атињане. Са Атињанима су ратовали и Коринћани због 
неких својих приватних размирица, док су се остали Пелопонежани 
држали мирно. А и Мељани, ноћу, заузму део Атинског зида који се 
пружао према тргу, и пошто поубијају известан број људи и унесу у 
град што више жита и осталих намирница, врате се натраг и остану 
мирни. После тога су Атињани боље одржавали стражу. И тако се 
сврши лето. 

116. На почетку зиме, Лакедемонци су имали намеру да изврше 
напад на територију Арга. Али како им жртве за прелаз границе нису 
биле повољне, они се врате натраг. Међутим, Аргивци због ове 
њихове намере осумњиче неке људе у своме граду, те једне похватају, 
док други побегну. У исто ово време и Мељани поново, на другом 
неком месту, заузму део атинског опсадног зида, пошто је посада била 
прилично малобројна. Али, како је из Атине, касније, дошла друга 
војска, под заповедништвом Филократа сина Демејиног, и како су 
Мељани били сада већ снажно опкољени – а било је и издаје од стране 
неких њихових људи – предају се Атињанима, с тим да с њима чине 
што им је воља. Атињани на то убију све одрасле мушкарце који су 
им пали у руке, а децу и жене баце у ропство.’ А место сами населе, 
пославши, касније, пет стотина колониста. 


711 Према Плутарху (Алкифијид, 16) Алкибијад сноси добар део одговорности за овакву одлуку 
Атине о Мељанима. 

1. Исте те зиме Атињани одлуче да поново отплове на Сицилију 
– са већом војном силом од оне коју су предводили Лахес и Еуриме- 
донт – у циљу да је покоре, ако им то пође за руком. А већина је била 
потпуно необавештена о величини острва! и о огромном броју његових 
становника, Хелена и Варвара, и да започињу рат који није много 
заостајао од онога који су водили против Пелопонежана. Јер, пловидба 
око Сицилије – за једну трговачку лађу – не траје мање од осам дана. 
Па, иако је тако велико, само двадесет стадија мора раздваја ово 
острво од копна. 

2. А Сицилија је од старине овако била насељена: прича се да је 
од свих крајева земље најпре био насељен онај део где су становали 
Киклопи“ и Лестрингонци“, о чијем пореклу не бих могао ништа да 
кажем – ни откуда су дошли, ни када су отишли. Нека буде довољно 
оно што су о њима испричали песници и шта је ко о њима дознао. 
Изгледа да су се после њих прво настанили Сикани“ – као што они 
сами кажу – па чак да су као аутохтони били и пре ових. Међутим, 
како се открило, истина је да су они били Иберци, које су Лигури 
прогнали са реке Сикана у Иберији“ и да се тада острво по њима 
назвало Сиканија, а да се раније звало Тринакрија, а ови и данас 
насељавају западни део Сицилије. Пошто је заузет Илиј, неки Тро- 
јанци који су умакли Ахејцима стигну чамцима до Сицилије и, 
населивши се као суседи Сиканаца, добију сви заједно назив: Елимеј- 
ци", а градови су им Ерикс и Егеста. Заједно са њима населе се и неки 
Фокејци који су у онодоба, враћајући се из Троје, били буром однесени 
до Либије, а из ове на Сицилију. Што се тиче Сикулаца“, они су прешли 


1 Са Тукидидовим речима слаже се и Плутарх, који прича да је мноштво Атињана седела по 
палестрама и на песку цртало мапу Сицилије и њен положај према Либији и Картагини 
(Алкибијад, 17). 

2 Киклопи су, по легенди, једноски синови џинова, ковачи и градитељи огромних (,,киклоп- 
ских") зидова. Њихови синови су живели на Сицилији. Одисеј се на својим лутањима сусрео и 
са киклопима и ослепео једног од њих, Полифема (Одисеја, 1Х). | 

3 Лестригонци су дивље, људождерско племе које је, по легенди, живело на северозападу Сицилије. 

Одисеј је и до њих стигао и једва се спасао, изгубивши неколико другова (Одисеја, Х). 

Сикани су најстарије становништво на острву Сицилији. Не зна се сигурно одакле су дошли и 

када су се населили на Сицилији. 

Лигури су племе које је живело између река Роне и данашње Ђенове. Оматра се да су пореклом 

из Африке одакле су се постепено преселили, задржавајући с> извесно време у Шпанији 

(Иберији). Ту тезу поткрепљује и овај Гукидидов податак. Не зна оз која је то река Сикан. 

Назив Тринакрија значи „с три врха“ и одговара облику Сицилије. | 

Елимејци су племе, можда иберског порекла, које је становало на северозападу Сицилије. 

Овај податак о преласку Сикулаца из Италије сматра се поузданим, између осталог и зато 

шта је на југу Италије занста живело у старије време истоимено племе. 


л ь 

из Италије на Сицилију, јер су тамо, наиме, становали, вероватно 
бежећи испред Опикана — као што се и прича — на сплавовима, 
чекајући на тренутак да се ветар стиша у морском теснацу. А могуће 
је да су допловили и на неки други начин. Још и сада постоје у Италији 
Сикулци, а Италија, је била тако названа по некаквом сикулском 
краљу Италу, који!" је носио то име. Пошто су, дакле, стигли на 
Сицилију са огромном војском и пошто су Сиканце победили у бици, 
потиснули их према јужном и западном делу острва, дошло је до тога 
да се острво почело називати Сицилија уместо Сиканија. Када су 
прешли преко, населили су се, те су у своме поседу држали најбоље 
крајеве земље, скоро три стотине година пре доласка Хелена на 
Сущилију.!! Па још и сада држе средишњи и северни део острва. И 
Феничани такође имају насеља широм Сицилије, на свим узвишицама 
дуж морске обале, које су учврстили бедемима, а поседују и при- 
брежна острва ради трговине са Сикулцима. Међутим, када суи 
Елимејци, у великом броју, почели да долазе преко мора, Феничани, 
напустивши највећи део ових места, населе се заједно са овима у 
близини Елимејаца у Мотији, Солонету и Панорму – пошто су се 
уздапи у савез са Елимејцима, а и зато што је одатле најмање 
растојање између Картагине!“ и Сицилије. То су, дакле, били Варвари 
и тако су се они настанили на Сицилији. 

3. Од Хелена први су допловили Халкиђани, са Еубеје, који су се 
населили на Наксу, а оснивач је био Туклес.'? Они су поставили 
жртвеник Аполона Архегета, који сада стоји изван града и на коме 
изасланици на светковинама приносе жртве пре него што отплове са 
Сицилије. Сиракузу је основао следеће године Архија, један од 
Хераклида из Коринта, који прво истера Сикулце са острва “ на коме 
лежи унутрашњи део града, који више није опкољен водом. Касније 
је једним бедемом са овим делом био повезан и спољашњи део града 
и насељен огромним бројем становника. А Туклес и Халкиђани, 
кренувши из Нокса, пет година по оснивању Сиракузе, пошто у рату 
истераше Сикуле, основаше Леонтину, а затим и Катану. Катањани, 
међутим, за свога оснивача узму Еуарха. 

4. Отприлике у то исто време стигне и Ламис, водећи на Сицилију 
једну колонију из Мегаре, и преко реке Пентакије насели једно место 
по имену Тротил. Касније, међутим, он је неко време становао заједно 


У Опикани су племе из средње Италије. познатије под именом Оски. 

10 О Италу, претлостављеном краљу Сикула у Италији. немамо сигурних података. По ј Једној 
традицији, он је био отац Сикула и ИРАЗИ Роме, по којој је Рим и добио име (Рома). У 
Вергилијеком спу „Енсида“, Итал се једноставно назива владарем из старог доба. 

П Грци су почели да оснивају своја насеља на Сицилији у 8. веску прен. е. 

12 Картагина (близу дан. Туниса) је феничка колонија, основана у 8. веку прен. е, 

15 О оснивању Накса, 735. г. пре н. е. уп. нап. 17. у 1У књ. 

14 Острвце сс звала Ортигија: ано је касније спојено са копном и штитило је прилиз сиракушкој 
луци. 

са Халкиђанима у Леонтини, али мало иза тога буде од Леонтињана 
истеран и пошто изврши колонизацију Тапса,? умре. Међутим, ње- 
гови следбеници буду избачени из Тапса и, пошто им сикулски краљ 
Хиблон додели један део земље и тамо их доведе, Мегарани населе 
место које добије име Мегара Хибла."" И пошто су ту становали две 
стотине четрдесет пет година, истера их из града и тога краја сира- 
кушки тиранин Гелон. Али још пре него што су били истерани – чак 
сто година пре него што су се ту и населили – они су основали 
Селинунт,’ пославши тамо Памила који је дошао из завичајног града 
Мегаре и придружио се колонизацији. Четрдесет пете године после 
оснивања Сиракузе, Антифем са Рода и Бутим са Крита, који су 
заједнички предводили исељенике, оснују Гелу.“ А име је град добио 
по реци Гели, док се оно место где се сада налази Акропољ, и које 
је прво било утврђено зидом, звало Линдији. А и закони које су добили 
били су дорски. Готово сто осамдесет година после своје колониза- 
ције Гељани су основали град Акрагант,“ а назвали су га по реци 
Акраганту, узевши као оснивача Аристоноја и Пистилона, док су 
државно уређење добили по узору на становнике Геле. Занклу“' су 
у почетку основали гусари који су дошли из Киме, града у Халкидској 
Опикији, али касније дође из Халкиде и остале Еубеје велики број 
насељеника те су са овима поделили земљу. Оснивачи града били су 
Периерес и Кратеменес, први из Киме, а других из Халкиде, а његово 
име било је прво Занкла, како су га назвали Сикулци, пошто место 
има облик српа (а срп Сикулци називају „занклон“). Касније ове 
насељенике истерају Самљани и други Јонци који су бежећи од 
Персијанаца?! бродовима пристали на Сицилију. Међутим, кратко 
време после тога Самљане истера Анаксилас, тиранин из Региона, 
који то место насели разнородним становништвом а његов назив 
промени у Месена, према имену своје старе постојбине. 

5; Химеру“ су из Занкле колонизирали Еуклид, Сим и Сакон. У 
колонију дођу и многобројни Халкиђани а с њима заједно населе се 
и бегунци из Сиракузе, поражени у грађанском рату – они који су 
носили назив Милетида. Језик им је био мешавина халкидског ~ и 
дорског али је преовладало халкидско државно уређење. Акру и 


15 Тапс је град на истоименом полуострву на Сицилији. 

16 Хиблејска Мегара, такође на источној обали Сицилије, основана је 728. г. прен. е. 

17 Селинунт је основан 628. г. пре н. е., на југозападу острва, и то је најзападнија грчка колонија 
на Сицилији. 

18 Гела, на јужној абали Сицилије, основана је по традицији 688. год. пре н. е. 

19 Акрагант (у римско доба Агригентум), град на јужној обали Сицилије, доживео је брз развој 
и постао други град по значају на овом острву. 

20 О Занкле – касније Месани – уп. нап. 2 у 1У књ. Ново становништво Анаксилас је довео око 
двеста година после њеног оснивања 715. г. пре н. с. 

2! После пропасти јонског устанка 594. г. многи становници су избегли на запад. 

22 Химера, једини грчки град на северу Сицилије, основан је 648. г. и живео је око двеста година, 

23 Језик је, значи, био мешавина атичко-јокског и дорског дијалекта. 

Какмену населили су Сиракужани – Акру седамдесет година после 
Спракузе – док су Касмену основали око двадесет година после 
Акра Камарину прво колонизују Сиракужани, тачно сто тридесет 
пет година после оснивања Сиракузе. Њени су оснивачи били Даскон 
и Менекол. Али Камарињани буду истерани од Сиракужана у једном 
рату који је настао из неке побуне; а извесно време после тога, 
Хипократ, тиранин из Геле, пошто је добио територију Камарине као 
откуп за неке сиракушке ратне заробљенике, постане и сам оснивач 
ипоново насели Камарину, која буде опет расељена од стране Гелона, 
али је Гељани и по трећи пут колонизују. 

6. Таква су била хеленска и варварска племена која су насељавала 
Сицилију, и на тако једно велико острво Атињани су кренули у рат. 
Ако хоћемо да дамо прави узрок, они су желели да завладају целим 
острвом, али су истовремено хтели да имају згодан изговор: да долазе 
у помоћ својим саплеменицима и старим савезницима. Међутим, били 
су подстакнути највише посланицима из Егесте> који су били при- 
сутни и који су им се с највећом упорношћу обраћали за помоћ. Јер, 
пошто су ови били суседи са Селинунћанима, уплели су се у рат око 
некаквих прописа у погледу склапања брака и око неке спорне 
територије. А Селинунћани, пошто доведу као савезнике Сира- 
кужане, потисну их у рату и на копну и на мору. И Егештани, 
подсећајући Атињане на њихов савез који су за време Лахеса и ранијег 
рата закључили са Леонтином, затраже од њих да им пошаљу у помоћ 
бродове. Говорили су и многе друге ствари, али главно је било 
следеће: ако Сиракужани после истеривања Леонтињана остану 
некажњени, и ако – пошто униште преостале атинске савезнике – 
стекну власт над целом Сицилијом, постоји опасност да једнога дана, 
са огромном војном силом, као Дорци Дорцима, по племенском 
сродству, а и као колонисти Пелопонежана који су их отпослали, не 
дођу у помоћ и сви заједно не сруше атинску власт. Отуда би било 
паметно да се са савезницима који су још преостали супротставе 
Сиракужанима, поготово што ће им они прибавити новчана средства 
довољна за вођење рата. Пошто су Атињани у својим скупштинама 
више пута слушали ове разлоге Егештана, као и оних који су их 
подржавали, они испитају да ли новац заиста постоји – како они то 
веле, у државној благајни и у храмовима – и истовремено утврде како 
стоје ствари у погледу рата са Селинунтом. 

7. И тако атински изасланици буду послати на Сицилију. Међу- 
тим, Лакедемонци и њихови савезници – осим Коринћана ~ још те 


24 Оба ова града. Акра и Казмена – на југу Сицилије – нису играла значајнију улогу у историји 
овог острва. 

25 Егеста одн. Сегеста је град на северозападу Сицилије, чије је становништво – по традицији – 
тројанског порекла, хеленизовано тек у 5. веку. Егеста је била на страни Атињана при првом 
походу на Сицилију, 427—424. 

исте зиме, заративши на аргивску земљу опустоше један део и однесу 
нешто жита на запрежним колима која су собом довели, док у Орнеји 
населе аргивске избеглице. Пошто им од остале војске оставе мањи 
број одреда и пошто начине један привремени споразум са одредбом: 
да Орнејци и Аргивци једни другима не пустоше земљу, они се са 
остатком војске врате кући. Кратко време иза тога, када стигну 
Атињани са тридесет лађа и шест стотина хоплита, Аргивци заједно 
са Атињанима изађу са целокупном војном силом и у року од једног 
јединог дана изврше опсаду Орнејаца. Међутим, док је војска лого- 
ровала на извесној удаљености, одреди који су се налазили у Орнеји 
побегну под окриљем ноћи. Када следећег дана Аргивци за то сазнају, 
они разруше Орнеју до темеља и повуку се; а касније се и Атињани 
са својим бродовима врате кући. Атињани, такође, пошаљу морским 
путем и у Метимну (град на граници Македоније) своју коњицу као 
и македонске избеглице који су били са њима и опустоше Пердикину 
земљу. А Лакедемонци, који су послали људе на трачки Халкидик да 
са Атињанима остваре споразум о примирју (који би се имао обнав- 
љати сваких десет дана) нареде овима да се у рату придруже Пердики; 
али, они нису били вољни да то учине. И сврши се зима, а заврши се 
и шеснаеста година рата који је описао Тукидид. 

8. Почетком следеће године“ чим је настало пролеће, атински 
изасланици врате се са Сицилије а са њима и Егештани, носећи собом 
шездесет таланата некованог сребра, месечни трошак за шездесет 
бродова које су намеравали да траже од Атињана. А Атињани сазову 
скупштину и, пошто су од егештанских и својих посланика чули и 
неке друге занимљиве али не и истините приче – као и то да велике 
количине новца тобоже стоје спремне по храмовима и у државној 
ризници – изгласају да се пошаље шездесет бродова на Сицилију, под 
врховним заповедништвом Алкибијада, сина Клинијиног, Никије, 
сина Никератовог и Ламаха, сина Ксенофановог, да помогну Егешта- 
нима против Селинунћана и да заједно обнове Леонтину – уколико 
би имали успеха у рату и да уреде и друге ствари на Сицилији, онако 
како мисле да би за Атињане било најбоље. Пети дан после тога 
поново је одржана скупштина да одлучи како би се најбрже опремила 
флота и да изгласа – уколико би стратезима још нешто устребало 
за експедицију. А Никија, који је против своје воље био изабран за 
заповедника, сматрајући да град није донео правилну одлуку, него је, 
под једним слабим али згодним изговором, кренуо на велики подухват 
– да се дочепа целе Сицилије – изађе пред скупштину, са намером да 
се предлог одбаци и почне овако саветовати Атињане: 


"26 То је била 415. год. прен. е. 

9. „Ова скупштина састала се већ ради ратних припрема: да 
одлучи на који начин треба извршити наш поход на Сицилију. А мени 
се, опет чини да и о самом походу треба размислити: да ли је уопште 
боље и слати флоту, и да ли треба да се ми после једног тако кратког 
саветовања о тако важним стварима – слушајући неке туђинце – 
упуштамо у рат, који се нас не тиче. Па и ако је мени лично услед 
такве једне одлуке допала велика част, и ако ја и за свој живот 
страхујем мање од других, ипак сматрам да је исто тако добар и онај 
грађанин, који се и за свој живот и за своју имовину унапред брине. 
А тај би, већ ради самога себе, највише желео да и оно што спада у 
област државе успешно напредује. Али ја ни раније нисам – зато што 
сам обнашао почасти више од других – говорио нешто што би било 
против мога убеђења, а нећу то ни сада чинити, него ћу рећи оно што 
мислим да је најбоље. Међутим, против оваквог вашег расположења 
биле би немоћне моје речи ако бих вас и опоменуо да чувате оно што 
имате, и да не доводите у опасност оно што сте већ стекли, ради онога 
што је непознато и што припада будућности. А ја ћу вам доказати да 
нити је умесна ваша журба, нити је лако доћи до онога за чим ви 
тежите. 

10. И ја вам, заиста тврдим, да ви желите да отпловите, остав- 
љајући за собом многобројне непријатеље, а да и друге овде навучете 
на себе. И да можда сматрате да вам уговори које сте склопили 
пружају неку сигурност. Уговори, који су то, само док мирујете, биће 
уговори само по имену (јер тако су средили те ствари неки овдашњи 
људи а и неки наши непријатељи). Међутим, ако са главнином војске 
претрпите пораз, наши непријатељи брзо ће нас напасти, јер су 
споразум склопили притиснути несрећом и нуждом и у положају који 
је био срамнији од нашег, а затим и сам споразум као такав садржи 
и доста противуречности. Има, међутим, и таквих држава које све до 
сада нису прихватиле овај уговор и то су баш оне које не спадају у 
најслабије. Напротив, једне су са нама у отвореном рату, а друге се 
– само зато што се Лакедемонци још увек држе мирно — и саме 
уздржавају од рата, склапајући споразум у трајању од десет дана. Али 
ће, вероватно, и они, ако нађу да смо подељени – а ми се журимо да 
то сада и учинимо – напасти на нас, заједно са Сикулима, из све снаге; 
а и до сада су поклањали велику пажњу покушајима да их придобију 
за савезнике. И зато треба о свему да размислимо и да одлучимо: да 
ли ћемо, са државом која лебди у неизвесности, да тежимо за проши- 
рењем наше власти пре него што учврстимо оно што имамо, гледајући 
Халкиђане из Тракије како су још пре више година устали против 
наси како су још увек ван нашега домашаја; док нам остали, раширени 
по свима тачкама копна, показују сумњиву послушност. А ми, пошто 
су нам савезници Егештани – којим је тобоже учињена неправда – 

морамо хитно да им кренемо у помоћ, док стално одлажемо са 
кажњавањем оних чији нам устанак већ дуже времена наноси штету. 

11. Међутим, ако ове покоримо, могли бисмо их држати у својој 
власти. А Сицилијанцима, ако их чак и савладамо, тешко да бисмо 
могли владати са тако велике удаљености и код толиког њиховог 
мноштва. Лудост је ићи на оне које нећеш држати у својим рукама, 
уколико си и однео победу и ако у случају неуспеха не остаје оно 
исто стање које је постојало пре напада. Сикелиоти би, како се мени 
чини, и како ствари за сада стоје ~ били за нас мање опасни када би 
њима владали Сиракужани, чиме нас Егештани највише и плаше. Јер, 
сада, они би, за љубав Лакедемонаца, можда могли да нам се супрот- 
ставе; сваки град за себе; међутим, у овом другом случају, није 
вероватно да би једна велика држава ратовала против друге. Јер, без 
обзира на који би начин у друштву са Лакедемонцима они могли да 
нас лише наше власти – исто тако и Пелопонежани би могли да 
униште њихову власт. А што се тиче нас, ондашњи Хелени ће нас 
највише поштовати ако уопште тамо не будемо долазили. И онда, 
ако се, пошто покажемо своју силу, одмах затим вратимо својој кући 
(јер свима нам је познато да се највише дивимо ономе што је од нас 
највише удаљено и што најмање допушта проверу угледа који ужива). 
Међутим, ако претрпимо какав пораз, они ће нас брзо презрети и, 
заједно са нашим овдашњим непријатељима, на нас напасти. Исто 
тако, као што и ви, Атињани, сада осећате презир према Лакедемон- 
цима и њиховим савезницима, јер сте их, мимо очекивања, савладали; 
и у поређењу са вашим страхом у почетку, ви их сада презирете, па 
се чак спремате да нападнете и на Сицилију. Али не треба да се 
осећате сувише охоли због несреће ваших противника, него да 
осетите поуздање само онда ако сте савладали њихову ћуд. А Лаке- 
демонци, због своје срамоте, и не помишљају на што друго, него да 
гледају, још и сада, како би нас, ако узмогну, покорили да тако 
избришу своју срамоту; утолико више што су се тако дуго времена 
старали да сачувају највећи углед због своје храбрости. И зато, ако 
смо паметни, не ради се о томе да се ми раме уз раме боримо на 
Сицилији заједно са Егештанима – једним варварским народом – већ 
да будним оком пазимо на једну државу која због својих олигархијских 
начела кује завере против нас. 

12. Треба да се сетимо да смо тек недавно одахнули од куге и 
рата, тако да смо се ојачали и у погледу новчаних средстава и у 
погледу људства. И право је да се сва та средства троше овде, а не 
ради неких бегунаца који нас моле за помоћ и којима иде у корист 
да вешто лажу и који својом слаткоречивошћу доводе своје ближње 
у опасност јер ће умети да, уколико постигну успех, не покажу дужну 
захвалност, а у случају неуспеха да заједно са собом повуку у пропаст 

и своје пријатеље. А ако овде постоји неко? ко би вас саветовао да 
испловите, одушевљен својим избором за команданта, водећи рачуна 
само о ономе што се тиче њега лично – а поготово ако је тај сувише 
млад за команду иако тежи да му се диве због узгајивања коња, а 
да због раскошног живота од свога заповедништва, очекује и неку 
корист – не дајте прилику таквоме човеку да се на рачун државе 
размеће, него будите уверени да такви људи штете заједници чаки 
онда када троше своју личну имовину; и да се ради о ствари која је 
од огромног значаја, а не о таквој о којој би неки младић могао да 
одлучује, и да је на брзину узима у своје руке. 

13. А ја се бојим баш од таквих младића, које гледам овде како 
седе и чекају на позив тога истога човека. И, насупрот томе, препо- 
ручујем старијим људима – ако неки седе поред таквог једног младића 
– да се не стиде да ће их сматрати кукавицом ако не гласају за рат, 
и да не жуде за оним што је недостижно — иако би можда тако и 
осећали – знајући да похлепа најмање доводи до успеха а разборитост 
много више. Напротив, ради своје отаџбине, над којом се надвила 
велика опасност, већа него икада раније, треба да дигнете руку против 
и да гласате: да Сикелиоти ~ указујући нам као и до сада своје 
поштовање – задржавају своје границе о којима се мора водити 
рачуна: Јонски залив, ако се плови дуж обале и Сицилијанско море 
– ако се плови по отвореној пучини. Оно што припада њима треба 
сами да уживају и да се међусобно слажу, а Егештанима, посебно, 
треба рећи: пошто су сами, без Атињана, започели рат са Селинунтом, 
нека га сами и заврше. А убудуће не треба стварати савезнике од 
оних које морамо помагати, када им лоше иде – као што је то наш 
обичај – и од којих нећемо добити помоћ, када сами будемо у невољи. 

14. А ти, председниче,° ако сматраш за своју дужност да се 
бринеш одржави и ако хоћеш да будеш добар грађанин, стави поново 
предлог на гласање и поново га постави пред Атињане. Па ако сеи 
бојиш да предмет поново изнесеш на гласање буди уверен: да се не 
може уписивати у кривицу ако се закон и прекорачи у присуству 
толиких сведока, и да ћеш, напротив, постати спаситељ државе која 
је донела погрешну одлуку, и да се добра управа састоји у томе да се 
држави што више користи и да јој се свесно не наноси штета.“ 

15. Тако је, дакле, говорио Никија. Међутим, Атињани су већи- 
ном – како је ко излазио на говорницу – саветовали народ да се крене 
у експедицију и да се гласање не поништава – док је неколицина 
говорника имала и супротно мишљење. Али најревноснији у подсти- 


27 Никија ту циља на Алкибијада. 

2 Алкибијад јс тада имао 35 година. 

29 Један од притана врши службу председника, 24 часа непрекидно, За то време он се налази у 
толосу са једном трећином притана, чува државни печат и архив и кључевс од храмова. 

цању на експедицију био је Алкибијад, син Клинијин, који је желео 
да се супротстави Никији, не само због неслагања у политичком и 
личном животу, већ и зато што га је ова) споменуо у намери да га 
оклевета, а највише због тога што је жудео да постане стратег и што 
се надао да ће покорити Сицилију и Картагину, па ако у том успе, да 
ће истовремено имати и личне користи: у новцу и популарности. И 
пошто је био веома цењен од стране својих суграђана, гајио је жеље 
веће од стварних могућности, држећи ергелу коња и излажући се 
осталим издацима. А тиме је, касније, највише и упропастио атинску 
државу. Јер, народне масе, уплашене великим неморалом у његовом 
личном животу и његовим намерама – које су се испољавале у свакој 
његовој појединој сплетки – постале су непријатељске према њему, 
као човеку који нагиње тиранији. Па, иако је у јавности веома 
успешно обављао послове који су се тицали рата, сви понаособ били 
су повређени његовим поступцима у приватном животу. И пошто су 
град препустили другим људима, они су га после кратког времена 
довели до пропасти. Тога пута, међутим, Алкибијад изађе напред и 
овако посаветова Атињане: 

16. „Атињани, мени приличи више него другима да вршим власт 
заповедника (принуђен сам да почнем одатле, пошто ме је Никија 
напао) а, истовремено, сматрам да сам је и заслужио. Јер, оне замерке 
због којих сам на лошем гласу, прославиле су и моје претке и мене, 
а мојој су отаџбини још и корист донеле. Хелени су се у почетку 
понадали да је наша држава већ исцрпљена ратом, али сјај мога 
учешћа на Олимпијској светковини навео их је да помисле да је њена 
снага и већа него што је. Ја сам довео седам тркачких кола, као 
ниједан приватни грађанин пре тога, и добио прву, другу и четврту 
награду, а приправио сам и све остало тако да буде достојно моје 
победе. По обичају, такви подвизи значе част, а из онога што је 
учињено истовремено се наслућује и моћ. Исто тако и све оне 
хорегије“" у граду и остало чиме сам се прославио, природно, изазива 
завист код мојих суграђана, али код странаца ствара утисак моћи. И 
није то нека узалудна лудост, кад неко својим личним новцем користи 
не само себи него и своме граду. Нити је без основа да неко, ко много 
држи до себе, неће да буде једнак са другима, јер и онај коме лоше 
иде не може да нађе некога да подједнако учествује у његовој несрећи. 
Али као што нас људи и не ословљавају кад нам лоше иде у животу, 
тако и онај који је презрен од људи који су успели мора то и да подноси 
– или да свима дели равном мером па да то онда тражи и за узврат. 
Ја, међутим, знам да су неки људи таквога кова – који су се у животу 


У) Хорегија је једна од јавних служби (литургија) које су вршили богати атински грађани. Хорег 
је о свом трошку опремао хор за драмску представу, налазио хоровођу који је увежбавао хор, 
плаћао костиме, музичку пратњу и др. 

истицали својим угледом – били заиста омражени, и то највише међу 
онима који су им били равни, а затим и међу свима онима са којима 
су били савременици, остављајући потомцима да се хвалишу тобо- 
жњим сродством са истим тим људима, чак када оно и није постојало. 
И без обзира којој отаџбини припадали ови људи, она се њима дичи, 
али не као туђинцима и грешницима него као својим најрођенијима 
и људима који су учинили славне подвиге. И пошто сам жудео за 
оваквим делима, и због тога био на лошем гласу по своме приватном 
животу, погледајте да ли сам своју јавну делатност обављао горе од 
других. Повезујући са вама најмоћније државе Пелопонеза – без 
велике опасности по васа и без трошка – принудио сам Лакедемонце 
да код Мантинеје! само у једном дану, ставе све на коцку. Из тога 
је, додуше, произашла њихова победа у бици, али још и сада нема у 
њих оне непоколебљиве смелости. 
17. Тако је моја младост и моја тобожња урођена лудост водила 
умесне преговоре са војном силом Пелопонежана, а моја страсна 
воља улила је поверење и убедила их. Па и сада немојте се плашити, 
док сам још увек у цвету младости, и док Никију – како изгледа – 
прати срећа – да се користите услугама и једнога и другога. И немојте 
мењати своје мишљење о експедицији на Сицилију као да се ради о 
походу против некакве велике силе. Јер су то градови пренатрпани 
људством, са руљама разноврсног становништва, и у њима се лако 
догађају промене и увођења у списак грађана. И због тога ниједан 
грађанин није опремљен као што би био када би се радило о његовој 
отаџбини: ни оружјем за личну одбрану, нити трајним оруђем за 
обраду земље. Иако се неко надао да може нешто добити од заједнице 
убеђивањем или побуном, он у томе и успева очекујући да се, уколико 
му то не пође за руком, насели у каквој другој земљи. И није вероватно 
да би таква једна гомила једнодушно слушала одлуку, нити да би 
заједнички кренула на неке подвиге, него ће брзо прићи на нашу 
страну, ако јој се било шта, од онога што им се каже, допало, поготово 
ако се налази у стању побуне, као што смо обавештени. А ни хоплита 
немају онолико колико се хвалишу; нити се чини да су и остали 
Хелени онако многобројни као што сваки од њих наводи. Напротив, 
Хелада која се у великој мери преварила у своме процењивању броја 
хоплита и у овом рату се са муком снабдевала хоплитима, онолико 
колико јој је било потребно. Такве су, дакле, прилике тамо на 
Сицилији, судећи по ономе што сам из причања дознао. Све ће бити 
још и много лакше (јер ћемо имати и многобројне Варваре који ће 
из мржње према Сиракужанима, заједно са нама, на њих навалити). 
А и овдашње прилике неће представљати препреку уколико ви 
правилно одлучите. И наши су очеви имали за противнике ове исте 
људе, које бисте ви – како ови кажу – оставили иза себе, ако будете 


31 О битки код Мантинеје уп. У, 66–74. 

кренули у експедицију – а поред тога имали су још и Персијанце као 
непријатеље, па су ипак освојили царство, а нису били јаки ни у чем 
другом, сем у надмоћности своје флоте. А што се тиче садашњег 
тренутка, Пелопонежани нису још никада имали тако мало изгледа 
против нас. А чак и када би се одлучили да упадну у нашу земљу – 
они би били способни да то учине и у случају да ми не отпловимо – 
нашој флоти не би могли нанети никакву штету. Јер, и она флота 
која би преостала могла би се са њиховом мерити. 

18. Имамо ли, дакле, икаквог оправдања за наше оклевање или 
изговора за наше савезнике зато што им не долазимо у помоћ? А 
њима треба помоћи, јер смо се ми заклели да ћемо то учинити, а не 
да се изговарамо тиме да они нама нису помагали. Ми их нисмо 
изабрали за савезнике да би нам овде помогли, већ да би, узнемира- 
вајући наше тамошње непријатеље, спречили да они на нас овамо не 
крену. Ми смо тако и стекли власт ~ као и сви други који владају – 
што смо увек ревносно долазили у помоћ и варварима и Хеленима, 
кад год би нас они позивали. А када бисмо сви мировали, или по 
племенској припадности одлучивали којима треба помоћи, слабо 
бисмо ми проширили нашу државу; штавише дошли бисмо у опасност 
да и њу саму изгубимо. Јер, против онога ко је надмоћан треба се 
борити не само када напада, него предузети унапред мере да тај 
никако и не крене у напад. А ми не можемо по својој вољи одредити 
докле бисмо желели да проширимо нашу империју, већ је неопходно 
– пошто смо већ дошли у такав положај – да против једних плетемо 
интриге а да друге не пуштамо да се извуку испод наше власти. Нама 
самима прети опасност да потпаднемо под друге, уколико не бисмо 
сами владали другима. Јер ви не треба да посматрате мирољубиву 
политику са истог гледишта као и остале државе, уколико не мислите 
да промените своје ставове и да се прилагодите њиховима. 

Процењујући, дакле, да ћемо нашу моћ још више увећати ако 
пођемо онамо, хајде да остваримо ову експедицију и да тако понизимо 
надменост Пелопонежана, што ћемо постићи ако јасно покажемо да, 
не осврћући се на садашњи мир, пловимо и на саму Сицилију. И да 
на тај начин или загосподаримо целом Хеладом, што ће нам веро- 
ватно поћи за руком ако тамошње Хелене себи прикључимо; или да 
нанесемо штету Сиракужанима, што ће донети користи и нама и 
нашим савезницима. А што се тиче безбедности и задржавања – 
уколико се одлучимо да останемо на Сицилији – или повратка натраг, 
наша флота ће нам то омогућити. Јер ћемо ми бити господари мора 
и свих Сицилијанаца. И нека вас не одвраћа од вашега циља неутрал- 
ност Никијиног говора или његово супротстављање млађих и стари- 
јих; нека по реду који је код нас уобичајен – као што су то чинили и 
наши очеви — млађи већају заједно са старијима, те да и данас 
покушате да уздигнете нашу државу. И сматрајте да младост и 

старост не могу учинити ништа једно без другога и да највећа снага 
настаје када се помеша оно што је слабо, осредње и потпуно саврше- 
но. И да ће се држава која мирује – као и све остало – истрошити 
сама од себе и да ће застарети сва њена умећа. Међутим, ако се 
непрестано налази у борби, пропириће своје искуство и стећи ће 
навику да се брани више на делу него на речима. Укратко, сматрам 
да ће држава која је навикла на предузимљивост бити врло брзо 
уништена ако се промени и постане неактивна ида најсигурније живе 
они људи чија је политичка активност најмање у опреци са постојећим 
законима и обичајима, па и онда када ови нису баш најбољи.“ 

19. Тако је, дакле, рекао Алкибијад. А слушајући њега, као и 
егештанске и леонитске избеглице које су изашле пред скупштину и 
молиле и преклињале народ за помоћ, подсећајући на дате заклетве, 
Атињани су више него икад били одушевљени за ратни поход. А 
Никија, видећи да их истим разлозима неће више моћи одвратити, 
али да би могао променити њихово мишљење ако би истакао сву 
обимност наоружања које би им наметнуо, изађе пред скупштину и 
овако рече: 

20. „Пошто видим да сте сасвим навалили да ратујете, волео бих 
да буде онако како ми желимо. А што се тиче садашње ситуације ја 
ћу вам образложити своје мишљење. Градови које намеравамо да 
нападнемо ~ као што и ми је по чувењу познато — велики су и 
независни једни од других, а не траже ни неку промену коју би човек 
радо прихватио ако би хтео из присилног ропства да пређе у неко 
подношљивије стање. Они, међутим, не би били расположени да 
прихвате нашу власт уместо своје слободе; а и број им је велики за 
једно једино острво и већина је хеленског порекла; осим Накса и 
Катане, који ће – како се надам – бити на нашој страни због рођачких 
веза са Леонтином, постоји још седам других градова, опскрбљених 
наоружањем које је слично нашем. А исто су тако опремљени и они 
градови против којих смо се углавном и упутили: Селинунт и Сира- 
куза. У њима је велики број хоплита, стрелаца и копљаника, много 
тријера и мноштво људи за попуњавање бродова посадом. Они 
поседују новчана средства која се делимично налазе у рукама поје- 
динаца, а делом у храмовима у Селинунту. А Сиракужанима их још 
од најдавнијих времена приносе и неки Варвари. Али оно у чему 
највише предњаче јесте то што имају бројну коњицу и што употреб- 
љавају домаће жито а не увезено. 

21. Против такве једне силе нама није довољна флота и без- 
начајна војска, него је потребно да заједно са нама на бродовима 
крене велики број пешака, уколико желимо да учинимо нешто што 
би било вредно наших намера – да не би били одсечени од копна 
мноштвом њихове коњице а поготово ако се државе, из страха, 
удруже; и ако нам неке од њих (осим Егесте) не би постале пријатељи 

и снабделе нас коњицом којом бисмо њихову бројну коњицу одбили. 
Била би срамота ако би нас приморали да се враћамо кући или да 
касније идемо по нове залихе, само зато што смо у почетку непро- 
мишљено донели одлуку. Ми морамо поћи одавде са одговарајућим 
наоружањем, свесни да треба да пловимо не само далеко од сопствене 
земље, већ на један поход који ће се водити под сасвим друкчијим 
околностима него када се ви крећете против каквог непријатеља као 
савезници неке ваше поданичке државе, где ће вам, са пријатељске 
територије, бити лако да се опскрбите кад год вам буде устребало 
неко додатно снабдевање. Напротив, бићете бачени у једну сасвим 
туђу земљу где у току зиме једном гласнику ни за четири месеца није 
лако доћи. 

22. Мислим да је потребно да поведемо велики број хоплита 
наших, савезничких и поданичких, па и неке са Пелопонеза, уколико 
бисмо могли да их наговоримо, или да их новцем придобијемо; а исто 
тако и многе стрелце и праћкаше да би се супротставили њиховој 
коњици. А морамо имати преимућство и у лађама да бисмо лакше 
допремили све оно што нам је потребно. Треба да понесемо у 
теретним бродовима овдашње жито: пшеницу и сушени јечам, а 
морамо повести и сразмеран број пекара који ће уз плату бити 
мобилисани из млинова, да би војска имала своје снабдевање у случају 
да се негде услед лошег времена задржимо. Јер ће војска бити велика 
и сваки је град неће моћи прихватити. А треба да припремимо и све 
остало, колико год нам то буде могуће и да се не ослањамо на друге 
~ али, пре свега, морамо одавде понети што више новца. А што се 
тиче оног новца који лежи код Егештана и за који се прича да тамо 
спремно стоји, сматрајте да је он углавном спреман само на речима. 

23. Ако ми, дакле, одемо одавде припремљени не само као њима 
равни – осим можда у погледу њихових борбених хоплитских једи- 
ница – него надмашујући их у сваком погледу, тешко да ћемо и у том 
случају бити способни да их савладамо и да сачувамо нашу војску. 
Треба да знате да ће се наши војници у граду на који бисмо кренули 
наћи међу туђинским и непријатељским људима чију земљу треба да 
заузму већ првог дана по искрцавању и да морају бити свесни да ће, 
уколико им то не успе, све око њих бити према њима непријатељски 
расположено. Бојим се тога и знам да морамо добро промислити, а 
још више бити срећне руке – што је тешко, будући да смо само обични 
смртници. Што се мене лично тиче, ја желим да кренем у пловидбу 
ослањајући се што мање на срећан случај, али, што се тиче војне 
спремности, желим да будем сигуран, колико год је то у људској моћи. 
Сматрам, заиста, да су ова упозорења најсигурнија за целу државу, и 
да представљају безбедност за нас који ћемо учествовати у походу. 
А ако неко друкчије мисли, команду препуштам њему.“ 

24. Толико рече Никија, мислећи да ће овим својим многобројним 
захтевима одвратити Атињане или ће, уколико буде приморан да 
ратује, кренути са флотом без икакве опасности. Међутим, ови, у 
својој жаркој жељи да пођу у експедицију, нису се дали одвратити 
тежином ратних припрема, него су још више наваљивали, тако да му 
се десило супротно од онога што је очекивао: учинило им се да их је 
добро саветовао а да ће сада и безбедност бити потпуна. И све 
подједнако обузме жудња за пловидбом: старије, или да покоре земљу 
на коју су пошли или – у сваком случају – да једна велика сила не 
претрпи неуспех; а млађи су чезнули за новим видицима и призорима 
и гајили лепе наде да ће се здрави и читави вратити кући. А велико 
мноштво народа и војске надало се да ће из постојеће ситуације не 
само извући новац у тадашњем тренутку, већ да ће проширити власт 
у једној области из које ће потећи непресушни извор за њихову плату. 
И тако због претераног одушевљења већине народа, ако је и било 
некога коме то и није било по вољи, тај се држао мирно, бојећи се 
да би могао изгледати непријатељ отаџбине, уколико би гласао 
против. 

25. На крају изађу неки Атињани и, обраћајући се Никији, рекоше 
да није потребно ни да се изговара нити да одгађа, него да одмах пред 
свима каже каква су му војна овлашћења Атињани изгласали, а он 
им са извесним устезањем, одговори да би више волео да се о томе 
натенане договори са својим колегама командантима. А, како се њему 
засад чини, морало би да се плови са најмање сто тријера, а требало 
би да буде и транспортних бродова, онолико колико се одреди и 
колико сами Атињани буду прибавили; а и других које на њихов 
захтев треба да пошаљу савезници, тако да у свему буде, не мање, од 
пет хиљада хоплита, атинских и савезничких – а, ако се буде могло, 
и више. А сразмерно томе мора бити спреман да крене и остали део 
оружане силе: стрелци из Атине и са Крита, праћкаши и све остало 
што се буде сматрало за потребно. 

26. Пошто то чују, Атињани одмах изгласају заповедницима пуна 
овлашћења да чине оно што сматрају да би за Атину било најбоље, 
како у погледу броја војника тако и у погледу целокупне експедиције. 
А после тога отпочну са припремама: слали су поруке савезницима 
и код куће вршили мобилизацију. Град се тек био опоравио од куге 
и непрекидног ратовања: велики број младића стасао је до пуне 
зрелости, а и новчана средства су се нагомилала благодарећи при- 
мирју, тако да су врло лако извршили све набавке. Атињани су, дакле, 
били заузети припремама. 

27. „ Међутим, у току једне ноћи буду оштећена лица готово свих 
херми?? у Атини (а то су у облику квадрата начињени камени стубови 


32 Херме су бисте Хермеса, бога трговине, путева и др. Херме су стога често и стајале на 
раскршћима, а на стубовима су били натписи који су показивали смер пута. 

који по локалном обичају стоје у предворјима приватних кућа или 
на посвећеним местима). Починиоце нико није видео, али су за 
њихово откривање биле предвиђене велике награде. Поред тога буде 
изгласано: уколико би неко од грађана, метека - или робова знао да 
је учињено какво било друго светогрђе нека то свако достави без 
икаквог страха. И ствар буде схваћена веома озбиљно. А сматрало 
се то лошим предзнаком за експедицију, и да се ради о једној завери 
у циљу преврата и рушења демократије. 

28. И тако неки метеци и слуге дојаве – иако не о хермама – о 
оштећењу других кипова који су се догодили раније, а учинили су их 
у шали младићи у пијаном стању, као и томе да су се из обести 
изводили мистеријски обреди по приватним кућама. А међу осталима 
оптуживали су и Алкибијада. Ове оптужбе дохвате они који су 
највише мрзели Алкибијада који им је био сметња да за себе осигурају 
најистакнутије место у народу и који су, мислећи да ће, ако њега 
истисну, постати први људи у граду, преувеличавали ствар и викали 
да се и код оштећења херма и код изругивања са мистеријама радило 
о рушењу демократије. Тако да нема ниједне ствари те врсте у којој 
он није суделовао — додајући као доказ и друге случајеве његовог 
недемократског и неморалног понашања. 

29. У таквим околностима он се бранио против достава и био је 
спреман да се пре него што отплови подвргне суђењу о томе да ли 
је било шта од свега тога учинио; па ако је крив због нечега да плати 
казну, а ако буде ослобођен да задржи команду (јер и припреме су 
већ биле приведене крају). И он их је преклињао да у његовом 
одсуству не прихватају клевете против њега већ да га одмах убију, 
акоје крив; и да не би било најпаметније да га под толиким оптужбама 
пошаљу на челу толике војске пре него што реше случај. Међутим, 
– бојећи се да би војска могла бити на његовој страни ако би био 
одмах изведен пред суд, и да би народ могао бити благ према њему 
пошто му је био наклоњен, јер су његовом заслугом Аргивци и један 
део Мантинејаца узели учешћа у ратном походу – његови непријате- 
љи су се трудили да одгоде суђење, подмићујући остале говорнике 
који су упорно почели захтевати да он мора да плови и да не одгађа 
полазак експедиције, већ треба да се врати натраг и да се одређеног 
дана подвргне суђењу — желећи да оптужба буде што тежа. А 
изгледало је да би се то могло лакше постићи у његовом одсуству, а 
онда да га поново доведу кући и изведу на суд. И тако буде одлучено 
да Алкибијад отплови. 





33 Метеци су слабодни људи, страног порекла, који су стално настањени у Атини где су живели 
углавном од трговине и заната. Они су плаћали годишњи порез и учествовали у рату; нису 
могли склапати брак са атинским грађанима, нити поседовати земљу, осим у изузетним 
случајевима. 

30. После тога, када је већ настала средина лета,“ догодио се и 
поход на Сицилију. А већини савезника, а исто тако и теретним 
бродовима и чамцима као и осталој ратној спреми која је ишла заједно 
са њима, било је унапред заповеђено да се састану код Коркире, да 
би одатле сви скупа прешли Јонски залив све до рта Јапигије“. 
Међутим, сами Атињани и они савезници који су били присутни, сиђу 
одређенога дана у зору у Пиреј и почну да укрцавају људство у 
бродове с намером да се отисну на море. А заједно са њима сишла је 
и остала маса света, могло би се рећи: све што је било у граду – и 
грађани и странци. Домаће становништво дошло је да свако испрати 
своје: једни пријатеље, други рођаке, трећи синове. А дошли су 
истовремено и надајући се и јадикујући ~ надајући се да ће освојити 
сицилијску земљу, а јадикујући што можда никада више неће видети 
своје драге – свесни на какав их далек пут, из њихове рођене земље 
шаљу. И у самом том часу када је требало да се растану једни од 
других, под околностима које су биле пуне опасности, много су више 
били свесни свих страхота, него када су гласали за поход. Па ипак 
им је уливао храброст поглед на војну силу која је била присутна, 
због обиља свега што се могло очима сагледати. Међутим, странци 
и остала маса света дошли су да посматрају призор осећајући да се 
ради о потхвату знаменитом и невероватном. 

31. Јер, та прва флота која је пловила за Сицилију била је 
најраскошнија и најсјајнија флота која је до тада из једног града 
испловила, са чисто хеленским снагама. Додуше, по броју лађа и 
хоплита није била ништа мања ни флота која је ишла са Периклом 
на Епидаур или она која је са Хагноном нападала на Потидеју. У томе 
походу учествовало је четири хиљаде атинских хоплита, три стотине 
коњаника и стотину тријера, као и педесет тријера са Лезба и Хија, 
а поред тога и многобројни савезници. Али они су кретали на краћи 
пут, и опрема је била једноставнија. Међутим, пошто се ова експеди- 
ција спремала да буде дуготрајна, била је опремљена у исти мах свим 
оним што је било потребно, и за бродове и за пешадију. Флота је 
била изграђена великим издацима тријерарха и државе; држава је 
давала свакоме морнару по драхму на дан, и прибавила је шездесет 
празних брзих тријера и четрдесет транспортних лађа са најбољом 
посадом; а тријерарси су плаћали додатак транитима (веслачима 

горња три реда) поред онога што име је давала држава, а користили 
су и украсне фигуре на прамцу лађа и осталу веома скупоцену опрему. 
Свако се трудио из све снаге да превазиђе све остале и сјајним 
изгледом свога брода и његовом брзином. Пешадија је била одабрана 
са најбољих војних спискова, а постојало је и велико надметање међу 


34 Истраживачи су израчунали да је поход почео 5. јула 415. г. прен. е. 
35 Јапигија је јужни део Италије, од Тарента до рта Апулије. 

људством у погледу оружја и личне опреме, тако да је долазило и до 
међусобних надметања о томе шта је коме било стављено у дужност, 
па је све то више личино на неко разметање богатством и моћи пред 
осталим Хеленима, него на припрему за борбу против непријатеља. 
Јер, ако би неко узео у обзир све трошкове државе у јавном сектору 
као и приватне издатке оних који су узели учешћа у организацији 
похода, открио би да је огромна количина таланата била узета из 
града, а трошкови су били и све оно што је из града унапред било 
издато, и оно што је требало послати под командом оба заповедника; 
оно што је сваки појединац потрошио на своју личну опрему а 
тријерарси на бродове; оно што су тек намеравали и да потроше, 
поред онога што им је као плата припадало од сваке државе; све оно 
што је потребно као путни трошак, имајући у виду дуго ратовање и 
све оне потрепштине које неки војник или трговац ради размене носи 
на пут. Овај поход постао је чувен и због тога што је изазивао дивљење 
и својом смелошћу и сјајем своје појаве, као и надмоћношћу војске у 
поређењу са силом на коју су кретали, а и зато што је то била најдаља 
пловидба од завичаја и што је предузимана са великим надама у 
будућност, с обзиром на постојеће новчане изворе. 

32. Пошто је обављено укрцавање и пошто су најзад сместили 
све оно што су намеравали да собом понесу на пут, трубач да знак 
да се све утиша. И они, према обичају, изговоре молитве пре поласка 
на море, али не свака лађа понаособ него су сви заједно – и морнари 
и официри – кроз целу војску руководством једног гласника вршили 
либације, просипајући мешано вино из својих златних и сребрних 
пехара. А придружила се молитви и маса света са обале; грађани и 
сви остали присутни који су били пријатељски расположени према 
Атињанима. Када су отпевали пеан и излили жртве, навезу се на 
море; и бродови који су у почетку пловили у колони, један за другим, 
почели су да се утркују све до Егине. Атињани су се, наиме, трудили 
да стигну у Коркиру, где је била на окупу остала савезничка војска. 

А Сиракужанима је већ са многих страна било јављено о експе- 
дицији, али се у то дуго није уопште веровало. И када су у скупштини 
у том смислу почели и други држати говоре – једни верујући у поход 
атинске војске а други тврдећи супротно – изађе пред њих и Хермо- 
крат, син Хермонов, сматрајући да јасно зна све што се односи на ту 
ствар и рече храбрећи их овако: 

33. „Можда вам се чини да ја – као и остали који говоре о походу 
Атињана — износим невероватне ствари. Свестан сам да они који 
говоре или објављују оно што изгледа невероватно, не само да не 
уживају поверење, него их сматрају за лудаке. Али ја се нећу из страха 
повући када је држава у опасности, јер сам уверен да говорим, 
гледајући на ствари јасније од других, јер, баш на вас, који се томе 
тако чудите, кренули су Атињани са огромном војном силом: помор- 


аи а наивна а бррисе-а 7717171 


ском и копненом, узимајући као изговор савезништво са Егештанима 
и поновну колонизацију Леонтине; а у ствари, из похлепе за Сицили- 
јом, а пре свега за нашим градом; знајући да ће, ако се њега дочепају, 
лако доћи и до осталога. И пошто ће они брзо бити овде, гледајте на 
који бисте начин могли да им се најбоље одупрете – с обзиром на 
средства којима располажу – да не бисте били затечени у небудности 
зато што их потцењујете, и да целу ствар не занемарите зато што јој 
не поклањате довољно вере. А ако неко и поверује мојим речима 
нека се не плаши ни њихове храбрости ни силе. Јер, они неће моћи 
да нам нанесу више штете него што ће је сами претрпети, нити је за 
нас сасвим некорисно то што они долазе са тако великом војском, 
већ је то далеко боље с обзиром на остале Сицилце (пошто ће они 
из страха више желети да ратују заједно са нама). Па ако их најзад 
савладамо или их одбијемо тако да не обаве посао због кога су дошли 
– јер ја се не бојим да ће они и постићи оно чега су се подухватили 
– то ће за нас бити најсјајнији подвиг, који – што се мене тиче – има 
изгледа да успе. Јер, мали број ратних похода Хелена и Варвара је 
имао успеха, ако су се ови сувише далеко удаљавали од своје земље, 
пошто нису ни бројно већи од домородаца и градског становништва 
против којих ратују а невоља увек доводи до јединства). А ако услед 
несташице у снабдевању пропадну у туђој земљи, они ће свима којима 
су спремали пропаст оставити славно име, иако киривицу за ту 
пропаст треба приписати њима самима. Па и Атињани, када су 
Персијанци преко сваког очекивања пропали, постали су велики баш 
због тога што су Персијанци тобоже кренули против Атине. А 
вероватно је да ће се то исто и нама десити. 

34. Припремимо се, дакле, овде без икакве бојазни, али пошаљи- 
мо и Сикулима гласнике: па да са једнима још више савез учврстимо 
а да оддругих покушамо начинити пријатеље и савезнике. А пошаљи- 
мо и по осталој Сицилији гласнике да објаве да је опасност заједничка 
и исто тако и у Италију, да бисмо са њима склопили уговор о 
савезништву или да их спречимо да они не би примили Атињане. 
Чини ми се, исто тако, да би било најбоље ако бисмо послали гласнике 
и у Картагину. Јер, та им помисао није баш страна – штавише, увек 
су у страху да Атињани једном не крену против њиховог града; тако 
да би могли да нам брзо притекну у помоћ тајно или јавно на овај 
или онај начин, мислећи ако овде препусте ствари да иду својим током 
да и сами могу запасти у неугодан положај. Од свих данашњих држава 
они највише могу да учине само ако хоће, пошто су стекли огромне 
резерве злата и сребра што је повољно и за рат и за све остало. А 
пошаљимо гласнике и у Лакедемон и Коринт да од њих затражимо 
да овамо хитно упуте помоћ, а да код куће подстакну рат. А оно што 
је, по моме мишљењу, у садашњем тренутку најумесније – и што ћете 
ви, са вашом урођеном склоношћу према мирном животу по свој 

прилици најтеже прихватити ~ ипак ће бити изнесено. Ако ми, 
Сикелиоти, сви заједно или – ако то није могуће, бар већина која нам 
се буде придружила – допремимо сву флоту којом располажемо и са 
храном довољном за два месеца кренемо у сусрет Атињанима у 
Тарант и према рту Јапигији и јасно им дамо на знање да се битка, у 
почетку, неће водити за Сицилију, него претходно за њихов прелаз 
преко Јонског мора, ми ћемо их збунити и натерати да схвате да ми 
вршимо напад са пријатељске територије и као њени чувари (јер ће 
нас Тарант свакако прихватити), док они морају да превале пут преко 
широке морске пучине, са целокупном војном силом. А тешко је и 
одржати бродове у бојном поретку због дужине пловидбе. Међутим, 
приближавајући се споро и у малим формацијама, они ће представ- 
љати згодну мету за наш напад. Ако би они нападали олакшавајући 
терет са своје флоте, с брзим бродовима, сви заједно у збијеном 
поретку, служећи се веслима навалимо на њих онда када се уморе од 
веслања. А ако нам се учини да нито није згодно, постоји и могућност 
да се вратимо у Тарант. Атињани, ће се са малим залихама, пошавши 
на пут с намером да воде поморску битку, наћи у незгодном положају 
у пустој земљи. Па или ће остати и бити опсађени или ће бити 
обесхрабрени када, покушавајући да плове дуж обале, оставе иза себе 
остатак опреме а не буду сигурни да ли ће их градови прихватити 
или не. Тако сам ја – што се мене тиче – дошао до закључка да се 
они, пошто се уплаше, неће ни кретати из Коркире, него ће се, пошто 
се посаветују и послуже својим уходама, видећи колико нас има и на 
каквом се положају налазимо, анатерани игодишњим добом – повући 
у своје зимовнике, или ће, плашећи се непредвиђених обрта преки- 
нути пловидбу; а поготово – како чујем – што је њихов најспособнији 
војсковођа против своје воље преузео команду, те би био срећан ако 
би са наше стране приметио нешто што би могло да му послужи као 
изговор. А добро ми је познато да ће и о нама бити претераних вести. 
Мишљења људи поводе се према ономе што им се говори, док они 
који први крећу у напад, или бар стављају до знања непријатељу да 
ће се бранити, изазивају велики страх код противника који сматра да 
су ови дорасли опасности. А баш то би сада могло да се деси 
Атињанима. Јер они долазе против нас, надајући се да се нећемо 
бранити, презирући нас сасвим оправдано што се нисмо придружили 
Лакедемонцима – да би њих уништили. Али ако нас виде како смо 
храбри, преко сваког очекивања, они ће се више уплашити од овог 
ненаданог отпора него од стварне силе. 

Послушајте ме, дакле, у првом реду, предузимајући тај храбри 
корак. А ако нећете, онда, што је могуће брже, припремите све остало 
што је за рат потребно, а свима осталима ставите до знања да се 
презир према непријатељима најбоље доказује чврстином у бојном 
окршају, али да у садашњем тренутку, схватајући да су најбоље оне 

припреме које се врше под притиском страха, треба делати тако као 
да се ради о непосредној опасности. Јер, Атињани, сигурно иду на 
нас, и добро ми је познато да већ плове и тек што нису стигли.“ 

35. Тако је говорио Хермократ. А народ у Сиракузи био је 
међусобно у великој неслози. Једни су говорили да Атињани никако 
неће доћи и да није истина оно што се прича, а други су размишљали 
шта би могли да учине ако Атињани дођу, а да и сами, са своје стране, 
још више не претрпе. Остали су са великим подсмехом окретали 
ствари на шалу. Међутим, постојао је и известан број људи који су 
веровали Хермократу и који су страховали од будућих догађаја. Онда 
пред Скупштину изађе народни првак Атенагора, који је у народу 
уживао највећи углед и овако рече: 

36. „Што се тиче Атињана, сваки онај који не прижељкује да они 
буду толико луди да дођу овамо и нама падну шака ~ тај је или 
кукавица, или овој држави не жели добра. И не чудим се дрскости 
оних који све те гласине разносе и вас испуњавају страхом, него 
њиховој глупости ако мисле да их ми нисмо прозрели. Јер, они који 
се нечега боје у своме приватном животу, желе и град да доведу у 
панично стање, па да у општем страху побегну од свог сопственог. А 
и сада те гласине имају тај исти смисао: гласине које се не јављају 
без икаквог повода, него их измишљају људи који овде праве неку 
узбуну. А ви, ако се добро посаветујете, проценићете оно што изгледа 
највероватније, али не према ономе што проносе овакви људи, већ 
према томе како би, отприлике, поступили људи лукави и у свему 
вешти, какви су – по мојој оцени – Атињани. Јер је мало вероватно 
да би они оставили иза себе Пелопонежане а да тамо нису трајно 
окончали рат, и да би овамо дошли од своје воље да би водили један 

други, исто тако велики рат. А ја, међутим, мислим да су они сретни 
што ми, тако бројни и тако моћни, нисмо кренули на њих. 

37. Али ако би они заиста дошли – као што се прича – сматрам 
да би Сицилија била способнија од Пелопонежана да води борбу, 
пошто је у свему боље снабдевена и зато што је наш град сам по себи 
два пута јачи од ове војске која – како кажу – сада иде на нас. А био 
би много јачи и када би дошла војска два пута већа од нас. Познато 
ми је, наиме, да не воде собом коње, нити могу овде да их набаве – 
осим нешто мало од Егештана. А ни број њихових хоплита не може 
се мерити са нашим, пошто долазе на бродовима (јер је то велики 

подвиг, толики пут довде предузети чак и са бродовима који су 
растерећени). А и остала опрема која се мора осигурати против једног 
овако великог града, није баш незнатна. И ја својим мишљењем 
толико одступам од тих људи да ми се чини да би Атињани ~ чак и 
када би дошли са једним градом исто тако великим као Сиракуза и 
када би се сместили на нашим границама и отпочели рат – тешко 
могли да избегну да не буду потпуно уништени. Утолико пре што је 

цела Сицилија непријатељски расположена (јер Сицилија ће се ује- 
динити) и док се они буду налазили у логору који подигну одмах по 
изласку са бродова, наша коњица би их спречавала да се много 
удаљавају од својих шаторчића ради набавке најнеопходнијих намир- 
ница. Једном речи, сматрам да они неће ни ногом стати на наше тле. 
Толико је, по моме мишљењу, наша сила јача од њихове. 

38. Али, као што тврдим да су Атињани свесни свега тога, сигурно 
знам и то да ће се они добро чувати, а да овдашњи људи измишљају 
разне вести које не постоје нити су се догодиле. Ти људи желе оваквим 
гласинама, па и још погубнијим од ових – или отвореним деловањем 
– да унесу страх у народне масе и да сами загосподаре градом. А 
бојим се да им приликом таквих покушаја то и не пође за руком. Ми 
смо неспособни да се унапред чувамо, пре него што нас не снађе 
невоља и да онда када нам њихова намера поста јасна предузмемо 
одговарајуће мере. Због свега тога, наш град ретко кад живи у миру: 
побуне и борбе веома су честе у њему, не толико против непријатеља 
колико против града самог. А понекад долази и до тиранија и 
насилничких олигархија. И ако будете хтели да ме следите, трудићу 
се да нам се за нашега живота ниједна од ових ствари не догоди, 
уверавајући све вас који представљате већину народа да је потребно 
да се казне они који измишљају све те сплетке – и то не само у случају 
када их ухватимо на делу (јер је њих тешко ухватити) него и за све 
оно што би хтели да учине али не могу. А од непријатеља се треба 
бранити не само када су у питању његова дела, него и његове намере. 
Јер, онај који се унапред не чува, први страда. А што се тиче олигарха, 
једанпут ћу их укорити, другом приликом се од њих чувати, а каткада 
их и поучити. Чини ми се да бих их на тај начин најлакше могао 
одвратити од злих поступака. И заиста, питам се ја: шта заправо 
хоћете ви, млади људи? Да ли хоћете, већ сада, да преузмете власт? 
Али то се противи закону! А закон вас, међутим, држи ван власти, 
више зато што сте неподобни, него што би вас одбацивао када сте 
способни. Али ви нећете да се у својим правима изједначујете са 
масом. А зар би то било праведно да један исти народ нема и иста 
права. 

39. Неко ће можда приметити да демократска влада није ни мудра 
ни правична, и да су они који поседују иметак способни да најбоље 
управљају. А ја ћу прво рећи да назив демократија обухвата све, а 
олигархија само један део. И док су богати људи најбољи чувари свога 
новца, мудри људи су они који ће вам дати најбољи савет. А већина 
народа, пошто све саслуша, најбоље ће просудити да обе ове класе, 
подједнако – и појединачно и уопште – у истој мери учествују у 
правима, док олигархија дозвољава масама да учествују у опасности, 
а ако је у питању каква корист она не само да је лакома на већи део 
него све за себе граби и задржава. И то је баш оно што прижељкују 

моћници и млади људи. Међутим, у једној метрополи, то је тешко 
постићи. 

40. Па, ако још и сада – о ви, најнеразумнији од свих Хелена које 
познајем – не схватите да идете у сусрет злу, или сте највећи 
неваљалци, ако сте тога зла свесни а ипак у њега срљате, упркос 
свему, опаметите се или признајте кривицу и трудите се да доприне- 
сете напретку целокупне заједнице тако да то буде свима на корист, 
уверени да ће угледни грађанин учествовати у томе подједнако, па чак 
и више него народне масе. Међутим, ако донесете супротну одлуку, 
изложићете се опасности да све изгубите. И оставите се таквих 
гласина, свесни да имате посла са људима којима су познате ваше 
намере, али који их неће трпети. Па, чак ако и дођу Атињани – овај 
ће се град одбранити од њих на начин достојан себе. А ми имамо и 
команданте који ће се у томе побринути. А ако ниједна од ових прича 
није тачна – а ја мислим да није – овај град се неће уплашити због 
ваших гласина, нити ће бирајући вас за управљаче навлачити на себе 
добровољно јарам ропства, него ће судити о вашим речима, као да 
се ради о чињеницама. И неће, слушајући такве извештаје, допустити 
да буде лишен слободе коју сада ужива, него ће покушати да је сачува, 
предузимајући мере предострожности да би спречио ваше намере.“ 

41. Тако је, дакле, рекао Атенагора. А један од стратега устаде 
и пошто забрани да ико више изађе пред Скупштину, сам овако 
проговори о тадашњој ситуацији: „Није мудро ни када неки говор- 
ници износе клевете једни против других, нити је мудро да слушаоци 
то прихватају. А што се тиче вести које долазе овамо, треба више 
обратити пажњу како да се ми сви — сваки појединац и цео град – 
припремимо да би се од нападача што боље одбранили. А ако, 
међутим, од тога ништа не буде потребно, није никаква штета ако 
се наша заједница снабде и коњима и оружјем као и свима осталим 
стварима којима се један рат дичи, а надзор и бригу о свему томе 
преузећемо ми. Исто тако да се пошаљу гласници у градове или да извиде 
ситуацију, или ради чега другог што им се чини да би могло бити корисно. 
За један део ових припрема ми смо се већ постарали и сва наша запажања 
изнећемо пред вас.“ 

Пошто је стратег оволико рекао, Сиракужани се разиђу из 
Скупштине. 

42. Међутим, и сами Атињани и њихови савезници већ су се сви 
налазили у Коркири. А стратези прво изврше смотру војске и редослед 
којим ће се пристајати уз обалу и улогорити се. И пошто војску поделе 

у три дела, коцком доделе део сваком команданту, да не би – уколико 
би пловили заједно – дошло до оскудице у води и осталим намирницама, 
када буду пристајали уз обалу. А и иначе, да би и у осталим стварима 
било више реда и да би се њима лакше управљало ако би се ставили 
под команду појединих стратега, подељени у посебне одреде. После 

тога, пошаљу, претходно, три брода у Италију и на Сицилију да тамо 
сазнају који би их градови примили; и речено им је да се поново врате 
и да се са њима састану да би били обавештени пре него што наставе 
даље са пловидбом. 

43. После тога Атињани дигну сидра и пређу из Коркире на 
Сицилију, са војном силом која је, отприлике, била оваквог опсега: 
тријера је било укупно сто тридесет четири – као и две пентеконтере 
са Рода (међу њима било је сто атичких тријера, а од ових шездесет 
лађа брзица, док су остале биле за превоз војника; а остатак флоте 
био је опремљен од стране Хијана и осталих савезника). Хоплита је 
у свему било пет хиљада и стотину а од тога самих Атињана – са 
списка грађана – било је хиљаду и пет стотина и седам стотина тета“ 
који су служили као морнари на бродовима. А ратовали су заједно и 
остали савезници: на једној страни били су војници из поданичких 
држава, а на другој пет стотина Аргиваца и две стотине и педесет 
Мантинејаца и осталих плаћеника. Стрелаца је укупно било четири 
стотине и осамдесет (од тога су осамдесеторица били Крићани) и 
седам стотина праћкаша са Рода; сто и двадесет лако наоружаних 
мегарских изгнаника и Један транспорт коњице са тридесет коњани- 
ка. 

44. Таква је била првобитна оружана сила која је отпловила у 
рат. А на тридесет теретних бродова носили су собом све оно што 
им је било потребно за снабдевање, а исто тако и пекаре, каменоресце, 
дрводеље, као и справе потребне за подизање бедема. Пловило је и 
стотину чамаца који су, по заповести, морали да исплове заједно са 
теретним бродовима. Војску су, међутим, пратили и остали бродови 
и теретне лађе које су ишле добровољно, ради трговине. Све ово, 
тада, крене заједно из Коркире, преко Јонског залива. И када је 
целокупна војна сила стигла до рта Јапигије и до Таранта одакле су, 
како је који брод могао, пловили даље дуж италске обале. А неки 
градови нису хтели дозволити приступ ни на тржницу ни у уну- 
трашњост града, мада су им давали воду и приступ у луке (а Тарант 
и Локри чак ни то), све док нису стигли у Региј, крајњу тачку Италије. 
И ту се сада скупе, и то изван града – пошто их унутра нису примили 
– и улогоре се у кругу Артемидиног светилишта, где су им омогућили 
и куповину намирница. И пошто су привукли бродове уз обалу, 
одмарали су се. А са Регијцима ступе у преговоре, тражећи од њих 
да, као Халкиђани“', помогну Леонтињане, пошто су и ови такође 
Халкиђани. Али ови одговоре да неће ни са једнима ни са другима, 


36 Тести су атински грађани са најнижим цензом, испод 201 медимни годишње. По Солонавом 
закону имају само пасивно политичко право, али од средине 5, века врше практично све 
чиновничке функције. 

37 Регијје, наиме, халкидска колонија. 

него ће учинити оно што остали Италци одлуче. А Атињани почну 
разматрати који би начин био најбољи за решавање прилика на 
Сицилији. Истовремено су чекали да стигну из Егесте они бродови 
које су послали унапред, с намером да виде да ли је у погледу новца 
стварно онако како су гласници изјавили у Атини. 

45. У међувремену, Сиракужанима су са свих страна стизале 
сасвим поуздане вести да се у Регију налази атинска флота. На те 
вести они се почну веома озбиљно припремати и више нису сумњали. 
А Сикулима, свуда наоколо, пошаљу стражарске посаде, некима 
изасланике, а и у тврђаве у пограничним местима доведу војничке 
страже. Што се тиче припрема у самом граду, вршили су прегледе 
оружја и коња да виде да ли је све у добром стању. А предузимали 
су и остале мере, с обзиром да се рат брзо приближавао и тек што 
није избио. 

46. А она три брода – која су била унапред послата у Егесту, 
сретну се са Атињанима у Регију, јављајући да се остатак новца који 
су Егештани обећали не налази тамо, већ да се нашло само тридесет 
таланата. И стратеге обузме нерасположење зато што је од почетка 
све пошло наопако, и што Регијци нису хтели да ратују заједно са 
њима. А са овима су имали највише изгледа да постигну успех с 
обзиром да су били саплеменици Леонтињана, Атињанима увек 
пријатељски наклоњени. И док је Никија очекивао овакве вести од 
Егештана, за друга два стратега то је било нешто сасвим неочекивано. 
Међутим, Егештани су, онда када су атински изасланици први пут 
дошли да виде како стоје ствари са новцем, смислили ово лукавство: 
они су увели Атињане у храм Афродите у Ериксу и показали им 
заветне дарове, чаше и бокале, кадионице и већи број осталог 
прибора за јело који је, будући начињен од сребра, изгледао скупо- 
ценији, иако је имао малу новчану вредност. И пошто су приређивали 
приватне гозбе за посаде тријера, скупили су златне и сребрне пехаре 
не само из Егесте, него су их позајмљивали и из оближњих градова, 
како феничанских тако и хеленских, те их је свако износио на гозбе, 
као да припадају њему лично. И пошто се већина углавном служила 
истим посуђем и пошто је оно свуда раскошно изгледало, изазвало 
је велико дивљење код Атињана са тријера. Када су се вратили у 
Атину, разгласили су свуда како су видели велико благо. Тако су ови 
људи, који су и сами били обманути, убедили тада и остале, а касније, 
када се почело причати да блага у Егести нема, војници су их много 
кривили. Међутим, стратези почну да се саветују о насталој ситуацији. 

47. Са своје стране, Никија је заступао мишљење да са целом 
војском треба пловити у Селинунт, ради чега су, углавном, и били 

послати; па ако Егештани пошаљу новац за целу војску, они ће сходно 
томе донети одлуку. А ако не, они ће захтевати да им плате за 
издржавање шездесет бродова, колико су тражили, и задржавајући 

се тамо они ће силом или споразумно помирити Селинунћане и 
Егештане. Када то обаве, пловиће дуж осталих градова, и пошто 
докажу моћ атинске државе и покажу приврженост према својим 
пријатељима и савезницима, отпловиће кући – сем ако не би могли, 
на брзину и изненада, да помогну Леонтињанима или да придобију 
неки од осталих градова, тако да не доводе у опасност своју државу, 
трошећи своје сопствене новце. 

48. Алкибијад је, међутим, тврдио да не би требало да се срамно 
и не постигавши ништа врате натраг, пошто су кренули на море са 
толиком силом, већ да се пошаљу гласници свима градовима осим 
Селинунта и Сиракузе, да покушају да одврате Сикуле од Сиракужана 
и да од других начине пријатеље, да би их ови снабдевали храном и 
војском, али, пре свега, да покушају наговорити Месењане јер ови 
згодно леже на морском теснацу на самом прилазу Сицилији, па би 
ту могла бити лука и веома повољна полазна станица за војску. А 
пошто придобију градове и пошто буду знали уз чију ће помоћ 
ратовати, тада ће већ предузети напад на Сиракузу и Селинунт, 
уколико се овај не помири са Егештанима, и ако им Сиракуза не 
дозволи да поново населе Леонтињане. 

49. Ламах је, међутим, тврдио да треба пловити право на Сиракузу 
и што брже почети битку близу града, док су Сиракужани још 
неприпремљени и док су највише престрашени. Јер је свака војска у 
почетку најстрашнија. Али ако војска одуговлачи пре него што им 
изађе на очи, људи поново задобијају присебност и када је угледају 
они је више презиру него што је се боје. Међутим, ако навале 
изненада, док их непријатељи још увек очекују у страшној паници, 
имаће највише изгледа на победу, тако да ће у њих утерати страх у 
сваком погледу већ самом својом појавом (јер ће имсе у томе тренутку 
учинити бројно надмоћним) као и очекивањем онога што ће претрпе- 
ти, а највише непосредном опасношћу од битке. А биће много и људи 
који ће заостати на својим пољским имањима због тога што неће 
веровати у долазак Атињана. Док се они буду пресељавали у град, 
војсци неће недостајати намирница уколико се буде улогорила и 
господарила околином града. На тај начин и остали Сицилијанци 
биће много више расположени да приђу нама, а не да са њима склапају 
савезништво; и неће одуговлачити да би видели ко ће бити јачи. А 
рекао је да би требало да се врате натраг те да начине упориште за 
своју флоту и једну осматрачницу код Мегаре, пошто је ненастањена 
и није много удаљена од Сиракузе, ни морем ни копном. 

50. Иако је Ламах овако говорио, ипак је лично био ближи 
Алкибијадовом мишљењу. После тога Алкибијад својим бродом 
отплови у Месену и начини предлоге о склапању савезништва са 
Месењанима. Али пошто се они нису дали наговорити, већ му одврате 
да га у град додуше неће примити него ће му само дати на употребу 

једну тржницу изван града он отплови натраг у Региј. После тога 
стратези укрцају одмах људство у шездесет бродова – одабраних из 
целе флоте – и пошто узму намирнице, почну пловити дуж обале до 
Никса, оставивши у Регију осталу војску и једног од команданата. И, 
пошто, их становници Накса приме у град, они отплове даље у Катану. 
Али како Катањани нису хтели да их прихвате (јер је у Катани било 
и таквих људи који су пристајали уз Сиракужане), они се преселе у 
близину реке Терије и пошто ту преноће, отплове, сутрадан, према 
Сиракузи са свом осталом флотом, сврстаном у колони једна за 
другом, а десет бродова пошаљу унапред да плове у Велику луку и 
да осмотре да ли је пристигла каква флота спуштена у море и, пошто 
уплове у луку, преко гласника требало је да објаве са бродова да су 
Атињани дошли да поново населе Леонтињане на њихову земљу, због 
савезништва и сродничких веза. И да они Леонтињани који се налазе 
у Сиракузи могу без икакве бојазни да приђу Атињанима као својим 
пријатељима и добротворима. Пошто то објаве и разгледају гради 
луке као и околни предео, који је требало да буде упориште за нападе 
у рату – отплове натраг у Катану. 

51. Пошто је одржана скупштина, Катањани нису хтели да приме 
војску, али су позвали стратеге да уђу у град и да кажу ако шта желе. 
И док је Алкибијад држао свој говор, и док је пажња свих грађана 
била окренута скупштини, војници кришом, разваливши нека лоше 
направљена враташца на бедему, уђу у град и почну се шетати по 
тргу. Катањани, присталице Сиракужана, када угледаше војнике 
унутар града – намах се уплашише, и један незнатан број крадом се 
извуче, док остали изгласаше савезништво са Атињанима и позваше 
их да доведу осталу војску из Регија. После тога Атињани отплове 
натраг у Региј, и са целом војском крену у Катану; и када су тамо 
стигли, почну да дижу свој логор. 

52. Међутим, из Камарине им дође вест да ће бити примљени, 
уколико дођу тамо, као и то да Сиракужани укрцавају људство у 
бродове. И тако Атињани, пловећи дуж обале, са целокупном војском 
крену прво у Сиракузу. Али пошто нису видели ниједан брод на који 
би се укрцавала посада, они одмах крену према Камарини и пошто 
се дочепају обале, пошаљу унапред једног гласника. Међутим, Кама- 
рињани их не приме, рекавши да су се они уговором заклели да ће 
примити Атињане само ако доплове са једним бродом – осим ако они 
сами не позову већи број лађа. И тако, не свршивши посао, Атињани 
отплове; и пошто се искрцају на једном месту на сиракушкој терито- 
рији, крену у пљачку. А када у помоћ притекне сиракушка коњица 
и уништи неке лако наоружане трупе које су биле распршене на све 
стране, они се поново врате у Катану. 

53. Ту затекну лађу ,,Саламинију“ која је стигла из Атине по 
Алкибијада – са наредбом да отплове кући да се брани од оптужби 
које је град поднео против њега, а исто тако да се врате и неки други 
војници који су били поменути заједно са њиме, као кривци што су 

оскрнавили мистерије, а неки још и у вези са хермама. Наиме, пошто 
је војска отпловила, Атињани су са истом ревношћу наставили 
истраживање о извршиоцима злочина у вези са мистеријама и хер- 
мама. И пошто нису саслушавали очевице већ су све узимали као 
сумњиво, и на реч неваљалаца хапсили и стављали у затвор поштене 
грађане, сматрајући да је корисније да истражују истину до танчина 
него да неко — па чак ако ужива и углед поштена човека иако је 
оптужен услед подлости каквог достављача – умакне правди због 
недостатка доказа. Јер је народ, знајући по чувењу да је тиранида 
Пизистрата и његових синова, на крају, постала неподношљива,“ а 
знајући и то да је нису срушили Атињани и Хармодије него Лакеде- 
монци, стално био у страху и све је прихватао с подозрењем. 

54. Међутим, неустрашив подвиг Аристогитона и Хармодија, 
започео је због једног љубавног случаја. Излажући га нешто опшир- 
није, открићу да ни остали Хелени, а ни сами Атињани, никако нису 
рекли праву истину, ни о својим тиранима ни о томе догађају. Јер, 
када је Пизистрат умро у старости, као тиранин власт није преузео 
Хипарх, као што многи мисле, него Хипија, пошто је био најстарији. 
Међутим, Хармодије, на врхунцу своје младалачке лепоте био је 
љубимац Аристогејтона, једног грађанина из средњег сталежа. По- 
што је Пизистратов син Хипарх покушао да заведе Хармодија – 
додуше без успеха – овај га оптужи код Аристогејтона. А овај, као 
и сви љубавници обузет љубомором и бојећи се Хипархове моћи, да 
га овај не би силом себи придобио, одмах почне ковати заверу да, са 
утицајем који је имао, сруши тираниду. У међувремену, Хипарх, који 
ни у своме другом покушају да придобије Хармодија није имао више 
успеха у томе, а пошто на силу није ништа хтео да учини, припреми 
се да га осрамоти на неки скривен начин, као да то не чини због те 
ствари. Иначе, у вршењу своје власти он није био омражен у народним 
масама, већ је владао без замерке. И заиста, иако тирани, они су се 
у великој мери бринули о врлини и мудрости, утеривали су од грађана 
само двадесетину од њихових прихода и не само да су улепшали свој 
град, већ су и даље водили ратове и жртве приносили у храмовима. 
А у свему осталоме град се користио законима који су раније 
установљени – сем што су се старали да увек буде на власти неко из 
њихове породице. Међу осталима који су држали једногодишњу 
архонтску власт био је и Пизистрат, син тиранина Хипије, који је 
носио име свога деде и који је као архонт поставио жртвеник 
Дванаесторици богова на Агори/ аистотако и Аполону у Питијском 
светилишту. Касније је атински народ, дограђујући овај жртвеник 


38 Пизистрат је као тиранин владао Атином 60-527. г. Двапут је протериван и двапут се враћао 
на власт. У његово време Атина је доживела знатан привредни и културни напредак. 

39 Дванаест главних грчких божанстава, тзв. Олимпљани, јер се веровало да живе на планини 
Олимпу, су Зевс, Посејдон, Хад, Хера, Хестија, Деметра, Атина, Аполон, Артемида, Хефест, , 
Хермес и Арес. 

још више у дужину, избрисао натпис, док се на олтару Питијског 
Аполона могу још и данас видети, неразговетним словима написане 
следеће речи: 


Овај спомен на своје архонсітіво 
Поставио је Пизистрат, син Хийијин 
у светилишту Пипаијског Аполона. 


55. Да је Хипија, као најстарији, владао, познато ми је и по чувењу, 
а то могу да потврдим поузданије од осталих. А свако би могао да се 
у то увери из следеће чињенице: од све браће једино он је имао деце, 
као што сведочи жртвеник и стуб који је постављен као спомен на 
неправду тирана, који је постављен на атинском Акропољу и где нема 
натписа о било каквом Тесаловом“ или Хипарховом детету. А 
записано је петоро Хипијине деце, које је имао од Мирине, кћери 
Калије, сина Хиперохидиног. Јер, било је природно да онај ко је 
најстарији први ступи у брак. А на томе стубу он је после свога оца 
први записан, што је сасвим природно, јер је био после њега и 
најстарији. И Хипија не би – како се мени чини – добио тираниду 
одмах и на лак начин, да је Хипарх био на власти у тренутку смрти, 
нити би још истога дана успоставио власт. Него је непрекидним 
страхом, који је већ раније утерао у своје суграђане, и строгошћу 
према својој телесној стражи задобио врховну власт са великим 
самопоуздањем и није био ни у каквом неповољном положају као 
млађи брат, јер у томе случају он не би имао сталан и присан додир 
са влашћу. Али догодило се да је Хипарх постао познат по свом 
трагичном удесу и тако изашао на глас код каснијих покољења као 
тиранин. 

56. И тако, дакле, када Хармодије одби насртај, Хипарх га 
осрамоти као што је и намислио, јер су његову сестру коју су били 
позвали да носи жртвену кошарицу у свечаном опходу,“! отпустили 
са речима да је нису уопште ни позвали јер је недостојна. Пошто је 
Хармодије то веома тешко поднео, још више се због њега огорчи 
Аристогејтон. А све остало средили су са саучесницима који су узели 
учешћа у њиховом потхвату. Међутим, они су чекали Велике Пана- 
тенеје, јер само тога дана није изазивало подозрење ако би се грађани 
који су пратили свечану поворку заједно окупљали под оружјем. 
Требало је да они отпочну напад, а ови други да им сместа припомогну 
око телесне гарде. Међутим, због веће сигурности, завереника није 
било много. Надали су се, наиме, да ће се и они који нису унапред 
били упућени у ствар – а били су под оружјем – када виде да се тако 


40 Тесал је био најмлађи Гигзистратов син. 
41 О Панатснејској поворци уп. нап. 34. у 1 књ. 

мали број људи усудио на тако храбар корак, одлучити да им се 
придруже да дођу до своје слободе. 

57. А када је свечаност већ била у току Хипија је, изван градских 
бедема, у такозваном Керамеику, заједно са својим копљаницима 
вршио распоред по коме ће наступати сви поједини делови свечаног 
опхода. Хармодије и Аристогејтон са спремним мачевима крену у 
напад. А када угледају једног од завереника како присно разговара 
са Хипијом (који је сваком био доступан) уплаше се и помисле да су 
потказани и да мало недостаје па да буду похватани. И пошто су 
желели – уколико им то пође за руком – да се прво освете ономе 
који их је увредио и због кога су све ставили на коцку, они јурну – 
онакви какви су били – унутар градских капија и наиђу на Хипарха 
на месту које се зове Леокорион. И наваливши одмах без оклевања, 
као што чине људи обузети срдитошћу – један распаљен љубомором, 
а други увредом – они га прободу и убију. Аристогејтон у први мах 
побегне копљаницима, али касније ипак буде ухваћен, и са њим се 
баш није нежно поступало. Међутим, Хармодије погине на лицу 
места.“ 

58. Пошто вест буде јављена Хипији у Керамеик, он не оде на 
место удеса, него хоплитима у поворци, пре него што би ови – пошто 
су били доста удаљени – постали свесни онога што се догодило. И 
подешавајући израз лица тако да би прикрио злосрећни чин, он 
изненада ступи напред и, показујући им једно место, заповеди да тамо 
оду без оружја. И они се тамо повуку, мислећи да он хоће нешто да 
им саопшти. А Хипија, пошто својим пратиоцима заповеди да им 
одузму оружје, издвоји одмах оне које је сматрао кривима, а исто 
тако и сваког оног који је имао мач, јер је био обичај да се у опходу 
учествује само са штитом и копљем. 

59. На тај начин, почетак завере Хармодија и Аристогејтона 
догодио се због увређене љубави, а безумна смелост произашла је из 
њихове тренутне узнемирености. После тога тиранида је за Атињане 
била много страшнија, а Хипија, пошто се сада више плашио, много 
је грађана побио, а у исти мах почео је и да баца погледе ван земље 
да види да ли би могао да нађе негде себи неко сигурно уточиште, у 
случају каквог преврата. Па је тако Ајантиду, сину тиранина Хипокла 
из Лампсака, дао за жену своју ћерку Архедику – и то један Атињанин 
једном Лампсачанину! – пошто је опазио да та породица има великог 
утицаја код краља Дарија. А у Лампсаку постоји њен надгробни 
споменик са овим епиграмом: 


42 Тукидидово казивање попуњује унеколико различит извештај у Атшнскам устину, гл. 18. 


Оаа ааа ЕБ... ТИ 


Овај земни Прах Покрива Архедику 
кћер Хипије који је био први човек 
у Хелади свога доба. 

Њен опац и муж, њена браћа 

и деца били су птрани 

али дух њен није се узохолио. 


Пошто је још три године владао у Атини као тиранин, Хипија 
четврте године буде свргнут од стране Лакедемонаца и избеглих 
Алкемонида те се, према споразуму, повуче у Сигеј, одатле код 
Ајантида у Лампсак, а отуда код краља Дарија, одакле је двадесет 
година касније, већ као стар човек, учествовао заједно са Персијан- 
цима у походу на Маратон. 

60. Имајући све то на уму и сећајући се онога што се знало по 

чувењу, атински народ био је тада рђаво расположен и пун подозрења 
према онима који су били осумњичени као кривци у догађају везаном 
за мистерије. Атињани су сматрали да је цела ова ствар учињена у 
циљу задобијања олигархијске и тиранске власти. И пошто су били 
огорчени, многе угледне грађане су због тога већ позатварали и 
чинило се да томе неће бити краја јер су из дана у дан све више 
дивљали и хапсили све већи број људи. А затим је један од затворе- 
ника, који је, како се чинило, био најкривљи, наговорен од једног 
свога друга из затвора, признао кривицу: да ли оно што је било или 
не (јер нагађало се и једно и друго) – а тачно, о починиоцима тога 
дела, нико, ни тада а ни касније, није могао да каже праву истину. 
Међутим, онај који је то предлагао убедио је тога човека да треба да 
спасе себе и ослободи град од постојећег сумњичења чак и ако није 
учинио то дело – пошто му се претходно осигура лична безбедност. 
Јер ће он, ако призна, имати више изгледа да се спасе, него ако пориче 
и дође под суд. И тако он и себе самог и друге поткаже у вези са 
хермама. А Атињани, прихватајући са задовољством истину (како су 
они сматрали), а како су дигли велику грају због тога што им нису 
познати они који раде о глави већине народа, одмах пусте на слободу 
достављача, а са њиме и остале које овај није потказао. Међутим, за 
оне који су били окривљени образовали су судове, тако да су оне који 
су били по затворима погубили, док су другима, који су се налазили 
у бекству, изрицали смртну казну и обећавали новчане награде 
свакоме ко их убије. А није се поуздано знало да нису можда они који 
су све то препатили били неправично кажњени. Но, при свему томе, 
граду у целини то је тада, очигледно, користило. 

61. Што се тиче Алкибијада, Атињани су узели ствар веома 
озбиљно, под притиском његових непријатеља који су на њега напа- 
дали и пре него што је отпловио. И пошто су мислили да тачно знају 
истину о хермама, они су још више били уверени да је скрнављење 

мистерија, за шта је он био окривљен, по свој прилици, учињено од 
његове стране у циљу завере против народа. И баш у време када се 
дигла око тога узбуна, десило се да је један мали одред Лакедемонске 
војске допро до Истма ради неких послова са Беоћанима. Отуда се 
створило уверење да нису дошли ради Беоћана, већ на подстицај 
Алкибијада и у договору са њим; и да они нису предухитрили ствар, 
и на доставу похватали те људе, град би био издан. Тако су, једном 
целу ноћ лежали под оружјем унутар града, у кругу Тезејевог свети- 
лишта“. Истовремено буду осумњичени и Алкибијадови пријатељи 
из Арга да намеравају да нападну на народ. Због тога су Атињани 
тада предали аргивском народу аргивске таоце који су се налазили 
на острвима, да се погубе. Са свих страна гомилало се неповерење 
према Алкибијаду. И тако, желећи да га изведу пред суд и да га осуде 
на смрт, Атињани пошаљу на Сицилију лађу „Саламинију“ по њега 
и по остале који су били потказани. Било је заповеђено да му се каже 
да пође са њима да се брани, али да га не хапси, водећи рачуна како 
о својим војницима на Сицилији, тако и о непријатељу, не желећи да 
међу њима стварају узбуну. А нарочито су желели да Мантинејци и 
Аргивци остану заједно са њима, сматрајући да их је он придобио да 
им се придруже у рату. А Алкибијад, на својој сопственој лађи, и са 
онима који су са њим били оптужени, отплови из Сицилије заједно 
„Саламинијом“ као да, тобоже, плови у Атину. Али када су били у 
Турију, престану да прате ,„„Саламинију“, напусте своју лађу и ишче- 
зну, бојећи се да их због клевете код куће чека суђење. Посада са 
„Саламиније“ трагала је једно време за Алкибијадом и његовом 
пратњом, а пошто их нигде није могла видети, отплови кући. А 
Алкибијад – сада већ бегунац – мало затим, на једном бродићу пређе 
из Турија на Пелопонез док Атињани, у одсуству, осуде на смрт и 
њега и његове пратиоце. 

62. После тога, оба стратега која су још остала на Сицилији, 
пошто поделе војску на два дела и пошто сваки коцком добије свој 
део, отплове са целокупном флотом према Селинунту и Егести у 
жељи да сазнају да ли ће им Егештани дати обећани новац, да 
размотре прилике код Селинунћана и да сазнају о њиховој свађи са 
Егештанима. Пловећи тако дуж леве обале Сицилије – а то је онај 
део који гледа у Тиренско море – они пристану у Химери, која је у 
томе крају Сицилије била једини хеленски град. Али пошто их она 
не прими, они продуже даље и у пролазу заузму Хикару, која је, 
додуше, била сиканско насеље али непријатељски расположено пре- 
ма Егештанима. А налазила се на самој морској обали. И пошто 
поробе град, предаду га Егештанима (чија им се коњица била при- 


43 „Тезејесво светилиште“ је било на острву Скиру, одакле су у Атину пренсте Тезејеве (како се 
веровало) кости; оне су смештене у поменуто светилиште, 

дружила) а они сами са својом пешадијом врате се натраг, преко 
сикулске територије, све до Катане, док су бродови заједно са зароб- 
љеницима пловили у наоколо. Никија, међутим, отплови из Хикаре 
у Егесту и, пошто сврши и неке друге послове и узме тридесет 
таланата, придружи се својој војсци. Робове продају и за њих добију 
сто двадесет таланата. А пловили су наоколо и код сикулских савез- 
ника, тражећи да им се пошаље војска, док је половина њихове војске 
кренула на непријатељски град, Гелску Хиблу, али јој не пође за 
руком да га заузму. И тако се заврши лето. 

63. Почетком зиме Атињани одједном почну да припремају поход 
на Сиракузу, а и Сиракужани, са своје стране, спремали су се да 
нападну на њих. Међутим, пошто Атињани код оног првог њиховог 
страха и ишчекивања нису одмах навалили, како је који дан пролазио 
Сиракужани су постајали све смелији. А када су Атињани пловили 
уз супротну страну Сицилије, показујући се само из даљине, и када 
су кренули на Хиблу и нису успели да је на јуриш заузму, почели су 
све више да их презиру и захтевали су од својих стратега – као што 
то обично чини руља када се осмели – да их поведу против Катане, 
пошто Атињани неће да крећу на њих. Штавише, сиракушки извид- 
ници стално су на коњима јахали све до атинске војске и поред осталих 
увреда упућивали им и следеће питање: да ли су они дошли да се 
заједно са њима населе на туђој земљи, или да би населили Леонти- 
њане на њиховој територији. 

64. Атињани су били свесни онога што се догађа и желели су да 
одвуку сиракушке снаге што даље од града, а да они сами, у међувре- 
мену, под заштитом ноћи неометано, доплове и домогну се логора на 
каквом погодном месту. Знали су да тако нешто не би могли учинити 
ако би се искрцавали из бродова пред очима непријатеља који би био 
у стању приправности, или ако би били откривени док пешице иду 
кроз земљу, јер би њиховим лако наоружаним трупама и гомили 
пратилаца – без сопствене коњице – многобројна сиракушка коњица 
могла нанети огромне штете. А овако, дочепали би се неког места 
где не би могли претрпети од коњице незгоде које би биле вредне 
помена. А од сиракушких бегунаца који су били у њиховој пратњи 
дознају за једно место у близини Олимпијеја“ и заузму га. Стратези, 
међутим, смисле следеће кораке у остварењу онога што су наумили: 
пошаљу свога поверљивог човека за кога су сиракушки стратези 
веровали да им је исто тако наклоњен. Тај човек је био Катањанин 

и изјавио је да је дошао од стране оних људи из Катане чија су имена 
они препознали и за које су знали да представљају остатак оних 
појединаца у граду, који су им још увек били наклоњени. Овај је 


44 Олимпиеон је Зевсово светилиште које се налазило у близини реке Анапа. 

тврдио да Атињани обично проводе ноћ у граду далеко од свога 
оружја и, ако Сиракужани стигну са свом својом оружаном силом у 
рану зору договореног дана против атинске војске, они ће у своме 
граду за Атињанима затворити капије и запалити њихове бродове, 
док би Сиракужани лако могли да навале на утврђење и да га заузму. 
Јер, тамо има много Катањана који би им у томе потхвату помогли, 
а и они људи од којих долази, већ су спремни. 

65. Сиракушки стратези, који су у сваком погледу били пуни 
поуздања и који су и без тога намеравали да крену против Катане, 
врло несмотрено поверују томе човеку и одмах га пошаљу натраг, 
пошто претходно одреде дан када ће се тамо појавити. Они сами (а 
ту су међутим били присутни и Селинунћани и неки други савезници) 
објаве целокупној сиракушкој војсци да се креће у бој. Пошто су биле 
завршене припреме, и пошто се већ бижио дан када је било догово- 
рено да ће доћи, они се, путујући за Катану, привремено улогоре на 
реци Симету у Леонтини. Када су Атињани дознали да се они 
приближавају са целокупном својом војском и са оним Сикулима као 
и некима другима који су им се придружили, укрцају се на бродове и 
чамце и под окриљем ноћи крену на Сиракузу. И тако се Атињани 
у рану зору искрцају на једном месту преко пута Олимпијеја, да ту 
подигну логор. А сиракушки коњаници, пошто претходно одјашу у 
Катану и сазнају да је цела војска отпловила, окрену се натраг и јаве 
пешадији. А затим се сви врате натраг, да пруже помоћ своме граду. 

66. И пошто су Сиракужани морали да превале дуг пут, Атињани, 
у међувремену, на миру распореде своју војску на погодан положај 
са кога би, кад год им се прохте, могли да започну битку – и где би 
их сиракушка коњица могла најмање узнемиравати било у самом 
окршају или још пре њега. Јер, на једној страни препреку су сачиња- 
вали бедеми, зграде, дрвеће и мочвара, а са друге обронци стена. И 
пошто посеку оближње дрвеће и однесу га на морску обалу, подигну 
ограду од коља дуж бродова – према Даскону је то место било 
најприступачније непријатељу – подигну на брзину заклон од наго- 
миланог камења и од дебала, а мост на реци Анапу сруше. Док су се 
тако спремали, нико из града није дошао да их спречи. И прво су 
против њих кренули сиракушки коњаници, а затим се скупи и цела 
пешадија. Испрва, они приђу сасвим близу атинском логору, али 
касније, пошто им Атињани нису излазили на мегдан, они одступе и, 
прешавши преко Елоринског пута, преноће под ведрим небом. 

67. Сутрадан се Атињани и њихови савезници спреме за битку и 
начине овакав распоред: на десном крилу били су Аргивци и Манти- 
нејци; Атињани су били у средини, а остали савезници распореде се 
на другим странама. Половина њихове војске била је у предњим 
редовима поређана по осам ратника у дубину, а друга половина 
сврстала се у квадрат око логора, и такође по осам војника у дубину. 

Њима је било речено да пожуре и да помогну оном делу војске који 
буде у највећој невољи. Што се тиче Сиракужана, они су све војнике 
распоредили по шеснаест у дубину, како оне који су представљали 
главнину Сиракужана, тако и оне савезнике који су били присутни 
(а дошли су им у помоћ највише Селинунћани и коњица из Геле – у 
свему око две стотине војника; и око двадесет коњаника и педесет 
стрелаца из Камарине. Своју коњицу, која није била мања од хиљаду 
две стотине, поставе на десно крило, а уз њих ставе и копљанике. 
Какосу Атињани намеравали да први почну напад, Никија, обилазећи 
дуж бојнога реда, храбрио је војнике свако племе понаособ и све 
заједно, следећим речима: 

68. „Јунаци, зар је потребно да вас одвећ подстичем, када смо ми 
овде само ради једне једине битке. Међутим, чини ми се да је наша 
припрема сама по себи више кадра да нам улије храбрости, него 
красноречивост, ако је војска слаба. Јер, тамо где су Аргивци, 
Мантинејци и Атињани и најбољи људи са острва, зар да се код таквих 
и толиких савезника сваки појединац не нада победи2 А поготово 
што се боримо против људи који на нас иду као руља и нису по избору 
јунаци као што смо ми, и то против Сицилијанаца који нас заиста 
презиру, али не остају на мегдану, јер им је ратна вештина мања од 
храбрости. А ово нека нико не сметне с ума: ми смо веома далеко од 
наше отаџбине и нисмо близу ниједној пријатељској земљи – сем оној 
чије бисте пријатељство борбом задобили. А ја вас уверавам у 
супротно од онога што ће – поуздано знам – непријатељ препоручити 
својим војницима. Они ће тврдити да се борба води за отаџбину, а ја: 
да се не води у нашој домовини, него тамо где морате или победити 
или ћете се тешко моћи натраг повући, пошто ће нас притиснути 
многобројна коњица. Зато немојте заборавити на свој углед и нава- 
лите храбро на противнике, сматрајући да су нам садашњи тежак 
положај и неизвесност страшнији од непријатеља.“ 

69. Пошто је упутио ову војничку заповест, Никија сместа поведе 
војску. А Сиракужани у томе часу нису ни слутили да ће битка 
отпочети, тако да неки од њих, пошто је град био у близини, чак оду 
кућама; те они, иако су дотрчали у највећој журби, ипак дођу касно, 
тако да се сваки придружио главнини војске на оном месту где је 
стигао. Није им недостајало ни жара ни смелости ни у тој бици нити 
у осталим биткама; и у погледу храбрости нису били ништа лошији 
од својих непријатеља (уколико су имали ратног искуства). Али због 
недостатка искуства они су, и поред најбољих намера, изневерили 
своје жеље. Те иако су сматрали да их Атињани неће први напасти, 
иако су се морали на брзину бранити, они су зграбили оружје и сместа 
кренули на њих. И најпре започну чарке – с једне и друге стране ~ 

бацачи камена, праћкаши и стрелци, притискујући једни друге као 
што је то обичај код лако наоружаних трупа. А затим врачи обаве 





ни. о о о о н 


ПЕЛОПОНЕСКИ РАТ, ШЕСТА КЊИГА 35! 


уобичајене жртве, а трубачи позову хоплите у напад. И кренуше у 
бој: Сиракужани да се боре за отаџбину, а сваки појединац и за свој 
тренутни спас и за будућу слободу; а с друге стране Атињани: да се 
боре за туђу земљу, да би је присвојили и да својој рођеној земљи 
својим поразом не би нашкодили; Аргивци и они савезници који су 
били независни кретали су у битку да помогну Атињанима и постигну 
оно због чега су дошли и да, пошто победе, поново угледају своју 
домовину. А савезници из поданичких земаља били су пуни ревности 
понајвише због тренутне безбедности која би била угрожена уколико 
не би победили. А затим, узгред, и зато да би лакше подносили своју 
потчињеност тиме што би Атињанима помогли у покоравању других. 

70. Када је почела битка изблиза, и док су још увек одолевали 
једни другима, изненада настане грмљавина, севање муња и страшан 
пљусак, тако да је то појачало страх код оних који су први пут били 
у борби и који су најмање имали ратног искуства. Међутим, они који 
су били искуснији приписивали су олују годишњем добу, али много 
их је више страшило то што нису могли да победе противнике. Пошто 
прво Аргивци потисну лево крило Сиракужана, а после ових и 
Атињани потисну оне који су стајали према њима, већ и остала војска 
Сиракужана буде разбијена и крене да бежи. Али Атињани их нису 
гонили далеко јер су их спречавали сиракушки коњаници, који су 
били бројни и непоражени, и који би упадали међу атинске хоплите 
када би видели да је неки у гоњењу далеко испредњачио. И тако су 
они сви заједно – што је било сигурније – кренули у потеру а затим 
се вратили натраг и подигли победни знак. Међутим, Сиракужани, 
пошто се скупе на Елоринском путу и пошто се построје онако како 
су им то прилике дозвољавале, одмах пошаљу стражу у Олимпијеј 
да не би Атињани дирали оно благо које се тамо налазило, а остали 
се врате у град. 

71. Али, Атињани нису отишли у светилиште, већ су провели ноћ 
на томе месту пошто су покупили своје мртве и ставили их на ломачу. 
А сутрадан споразумно предаду Сиракужанима њихове мртве (а 
погинуло их је, заједно са савезницима, око две стотине и шездесет) 
и пошто скупе кости својих војника (било је око педесет Атињана и 
њихових савезника) и пошто понесу собом трофеје које су скинули 
са непријатеља, отплове у Катану. Била је већ зима и чинило се да 
је јошувек немогуће одатле водити рат, пре него што у Атину пошаљу 
по коњанике и пре него што их покупе од сицилијанских савезника, 
тако да у коњици не би били потпуно надмашени. Истовремено, 
желели су да покупе новац са самога острва и да га добију из Атине, 
као и да привуку неке градове који ће, како су се надали, после битке 
више бити расположени да их слушају; и да припреме све остало: и 
храну, и све што им буде потребно, да би на пролеће кренули у напад 
на Сиракузу. 

72. Са том намером, дакле, они отплове према Наксу и Катани 
да тамо презиме. А Сиракужани, међутим, пошто сахране своје мртве, 
сазову Скупштину. И изађе пред њих Хермократ, син Хермонов, 
човек који је предњачио по својој мудрости, а у овоме се рату показао 
и дорастао по своме ратном искуству, и био човек на гласу са своје 
храбрости. Он их, дакле, охрабри и није им допуштао да узмакну због 
онога што се догодило. По његовим речима дух њихов није био 
побеђен, него је штету нанело потпуно одсуство војничке дисципли- 
не. Они и нису заостајали онолико колико се то могло очекивати, 
поготово што су изашли да се боре са људима који су по ратној 
вештини први међу Хеленима – они, такорећи, лаици — са правим 
вештацима. А много штете је нанео и велики број стратега (било је, 
наиме, код њих петнаест стратега) као и неред и анархија међу 
главнином војске. Ако би био мањи број искусних стратега, и ако у 
току ове зиме буду припремили хоплитску силу; ако прибаве оружје 
онима који га немају, тако да буду што бројнији и ако их натерају да 
врше све остале војничке вежбе, они ће – говорио је – по свој прилици, 
савладати своје противнике ако се храбрости коју већ поседују 
придружи и дисциплина која ће се на делу испољити. Јер, обе ове 
особине саме од себе још ће се и повећати: прва ће се окушавати 
усред опасности и њихово јунаштво биће још веће упоредо са пове- 
рењем у сопствену ратну вештину. А стратези који буду изабрани, 
морају бити малобројнији, али под условом да им се да потпуна власт; 
и потребно је да им се закуну да ће им се допустити да заповедају 
како најбоље знају. На тај начин све оно што треба држати у тајности 
биће најбоље скривено, а све остало ће се припремити у реду и без 
поговора. 

73. Пошто су га саслушали, Сиракужани изгласају све што је он 
захтевао и изаберу три стратега: самога Хермократа, Хераклида сина 
Лисимаховог и Сикана сина Ексекестовог. А пошаљу и изасланике 
у Коринт и Лакедемон да би им ови као савезници дошли у помоћ и 
да би их уверили да треба чвршће да воде рат са Атињанима а, што 
се њих тиче, и отвореније, тако да их или отерају са Сицилије или да 
им некако помогну тако да Атињани не би неометано могли да на 
Сицилију пошаљу помоћ својој војсци. 

74. Међутим, атинска војска у Катани одмах отплови у Месену, 
надајући се да ће је освојити издајом. Али посао који је започет није 
успео. Наиме, Алкибијад, чим је, на захтев из Атине, напустио 
положај заповедника, знајући да га чека изгнанство, обавести сира- 
кушке пријатеље у Месени о завери у коју је био упућен. А Месењани 
прво побију заверенике, а тада су већ и присталице ове странке – 
будући да су се већ дигле на буну и биле под оружјем – толико 
оснажиле да су могле да одбију приступ када су ови стигли. И тако 

се Атињани задрже тамо тринаест дана и, пошто су били запали у 

олују и остали без намирница, а нису имали ни успеха, они се повуку 
на Накс. И пошто направе зимовнике за бродове и кољем ограде 
логор, они ту презиме. А у Атину пошаљу једну тријеру по новаци 
по коњанике да им буду при руци чим гране пролеће. 

75. И Сиракужани су за време зиме почели да подижу зид у 
близини града тако што су светилиште Темениту оставили у средини, 
а бедем је целом својом дужином гледао на Епиполе да не би могли 
лако да буду блокирани опсадом, што би се догодило да им је опсег 
зида био мањи. А поставили су и стражарске постаје, једну у Мегари 
а другу у Олимпијеју. И море су оградили кољем свуда где би било 
погодно за пристајање бродова. И пошто су знали да Атињани зимују 
код Накса, они са свом својом војском зарате на Катану, а њену земљу 
опустоше. И пошто попале атинске шаторе и логор, врате се кући. 
А када су сазнали да су Атињани – према једном споразуму о 
савезништву који је био закључен за време Лахеса ~ послали изасла- 
нике у Камарину да је некако за себе придобију, и они, са своје стране, 
пошаљу изасланство. Јер, било им је сумњиво да им Камарињани ~ 
који ни ону помоћ коју су дали у првој бици нису послали са великим 
одушевљењем – убудуће неће више хтети да помогну пошто су видели 
како су се Атињани успешно борили, те да не приђу овима подстак- 
нути старим пријатељством. Пошто, дакле, из Сиракузе у Камарину 
стигне Хермократ са другим посланицима, а од стране Атињана, 
између осталих, и Еуфем, пошто је била сазвана Скупштина Кама- 
рињана – Хермократ, у жељи да унапред оцрни Атињане, овако рече: 

76. „Камарињани, ми нисмо дошли овамо као изасланици зато 
што се бојимо да ћете се ви уплашити од присуства атинске силе, 
него више ради беседе коју вам они намеравају упутити, да вас они 
не би наговорили пре него што нас саслушате, пошто су они дошли 
на Сицилију под изговором који вам је познат, а са намером у коју 
сви сумњамо. Јер, мени се чини да они мање желе да насељавају 
Леонтињане а више да расељавају нас. Јер није логично претпоста- 
вити да ће они у своме подручју расељавати градове, а да ће овде 
вршити насељавање; и да ће се за Леонтињане, зато што су Хал- 
киђани, нарочито бринути, а Халкиђани са Еубеје, чији су ово 
насељеници, држати као робове. Њихова је намера и тамо и овде 

иста: да покушају да се дочепају наших поседа. Пошто су, уз пристанак 
Јоњана и њихових потомака – који су учествовали у савезу ради 
освете над Персијанцима – постали вође, они су једне оптуживали 
због избегавања војних обавеза, друге због међусобних ратова, а 
остале под било каквим згодним изговором и на тај начин их ставили 
под свој јарам. И тако се, дакле, они нису одупрли Персијанцима ради 
слободе: ни Атињани, да би је задобили за Хелене, ни Хелени да би 
је освојили за себе лично, већ ради поробљавања. Атињани су то 
чинили да би Хелени уместо Персијанцима робовали њима, а Хелени 

да би променили господара и уместо једног узели другог и то не неког 
глупљег него још паметнијег и покваренијег. 

77. Али ми нисмо сада дошли да нападамо атинску државу – иако 
би то био лак посао – пред онима који знају колико је неправди она 
чинила, него смо много више дошли ради тога да сами себе укоримо 
зато што смо имали пред собом пример Хелена из оних крајева који 
су доспели у ропски положај јер нису хтели сами себи да помогну; 
па, нако сада исте измишљотине употребљавају против нас – о 
насељавању својих саплеменика Леонтињана и о бризи о Егештанима 
– ми ипак не желимо да се удружимо и да им одлучно покажемо да 
овде нису Јонци нити становници Хелеспонта и острвљани – који 
стално мењају господаре и робују или Персијанцима или било коме 
другом – већ Дорци, слободни људи, пореклом са независног Пело- 
понеза и становници Сицилије. Па зар ћемо чекати док сви градови, 
један по један, не буду покорени, када знамо да само на тај начин 
можемо бити побеђени и када гледамо како су се Атињани латили 
таквих метода да, покушавајући да унесу раздор међу неке од нас 
својим вештим говорима да би једне натерали у међусобне ратове, у 
нади да ће задобити савезнике, а да друге упропашћују на све могуће 
начине, говорећи свакоме понаособ нешто примамљиво. И зар ми- 
слимо да ако је пре нас тамо негде пропао какав саплеменик да та 
иста страхота неће и до нас доћи, или да је онај кога је пре нас снашла 
пропаст, сам од себе допао невоље. 

78. А ако би неко помислио да није он тај који је непријатељ 
Атињана, већ да су то Сиракужани и да је опасно излагати се ризику 
ради моје земље, нека промисли добро: да он у мојој земљи ратује не 
само за моју него и за своју сопствену земљу и да ће бити утолико 
безбеднији уколико ми претходно не будемо уништени, тако да се не 
бори само за себе него да и нас има као савезнике; и да циљ Атињана 
није да казне непријатељство Сиракужана, него да им ја служим само 
као изговор да још више учврсте њихово пријатељство. А ако неко 
осећа завист или мржњу (јер веће државе су изложене и једном и 
другом) и ако због тога жели да Сиракуза буде понижена – да бисмо 
се ми, Сиракужани научили памети – а да он ипак преживи због тога 
што је лично безбедан, онда гаји наде које превазилазе људске 
могућности. Јер је немогуће да једна иста личност буде у истој мери 
и господар својих жеља и своје судбине. Али ако би се преварио у 
своме мишљењу, натеран да заплаче над својом злом срећом, он би 
исто тако брзо опет могао да почне да нам завиди на нашим добрима. 
Ато ће бити немогуће ономе ко нас изда и не прихвати исте опасности 
и то не само речју него и делом. Јер, могло би се догодити да неко, 
на речима, спасава нашу државу док у ствари чува само себе. А 
највише би приличило вама, Камарињанима, као нашим суседима 
који ће одмах иза нас искусити опасност, да предвидите све унапред 

и да не будете тако млаки савезници као што је то сада случај, већ 
да нам добровољно дођете као што бисте и ви, да су Атињани прво 
вас напали, позвали нас у помоћ са молбом да помогнемо и да ни 
педља не одступимо. Тако би сада требало да се и ви појавите са 
истим таквим охрабрењима. Али ни ви нити други не журите се да 
то учините. 

79. Можда у вашем кукавичлуку користите принцип правичности 
и у односу на нас и на оне који на нас нападају тиме што истичете да 
сте атински савезници. Међутим, у тај савез ви нисте ступили да бисте 
се борили против својих пријатеља, него у случају да на вас нападне 
неки непријатељ. Или, да ви притекнете у помоћ Атињанима уколико 
они буду нападнути од других, а не, као што се сада догађа, да они 
сами наносе неправду вашим суседима; јер ни становници Регија, који 
су Халкиђани, нису хтели да узму учешћа у поновном насељавању 
Леонтињана иако су и ови Халкиђани. И страшно је то да они, 
сумњајући у право значење вашег изврсног правног резоновања, 
показују једну несвесну мудрост, док ви под сасвим свесним изговором 
желите да помогнете својим природним непријатељима а да 
уништите оне који су вам по природи блиски, и то у друштву њихових 
најљућих противника. Али то није право, већ је право да помогнете 
нама, а да се њихове војне силе не бојите. Јер, ако се будемо сви 
држали заједно, она и није тако страшна. Међутим, опасно је ако ми 
– као што нас они на то наводе – будемо стајали на супротним 
странама; јер ни онда, када су пошли на нас саме, и када су изашли 
из битке као победници, нису остварили оно што су хтели, већ су се 
брзо повукли. 

80. Тако, дакле, ако се будемо држали заједно, мало је вероватно 
да ћемо бити обесхрабрени, него ћемо ући у савез са још већим 
одушевљењем, поготово што ће нам приспети у помоћ и они са 
Пелопонеза који су у ратним пословима у свему јачи од Атињана. А 
та ваша предострожност ~ да не помажете ни једне ни друге, пошто 
сте са обема странама у савезу – не изгледа ни поштена према нама, 
нити безбедна за вас. Јер, ствар није баш сасвим исправна нако по 
вашем правном резоновању јесте. Ако, дакле, услед вашег обијања 
да ступите у наш савез онај који трпи неправду буде побеђен а 
насилник однесе победу, шта сте друго ви својим одсуством учинили 
осим што сте једнима одбили да пружите спас, док друге нисте 
спречили да чине зло. Па ипак, било би много паметније да сте стали 
на страну оних којима је нанесена неправда и који су вам истовремено 
и саплеменици – да бисте сачували заједнички интерес Сицилије и 
да Атињанима, као својим пријатељима, не допустите да чине грешке. 

Једном речју, ми, Сиракужани, закључујемо да није тешко јасно 
показати ни вама ни другима оно што и сами знате. И зато захтевамо, 
а у исто време и тврдимо (уколико не успемо да вас убедимо) да смо 

– за време док нам о глави раде Јонци, наши вечити непријатељи, 
издати од вас – Дорци од Дораца! И ако нас Атињани покоре, они 
ће нас савладати вашим одлукама али ће се прослављати у своје име 
и као победнички трофеј неће добити ништа друго него баш онога 
који је ту победу и омогућио. Међутим, ако ми изађемо као побед- 
ници, ви ћете исто тако морати да платите казну јер сте били узрок 
опасности! Размислите, дакле, и бирајте сада: или директно ропство 
без опасности, или могућност да не прихватите срамно ове исте људе 
као своје господаре – ако заједно са нама однесете победу; а избегли 
бисте и наше непријатељство које не би било краткотрајно.“ 

81. Тако је рекао Хермократ – а после њега атински изасланик 
Еуфем изјави следеће: 

82. „Дошли смо овамо да обновимо ранији споразум, али, пошто 
нас је Сиракужанин напао, потребно је да говоримо и о нашој 
државној сили, и да докажемо да је ми с правом поседујемо. Најбољи 
доказ за то су речи самога говорника: да су Јонци увек били непри- 
јатељи Дораца. А тако и јесте. Ми, међутим, пошто смо Јонци, гледали 
смо на који бисмо се начин најлакше могли ослободити зависности 
од Пелопонежана, који су били Дорци, којих је било више и који су 
живели у нашој близини. И, пошто смо после Персијских ратова 
набавили флоту, одбацили смо моћ и превласт Лакедемонаца, јер 
није постојао никакв разлог да они врше већу власт над нама него 
ми над њима, сем, можда, што су они тренутно били јачи. Ми сами, 
пошто смо се ставили на чело оних који су раније били поданици 
персијског краља, наставили смо да тако владамо, сматрајући да ћемо 
тако бити што мање зависни од Пелопонежана – пошто имамо силу 
којом ћемо се бранити. И, да кажем праву истину – ми нисмо на силу 
потчинили Јонце и острвљане, премда су нам они саплеменици – како 
то тврде Сиракужани. Јер су они кренули на нас, заједно са Перси- 
јанцима, на нас, своју матичну земљу, и нису смогли храбрости да се 
побуне и да униште сву своју имовину као што смо ми то учинили 
када смо напуштали наш град, већ су се одлучили за ропство са 
намером да га и нама наметну. 

83. И тако, ми владамо јер смо то и заслужили: и због тога што 
смо створили флоту и показали према Хеленима беспрекорно зала- 
гање док су нам они нанели штету, пошто су били спремни да раде 
у корист персијског краља; а истовремено тежили смо за силом, да 
бисмо се одупрли Пелопонежанима. И нећемо говорити кићеним 
речима како смо сами срушили варваре и да смо се излагали опасно- 
стима више ради слободе ових истих Јонаца, него ради слободе 
осталих Хелена, па и нас самих. Никоме се не може пребацити ако 
ради на своме сопственом спасењу. Па и сада, када смо дошли овде 
ради своје личне безбедности, видимо да то исто и вама користи. А 
ми то доказујемо понајвише баш из клевета ових људи, из којих ви 

закључујете оно што је најстрашније. Јер, они који су због претераног 
страха подозриви, могу се за тренутак и препустити уживању у каквом 
заводљивом говору, али касније, када пређу на дело, чине само оно 
што је корисно. Јер, као што рекосмо да тамо држимо нашу власт 
ради безбедности, тако изјављујемо да смо и овамо дошли из истога 
разлога: да уз помоћ наших пријатеља учврстимо ваш положај, тако 
да пружа сигурност и за нас, али не да од вас начинимо робове већ 
много више – да бисмо спречили да вам се то не догоди. 

84. И нека нико не ставља примедбу да се ми бринемо за вас иако 
нас се то ништа не тиче, и нека зна да уколико ви останете нетакнути 
и будете довољно јаки да се одупрете Сиракужанима, они нам неће 
тако лако нашкодити слањем извесне војне силе у помоћ Пелопо- 
нежанима. Због тога се ви нас још и те како тичете, и због тога је 
сасвим природно што ми поново насељавамо Леонтињане – али не 
да би били поданици, као што су то њихови саплеменици на Еубеји, 
него да би били што моћнији, ида би са своје територије узнемиравали 
Сиракужане у наше име. Јер онамо, на другој страни, и сами ћемо 
изаћи на крај са нашим непријатељима. А што се тиче Халкиђана 
према којима смо — како овај тврди – недоследни јер их овде 
ослобађамо а тамо смо их поробили, нама иде у прилог да они буду 
ненаоружани и да нам плаћају данак само у новцу. Међутим, кад су 
у питању овдашње прилике, у нашем је интересу да и Леонтињани и 
остали пријатељи уживају што већу независност. 

85. Једном тиранину или једној моћној држави никако није 
бесмислено оно што је корисно нити је блиско оно што није поуздано. 
У свакој појединој прилици треба бити непријатељ или пријатељ, већ 
према тренутним околностима. А овде не иде у нашу корист да 
слабимо наше пријатеље, већ да снагом наших пријатеља онемо- 
гућимо наше непријатеље. Међутим, у нас не треба сумњати. А и 
своје савезнике из оних крајева прихватили смо онако како нам је 
који користио: Хијане и Метимњане као независне, под условом да 
дају флоту, а већину осталих уз нешто више принуде: плаћање 
трибута; сви остали, иако су острвљани те би се лако могли покорити, 
потпуно су слободни да учествују у заједничким ратовима и наши су 
савезници; они заузимају и згодне положаје дуж Пелопонеза. Отуда 
је сасвим природно што смо и овде дошли да средимо ствари онако 
како је нама згодно; а исто тако – као што смо истакли – и с обзиром 
на ваш страх од Сиракужана. Јер, пошто се са вама уједине, они ће 
желети да вам наметну своју власт и да, благодарећи вашој сум- 
њичавости – а помоћу своје силе и ваше изолованости – сами 
завладају Сицилијом (пошто се ми несвршена посла вратимо кући). 
А то ће се сигурно догодити ако приступите њима. Јер, нити ћемо ми 
моћи лако изаћи на крај са таквом силом ако једног дана дође до 

уједињења, нити ће Сиракужанима недостајати снаге против вас, када 
једнога дана нас овде не буде. 

86. И ко год мисли да то није тачно, сама стварност ће га побити. 
Јер, ви сте нас већ раније овамо доводили без неког другог разлога 
сем да нам улијете страх да ћемо и сами доћи у опасност ако будемо 
трпели да ви потпаднете под власт Сиракужана. И није право да ви 
сада не верујете оним доказима којима сте нас убеђивали, ни да нас 
сумњичите зато што смо дошли са силом већом од оне коју имају 
Сиракужани, већ би требало много више да сумњате у њих. А ми 
свакако не можемо овде остати – сем у друштву са вама ~ па чак 
када бисмо били и такви злотвори и покорили Сицилију, не би нам 
било могуће да је држимо у својој власти због велике дужине 
пловидбе и недовољног броја стражарских посада за тако велике 
градове, снабдевене копненом војском. Међутим, ови Сиракужани 
налазе се близу ваше војне силе не само као неки војнички логор, 
него као огроман град – већи од целокупне наше војске – и стално 
вас угрожавају. И кад год ухвате неку прилику када сте сами, они је 
не пропуштају (и то су више пута доказали, особито у односу на 
Леонтињане). И сада се усуђују да вас позивају — као да нисте при 
свести – да се супротставите онима који покушавају да спрече такве 
ствари и који су све до сада задржали Сицилију да не потпадне под 
њихову власт. Насупрот томе, ми вас позивамо на једну чвршћу 
безбедност, захтевајући од вас да не напуштате ову сигурност коју 
узајамно пружамо једни другима и да будете уверени у то да им је 
због њихове бројне надмоћности, уколико не будете имали савезнике, 
пут према вама широм отворен. А вама се неће тако често указати 
прилика да се, уз овако велику помоћ, браните. А ако ви због своје 
сумњичавости пустите да ова војска оде а да ништа не учини, или да 
чак буде и поражена, ви ћете пожелети да видите макар и њен најмањи 
делић, када њено присуство не буде могло ништа више да учини за 
вас. 

87. Али ни ви, Камарињани, ни сви остали, немојте поверовати 
клеветама ових људи. Јер, ми смо вам казали целу истину о свему 
због чега сте нас сумњичили. А и сада, подсећајући вас у главним 
цртама на наше излагање, тражимо од вас да нас послушате. Ми вам, 
дакле, изјављујемо да власт над градовима у Хелади држимо ради 
тога да се не би покоравали некој другој сили и да овдашње људе 
покушавамо ослободити како од њих не би прегрпели штете. Ми смо 
приморани да урадимо многе ствари, јер морамо и да се чувамо од 
многих опасности. И сада, као и раније, ми смо дошли овамо онима 
којима је учињена неправда, али не непозвани него на ваш изричит 
захтев. И немојте – тиме што ћете се поставити као арбитри нашег 
понашања или што ћете нас позивати на уздржљивост, што би сада 
већ било тешко, већ уколико нешто у нашој укупној активности или 

у начину нашег понашања вама иде у прилог – прихватите то и 
искористите и будите уверени да ове наше особине нису подједнако 
штетне за све. Много већем броју Хелена оне су корисне. Јер, сваки 
човек на било којем месту – па чак и тамо где се ми тренутно не 
налазимо – и онај који мисли да ће бити жртва какве неправде, као 
и онај који смишља да ову нанесе, пошто су дубоко у себи спремни 
да верују: онај први да ће за узврат добити заштиту, а овај други да 
– ако му дођемо – неће моћи некажњено да чини недела принуђени 
су: овај последњи да се макар и против своје воље савлађује, а онај 
први да нађе заштиту без икаквих потешкоћа. Ту, дакле, свеопшту 
безбедност, која се сада нуди свакоме ко је тражи – па и вама – 
немојте одбити; него, користећи се њоме као и сви остали придружите 
нам се и, уместо да се стално чувате Сиракужана, припремајте им 
пропаст, као што и они то вама чине.“ 

88. Тако је рекао Еуфем. Али расположење Камарињана било 
је следеће: они су били наклоњени Атињанима, сем што су мислили 
да ови имају намеру да покоре Сицилију – док су са Сиракужанима 
увек били на ратној нози, као што је то већ обичај код суседа. И 
пошто су се Сиракужана више бојали, јер су им били у близини, они 
су им и први пут послали само један мањи број коњаника, да ови не 
би и без њихове помоћи однели победу над Атињанима. И сада одлуче 
да убудуће њима, а не Атињанима, стварно пружају помоћ, ма како 
она била умерена; а у тадашњем тренутку, да не би изгледало да су 
мање наклоњени Атињанима, поготово што су ови из битке изашли 
као победници, они и једнима и другима одговоре истим речима. И 
пошто тако одлуче, они изјаве да сходно својим заклетвама и, будући 
да су савезници обеју страна које се налазе у ратном стању, они 
одлучују да засад не помажу ни једнима ни другима. И тако се 
посланици и једне и друге стране повуку. 

И док су Сиракужани са своје стране већ били спремни за рат, 
Атињани су се улогорили код Накса и преговарали су са Сикулима 
да би их у што већем броју придобили за себе. Међутим, они Сикули 
који су становали више у равници и били поданици Сиракужана нису 
се одметали у великом броју, док су Сикулске насеобине у уну- 
трашњости ~ које су и раније увек биле независне сем неколико 
изузетака —– одмах пристале уз Атињане, доносећи жито за војску; а 
било је и таквих који су доносили и новац. Против оних који им нису 
приступали Атињани су предузимали војне мере, па су једне силом 
приморавали да то учине, док су их код осталих спречавали Сира- 
кужани који су им слали војничке посаде да им помогну. Када је 
настало зимско време Атињани преселе флоту из Накса у Катану и 
пошто поново подигну логор који су им Сиракужани били спалили, 
они ту проведу зиму. А у Картагину пошаљу тријере у пријатељску 
посету, уколико би могли да им пруже какву помоћ, а отпреме једну 

и у Тирсенију“, пошто су им неки градови поручили да ће им се 
придружити у рату. Пошаљу поруку и Сикулима и, отпремивши 
изасланике у Егесту, захтевали су да им се пошаље што више коња. 
Исто тако да за опсађивање припреме опеке, гвожђе и све остало 
што је потребно, тако да започну рат чим пукне пролеће. 

А изасланици које су Сиракужани послали у Коринт и Лакеде- 
мон, пловећи дуж италске обале покушавали су да убеде Италике да 
не прелазе олако преко поступака Атињана пошто се завера кује и 
против њих. И када стигну у Коринт обрате се Коринћанима да им 
ови, као саплеменицима, помогну. А Коринћани, одмах, први, изгла- 
сају да ће им свесрдно помоћи и са њима пошаљу и своје изасланике 
у Лакедемон, да их заједно наговоре да код куће почну много 
отвореније ратовати против Атињана, а да и на Сицилију пошаљу 
извесну помоћ. Тако су у Лакедемону били присутни и коринтаски 
посланици, а такође и Алкибијад – заједно са друговима који су скупа 
са њим избегли. Он је у поменуто време на једном теретном броду 
одмах прешао из Турија, прво у Килену у Елиди, а касније је на позив 
самих Лакедемонаца, под сигурном пратњом, дошао у Лакедемон. 
Међутим, он је страховао од њих због својих интрига око Мантинеје. 
И тако се догодило да су у Лакедемонској скупштини Сиракужани, 
Коринћани и Алкибијад, постављајући исте захтеве, покушавали да 
убеде Лакедемонце. А ефори и они на врху, иако су намеравали да 
пошаљу изасланике у Сиракузу да би спречили споразум Сиракужана 
са Атињанима, нису били расположени да им шаљу помоћ. Међутим, 
Алкибијад иступи напред, потакне Лакедемонце и распали их сле- 
дећим речима: 

89. „Неопходно је да вам пре свега говорим о лажној оптужби 
против мене да не бисте, због тих сумњи, са мање пажње слушали о 
стварима од опште важности. Пошто су се моји преци одрекли ваше 
проксеније због неке притужбе, ја сам је поново прихватио и водио 
бригу о вама и у многим другим случајевима, а нарочито приликом 
несреће у Пилу. Па иако сам и даље био ревностан, ви сте приликом 
склапања уговора са Атињанима, преговарајући преко мојих нај- 
љућих непријатеља, осигурали за њих моћ а мени доделили срамоту. 
Отуда је било сасвим природно што сам се окренуо Мантинејцима и 
Аргивцима, и што сам био против вас и у неким другим приликама. 
И ако се сада неко, у несрећи која га је тада задесила, на мене и љутио 
безразложно, нека погледа истини у очи и нека се разувери. А, ако 
неко, зато што сам више нагињао народу, имао о мени лоше мишље- 
ње, нека не мисли да је оправдано огорчен. Јер, наша је породица 
увек била против тирана“ (а све оно што се противи деспотској власти 


45 Тирсенија је грчки назив за Етрурију. уп. нап. 69. уз ІУ књ. 
46 Породица Алкмеонида била је противник Пизистрата, а у старије време била је против 
Килона који је силом покушао да заузме Акропољ (уп. нап. 86. уз књ. гр 

носи назив демократија) и отуда потиче и наша руководећа улога у 
народу. А пошто је град имао демократску управу, у већини случајева 
било је нужно прилагодити се приликама. Међутим, насупрот посто- 
јећој распуштености ми смо покушали да водимо умеренију политику. 
Али још раније, у доба мојих предака, било је као и данас и других 
људи који су народ наводили на зло. А ти исти људи и мене су 
изагнали. А ми смо стајали на челу целога народа и сматрали да је 
право да сачувамо овај облик владавине под којим је држава достигла 
своју највећу величину и слободу и који смо наследили, јер што се 
демократије тиче, сви ми који имамо макар и мало памети знамо шта 
је она – а ја више него ико други – поготово што бих имао разлога 
и да је кудим. Међутим, ништа ново не би се могло казати за то, по 
општем мишљењу прихваћено безумље, али нам изгледа да не би 
било безопасно мењати сада демократију док намви, наши пријатељи, 
стојите пред вратима. 

90. Тако су се дакле ствари одиграле, што се тиче клевете против 
моје личности. А сада ме саслушајте о ономе о чему ви треба да 
одлучујете, а о чему ја треба да дам објашњење, уколико ми је о томе 
нешто више познато. Отпловили смо на Сицилију прво, да покоримо 
Сицилце, а после њих одмах и Италике, а затим да покушамо и са 
картагинском државом и са самим градом. Па ако нам то све пође за 
руком, или бар највећи део, намера нам је била да нападнемо Пело- 
понез, довлачећи оданде целокупну силу која би нам се тамо при- 
дружила, изнајмљујући, поред тога, велики број варвара, Ибераца и 
осталих тамошњих народа – који су по општем мишљењу најбољи 
ратници од свих варвара – и да начинимо поред постојећих јоши 
много других бродова, пошто ћемо из Италије имати огромне коли- 
чине дрвене грађе. И пошто са овом тријером извршимо са свих 
страна блокаду Пелопонеза, истовремено га нападајући са копна, 
нашом пешадијом, заузимајући неке градове на јуриш а друге опса- 
ђивањем, очекивали смо да ћемо их лако освојити и да ћемо после 
тога завладати свеколиким хеленским светом. А што се тиче новца 
и хране – да би сваки од ових циљева било лакше постигнути – и 
саме оне области које будемо освојили на Сицилији давале би 
довољну количину, не рачунајући наше приходе код куће. 

91. Да су то били циљеви експедиције која је сада отпловила чули 
сте од човека који до танчина познаје наше планове. А остали 
стратези то ће и остварити ако буду могли. И треба да знате да онај 
народ тамо неће опстати ако га ви не помогнете; Сицилци су, наиме, 
далеко неискуснији од Атињана, па ипак, када би се ујединили још и 
сада би могли победити. Међутим, Сиракужани који су сами са 
целокупном војском претрпели пораз а са својом флотом одбијени, 
биће неспособни да се тамо супротставе Атињанима. А ако овај град 
заузму, њихова је цела Сицилија, а одмах затим и Италија. А опасност 

што оданде долази, коју сам малочас предвидео, убрзо би запретила 
и вама. Зато нека нико не мисли да се овде одлучује само о Сицилији, 
већ исто тако и о Пелопонезу – осим ако брзо не учините следеће: 
да се пошаље тамо, бродовима, војска и то тако да морнари који 
превезу флоту послуже одмах затим и као хоплити. А оно што мислим 
да би било најцелисходније јесте послати Спартанца као заповедника, 
који ће постојећу војску уредити, а оне који неће да служе добровољно 
– силом на то приморати. Тако ће се ваши пријатељи још више 
охрабрити, док ће вам они који се колебају слободније приступити. 
А и рат овде мора се отвореније водити да би Сиракужани боље 
могли да пружају отпор, сматрајући да се и ви о томе старате – и да 
би Атињанима било теже да својој војсци шаљу у помоћ друге трупе. 
Треба извршити и опсаду Декелеје' у Атици; а тога се Атињани 
највише плаше, и сматрају да је то било једина несрећа у рату коју 
нису искусили. А најсигурнији начин да се нашкоди непријатељу јесте: 
када неко ко је добро обавештен учини оно чега се непријатељ – по 
његовом мишљењу – највише плаши. Јер, сви људи знају добро откуда 
им прети опасност, па се тога и плаше. А како ћете, користећи ову 
опсаду, онемогућити своје противнике, то ћу вам у главним цртама 
изложити не упуштајући се у појединости. А већина онога чиме је 
опскрбљена ова земља допашће вама или као плен или само од себе. 
И тога часа они ће остати лишени прихода од сребрних рудника у 
Лаурију, као и приноса које сада убирају од земље и од њихових 
судова, а понајвише од доприносакоји им плаћају савезници и који се 
неће тако редовно доносити. Јер ће они узимати олако своје обавезе 
када виде да сте и ви са своје стране свом силом кренули да ратујете. 
92. Међутим, брзо и још одлучније спровођење ових циљева у 
дело – и у погледу брзине и у погледу одлучности – зависи од вас, 
Лакедемонци; а да су ти циљеви могући у то сам потпуно сигуран (а 
мислим да се у своме суду не варам). И, захтевам од вас да нико међу 
вама не мисли лошије о мени зато што се ја, који сам како се чинило 
некада, био заљубљен у свој град, сада из све снаге борим против 
њега заједно са његовим најљућим непријатељима; ни да претпостав- 
ља да се моје речи могу приписати претераном огорчењу једног 
изгнаника. Јер, иако сам бегунац – ја сам побегао од неваљалстава 
оних који су ме изагнали – не бежим ни од тога да вама чиним услуге 
уколико ме будете слушали. А најгори непријатељи нису они који 
понегде својим противницима нашкоде као што је то са вама случај, 
него они који своје пријатеље терају да им буду непријатељи. А што 
се тиче љубави према отаџбини – ја је немам ако ми се чини неправда, 


47 Декслеја се налази око 20 км североисточно од Атине. Спартанци су послушали Алкибијадов 
санет, утврдили се у Декеле!и и држали је до краја рата. Тиме су знатно отежали снабдевање 
Атинс сувоземним путем. Уп. даље, МІ, 19; 27–28. 

него сам је имао када сам безбедно уживао своја грађанска права. 
Нити мислим да нападам отаџбину, која је још увек моја, него пре да 
отаџбину која није моја поново себи вратим. А прави родољуб није 
онај који не би нападао отаџбину када би је због неправди изгубио, већ 
онај који жудећи за отаџбином на све могуће начине покушава да је 
поврати. И зато захтевам од вас, Лекедемонци, да ме без икаквог 
устручавања користите и на опасном и на тешком месту, свесни оне 
изреке која је свакоме на врх језика: ако сам вам као непријатељ нанео 
грдне штете могао би да вам као пријатељ знатно и користим – пошто 
у Атини прилике познајем, док ваше само нагађам. И, захтевам сада да 
ви, свесни тога да се одлучује о стварима од највеће важности, не 
оклевате са слањем експедиције на Сицилију – и војске у Атику – тако 
да тамо, држећи и најмањи део војске на острву, спасете своје највеће 
интересе и да срушите и садашњу и будућу моћ Атињана и да после 
тога безбедно живите и постанете вођи целе Хеладе и то не на силу већ 
из наклоности. 

93. Тако је рекао Алкибијад. А Лакедемонци који су и сами већ 
раније размишљали о томе да пошаљу војску на Атину, али су стално 
оклевали и чекали, још се више охрабре, пошто им је сам Алкибијад 
ствар подробно објаснио и пошто су сматрали да су све то чули од 
човека који то најбоље познаје. И они одмах усмере пажњу на 
учвршћивање Декелеје и да се становницима Сицилије сместа пошаље 
извесна помоћ. И пошто за команданта сиракушких трупа поставе 
Гилипа,“ сина Клеандридиног, заповеде му да, пошто се претходно 
посаветује са сиракушким и коринтским изасланицима, размисли 
како би, с обзиром на прилике, помоћ онима у Сиракузи стигла на 
најбољи и најбржи начин. А он затражи од Коринћана да му одмах 
пошаљу два брода у Азину и да остали бродови које намеравају да 
пошаљу буду спремни за пловидбу када им се укаже згодна прилика. 
Пошто се тако споразумеју посланици се из Лакедемона врате кући. 

А из Сицилије стигне и атинска тријера коју су стратези послали 
по новац и коњицу. И Атињани, пошто саслушају њихов захтев, 
изгласају да се војсци пошаљу храна и коњица. И тако се сврши зима 
и седамнаеста година овога рата који је описао Тукидид. 

94. Чим је настало идуће пролеће,“ Атињани на Сицилији крену 
бродовима из Катане и дуж обале, отплове у Мегару из које су 
Сиракужани – као што сам раније напоменуо – за време владавине 
тиранина Гелона истерали становнике и сами заузели њихову земљу. 
Ту Атињани пристану са бродовима, опустоше поља и, пошто су 


48 Тилип, предузимљиви и способни спартански војсковођа, помогао је Сиракужанима да одбра- 
не свој град од Атињана. Међутим, после рата је био осуђен због проневере државног новца 
и морао је да бежи из Спарте. 

49 Описују се догађаји пролећа и лета 414. г. прен. е. 

безуспешно извршили напад на једно сиракушко утврђење, они се – 
са копненом војском и са флотом – опет уз обалу врате натраг, све 
до реке Терије. Када су ушли у унутрашњост, пустошили су равницу 
и палили жито; и, наишавши случајно на неке сиракушке војнике, 
побију известан број и, поставивши победнички трофеј, врате се 
натраг на своје бродове. И пошто отплове натраг у Катану и тамо 
се опскрбе намирницама, крену са целукупном војском на сиракушко 
насеље Кенторипу"" и, освојивши га путем споразума, повуку се, 
палећи истовремено и жито Инешана и Хиблејаца. А када стигну у 
Катану затекну тамо коњанике из Атине – две стотине и педесет 
коњаника – са опремом, али без коња, јер се очекивало да ће се коњи 
моћи набавити на Сицилији, као и тридесет коњаника стрелаца и три 
стотине таланта у сребру. 

95. Истога овога лета Лекедемонци нападну на Арг и дођу до 
Клеоне, али пошто се догодио земљотрес, врате се натраг. После 
тога Аргивци упадну у Тиреатиду, место које лежи на њиховој 
граници и узму од Лакедемонаца велики плен, који је био продат за 
суму не мању од двадесет пет таланата. А мало затим, истога тога 
лета, народ у Теспијама изврши напад на своју владу али без успеха, 
тако да уз помоћ Тебанаца један део побуњеника буде похватан, док 
други избегне у Атину. 

96. Тога лета, пошто сазнају да је Атињанима стигла коњица и 
да намеравају одмах да крену у напад, Сиракужани, сматрајући да 
Атињани, чак и у случају да победе у боју, не би могли лако да изврше 
опсаду Сиракузе уколико се не дочепају Епипола – једног окомитог 
места непосредно изнад града – одлуче да чувају прилаз према њему 
да се непријатељ не би онамо кришом попео. Јер, другим путем то 
није било могуће извести. Пошто се над свима другим тачкама овај 
предео надноси над Сиракузу и стрмо нагиње према граду, све се 
могло видети одатле. А Сиракужани су томе месту дали име Епиполе 
зато што лежи као нека зараван над целом околином. И тако они, у 
рану зору, изађу са целокупном војском у поље дуж реке Анапа (а 
догодило се случајно да су и стратези који су били у пратњи Хермо- 
кратовој баш примили своју команду) и почну да врше смотру 
хоплита. И прво одвоје шест стотина одабраних људи, којима је 
командовао Диомил, бегунац са Андра, да буду чувари Епипола, па 
ако на каквом другом месту буду потребни, да се и тамо, сви заједно, 
брзо нађу. 

97. Међутим, дан пре него што су Сиракужани одржали своју 

смотру, Атињани са целом својом силом у току ноћи крадом дођу из 
Катане на једно место које се звало Леон, удаљено од Епипола шест 


30: Ово насеље је у унутрашњости, југозападно од Етне. 

до седам стадија, пошто су искрцали пешадију и укотвили своје 
бродове у Тапсу. А то је једно полуострво са уском превлаком која 
се пружа у море и није далеко од Сиракузе ни морским ни копненим 
путем. А поморска војска Атињана, пошто је преко превлаке поста- 
вила стубове од дрвета, мирно је чекала. Међутим, пешадија одмах 
крене трком према Епиполама, нагоре уз Еуријел?! пре него што би 
Сиракужани – када их примете – могли да стигну горе, са оне смотре 
коју су на ливади држали. Али они сви ипак притекну у помоћ, што 
је ко брже могао, као и оних шест стотина који су били под командом 
Диомила. И, нису прешли ни двадесет пет стадија од тренутка када 
су напустили ливаду а наиђоше на непријатеља. Они, отуда, навале 
на Атињане у приличном нереду и, пошто код Епипола претрпе пораз, 
Сиракужани се повуку у град, док је Диомил погинуо а са њим и три 
стотине осталих војника. После тога Атињани поставе победни знак 
испоразумно предаду Сиракужанима њихове мртве. А следећега дана 
спусте се према самом граду, али пошто им непријатељи нису изашли 
у сусрет, они се врате натраг и саграде једно утврђење у близини 
Лабдалона на врховима Епиполских висова, које је гледало према 
Мегари, да би им служило као складиште за опрему и новац кад год 
би кретали у борбу или у посао око опсаде града. 

98. Мало затим стигне им из Егесте три стотине коњаника, а од 
Сикулаца, Накшана и неких других око стотину. А Атињани су већ 
имали две стотине и педесет, за које су добили неке коње од Егештана 
и Катањана док су друге купили, и тако саставили коњицу од шест 
стотина педесет коњаника. И пошто оставе један одред у Лабдалону, 
они крену према Сики,“ и ту се Атињани улогоре и највећом брзином 
зидом опколе град. А Сиракужанима зададу грдан страх брзином 
којом су извели ову опсаду те ови крену напред, с намером да отпочну 
битку и да преко тога не пређу олако. А када су се већ сврстали једни 
против других – пошто су видели да им је војска раштркана и да неће 
бити лако да се поново сврста у редове, сиракушки стратези повуку 
војску натраг у град – сем једног одреда коњице. Међутим, преостала 
коњица спречавала је Атињане да доносе камење или да се макари 
мало удаљавају од логора. Ипак, једна чета атинских хоплита заједно 
са целокупном коњицом крене у напад и порази сиракушку коњицу, 
један број поубија и постави победни знак у спомен ове коњичке 
битке. 

99. А сутрадан један део Атињана почне да подиже зид на 
северној страни од кружног утврђења, док су други заједно доносили 
камење и дрвену грађу и набацивали је према такозваном Трогилу, 


51 Еуријел је западни прилаз Епиполама. 
52 Сика је део Сиракузе. 
53 Трогил је лука северно од Сиракузе. 

а у том правцу им је опсадни зид био најкраћи – почев од великог 
залива па све до супротне стране мора. Сиракужани, међутим, – а од 
стратега највише Хермократ – никако нису желели да се са целокуп- 
ном својом војном силом излажу опасности отворене борбе против 
Атињана, већ им је изгледало најбоље да начине попречни зид тамо 
где су Атињани намеравали да дижу свој и да их тако блокирају, 
уколико им успе да их предухитре; а у исто време одлуче да против 
Атињана пошаљу и један део војске, ако би их ови напали за време 
тога посла. Надали су се да ће их предухитрити ако оградом од стабала 
затворе прилазе граду. Међутим, они би се заустављали у своме послу 
да би онда сви заједно кренули на непријатеља. И тако они изађу и 
крену да зидају један попречан зид, почевши од свога града, испод 
кружног утврђења Атињана, исекавши маслинова дрвета около 
светилишта и постављајући на зид дрвене куле. Атински бродови, 
пловећи из Тапса, нису још били упловили у Велики залив и Сира- 
кужани су још увек господарили оним деловима који су излазили на 
море, тако да су Атињани морали да доносе намирнице из Тапса, 
копненим путем. 

100. Када се Сиракужанима учинило да је завршен посао око 
постављања дрвених трупаца и подизања зида – и, пошто Атињани 
нису долазили да их у томе омету – бојећи се да би непријатељи могли 
лакше да се боре ако су њима снаге преполовљене ~ док су и сами 
настављали са радом око свога опсадног зида – Сиракужани се врате 
натраг у град, пошто оставе један одред да чува њихов попречни зид. 
У међувремену Атињани им разоре цеви које су под земљом водиле 
у град и снабдевале га водом за пиће. А затим, вребајући тренутак 
када се већина Сиракужана, у подне, нашла у својим шаторима, док 
су неки били отишли у град својим кућама – а они на дрвеном 
утврђењу са мањом будношћу чували положај – Атињани распореде 
три стотине својих најбољих јунака и чету одабраних лако нао- 
ружаних војника које су били опремили тешким оружјем да јуришем 
изненада навале на попречни зид, док је остала војска била подељења 
на два дела: један се кретао у правцу града под командом једног 
стратега, уколико би долазили у помоћ, а друга са другим стратегом 
према огради од дрвета која се налазила крај стражњих врата. И тако, 
чета од три стотине у јуришу заузме ограду од дрвених стубова, а 
чувари је напусте и побегну према спољашњем зиду, који се пружао 
око Теменита,“ док њихови гониоци нагрну за њима. Али када су се 
нашли унутра, Сиракужани их истерају напоље и ту погину неки 
Аргивци и мањи број Атињана. Тада се цела војска повуче, сруши 


54 Теменит је област око Аполанавог светилишта, зан. од Сиракузе. 

попречни зид, почупа ограду, а дрвене стубове однесе у свој логори 
подигне победни знак. 

101. Сутрадан Атињани стану да утврђују – почевши од кружног 
утврђења – обронак изнад мочваре који је на тој страни Епипола био 
окренут према Великом заливу, где им је опсадни зид био најкраћи 
када се кроз равницу и мочвару спуштају до луке. У међувремену и 
Сиракужани изађу и крену поново, почевши од града, да праве ограду 
од стабала, средином мочваре. Истовремено, ископају и јарак да 
Атињани не би могли да продуже изградњу зида до морске обале. 
Међутим, ови, пошто заврше свој зид на обронку, поново нападну 
ограду од стабала и јарак Сиракужана, а флоти издаду наредбу да из 
Тапса околним путем уплови у сиракушки Велики залив; они сами, 
полазећи у праскозорје са Епипола у равницу кроз мочвару – став- 
љајући врата и даске преко оних места где је блато било чвршће – 
пређу преко ових, и у сам освит зоре заузму канал и дрвену ограду 
осим једног мањег дела и јарак, а касније заузму и преостали део 
ограде. И започне битка у којој Атињани однесу победу, а Сира- 
кужани побегну: они са десног крила у град, а они са левог низ реку. 
У жељи да спрече овима прелаз преко реке три стотине одабраних 
атинских људи у трку крене према мосту. Међутим, Сиракужани 
(пошто се ту налазила већина њихове коњице) заједнички навале на 
чету од три стотине изабраних, разбију их и навале на десно крило 
Атињана. А када ови нападоше прву чету, Сиракужане обузме грдан 
страх. Видећи то, Ламах са малим бројем стрелаца крене у помоћ са 
свога левог крила, водећи собом и Аргивце, али пошто пређе неки 
Јарак, оставши усамљен, са неколико људи који су били прешли 
заједно са њиме, погине и он и још петорица или шесторица његових 
људи. А Сиракужани, одмах, брзо притрче, зграбе их и пренесу преко 
реке у безбедну зону, а сами се почну повлачити када се стала 
приближавати остала атинска војска. 

102. За то време, они који су први побегли у град, видећи шта се 
догађа, охрабре се и вративши се из града сврстају се према оним 
Атињанима који су стајали испред њих. А један део својих трупа 
пошаљу према кружној тврђави на Епиполама, мислећи да ће их наћи 
без бранилаца и тако заузети. И заиста они освоје и разруше спо- 
љашњи зид у дужини од хиљаду стопа, али их Никија спречи да заузму 
и само кружно утврђење, јер се случајно десило да је он био остављен 
тамо, у позадини, због своје болести. И он заповеди слугама да спале 
дрвене греде и справе које су биле бачене пред зид, пошто је видео 
да ће му, због оскудице у људству, бити немогуће да се спасе на неки 
други начин. А тако се и догодило, пошто се Сиракужани због ватре 
нису више приближавали, него су се повукли натраг. А поред тога, 
већ су долазила и појачања према кружном утврђењу од стране оних 
Атињана који су се приближавали одоздо и који су тамо отерали 

непријатеље. Истовремено, као што је речено, њихови бродови из 
Тапса упловљавали су у Велики залив. Видећи то, они одозго, као и 
цела сиракушка војска, брзо се повуку у град, сматрајући да са снагама 
које су имали у томе тренутку, неће бити способни да спрече подизање 
зида до морске обале. 

103. После тога Атињани подигну победни знак, а погинуле, по 
споразуму, предаду Сиракужанима и сами добију тело Ламаха и 
његових људи. И пошто им је сада била ту цела војска, и флота и 
пешадија, почели су да опасују Сиракужане дуплим зидом почевши 
од висова Епипола, па све до морске обале. А намирнице за војску 
долазиле су им са свих страна Италије. А и многи сикулски савезници 
који су се раније снебивали приђу Атињанима, а такође и три 
пентеконтере из Тирсеније. И све остало ишло им је на руку, онако 
како су се надали. Јер, Сиракужани уопште нису више рачунали да 
ће победити у рату, пошто им није дошла никаква помоћ, чак ни она 
са Пелопонеза. Тако да су почели да говоре о условима примирја, не 
само између себе, него чак и са самим Никијом, јер је Никија после 
Ламахове погибије сам држао команду. Међутим, ни до какве одлуке 
не дође. Већ, као што се обично догађа када су људи на великој муци 
и када су више него икада раније притиснути опсадом, достављали 
су мноштво предлога а још више их се ширило градом. Јер, због 
тешких прилика у њихове међусобне односе била се увукла сумња; 
а стратези под чијом се командом све то десило смењени су са 
положаја, због тога што су свој неуспех приписивали или њиховој 
злој срећи, или издајству. И уместо њих изаберу друге: Хераклида, 
Еукла и Телију. 

104. За то време Лакедемонац Гилип и бродови из Коринта 
налазили су се већ код Леукаде са намером да што брже пруже помоћ 
Сицилији. И пошто су вести које су им долазиле биле страшне и све 
се сводиле на једну лаж: на то да је Сиракуза потпуно блокирана 
зидом и Гилип није имао више никакве наде што се тиче Сицилије 
већ је – у намери да спасе Италију – заједно са Коринћанином 
Питеном, са два лаконска и два коринтска брода, у највећој журби 
прешао Јонски залив, до Таранта. А Коринћани, попунивши људ- 
ством својих десет бродова и још две леукадске и три ампракијске 
лађе намеравали су да отплове касније. Међутим, Гилип из Таранта 
у одређеној мисији оде у Турије да обави једну мисију – јер је његов 
отац некада био грађанин овога града – али како није успео да их 
придобије, дигне сидро и заплови дуж италијанске обале. Међутим, 
захваћен олујом, која, почињући на северу дува снажно на томе месту, 
буде однесен на пучину и после снажне буре поново доспе до Таранта. 
Ту довуче бродове који су претрпели штету у олуји и почне да их 
поправља. А Никија, иако је дознао да Гилип плови онамо, гледао је 
са потцењивањем мали број његових бродова као што су то учинили 

и Туријци; и сматрајући да они плове опремљени више као какви 
гусари, није још предузимао никакве мере опрезности. 

105. Отприлике у исто то време, истога тога лета, Лакедемонци 
и њихови савезници упадну у Арг и опустоше највећи део земље. А 
Атињани са тридесет својих бродова дођу у помоћ Аргивцима, чиме 
отворено прекину уговор са Лакедемонцима. Јер, пре тога они су се 
искрцавали — гусарским упадима из Пила – заједно са Аргивцима и 
Мантинејцима - више око осталог Пелопонеза него у самој Лаконији. 
Па, иако су Аргивци од њих често захтевали да се под оружјем 
искрцају у Лаконију и да опустоше са њима макар и најмањи део 
лаконске територије па да се повуку, они су то одбијали. Али тада, 
под заповедништвом Питодора, Лесподија и Демарата, Атињани 
бродовима пристану код Лимеријског Епидаура, Прасија и осталих 
места и опустоше неке њихове територије, те тако сада пруже још 
згоднији изговор Лакедемонцима да се од Атињана бране. А када се 
ови, са својим бродовима повуку из Арга и када се и Лакедемонци 
врате натраг, Аргивци упадну у Флиасију и опустоше њену терито- 
рију. И, пошто поубијају известан број људи, врате се кући. 


СЕДМА КЊИГА 

1. Пошто су поправили своје бродове Гилип и Питен отплове из 
Таранта дуж обале у Епизефиријске Локре. И када се најзад тачније 
обавесте да Сиракуза још није потпуно опсађена, већ да је још увек 
могуће доћи са војском и ући у град, са стране Епипола, почну да се 
договарају: да ли да се усуде да уплове, држећи Сицилију са своје 
десне или леве стране, или да прво плове у Химеру; а затим, пошто 
придруже својим снагама и саме Химеране и осталу војску коју би 
успели да придобију, да крену копненим путем. И одлуче да плове 
према Химери у првом реду зато што још нису била стигла она четири 
атинска брода које је Никија ипак отпослао, када је чуо да се 
непријатељске лађе налазе у Локрима. Међутим, они предухитре овај 
извиђачки одред и пође им за руком да пређу канал; и пошто се 
задрже у Регију и Месени, стигну у Химеру. Док су тамо боравили 
наговоре Химеране да ратују заједно са њима, и то не само тиме што 
ће се придружити њиховом походу, него и тиме што ће прибавити 
оружје свим морнарима са њихових бродова који немају оружје (док 
су своје бродове већ довукли у Химеру). И Селинунћанима, такође, 
пошаљу поруку са захтевом да им с војском дођу у сусрет, на одређено 
место. А и становници Геле обећали су да ће им послати нешто мало 
војске, као и неки Сикули, који су били спремни да им се придруже 
са знатно већим одушевљењем, пошто је недавно био умро Архонид, 
краљ неких тамошњих Сикулаца који је имао прилично утицаја и био 
пријатељ Атињана, а и зато што је Гилип стигао пун одлучности. И 
Гилип крене у Сиракузу, узевши собом своје сопствене морнаре као 
и ону посаду која се била снабдела оружјем – њих око седам стотина; 
и, укупно око хиљаду химерских хоплита и лако наоружаних војника 
и сто коњаника, затим, известан број лако наоружаних војника и сто 
коњаника, затим, известан број лако наоружаних трупа и коњице из 
Селинунта, нешто мало Гељана и свега око хиљаду Сикулаца. 

2. Међутим, Коринћани из Леукаде, са својим осталим бродовима 
кретали су се у помоћ што су брже могли, и Гонгил један од 
коринтских команданата, мада је последњи кренуо, први је, нешто 
пре Гилипа, стигао у Сиракузу. И пошто је Сиракужане затекао баш 
када су хтели да у Скупштини расправљају о томе како да напусте 
ратовање, спречи их у томе и охрабри их, изјављујући да не само што 
долазе друге лађе, него да је од стране Лакедемонаца послат и Гилип, 
син Клеандридин, као врховни командант. И Сиракужани се охрабре 
и, сместа, са целокупном војном силом изађу Гилипу у сусрет, пошто 
су чули да се већ налази у близини. Како је успут заузео сикулско 

утврђење, Јете и војску поставио у бојни поредак, он стигне на 
Епиполе. И пошто се попео преко Еуриела – куда су се претходно 
попели и Атињани – он крене, заједно са Сиракужанима на атинско 
утврђење!. А десило се да је стигао баш у тренутку када су Атињани 
већ били довршили двоструки зид у дужини од седам до осам стадија 
све до Велике луке – осим једног малог дела код морске обале. Ту 
су још градили. Што се тиче осталог дела опсадног круга који се 
пружао према Трогилу на другој морској обали, већ је било набацано 
мноштво камења итако остављено, премда је било и напола свршеног 
посла док је нешто чак било и довршено. Сиракуза је, дакле, била 
тако близу својој пропасти. 

3. Изненадни напад Гилипа и Сиракужана у почетку изазове 
велику забуну код Атињана, али се они ипак сврстају у бојни поредак. 
А Гилип, који се налазио у близини, под оружјем, пошаље им гласника 
са поруком да је спреман да се са њима споразуме, ако узму све своје 
ствари и у року од пет дана напусте Сицилију. Међутим, они то приме 
са омаловажавањем и гласника пошаљу натраг без одговора. После 
тога почеше да се припремају за међусобну битку. И, Гилип, видећи 
да су Сиракужани узнемирени и да се лако не могу сврстати у бојни 
поредак, поведе војску натраг на шири простор. А Никија не поведе 
Атињане у борбу него је мировао близу свога бедема. Када Гилип 
виде да они не долазе, одведе војску преко поља на узвишицу Теменит 
и тамо преноћи под ведрим небом. А сутрадан изведе већину своје 
војске и распореди је испред атинског бедема и то тако да Атињани 
не би могли слати помоћ ни на коју другу страну. А затим пошаље 
један одред против тврђаве Лабдалона и заузме је; а све оне које је 
у њој заробио погуби. Јер се то место није могло видети са атинске 
стране. А истога тога дана Сиракужани заробе једну атичку тријеру 
која је стражарила на улазу у Велику луку. 

4. После тога, Сиракужани почну заједно са савезницима да 
подижу према атинском зиду један обичан попречни зид који је ишао 
преко Епипола нагоре, почињући од града, тако да Атињани, уколико 
не би успели да их спрече, не би могли даље да изводе опсаду. За то 
време Атињани заврше зид до морске обале и стигну већ и до вишег 
терена. А Гилип (пошто је зид на једном месту био слаб) узме војску 
и ноћу крене на бедем. Када то примете Атињани (који су случајно 

напољу логоровали) они му изађу у сусрет. А он, како то опази, брзо 
повуче натраг своје војнике. И Атињани подигну још више тај део 
бедема и сами су га на томе месту чували ~ а остале савезнике 
распореде дуж зида на другим местима како је коме било одређено 


да чува стражу. 


] Из текста се не види јасно где се Гилип састао са сиракушким трупама нити са које стране, 
источне или западне, напада. 

Међутим, Никија одлучи да утврди и место које се звало Пле- 
мириј. То је узвишење“ преко пута града, које стрчи испред Велике 
луке и сужава улаз у њу, па је мислио да ће, ако овај врх утврди, 
олакшати добављање намирница. Јер би се дужина сиракушке луке 
смањила а не би се – као што је сада био случај – покрет према 
непријатељу вршио из дубине луке – уколико би дошло до било 
каквог покрета флоте. И, одиста, он је почео обраћати већу пажњу 
поморском рату, видећи да су доласком Гилипа изгледи на копну 
много слабији. Пошто је, дакле, превезао војску и флоту, он сагради 
три утврђења, те је у њима био смештен највећи део опреме, а ту су 
били укотвљени и велики чамци и ратни бродови. И ту је понајвише 
и настало опадање морала у редовима посаде, јер је њихово снабде- 
вање водом било слабо је је вода била прилично удаљена, а када би 
морнари кретали да траже дрва за потпалу, гинули би као жртве 
сиракушких коњаника, који су господарили том територијом. А 
трећина сиракушке коњице била је постављена на брежуљку близу 
Олимпијеја, да војници који су били у Племирију не би излазили и 
пљачкали. Међутим, Никија дозна да се приближавају и остали 
коринтски бродови те пошаље двадесет бродова да на њих мотре и 
да се усидре у близину Локра и Регија на прилазу Сицилији. 

5. Гилип, међутим, настави да подиже зид преко Епипола, кори- 
стећи оно камење које су Атињани за себе већ раније дуж зида 
набацали, док је истовремено стално изводио Сиракужане и њихове 
савезнике и распоређивао их пред бедемом. А и Атињани би се 
сврставали да би се са њима срели. А када се Гилипу учинило да је 
тренутак дошао, он отпочне напад. И пошто се ухвате укоштац, борба 
се водила између зидина, где од коњице није било никакве користи. 
И пошто су Сиракужани и њихови савезници били поражени, а 
погинули, према споразуму, однети и Атињани подигли победни знак, 
Гилип сазове војнике и изјави да грешка није до њих, него до њега. 
Јер, поставивши своју борбену линију сувише између зидова, лишио 
се помоћи коњице и стрелаца. Међутим, он ће их поново повести у 

бој. И тражио је од њих да имају на уму да у погледу припрема неће 
бити у горем положају, а што се тиче борбеног расположења недо- 
пустиво ће бити ако не би сматрали питањем части да они, као 
Пелопонежани и Дорци, не победе Јонце, острвљане и разни олоши 
да их не истерају из земље. 

6. После тога, када је дошао тренутак, он их поведе у борбу. А 
Никија и Атињани сматрали су да они, чак ако Сиракужани и не би 
били вољни да започну битку, не би смели прећи преко чињенице да 
се зид подиже преко атинског (јер изградња непријатељског зида тек 
што није прешла крај атинског бедема) па ако га једанпут претекну, 


2 Племириј је, уствари, полуострво које затвара Велику луку с јужне стране. 

од тога часа биће свеједно за њих да ли ће се борити и свагде 
побеђивати или се уопште неће ни борити. И тако они крену против 
Сиракужана. Гилип, међутим, водећи своје хоплите мало даље од 
бедема него што је чинио први пут, сукоби се са непријатељем, 
распоредивши уз бок Атињана коњицу и копљанике, на отвореном 
простору, тамо где су се завршавали радови на оба зида. И коњаници, 
ударивши у току битке на лево крило Атињана, које је било постав- 
љено према њима, разбију их. Услед тога и остала војска буде 
поражена од Сиракужана и сатерана у утврђења. А следеће ноћи 
Сиракужанима пође за руком да подигну зид преко онога зида који 
су изградили Атињани, тако да их Атињани нису више могли спре- 
чавати а сами су лишили Атињане могућности да и даље дижу против 
њих опсаду, чак и у случају да из рата изађу као победници. 

7. После тога, дванаест преосталих коринтских, амбракијских и 
леукадских бродова који су били под командом Коринћанина Ера- 
синде уплове у луку и помогну Сиракужанима да доврше грађење 
попречног зида. Гилип крене у остале крајеве Сицилије да скупи 
војнике за флоту и за пешадију и да истовремено придобије неку од 
држава које нису биле одушевљене да учествују у рату, или су се 
држале потпуно изван њега. А буду отпремљени и други сиракушки 
и коринтски посланици у Лакедемон и Коринт, да се како било, преко 
мора, пошаљу нове трупе теретним бродовима или чамцима, или – 
како је већ најзгодније – с обзиром да су и Атињани такође послали 
по нове трупе. Међутим, Сиракужани попуне посадом своју флоту 
да окушају срећу и на мору. Уопште, они су били знатно охрабрени. 

8. Када је Никија то приметио и видео да из дана у дан расте 
снага непријатеља а и његове невоље, он је у више наврата слао вести 
у Атину јављајући о свему што се догађало, а нарочито сада – 
сматрајући да се налази у веома тешком положају. И, уколико њих 
не повуку натраг или не пошаљу друге – и то у приличном броју – 
спаса им више неће бити. Бојећи се да гласници неће бити способни 
да изложе чињенице или због тога што не умеју да говоре или због 
слабе меморије, или зато што ће говорити онако како то годи маси 
– он напише писмо, сматрајући да ће тако најбоље саопштити 
Атињанима своје мишљење ~ које гласник неће ни у чему искривити 
– тако да могу да одлуче о правом стању ствари. И они отпутују, 
носећи писмо које је послао као и усмене поруке које је требало рећи. 
А што се тиче логора, више се старао да га сачува стражарењем, него 
свесним излагањем опасности. 

9. Крајем истога лета и атински стратег Еуетион, ратујући у 
друштву са Пердиком против Амфипоља, уз помоћ многобројних 

Трачана, није заузео град али га је – довукавши тријере у Стримон – 
блокирао са реке, са упориштем у Химереону. И тако се сврши лето. 

10. А почетком зиме дођоше у Атину Никијини гласници и 
рекоше им оно што је требало да се каже усмено, и одговоре на свако 
питање које им је било упућено и предадоше писмо. А државни писар" 
изађе пред Атињане и прочита писмо које је овако гласило: 

11. „Атињани, оно што се раније догодило познато вам је из 
многих других писама. А сада је више него икад прилика да сазнате 
стање у којем се налазимо и да донесете одлуку. Пошто смо у многим 
биткама победили Сиракужане против којих сте нас послали, и пошто 
смо саградили утврђења у којима се сада налазимо – дође Лакедемо- 
нац Гилип са војском коју је повео са Пелопонеза и неких других 
сицилијанских градова. И пошто смо га у првој бици победили, 
сутрадан смо се повукли у утврђења под притиском многобројне 
коњице и копљаника. Сада међутим, мирујемо, пошто смо престали 
са подизањем опсадног зида, због великог броја противника (а не 
можемо ни да користимо целокупну војну силу пошто смо за чување 
зидова одвојили велики део наших хоплитских снага). А непријатељи 
су саградили један једнострук зид који је прешао наш, тако да више 
нисмо у могућности да их опколимо бедемом, осим ако неко не би са 
великом војском навалио на тај супротни зид и заузео га. Тако се 
догодило да смо се више ми, који смо веровали да опседамо друге, 
нашли под опсадом, бар са копнене стране. Јер, због њихове коњице, 
ми не можемо чак ни да излазимо далеко у поље. 

12. А отпремили су и посланике на Пелопонез по другу војску, 
док је Гилип отишао у градове Сицилије да оне који су мирни наговори 
да заједно с њиме ратују и – уколико им то пође за руком – да од 
других доведе још војске: и флоту и пешадију. Јер – као што чујем – 
они намеравају да својом пешадијом покушају напад на наше зидове, 
а са бродовима желе да учине то исто са морске стране. Наша флота 
– као што су то и наши непријатељи докучили – била је у почетку 
беспрекорна и у погледу непромочивости и по физичкој спреми своје 
посаде, док сада бродови пропуштају воду, пошто су већ тако дуго 
времена на мору, а и посада се искварила. Не постоји ни могућност 
да се бродови извуку на обалу и тамо посуше зато што нас неприја- 
тељска флота – која је равна нашој, а по броју је чак и премаша – 
стално држи у ишчекивању, као да ће сад на нас запловити. Они то 
изводе јавно и свака иницијатива зависи од њих. А имају и више 

могућности да просуше своје бродове, пошто не опсађују друге. 

13. Нама би то тешко пошло за руком чак и када бисмо имали 
и велико преимућство у бродовима и када не бисмо били принуђени 
– као што је сада случај – да их све употребљавамо за стражу. А ако 
бисмо само макар мало попустили у нашој будности, не бисмо имали 


3 Гроџиатебс тас полес ово звање свакако је исто што и секретар народне скупштине (уп. 
Атински устав, 54); дужност овог секретара била је да „чита списе народу и већу“. 

своје снабдевање, које се преко њиховог града и сада врло тешко 
обавља. И наша посада је због тога пропала, а још и данас пропада, 
јер наше морнаре, приморане да иду далеко по дрва, храну и воду 
стално уништава њихова коњица. Наше слуге, пошто више никако 
нисмо надмоћни, почињу да беже, а трговци који су силом натерани 
да се укрцавају у бродове одлазе без оклевања у своје градове. Други, 
који су били подстакнути великом платом, и који су више мислили 
да стичу новац него да се боре – пошто су преко сваког очекивања 
видели да непријатељ са своје стране даје отпор и флотом и осталим 
средствима – користе сваку прилику да дезертирају или беже, како 
ко зна, јер велика је Сицилија. Има и таквих који сами у поморској 
служби наговарају тријерархе да уместо њих укрцавају на лађе 
хикарске робове“ и тако остављају нашу флоту без њене савршене 
дисциплине. 

14. Пишем вама, којима је познато да посада може да се одржи 
у пуној форми само кратко време "' да је мали број морнара који могу 
и да ставе лађу у покрет и да одржавају ред у веслању. Међутим, од 
свега ми задаје највише бриге то што је мени као команданту 
немогуће да све то спречим (јер тешко је, Атињани, управљати вашим 
Будима) као и то што немамо откуда да попуњавамо посаду – што 
нашим непријатељима стоји свуда при руци. Напротив, посада коју 
смо при доласку имали мора да буде довољна и сада, а и да покрива 
наше даље губитке у људству. Јер, наша два савезничка града Накс 
и Катана не могу нам у томе помоћи. А ако још једна ствар буде 
ишла на руку непријатељу – да оне области у Италији, које нас 
снабдевају храном (видећи у каквом смо положају и да нам ви не 
шаљете појачања) – пређу на страну противника, тада ће рат бити 
за њих завршен и без битке, пошто ће нас опсадом натерати на 
предају. 

Могао сам да вам јавим и о много пријатнијим стварима, али не 
и о кориснијим, ако је потребно да ви, пошто тачно сазнате о нашој 
овдашњој ситуацији донесете и одлуку. Али у исти мах, имајући у 
виду вашу ћуд – да ви заиста желите да чујете само оно што је 
најпријатније, а да после тражите кривце ако вам не испадне онако 
како сте замислили – сматрао сам да је најсигурније да вам откријем 
истину. 

15. А сада, знајте да ни ваши војници ни ваши команданти не 
заслужују прекор када се ради о првобитним циљевима наше експеди- 
ције. Јер, пошто се цела Сицилија ујединила, а непријатељ очекује 
другу војску са Пелопонеза донесите одмах одлуку, с обзиром да нас 
овде нема довољно ни за оне непријатељске трупе које се налазе на 
лицу места, већ морате или ове натраг опозвати или послати другу 


4 Претварање становника Хикаре у робове и њихову продају Тукидид описује у М1, 62. 

војску, не мању од прве и пешадију и флоту и приличну своту новца; 
а и за мене једног заменика, пошто сам због болести бубрега неспо- 
собан да останем на положају. Ја вас, дакле, молим да ми изађете у 
сусрет. Јер, када сам, као командант, био у пуној снази, многе сам вам 
услуге учинио. Али било шта да намеравате предузети, предузмите 
то брзо и без одлагања, чим пукне пролеће, пошто непријатељ 
намерава да прикупи нове снаге; неке врло брзо, са Сицилије, а неке 
са Пелопонеза, које ће стићи спорије; али и поред тога, ако не 
обратите довољно пажње они ће вас преварити, као што су и раније 
чинили, или ће вас предухитрити.“ 

16. Све те чињенице открило је Никијино писмо. Међутим, 
Атињани, пошто га саслушају, не опозову Никију са положаја него 
му – док му не стигну изабране колеге заповедници – одреде одмах 
за помоћнике два човека: Менандра и Еутидема да му помогну да се 
не би, услед слабог здравља, сам борио са тешкоћама. И изгласају да 
се пошаље друга војска: и флота и пешадија како са списка атинских 
грађана тако и од савезника. А као колеге Никији изаберу Демостена, 
сина Алкистеновог и Еуримедонта, сина Тукловог. И Еуримедонт 
буде одмах послат на Сицилију, отприлике око зимске равнодневице, 
са десет бродова и сто двадесет таланата у сребру} с тиме да, 
истовремено, војсци на Сицилији донесе поруку да ће доћи појачање 
и да ће се о њима водити брига. 

17. Међутим, Демостен је заостао и спремао се за полазак који 
ће предузети чим гране пролеће, захтевајући од савезничких држава 
војску, а из Атине да спреме новац, флоту и хоплите. Атињани 
пошаљу двадесет бродова око Пелопонеза да пазе да нико из Коринта 
и Пелопонеза не пређе на Сицилију. Када су стигли посланици са 
вешћу да су прилике на Сицилији повољније – Коринћани су осетили 
веће самопоуздање него раније, сматрајући да је њихов претходни 
конвој бродова стигао на време, па су се и сами припремили да шаљу 
хоплите на Сицилију трговачким бродовима, а и Лакедемонци су 

намеравали да на исти начин шаљу трупе са осталог дела Пелопонеза. 
Коринћани, међутим, попуне посадом двадесет и пет бродова, да би 
могли да се упусте у борбу са одредом који је чувао стражу у Наупакту 
и да би Атињани у Наупакту мање спречавали њихове трговачке 
бродове да се навезу на море, заузети тиме што ће држати под 
присмотром тријере које ће се сврстати против њих. 

18. Лакедемонци су припремали и упад у Атику, као што су били 
одлучили, и као што су их подстицали Сиракужани и Коринћани, 
када су дознали да се из Атине спрема помоћ на Сицилију да би то 
спречили упадом у Атику. Алкибијад је, међутим, био упоран, дока- 


5 Већина рукописа на овом месту бележи број „двадесет“, што је премало; Диодор на истам 
месту наводи суму од сто четрдесет таланата. 

зујући им да треба утврдити Декелеју и не попуштати са ратом. Али 
најважније је било то што су Лакедемонци добили извесно самопоуз- 
дање, пошто су сматрали да ће Атињани бити лакше савладани ако 
буду морали да воде двоструки рат: са њима и са Сицилијцима, и зато 
што су веровали да су Атињани први раскинули уговор“. Они су били 
свесни да је у претходном рату прекорачење права постојало са 
њихове стране, јер су Тебанци ушли у Платеју док је важио уговор 
па, иако је ранијим споразумом било уговорено да се не прибегава 
оружју ако је супротна страна вољна да се подвргне арбитражи, они 
су се и поред тога, оглушили, када су их Атињани позвали на суд. И 
сматрали су да је природно што их је задесила несрећа, и нису сметали 
с ума удес код Пила, или неки други који их је задесио. А сада су 
Атињани са тридесет лађа кренули из Арга и опустошили један део 
Епидаура, Прасије и друга места, истовремено крећући у пљачкашке 
походе из Пила; и кад год би се појављивала различита мишљења о 
појединим тачкама уговора, и када би их Лакедемонци позивали на 
арбитражу, Атињани нису хтели да јој се подвргну. Тако су Лакеде- 
монци – сматрајући да се кршење закона, које су раније себи припи- 
сивали у кривицу, сада преокренуло и да сада кривица стоји на страни 
Атињана – били свим срцем за рат. И у току те исте зиме они међу 
својим савезницима изврше прикупљање гвожђа, а припремили су и 
остала оруђа потребна за опсађивање. А истовремено, не само да су 
смишљали како би са своје стране, трговачким бродовима послали 
помоћ војсци на Сицилију, већ су и остале Пелопонежане нагонили 
да то учине. И сврши се зима, и осамнаеста година рата који је 
описивао Тукидид. 
19. Одмах на почетку пролећа, раније него икада, Лакедемонци 
и савезници упадну у Атику предвођени лакедемонским краљем 
Агидом, сином Архидамовим. И прво опустоше атичку равницу, а 
затим почну утврђивати Декелеју, распоредивши посао на поједине 
савезнике. А Декелеја је од атинског града удаљена сто двадесет 
стадија, и отприлике исто толико и од Беотије. Ово утврђење је 
грађено да би доминирало равницом и најплоднијим деловима земље, 
у циљу пустошења ових крајева, а видело се све до града Атине. И 
док су Пелопонежани и њихови савезници градили у Атици ово 
утврђење, у исто то време они са Пелопонеза слали су, теретним 
бродовима, хоплите на Сицилију – Лакедемонци, одабравши најбоље 
хелоте и неодамоде (једних и других укупно шест стотина хоплита, 
са Спартанцем Екритом као заповедником) и Беоћани, пошто су 
изабрали три стотине хоплита којима су командовали Тебанци Ксе- 
нон и Теспијац Хегесандер. Ови, међу првима крену са Тајнара у 


6 Атина је повредила уговор својим пустошењима Пелопонеза, уп. МІ, 105. 
7 Следе догађаји из 413, год. прен. е. 

Лаконији о отисну се на пучину. После њих, одмах крену Коринћани 
са пет стотина хоплита — једни из самога Коринта, док су други били 
аркадски плаћеници — а за заповедника им буде постављен Ко- 
ринћанин Алексархон. Истовремено са Коринћанима и Сикиоњани 
отпошаљу двеста хоплита којима је управљао Сикиоњанин Сергеј. 
Међутим, двадесет пет коринтских лађа које су се снабделе посадом 
у току зиме стајало је укотвљено у Наупакту насупрот двадесет 
атинских бродова, све док њихови хоплити, у трговачким бродовима, 
нису отпловили са Пелопонеза. А то је био, у првом реду, разлог што 
су бродове опскрбили посадом: да Атињани не би толико свраћали 
пажњу на теретне бродове колико би мотрили на тријере. 

20. Истовремно са утврђивањем Декелеје, на самом почетку 
пролећа, и Атињани пошаљу око Пелопонеза тридесет бродова под 
командом Харикла,“ сина Аполодоровог, коме је било заповеђено да, 
према уговору о савезништву, чим дође у Арг позове на бродове 
аргивске хоплите. А отпослали су на Сицилију и Демостена са педесет 
атинских и пет хијских бродова, двеста атинских хоплита са регрутног 
списка и највећи број острвљана што су их из сваког места могли да 
добију у своју службу. И од осталих савезника који су били под 
њиховом влашћу покупили су све оне који су могли да послуже у 
рату. Демостен је приликом овога крстарења добио упутства да за 
време својих операција на лаконској обали у првом реду сарађује са 
Хариклом. И тако он отплови на Егину, чекајући на какав заостали 
одред војске, док Харикле не укрца на бродове аргивске хоплите. 

21. А на Сицилији, тога истога пролећа, отприлике у исто то 
време, дође и Гилип у Сиракузу, водећи собом из сваког града кога 
је придобио највећу војску коју је могао добити. И, сазвавши Сира- 
кужане, рече да је потребно да попуне посадом што је могуће више 
бродова и да покушају срећу са ратом на мору. Јер се надао да ће 
тиме учинити један напор у даљем развоју рата који ће бити вредан 
ризика. А у томе му се највише придружио Хермократ, наговарајући 
их да не буду малодушни када је у питању напад на Атињане, истичући 
да ни ови нису своју вештину на мору наследили од својих отаца нити 
је она вечита, већ да су они, више него Сиракужани, људи са копна, 

али су постали поморци тек пошто су их Персијанци на то натерали. 
А људима смелим, као што су Атињани, најстрашнији ће изгледати 
они који им се са истом таквом смелошћу супротстављају. Јер, иако 
своје суседе каткад и не надмашавају већом силом, они их застрашују, 
прибегавајући дрским нападима. То исто треба да чине и Сиракужани 
са својим противницима. Добро ми је познато – рекао је он – да би 
Сиракужанима велико преимућство представљала смелост да се 


8 Харикле је касније био члан Већа од четири стотине, а потом један од „тридесестарице“, 
олигархијске владе изабране по завршетку Пелопонеског рата (уп. Кегнофонт, Хеленски 
историја И, З, 2). 

неочекивано супротставе поморској сили Атињана јер би ови тиме 
били збуњени, и то би више значило него штета коју би Атињани 
својим знањем могли нанети Сиракужанима. Треба се окушати у 
поморској вештини и никако не устукнути. И пошто су их тако 
уверили и Гилип и Хермократ, а можда и неки други – Сиракужани 
се одлуче да воде битку на мору и почну да опремају своје бродове 
посадом. 

22. А Гилип, пошто припреми флоту, поведе целу пешадију, под 
окриљем ноћи, док је сам имао намеру да копненим путем нападне 
на утврђења Племирија. С друге стране, на уговорени знак тридесет 
пет сиракушких тријера истовремено исплови из Велике луке док је 
четрдесет пет тријера кружило из Мање луке, где им је било и 
бродоградилиште – у намери да се помешају са онима из Велике, па 
да заједно нападну на Племириј тако да Атињане, с обе стране, доведу 
у незгодан положај. Међутим, Атињани највећом брзином опреме 
посадом шездесет бродова: двадесет пет лађа водило је борбу против 
тридесет пет сиракушких у Великој луци, а са осталима крену у сусрет 
оним бродовима који су се, пловећи укруг, долазили из бродогради- 
лишта у луку. И, одједном настаде борба пред улазом у Велику луку 
и дуго су се одупирали једни другима: једни у жељи да силом продру 
у луку, а други да их у томе спрече. 

23. Пошто су се Атињани са Племирија спустили према морској 

обали, обраћајући сву своју пажњу поморској бици, Гилип, у међувре- 
мену, брже боље; у саму зору, изненада нападне на утврђење и прво 
заузме онд највеће а затим и два мања. А стражарске посаде, када су 
виделе да је заузета највећа тврђава, нису остале да се бране. Међу- 
тим, из оне која је била прво заузета, сви они људи који су успели да 
побегну. на чамце и неке трговачке бродове с тешком муком буду 
спасени и допремљени у логор, јер су у то време Сиракужани имали 
јачи положај у поморској бици, са својим бродовима у Великој луци, 
док је једна тријера, и то врло брза била послата у потеру. Међутим, 
када су Лакедемонци заузели остале две тврђаве, баш тада се десило 
да су Сиракужани претрпели пораз, те су они који су из тврђаве 
побегли, својим бродовима лакше мимо њих промакли. Јер, сира- 
кушке лађе које су се бориле пред улазом у луку, пошто су силом 
потиснуле атинске бродове, упловиле су у потпуном нереду у луку и, 
сударајући се једна с другом, препустиле су победу Атињанима који 
поразе не само тај одред него и оне бродове који су, у луци, већ однели 
победу над њима. И тако потопе једанаест сиракушких бродова и 
погубе велики број људи, осим чланова посаде трију лађа које су живе 
заробили – док су од атинских бродова само три била уништена. И, 
пошто олупине сиракушких бродова одвуку на обалу и пошто на 
острвцету испред Племирија поставе победни знак, Атињани се 
повуку у свој логор. 

24. То се дакле, Сиракужанима догодило после поморске битке; 
али они су у својим рукама држали тврђаве на Племирију, те су за 
ове подигли три победна знака. Од две тврђаве које су касније заузели 
једну разруше, док остале две обнове и у њима поставе страже. 
Приликом освајања тврђава погинуло је или заробљено много људи 
и, уопште, заплењено је огромно благо. Пошто су се Атињани 
служили тврђавама као складиштима, у њима је било много робе која 
је припадала трговцима, а било је и хране и многих ствари које су 
биле својина тријерарха. Јер, ту се затекло четрдесет једара за 
тријере, као и остала опрема и три тријере које су биле извучене на 
копно. Међутим, највећи и најстрашнији губитак за атинску војску 
представљало је заузеће Племирија. Јер, више није било сигурно 
допремање хране кроз улаз у луку (пошто су то спречавали Сира- 
кужани који су тамо чекали са својим лађама). И, од тада се улаз у 
луку могао обављати само по цену борбе. Уопште, овај је догађај 
проузроковао страх и малодушност у војсци. 

25. После тога Сиракужани отпреме дванаест бродова под ко- 
мандом Сиракужанина Агатарха. И један од ових бродова отплови 
на Пелопонез, носећи собом посланике који ће обавестити о прили- 
кама на Сицилији, рећи да су они пуни наде и покушати да подстакну 
још веће респламсавање рата на оној страни. А осталих једанаест 
бродова отплове према Италији, пошто су сазнали да се приближавају 
теретне лађе натоварене робом која је била потребна Атињанима. 
Наишавши на ове бродове, Сиракужани униште велики број и спале 
у Каулонији“ неку дрвену грађу за бродове која је била спремна за 
Атињане. После тога оду у Локре и док су тамо боравили укотвљени 
у луку стигне један трговачки брод који је пловио са Пелопонеза, 
носећи неке теспијске хоплите. И пошто ове преузму на своје лађе, 
Сиракужани, пловећи дуж обале отплове кући. Атињани, који су са 
двадесет бродова мотрили на њих код Мегаре, заробе један брод 
заједно са посадом, али им то не пође за руком са осталима, који 
умакну у Сиракузу. 

А било је и чарки у заливу око коља које су Сиракужани испред 
старог бродоградилишта поболи у море да би им бродови стојали 
укотвљени унутар овога коља и да Атињани не би могли упловити 
и грунути у њихове лађе. Атињани, међутим, доведу наспрам овога 
коља једну огромну теретну лађу која је имала дрвене куле и бранике; 
затим са малих чамаца почну везивати конопце за оне дрвене ступце 
и чекрком их чупати напоље – или су ронили и пресецали их под 
водом. А Сиракужани су са своје стране гађали из бродоградилишта, 
док су им ови са теретне лађе узвраћали ударце. И, на крају, Атињани 
униште већину дрвених ступаца. Међутим, најстрашнији је био онај 


9 Каулонија је област у јужној Италији. 

део ограде од коља који се оком није могао видети. Јер, било је и 
ступаца тако пободених да нису штрчали изнад морске површине, па 
је било опасно приближити се овој огради, јер би свако ко их не би 
унапред приметио набадао лађу на колац као на какав морски гребен. 
Али и те би рониоци, заронивши у море – за новац – пресецали 
тестером. Међутим, Сиракужани би одмах побијали ново коље. 
Предузимали су једни против других све што су могли, што је сасвим 
природно када су супарнички логори постављени један близу другога, 
а прибегавали су и чаркама и разноврсним ратним лукавствима. 

Сиракужани пошаљу у сицилијанске градове и посланике: Ко- 
ринћане, Амбракијце и Лакедемонце да јаве о заузећу Племирија и 
да кажу о поморској бици: да пораз нису претрпели толико због 
надмоћи непријатеља, колико због своје несналажљивости, и, уопште 
да их обавесте да гаје велике наде и да их замоле да им против 
Атињана пруже помоћ – и у флоти и у пешадији, пошто и Атињани 
очекују нову војску. Па ако их Сиракужани предухитре и претходно 
им униште садашњу војну силу, рат ће доћи до свога краја. Тиме су 
дакле били заокупљени по сицилијанским градовима. 

26. Што се тиче Демостена, пошто је искупио војску којом је 
требало да пружи помоћ на Сицилији он се, кренувши из Егине и 
отпловивши према Пелопонезу, спојио са Хариклом и с тридесет 
атинских бродова. И, пошто на бродове прихвате аргивске хоплите, 
почну да плове у Лаконију: и прво опустоше један део лимерског 
Епидаура, а затим, зауставивши се на обали Лаконије, насупрот 
Китери – где се налази Аполоново светилиште – опустоше један део 
територије и утврде једно место у облику земљоуза, да би преко њега 
могли да беже лакедемонски хоплити и да би гусари у овоме месту 
имали упориште за своје пљачкашке походе – као што су то чинили 
и из Пила. Пошто је, дакле, узео учешћа у заузимању тога положаја, 
Демостен одмах заплови у правцу Коркире да би, прихвативши 
поново негдашње савезнике, што брже предузео свој пут у Сицилију. 
Међутим, Харикле сачека све док бедемом није учврстио положај и 
пошто тамо остави одред страже заплови натраг кући, са својих 
тридесет бродова. Заједно са њима то исто учине и Аргивци. 

27. У току тога лета стигне у Атину из трачког племена Дијане 
које носи кратке мачеве – хиљаду триста пелтаста. Требало је да они 
доплове заједно са Демостеном, али пошто су закаснили, Атињани 
намисле да их пошаљу натраг у Тракију, одакле су и дошли. А било 
им је сувише скупо да их држе за потребе Декелијског рата, пошто 

је сваки од њих добијао као плату по драхму на дан. Јер, пошто је 
Декелија била тога лета претходно утврђена уз помоћ целокупне 
војске, касније су је запоселе страже које су се наизменично смењи- 
вале из свих савезничких градова, узнемиравале земљу наносећи 
штету Атињанима. Оне су, с обзиром на уништење имања и пропаст 

људства, представљале један од главних чинилаца који су упропасти- 
ли атинску ствар. Јер, пре тога лета, пошто су упади непријатеља 
били краткотрајни, они нису спречавали да се земља користи у току 
године. Међутим, пошто су се сада трајно задржавали, понекад би 
земљу нападали и већим снагама, док су у осталим случајевима по 
својој редовној дужности стражарски одреди, јуришајући кроз земљу 
и пљачкајући – уз лично присуство лакедемонског краља Агида, који 
се са ратом никако није шалио – наносили велику штету Атињанима. 
Јер, они су били лишени целокупне земље, а побегло је више од 
двадесет хиљада робова," од којих су највећи део сачињавале зана- 
тлије. Пропала су и многа стада и теглећа стока. И пошто је коњица 
свакодневно изјахивала и наваљивала на Декелеју, надгледајући сву 
земљу, неки су коњи осакаћени због каменитог терена и непрестаних 
тешкоћа које су морали да издрже, док су други непрестано рањавани. 
28. А допремање намирница са Еубеје, које је раније копненим 
путем из Оропа – кроз Декелеју – било много лакше, постало је 
скупље пошто је пут ишао морем, око Суниона.!! Све што је било 
потребно граду морало се увозити и уместо града, Атина је постала 
војничко утврђење. Атињани су преко дана у сменама чували стражу 
на бедемима, а преко ноћи су је чували сви без разлике – осим коњице: 
једни, стражарећи под оружјем, док су други на зидинама трпели муке 
илети и зими. А највише их је тиштало то што су истовремено водили 
два рата. Међутим, њих је ипак обузимала таква жеља за победом да 
то неко не би поверовао да је раније чуо: да они, због једне тврђаве, 
иако и сами опсађени у својој сопственој земљи од стране Пелопо- 
нежана, нису напустили Сицилију, већ су боравили тамо опсађујући 
на исти начин Сиракузу која није ништа мања од Атине и да су, на 
тај начин, учинили да Хелени створе у тој мери погрешну процену о 
њиховој снази и одлучности да су у почетку рата неки мислили да ће 
Атињани – уколико Пелопонежани упадну у њихову земљу – издр- 
жати годину, други две године, а трећи дуже, али никада више од три 
године. Али је било невероватно да ће седамнаест година после првог 
напада на Атику, већ потпуно исцрпљени ратом, отићи на Сицилију 
и да ће предузети један други рат не мањи од првог – који је био у 
току са Пелопонежанима. Због свега овога, као и услед тога што им 
је Декелеја наносила велику штету, а и зато што су остали издаци 
који су се нагомилавали били огромни, постали су у новчаном погледу 
све сиромашнији. Отуда су, у то време, наметнули својим поданицима 
место доприноса порез ~ „двадесетину“ на сву прекоморску робу, 


10 Овај податак сведочи о великом броју робава у Атици. По неким прорачунима ових двадесет 
хиљада олбеглих представља једну четвртину од укупног броја робова. Такође треба подвући 
да у ранијим фазама рата Тукидид није забележио аваква бекства. Очевидно је отежано 
снабдевање током декслејског рата нарочита погоршало полажај робова. 

11 Сунион је рт на крајњем југу Атике. 

мислећи да ће на тај начин притицати више прихода. Јер, ни издаци 
нису били исти, као раније, већ су постали далеко већи. И, како се 
рат проширивао, приходи су постајали све мањи. | 
29. Оне Трачане који су заостали за Демостеном, и које због 
оскудице у новцу нису хтели да држе на своме трошку, Атињани 
одмах пошаљу натраг и ставе у задатак Дијитрефу да их поведе и 
нареде му да их искористи док буде пловио дуж обале (јер је требало 
да иду преко Еурипа) и да – уколико буде могао – што више нашкоди 
непријатељу. А он их искрца у области Танагре и на брзину изведе 
један јуриш; а затим, када је пала ноћ, он преко Еурипа одмах отплови 
из Халкиде еубејске, и, пошто искрца Трачане на територију Беотије 
поведе их против Микалеса. И тако се, ноћу, тајно улогори близу 
Хермесовог светилишта (које је од Микалеса било удаљено највише 
шеснаест стадија); а у зору навали на град – који није био велики – 
и заузме га, пошто је напао на људе који се нису чували и нису 
очекивали да би неко могао ући у позадину тако дубоко од мора и 
њих напасти. Поред тога, и зидови су били слаби а негде порушени 
и на неким местима сувише ниско озидани, док су им капије биле 
отворене јер нису осећали никакав страх. Пошто упадну у Микалес, 
Трачани почну да пљачкају куће и храмове и да убијају људе, не 
штедећи ни старије ни млађе, него су све одреда – како им је ко пао 
у руке – убијали и жене и децу, а поред тога и запрежну стоку и све 
живо што су угледали. Јер, трачко племе је, као и сви најгори варвари, 
најкрволочније, само ако се не боји. А тако је било и тога пута. Поред 
великог метежа настале су и све могуће врсте пропасти; навалили су 
на једну школу са ђацима, која је била највећа у граду и у коју су баш 
ушли ђаци – и све их посеку. А то је била несрећа већа од свих несрећа 
које су задесиле цео један град, а догодила се неочекивано и на 
стравичан начин. 
30. Када то чују Тебанци, они крену у помоћ и, пошто стигну 
Трачане пре него што су далеко измакли, одузму им плен, а њих 
натерају у бекство и крену за њима све до Еурипа где су лежали 
укотвљени бродови којима су се ови довезли. И ту, приликом укрца- 
вања, поубијају највећи број, пошто многи нису знали да пливају, а 
они у чамцима када виде шта се на копну дешава укотве бродове на 
даљину већу од домака стреле. Међутим, приликом одступања, Тра- 
чани су се вешто бранили од тебанске коњице, која их је прво напала 
– јуришајући напред – и чували су се, збијајући се према своме 
уобичајеном бојном поретку, при чему је само мањи број страдао. А 
један део био је убијен у самом граду, ухваћен приликом пљачке. Од 
хиљаду и триста Трачана погинуло је двеста педесет, а од Тебанаца и 
осталих који су притекли у помоћ страдало је највише до двадесет 
коњаника и хоплита, а међу њима и тебански беотарх Скирфонда. 
Међутим, највећи део становника Микалеса изгубило је живот. Таква 

је била судбина града Микалеса који је претрпео несрећу, која – с 
обзиром на величину града – није била мање достојна оплакивања 
од било којег другог догађаја у овом рату. 
31. У то време Демостен је пловио према Коркири, пошто је 
завршио подизање утврђења у Лаконији. Он уништи један теретни 
брод укотвљен у Феји у Елиди, у којем су се налазили коринтски 
хоплити који су чекали да буду пребачени на Сицилију. Међутим, 
посада побегне, касније нађе други брод и настави пловидбу. После 
тога Демостен дође у Закинт и Кефаленију где прихвати неке хоплите 
а поручи и по друге Месењанима из Наупакта. После тога он пређе 
на копно, преко пута Акарнаније у Ализију и Анакторион који су 
били у рукама Атињана. Док се бавио тим пословима сретне га 
Еуримедонт који се враћао са Сицилије где је у току претходне зиме 
био послат да однесе новац за војску, и он, између осталог, саопшти 
да је, када је већ кренуо на пловидбу, дознао да је Плерит пао у руке 
Сиракужанима. А стигне им и Конон, који је управљао Наупактом, 
са обавештењем да двадесет и пет коринтских бродова који су стајали 
укотвљени на супротној страни нису прекинули своје ратоборно 
држање, већ намеравају да се боре на мору. Отуда их он замоли да му 
пошаљу бродове, пошто његових осамнаест бродова нису довољни да 
воде борбу против двадесет пет противничких. И тако Демостен и 
Еуримедонт од целокупне флоте пошаљу са Кононом десет најбољих 
лађа, да повећају флоту у Наупакту. А спремали су се и за прикуп- 
љање војске: Еуримедонт пловећи у Коркиру, где је заповедио да му 
се петнаест бродова опреми посадом и где је вршио регрутовање 
хоплита (јер он је заједно са Демостеном већ учествовао у команди 
за коју је био изабран и отуда се кретао натраг на Сицилију) док је 
Демостен прикупљао праћкаше и копљанике у областима око Акар- 
наније. 

32. Међутим, Сиракушки изасланици, који су, после заузимања 
Племириона кренули по градовима, пошто су придобили и сакупили 
војску, намеравали су да је доведу кући. А Никија, дознавши на време 
за ово, пошаље вест својим сикулским савезницима: Кенторипљани- 
ма, Халикијејцима'? и осталима – под чијом је влашћу била територија 
кроз коју је требало да прође војска – да не пропусте непријатеље, већ 
да се сви заједно удруже и спрече њихов пролазак. На другој страни, 
међутим, они то не би могли покушати, поштосу Акраганћани одбили 
да им даду пролаз кроз своју земљу. И када су Сицилијци већ кренули, 
Сикули учине онако како су то захтевали Атињани: пошто поставе 
заседу и изненада нападну на Сицилијце кад ови нису били на опрезу, 
униште око осам стотина Сицилијаца, а исто тако и посланике, све 


12 Град Халикијеја иначе није познат. Стога се на овом месту претиоставља исправка имена 
града у Агирион, који се налазио недалеко од Кенторипа. 

одреда изузев једног јединог – коринтског посланика. И тако Никија 
доведе у Сиракузу све оне који су успели да се спасу – њих око хиљаду 
и пет стотина. 

33. Отприлике у исто ово време, дођу им у помоћ и Камарињани: 
пет стотина хоплита, три стотине копљаника и три стотине стрелаца. 
А и становници Геле пошаљу флоту: одред од пет бродова, четири 
стотине копљоноша и две стотине коњаника. Јер је Сиракужанима 
готово цела Сицилија већ пришла у помоћ – осим Акраганћана који 
су били неутрални – док су се остали, који су се раније премишљали, 
без изузетка придружили Сиракужанима. 

Међутим, Сиракужани, пошто их је у сикулској земљи снашла 
катастрофа, уздрже се од намере да одмах изврше напад на Атињане. 
А Демостен и Еуримедонт – када су са војском коју су скупили на 
Коркири и на копну били спремни – преплове, са свом својом војном 
силом Јонско море до рта Јапигије. И пошто одатле крену, задрже 
се на острвима Јапигије Хедрадама.'?Укрцавши на своје бродове неке 
јапигијске копљанике, пореклом Месапе!“ – њих око сто педесет, и 
обновивши старо пријатељство са Артом који их је, као тамошњи 
поглавар, снабдео копљаницима, стигну у Метапонт у Италији." Ту 
наговоре Метапонтијце, да, према уговору о савезништву, пошаљу 
три стотине копљаника и две тријере и, пошто све то узму, отплове 
у Туриј. У Турију дознају да су противници Атињана у недавној побуни 
истерани. И, како су имали намеру да, скупивши војску у томе месту, 
изврше смотру (да случајно није ко изостао) и да придобију Туријце 
тако да са њима заједно што ревносније ратују и да – обзиром на 
ратну срећу која је тада пратила Атињане – једне исте људе зајед- 
нички сматрају непријатељима или пријатељима, они су се задржава- 

ли у Турију и ту су обављали све ове послове. 

34. Отприлике у исто то време Пелопонежани ~ припремајући 
се за поморску битку са својих двадесет пет бродова укотвљених у 
Наупакту насупрот Атинској флоти да би се старали о проласку 
теретних лађа за Сицилију – снабдевши посадом и остале бродове, 
тако да су по броју само мало заостајали за атинском флотом, усидре 
се код Еринеја у Ахаји у области Рипе. И, пошто је то место било у 
облику полумесеца, пешадија – која се састојала највише од Ко- 
ринћана и суседних савезника!“ који су им дошли у помоћ – била је 
постројена на ртовима који су штрчали, док је флота била на средини 
да би блокирала улаз. Флотом је управљао Коринћанин Полиант. 
Међутим, Атињани им исплове у сусрет из Наупакта са тридесет 


13 Хоираде су острвца у Тарснтском заливу. 
14 Месапи су племе илирског порекла, које је живсло у Калабрији. 
14 Италија се у ово време употребљава у значењу јужног дела Апенинског полуострва. 


16 Под суседним савезницима мисли сс на Ахајце. Они су у почетку рата били неутрални (уп. П, 
92), да би 417. г. прешли на страну Спарте. 

бродова којима је командовао Дифил. Коринћани су испрва мирова- 
ли, али пошто им је дат знак за почетак борбе и када им се учинило 
да је дошао погодан тренутак крену на Атињане и отпочну поморску 
битку. И дуго су одолевали једни другима. И Коринћанима буду 
уништена три брода док код Атињана ниједан брод није био потпуно 
потопљен, али су неких седам лађа биле онеспособљене за пловидбу, 
пошто су погођене у предњи део, а горње делове су им оштетиле 
коринтске лађе, оне које су имале појачане дрвене греде избачене 
баш у ту сврху. Битка је остала нерешена, тако да су обе стране 
полагале право на победу, иако су се Атињани домогли олупина које 
је ветар терао напоље, према отвореном мору, а и Коринћани нису 
више пловили против њих. Најзад су се флоте одвојиле једна од друге 
и није било гоњења. А ни са једне ни са друге стране није било 
заробљавања, пошто су се Коринћани и Пелопонежани борили близу 
обале и лако успевали да се спасу. А код Атињана није био потопљен 
ниједан брод. И, пошто Атињани отплове у Наупакт, Коринћани 
одмах подигну трофеј у својству победника, зато што су онеспособили 
већи број непријатељских бродова и што су сматрали да нису пора- 
жени – из оног истог разлога из којега се ни супротна страна није 
сматрала победничком. Јер, са своје стране, Коринћани су себе 
држали за победнике уколико нису сасвим побеђени, док су се 
Атињани сматрали пораженима уколико не би однели потпуну по- 
беду. Пошто отплове Пелопонежани и пошто распусте пешадију, 
Атињани подигну победни знак у Ахаји, на растојању од око двадесет 
стадија од Еринеја, где су били укотвљени Коринћани. Тако се, дакле, 
завршила поморска битка. 

35. Пошто су Туријци били придобијени да учествују у рату са 
седам стотина хоплита и три стотине копљаника, Демостен и Еури- 
медонт објаве заповест да бродови крену уз обалу до кротонске 
територије; а они сами, пошто су претходно извршили смотру пе- 
шадије код реке Сибариса, крену кроз област Турија. А када су се 
нашли на реци Хилији и када су их Кротоњани обавестили да не дају 
сагласност да атинска војска прође кроз њихову земљу, они се спусте 
доле, преноће под ведрим небом близу мора, на ушћу Хилије. А на 
то место дође им у сусрет и флота. Сутрадан укрцају војску и крену 
уз обалу, задржавајући се у појединим градовима – сем у Локру – све 
док нису стигли у Петру у области Регија. 

36. Сазнавши за долазак њихових бродова, Сиракужани намисле 
да учине још један покушај са својом флотом и пешадијом коју су 
скупили у намери да предухитре Атињане пре него што ови стигну. 
Иначе, они су припремили флоту која ће им пружити извесно преи- 
мућство – како је изгледало према искуству из претходне битке – те 
су појачали бродове на тај начин што су имскратили крме, а прамцима 
додали дебеле бочне греде, подметнувши под њих потпорне које су 

се пружале са бокова око шест лаката, са унутрашње и са спољашње 
стране. На исти начин су опремили предњи део лађа и Коринћани, 
када су се борили против флоте у Наупакту. Јер, Сиракужани су 
сматрали да неће бити у неповољнијем положају у борби са атинским 
бродовима, који нису били грађени на исти начин да би се могли 
одбранити од њихових лађа, већ су имали лак предњи део и обично 
нису ударали прамцем у прамац него су, маневришући унаоколо 
ударали са стране; и сматрали су да би борба у Великој луци, где би 
на уском простору било много бродова, могла за њих бити повољна. 
Јер, користећи се методом напада прамца у прамац, они би разбијали 
предњи део непријатељских лађа, ударајући јаким и масивним кљу- 
новима у шупље и слабе. С друге стране, Атињани неће моћи да се 
на уском простору служе ни опкољавањем ни продором кроз непри- 
јатељске редове – вештином на коју су се највише ослањали. Јер, 
колико год то буде у њиховој моћи, они им неће дозволити продор 
кроз њихове редове, а скучен простор спречиће их у маневрисању. 
Њихово је мишљење било да би им баш то ударање у предњи део 
брода – што се раније сматрало неспретношћу крманоша ~ могло 
највише користити. Јер, потиснутим атинским бродовима неће бити 
узмака на другој страни, сем према копну, и то на кратком одстојању 
и на уском простору који се протеже наспрам њиховог сопственог 
логора, јер ће Сиракужани бити господари остале луке. Па, ако их 
Атињани буду негде и потиснули, биће сатерани на мали простор, 
сви на једно место, судараће се једни о друге и доспети у пометњу, а 
то је Атињанима у свим поморским биткама на Сицилији и нанело 
највише штете, јер нису нигде у луци имали одступницу, као што је 
то био случај са Сиракужанима. И пошто ће они држати под контро- 
лом и улазак са отвореног мора у залив и излаз из залива, Атињани 
неће моћи да маневришу на отвореном мору, поготово што ће имати 
против себе и непријатељски Племириј а и улаз улуку није био широк. 
37. То су све смишљали Сиракужани, према своме знању и 
могућностима и сада су се – после битке која је претходила – већ 
мало и охрабрили, тако да су одлучили да изврше напад истовремено 
и пешадијом и флотом. А пре тога је Гилип већ извео из града копнену 
војску и довео је до оног дела атинског зида који је био окренут према 
граду. И сиракушке трупе из Олимпијеја и сви хоплити који су били 
присутни – коњица и лако наоружани одреди – крену са друге стране, 
на зид. А одмах после тога исплови сиракушка и савезничка флота. 
Атињани, који су испрва мислили да непријатељ чини покушај само 
са пешадијом, збуне се када виде да неочекивано на њих наваљује и 
флота, те се поставе у бојни ред, насупрот непријатељу. Они који су 
се нашли на зидинама, као и они који су били испред зида, почну да 
се одупиру мноштву хоплита и лако наоружаних трупа који су брзо 
надолазили из Олимпијеја и изван њега. А остали су се укрцали на 

лађе или хитали на обалу да би пружили помоћ. И пошто су укрцали 
људство, они са седамдесет пет бродова крену у сусрет Сиракужани- 
ма. 

38. И пошто су готово цео дан маневрисали једни против других, 
приближавајући се и повлачећи се, и пошто ниједна страна није могла 
да задобије преимућство које би било вредно помена – сем што су 
Сиракужани потопили један до два атинска брода – они се раздвоје. 
А истовремено, са зидина, повуче се и пешадија. Сутрадан су Сираку- 
жани мировали, не откривајући шта намеравају да чине. Међутим, 
Никија, видећи да је поморска битка испала неодлучна и надајући се 
да ће непријатељ поново напасти, терао је тријерархе да изврше 
оправке на својим бродовима ако су били оштећени, а теретне 
бродове укотви испред атинске преграде од коља која је била поди- 
гнута испред њихових бродова да би им послужила уместо затворене 
луке. Ове теретњаке постави једне до других, у размаку од два 
плетра, ' тако да би сваки брод који би био притиснут непријатељем 
могао унутра наћи сигурно прибежиште и поново у миру испловити 
напоље. Тако су се Атињани спремали целога тога дана, све до дубоко 
у ноћ. 

39. Следећег дана Сиракужани нешто раније крену у напад на 
Атињане као и раније: и флотом и пешадијом. Обе стране заузму са 
својим бродовљем исти положај једни наспрам других и поново 
проведу готово цео дан у међусобним чаркама. Најзад, Коринћанин 
Аристон, син Пирихов, најбољи кормилар међу Сиракужанима, на- 
говори команданта сиракушке флоте да пошаљу захтев градским 
старешинама да од њих затраже да што брже могу преселе на обалу 
тржницу са робом за продају и да натерају све трговце да донесу све 
намирнице и да их изложе продаји да би људство са бродова могло 
ту да се искрца и да близу својих бродова обедује и да затим још 
истога дана нападну Атињане, када се ови томе и не буду надали. 

40. Пошто пристану на овај предлог, заповедници пошаљу једног 
гласника и тржница буде опремљена. А Сиракужани одједном окрену 
прамце и заплове натраг према граду, где се искрцају и обедују на 
лицу места. Међутим, Атињани, мислећи да се непријатељ, сматра- 
јући се побеђеним, повукао према граду – искрцају се на тенане и 
почну се занимати око разних послова па и око ручка, пошто су 
држали да тога дана неће више бити борбе на мору. Сиракужани, 
међутим, изненада укрцају момчад у своје лађе и поново заплове 

против њих, док су Атињани, у великој збрци, и већином гладни, у 
нереду улазили у бродове и напокон, стешком муком, поново кренули 
у сусрет непријатељу. И неко време били су на опрезу, уздржавајући 
се од битке. Али, пошто су Атињани сматрали да ће се исцрпсти 


17 Два илстра износе отприлике 60 метара. 

замором уколико сами буду одуговлачили и пошто одлуче да треба 
што пре почети бој, с убојним покличем крену у напад и заметну 
битку. А Сиракужани их дочекају и, користећи се својим бродовима, 
ударцима прамцем у прамац – са нарочито подешеним кљуновима и 
са знатног одстојања – што им је и била намера, они поразбијају 
предњи део атинских бродова (изван весала) док је посада са палуба 
бацала копља на Атињане и наносила им грдне невоље. А то су још 
више чинили они Сиракужани који су, кружећи около у лаким 
чамцима, гађали испод веслачких клупа непријатељске бродове и, 
пловећи упоредо са њима, бацали са својих чамаца копља међу 
морнаре. 

41. Пошто су се тако из све снаге борили на мору, Сиракужани 
на крају однесу победу, а Атињани почну да беже, покушавајући да 
умакну кроз редове теретних лађа до места где су били укотвљени. 
Сиракушки бродови су их гонили све до теретњака, а онда су их 
зауставиле греде које су носиле на себи тучане делфине које су, преко 
пролаза, висиле између бродова. Ипак су им два сиракушка брода, 
понесена победом, пришла сувише близу и тако била разбијена, док 
један од њих, заједно са посадом, буде и заробљен. Међутим, Сира- 
кужани су потопили седам атинских бродова и многе оштетили, а 
људе на њима већим делом заробили, док су остале поубијали. 
Сиракужани се тада повуку и за обе поморске битке поставе побед- 
нички трофеј. И сада су већ чврсто веровали да имају много јачу 
флоту него Атињани, а надали су се да ће однети победу и на копну; 
и крену одмах да се припремају за напад у оба правца. 

42. У међувремену стигну Демостен и Еуримедонт са појачањима 
из Атине: са седамдесет и три брода, укључујући ту и стране бродове 
и око пет хиљада својих и савезничких хоплита и истим бројем 
варварских и хеленских копљаника, знатним „бројем праћакаша и 
стрелаца, а и са осталом потребном спремом. * Када су видели како, 
упркос утврђивању Декелеје, стиже војска не мања од прве, већ иста 
или приближно иста, и да је моћ Атињана велика у сваком погледу, код 
Сиракужана и савезника настаде одмах страховање: хоће ли се икада 
коначно ослободити опасности. А и ранијој атинској војсци као да је 
из несреће израсла нека нова снага. И тако, пошто је видео како 
ствари стоје, Демостен је сматрао да не би било добро да губи време, 
па да му се деси оно што се догодило Никији. Јер, Никија је одмах 
по доласку уливао ужас, али пошто је зиму провео у Катани и није 
одмах извршио напад на Сиракузу побудио је презир, тако да га је 
предухитрио Гилип када је стигао са Пелопонеза с војском по коју 
Сиракужани не би чак ни послали да је Никија одмах извршио напад. 

На тај начин Сиракужани би сматрали да су сами себи довољни и не 


18 Детаљнији опис Демостеновог доласка даје Плутарх (Никија, 21). 

би открили да су слабији, све док их Атињани не би потпуно опасали 
зидом. А да су они тада послали по помоћ, она им не би у тој мери 
користила. Размишљајући о свему овоме и увиђајући да се и сам, у 
том тренутку, овога првога дана, својим противницима чини нај- 
страшнијим, желео је да што брже извуче корист из страха који је 
уливала његова војска. И пошто је видео да је онај сиракушки 
попречни зид – којим су ови покушали да спрече потпуно окруживање 
бедемом од стране Атињана – једнострук и да би онај који би госпо- 
дарио успоном према Епиполама,а одмах затим илогором који се налази 
на њима лако могаода заузме овај зид (јер непријатељне би имао против 
њих никаквог упоришта), пожурио се да то покуша, сматрајући да би 
тиме најбрже скратио рат. Јер, или ће успети и заузети Сиракузу, или 
ће одвести натраг војску и неће узалуд исцрпљивати ни Атињане ни све 
оне који су узели учешћа у рату, нити државу у целини. 

И тако, дакле, Атињани изађу прво напоље и почну да пустоше 
сиракушку територију у пределу реке Анапа. И тада – као и први 
пут – они су својом војском: и флотом и пешадијом, били надмоћни. 
Јер, Сиракужани нису извели у борбу ни један род војске сем своје 
коњице и копљанике из Олимпијеја. 

43. Демостен, затим, одлучи да најпре покуша да ратним справама 
заузме попречни зид. Али када је довукао справе, спале их противници 
који су се бранили са зида, а одбијали су и друге нападе, које је он са 
осталом војском, на разним местима, предузимао. Стога он одлучи 
да не губи време, већ да – уз пристанак Никије и осталих команданата 
– изврши напад на Епиполе, како је и био наумио. И како је изгледало 
немогуће неопажено се приближити и попети на Епиполе дању, он 
изда заповест да се прибави храна за пет дана; узме собом све 
каменоресце и дрводеље, извесну количину стрела, као и све оно што 
им је било потребно за изградњу једног зида ако буду успели у своме 
потхвату. И после првог сна!“, узевши собом Еуримедонта и Менан- 
дра, поведе целокупну војску и крене према Епиполама, остављајући 
за собом Никију у тврђави. А када су допрли до Енипола, крећући 
се поред Еуриела, путем којим је приликом свога првог успона изашла 
и ранија војска, они неопажено прођу поред сиракушких стража и, 
напредујући према утврђењу које се ту налазило, заузму га, један део 
стражарске посаде поубијају, док већина одмах побегне у војничке 
логоре, којих је у истуреним бедемима“ на Епиполама било три: један 
је био сиракушки, други осталих Сицилијаца а трећи савезнички. Они 
их одмах обавесте о нападу, јављајући и групи од шест стотина 
Сиракужана која је била постављена као истакнуто стражарско 
одељење на томе делу Епипола. И ови сместа крену у помоћ; али их 





19 Овако је текст сачуван у рукописима. Покушало се са поправкама, али без правог резултата. 
20 Изразеу проте у ораслу налази се само у једном рукопису. Претпоставља се да су ови насипи 
бранили плато са северне стране (уп. Копиђу, ор. си. ІУ, стр. 175). 

Демостен и Атињани пресретну и, упркос њиховом снажном отпору, 
натерају у бекство. Атињани пођу одмах даље да би искористили овај 
први налет и да не би били сувише спори у остварењу онога циља 
због којега су дошли. Међутим, већ на самом почетку, други део 
војника заузме попречни сиракушки зид – пошто стража није остала 
на своме месту – и сруши њихове стражарске куле. Но, Сиракужани 
са својим савезницима и Гилип са својим људима са оног простора 
који се налазио испред зидина крену у помоћ из спољашњег утврђења. 
Како је овај смели подвиг био извршен изненада и ноћу, они су при 
нападу на Атињане још увек били престрашени, тако да их ови 
принуде на одступање. И док су се Атињани, већ помало у нереду, 
приближавали као победници, желећи да се што брже пробију кроз 
непријатељске редове који још нису били ушли у борбу и да се ови 
– кад они мало попусте – поново не би сабрали, на њих нападну 
Беоћани (који су им први пружили отпор) и натерају их у бекство. 
44. А онда Атињани упадну у такву пометњу и неприлику да је 
тешко и са једне и са друге стране дознати како се шта збивало. По 
дану је, додуше, све јасније, али чак и тада присутни тешко да знају 
све оно што се догађа и сваки човек једва да зна шта се одиграва ту, 
поред њега. Јер, у ноћној бици – јединој коју су у томе рату водиле 
две велике војске – како би ико ишта поуздано и могао знати? Иако 
је месец био сјајан, борци су могли видети једни друге онако како се 
то обично догађа на месечини: да издалека опазе само обрис тела, 
али да нису сигурни да ли су препознали и своје најближе пријатеље. 
Са обе стране, на једном скученом простору, мноштво хоплита вртело 
се укруг. На атинској страни једни су већ претрпели пораз, док су 
други у своме првом налету незадрживо надирали напред. Остала 
војска је највећим делом баш завршавала успон на Епиполе, док су 
неки још надолазили, тако да нису знали којима треба да се придруже. 
Услед пораза, први редови већ су били потпуно ускомешани, тако да 
је од силне граје тешко било распознати ко је ко. Јер су Сиракужани 
и њихови савезници, као победници, снажним повицима храбрили 
једни друге, пошто се у ноћи заповести нису ни могле издавати на 
неки други начин, одупирући се истовремено онима који су на њих 
наваљивали. Што се тиче Атињана, они су покушавали да нађу своје 
другове и сматрали су за непријатеља све оно што долази из супротног 
правца, па чак ако се радило и о групи пријатеља, припадника трупа 
које су се већ налазиле у бекству. И, пошто су често питали за лозинку, 
јер другог знака за распознавање пријатеља од непријатеља нису 
имали, они су не само подизали силну грају у својим редовима – 
питајући сви углас за лозинку – већ су и ову одавали непријатељу. 
Истовремено, међутим, они нису могли знати лозинку непријатеља 
јер Сиракужани, који су господарили ситуацијом, нису били распр- 
шени и нису имали толико тешкоћа у распознавању. Тако да ако би 

каква јача група Атињана наишла на непријатеље, ови би успевали 
да побегну, пошто би знали њихову лозинку, а они са своје стране не 
би знали лозинку и ако не би могли да се одазову Сиракужани би их 
убијали. Али оно што је било најзначајније и што је Атињанима 
највише шкодило било је певање пеана. Оно је стварало забуну пошто 
је пеан и код једних и код других био сличан. Јер кад год би га запевали 
Аргивци или Коркирани, или било који други дорски одред, атинској 
војсци утеривали би страх, као да га пева непријатељ. И тако, пошто 
су се у разним деловима војске сукобљавали другови сами између 
себе – доспевши у потпуну пометњу ~ не само да су један другоме 
уливали страх: пријатељ пријатељу, грађанин грађанину, него би 
тешко пуштали кога из руку ако би се с киме ухватили у коштац. 
Гоњени од непријатеља, многи су се бацали са стена и гинули, јер је 
пут који се спуштао са Епипола био узан. А од оних који су се, 
покушавајући да се спасу спуштали у равницу, највећи део – а 
нарочито они који су припадали ранијој војсци и који су отуда боље 
познавали терен — успео је да се пробије до логора. Међутим, они 
који су стигли касније погрешили би пут и лутали по околини, тако 
да их је, када је свануло, десетковала сиракушка коњица, која је 
патролирала околином. 

45. Сутрадан Сиракужани поставе на Епиполама два победна 
знака, један на месту где су се Атињани успели, а други на оном месту 
где су Беоћани први пут пружили отпор; а Атињани, по споразуму, 
однесу своје мртве. Изгинуо је знатан број Атињана и савезника, а 
још је већи био број заплењеног оружја“'. Јер, од оних који су морали 
да скачу са стена без оружја једни су изгинули док су се други спасли. 

46. Сутрадан, пошто су овим неочекиваним сретним догађајем 
поново повратили своје некадашње самопоуздање, Сиракужани по- 
шаљу Сикана са петнаест бродова у Акрагант у којем је избила 
побуна, не би ли некако – уколико му успе – привукао град на своју 
страну. А Гилип, одмах, копном отпутује у остале крајеве Сицилије 
да доведе још војске, јер се надао да ће – пошто је на Епиполама био 
такав исход – на јуриш заузети чак и опсадни зид Атињана. 

47. У међувремену, атински стратези почну да се саветују о 
несрећи која се догодила као и о малодушности која је тренутно 
завладала у војсци. Увидели су да нису имали успеха у својим потхва- 
тима и да стајање у месту тешко притискује војнике. Болештине које 
су их опхрвале имале су двојако порекло: годишње доба било је такво 
кад људи највише обољевају, а предео у којем су логоровали био је 
мочваран и нездрав. А и опште стање у којем су се налазили изгледало 
им је безнадежно. Отуда је Демостен сматрао да се на Сицилији не 


2! Тукидид не наводи број погинулих. Према каснијим изворима било је 2Хк (Плутарх, Никија, 
21) односно 2500 мртвих (Диодор Сицилски, ХИ, 11). 

треба задржавати. И пошто није успео да оствари онај план који га 
је навео да се изложи несрећи на Епиполама, он је гласао да се иде 
кући и да се не губи време, док је још могуће прећи отворено море 
и одржавати надмоћност над непријатељем, барем са оном флотом 
која је стигла као појачање. А, за државу је – говорио је он – корисније 
ратовати против оних који врше опсаду у њиховој сопственој земљи, 
него против Сиракужана које више неће моћи тако лако победити. 
А осим тога, није ни право да се даљим продужавањем опсаде узалуд 
троше знатна новчана средства. 

48. Такво је било мишљење Демостеново. И сам Никија је 
сматрао да је ситуација лоша, али није хтео изричито да указује на 
њене слабости, да се не би дојавило непријатељу како они, у пуном 
саставу, већају о своме повлачењу, јер би тако имали мање изгледа 
да се неопажено повуку када то буду желели. А што се тиче стања 
у непријатељским редовима – о чему он зна више него други – оно 
још увек даје наде да би могло бити и горе од њиховог, уколико у 
овом тренутку истрају са опсадом. Јер, они ће се исцрпсти услед 
оскудице новчаних средстава, поготово што су Атињани још и сада, 
са флотом којом располажу, господари на мору. А постоји и извесна 
група у Сиракузи која жели да преда власт Атињанима, која му тајно 
доставља своје предлоге и која не допушта повлачење. Знајући све 
то – иако се у ствари колебао између оба ова решења и настављао 
и даље да о њима размишља, он ипак тада, у јавном иступању, изјави 
да неће да води натраг војску, пошто добро зна да им Атињани неће 
дозволити да се врате натраг док сами не изгласају. Јер, људи који 
буду гласали, неће стварати своје мишљење о њима и о стварним 
околностима, гледајући својим очима онако како их сами виде, не 
обазирући се на оптужбе других, већ ће допустити да их убеде у све 
оне клевете које буде изнео било који вешт говорник. А што се тиче 
војника који се сада налазе на Сицилији – рекао је Никија – многи 
од њих, па и већина оних који сада дижу грају да се налазе у очајном 
положају, када оду тамо викаће супротно: да су их њихови заповед- 
ници, пошто су били подмићени, издали и вратили се кући. Према 
томе, знајући добро ћуд Атињана, не би желео да га они због какве 
срамне оптужбе неправедно осуде на смрт, него да то исто, ако је 
потребно радије претрпи од непријатеља, излажући се својевољно 
опасностима. А ситуација Сиракужана – по његовим речима – готово 
да је гора од њихове сопствене. Јер, пошто издржавају плаћеничку 
војску, а троше и на пограничне стражарске посаде и поред тога већ 

годину дана, а одржавају велику флоту, они су већ доспели у оскудицу, 
а затим ће доћи у још безизлазнији положај. Наиме, већ су потрошили 
две хиљаде таланата, а много таланата дугују, па ако изгубе само и 
један део свог ратног потенцијала, те не буду могли да плаћају 
одржавање војске, њихова ће се ситуација погоршати, јер им је војска 


ПЕЛОПОНЕСКИ РАТ, СЕДМА КЊИГА 397 


углавном плаћеничка док је наша обавезна. И зато – закључио је он 
– треба да и даље наставе са опсадом, да исцрпљују непријатеља и да 
се не враћају кући побеђени новчаним разлозима – јер су у новцу 
много јачи. 

49. Говорећи овако Никија је чврсто остао при своме мишљењу, 
знајући тачно прилике код Сиракужана и њихову оскудицу у новцу 
као и то да је тамо постојала једна странка која је желела да државну 
управу преда под надзор Атињана и она му је слала поруке да се не 
повлачи натраг. Па, иако је претрпео пораз на бојном пољу, флота 
му је, без сумње, као и раније уливала поуздања. Међутим, Демостен 
није прихватао опсаду у било којем виду. Ако војска не може без 
гласања да се врати у Атину – рекао је он – већ мора да остане на 
Сицилији, то треба да буде само под условом да се преселе у Тапс 
или у Катану. Полазећи од тога упоришта они могу прокрстарити 
велики део земље: пешадија би се издржавала уништавањем непри- 
јатељске имовине и тако им наносила штету, док флотом која би 
била на отвореном мору они више не би водили битку у теснацу, што 
је пре ишло више на руку непријатељу, него на широком простору, 
где би се испољиле оне вештине које њима иду у прилог. А приликом 
узмицања и напредовања не би се кретали напред и поново се враћали 
у једну малену и скучену базу. Укратко речено – изјавио је Демостен 
– њему се никако не допада да војска и даље остаје на истом месту, 
већ да би требало што брже и без одлагања кренути на неки други 
положај. А са његовим мишљењем сагласи се и Еуримедонт. Међу- 
тим, после Никијиног противљења настаде неко оклевање и ишчеки- 
вање и неко потајно веровање да Никија зато тако чврсто стоји при 
своме мишљењу јер нешто више зна. И тако су Атињани до краја 

одуговлачили и задржавали се на оном месту где су се затекли. 

50. У међувремену, Гилип и Сикан врате се у Сиракузу. И док је 
Сикан претрпео неуспех у Акраганту (јер је за време његовог задржа- 
вања у Гели, била прогнана она странка у Акраганту која је нагињала 
Сиракужанима), Гилип са Сицилије собом доведе другу велику војску 
као и хоплите који су прошлога пролећа били послати на трговачким 
бродовима са Пелопонеза и на своме путу према Либији стигли до 
Селинунта. Они су, наиме, са свога правца били одбачени у Либију, 
па су им Кироњани дали две тријере и крманоше за пловидбу. Док 
су пловили ка либијској обали, придруже се као савезници Еуспе- 
рићанима?? које су под опсадом држали Либијци. Изашавши као 
победници и пловећи одатле уз обалу, стигну они у град Неаполис – 
једно картагинско трговиште – одакле најкраћа раздаљина до Сици- 
лије износи два дана и једну ноћ пловидбе. И пошто одатле пређу на 
Сицилију, стигну у Селинунт. Чим су они стигли, Сиракужани почну 


22 Та су становници града на месту данашњег Бенгазија у Либији. 

да се припремају на обе стране: и са флотом и са пешадијом. Међутим, 
када атински команданти виде да се Сиракужанима придружила нова 
војска, а да њихов положај не само да не креће набоље него да је 
сваким даном у сваком погледу све гори, поготово због потиштености 
која је настала због побољевања војника – зажале што нису раније 
кренули кући. А пошто им се ни Никија није више опирао онако као 
раније – већ је само захтевао да се не гласа јавно – заповедници у 
великој тајности пошаљу свима обавештење да на дати знак војска 
крене из логора и да буде спремна. Међутим, када је све било спремно 
и када су очекивали да отплове, настаде помрачење месеца. А 
случајно се десило да је баш био уштап. Већина Атињана прими то 
јако к срцу и затражи од команданта да се чека. А Никија – који је 
био некако сувише наклоњен предсказањима и сличним стварима – 
изјави да нема ни говора о пловидби пре него што се сачека три пута 
по девет дана, према тумачењу које су дали врачи. И због тога су 
дакле Атињани одуговлачили и чекали. 

51. Када су за то сазнали Сиракужани су још више били подстак- 
нути да у погледу Атињана не попусте, пошто су ови сада већ и сами 
признали да ни својом флотом ни пешадијом више нису јачи (иначе 
не би правили планове да отплове). У исто време, не желећи да ови 
постану још опаснији тиме што би се преместили на неку другу тачку 
Сицилије, хтели су да их приморају да се што пре боре на мору, на 
оном месту које њима буде одговарало. И тако почну да бродове 
попуњавају посадом, а вршили су и вежбе колико је, по њиховом 
мишљењу, било довољно. А када је дошао повољан тренутак, они 
првога дана навале на атински зид. И пошто пред њих, кроз неке 
капије, изађе један мањи број хоплита и коњаника, они разбију један 
део хоплита, натерају их у бекство, и крену за њима у потеру. Али, 
пошто је улаз у атински логор био узан, Атињани изгубе седамдесет 
коња и мањи број хоплита. 

52. И тако се тога дана војска Сиракужана повуче. Сутрадан 
исплове са седамдесет и пет бродова, а истовремено крене и пешадија 
на зидине. Атињани им пођу у сусрет са осамдесет шест бродова, и 
пошто се састану отпочне поморска битка. Еуримедонт, који је 
командовао десним крилом атинске војске, у намери да опколе 
непријатељску флоту, поведе своје бродове ближе обали, а Сира- 
кужани и њихови савезници, пошто прво победе средину атинске 
флоте, одсеку их у једној ували у заливу и униште и њега и бродове 
који су га пратили.“ А затим су већ све сиракушке лађе кренуле у 
потеру за атинском флотом и гурале је према обали. 


23 Стари Грци избегавали су да у време младог мсссцашредузимају веће послове и потхвате. Из 
тог разлога су, на пр., Спартанци одбили да учествују у бици на Маратону. Стигли су тек кад 
је прошао млад месец, али је тада већ и битка била завршена (уп. Херодот, УІ, 108—117). 

24 Детаљан опис ове битке налази се код Диодора, ХИ, 13). 

53. Када је Гилип видео да непријатељски бродови губе битку, 
да се налазе изван ограђеног простора и да су отерани даље од свога 
логора, пошто је желео да уништи људе док су се искрцавали и да 
помогне Сиракужанима да лакше одвуку лађе са места које би ове 
пријатељски прихватио, он сиђе према каменом насипу, са једним 
делом своје војске. Међутим, Тирењани који су Атињанима чували 
насип, видећи како се у нереду приближавају, крену на њих, навале 
на прве који су наилазили, разбију их и отерају у ону мочвару која 
носи име Лисимелеја. Касније, када се појавио већи део сиракушке и 
савезничке војске, Атињани дођу у помоћ, бојећи се за своје бродове 
и упусте се са њима у битку; и пошто однесу победу, крену у потеру 
и поубијају известан број хоплита, а већи број лађа спасу и сакупе у 
свој логор. Међутим, Сиракужани и савезници заробе осамнаест 
њихових бродова и побију целокупну посаду. А у намери да запале 
преостале лађе они натоваре сувим грањем и јеловином једну стару 
дереглију и, пошто убаце у њу буктињу, одгурну је у море док је ветар 
дувао у правцу Атињана. Атињани, уплашени за своје бродове, 
пронађу средства да прекину и угуше пожар и пошто зауставе ватру 
и спрече дереглију да се приближи, избегну опасност. 

54. После тога, Сиракужани поставе победни знак зато што су 
победили у поморској бици и зато што су одбили хоплите од зида, 
где су и коње запленили. Међутим, Атињани поставе трофеј због 
тога што су Тирењани натерали сиракушку пешадију да побегне у 
мочвару, у чему су са осталом војском учествовали и Атињани. 

55. Пошто је победа Сиракужана већ била очигледна и на копну 
и на мору (док је пре тога постојао страх од флоте која је стигла са 
Демостеном), Атињани потпуно клону духом. Они су се грдно пре- 
варили у рачуну и још су се више кајали што су кренули на тај поход. 
Јер, од свих градова са којима су водили рат, Сиракуза је била једини 
град сличан њима. Као и они, имала је демократско уређење и била 
је моћна по својој флоти и коњици и по својој величини; а нису могли 
да је наведу ни на промену у владајућем систему и да тако изазову 
међусобни раздор помоћу којега би могли да је придобију на своју 
страну, нити да је натерају војном силом која би била знатно над- 
моћнија. Итако, преварени у већини својих надања они су већ и раније 
очајавали; али сада, када су претрпели пораз са својом флотом, што 
ни замислити нису могли, запали су у још веће очајање. 

56. Са своје стране, Сиракужани почну без икаквог страха да 
плове кроз залив и одлуче да затворе улаз у њега, тако да Атињани, 
чак ако би и хтели, не би могли испловити неопажено. Они сада више 
нису гледали како да спасу себе, већ како да у томе спрече Атињане. 
Сиракужани су мислили – а тако је, у ствари, и било – да је, судећи 
према тренутним околностима, њихов положај био далеко надмо- 
ћнији. Па, ако им успе да победе Атињане и њихове савезнике и на 

копну и на мору, биће то славан подвиг у очима Хелена. Јер, што се 
тиче осталих Хелена једни ће бити ослобођени а други решени страха, 
пошто остаци атинске војне силе неће бити довољни да поднесу рат 
који ће се касније повести. И како ће се све то у заслугу приписати 
њима, они ће изазвати дивљење не само осталог света, већ и будућих 
поколења. И заиста, била је то значајна битка и сама по себи а и зато 
што су изашли као победници не само над Атињанима него и над 
њиховим многобројним савезницима. И зато што нису остали усам- 
љени, него су били заједно са онима који су им притекли у помоћ, те 
су упоредо са Коринћанима и Лакедемонцима преузели вођство, 
изложили свој град првим налетима рата, и што су знатно унапредили 
своју морнарицу. И, заиста, у овом једном граду сакупило се више 
него икада раније велико мноштво разних народа, ако се изузме она 
огромна маса људи која је у овом рату помагала атинској или 
лакедемонској држави. 

57. Толико је, дакле, много народа ушло на обе стране у рат око 
Сиракузе, долазећи да се боре против Сицилије или да стане у њену 
одбрану; да помогну Атињанима да освоје земљу или Сиракужанима 
да је сачувају. И они су се сврставали не толико због неке правичности 
или због сродничких односа, колико из користољубља, из нужде или 
због случајног стицаја околности. Атињани су, слободно, од своје 
воље, као Јонци, кренули на Сиракужане који су били Дорци. А као 
учесници у походу, заједно са њима пошли су Лемљани, Имбрани и 
они Егињани, који су тада владали у Егини;“ исто тако и Хистиејци 
који су насељавали Хистиеју на Еубеји. Сви су они говорили истим 
језиком и имали исто државно уређење, пошто су били атински 
колонисти. Од осталих, једни су учествовали у походу као поданици, 
а други – иако независни – на основу каквог савеза, док су неки били 
и плаћеници. А од поданика који су давали допринос присуствовали 
су: Еретријци, Халкиђани, Стирани и Каришћани са Еубеје; са острва 
су били: Кејани, Андрани и Тејани, а из Јоније: Милећани, Самљани 
и Хијани. Међутим, Хијани – пошто нису плаћали допринос него су 
давали бродове, пратили су Атињане као аутономни.“ Скоро сви они 
били су Јонци и атински колонисти сем Каришћана (који су били 
Дорци), па, иако су пратили Атињане као поданици и под принудом, 
ипак су сви били Јонци који су ишли против Дораца. Поред ових било 

је и Еољана: Метимњана који су били обавезни да дају флоту а не 
допринос, затим Тенеђана и Енијанаца који су плаћали допринос. Иако 
Еолци, они су били приморани да се боре против Еолаца – Беоћана, 
њихових оснивача, који су стајали на страни Сиракужана, док су 


25 Ови Егињани су атински клеруси, насељени 431. г. (уп. напред, П, 57). 


25 Хијани и Метимњани су аутономни, артомоџос утолико што не плаћају форос, али нису 
независни, Као чланови Атинског поморског савеза дужни су да еу у рату на страни 
Атине. 

Платејци били једини прави Беоћани који су се супротставили Бео- 
ћанима – што је с обзиром на њихову мржњу било сасвим разумљиво. 
А ту су били и Рођани и Китерани — Дорци, и једни и други. И док 
су Китерани, иако лакедемонски колонисти, дигли оружје на Лаке- 
демонце који су били са Гилипом и борили се уз Атињане, Рођани, 
пореклом Аргивци, били су приморани не само да се боре против 
Сиракужана – Дораца, него чак и против становника Геле, својих 
сопствених насељеника који су ратовали на страни Сиракужана. Од 
становника острва која леже уз пелопонеску обалу, Атињанима су 
се придружили Кефалењани и Закинћани, додуше као независни 
савезници, али су се због свога острвског положаја налазили под 
знатним притиском, пошто су морем господарили Атињани. Корки- 
рани, који су били не само Дорци, него очигледно и Коринћани, пошли 
су против Коринћана и Сиракужана – иако су били колонисти оних 
првих а рођаци ових других – под згодним изговором да су принуђени, 
а у ствари зато што су тако одлучили због своје мржње према 
Коринћанима. Исто тако и Месењани – како их сада називају – из 
Наупакта, као и Месењани из Пила, који се сада налазе у власти 
Атињана, били су увучени у рат. Присуствовао је и мањи број 
избеглица из Мегаре који су се по невољи борили против Сели- 
нунћана, који су били Мегарани. Што се тиче осталих, њихово је 
учешће у походу – у поређењу са другима – било више на добровољ- 
ном основу. И док су се Аргивци определили не толико због свога 
савезништва колико из мржње према Лакедемонцима и свакако 
гледајући своју непосредну корист сврставали се Дорци против До- 
раца уз Атињане који су Јонци, Мантинејци и остали Аркађани дошли 
су као плаћеници. Они су били навикли да у свако доба крену против 
сваког оног на кога им укажу као на непријатеља. А тога пута – 
углавном из личног интереса – сматрали су за непријатеље Аркађане 
који су дошли са Коринћанима. Међутим, Крићани и Етолци били су 
примамљени платом; а Крићанима се догодило – мада су у заједници 
са Рођанима колонизирали Гелу – да нису ишли заједно са својим 
колонистима, већ против њих, по сопственој одлуци и за новац. 
Истина је да су и неки Акарнанци служили ради добити, али је већина 
била потакнута да дође у помоћ пријатељством према Демостену и 
наклоношћу према Атињанима – чији су били савезници. Сви су они 
били насељени у границама Јонског залива. А од Италаца у походу 
су узели учешћа Туријци и Метапонтијци који су у тадашњим окол- 
ностима на то били натерани страначким сукобима. А од Сицилија- 
наца били су Накшани и Катањани. Од варвара присуствовали су 
Егештани, који су довели Атињане на Сицилију – као и велика већина 
Сикула. А од племена изван Сицилије присуствовао је и известан 
број Тирењана – који су имали неких несугласица са Сиракужанима 

– као и известан број плаћеника из Јапигије. Толико је било народа 
који су учествовали на страни Атињана. 

58. Међутим, Сиракужанима су помагали Камарињани, њихови 
најближи суседи, и Гељани који су били у суседству Камарињана. А 
затим, пошто су Акраганћани били неутрални ~ помагали су их и 
Селинунћани, који су становали иза њих. А ови су заузимали онај део 
Сицилије који гледа на Либију, док су Химерани долазили из онога 
дела који гледа на Тиренско море, где су чинили једине хеленске 
насељенике. А они су и једини из тога краја дошли у помоћ Сира- 
кужанима. То су били хеленски народи ~ сви Дорци и независни – 
који су стајали на њиховој страни, док су од варвара само Сикули 
прешли на атинску страну. Од Хелена изван Сицилије борили су се 
Лакедемонци, који су дали врховног заповедника Спартанца, али не 
и трупе – сем неодамода и хелота; Коринћани, који су једини дошли 
и са флотом и са пешадијом, Леукађани и Амбракијци, привучени 
сродничким везама; из Аркадије, плаћеници које су послали Ко- 
ринћани, као и Сикиоњани који су ратовали принудно, а изван 
Пелопонеза, Беоћани. У поређењу са свима овима, сами Сицилијци 
пружали су већи део трупа сваке врсте, утолико више што су и градови 
које су настањивали били велики. И заиста, снаге које су они прику- 
пили обухватале су у себи и велики број хоплита као и бродове, коње 
и осталу небројену масу света. Али, ако говоримо у главним цртама, 
Сиракужани су – у односу на све остале – давали већи део с обзиром 
на величину свога града, а и зато што су били у највећој опасности. 

59. То су били савезници који су се сакупили да помогну једној 
и другој страни и у то време сви су они били присутни и никаква друга 
помоћ ниједној од њих није више пристигла. 

Природно је да су Сиракужани мислили да би то за њих био сјајан 
подвиг када би после добијене победе у поморској бици заробили 
целокупну атинску војску тако огромних размера и када би их 
спречили да ни с једне стране не умакну: ни морем ни копном. И зато, 
дакле, одмах почну да затварају улаз у Велику луку – широк највише 
осам стадија тријерама које су биле окренуте боковима и сплавовима 
и малим чамцима, бацајући сидра. А припремили су и све остало у 
случају да се Атињани поново усуде да воде битку на мору. И на уму 
су им били само крупни планови, 

60. Међутим, када Атињани примете затварање луке, свесни 
осталих намера непријатеља, сматрали су да треба да се посаветују. 
И тако се скупе стратези и таксијарси и одрже саветовање, с обзиром 
на невољу у коју су запали, а и због тога што више нису имали 
намирница за своје тренутне потребе (пошто су, очекујући да отпло- 
ве, јавили у Катану да отказују доношење намирница) и нису гајили 
никакве наде да ће их и у будуће имати – сем ако не буду били 
господари мора. Они се зато одлуче да напусте горње бедеме и да 

једним попречним зидом затворе што је могуће мањи простор близу 
својих бродова, који би био довољан за опрему и за болеснике и да 
га чувају једним одредом. А затим да узму осталу пешадију и да 
целокупно људство укрцају у бродове: не само оне који су способни 
за борбу него и оне који су мање подобни за пловидбу и да на мору 
бију одсудну битку. Па ако је добију, кренули би у Катану, а ако не, 
спаливши своје лађе и сврстани у пешадијске одреде, одступили би 
копном, оним путем којим би најбрже могли да дођу до каквог 
пријатељског места – варварског или хеленског. Што су, дакле, 
одлучили, то и учине. Тајно се спусте са горњих зидина и укрцају 
људство у све бродове, терајући сваког ко би се, с обзиром на своје 
године, чинио подобан за војничку службу. И тако буде укрцано око 
сто десет бродова. А на палубе поставе велики број стрелаца и 
копљаника Акарнанаца и других странаца, као и све остало што је 
било покретно — колико год им је било могуће под тако тешким 
условима и при таквим њиховим намерама. Али када су све њихове 
припреме биле готове, Никија, видећи да су војници потиштени – не 
само зато што су мимо сваког очекивања претрпели тежак пораз на 
мору, него и зато што су због оскудице у намирницама желели да се 
што пре изложе опасностима битке, сазове их све на окуп и охрабри 
их овим речима: 

61. „Војници Атине и осталих савезника, предстојећа битка биће 
заједничка битка свију вас: за спас и отаџбину сваког од нас, као што 
ће то бити и за непријатеља. Јер, ако сада својом флотом однесемо 
победу, за свакога постоји могућност да поново угледа свој родни 
град, ма где он био. Али не треба да клонете духом као неки неспретни 
почетници који су, када пропадну у својим првим биткама, стално 
пуни страховања која се поистовећују са њиховим ранијим поразима. 
Колико год је ту вас, Атињана, који сте искуство стекли у многим 
ратовима и вас, савезника, који увек узимате учешћа у нашим похо- 
дима, сетите се оних неочекиваних ратних обрта, у нади да ће и нас 
срећа походити; и са решеношћу да поправите свој пораз – да би били 
достојни овог силног мноштва које стоји пред вама – спремите се за 
битку. 

62. А што се тиче онога што би нам могло помоћи, с обзиром да 
је залив узан за тако огромну масу бродова која ће га испунити, и 
обзиром на ону војну силу коју је непријатељ сместио на палубе својих 
лађа а која нам је и раније нанела штете – све смо то ми сада са 
нашим крманошима средили колико су нам то прилике дозволиле. 
А на бродове ће се укрцати и многобројни стрелци и копљаници и 
маса најамника, којима се не бисмо служили када би се битка водила 
на отвореном мору, јер би то због оптерећења бродова шкодило нашој 
вештини. У пешадијској бици коју смо приморани да водимо одавде, 
са палубе, то би нам само могло користити. А пронашли смо и све 

оно чиме бисмо могли доскочити њиховим изумима, с обзиром на 
масивност њихових бочних греда ~ од чега смо највише претрпели ~ 
ми смо набавили гвоздене куке за закачивање које ће задржати 
повлачење уназад брода који би у нас ударио, уколико морнари 
изврше задатак који ће у том тренутку на себе преузети. Јер смо чак 
и на то приморани: да са бродова водимо пешадијску битку. Јасно је 
да је у нашем интересу да не допустимо узмицање ни наше, а ни 
њихово, поготово што нам је цела обала непријатељска, сем оног 
малог дела који је у рукама наше војске. 

63. Држећи на уму све ово, треба да се борите до краја, из све 
снаге, и да не допустите да вас одгурну на обалу, већ када брод удари 
у брод настојте да се никако од њега не одвојите, пре него што са 
непријатељске палубе збришете хоплите у море; а ово не препо- 
ручујем само хоплитима, него исто тако и морнарима, у чији делокруг 
понајвише спада борба са палубе. Осим тога, с обзиром на нашу 
пешадију, ми смо и сада у надмоћном положају. А што се тиче наших 
морнара, ја их позивам, штавише, ја од њих, истовремено, чак и 
захтевам да не буду сувише заплашени нашим недаћама, јер је војна 
сила коју имамо на палубама сада боља, а и флота је већа. Желео 
бих да размислите ви, који сте се досад сматрали Атињанима – а да 
то у ствари нисте – колико је вредно да се сачува оно осећање 
задовољства што сте због знања нашег језика и подражавајући наш 
начин живота изазвали дивљење целе Хеладе. А што се тиче користи 
од наше државне силе, ви сте је имали исто толико колико и ми. И, 
с обзиром на оно страхопоштовање које сте уливали нашим подани- 
цима, као и на чињеницу да сте били заштићени од безакоња, ваша 
корист је била још и већа. И зато ви, који једини узимате учешћа у 
нашој владавини, заједно са нама, као слободни људи, будите правед- 
ни и немојте нас изневерити. Презирите Коринћане, које сте толико 
пута побеђивали, и Сиракужане који се некад – када је наша флота 
била на врхунцу – не би ни усудили да нам се супротставе. Одбијте 
их и покажите да је, и поред све изнурености и невоља, ваша вештина 

јача од снаге ваших противника – којој је срећа ишла на руку. А што 
се вас, Атињана, тиче, поново вас подсећам да код куће у хангарима 
нисте оставили ни друге бродове сличне овима, ни хоплите стасале 
за војску; и ако би испало нешто друго а не победа, наши би 
непријатељи одмах одавде запловили на оне тамо, а наши суграђани 
који су остали код куће не би могли да се одбране ни од оних тамо 
нити од ових нових нападача. А и ви који овде боравите пали бисте 
одмах под власт Сиракужана – ви, који знате с којом сте намером на 
њих пошли, док би они код куће пали у руке Лакедемонаца. И пошто 
сте принуђени да се у овој једној бици борите и за једне и за друге – 
ако сте икада били чврсти, будите то у садашњем тренутку. И 
запамтите добро, сваки за себе и сви скупа, да они, који се сада налазе 

на палубама лађа, представљају истовремено и војску и флоту и све 
оно што је остало од државе и – велико име Атине. И ако би због 
свега овога неко премашио свога друга у јунаштву и вештини, не би 
могао наћи бољу прилику да то покаже, себи на корист, а свима нама 
за спасење.“ 

64. Пошто их је тако охрабрио, Никија заповеди да се људство 
сместа укрца на бродове. Међутим, Гилипу и Сиракужанима који су 
посматрали ову припрему одмах је било јасно да ће Атињани водити 
битку на мору. А осим тога, унапред су добили обавештење о 
гвозденим кукама. И, пошто опреме своје бродове – с обзиром на све 
могуће околности, они предузму све кораке и против ове последње. 
Јер, они су кожама пресвукли прамце и већи део горње површине 
брода тако да би набачена кука склизнула и не би могла да се закачи. 
И пошто је све било спремно, Гилип и стратези охрабе своје војнике, 
речима: 

65. „Да су ранији подвизи били славни, а да ће се битка водити 
и за славну будућност, тога је, како се чини, свесна већина вас 
Сиракужана и савезника (иначе се не би са таквом приљежношћу 
прихватили послова). А ако неко то није схватио онолико колико је 
потребно, ми ћемо то објаснити. Атињани су у ову земљу дошли пре 
свега да подјарме Сицилију. А затим, ако им пође за руком, и 
Пелопонез и осталу Хеладу, пошто су већ стекли највећу власт коју 
су икада имали Хелени и у прошлости и у садашњости. А ви сте први 
људи који сте се одупрли њиховој флоти, помоћу које су они све 
ставили под своју власт; али ви сте их већ победили у поморској бици 
и по свој прилици победићете их и сада. Када људи претрпе понижење 
баш тамо где полажу право да су први, онда је њихово преостало 
самопоуздање слабије него што би било да уопште нису мислили за 
себе да су изнад других. И, разочарани у оно чиме су се поносили, 
они попуштају и више него што би захтевала њихова стварна снага. 

А у садашњем часу то је баш оно што су вероватно претрпели 
Атињани. 

66. А оно осећање које нас је и раније подстицало и уз помоћ 
којег смо, иако још невешти, задобили смелости, сада је још чвршће; 
а пошто је уз то дошло и уверење да смо најјачи, пошто смо савладали 
најјаче, нада сваког појединог човека се удвостручила. Јер, најчешће, 
највећа нада ствара и највеће одушевљење за велика дела. А што се 
тиче чињенице да они са своје стране подражавају наше ратне справе, 
док то одговара нашем начину ратовања ми ћемо моћи да се поде- 
шавамо према сваком од њихових. Ипак, када они на својим палубама, 
преко обичаја угледају мноштво хоплита и копљаника, такорећи 
људе са копна (Акарнанце и остале) који у седећем ставу нису 
способни ни стрелу одапети, зар они неће тада довести своје бродове 
у опасност а и они сами пасти у пометњу када се сви буду кретали 

друкчије него што је код њих уобичајено. Па чак им неће користити 
ни бројна надмоћност њихове флоте уколико међу вама не постоји 
и један који се плаши што се неће борити против флоте која је бројно 
једнака. Јер, на малом простору, вели ки број лађа биће у немогућно- 
сти да брзо изведе било који планирани захват, док ће постојати већа 
могућност да им се нанесе штета помоћу оних изума које смо 
припремили. Али ако баш хоћете да сазнате праву истину, чујте је 
према обавештењима које сматрамо поузданим. Опхрвани својим 
невољама, притиснути својим садашњим тешким положајем, Атиња- 
ни су дошли до очајничке одлуке – поуздавајући се више у срећан 
случај него у своју опремљеност – да се на сваки начин упусте у битку, 
па или да се силом пробију и да отплове, или да се после пораза 
повлаче копненим путем. Јер, они добро знају да им горе не може 
бити него што им је сада. 

67. Против таквог једног нереда и против среће наших најљућих 
непријатеља која се и сама предала у наше руке, ухватимо се укоштац 
свом жестином. И сматрајмо у исти мах да је сасвим оправдано – када 
се ради о непријатељу – ако свако верује да је спреман да за казну 
нападачу распаљује мржњом своја срца и да ћемо освету према 
непријатељу држати у нашим рукама. А то је, како је негде речено 
– и најслађе. А да су Атињани ваши непријатељи, то сви добро знате. 
Јер, они су дошли са намером да вас поробе и да су у томе успели 
они би нашим људима нанели највеће зло, а са нашим женама и децом 
поступали би најнедоличније, а граду би приденули најсрамније име. 
И зато нека нико не буде мека срца и нека не сматра за неку добит 
ако они оду кући не излажући нас опасности. Јер, то би учинили и у 
случају да и сами однесу победу. Међутим, ако ми учинимо што 
желимо – што ћемо вероватно и урадити – а то је да ови људи буду 
кажњени, и ако целој Сицилији омогућимо да ужива још сигурније у 
слободи коју је и раније уживала, славна ће то бити борба! А од свих 
опасности најређе наилазимо на ону коју доноси најмање штете у 
случају неуспеха, а у случају успеха доноси највеће користи.“ 

68. Пошто су и Гилип и сиракушки стратези овако подстакли 
своје војнике, одмах почну да укрцавају људство у бродове чим су 
приметили да то чине и Атињани. Збуњен околностима у којима се 
нашао и видећи о каквој се опасности ради и како се она већ сасвим 
приближава – пошто се флота спремала да без одлагања исплови на 
море – Никија, размишљајући како то обично чине људи уочи 
великих битака: да је све што су они са своје стране урадили недо- 
вољно и да оно што су стратези изјавили не одговара стварном стању, 
позове поново тријерархе, једног по једног, обраћајући им се њиховим 
очинским или личним именом, или именом њиховог племена, и 

опомињући их да сваки онај ко полаже право на неки углед не сме 
да изневери глас који ужива; а ако неко има славне претке не сме да 

помрачи славна дела својих очева. Подсећао их је на отаџбину у којој 
владају највеће слободе и на свакодневни живот без икакве присиле 
за све који у њој живе. А затим је говорио све оно што би људи у 
тако пресудном тренутку обично могли рећи – не водећи рачуна да 
би неко могао помислити како је то све већ давно познато и увек на 
исти начин речено: позивање на жене и децу и на богове отаца – али 
то гласно узвикују, сматрајући да би у тренутку непосредне опасности 
могло бити од користи. А када је мислио да их је осоколио, додуше 
не довољно, али онолико колико је било најнужније, он се повуче и 
поведе пешадију према морској обали и распореди је што је више 
могао у ширину, тако да би пешаци могли што боље храбрити оне 
који се буду борили са бродова. А Демостен, Менандер и Еутидем 
(ови су се, наиме, попели на атинске бродове као команданти) пошто 
се дигну из свога логора отплове сместа према затвореном улазу у 
луку и отвору који је у њему био остављен, желећи да се пробију на 
отворено море. 

69. Сиракужани и њихови савезници који су већ „раније били 
изашли са приближно истим бројем лађа као и први пут“ и са једним 
делом флоте чували су излаз из луке, док су са осталим бродовљем 
пазили на луку, свуда унаоколо, како би могли са свих страна навалити 
на Атињане. Истовремено, кад год би атински бродови пристајали 
уз обалу, стизала би у помоћ и пешадија. А заповедници сиракушке 
флоте били су Сикан и Агатарх и сваки је под својом командом имао 
једно крило главне флоте, док су Питен и Коринћани држали средину. 
Али када се Атињани приближише блокираном улазу луке, они у 
првом налету савладаше бродове који су били поређани испред 
препреке, покушавајући да раскину ланце који су бродове везивали. 
Али, после тога, када Сиракужани са својим савезницима са свих 
страна навалише на њих, битка се више није водила код затвореног 
улаза већ у целој луци и била је жешћа од свих битака које су се до 
тада водиле на мору. Јер, на обема странама, морнари су показивали 
велику готовост да на сваку заповест наваљују, а крманоши, опет, 
истицали су једни према другима своју вештину, такмичећи се међу- 
собно. И кад год би брод ударио у брод, морнари на палуби старали 
су се да својом вештином не заостану за осталима. И свако се трудио 
да предњачи у ономе што му је било заповеђено. И, како се мноштво 
бродова сукобило на малом простору – јер никада се на тако малом 
простору није борило толико бродова (а мало је недостајало да их 
са обе стране буде око две стотине) – ретко се ударало крмом у крму 
пошто је било немогуће пловити унатраг или се пробијати кроз 
непријатељске редове. Међутим, догађали су се случајни судари, када 


27 У претходној саши учествовало је 76 бродова (уп. напред, 52). Према Диодору (ХИ, 14) 
бродова је бипо 94 

би се један брод сударио са другим или када би покушавао да то 
избегне, или када би изводио напад на неки брод. И кад год би се 
брод примицао напред, људи са противничких палуба бацали би на 
њега копља, стреле и кишу камења. Али када би се бродови сударили, 
морнари би се упуштали у борбу изблиза и покушавали да се једни 
другима попну на брод. А због скученог простора догађало се на 
многим местима да су они који су заузимали друге бродове и сами 
били запоседнути, и да су два, а каткад и више бродова неизбежно 
бивали запетљани око једног, док је дужност крманоша била с једне 
стране да чувају брод, а с друге да смишљено нападају. И то не да 
нападају на једну тачку у једном одређеном тренутку него на разне 
тачке и у разним правцима. А урнебесна тутњава од многобројних 
лађа које су ударале једна о другу не само да је изазивала ужас, него 
је спречавала веслаче да чују оно што су им њихови заповедници 
говорили. Јер, подстицање и вика веслачких заповедника могли су се 
непрекидно чути и са једне и са друге стране док су обављали своје 
дужности, а и због њихове тренутне жеље за истицањем. Са атинске 
стране они су довикивали својим људима да покушају да се бродовима 
пробију напред и, ако су икада ревносно испуњавали своје дужности, 
нека то учине у овом тренутку ако желе да себи осигурају повратак 
у отаџбину. На страни Сиракужана и њихових савезника викали су, 
опет, да би било славно дело када би спречили бекство непријатеља; 
када би победили и када би сваки појединац увеличао славу своје 
домовине. Поред тога, стратези, на обема странама, када би у неком 
делу бојишта опазили да неки брод без потребе узмиче натраг, 
обраћали би се тријерарсима ословљавајући их по имену. И док би 
им се атински стратези обраћали питањима да ли се зато повлаче 
што сматрају да им је копно њихових најљућих непријатеља више 
наклоњено од мора које су Атињани уз толике муке освајали, Сира- 
кужани би им са своје стране узвикивали: ако им је већ јасно да 
Атињани на све могуће начине гледају како да умакну, зашто би они 
сами бежали од ових дезертера. 

70. Док је битка била још равноправна, међу пешадијом на обе 
стране владала је велика напрегнутост и душевно узбуђење. Домаћи 
су жарко желели да још више увећају победу, коју су већ добили, а 
нападачи су страховали да убудуће не буде и горе него што је било 
у том часу. Пошто су Атињани све наде полагали у флоту, бојали су 
се за исход више него икада раније. А када су на обали били различито 
распоређени и њихово виђење битке на мору, посматрано са копна, 
морало је бити различито. И пошто се призор одигравао у непосред- 
ној близини – и како нису сви истовремено гледали у исту тачку – 
када би неки угледали своје како негде побеђују, одмах би се охра- 
брили и почели да призивају богове да им не ускрате безбедан 
повратак кући, док би други, који би случајно на некој тачки видели 

пораз, гласно јаукали, и самим посматрањем онога што се одигравало 
очајавали више него они који су се стварно борили. Неки, опет, чије 
су очи биле упрте у оном правцу где се водила равноправна борба – 
пошто је битка била дуго неодлучна – у стању крајњег страха и 
најстрашније стрепње покретима свога тела пратили би представу 
коју су имали о бици. Јер би увек, за длаку, пропадали или измицали 
поразу. У овој истој атинској војсци, док се битка још водила равно- 
правно, могло се у исти мах свашта чути: и јадиковање и узвици: 
„побеђујемо“, „поражени смо“ и сви они разни усклици које једна 
велика војска у великој опасности неизбежно изговара. Слично 
овоме, преживљавали су и они који су се борили на палубама атинских 
бродова, док, најзад, Сиракужани и њихови савезници – пошто је 
битка на мору дуго потрајала – нису поразили Атињане и, потиску- 
јући их победоносно уз гласну вику и подстицање почели гонити до 
обале. Тада су и они бродови који нису били заробљени на отвореном 
мору – један ту, други тамо – притерани уз обалу, док су људи 
искакали из бродова и јурили према логору. Ни расположење међу 
пешадијом није се више разликовало, већ су сви људи у једном наступу 
почели одједном да јадикују и плачу, јер су једва могли да поднесу 
оно што се збило. Тако су једни кретали да пруже помоћ онима код 
бродова, други ономе што је још преостало од зидова; остали су ~ а 
њих је било највише ~ у томе часу били заокупљени само собом и 
гледали како да се спасу. И, у томе тренутку завладало је запре- 
пашћење, веће од било каквог ранијег страха. Преживљавали су удес 
сличан ономе који су и сами задали Лакедемонцима у Пилу. Када је 
тамо била уништена пелопонеска флота и када су људи са бродова 
прешли на острво, за њих су ови заправо били изгубљени. Сада је 
истотако за Атињане била изгубљена свака нада да се спасу копненим 
путем – сем да се догоди какво чудо. 

71. Пошто је битка на мору била жестока и пошто су на обе 
стране пропали многобројни бродови и људство, Сиракужани и 
њихови савезници, као победници, покупе олупине лађа и погинуле, 
заплове према граду и поставе победни знак. Међутим, Атињани су 
били тако опхрвани величином својих тадашњих недаћа, да им ни на 
ум нису падале ни олупине бродова, ни погинули, нити да траже 
дозволу да покупе мртве, већ су само желели да одмах, још те ноћи, 
крену натраг. И тако Демостен дође Никији и предложи да се људство 
укрца на преостале бродове и да се – ако им пође за руком – силом 
пробију на отворено море, чим зора сване. Додао је и то да им је 
преостало чак више бродова способних за пловидбу него и самом 
непријатељу. Јер, Атињанима је још било остало око шездесет 
бродова, а противницима нешто мање од педесет. И пошто се Никија 
сложио са овим предлогом, и пошто су и стратези захтевали да се 
људство укрца, морнари одбију да уђу у бродове јер су били потпуно 

збуњени поразом, те нису ни помишљали да би још могли бити кадри 
за какву победу. И тако се сагласе са предлогом да се одступање 
врши копненим путем. 

72. Али Сиракужанин Хермократ, “ сумњајући у њихову намеру 
и сматрајући да би било страшно када би се једна тако велика војска 
приликом повлачења копном зауставила негде на Сицилији и одлу- 
чила да са њима поново отпочне ратовати, дође сиракушким ста- 
решинама и изјави да Атињанима не треба дозволити да се у току 
ноћи повуку – изложившии разлоге који су га нато навели. Напротив, 
Сиракужани и њихови савезници требало би сместа да крену са свом 
својом војном силом, да ставе препреке на путеве и да чувају уске 
пролазе у тој области. Градске старешине су пристајале уз ово 
мишљење исто тако чврсто као и он и сматрали су да то све треба 
учинити, али пошто војници до тада нису још имали предаха од велике 
поморске битке – коме су се толико радовали – а пошто је истовре- 
мено био и празник (догодило се, наиме, да је код њих тога дана 
приношена жртва Хераклу) није изгледало вероватно да ће бити 
вољни да га послушају. Јер, услед њихове велике радости због победе 
многи су за време светковине пошли да пију. И, говорили су да би 
Сиракужани, према њиховим очекивањима, рађе послушали било 
коју другу наредбу него да сада дохвате оружје и да крену напред у 
бој. Пошто се, дакле, главарима, када су размислили, ово учинило 
неизводљиво, и пошто није могао да их увери, Хермократ после тога, 
на своју руку, смисли следећи план: бојећи се да их Атињани у току 
ноћи не предухитре и да мирно не пређу најтеже делове пута, пошаље 
у атински логор, када се почело смркавати, неке своје другове, у 
пратњи коњаника.“ Они дојашу тако близу да би их могли чути и 
позивајући неке људе – тобоже као пријатељи Атињана ~ (јер било 
је појединаца који су Никију стално обавештавали шта се у граду 
дешава) саветовали су их да поруче Никији да те ноћи не изводи своју 
војску, пошто Сиракужани чувају путеве, већ да крене дању, натенане, 
када изврши потребне припреме. Пошто ово изјаве, Сиракужани се 
повуку, а они који су то чули обавесте о томе атинске команданте. 

73. Сматрајући да се не ради о превари, Атињани су се, сходно 
томе обавештењу, задржали те ноћи. Па, пошто нису одмах кренули, 
одлуче да остану и следећег дана како би могли – према датим 
приликама – спремити оно што им је најпотребније за пут: да оставе 
све друго а да собом понесу само оне намирнице које су им за живот 
потребне и које су им биле при руци. Међутим, Гилип и Сиракужани 
крену с пешадијом пре њих и препрече све путеве у земљи којима 
би, по њиховом мишљењу, Атињани могли поћи. И поставе страже 


25 Треба напоменути да Хермократ више није на дужности стратега, уп. МІ, 103. 
2 „У пратњи коњаника“ је једна од предложених конјектура текста. 

на свим прелазима преко потока и река, и распореде се на свим 
местима где би – како им се чинило – могли да дочекају атинску 
војску са намером да спрече њено напредовање. А са својим бродо- 
вима доплове и почну са обале одвлачити атинске лађе. Један мањи 
број лађа спалили су, додуше, већ сами Атињани (као што су и 
намеравали да учине) али све остале бродове Сиракужани су мирно 
и без икаквих препрека, један по један – како је који плутао унаоколо 
– везивали за своје бродове и одвлачили у град. 

74. Посте тога, пошто су Никија н Демостен оценили да су 
припреме довољне, тек трећег дана након поморске битке војска се 
дигла на одлазак. А била је то страшна ствар, не само зато што су се 
кретали кући, пошто су изгубили целу флоту, и уместо велелепног 
плана довели у опасност и себе и своју државу, него и зато што је 
приликом напуштања логора сваки човек доживео да види призоре 
мучне и очима и срцу. Пошто су мртви били несахрањени, кад год би 
неко угледао свога блиског пријатеља где лежи мртав, испуњавала 
би га туга помешана са страхом. А који су били још у животу 
остављани рањени или болесни, чинили су се живима још жалоснији 
од мртвих, још беднији од погинулих. Јер, када би почињали да 
преклињу и да цвиле доводили су људе у мучан положај, молећи их 
да их собом поведу, вичући свакога поименице, ако би гдегод опазили 
каквог друга или рођака, грчевито се хватајући за своје другаре из 
шатора који су одлазили, пратећи их колико год су могли. И, када би 
већ једног по једног напуштала физичка снага он би остајао, не без 
једва чујног преклињања богова и јадиковања; и пошто је цела војска 
била испуњена плачем и недоумицом, тешка срца се кретала на пут, 
нако је одлазила из земље која је била непријатељски расположена, 
пако је претрпела патње веће од суза, иако су се бојали патњи које 
би тек могли претрпети у будућности. 

А било је м утучености и много самооптуживања. И заиста, више 
од свега личили су они на неки опсађени град који становници после 
опсаде кришом напуштају; и то не на какав мали град, јер у целој 
поворци није било мање од четрдесет хиљада људи који су сви заједно 
кренули на пут. И док су сви остали носили све што су могли и све 
што им је било од користи, хоплити и коњаници – супротно своме 
обичају – носили су сопствену храну (неки зато што нису имали 
пратиоце, а други што у њих нису имали поверења). Јер, још од самог 
почетка било је бежања из војске, а највише одмах после пораза. Али 
чак ни на тај начин нису могли да понесу све што им је било потребно, 
јер у логору хране више није било. Међутим, и све друго злопаћење 
као и заједничко учешће у невољама – иако је у овом учешћу у 
једнакој судбини са многима другима било и извесног олакшања – 
ипак се у томе тренутку није осећало као неко олакшање, ако се узме 
у обзир из каквог су сјаја и гордости, у почетку, доспели на крају до 


412 ТУКИДИД 


такве беде и понижења. Јер, био је то највећи преокрет који је икада 
доживела једна хеленска војска. Десило се, наиме, да они који су 
дошли да поробе друге, одлазе сада у страху да би то исто могло и 
њих задесити. И, уместо молитава и пеана са којима су кретали на 
море, сада су се, сасвим супротно од овога, враћали кући са клетвама, 
преваљујући пут као пешаци а не као поморци и ослањајући се више 
на пешадију него на флоту. Па ипак, с обзиром на опасност која се 
над њима наднела, чинило се да и то све могу поднети. 

75. А Никија, видећи да је војска потиштена и да је у њој настала 
велика промена, крене дуж редова војске покушавајући да охрабри 
и разведри војнике колико су му то околности дозвољавале, узвику- 
јући, у својој ревности, све гласније када би пролазио дуж сваког 
појединог одреда, у жељи да помогне тиме што ће му се надалеко 
чути глас. 

76. „Атињани и савезници, чак и у садашњим околностима не 
треба губити наду (јер многи су се спасили из положаја који је биои 
гори од овога). А немојте себе превише ни прекоревати због несреће, 
нити због ваше садашње незаслужене беде. Па и ја сам, не истичем 
се ни пред једним од вас ни својом телесном снагом (добро видите да 
сам опхрван болешћу) ја, за кога се мислило да ми по срећи можда 
нико раван није, ни када се ради о моме приватном животу, а ни у 
свему осталом. А сада делим исту опасност заједно са најнижим међу 
вама. Па ипак, свој сам живот провео у вршењу многих верских 
дужности у славу богова и чинећи многа праведна и беспрекорна 
дела људима. И, отуда је, упркос свему, моја нада у будућност пуна 
поуздања. Па ме и наше невоље не плаше онолико, колико оне то с 
правом заслужују. А можда ће оне и престати. Јер, наши су против- 
ници имали доста среће: па ако смо овим нашим походом пробудили 
завист у неког бога већ смо довољно кажњени. Јер, и други су негде 
нападали на своје противнике и пошто су урадили оно што људи 
обично чине, претрпели су и оно што човек може да поднесе. И сасвим 
је разумљиво да се и ми сада надамо да ће богови бити милостивији 
према нама – јер смо од њих заслужили више сажаљења него зависти. 
И гледајући себе – тако сјајне хоплите – да корачате сврстани у 
бојном реду, не би требало да се претерано плашите, већ да поми- 
слите: без обзира на којем се месту зауставили, ви одмах представ- 

љате читав један град; и да у Сицилији не постоји ниједан други град 
који би могао да издржи ваш напад, нити вас отерати када се једном 
сместите. А што се тиче вашега путовања, и сами морате пазити да 
оно буде безбедно и у реду. И свако од вас треба да има на уму само 
једну мисао: да ће оно место на којем будете принуђени да прихватите 
борбу, уколико победите, бити за вас у исти мах и ваша отаџбина и 
ваше упориште. А ми се, на нашем путу, морамо журити, подједнако 
и ноћу и дању, јер намирница имамо мало. Па ако се дочепамо 

пријатељске сикулске земље (јер, због страха од Сиракужана, они су 
нам још увек поуздани пријатељи) онда већ можете сматрати да сте 
на чврстом тлу. А Сикули су већ унапред обавештени да нам дођу у 
сусрет и да нам донесу намирнице. А сада, војници, треба да знате 
целу истину: неопходно је да будете храбри јер у близини нема тога 
места на које би могли безбедно стићи, ако будете кукавице. И ако 
сада умакнете непријатељу, сви ви који сте још остали, успећете да 
поново негде угледате оно за чиме жудите; а Атињани ће поново 
дићи велику моћ своје државе, ма колико она ниско пала. Јер град 
чине људи а не пусте зидине и бродови.“ 

77. Овако храбрећи, Никија обиђе војску, и где год је видео да је 

раштркана и да не корача у строју, прикупљао је и доводио у ред. А 
и Демостен је својим војницима говорио то исто или слично и војска 
почне да маршира, сврстана у бојни ред у облику квадрата: на челу 
су биле Никијине чете а за њима је ишао Демостен. Средином, између 
редова хоплита била је смештена комора и сва она шаролика маса 
света. А када су стигли до пролаза реке Алопа, наиђу на њој 
распоређен један део сиракушких и савезничких трупа; и пошто их 
разбију и осигурају себи пролаз, продуже даље. Међутим, сиракушка 
коњица јахала је дуж реке и стално их је нападала, док су их њихове 
лако наоружане чете гађале. Тога дана, атинске трупе пређу око 
четрдесет стадија и преноће на једном брежуљку под ведрим небом, 
а сутрадан крену рано изјутра, пређу двадесет стадија и спусте се на 
једну зараван где се улогоре – у намери да из насеља узму нешто за 
јело (пошто је место било настањено) и да собом понесу воду, јер 
стадијима испред њих, путем којим су намеравали да иду, није било 
воде у изобиљу. У међувремену, Сиракужани стигну први и почну да 
граде зид испред пролаза. Био је то окомит брежуљак, и свуда око 
њега стрмо корито реке, а звао се Акрајска стена.“ Сутрадан Ати- 
њани продуже даље, а сиракушка и савезничка коњица и копљаници, 
пошто их је било у великом броју, препрече им пут са свих страна, 
гађајући их копљима и јашући им уз бокове. И дуго су Атињани 
настављали да се боре, а затим су се повукли у онај исти логор у којем 
су били претходног дана; али већ више нису имали намирница, као 
раније, јер се због непријатељске коњице више нису могли удаљавати 
из логора. 

78. Пошто се сутрадан изјутра рано дигну, Атињани одмах 
покушају да се силом пробију преко брега, где је испод пролаза био 
саграђен зид. Овде, испред себе, наиђу на непријатељску пешадију 
распоређену иза зида, неколико копаља у дубину – јер је место било 
уско. Атињани навале и покушају да заузму зид; али пошто су били 


Ж) Акрајска стена се налази западна од Сиракузе (по неким мишљењима данашња Сама ф 
СшатеПпо). 

засути погоцима многобројних непријатеља – са брежуљка који је 
био окомит па су их људи одозго могли лакше погађати — и, пошто 
нису могли да се пробију напред, они се врате натраг и ту су мировали. 
Међутим, случајно настане велика грмљавина и пљусак који се 
обично појављују у то доба године: била је, наиме, рана јесен. Ово 
код војника изазове још већу потиштеност и помисао да се све то 
тако дешава на њихову пропаст. Међутим, док су се они одмарали, 
Гилип и Сиракужани пошаљу један део своје војске да подигну зид 
на једној тачки онога пута којим су Атињани дошли, да би им 
спречили одступницу, а Атињани пошаљу један одред своје војске да 
то зауставе. После тога Атињани крену натраг целу војску и попну 
се на једну узвишицу и ту преноће. Следећег дана почну напредовати 
даље, али их Сиракужани опколе и нападну са свих страна и многе 
израњаве. Када би Атињани наваљивали, Сиракужани би се по- 
влачили, а Сиракужани и када би се повлачили засипали су хицима 
и упорно нападали углавном оне који су се налазили на крају колоне, 
надајући се да ће се, ако изненада разбију какву мању групу, и цела 
војска уплашити. Међутим, борећи се тако дуже време, Атињани се 
одупру. Затим, пошто пређу даље пет до шест стадија, зауставе се у 
једној равници. А Сиракужани их напусте и поново се врате у свој 
логор. 
79. Пошто су у току ноћи закључили да се војска, услед оскудице 
у свим намирницама, налази у очајном стању и да су многи рањени у 
бројним нападима које су извршили непријатељи, Никија и Демостен 
донесу одлуку да, пошто запале на све стране ватре, одведу војску, 
али не више истим путем којим су дошли, него другим путем, у правцу 
супротном од онога који су чували Сиракужани, и који је ишао према 
мору. А цео тај пут којим је ишла војска и којег сам раније поменуо, 
није водио у правцу Катане него према другим крајевима Сицилије: 
према Камарини, Гели и осталим хеленским и варварским градовима 
који су се тамо налазили. И тако, пошто запале ватре, крену у току 
ноћи. Међу војницима настаде велика пометња, као што се обично 
дешава у свим војскама, а нарочито у оним великим: да дође до страха 
и панике, а поготову ноћу, при пролазу кроз непријатељску земљу, 
и са непријатељем у близини. Никијина војска која је предњачила 
држала се на окупу и знатно је измицала напред, док се Демостенова 
половина одвојила и наступала у приличном нереду. Али и поред 
тога они у зору стигну до мора и, пошто изађу на такозвани Елорински 
пут, крену даље, у намери да, када стигну до реке Какипареја, пођу 
уз речни ток у унутрашњост острва. Они су се надали да ће их ту 
сачекати Сикули, по које су били послали. Међутим, када су дошли 
до реке, наиђу и ту на један сиракушки стражарски одред који је 
блокирао пролаз зидом и дрвеном барикадом. Атињани силом прокр- 

че пут, пређу реку и одмах крену према једној другој реци, Еринеј +“ 
јер су им водичи саветовали да пођу у томе правцу. 

80. Међутим, када је свануо дан и када су Сиракужани и њихови 

савезници сазнали за одлазак Атињана, стану оптуживати Гилипа да 
је намерно пустио Атињане да оду. Одмах почну да следе непријатеља 
путем којим је кренуо – што није било тешко дознати – и стигну га 
негде око ручка. И пошто се приближе Демостеновим војницима који 
су били сасвим позади и наступали спорије и у већем нереду – услед 
оне узнемирености која их је била обузела прошле ноћи – они их 
одмах нападну и отпочну битку, док их је сиракушка коњица, пошто 
су били одвојени од осталих, без по муке опколила и сатерала на 
једно место. Међутим, Никијина војска измакла је напред за читавих 
педесет стадија. Јер, Никија је брже водио трупе, сматрајући да се 
спас не налази у томе да човек свесно стане на браник и да се бори, 
него да одступа што брже и да се бори само онда када је на то 
приморан. Али Демостен је био те среће да буде у непрестаној 
опасности, да буде први нападнут од непријатеља ~ јер се кретао 
позади. И сада, када је видео да су му Сиракужани за петама, више 
је био заокупљен тиме да построји војску за битку него да се повлачи. 
И тако је губио време све док није био опкољен од непријатеља па 
је и код њега и његових људи настала потпуна пометња. Јер, стиснути 
на једном простору који је свуда унаоколо био опасан зидом, са чије 
је обе стране пролазио један пут, и са великим бројем маслинових 
дрвета > унутар тога зида, они су били мета погоцима са свих страна. 
А Сиракужани су се, сасвим природно, служили радије оваквим 
нападима него борбом прса у прса. Јер да се боре и да се излажу 
опасности са људима који су били у стању потпуног очајања, то би 
пре користило Атињанима него њима. И пошто су сматрали да је 
успех очигледан, свако је почео да се штеди, да се не исцрпљује пре 
времена и сви су мислили да ће чак и таквом врстом тактике победити 
и дочепати се непријатеља. 

81. Пошто су целога дана, са свих страна, засипали погоцима 
Атињане и њихове савезнике и пошто су их видели колико су јадни, 
услед рана и других невоља, Гилип и Сиракужани, као и остали 
савезници објаве проглас да сваки становник острва ако жели може 
прећи на њихову страну, с тим да ће му слобода бити потпуно 
зајемчена. И један број државица – не баш велики – пређе на њихову 
страну. Међутим, касније буде начињен споразум са целом Демосте- 
вовом војском: да сваки онај који положи оружје неће бити изложен 
смрти: ни насилним путем, ни у затвору, ни због оскудице најнужнијих 


31 Река Еринеј може бити данашња Саул шма, док је река Какипарис, поменута у истом одељку, 
дан. Сазз не. 

32 Плутарх наводи да је то било у забрану Полизелос. Демостен је у тренутку предаје извукао 
мач да се убије, али се само ранио (Никија, 27). 

животних потреба. И ови се предаду: свих шест хиљада. И сав новац 
који су имали положе, стављајући га на преврнуте штитове. И напуне 
тако четири штита; а заробљенике Сиракужани одмах поведу у град. 
Међутим, Никија и његова војска стигну истога дана на реку Еринеј, 
и прешавши реку, Никија улогори војску на једној узвишици. 

82. Следећег дана Сиракужани стигну Никију и обавесте га да 
су се Демостенове трупе предале, саветујући му да и он то исто учини. 
Али овај не поверује, него се споразуме са њима, пошаље једног 
коњаника да извиди ствар. А када коњаник оде и донесе натраг вест 
да су се одиста предали, Никија пошаље гласника Гилипу и Сира- 
кужанима, поручујући да је вољан да се споразуме у име Атињана и 
да надокнади Сиракужанима сав новац који су потрошили на рат, под 
условом да пусте његову војску да оде. А док новац не буде плаћен 
он ће Атињане дати као таоце: за сваки таланат по једног Атињанина. 
Међутим, Сиракужани и Гилип не прихвате ове предлоге већ отпочну 
напад на њих и стану их гађати, све до касно у ноћ. А били су на 
великој муци, без хране и најнужнијих потрепштина. Упркос томе, 
они су намеравали да крену под окриљем ноћне тишине. Али тек 
што су узели на себе оружје, Сиракужани то примете и запевају пеан. 
И тако Атињани, видећи да су откривени, поново оставе своје оружје 
– сем, отприлике, – три стотине људи који се пробију кроз страже и 
крену у току ноћи оним путем којим су могли. 

83. Када је свануо дан Никија поведе војску, а Сиракужани са 
својим савезницима наставе исто онако да их са свих страна гађају и 
да на њих бацају копља. Атињани се тада повуку на реку Асинар, 
притиснути одасвуд нападима многобројне коњице и остале разно- 
бојне војске, мислећи да ће им бити лакше ако пређу реку због тога 
што су били потпуно исцрпљени и зато што их је морила жеђ. А када 
су дошли до реке, они јурну у њу без икаквог реда и свако је желео 

да буде тај који ће је први прећи. У исто време, непријатељи који су 
стално наваљивали, отежавали су овај прелаз. Пошто су били при- 
нуђени да се крећу у тесно збијеној гомили, они су падали једни на 
друге и газили се међусобно, а неки су гинули ту на лицу места 
прободени својим сопственим копљима, док су други заплетени у 
своју ратну опрему у ковитлац одношени бујицом. А на оној другој, 
стрмој обали реке стајали су Сиракужани и одозго гађали Атињане 
који су већином жудно пили воду, загњурени у корито реке, забав- 
љени сами собом. Штавише, Пелопонежани су силазили на обалу и 
клали их, нарочито оне који би већ били загазили у воду. И вода се 

одједном загадила, али они су је и поред тога пили, помешану с блатом 
и крвљу и већина се и даље отимала за њу. 

84. На крају су већ мртваци хрпимице лежали у реци, једни преко 
других, а војска је била потпуно уништена – један део у реци а други 
део, који је успео да пређе на другу страну, од коњице. А Никија се 


ПЕЛОПОНЕСКИ РАТ. СЕДМА КЊИГА 417 





преда Гилипу, јер је у њега имао више поверења него у Спракужане. 
И он затражи од Гилипа и Лакедемонаца да чине са њим шта им је 
воља, само да престану са убијањем осталих војника. На то Гилип 
изда заповест да се војници хватају живи. И тако они војници који су 
још остали у животу и које Сиракужани нису већ присвојили – а 
таквих је било подоста – буду сви заједно живи одведени у Сиракузу. 
А за оном групом од три стотине војника који су у току ноћи умакли 
стражама, пошаљу потеру, и заробе их. И онај део војске који су 
сакупили за рачун државе није био велики као онај који је био кришом 
присвојен, тако да је цела Сицилија била пуна ових војника, тим пре 
што ови нису били заробљени по споразуму о предаји војске, као што 
је то био случај са Демостеновим трупама. Поред тога, велики број и 
ових војника био је убијен. А највећи је био онај покољ на реци, од 
којега већег није било у овоме Сицилијанском рату. А иу многим другим, 
честим нападима, за време путовања, знатан број војника изгубио је 
живот. Поред тога, многи су успели и да побегну – неки одмах а други 
пошто су претходно пали у ропство, и онда касније умакли. А при- 
бежиште су нашли у Катани. 

85. Када су се Сиракужани и њихови савезници сакупили, узели 
су собом колико год су могли више заробљеника и плена вратили се 
у град. А све оне Атињане и њихове савезнике које су заробили 
пошаљу доле у каменоломе, сматрајући да ће их тако најбоље чувати. 
А Никију и Демостена посеку мачем, иако се Гилип томе противио. 
Овај је, наиме, сматрао да би за њега био сјајан подвиг да је, поред 
свих својих успеха, могао да доведе Лакедемонцима и противничке 
заповеднике. А случајно се баш Демостен сматрао међу Лакедемон- 
цима за најљућег непријатеља, с обзиром на оно што се догодило на 
острву Сфактерији и у Пилу, док је баш Никија, из ових истих разлога, 
важио за блиског пријатеља Лакедемонаца. Јер, он је искрено желео 
да ослободи заробљенике и утицао је на Атињане да закључе мир. Због 
свега тога Лакедемонци су му били пријатељски наклоњени, па се и он 
сам, највише зато што се у то уздао, и предао Гилипу. Али како се прича, 
неки Сиракужани – који су са њим одржавали везу – бојали су се да им 
он, стављен ради тога на муке, не начини какве неприлике сада кад им 
је већ све тако добро пошло за руком. А други, нарочито Коринћани, 
били су у страху да би он – пошто је био богат – могао придобити неке 
људе новцем, тако побећи и створити им нове незгоде. Те тако наговоре 
савезнике и он буде погубљен. Из овога или неког сличног разлога, 
погубљен је Никија, човек који је од свих Хелена онога времена најмање 
заслужио да га снађе таква несрећа, због свога живота који је сав био 
подређен врлини. 

86. Сиракужани су испрва грубо поступали са заробљеницима 
који су радили у каменоломима. Стиснуте у великом броју у дубоком 
и скученом простору њих је у почетку мучило сунце и загушљива 

спарина, пошто нису имали никаквог заклона над главом. Насупрот 
томе, ноћи су биле јесенске и прохладне, тако да је нагла промена 
носила у себи опасност од болести. Поред тога, они су толико били 
стиснути на малом простору да су све своје потребе обављали на 
истом месту. Уз то су и лешеви мртваца били нагомилани: они који 
су умирали од рана или промена температуре, или из неког сличног 
узрока, тако да је владао неиздржљив задах. Они су били мучени и 
глађу и жеђу, пошто су им Сиракужани за осам месеци давали само 
по једну чашу воде дневно и по две чаше жита. И од свих невоља које 
трпе људи када се нађу на таквом месту, није било ниједне која их 
није снашла. Под таквим условима живели су заједно неких седамде- 
сет дана, а затим су сви, сем Атињана и неких Сикула и Италаца, који 
су се придружили експедицији, били продати као робови. А укупан 
број заробљених – премда је то тешко утврдити ~ није био мањи од 
седам хиљада. 

Ово је био највећи догађај од свих који су се одиграли у овоме 
рату, а мени се чини, и од свих догађаја у хеленској историји о којима 
смо слушали: за победнике најсјајнији, а за побеђене најнесрећнији. 
Јер, оно што су претрпели побеђени ни у чему није било од малог 
значаја, пошто су доживели ~ како се то каже – потпуну пропаст. 
Пропала је пешадија и флота и све остало, а мало се њих вратило 
кући. Тако су се одиграли догађаји на Сицилији. 

1. Када је вест стигла у Атину дуго нису поверовали – па чак ни 
онима који су побегли са самога места борбе и који су донели јасан 
извештај — да су могли, тако потпуно, и са читавом војском бити 
уништени. А када су схватили, били су љути на говорнике који су 
учествовали у настојањима да дође до експедиције – као да и они 
сами нису за њу гласали. А били су кивни и на видовњаке и пророке 
и све оне који су их својим прорицањима навели да се надају да ће 
освојити Сицилију. Све их је, са свих страна, испуњавало огорчено- 
шћу. И због овога што се збило настаде свуда страх и највеће 
запрепашћење. Остали су без многобројних хоплита, коњаника и 
омладине и било им је тешко при души то што младе више нису могли 
видети око себе. А у исто време у хангарима није било довољно 
бродова нити новца у државној благајни, ни посаде за бродове, тако 
да су изгубили сваку наду у спасење. И веровали су да ће њихови 
непријатељи са својом флотом из Сицилије допловити право у Пиреј, 
поготово када су извојевали такву победу; и да су њихови тамошњи 
непријатељи двоструко спремнији у сваком погледу – и на мору и на 
копну – и да ће атински савезници раскинути са Атином и прићи 
противнику. Поред свега, сматрали су да се не треба потпуно преда- 
вати, колико им то прилике допуштају, већ да треба опремити флоту, 
набавити грађу и новац за лађе било са које стране и учврстити односе 
са својим савезницима, нарочито са Еубејом. Да, поред тога, треба 
свести државне издатке на скромнију меру, и да у државну управу 
треба изабрати старије људе! који ће у насталој ситуацији донети 
потребне предлоге. Обузети огромним страхом, они су у том тренутку 
били спремни – као што се то често дешава у демократији – да се у 
свему држе строгог реда. И како су одлучили, тако су и чинили. И 
дође крај лета. А | 

2. Почетком следеће зиме; с обзиром на сицилијску катастрофу 
Атињана, настаде одједном огромно узбуђење међу свим Хеленима. 
Они који су били неутрални, па чак ако их нико није ни звао као 
ратне савезнике, сада су сматрали да не треба више да остану по 
страни, већ да треба добровољно кренути на Атињане; јер су сви, без 
разлике, веровали да би и Атињани ишли на њих да су успели у походу 
на Сицилију. Мислили су да ће преостали део рата бити кратак и да 
би било славно у њему узети учешћа. А лакедемонски савезници били 





1 Ове саветнике проВооло спомиње и Аристотелов Атински усишв, 29,2 сл.; један од њих био 
је и славни писац трагедија Сафокло. 


2 Следе догађаји с краја 413. и почетка 412. г. 

су више него икада расположени да се што пре ослободе велике беде. 
Али највећу спремност да се одметну од Атињана – чак и преко својих 
могућности - показали су атински поданици јер су насталу ситуацију 
посматрали с великим узбуђењем и нису хтели ни да разговарају о 
томе да би ови могли издржати још цело идуће лето. Сви ти догађаји 
улили су храброст лакедемонској држави – а поготово што је требало 
да им њихови сицилијански савезници, по свој прилици, чим гране 
пролеће, с великом војском дођу у помоћ – пошто су их већ саме 
околности принудиле да прибаве флоту. И гајећи најбоље наде у 
сваком погледу, Лакедемонци одлуче да се без икаквог колебања 
прихвате рата, сматрајући да ће, ако се рат повољно сврши, убудуће 
бити лишени оне опасности која би их задесила да су се Атињани 
дочепали поред свога још и сицилијанског богатства и да ће, ако ове 
покоре, они чврсто стати на чело целе Хеладе. 

3. Међутим, исте те зиме, њихов краљ Агид, одмах крене са једним 
делом војске из Декелеје, скупи од савезника новац за издржавање 
флоте, а затим се упути према Мелијском заливу и од Етејаца – због 
неког старог непријатељства — покупи као плен већи део њихове 
стоке и отуда извуче новац. Осим тога, он принуди Фтиоћане и остале 
тесалске поданике из овога краја – упркос негодовању и противљењу 
Тесалаца – да предаду известан број талаца и новац. И таоце остави 
у Коринту, покушавајући да њихове земљаке привуче у савезништво. 
Поред тога, Лакедемонци издају наредбу градовима да се изгради 
флота од сто бродова и одреде себи и Беоћанима по двадесет пет 
бродова, Фокејцима и Локранима петнаест, Коринћанима петнаест, 
Аркађанима, Пелењанима и Сикиоњанима по десет, и Мегаранима, 
Трезењонима и Епидауранима и Хермиоњанима по десет. А извр- 
шили су и остале припреме са намером да отпочну рат одмах, чим 
пукне пролеће. 

4. И као што су наумили, Атињани те исте зиме изврше припреме 
за изградњу флоте, па су добавили и дрвену грађу. Утврдили су и 
Сунион да би осигурали безбедност бродова који довлаче жито док 
плове око рта? А напустили су она утврђења у Лаконији која су били 
изградили када су пловили према Сицилији, дуж пелопонеске обале. 
И у свим другим случајевима, уопште, где им се чинило да непотребно 
троше новац, они су сводили издатке на скромнију меру. Међутим, 
више од свега мотрили су на савезнике да се од њих не одметну. 

5. Пошто су се на обема странама предузимали ови послови и 
пошто су се припремали за рат као да су га тек тада започињали, 
Еубејци, први, у току зиме, пошаљу посланике Агиду да јаве о своме 
одметању од Атине. Овај прими њихове поруке и позове из Лакеде- 


3 Ради се о поморској акцији. Како је речено у претходној књизи, Атињани се од заузимања 
Декелеје више не снабдевају житом сувоземним путем, већ поморским, око рта Суниона. 

мона Алкамена, сина Стенеладиног и Меланта да преузму команду 
на Еубеји, и они крену са три стотине неодамода, док им је он почео 
припремати њихов прелаз. Али у исто време дођу и Лезбљани са 
жељом да се и они одметну. И како су им у томе послу помогли и 
Беоћани, они наговоре Агида да ствар са Еубејом одгоди и он почне 
да припрема устанак Лезбљана, дајући им као хармоста“ Алкамена 
који се спремао да отплови на Еубеју и Беоћани му обећају десет 
бродова а исто толико и Агид. А све је било изведено без знања 
лакедемонске државе. Јер, све време док је био у Декелеји, Агид је 
имао пуно овлашћење, тако да је могао да пошаље војску где год је 
хтео, а исто тако и да скупља војнике и да утерује новац. И, у томе 
тренутку, савезници су се много више покоравали њему него Лаке- 
демонцима у Спарти. Пошто је власт била у његовим рукама, његова 
је личност свуда одмах изазивала страхопоштовање. То је дакле Агид 
учинио за Лезбљане. Међутим, Хијани и Еритрејци, који су и сами 
били спремни да се одметну, обрате се лакедемонској држави а не 
Агиду. А са њима крене и један Тисафернов изасланик који је био 
командант приобалских земаља у име Дарија, сина Артаксерксовог. 
И Тисаферн је исто тако покушавао да привуче Пелопонежане на 
своју страну и обећавао да ће им дати новчано издржавање. А 
случајно се догодило да је краљ кратко време пре тога, из његове 
сатрапије, захтевао порез с којим је Тисаферн био у заостатку, пошто 
није могао да га утера од хеленских државица, због Атињана. Отуда 
је мислио да ће лакше моћи да покупи порез ако ослаби Атињане – 
и да ће у исто време од Лакедемонаца начинити краљеве савезнике. 
И да ће, према заповести краљевој, успети да се дочепа – живог или 
мртвог – Писутновог ванбрачног сина Аморга који се одметнуо у 
Карији. На овој истој ствари заједнички су радили и Хијани и 
Тисаферн. 

6. У исто ово време дођу у Лакедемон два бегунца из својих 
земаља: Мегаранин Калигејт, син Лаофонтов и Кизичанин Тимагора, 
син Атенагорин, који су живели на двору Фарнаковог сина Фарнаба- 
за. Њих је послао Фарнабаз да доведу флоту на Хелеспонт, да и он, 
ако буде могао, потпомогне да се градови из његове области, због 
пореза, одметну од Атињана – као што је то жарко желео и Тиса- 
ферна° ~ и да сопственим напорима осигура за краља савезништво 
са Лакедемонцима. Пошто су изасланици Тисаферна и Фарнабаза 
радили одвојено, међу Лакедемонцима је настала велика препирка 
да ли да се флота и војска пошаљу у Јонију – на Хиј – или на 


4 Хармост је спартански заповедник гарнизона, или управник у другом граду. Годишње је 
бирано двадесет хармоста, који су били слати у насеља перијека. У покореним градовима, 
хармости су носноци спартанске власти. 

5  Тисафернје желео да се јонски градови одметну од Атињана, како би он могао одатле да убира 
порез. 

Хелеспонт. У сваком случају, Лакедемонци се већином определе за 
предлог Хијана и Тисаферна. Јер, са њима је сарађивао и Алкибијад, 
пошто је од старина био везан гостопримством и веома близак са 
ефором Ендијем," што је ибиоразлогда је Алкибијадова кућа добила 
лакедемонско име, а Ендије се звао сином Алкибијадовим. Међутим, 
упркос томе, Лакедемонци пошаљу на Хиј неког периека Фриниса 
да испита да ли Хијани заиста имају онолико бродова колико тврде 
и да ли је град заиста онако моћан како је то представљено. Када је 
гласник донео обавештење да је истина све оно што су чули, они 
одмах од Хијана и Еретријаца начине савезнике и изгласају да се 
овима сместа пошаље четрдесет бродова, док је – према изјавама 
Хијана – тамо већ било најмање шездесет бродова. Међутим, у 
почетку, они су од ових бродова намеравали да пошаљу само десет 
– са Меланхридом као командантом флоте. Али пошто се десио 
земљотрес, они уместо Меланхриде пошаљу Халкидеја, а уместо 
десет спреме у Лаконији само пет бродова. Тако се сврши зима и 
деветнаеста година рата који је описао Тукидид. 

7. Одмах, почетком следећег лета, пошто су Хијани вршили на 
њих притисак да пошаљу бродове и пошто су се плашили да Атињани 
не дознају за њихове преговоре (јер сва су та изасланства била 
обављена кришом од Атињана), Лакедемонци пошаљу три Спартан- 
ца у Коринт да Коринћани, што брже могу, одвуку бродове преко 
Истма, од Коринтског залива до мора према Атини. И да целокупној 
флоти издају заповест да плови према Хију; и бродове које је Агид 
спремио да пошаље на Лезбос, а исто тако и сви остали. А на томе 
месту било је укупно тридесет и девет савезничких бродова. 

8. Пошто су Калигит и Тимагора радили за Фарнабаза, они се 
не придруже походу на Хиј нити приложе новац (двадесет пет 
таланата које су били понели собом ради отпремања флоте), него су 
мислили да плове за свој рачун, са неким другим транспортом. Када 

је видео да Лакедемонци крећу прво на Хиј, краљ Агид је и сам био 
тога мишљења. Међутим, када савезници сви заједно стигну у Коринт, 
они одрже саветовање и одлуче да прво плове на Хиј под заповед- 
ништвом Халидеја, који је опремио пет бродова у Лаконији. Затим 
да се плови на Лезб под командом Алкамена кога је и Агид мислио 
да пошаље. И на крају, да крену на Хелеспонт (а Клеарх, син 
Рамфијин био је већ одређен за заповедника у тој области). Да 
претходно пренесу преко Истма једну половину бродова, да они одмах 
отплове тако да Атињани не би више обраћали пажњу на бродове 
који буду одатле пловили, него на оне који касније буду преношени 
са Истма. Јер, они су своју пловидбу у тој области изводили сасвим 
отворено, гледајући са презиром на немоћ Атињана, пошто неке веће 


б ОЕндију в. напред, У књ. 44. 

флоте са њихове стране није било нигде на видику. И они одмах 
пренесу преко двадесет и једну лађу, онако како су и одлучили. 

9. Иако су се други журили да крену, Коринћани нису желели да 
отплове заједно са осталима пре него што прославе Истамске игре, 
које су се баш у то време одржавале. И Агид је био спреман на то да 
се не крши Истамско примирје и да од похода направи своју личну 
ствар. Пошто, дакле, Коринћани на то не пристану, него дође до 
одгађања, Атињани сазнају више о ономе што се догађало у вези са 
Хијом и пошто пошаљу Аристократа, једног од стратега, они их 
оптуже за заверу. И како су Хијани порицали, Атињани заповеде да 
им у знак верности пошаљу бродове као свој допринос савезничким 
снагама. И они пошаљу седам бродова. Разлог што су послали ову 
флоту био је тај што већина народа није ни знала за преговоре, а 
олигарси, умешани у заверу нису желели да дођу у сукоб са народом 
пре него што се учврсте. А и зато, што због одуговлачења Пелопо- 
нежана, нису више ни очекивали да ће ови доћи. 

10. У међувремену одржане су Истамске игре. И пошто је било 

објављено примирје, Атињани пошаљу на игре своје посланство ~ 
тако да им намере Хијана постану још јасније. И пошто се · врате кући, 
они предузму све што је потребно да бродови из Кенхреја“ не отплове 
без њиховог знања. А Пелопонежани, одмах после игара, са двадесет 
и једним бродом и са Алкаменом као командантом, отплове према 
Хију. Атињани у почетку крену за њима, са истим бројем лађа, и 
покушају да их навуку да изађу на отворено море. Али пошто 
Пелопонежани нису хтели да иду за њима далеко него се окрену 
натраг, повуку се и Атињани, пошто су у склопу своје флоте имали 
и седам хијских бродова у које нису имали поверења. Међутим, 
касније они попуне посадом и друге бродове – отприлике њих 
тридесет седам – а затим крену у потеру за непријатељима пловећи 
уз обалу, све док нису ушли у области Коринта. А то је једна 
напуштена лука, последња према граници са Епидауром. Пелопо- 
нежани на пучини изгубе један брод, а све остале скупе заједно и 
укотве. Када Атињани навале на њих, истовремено и са мора, својом 
флотом, и са копна, распоредивши људе и на обали, настане велика 
забуна и неред, те Атињани онеспособе многе пелопонеске бродове 
уз обалу и њихов заповедник Алкамен буде убијен. А погину и неки 
Атињани. 

11. Пошто се повуку, Атињани распореде према непријатељу 
довољан број лађа да мотре на непријатељску флоту, а са осталима 
се укотве код једног оближњег острвца, где почну да дижу логор и 
пошаљу у Атину по појачање. Јер су се Коринћани после битке 


7 Истамске игре одржавале су се у пролеће, сваке друге године. Као и код осталих општегрчких 
игара, за време њиховог трајања владао је мир у целој земљи. 


8 Кенхреје су лука Коринта. 

придружили Пелопонежанима и довели помоћ њиховој флоти. А то 
је ускоро учинило и околно становништво. И Пелопонежани су били 
увеликој недоумици, видећи колико је тешко чувати стражу на једном 
тако пустом месту, тако да су се носили мишљу да чак и флоту спале, 
али касније одлуче да је одвуку на обалу, да се ту сместе са пешадијом 
и да пазе на њу све док им се не укаже згодна прилика да умакну. 
Када за ово сазна Агид, он им пошаље Спартанца по имену Термона. 
И прва вест коју су добили Лакедемонци била је да су бродови 
отпловили са Истма (ефори су, наиме, издали заповест Алкамену да 
пошаље једног коњаника чим се што деси) и они одмах науме да 
отправе својих пет бродова под командом Халкидеја – а са њиме и 
Алкибијада. Касније, баш када су намеравали да крену, добију вест 
о њиховим бродовима који су побегли у Пиреј. И веома се обесхрабре 
што су већ у овом првом додиру са Јонским ратом претрпели пораз. 
Не само што нису више хтели да шаљу бродове који су били укотв- 
љени у њиховим домаћим водама, већ су, штавише, намеравали да 
опозову и неке бродове који су већ раније били отпловили. 

12. Пошто за то сазна Алкибијад, он наговори опет Ендија и 
остале ефоре да не одустају од експедиције, истичући да ће њихова 
флота стићи пре него што Хијани дознају за катастрофу својих 
бродова, а да ће он сам, чим се дохвати Јоније, лако наговорити 
градове да се побуне, истичући слабост Атињана и велику ревност 
Лакедемонаца. Јер, њему ће веровати више него другима. А и самом 
Ендију тврдио је исто: да би то и за њега био велики успех ако се 
Алкибијадовом заслугом Јонија дигне на устанак и ако се персијски 
краљ учини савезником Лакедемонаца, а да све то не буде Агидово 
дело. Јер, случај је хтео да њих двојица нису баш марили један другог. 
И тако, пошто је убедио остале ефоре и Ендија, Алкибијад се навезе 
на море са пет бродова у друштву са Лакедемонцем Халкидејем и 
пловили су пуном брзином. 

13. Отприлике у исто ово време враћало се са Сицилије шеснаест 
пелопонеских бродова који су заједно са Гилипом учествовали у рату. 
Међутим, код Леукадије пресретне их и разбије двадесет седам 
атинских бродова којима је управљао Менипов син Хипокле, чија је 
дужност била да мотри на бродове са Сицилије. Али, сви пелопонески 
бродови, сем једног, умакну Атињанима и уплове у Коринтску луку. 

14. А Халкидеј и Алкибијад, док су пловили за Хиј, хватали су 
све оне које би сретали, да се о њиховом доласку не би ништа јављало; 
и како су копно прво додирнули у Корику, они ту пусте своје 
заробљенике. А затим, пошто се прво састану са неким Хијанима, 
који су са њима сарађивали и који су од њих захтевали да плове на 
Хиј – а да претходно никог не обавесте – они неочекивано стигну 


9 Корих је мало место на малоазијској обали, наспрам Хија, 

међу Хијане. И док се народ запрепастио и уплашио, олигарси тако 
удесе да се Веће случајно баш тада састане, те га Халкидеј и Алки- 
бијад обавесте да према Хију плове и многи други бродови. Међутим, 
они нису открили опсаду бродова у Пиреју, тако да се Хијани, а одмах 
затим и Еритрејци, одметну од Атињана. А касније, пловећи са само 
три брода дигну на устанак и Клазомену. И Клазомењани одмах пређу 
на копно и стану утврђивати Полихну, ако би им затребала у случају 
да се поново врате на копно са острвцета на којем су живели. И 
пошто су се одметнули, сви су они радили на подизању утврђења и 
припремали се за рат. 

15. Вест о побуни на Хију стигла је брзо у Атину и Атињани 

схвате да је опасност која их је окруживала била и велика и очигледна, 
и да остали савезници неће остати мирни ако се отцепи највећа од 
свих држава. Под утицајем овога страха они изгласају да се начне 
депозит од хиљаду таланата, које су у току целог рата будно чували 
да их нико не дирне.! И одмах укину казне које су погађале сваког 
оног говорника који би предложио да се овај новац такне, или онога 
врховног старешину који би изнео такав предлог на гласање. А затим 
изгласају да се тај новац употреби да би се попунио људством велики 
део флоте. Они, такође, закључе да се одмах пошаље осам бродова 
од оних који су били стража у Пиреју и који су касније, напустивши 
свој стражарски положај, ишли у потеру за Халкидејем и који су се, 
пошто нису успели да га сустигну, поново вратили у Пиреј; а коман- 
дант ових осам бродова био је Стромбихида, син Диотимов. Убрзо 
после тога требало је да и осталих дванаест бродова напусти блокаду 
и да под заповедништвом Трасикла крене у помоћ. А што се тиче 
оних седам хијских бродова који су им помогли приликом опсађивања 
флоте у Пиреју, њих врате натраг, ослободе робове који су били на 
њима, слободне људе баце у окове. А уместо свих оних бродова који 
су отишли, они брзо попуне људством друге бродове и унапред их 
пошаљу да наставе блокаду пелопонеске флоте; а намеравали су да 
попуне посадом још тридесет. Велика је била њихова ревност и није 
било никаквог ситничарења у њиховим напорима да пошаљу помоћ 
против Хија. 

16. За то време Стромбихида, са осам бродова стигне на Сам, и 
пошто на Саму добије још један брод, отплови на Теј и затражи од 
Тејана да буду мирни. А са Хија са двадесет и три брода, отплови на 
Теј и Халкидеј, док се истовремено дуж обале кретала и пешадија из 
Клазомене и Еритрије. Међутим, Стромбихида примети благовреме- 
но непријатеља, брзо се навезе на море и када угледа да се на 
отвореној пучини налази мноштво хијских бродова, почне бежати 
према Саму, а Хијани пођу за њим у потеру. Што се тиче пешака, 


10 Ових хиљаду таланата одвојио је још Перикле, на почетку рата, за случај крајње невоље. 

Тејани у почетку нису хтели да их пусте, али када су Атињани побегли, 
они их уведу у град. А пешаци су чекали на Халкидеја, да се врати 
из гоњења. Међутим, пошто је он каснио они почну рушити утврђења 
која су Атињани изградили на копну испред града Теја. А у томе 
послу помогао им је и мањи број придошлих варварских трупа, којима 
је командовао Тисафернов помоћник Стага. 

17. Халкидеј и Алкибијад, гонећи Стромбихиду све до Сама, 
наоружају морнаре са пелопонеских бродова и оставе их на Хију. И 
пошто посаде ових бродова замене људством са Хија и пошто попуне 
и других двадесет бродова, они отплове у Милет, у намери да га дигну 
на устанак. Пошто је био близак пријатељ милетских првака, Алки- 
бијад је желео да придобије Милећане за себе и да предухитри 
пелопонеску флоту, те да Хијанима, себи, Халкидеји и Ендију који 
га је послао припише ово славно дело – као што је и обећао: да ће 
снагама Хијана и уз помоћ Халкидеја подигнути на устанак што већи 
број градова. И пловећи неопажено већим делом пута и предухи- 
тривши за длаку Стромбихиду и Трасикла, који су случајно баш 
стигли из Атине са дванаест бродова и укључили се у гоњење, они 
дигну побуну у Милету. А Атињани су им били за петама са девет- 
наест бродова. И пошто Милећани нису хтели да их приме, они 
пристану на оближњем острву, Лади. И одмах после устанка Миле- 
ћана, посредством Тисаферна и Халкидеја буде склопљен први пут 
следећи уговор о савезништву! између Лакедемонаца и краља, који 
је гласио овако: 

18. Лакедемонци и њихови савезници закључили су савез са 
краљем и Тисаферном под следећим условима: 

„1. Све оне земље и градови који су у краљевом поседу или су 
их држали његови преци, припадаће њему и краљ, Лакедемонци и 
њихови савезници зауставиће сваки новац или шта друго што притиче 
Атињанима и деловаће заједнички у циљу да спрече Атињане да не 
добију ни новац нити шта друго. 

2. А рат против Атињана водиће заједнички краљ и Лакедемонци 
са својим савезницима, и прекид рата са Атињанима може се начинити 
само у случају ако се и једна и друга страна сагласе: краљ као и 
Лакедемонци, са својим савезницима. 

3. Ако би се неки побунили против краља биће непријатељи и 
Лакедемонцима и њиховим савезницима, а ако се неки побуне против 
Лакедемонаца и савезника, самим тим биће и краљеви непријатељи.“ 

19. Такав је, дакле, био уговор о савезништву. После тога Хијани, 
пошто су попунили људством других двадесет бродова, одмах отплове 
у Анају, у жељи да дознају о приликама у Милету, а и да дижу градове 





11 Уговор је склопљен 412. г. прен. е. и врло је неповољан за Грке: према првом члану уговора 
Персији се чак враћају нски већ ослобођени грчки градови. Није претерано рећи да је Спарта 
из непријатељства према Атини издала интересе свих Грка. 

на устанак. Међутим, од Халкидеја дође један гласник са наредбом 
да се плови назад, пошто ускоро копном треба да стигне Аморг са 
својом војском. И тако они отплове према Зевсовом храму '? и ту 
опазе како долази шеснаест бродова са којима је Диомедон напустио 
Атину још одмах после Трасикловог одласка. Када Хијани угледају 
ову флоту, они са једном лађом отплове у Ефес, а друге су бежале 
према Теју. Четири празна брода чија је посада претходно побегла 
на копно, Атињани заробе, док се остали склоне у Тејски град. 
Атињани отплове на Сам, а Хијани се онда, са остатком флоте навезу 
на море и у садејству са копненим трупама дигну на устанак Лебед, 
а одмах затим и Хере. Непосредно после тога и једни и други врате 
се кући – и пешадија и флота. 

20. Отприлике у то време оних двадесет пелопонеских бродова 
у Пиреју, који су онда били сатерани на обалу и блокирани истим 
бројем атинске флоте, изненада изврше пробој и пошто победе у 
поморској бици заробе четири атинска брода и отплове у Кенхреју, 
где се одмах почну спремати да плове на Хиос и у Јонију. А из 
Лакедемона стигне као адмирал Астиох – од кога је сада зависила 
команда целе флоте. 

Међутим, када су се повукле копнене снаге са Теја, са једном 
дође са војском лично Тисаферн и сруши сва она преостала утврђења 
на Теју а затим се повуче. Нешто касније, после његовог одласка, 
Диомедон, који је стигао са десет атинских бродова, споразуме се са 
Тејанима да прими и њих, а затим отплови дуж обале у Хере и, пошто 
изврши на град безуспешан напад, отплови даље. 

21. У то време догодио се и устанак на Саму, који је народ дигао 
против племства заједно са неким Атињанима који су се случајно ту 
задесили на палубама три брода. И народ Сама побије око две стотине 
аристократа и пошто остале четири стотине осуди на изгнанство, 
раздели између себе њихову земљу и куће. И пошто им после тога 
Атињани ~ као поузданим људима ~ изгласају самосталност, они 
убудуће уреде ствари тако што земљопоседницима нису давали ни- 
какве повластице. И од тога времена ниједном представнику простог 
народа нису допуштали да своје кћери удаје за племиће или да се из 
њихових редова жени. 

22. После тога, истога овога лета, Хијани – онако како су и 
почели – нису нимало попуштали у својој ревности да се у разним 
градовима, чак и без Пелопонежана, појављују са великом силом и 
да подстичу на устанак; и тежећи у исто време да што већи број 
градова учествује са њима у томе опасном подухвату, они на своју 
руку крену са тринаест бродова да ратују против Лезба, јер су им 


12 Зевсово светилиште налазило се, према неким доста каснијим подацима, између места Лебеда 
и Колофона. Око светилишта се развио и мањи град. 

Лакедемонци наложили да следећи пут зарате на Лезб, а одатле да 
продуже на Хелеспонт. У исто време и копнене снаге састављене од 
Пелопонежана који су се ту затекли и од савезника из тога краја 
крену дуж обале у правцу Клазомене и Киме, под заповедништвом 
Спартанца Еуле, док је флотом командовао периек Деиниада. И 
бродови, запловивши на Лезб, одметну прво Метимну. И ту буду 
остављена четири брода. А остали део флоте дигне затим устанак у 
Митилени. 
23. Међутим, лакедемонски адмирал Астиох, заплови из Кенхре- 
је са четири брода – као што је и намеравао – и стигне на Хиј. А 
трећега дана по њиховом доласку двадесет три атинска брода пловила 
су према Лезбу под заповедништвом Леона и Диомедонта. Јер, Леон 
је дошао у помоћ из Атине са десет бродова, док је тога истога дана, 
предвече, кренуо у Астиох. Па пошто је поред својих бродова узео 
је иједан хиоски брод, он заплови на Лезб са намером да пружи помоћ, 
уколико буде могао. И он стигне у Пиру, а одатле у Ефес. Овде дозна 
да су Атињани у првом налету заузели Митилену. Стигавши неочеки- 
вано, они су савладали хијску флоту, а затим су пристали уз обалу и 
пошто су у боју победили оне који су им се супротставили запосели 
су град. А када Астиох за то дозна – преко Ефешана и хијских бродова 
који су са Еубулом стигли из Метимне – оних бродова који су, као 
што је горе споменуто, били остављени и који су после пада Мити- 
лене, бежећи, случајно наишли на њега – и којих је било три (пошто 
су један заробили Атињани) он прекине напредовање у правцу 
Митилене, а Ерес дигне на устанак и наоружа, док хоплите са својих 
лађа пошаље пешице против Антисе и Метимне, поставивши Етео- 
ника за њиховог заповедника. А он је сам са својом флотом и три 
хијска брода отпловио дуж обале у нади да ће се Метимњани, када 
их угледају, охрабрити и у својој побуни устрајати. Али пошто се на 
Лезбу све окренуло против њега, он отплови са својом војском на 
Хиј. А пешадију, која је са бродова била искрцана на копно и која је 
требало да иде на Хелеспонт – он поново врати натраг у разне 
градове. После тога на Хију им се придружи и шест савезничких 
бродова који су били у Кенхреји. Што се тиче Атињана, они поново 
успоставе ред на Лезбу и пошто одатле отплове, заузму Полихне и 
клазоменско насеље на копну, које је било утврђено, пребацивши 
целокупно становништво натраг у град на острву, сем виновника 
устанка који су отишли у Дафнунт. И тако се Клазомена поново 
врати натраг Атињанима. 

24. Овога истога лета, Атињани који су са двадесет бродова 
стражарили код Ладе, нападну на Панорм на милетској територији 
и убију лакедемонског команданта Халкидеја који је био дошао у 
помоћ са неколицином својих људи. После два дана, пошто са бро- 
довима пређу преко, Атињани подигну победни знак који Милећани 

сруше, под изговором да је постављен на тлу које није било под 
влашћу Атињана. А Леон и Диомедон отпочну са атинском флотом 
која је била на Лезбу поморски рат против Хија, полазећи са Енуских 
острва која леже пред Хијом и са тврђава Сидусе и Птелеја – које су 
држали на тлу Еритре – истовремено крећући и са Лезба. А на својим 
бродовима имали су и неке хоплите са регрутских спискова, који су 
силом били натерани на војничку службу. И пошто пристану са 
бродовима у Кардамили,у Болиску,“ они у бици победе оне Хијане 
који су изашли да се са њима боре; многе од њих побију и опустоше 
насеља у тој области. И у другој бици код Фане однесу победу, а 
такође и у трећој код Леуконија. · После тога, Хијани им нису више 
пружали никакв отпор. И Атињани потпуно разоре њихову земљу 
која је била добро снабдевена и која од Персијских ратова па све до 
тих дана није претрпела никакве штете. Јер, одмах после Лакедемо- 
наца – колико је мени познато – једино су Хијани били истовремено 
и напредни и мудри и што им се град више развијао утолико су имали 
сигурнију владу. А што се тиче овога устанка (ако се чини да 
одметнувши се од Атињана нису поступили у складу са својом 
безбедношћу) они су се усудили на тај корак тек у друштву многих 
ваљаних савезника и тек када су дошли до уверења да ни сами 
Атињани — после сицилијанске катастрофе – нису могли више 
оспоравати да им је положај несумњиво веома лош. Па ако су се у 
непредвидљивим обртима живота који су својствени људској судбини 
у нечему и преварили, они су своју заблуду делили са многима који 
су имали исто мишљење: да ће се моћ Атињана ускоро потпуно 
срушити. Међутим, у томе тренутку, иако им је земља била одсечена 
од мора и територије опустошене, неки Хијани покушају да град 
предају Атињанима. Њихови главари то примете али остану мирни. 
Међутим, они доведу из Еритре лакедемонског адмирала Астиоха са 
четири брода која су тамо била са њима, и размишљали су које би 
најблаже мере могли предузети: или да узму таоце, или да предузму 
нешто друго, како би учинили крај завери. То су били послови који 
су их заокупљали. 
25. Крајем истога лета крене из Атине на Сам хиљаду атинских 
и хиљаду и пет стотина аргивских хоплита (ових пет стотина аргив- 
ских пелтаста Атињани су били наоружали тешким оружјем) као и 
хиљаду савезничких хоплита, на четрдесет осам бродова – од којих 
су неки били и теретни – под командом Фриниха,/“ Ономакла и 
Скирониде. И пошто пређу са Сама у Милет – ту се улогоре. Међутим, 
против Атињана изађу и сами Милећани (њих око осам стотина), 


13 Кардамила и Болиск су градови на острву Хију. 
14 Фане је рт, а Леукониј место, оба на острву Хију. 


15 Фриних је атински стратег, један од организатора олигархијског преврата у Атини 411. г. 
пре н. е. 

Пелопонежани који су дошли са Халкидејем, као и одред Тисафер- 
нових плаћеника са самим Тисаферном који је стајао на челу своје 
коњице, те нападну и њих и њихове савезнике. Аргивци, са својим 
крилом јурну испред осталих и крену у приличном нереду, из презира 
према непријатељима, сматрајући да ови, као Јонци, неће смети да 
дочекају њихов напад, и тако претрпе пораз од Милећана и изгине 
их око три стотине. Међутим, Атињани, пошто претходно победе 
Пелопонежане и пошто победе варваре, и осталу разнородну војску, 
нису се ни сукобљавали са Милећанима који су се повукли у град, 
пошто су победили Аргивце и пошто су видели да је остала војска 
извукла гори крај. И у овој бици догодило се да су Јонци, и са једне 
и са друге стране, однели победу над Дорцима: јер су Атињани 
победили оне Пелопонежане који су им се супротставили, док су 
Милећани победили Аргивце. И Атињани, поставивши победни знак 
спреме се за опсаду пошто је место било у облику рта, сматрајући да 
ће, уколико себи прикључе Милет, и остала места без икаквих 
тешкоћа прећи на њихову страну. 

26. У међувремену, када се већ почело смркавати, Атињанима 
буде јављено да пристиже педесет и пет бродова са Пелопонеза и са 
Сицилије. А пошто је од свих Сицилијанаца Хермократ из Сиракузе 
био тај који је највише наваљивао да се узме учешће у преосталој 
акцији за потпуно уништење Атињана, поред пелопонеских бродова 
које су опремали и који су најзад били спремни, стигло је и двадесет 
сиракушких бродова, као и два брода из Селинунта. А како су обе 
ове флоте биле поверене Лакедемонцу Теримену, да их он преда 
Астиоху, оне пристану у луку Лера, острва које се налазило испред 
Милета. Пошто тамо дознају да се Атињани налазе у Милету, они 
на то отплове у Јасички залив у намери да дознају шта се дешава са 
Милетом. А када је Алкибијад на коњу дојахао у Тејхиусу – насеље 
у подручју Милета које се налази на оној страни копна где су 
допловили и преноћили Пелопонежани – ови буду обавештени о бици 
пошто је и Алкибијад био присутан и борио се као савезник Милећана 
и Тисаферна. И тако их он опомене да дођу у помоћ Милету и да не 
допусте опсаду, уколико не желе да пропадне војни поход на Јонију 

и цео њихов потхват. 

27. И они се одлуче да крену у помоћ чим сване зора. Међутим, 
атински војсковођа Риних који је добио поуздана обавештења о 
доласку бродова, и поред тога што су његове колеге стратези желели 
да остану и да се до краја боре, изјави да он то неће учинити нити ће 
– колико год је то у његовој моћи – дозволити да то други чине. Јер, 
ако и касније постоји могућност да се боре, када се довољно и у миру 
припреме и када буду дознали колики је број непријатељских бродова 
против којих се треба борити и колика је њихова флота, он, ни по 
цену да се осрамоти, неће срљати у опасност. Јер, није никаква 

срамота ако Атињани, притиснути нуждом, одступе са својом флотом; 

али би било много срамније ако би под било каквим околностима 

претрпели пораз и морали да склапају примирје. А то би државу 

свалило не само у срамоту него и у највећу пропаст. Јер, после 

њихових прошлих несрећа, једва да би се могло прихватити свесно 

предузимање неке офанзиве и то тек после поуздане припреме или 

у крајњој нужди, а утолико би се мање могло дозволити добровољно 

срљање у опасност, ако их на то никаква нужда не тера. И отуда је 

настојао да што брже покупе своје рањенике и пешадију и сав пртљаг 
који су собом понели; да оставе сав плен који су узели у непријатељ- 
ској земљи да би олакшали терет на бродовима и да отплове натраг 
на Сам. И пошто од Сама начине базу и пошто се сви бродови сакупе, 
могли би кренути и у напад, ако им се за то негде пружи прилика. И 
као што их је саветовао тако је и учинио. И показало се да Фриних 
није тада – више него касније – важио као разуман човек, нити само 
у томе случају, него уопште у свима околностима у којима се нашао. 
И тако, чим се спустило вече, не довршивши своју победу, Атињани 
се повуку из Милета, а Аргивци, журно, и огорчени на оно што се 
догодило, отплове са Сама кући. 

28. Када свану зора, Пелопонежани дигну сидра и крену из 
Тејхиусе.' "И пошто сачекају Један дан, следећег укључе у своју флоту 
и хијске бродове који су под командом Халкидеја били прогоњени 
све до луке. После тога, намера им је била да се врате натраг у 
Тејхиусу и да узму опрему коју су тамо оставили на обали. А када 
дођу онамо, Тисаферн, стигавши са својом пешадијом, наговори их 
да нападну Јасос, који је био окупирао његов непријатељ Аморг. И 
наваливши изненада, они заузму Јас пошто становници нису могли 
ни помислити нешто друго, сем да се ради о атинским бродовима. У 
овоме подвигу највише хвале задобили су Сиракужани. Аморга, 
међутим, Пелопонежани ухвате жива и предаду га Тисаферну да га, 
ако жели, одведе краљу, као што му је било и заповеђено. А Јасос 
потпуно опљачкаше и војска се дочепа великог блага, јер је град од 
старине био веома богат. Плаћенике који су били у служби Аморговој 
узму у своју војску и сврстају у своје редове, не наносећи им никакво 
зло, пошто је већина потицала са Пелопонеза. А град и све заробље- 
нике -- и робове и слободне људе – предају Тисаферну, пошто су се 
споразумели да од њега за сваког човека добију по један дарик – 
статер, и затим отплове за Милет. А Педарита, сина Леоновог, кога 
су Лакедемонци били послали као управника на Хиј, пошаљу копном 

на челу Аморгових плаћеника све до Еритре, док Филипа поставе за 
управника у Милету. И сврши се лето. 


16 Тејхнуса је градић у области Милета. 

29. Почетком зиме, пошто је у Јасу поставио страже, Тисаферн 
дође у Милет и раздели свим бродовима плату за месец дана: сваком 
морнару по атичку драхму, онако како је то обећао у Лакедемону. 
Међутим, била му је намера да убудуће даје само три обола,'' док не 
пита краља и изјавио је да ће дати и целу драхму само ако краљ 
заповеди. Како му је сиракушки стратег Хермократ приговорио 
(пошто је Теримен, који није био адмирал јер је са флотом пловио 
само ради тога да је преда Астиоху, био прилично попустљив у 
погледу плате) они се сагласе да се (урачунавши пет бродова више) 
свакоме човеку подели плата већа од три обола. Јер он је за педесет 
пет бродова давао тридесет таланата!* месечно. А и за остале бродове 
којих је било више, плаћало се у истој сразмери. 

30. Исте ове зиме, пошто је Атињанима стигло од куће појачање 
од још тридесет и пет бродова под заповедништвом Хармина, Стром- 
бихиде и Еуктемона и пошто су скупили бродове са Хија, као и све 
остале и пошто су коцком одредили команданте, одлуче да флотом 
опседну Милет, а да на Хиј пошаљу и флоту и пешадију. И тако учине. 
Стромбихида, Ономакле и Еуктемон, са тридесет бродова и са једним 
делом оних хиљаду хоплита који су стигли до Милета на теретним 
бродовима, крену против Хија онако како је коцком било одређено; 
други, који су остали на Саму, са седамдесет четири брода вршили су 
контролу над морем и чинили упаде у Милет. 

31. Међутим, Астиох, који се у то време случајно задесио на Хију 
и који је – да би се осигурао од издаје – купио таоце, одустане од тога 
посла. И када је чуо да су стигли бродови под заповедништвом 
Теримена и да се савезнички положај побољшао, навезе се на море 
са десет пелопонеских и десет хијских бродова. И пошто је безу- 
спешно нападао на Пелеј, крене с бродовима дуж обале у Клазомену. 
Ту заповеди да се све присталице Атињана преселе у Дафнунт и да 
пређу на страну Пелопонежана. Тој заповести придружи се и Тамос, 
помоћник јонског немесника. А како становници Клазомене нису 
· хтели да га послушају, он учини јуриш на град који је био неутврђен, 

али пошто није успео да га освоји, он отплови потпомогнут снажним 
ветром и сам оде у Фокеју и Киму' док се остала флота укотви уз 
острва која леже код саме Клазомене: Маратусу, Пелу и Дримузу. 
Ту се, због ветра, задрже осам дана, те су пљачкали благо Клазоме- 
њана које је тајно било нагомилано на острвима, трошећи га или 
укрцавајући га на своје бродове. А затим отплове у Фокеју и Киму, 
да се састану са Астиохом. 

32. Док се Астиох још увек налазио у Фокеји, стигну посланици 
са Лезба и изразе жељу да се поново дигну на устанак. И заиста, пође 


17 На овакву одлуку о плаћању утицао је Алкибијад, као што се види из гл. 45. Једна драхма има 
шест обола. 


18 Један талант има 36. (0 обола; може се према суми видети да је морнарица била врло бројна. 
19 Фокеја и Кима су, како се види, напустиле Атину. 

им за руком да наговоре Астиоха, али како Коринћани и остали 
савезници због ранијег неуспеха нису били за то расположени, Астиох 
дигне сидра и отплови према Хију. Овде, најзад, почну да пристижу 
и бродови који су били гоњени олујом – једни са једног, други са 
другог краја. После тога Педарит, који је тада кретао од Милета дуж 
обале са одредом пешадије, стигне у Еритру, после чега са својом 
војском пређе прекона Хиј. И Астиох је, такође, имао на располагању 
људство које се налазило на пет бродова – њих око пет стотина – 
које је, заједно са оружјем, био оставио Халкидеј. Пошто неки 
Лезбљани поново поведу реч о устанку, Астиох пошаље налог Пе- 
дариту и Хијанима да дођу са својом флотом на Лезб и да дигну 
устанак. На тај начин ће или стећи више савезника или ће – ако чак 
у нечему и не буду имали успеха ~ нанети штете Атињанима. 
Међутим, они га не послушају, а и Педарит изјави да му неће 
препустити хијску флоту. 

33. Астиох узме пет коринтских бродова, један мегарски и један 
хермионски брод и оне лаконске бродове са којима је стигао, заплови 
према Милету да прими положај заповедника упућујући многе прат- 
ње Хијанима и изјављујући да им неће пружити помоћ ако им што 
устреба. И пошто пристане с флотом у еритрејском Корику, ту и 
преноћи. Међутим, Атињани са Сама, пловећи са војском према Хију 
исами се укотве сдруге стране града; а раздвајао их је један брежуљак, 
тако да су једни од других били скривени. Али када Астиох у току 
ноћи прими једно писмо од Педарита у којем је стајало да су неки 
Еритрејци – који су као заробљеници били ослобођени са Сама – 
дошли у Еритру са намером да изврше издају, он се поново врати у 
Еритру и умало да није пао у руке Атињанима. Педарит такође пређе 
у Еритру Астиоху и пошто су испитали људе осумњичене за издају 
и пошто су открили да је то све био само изговор да се људи са Сама 
спасу, они их ослободе кривице и отплове: Педарит према Хију, а 
Астиох према Милету, као што му је првобитно и била намера. 

34. У међувремену, атинска војска, која је са својом флотом 
кренула од Корика и пловила око Аргина, намери се на три хијска 
ратна брода и чим их угледа почне их гонити. Али, настаде велика 
олуја, тако да хијски бродови с муком побегну у луку, док она три 
атинска брода која су најжешће наваљивала буду уништена и одба- 
чена на обалу у правцу града Хија. Посада допадне ропства, те су 
једни били погубљени док други побегну у луку по имену Феникунт, 
која лежи у подножју планине Миманта. Одатле пристану са бродов- 
љем на Лезб и почну се припремати да граде утврђења. 

35. Те исте зиме отплови са Пелопонеза Лакедемонац Хипократ 
са десет туријских бродова“ којима је управљао син Диагорин 


20 ИзТурија су прогнани атински пријатељи, УП, 35. По овом податку види се да је туријска флота 
пратила Спартанце у јонском рату. 

Даријеј, са још два заповедника. Он са једним лаконским и једним 
сиракушким бродом уплови у Книд, који се, под утицајем Тисаферна, 
већ био побунио. А кад управљачи Милета дознају за њихов долазак, 
они заповеде да једна половина свих бродова чува Книд, а да друга 
половина кружи око Триопија и да хвата трговачке лађе које ту 
пристају на путу за Египат. А Триопиј представља рт посвећен 
Аполону који се пружа из книдске земље. Пошто сазнају за њихове 
планове, Атињани, такође доплове са Сама, заробе шест бродова 
који су тражарили око Триопија, док људи са ових бродова умакну. 
После тога отплове на Книд и пошто учине јуриш на град који није 
био утврђен, умало да га нису и заузели. Следећег дана они поново 
изврше напад, али пошто су становници у току ноћи извели појачања 
помоћу оних људи који су код Триопија побегли с бродова, Атињани 
нису могли нанети штете као раније, те се тако повуку и опустошивши 
книдску земљу, отплове на Сам. 

36. Отприлике у исто ово време, Астиох стигне у Милет да 
преузме команду флоте. Пелопонежани су били одлично снабдевени 
свим што је војсци требало. Јер, добијали су сасвим довољну плату а 
и велики део опљачканог богатства града Јаса налазио се у рукама 
војника, а и Милећани су са огромним одушевљењем и даље водили 
рат. Али и поред свега, Пелопонежанима се чинило да први уговор 
између Тисаферна и Халкидеја има недостатака и да им више није 
од користи и тако у присуству Теримена начине други споразум,“ 
који гласи: | 

37. „Споразум између Лакедемонаца и њихових савезника са 
краљем Даријем, краљевим синовима и са Тисаферном. Склопиће се 
уговор и пријатељство под следећим условима: 

1. Колико год земаља и градова припада краљу Дарију или је 
припадало његовом оцу или прецима, против ових Лакедемонци и 
њихови савезници неће ићи у рат, нити им чинити било какво зло. 
Нити ће Лакедемонци и њихови савезници убирати икакав порез из 

тих градова. Нити ће краљ Дарије, ни они над којима он влада ићи у 
рат против Лакедемонаца и њихових савезника нити им чинити какво 
зло. 

2. Ако Лакедемонцима или њиховим савезницима треба нешто 
од краља или краљу од Лакедемонаца и њихових савезника, било шта 
да једни друге убеде да треба учинити, биће право да то и учине. 

3. Рат против Атињана и њихових савезника водиће обе стране 
заједнички. А ако учине крај рату то ће заједнички учинити обе 
стране. 


21 Други споразум склопљен је неколико месеци после првог; од њега се разликује чл. 1. којим 
се забрањује Спартанцима да убирају порез у Краљевим градовима. 

4. Било која војска која би се нашла на краљевој територији или 
по позиву краљевом издржаваће се на његов трошак. 

5. Ако неки град који је са краљем склопио уговор крене против 
краљеве земље, остали ће га спречити и бранити краља, колико је 
то у њиховој моћи. А ако неко из краљеве земље или земаља под 
његовом влашћу крене против Лакедемонаца и њихових савезника, 
нека то краљ спречава и брани колико је то у његовој моћи.“ 

38. После овог уговора, Теримен преда флоту Астиоху и пошто 
отплови на једној лађици више га живог нико није видео. Међутим, 
Атињани који су са својом војском већ били прешли са Лезба на Хиј 
и загосподарили и на копну и на мору, почели су да утврђују Делфиј, 
упориште које је и иначе са копнене стране било безбедно, а имало 
је и луке и није било далеко од хијског града. Што се тиче Хијана 
који су већ у многим биткама били потучени, а нису више ни у својим 
међусобним односима стајали баш најбоље – сада када су већ и Тидеј, 
син Јонов и његове присталице као пријатељи Атињана били смак- 
нути од стране Педарита, а остатак грађана био насилно подвргнут 
власти олигарха – држали су се мирно, пуни међусобног подозрења. 
То је био разлог због којег им се чинило да нису дорасли борби ни 
они сами а ни плаћеничке трупе са Педаритом на челу. Упркос свему, 
слали су поруке у Милет, тражећи помоћ од Астиоха. Када овај о 
томе није хтео ни да чује, Педарит пошаље о њему писмо у Лакедемон, 

тужећи га да чини неправду. Такво стање затекну Атињани на Хију, 
а њихова флота са Сама вршила је нападе на пелопонеску флоту код 
Милета. Међутим, како ова није хтела да прихвати борбу, Атињани 
се повуку на Сам и ту су мировали. 

39. Исте ове зиме, негде око зимског солстиција == на подстицај 
Мегаранина Калигијта и Кизичанина Тимагоре, флота од двадесет 
седам бродова, коју су Лакедемонци опремали за Фарнабаза, дигне 
сидра и отплови са Пелопонеза за Јонију. Са њом у својству коман- 
данта отплови Спартанац Антистен. А заједно са њима Лакедемонци 
пошаљу Антиоху једанаест Спартанаца, као саветнике од којих је 
један био Лиха, син Аркесилајев; а било им је речено да о свему брину 
заједно са Астиохом, онако како изгледа да ће бити најбоље, и да – 
ако тако буде најбоље – пошаљу Фарнабазу на Хелеспонт флоту са 
истим, већим, или мањим бројем лађа ~ већ како им се учини да је 
најзгодније. А за заповедника поставе Рамфијиног сина Клеарха који 
је пловио заједно са њима. Па, уколико буде потребно, да лише 
Астиоха адмиралског положаја, а да на његово место поставе Анти- 
стена, пошто су на Астиоха сумњали због писма које им је послао 
Педарит. Ови бродови су од Малеје пловили пучином, приспели су 
на Мел и, наишавши на десет атинских бродова заробе три празна 
брода и спале их. А затим, бојећи се да ће оне атинске лађе које су 
побегле са Мела јавити о овоме нападу – што се и догодило – отплове 


22 То је зимски солстициј 412—411. год. 

у правцу Крита и, продужујући пут, укотве се из опрезности у Азијској 
Кауни. Осећајући се ван опасности, пошаљу вест флоти код Милета 
како би их ова, све заједно, спровела дуж обале. 

40. У исто време Хијани и Педарит непрестано су слали гласнике 
Астиоху – премда се овај понашао уздржано – захтевајући да им он, 
пошто су били под опсадом, дође са целом својом флотом у помоћ и 
да не гледа равнодушно како највећи савезнички јонски град опсађују 
са морске стране, а са копна га пустоше пљачкашким упадима. Јер, 
мноштво робова који су били у поседу Хијана и којих је у једном 
граду (после Лакедемона) бројно било највише те су баш због своје 
бројности били кажњавани за сваки преступ, чим им се учинило да 
се атинска војска чврсто сместила у своме упоришту, одјеном, у 
огромном броју почну пребегавати Атињанима. Ови робови начини- 
ли су велике штете својој земљи, јер су познавали тај крај. И тако 
Хијани изјаве да је неопходно да им Астиох сада дође у помоћ, док 
још увек постоји нада и могућност да се непријатељ сузбије, пошто 
се Делфиниј утврђује, али још није довршен ~ будући да је један 
повећи бедем око логора и бродовља још увек био у изградњи. Иако 
му то – због оне његове раније претње – није била намера, Астиох 
је био спреман да помогне када је видео да су и савезници одушевљени 
за борбу. 

41. У међувремену дође вест из Кауноса да су стигли лакедемон- 

ски саветници и флота од двадесет седам бродова. И Астиох одмах 
одустане од свога похода на Хиј и отплови према Кауну, сматрајући 
да је све друго од споредне важности у поређењу са флотом и 
могућностима да се загосподари морем, да се помогне у спровођењу 
тако великог контингента бродова, а да се безбедно пребаце лакеде- 
монски посматрачи који су дошли да пазе на њега. Док је пловио дуж 
обале, зауставивши се у меропидском Косу, опљачка град који је 
остао без градских зидина у земљотресу ~ највећем од свих које 
памтимо – те је још био у рушевинама док су становници побегли у 
брда. А земљу је потпуно опљачкао својим упадима, осим слободног 
становништва, које је пустио да оде. Када је, дакле, ноћу, дошао са 
Коса у Книд и када су становници Книда одбили да допусте искрца- 
вање морнара, он је био приморан да сместа крене против двадесет 
седам атинских бродова, са којима је Хармин, један од заповедника 
са Сама, пазио на оних двадесет седам бродова који су пловили од 
Пелопонеза и које је Астиох пловећи дуж обале требало да сретне. 
Јер су Атињани са Мела добили извештај да се ови бродови при- 
ближавају, док су Харминове предстраже држале извидницу у сусед- 
ству Сим, Халке, Рода и ликијске обале. А овај је већ био дознао 
да се бродови налазе у Кауну. 


23 Сима је острвце северно од Родоса; Спартанци су ту добили поморску битку почетком 411. г. 
пре к. е. 

42. И пре него што би се могло јавити о његовом доласку, Астиох 
отплови право у Симу да би негде на морској пучини ухватио оне 
бродове. Међутим, киша и магла које су се спустиле с неба проузро- 
ковале су лутање њихових бродова у помрчини и метежу. У рану 
зору, док су му бродови још увек били раштркани, а лево крило већ 
постало видљиво Атињанима, Хермион и Атињани, мислећи да су то 
бродови из Кауна, које су вребали, крену брзо на њих – док су остали 
бродови лутали око острва. Пошто је напад извршен напречац, 
Атињани потопе три брода а остале оштете и у боју однесу победу 
– све док се на њихово изненађење није појавило мноштво бродова 
тако да су се са свих страна нашли у клопци. Атињани на то почну 
да беже и изгубе шест бродова, док остали побегну на острво 
Теутласу, а одатле у Халикарнас. После тога Пелопонежани приста- 
ну с бродовима на Книд, отилове са целокупном флотом и, поста- 
вивши победни знак у Сими, поново се усидре код Книда. 

43. Када сазнају за поморску битку, Атињани са целокупном 
флотом отплове са Сама у Симу, не нападајући флоту код Книда, а 
ни Пелопонежани нису нападали њих. И пошто узму бродску опрему 
и пошто код Лориме изврше напад на копну, отплове натраг на Сам. 

Како су се сада сви пелопонески бродови налазили код Книда 

вршили су оправке – уколико је шта било потребно – док су 
једанаесторица из Лакедемона водила разговоре са Тисаферном (јер 
је он био присутан) о ономе што је већ било договорено, уколико им 
неки члан уговора не би био по вољи, а и о будућем рату: како да се 
води на начин који би био најбољи и по обе стране најкориснији. А 
највише је Лиха разматрао оно што је било урађено, истичући да ни 
уговор који је закључно Халкидеј, као ни овај Терименов, нису добро 
састављени и да би било страшно када би Краљ полагао право да 
влада над оном земљом којом су некада владали он и његови преци. 
Јер то би значило да би сва острва опет пала у ропство као и Тесалија, 
Локри и све области до Беотије – и да би уместо слободе Лакедемонци 
наметнули Хеленима персијску власт. Отуда је он захтевао да се 
начини други, повољнији, уговор. У сваком случају, Пелопонежани 
нису хтели да остану при овом уговору нити су под тим условима 
хтели издржавање. А Тисаферн се разљутио, и отишао са састанка 
бесан и не свршивши посао. 

44. Међутим, Лакедемонци су намеравали да плове на Род, пошто 
су им дошле поруке од тамошњих најутицајнијих људи. Они су се 
надали да ће на своју страну придобити једно острво које је поседо- 
вало велику моћ захваљујући мноштву помораца и пешадије. А 
сматрали су да ће, с обзиром на постојеће савезнике, моћи сами да 
издржавају флоту, не тражећи новац од Тисаферна. И тако они одмах, 
још те исте зиме, отплове са Книда. И, пошто са двадесет четири 
брода прво пристану на Камиру на Роду, преплаше мноштво људи 

који нису знали шта се догађа па су се разбежали – поготово зато 
што град није био опасан зидом. Лакедемонци их затим позову; а исто 
тако и становнике два родска града: Линда и Јалиса, и наговоре 
Рођане да се одметну од Атињана. И тако Род пређе на страну 
Пелопонежана. Пошто сазнају за њихове намере, Атињани тога часа 
са флотом отплове са Сама, у жељи да их предухитре и појаве се на 
пучини. Али када су видели да су мало закаснили, одмах отплове у 
Халку, а одатле на Сам. Међутим, касније, упадајући са Халке, Коса 
и Сама“ отпочну ратна непријатељства против Рода. А Пелопо- 
нежани прикупе од Рођана новац у износу од тридесет два таланта. 
Иначе су мировали осамдесет дана, извукавши своје бродове на обалу. 
45. У међувремену, па чак и пре него што су се Пелопонежани 
сместили на Роду, одиграли су се следећи догађаји. После Халкидејеве 
смрти и битке код Милета – пошто је постао сумњив Пелопонежани- 
ма и пошто је од њих стигло писмо Астиоху да га убије, јер је био 
непријатељ Агида и у свему изгледао непоуздан – Алкибијад – 
плашећи се, најпре побегне к Тисаферну, а затим почне, колико год 
је могао, да оцрњује политику Лакедемонаца. И пошто постане у 
свим пословима Тисафернов саветник он одмах снизи висину вој- 
ничке плате тако да се уместо драхме давало три обола и то не 
редовно. И наговорио је Тисаферна да каже Лакедемонцима да 
Атињани, који су много дуже времена искусни у поморству, плаћају 
својим морнарима три обола и то не толико због недостатка новчаних 
средстава, колико ради тога да морнари услед претераног обиља не 
постану обесни. Јер би неки могли нашкодити своме здрављу тро- 
шећи новац на оно што би им могло навући болест, док би други 
могли и напустити бродове – не остављајући као залогу део своје 
неизмирене плате. А научио га је како ће, дајући им новац, придобити 
за себе тријерархе и стратеге из раних градова да би се у свему овоме 
сагласили са њим – сем Сиракужана, од којих му се у име целокупног 
савезништва, успротивио једино Хермократ“. А када би градови 
тражили новац, Алкибијад би им одговарао, уместо Тисаферна, како 
су Хијани најбезочнији људи, јер иако су најбогатији од свих Хелена 
и мада своје спасење дугују туђем старању, траже од других да свој 
новац и своје животе доводе у опасност за њихову слободу. А што 
се осталих држава тиче – говорио је он – које су пре него што су се 
побуниле и шаком и капом давале новац Атињанима — лоше би 
учиниле ако сада не приложе то исто, па и више, за своје сопствено 
ослобођење. Па иако изгледа природно да сада, када води рат својим 


24 Ова три места се наводе у рукописима. Самос је, међутим, сувише удаљен; стога неки издавачи 
бришу или исправљају име овог острва. 

25 Хермакрат је онај исти сиракушки вођа који је највише допринео спасу свог града (књ. УІ и 
МИ). Потом се залагао за преношење ратишта у Јонију, што се показало исправним. Сам је 
улествовао у борбама 412–410. г. а лосле пораза код Кизика кажњен је прогонством из 
Сиракузе (в. даље, 85). Погинуо је 408. г., када је на силу хтео да уђе у свој завичајни град. 

сопственим новчаним средствима, Тисаферн и прибегава штедњи, 
ако једнога дана издржавање падне на Краља даће им се пуна плата 
и градовима ће се пружити пристојна помоћ. 
46. И Алкибијад је такође наговорио Тисаферна да се не труди 
сувише да рат приводи крају, нити да се о томе стара, тиме што би 
овамо довео феничку флоту, коју је баш опремао, или што би давао 
плату још већем броју Хелена јер би то значило давати власт и на 
копну и на мору једном истом народу. Напротив, власт треба поделити 
између обе стране,“ тако да Краљ може једну или другу страну да 
води против оне која би за њега била незгоднија. А ако би господство 
и на копну и на мору било у истим рукама, Краљ – што се њега тиче 
– не би имао једну страну са којом би могао сарађивати, да би уништио 
оног јачег; и не би имао избора, већ да се раније или касније и сам 
дигне и да се бори до краја, трошећи новац и излажући се великој 
опасности. Међутим, било би јевтиније и са мање трошка, а у исти 
мах по њега и сигурније када би Хелене исцрпио једне против других. 
Али, Атињани би – говорио је он – били погоднији да са њима деле 
власт, јер они не теже за поседовањем територије а и њихови циљеви 
и практичне мере у вођењу рата више се слажу са његовим интере- 
сима: да оне Хелене који станују у приморском појасу, заједничком 
сарадњом, држе под собом поробљене, а да под Краљем буду они 
Хелени који станују на Краљевој територији, док су Лакедемонци, 
напротив, дошли да ове ослободе. А није вероватно да Лакедемонци, 
који сада ослобађају Хелене од оних који су исто тако Хелени као 
што су и сами, не би ове ослободили од Персијанаца, који су варвари 
– ако их раније или касније не уклоне с пута. Саветовао је, дакле, да 
се пре свега и једни и други исцрпе, и пошто скрше власт Атињана, 
да онда истера из своје земље Пелопонежане. А и Тисаферн је овоме 
био више наклоњен – колико је могао да закључи из онога што се 
одиграло. И због тога је и дао своју подршку и пверење Алкибијаду, 
пошто је сматрао да га у свему овоме добро саветује. И не само да је 
Пелопонежане почео неуредно плаћати, него им није дозвољавао ни 
да се боре на мору. Уместо тога, он им је непрестано говорио да ће 
доћи фенички бродови и да ће се борити са снагом која је више него 
довољна. И тако је нанео штете лакедемонској ствари и умањио 
снажни процват њихове флоте. Било је, уосталом, сувише очигледно 
да би се могло скрити да он у ратним пословима не учествује са 
претераном ревношћу. 
47. Алкибијад је ово саветовао Краљу и Тисаферну, док је код 
њих боравио, не само зато што је сматрао да је то најбоље, него и 
зато да би припремио повратак у домовину, знајући да ће му – ако је 


26 Тисаферн је прихватио овај Алкибијадов савет да помаже и Атину и Спарту, држећи равно- 
тежу међу њима, што је и најбоље за Персију. 

не уништи – бити могуће да се једнога дана врати кући, уколико буде 
могао да убеди своје суграђане. А сматрао је да ће их највише уверити 
тиме што ће се представљати као присан пријатељ Тисафернов. А 
тако се и догодило. Јер, атински војници на Саму приметили су да је 
он веома утицајан код Тисаферна. То је с једне стране било и због 
тога што је Алкибијад послао поруку најутицајнијим људима међу 
њима да о њему подсете аристократске кругове: о његовој жељи да 
се врати, под условом да тамо буде олигархија, а не влада руље, која 
је њега отерала у изгнанство. И да жели, пошто им прибави Тиса- 
ферново пријатељство, да као грађанин заједно са њима живи и ради. 
Али још важнија од тога била је чињеница да су атински тријерарси 
код Сама, као и најутицајнији људи, и сами тежили укидању демо- 
кратије. 
48. А тај покрет започео је прво у логору, а затим се раширио и 
у граду, те неки људи пређу са Сама и дођу на договор са Алкибијадом. 
И пошто им је предложио да ће прво учинити пријатељем Тисаферна, 
а затим и Краља – само ако влада више не буде демократска – јер 
ће тако Краљ у њих имати више поверења – угледни грађани, који 
и сносе највеће терете, понадали су се да ће се дочепати власти и да 
ће савладати своје непријатеље. Дошавши поново на Сам, они почну 
увлачити у заверу своје присталице, а пред народом су отворено 
говорили да ће им Краљ постати пријатељ и да ће дати новац ако се 
Алкибијад врати кући и ако не буду имали демократски режим. А 
народне масе, иако им такав ток догађаја и није баш био по вољи, 
ипак су се држале мирно, јер су им се наде да ће преко Краља доћи 
до плате чиниле сасвим остварљивим. Чим су они који су желели да 
успоставе олигархију, своје намере објавили народу, поново узму у 
разматрање Алкибијадове предлоге и међу собом и са члановима 
тајних политичких удружења. И највећи део ових предлога изгледао 
им је остварљив и уливао поверење. Међутим, Фриниху, који је још 
увек био командант, ништа се није допало све ово, већ му се чинило 
да Алкибијаду, у ствари, не треба олигархија исто онако као ни 
демократија, већ да гледа како би променом постојећег поретка у 
граду, на позив чланова хетерије, обезбедио свој повратак. И да 
Атињани треба највише да пазе да не дође до грађанских немира. А 
да Краљу не иде у прилог – сада када и Пелопонежани, као и Атињани, 
равнодушно учествују у власти над морем и држе под собом приличан 
број градова у његовом краљевству, да се везује за Атињане, у које 
нема поверења и да тако западне у неприлике, када постоји могућност 
да начини пријатеље од Пелопонежана од којих није претрпео ни- 
какво зло. А што се тиче савезничких градова, којима ће се наводно 
обећати олигархија зато што ни сами Атињани неће више имати 
демократски режим, он добро зна да нико одоних који су се одметнули 
од Атињана неће бити вољан да се врати у савезништво, а неће бити 

поузданији ни они који су остали савезници. Јер они неће желети да 
буду робови било у олигархији или у демократији, него да буду 
слободни, без обзира у којој ће форми владавине уживати ту слободу. 
А што се тиче оних које називају угледним и честитим људима, 
савезници мисле да би ти могли задати више неприлика него народна 
странка, јер су они и творци и предлагачи лоших планова за народ 
из којих највише сами извлаче корист. Па, ако би од ових зависили 
– они, савезници, били би не само осуђени на смрт, без суда, већ би 
изгинули на најсвирепији начин – док се у народу налази и при- 
бежиште и брана од олигарха. Овакву оцену ситуације – тврдио је 
Фриних – савезнички градови су извукли из стварног стања ствари, 
и он је био уверен да је такво било њихово мишљење. Отуда му се 
није допадала ниједна замисао коју је Алкибијад у томе тренутку 
заступао. у 
49. Са своје стране, чланови завере који су се састали, прихватили 
су постојеће предлоге онако како су то у почетку одлучили и били 
су спремни да пошаљу у Атину Писандра“ и остале изасланике да 
раде на повратку Алкибијадовом, на рушењу демократије и на томе 
како да Тисаферна учине својим пријатељем. 
50. Пошто је Фриних знао да ће се поднети предлог о повратку 
Алкибијадовом и да ће га Атињани прихватити – а бојећи се, с 
обзиром на противљење које је испољио у своме говору, да ће му 
Алкибијад, ако се врати кући, учинити какво зло, као човеку који му 
је стао на пут, предузме следеће кораке: он тајно пошаље писмо 
лакедемонском адмиралу Астиоху – који се тада још налазио у 
близини Милета и поручи му – да им Алкибијад квари посао ствара- 
јући од Тисаферна атинског пријатеља. А изложио је јасно и све 
остало, тражећи да му се не уписује у грех што смишља зло непри- 
јатељу, чак и по цену пропасти сопствене државе. Међутим, Астиох 
није ни помишљао да се свети Алкибијаду, поготово што је овај сада 
био ван његовог домашаја, већ оде Алкибијаду и Тисаферну у 
Магнезију и изложи им не само садржину поруке са Сама, постајући 
тако достављач, већ се – као што се прича – повезао са Тисаферном 
ради своје сопствене користи како у овој, тако и у другим стварима. 
И због тога није толико наваљивао ни у погледу војничких плата које 
нису биле до краја исплаћене. А Алкибијад одмах пошаље старешина- 
ма на Саму писмо против Фриниха, јављајући о томе шта је овај 
урадио и тражећи да га погубе. Пошто се Фриних јако узнемирио, 
јер се због своје доставе нашао у огромној опасности, он напише 
писмо Астиоху, приговарајући му што није скрио његово претходно 


21 Писандар је атински државник који је играо важну улогу у преговорима између олигархијске 
странке и Алкибијада, као и у збацивању демак је устани 411. г. У савременим комеди- 
јама често се исмева због подмићивања и кукавичлука, После демократског преврата побегао 
је Спартанцима, а у одсуству је осуђен због велеиздаје. 

писмо, као што би био ред. И да је он сада спреман да пружи прилику 
Лакедемонцима да униште целокупну атинску војску код Сама, опи- 
сујући потанко како би то могао учинити – пошто Сам није био 
утврђен зидом. И да он себи у души ништа не пребацује – пошто је 
због Атињана дошао у смртну опасност – и да је приправан да учини 
и то, као и многе друге ствари, пре него што сам буде уништен од 
својих најгорих непријатеља. Међутим, Астиох и о томе обавести 
Алкибијада. 

51. Када је Фриних схватио да Астиох хоће да му нанесе зло и 
да о томе тек што није стигло писмо од Алкибијада, он то предухитри 
тиме што сам обавести војску да непријатељ намерава да изврши 
напад на логор, пошто је Сам неутврђен, а ни сви бродови нису били 
укотвљени у луци. Да је он о томе поуздано обавештен, и да је 
неопходно што пре утврдити Сам зидом и све држати под присмотром. 
А пошто је он имао врховну команду он је и овлашћен да то на своју 
руку учини. И тако они почну да учвршћују град, и како су га и иначе 
намеравали утврдити, Сам је брзо био утврђен. И није прошло много 
времена, а стигне писмо од Алкибијада да је Фриних издао војску, да 
непријатељ намерава да брзо изврши напад. Пошто су, међутим, 
Алкибијада држали за непоуздана човека, сматрали су да је он, 
знајући унапред планове противника, из непријатељства приписао 
Фриниху да је и овај у то добро упућен – тако да овоме ништа није 
нашкодило већ је још и учврстио Фринихове тврдње дајући исти 
извештај. 

52. После тога Алкибијад је и даље припремао Тисаферна и 
наговарао га да постане пријатељ Атињана. Па иако се Тисаферн 
прибојавао Пелопонежана јер су се ту налазили са флотом већом од 
атинске, он је илак био вољан – ако икако буде могао – да следи 
Алкибијадова уверавања, поготово када је сазнао о незадовољству 
које је настало у пелопонеској војсци код Книда, у вези са Тисафер- 
новим уговором. (Јер, у то време, Пелопонежани су били на Роду, 
тако да је расправа већ била настала). Оно што је већ раније изнео 
Алкибијад – да Лакедемонци имају за циљ да ослободе све градове 
– тврдио је и Лиха приликом те расправе, изјављујући да је недопу- 
стиво пристати на то да Краљ господари свим оним градовима над 
којима су некада имали власт он или његови преци. Међутим, Алки- 
бијад као човек који се бори за велику ствар, упорно се удварао 
Тисаферну. 

53. У међувремену, изасланици који су били послати са Сама 
заједно са Писандром стигну у Атину и пред Скупштином поднесу 
извештај издвајајући из многих појединости оно што је главно; а 
највише то да за њих постоји могућност да повратком Алкибијада и 
укидањем и усвајањем другачије форме демократије учине Краља 
својим савезником, и да тако надвладају Пелопонежане. Међутим, 

када је било речи о демократији многи су изнели противно мишљење, 
док су Алкибијадови противници гласно негодовали говорећи да би 
било страшно да се он врати, пошто је прекршио законе. А чланови 
породице Еумолпида и Керика“ сведочили су против њега због 
случаја са мистеријама услед чега је и био протеран и призивали су 
у помоћ богове да спрече његов повратак. На то Писандар изађе пред 
скупштину, те је уз многе протесте и псовке изводио на страну сваког 
противника понаособ и питао га: какву наду полаже у спас државе 
сада, када имају против себе флоту Пелопонежана, ништа мању од 
своје и када ови имају већи број градова за савезнике; када и Краљ 
и Тисаферн дају новац непријатељу док га Атињани више немају – 
уколико неко не би наговорио Краља да промени место и да стане 
на њихову страну. И када на то питање сви одговоре да нема никакве 
наде, он им онда отворено изјави: „Ово дакле не можемо постићи, 
уколико не успоставимо разумнију владу и ако не предамо управу у 
руке мањег броја људи – да би Краљ могао имати у нас више поверења 
и да у садашњем тренутку не би више већали о облику владавине а 
мање се бринули о своме спасењу (јер, постоји могућност да се касније 
изврше промене, уколико нам се нешто не допада). А вратићемо 
натраг Алкибијада који је данас једини човек на свету који је способан 
да то изведе.“ 
54. Скупштина је била у почетку незадовољна када је чула 
предлог о успостављању олигархије. Али када је Писандар сасвим 
отворено изјавио да другог спаса нема, народ пристане из страха аи 
због тога што је очекивао да ће се касније извршити промена. И тако 
изгласају да Писандар отплови са десет људи да преговарају са 
Тисаферном и Алкибијадом, онако како сматрају да ће по њих бити 
најбоље. Пошто је, истовремено Писандар лажно оклеветао и Фри- 
ниха, они лише власти и њега и његовог помоћника Скирониду, а 
уместо њих као заповеднике флоте пошаљу Диомедона и Леона, да 
управљају флотом. Фриниха је, међутим, Писандар оклеветао тврде- 
ћи да је овај издао Јасон и оклеветао Аморга, а мислио је да овај није 
баш сувише наклоњен ни преговорима са Алкибијадом. А Писандар 
је обишао и сва завереничка удружења – која су одраније постојала 
у граду да би вршила надзор над судовима и државном управом – и 
позивао их је да се уједине и пошто се заједнички договоре, да сруше 
демократију. Припремивши и све остало што су тадашње прилике 
захтевале, тако да више није могло бити одлгања, он са десеторицом 
људи отплови Тисаферну. 
55. Међутим, Леон и Диамедон који су већ те исте зиме стигли 
до атичке флоте, изврше напад на Род и заробе пелопонеске бродове 


28 Ове две породице имале су наследно право управљања елеусинским мистеријама и једини су 
познавали све њихове обреде. 

који су били извучени на обалу и пошто се искрцају на копно.ӣ у 
бици победе Рођане, који су дошли у помоћ, они се повуку у Халке, 
и радије су одатле водили рат него са Коса, јер су ту могли боље да 
буду на опрезу ако би се куда кренула пелопонеска флота. 

Међутим, од стране Педерита стигне са Хија на Род Лаконац 
Ксенофантида, са обавештењем да се атинско утврђење приводи 
крају, па ако Рођани са целокупном флотом не притекну у помоћ, 
пропашће сви напори Пелопонежана. И Рођани одлуче да им пруже 
помоћ. Али у међувремену Педарит, лично, на челу са плаћеницима 
и са целокупном хијском војском нападне онај део атинског утврђења 
који је служио као заштита бродовима. Делимично га заузме и 
домогне се неких бродова који су били извучени на обалу. Али када 
Атињани изађу у помоћ и најпре натерају Хијане у бекство, они 
однесу победу и над осталим одредима који су припадали Педариту. 
Он сам погине, као и многи Хијани, а било је заплењено и многобројно 
оружје. 

56. После овога Хијани буду још јаче опсађени и са мора и са 
копна, а владала је тамо и глад већа него икад раније. У међувремену 
атински посланици предвођени Писандром стигну код Тисаферна и 
почну да се договарају о споразуму. Међутим, Алкибијад (чији 
положај код Тисаферна и није био баш тако чврст – пошто се овај 
све више бојао Пелопонежана и све више трудио, да по Алкибијадо- 
вом савету исцрпи и једне и друге), дође на замисао да Тисаферн 
постави Атињанима тако велике захтеве да они на споразум не 
пристану. А како се мени чини, то исто желео је и Тисаферн, само 
што је то код овога последњега било из страха. Међутим, када је 
Алкибијад видео да Тисаферн не жели споразум чак ни под својим 
сопственим условима, није хтео да се покаже пред Атињанима као 
неспособан да наговори Тисаферна, већ да изгледа као да га је убедио 
и да је овај хтео да се споразуме, али да Атињани нису били довољно 
попустљиви. Јер, Алкибијад је – говорећи сам у име Тисаферна и у 
његовом присуству – постављао тако велике захтеве да кривица за 
неуспех преговора падне на Атињане, иако су они дуго пристајали 

на оно што је он тражио. Он је, наиме, тражио да се преда цела Јонија, 
а затим прибрежна острва и све остало. И када се свему томе Атињани 
нису успротивили, он најзад – на трећем састанку – бојећи се да не 
буде сасвим очигледно да је потпуно немоћан, затражи да се Краљу 
допусти да сам изгради флоту и да плови уз обале атинске земље где 
год буде хтео и са онолико бродова колико сам буде желео. Овде 
Атињани нису више попуштали, сматрајући да су дошли до непремо- 
стиве препреке и да их је Алкибијад преварио, те оду љутити и врате 
се натраг на Сам. 

57. Одмах после тога, још те исте зиме Тисаферн пређе у Каунос 
са намером да Пелопонежане поново пребаци у Милет. И пошто 

закључи са њима други уговор ~ онако како је могао – да им даје 
издржавање и да са њима не буде сасвим у непријатељским односима. 
Јер се бојао да ће они, уколико за тако велику флоту не буду имали 
издржавање, или бити принуђени да прихвате битку са Атињанима 
и да буду побеђени, или ће, уколико им бродови остану без људства 
и без његове помоћи, Атињанима поћи за руком да постигну оно што 
желе. А највише се плашио да они у потрази за храном не опустоше 
копно. Узимајући у обзир и предвиђајући све ове могућности – а 
пошто је желео да у међусобном односу Хелена одржи равнотежу, 
он пошаље по пелопонежане, плати им издржавање и закључи са 
њима трећи уговор“ под следећим условима: 

58. „Гринаесте године Даријеве владавине, а за време Алекси- 
повог ефорства у Лакедемону, склопљен је уговор у долини реке 
Меандра између Лакедемонаца и њихових савезника са Тисаферном 
Хиераменом и Фарнаковим синовима, који су заступали интересе 
Краља, Лакедемонаца и њихових савезника: 

1. Краљева земља која се налази у Азији припадаће Краљу, и са 
својом земљом Краљ ће управљати по својој вољи. 

2. Лакедемонци и њихови савезници неће се дизати на Краљеву 
земљу да јој учине какво зло, нити ће се Краљ дизати на Лакедемонце 
и њихове савезнике да им учини зло. Ако би се неки Лакедемонац 
или савезник дигао да учини какво зло Краљевој земљи Лакедемонци 
и њихови савезници спречиће га у томе. А ако би се неко од Краљевих 
људи дигао на Лакедемонце и њихове савезнике, Краљће их спречити. 

3. Издржавање за бродове који су ту присутни прибављаће 
Тисаферн, према ономе што је договорено, све док не стигне Краљева 
флота. А после доласка Краљеве флоте, Лакедемонцима и њиховим 
савезницима стоји на вољу да на свој рачун издржавају своју флоту. 
Ако, међутим, желе да примају издржавање од Тисаферна, он треба 
да га и обезбеди. Али ће Лакедемонци и њихови савезници по 
свршетку рата вратити Тисаферну све оно што су примили. 

4. Када стигне Краљева флота, Лакедемонски и савезнички 
бродови водиће рат заједно са Краљевим бродовима, онако како 
одлуче Тисаферн и Лакедемонци са савезницима. А ако буду хтели 
да прекину рат са Атињанима прекинуће га под једнаким условима.“ 

59. Такав је био уговор који су закључили. А после тога, Тиса- 
ферн се спремао да се доведу фенички бродови, као што је било 
речено и да се спроведе све оно што је обећао; и желео је да се јасно 
види да он заиста врши припреме. 

60. Када се већ зима ближила крају, Беоћани путем издаје заузму 
Ороп, где су Атињани имали посаду. А у томе су им помогли Еритрејци 


29 Теку трећем уговору између Спарте и Персије, склопљеном почетком 411. г., изостављају се 
грчки градови ван Мале Азије из броја оних који су под персијском влашћу. За то је нарочито 
заслужан Спартанац Лиха, уп. напред, 43. 

и сами Оропљани, који су учествовали у завери, у намери да дигну 
устанак на Еубеји. Пошто је место лежало прекопута Еубеје ово је 
било немогуће извести, без велике штете по Еритреју и Еубеју све 
док су Атињани држали тај положај. Сада, међутим, када су дошли 
у посед Оропа, Еретријци оду на Род и замоле Пелопонежане да дођу 
на Еубеју. Међутим, ови су били више склони да помогну Хиј који је 
био у тешком положају. И тако дигну сидра и отплове са Рода, са 
свом својом флотом. А када су били у близини Триопија опазе на 
пучини атинску флоту како плови из правца Халке. Али како се ни 
једна флота није кретала напред у сусрет другој, Атињани стигну на 
Сам, а ови други на Милет пошто су увидели да се више без битке 
Хију не може пружити помоћ. И тако се сврши зима и двадесета 
година овога рата који је описао Тукидид. 

61. Почетком летњег периода, чим је пукло пролеће, Спартанац 
Деркилида буде послат, копном, са нешто војске на Хелеспонт, да 
дигне на устанак Абид који је био милетска колонија.“ Међутим, док 
је Астиох још увек премишљао како да им помогне, Хијани су били 
тако тешко притиснути опсадом да су морали да се одлуче на 
поморску битку. Али, док је Астиох још увек био на Родосу – 
догодило се да су после Педаритове смрти Спартанци позвали из 
Милета команданта по имену Леона, који је као поморац дошао 
заједно са Астиохом и са дванаест бродова ~ који су се задесили као 
страже код Милета ~ и од којих су пет бродова били туријски, четири 
сиракушка, један анаитски и један милетски, док је један брод при- 
падао лично Леону. И, пошто Хијани заплове са свом својом војном 
силоми заузму један учвршћени положај и пошто крену истовремено 
са својих тридесет шест бродова против тридесет и два атинска брода, 
започне битка. И била је то тврдокорна битка, и Хијани и њихови 
савезници нису лоше прошли у борби, али пошто је већ било касно, 
повуку се у град. 

62. Одмах после тога, када је Деркилида стигао копном из 
Милета, одметне се у корист Деркилиде и Фарнабаза Абидос на 
Хелеспонту, а два дана касније дигне се и Ламсак. Међутим, када то 
сазна Стромбихида, он са Хија журно дође у помоћ са двадесет и 
четири брода, од којих су неки били теретни, и превезу хоплите. И 

пошто у бици победи становнике Лампсака, који су изашли против 
њега и пошто је у првом налету заузме Лампсак, који није био опасан 
зидом, добивши плен у новцу и робовима и вративши слободне људе 
својим кућама, он крене против Абида. Али пошто његови станов- 
ници нису хтели да се покоре – а на јуриш није могао да освоји град, 
он отплови натраг на обалу преко пута Абида и начини од Сеста – 


30 Милет је основао Абид у другој половини 7. вска. 

једног града на Херсонезу, који су некада држали Персијанци“, 
упориште и предстражу за цео Хелеспонт. 

63. У међувремену, не само да су се Хијани осилили на мору, већ 
су се и Астиох и Џелопонежани у Милету, дознавши за исход 
поморске битке и за одлазак Страмбихиде и његове флоте, веома 
охрабрили. И тако Астиох заплови са два брода дуж хијске обале и 
покупи бродове који су се тамо налазили и тада са целокупном 
флотом заплови против Сама. Али како су се Атињани међусобно 
сумњичили због тога што су имали две странке, они не изађу да му 
се супротставе, те он поново отплови натраг у Милет. 

Јер, отприлике у то исто време, или можда још раније, оборена 
је атинска демократија. Када су, наиме, посланици, предвођени Пи- 
сандром, дошли од Тисаферна на Сам, они су још чвршће узели војну 
ситуацију у своје руке, па су чак подстицали моћне људе међу 
Самљанима да и они, заједно са њима, покушају да успоставе олигар- 
хију — иако су се Самљани побунили против својих сопствених 
суграђана — да над њима не би владали олигарси. Пошто су се 
заједнички посаветовали, Атињани на Саму одлуче да напусте Ал- 
кибијада, јер се није са њима сагласио; и пошто су сматрали да он 
није особа погодна да уђе у олигархијску владу – да они сами размотре 
– будући непосредно угрожени – да се покрет не напушта, већ да се, 
истовремено, и даље издржи са ратним напорима. Исто тако, одлуче 
да из сопствених прихода ревносно прилажу новац, или, ако што друго 
буде потребно, пошто ће од сада све терете сносити за себе а не за 
друге. 

64. Пошто тако међусобно једни друге охрабре, одмах пошаљу 
кући Писандра и половину изасланика, да тамо среде ствари; а било 
им је речено да успостављају олигархије и у свима поданичким 
градовима у којима се буду заустављали. А другу половину изасла- 
ника пошаљу у поданичке области, једне на једну, друге на другу 
страну. А Дијитрефа, који се налазио у близини Хија, али је био 
изабран да управља у крајевима на трачкој обали, пошаљу на његову 
дужност. И пошто стигне на Тас, он сруши демократију. Међутим, 
око два месеца после његовог одласка, Ташани утврде свој град, 
пошто им више није било потребно атинско племство већ су из дана 
у дан очекивали слободу, коју ће им донети Лакедемонци. Јер, било 
је њихових бегунаца које су Атињани истерали, који су се сада 
налазили међу Пелопонежанима, и који су у друштву са својим 
пријатељима у граду из све снаге радили на томе да се допреме 
бродови и да Тас дигну на устанак. И догодило им се оно што су 
највише желели: град је доведен у ред без икакве опасности и оборена 


31 Персијанци су држали Сест до 478. г. када су га опсгли Атињани са савезницима и натерали 
на предају. 

народна влада, која би могла да им се одупре. На Тасу се, дакле, 
догодило супротно од онога што су тамо желели они Атињани који 
су успоставили олигархију. А како се мени чини, тако је било и у 
многим другим поданичким државама. Јер градови, пошто су дошли 
до памети и пошто су стекли сигурност у спровођењу својих намера, 
керенули су да се попуно ослободе, не марећи нимало за трули 
поредак који су им нудили Атињани. 

65. Као што је било одлучено, Писандар и њихови другови, 
пловећи уз обалу рушили су демократију по градовима и дошли у 
Атину узевши из појединих места хоплите као савезнике. Ту виде да 
су велики део посла већ унапред обавиле њихове присталице. Јер су 
се неки млађи људи сложили и тајно погубили Андрокла, најистак- 
нутијег вођу народне странке, човека који је највише допринео 
изгнанству Алкибијадовом. А њега су убили из два разлога: зато што 
је био народни вођа, а још више зато што су сматрали да би то било 
по вољи Алкибијаду, који ће вероватно бити позван натраг и који ће 
Тисаферна учинити пријатељем. А и неке друге, који су им били 
незгодни, они су тајно смакли, на исти начин. Поред тога, они су већ 
отворено поднели предлог да нико други не треба да прима плату, 
сем оних који служе у рату; и да у влади не треба да учествује више 
од пет хиљада, и то само оних који су нарочито подесни да служе 
држави, и својом имовином и личношћу.“ 

66. То је био згодан изговор за масе, јер је требало да они исти 
људи, који су намеравали да измене државни систем, имају и власт 
над државом. Међутим, још увек су се сакупљали, народна скупштина 
и веће, оно, које је бирано гласањем путем боба. Међутим, они нису 
расправљали ни о чему што није било одобрено од стране заповед- 
ника. И не само да су и говорници припадали тој странци, него су они 
претходно размотрили све оно што треба да се каже. А од свих других 
нико није више говорио против, због страха и због тога што је видео 
да је завера чврсто ухватила корена. И ако би се неко супротставио, 
сместа би у погодном тренутку био убијен. А није се водила никаква 

истрага против оних који су то учинили, нити је, уколико су били 
сумњиви, било икаквог законског гоњења, већ се народ држао мирно 
и био тако престрашен да је чак и онај који никад није прозборио 
ниједну реч сматрао да је у добитку што није претрпео никакво 
насиље. Претпостављајући да је завера много више ухватила маха 
него што је био случај, они су били малодушни; а с обзиром на 
величину града и одсуство међусобног познавања нису били способни 
да дођу до истине. Из тог разлога било је немогуће за једног човека 
који би претрпео неку увреду – да излије пред другима свој гнев и да 
се тако брани против онога који против њега плете интриге; јер би 


32 О томе уп. и Айшнски успин, 29. 

у свакој личности са којом би говорио могао открити да се ради или 
о странцу, или – ако је у питању познаник – о некоме у кога се не 
може поуздати. Јер су сви чланови народне странке једни другима 
прилазили са подозрењем, као да је свако имао прсте у ономе што 
се догађа. И заиста, било је ту таквих за које нико није могао ни 
помислити да су се приклонили олигархији. А баш су ови стварали 
највеће неповерење међу народом, и чинили највеће услуге олигар- 
сима, пружајући им сигурност и учвршћујући у народу неповерење 
према самоме себи. 

67. У оваквом тренутку, дакле, дошла је Писандрова група и 
одмах се дала на преостали део посла. Они прво сазову народну 
скупштину и изнесу предлог да се изабере десет опуномоћеника са 
неограниченим овлашћењима за доношење закона, који ће. пошто 
начине законске нацрте, изнети пред народну скупштину предлог о 
томе како би се најбоље могло управљати државом”. А затим када 
једошао одређени дан они сазову скупштинуна Колону“ (свгто мгсто 
изван града, удаљено највише десет стадија и посвећено Посејдону). 
Али повереници не изнесу ништа друго већ само предлог да је сваком 
Атињанину дозвољено да некажњено изнесе сваки предлог који 
жели. А ако би неко хтео да оптужи говорника што подноси против- 
законити предлог“ или покушава на неки други начин да му нашкоди, 
они би га кажњавали најтежим казнама. После тога буде изнесен 
сасвим отворено предлог: да нико више не може вршити никакву 
функцију према досадашњем уставу, нити примати плату; и да треба 
изабрати као председнике пет људи, а ови да изаберу једну стотину, 
а сваки од ове стотине поред себе треба да бира и још три друга. 
Затим се предвиђа да ове четири стотине уђу у већницу, да владају 
неограниченом влашћу како најбоље знају и да сазивају скупштину 
од пет хиљада, кад буду сматрали да је то потребно. 

68. Писандар је био тај који је изнео овај предлог, а по свему 
изгледа да је и иначе био врло ревностан у циљу обарања демократије. 
Међутим, човек који је смислио на који ће начин цео овај потхват 
довести до овог резултата и који је дуго радио на томе, био је 
Антифонт/° који у погледу обдарености није уступао ниједном Ати- 


33 Према Атинском уставу, 29, предлог је изнео Питодор Анафлишћанин: „Народна скупштина 
нека изабере уз десеторицу већ постављених повереника других двадесет између људи, што 
имаду преко четрдесет година, који ће се заклети да ће доиста предлажити оно, што буду 
држали најбољим за државу и написати предлоге за спас њезин. Али нека буде допуштено и 
сваком другом грађанину да предлаже, како би од свега могли изабрати најбоље.“ 

34 Скупштина је по правилу заседала на Пниксу, брежуљку у самом граду; Колон је око два км 
удаљен. 

35 Тзав. Уроша, лора\ојрох сваки грађанин могао је под заклетвом да оспори законитост неког 
предлога и тиме да задржи његово извршење, док се утврди да ли је предлог занста био 
противзаконит. 

36 Антифонт је, пре свог учешћа у За а пази преврату, држао прву шкалу беседништва у 
Атини. Изгледа да је његов ученик био и Тукидид. У делу Таприлогије, које нам је сачувана, 
Антифонт објашњава како треба писати судске говоре, наводећи примере м оптужбе и 
одбране за исти случај. 

њанину свога времена и који је био најспособнији и да нешто смисли 
и да своје мисли у говору изложи. Он није излазио пред скупштину 
нити је радо присуствовао било каквим јавним скуповима, али је народ 
у њега сумњао због тога што је био на гласу због своје огромне 
способности. Па ипак, он је једини био изванредно вешт да помогне 
свима онима који би били уплетени у спорове или на суду или пред 
скупштином – када би затражили његов савет. А када су касније 
одлуке Већа од четири стотине биле од стране народне скупштине и 
жестоко нападане и када је Антифонт био оптужен да је помагао у 
успостављању тога поретка, он се, несумњиво најбоље од свих пре- 
тходника одбранио од смртне казне, правдајући ове исте одлуке. И 
Фриних се, такође, међу свима осталима веома истицао у својој 
ревности за олигархију, бојећи се Алкибијада и свестан да је Алки- 
бијаду познато оно о чему се он на Саму договарао са Астиохом. Јер 
је, по свему судећи, мислио да Алкибијад никад неће бити позван 
натраг од стране једне олигархијске владе. Суочен са опасношћу, када 
се једном латио посла, он се показао као човек на кога се може 
ослонити. И Терамен,? син Хагнонов, био ј је први међу онима који 
су покушали да оборе демократију; човек који је био прилично јаки 
на речи и по својој моћи расуђивања. Тако да није било никакво чудо 
да је завера, изведена од стране толико много паметних људи, успела, 
иако је то био тежак потхват. Јер, пошто је прошло читаво једно 
столеће – откако су срушени тирани – било је тешко лишити слободе 
атински народ који не само да није био потчињен никоме, него је 
половину тога раздобља био навикао да господари другима. 

69. Када је Скупштина распуштена, пошто нико није дао приго- 
вор и пошто су истовремено одлуке оснажене, олигарси одмах уведу 
у већницу четири стотине грађана на следећи начин: због Декелијског 
рата сви су Атињани морали стално бити под оружјем: једни на 
зидинама а други у бојним редовима. Тога дана свима онима који нису 
били учесници у завери допусте да, као и обично, оду својим кућама, 
док су завереницима саветовали да буду мирни, да не буду код 
стражарских постаја, већ да се држе подаље од њих; али ако се неко 
супротстави ономе што се спроводи нека се одмах лате оружја да се 
то не би осујетило. А ту су били присутни и Андрани, Тењани и три 
стотине Коринћана као и неки колонисти са Егине (куда су их 
Атињани били послали као насељенике) и који су с тим циљем били 
дошли под оружјем и који су већ раније добили исто наређење. Пошто 
се ови тако распореде, уђу оне четири стотине, сваки са скривеним 

мачем, у пратњи сто двадесет младих људи – ако би негде затребало 
да се употреби и брахиална сила. Они изненада продру међу законито 


37 Терамсн, присталица умереног режима, страдао је касније супротстављајући се екстремним 
олигарсима (о томе Ксенофонт, Хеленска шлпорија 11, 3, Айшнски усиша 28; 36-37). 

изабране чланове већа, који су се налазили у већници, саопште им да 
приме своју плату и да изађу. И сами им изнесу плату за све преостало 
време и како су ови излазили напоље, тако су им делили новац. 

70. Пошто се Савет на тај начин повукао без икаквог отпора – 
а остали грађани нису дизали никакву узбуну, већ су били мирни – 
Савет од четири стотине уђе у већницу и коцком између себе одреди 
притане и, уз одавање поште боговима и обављање свих уобичајених 
обреда молитвама и приношењем жртава, саветници преузму своју 
дужност. Међутим, они су касније много одступили од демократских 
метода управљања. Једино што нису урадили – због Алкибијада ~ 
било је враћање изгнаника кућама. Али, у свему осталом управљали 
су чврстом руком. Неке су људе поубијали – премда не тако велики 
број – јер су сматрали да ће за њих бити корисно ако их макну с пута; 
друге су позатварали, а остале изагнали из града. А поруче и лаке- 
демонском краљу Агиду, који се налазио у Декелеји, да желе да 
склопе мир и да би било сасвим природно да се он сложи са њима и 
да више нема никаквог посла са превртљивом демократијом. 

71. Пошто је, међутим, Агид сматрао да се народ неће тако лако 
одрећи своје старе слободе и да неће остати миран кад угледа њихову 
многобројну војску, и пошто у томе тренутку није био уверен да ли 
Атињани још увек нису у превратничком стању, он изасланицима, 
које је Веће савета од четири стотине послало, не одговори ништа 
помирљиво, већ пошаље поруку на Пелопонез да му се пошаље 
велики контингет војске. И није прошло много времена а он лично, 
са придошлим војницима, преузме посаду у Декелеји и допре до самих 
бедема Атине, надајући се да ће Атињани, у забуни у коју су запали, 
лакше пристати на услове које желе Лакедемонци, и да он, при првом 
налету, у пометњи која ће по свој прилици настати унутар зидина и 
изван њих – а исто тако и због одсуства трупа – неће пропустити да 
заузме Дуге зидове који су остали без одбране. Међутим, када је 
дошао сасвим близу и када се Атињани иза зидина нису никуда 
мицали, већ су изван града послали само коњицу и један део хоплита, 
лако наоружане трупе и стрелце који су побили неке Агидове људе 
јер су се сувише приближили и дочепали се оружја и тела изгинулих 
– Агид, дознавши за све то, одведе натраг војску. И он и његове трупе 
остану, међутим, на дужности у Декелеји али је појачање, које је 
после кратког времана стигло и које је у Атици остало само кратко 
време, вратио кући. После тога, чланови Већа од четири стотине, 
упркос свему, и даље су слали изасланике Агиду. И пошто их је он 
сада већ рађе примао, на његов подстицај они пошаљу посланике у 
Лакедемон ради склапања споразума, у жељи да се помире. 

72. Они такође пошаљу десет људи на Самос да разувере војску 
и да јој објасне да олигархија није успостављена на штету државе и 
грађана већ ради спасења целокупног стања у Атини. И да у влади 

учествује не само њих четири стотине већ пет хиљада грађана, мада 
Атињани – због заузетости и ратовања ван земље, још нису никада 
стигли да решавају о некој ствари која би била од таквог значаја, да 
би се скупило пет хиљада грађана. И пошто су им ставили у задатак 
да кажу и све остало што је било потребно, чим су образовали своју 
владу, они их одмах пошаљу, бојећи се (као што се и догодило) да 
маса морнара неће, већ сама по себи, издржати у олигархијском 
поретку, и да тако зло, започето на Саму не донесе пропаст и њима 
самима. 

73. Међутим, на Саму су се већ побунили против олигархије, а 
истовремено са доласком Већа од четири стотине збили су се и 
следећи догађаји. Они Самљани који су се некад дигли на племиће и 
постали демократска партија, применили су одмах свој став, под 
утицајем Писандра – када је овај стигао на Сам ~ а и његових атинских 
саучесника. И тако се укључе у заверу: њих три стотине. А намера 
им је била да нападну на ове друге који су припадали демократима. 
И осуде на смрт неког Хипербола,“ Атињанина, непоштена човека 
који је био прогнан остракизмом – не због тога што су се бојали 
његове моћи или угледа, већ због његовог неваљалства и што је био 
ругло граду. То су учинили уз помоћ Хармина, једно од стратега, као 
и групе Атињана који су били на Саму, пружајући им тако доказ своје 
верности. А заједно су сарађивали и на другим пословима и смишљали 
како да навале на народне масе. Али, народ, када то схвати, обавести 
о томе стратеге Леона и Диамедонта (јер се они нису својевољно 
потчинили олигархији, пошто их је у звање изабрала народна стран- 
ка); а обавесте и Трасибула“ и Трасила,“ од којих је први био 
тријерарх, а други хоплит, као и остале који су сматрани највећим 
противницима завереника. И молили су их да не гледају мирно њихову 
пропаст, и како се од Атине одваја Сам – једно острво којем империја 
треба да заблагодари што је постала оно што је. Пошто саслушају 
њихову жалбу, ови су људи редом прилазили војницима и преклињали 
их да то не чине, а нарочито онима са „Парала" – пошто су они који 
су пловили на „Паралу" били сви до једног слободни грађани, и 
постојани противници олигархије, чак и пре него што је била успо- 

стављена. А Леон и Диамедонт, ма где да су пловили, остављали би 
им известан број лађа, као чуваре. И тако, када на њих навали одред 
од три стотине, све ове лађе, а нарочито посада „Парала“, придруже 
се одбрани, тако да је на Саму победу однела демократска странка. 


38 Хипербол, вођа демократа после Клеона, био је протеран остракизмом још 418. г., али 
Тукидид то тек сада спомиње. 

У Трасибул је касније био стратег и учествовао, између осталог, и у важкој битки код Аргину- 
ских острва, 46. г., у којој су Атињани победили Спартанце. Нарочито се истакао као вођа 
демократског преврата у Атини, 403. г. (о томе Ксенофонт, 1, 4). 


41 Трасил је такође касније био један од стратега у битки код Аргинуских острва, уп. претходну ' 


нап. 

А од три стотине погубе тридесеторицу, који су били главни кривци 
за заверу, док тројицу осуде на прогонство. У погледу других нису 
били злопамтила, већ су убудуће сви заједно као грађани живели под 
демократском владом и учествовали у управљању државом. 

74. Пошто је ,,Парал“ на својој палуби носио и Атињанима 
Хереју, сина Архестратовог, који је упорно радио на промени влада- 
јућег режима, самљански и атински војници хитно га пошаљу у Атину 
да јави шта се догодило, пошто они нису знали да је Веће од четири 
стотине већ било на власти. Чим су стигли у луку, веће од Четири 
стотине одмах баци у затвор два до три члана посаде са Парала и 
пошто остале избаце и преселе на један војни теретни брод, заповеде 
им да патролирају око Еубеје. Хереја, међутим, који се некако 
скривао, видећи шта се дешава, врати се натраг на Сам и обавести 
војнике, оцрњујући још више прилике у Атини: да све кажњавају 
батинама, да нико не сме ништа да прозбори против властодржаца, 
да се врше насиља над женама и децом атинских грађана и да 
олигарски намеравају да ухвате и држе као таоце рођаке свих оних 
војника који служе на Саму, а који нису истог политичког уверења. 
А уколико се не приклоне њиховој власти треба да буду погубљени. 
А говорио је и многе друге измишљотине. 

75. Чувши ово, војници јурну на главне виновнике олигархије, 
као и на све остале који су њој узели учешћа са намером да их 
каменују. Међутим, када су их они умеренији грађани зауставили и 
опоменули да пазе да не упропасте ствар док им у близини стоје 
непријатељски бродови у стању приправности, они се зауставе. По- 
што су Трасибул, син Ликов и Трасил главни вође револуције сада 
већ отворено хтели да изврше демократску промену на Саму, они 
закуну све војнике најсвечанијим заклетвама – а највише оне који су 

пристајали уз олигархијску странку ~ да ће бити верни демократији, 
да ће живети у слози, да ће ревносно водити рат са Пелопонежанима, 
да ће бити непријатељи већа од четири стотине и да са овима неће 
водити никакве преговоре. И сви за војску способни Самљани закуну 
се истом заклетвом. И у свему што се догађало, као и у ономе што 
је могло настати из опасне ситуације у којој су били – војници су се 
нашли здружени са Самљанима, сматрајући да ни за ове нити за њих 
саме нема прибежишта у којем би нашли спаса и да су осуђени на 
потпуну пропаст ако однесу победу или група од четири стотине или 
непријатељ из Милета. 

76. У то време дође на Саму до великог сукоба – јер су једни 
терали град да спроводи демократију, док су други приморавали 
војску да уводи олигархију. Међутим, војници одмах сазову скуп- 
штину, збаце са дужности раније старешине као и оне тријерархе 
који су им били сумњиви, а место њих изаберу друге, међу којима су 
се налазили Трасибул и Тразимах. Дижући се са својих места, војници 

су сами себи упућивали поред разних других охрабрења и то: да се 
не треба плашити, пошто се и сама Атина дигла против олигарха. 
Јер, ту се ради о мањини која је устала против већине, која у свему 
има боље изворе снабдевања. Пошто је целокупна флота у њиховим 
рукама, они ће приморати остале градове који су под атинском 
влашћу да дају свој новчани допринос – као да су пошли из Атине 
(јер и њихова држава на Саму није баш тако слаба – јер онда, када 
су међусобно заратили мало је требало да се сруши атинска власт на 
мору. А што се тиче непријатеља, они ће се бранити са истог оног 
упоришта као и раније). Они су, међутим, чак у преимућству, пошто 
имају флоту која се лакше може снабдевати намирницама – него 
народ у Атини. Па пошто су се они као предстраже сместили испод 
Сама, Атињани су већ раније забранили улаз бродовима у Пиреј. 
Тако да ће сада – говорили су – уколико ови не буду хтели да врате 
натраг њихов устав – доћи у такав шкрипац да ће ови са Сама имати 
више снаге да Атињане отерају с мора, него што ће ови моћи да то 
учине с њима. Заиста, мала је и безначајна помоћ коју Атина може 
да им пружи да савладају непријатеља. Тако да немају шта да изгубе, 
пошто народ више нема ни новаца да им га шаље него га војници 
сами набављају. А не даје ни корисна упутства због којих држава и 
има власт над војском. А ова друга странка греши и у томе што је 
укинула законе отаца, док они сами покушавају да спасу те законе, 
а покушавају да на то натерају и олигархе. Тако да и ови људи овде 
нису ништа гори од оних у Атини, ако су способни да укажу на оно 
што је добро. А Алкибијад ће им драге воље осигурати савезништво 
са Краљем, само ако му осигурају безбедност и повратак из изгнан- 
ства. Али најважније је следеће: докле год буду имали тако велику 
флоту, чак ако и претрпе потпуни неуспех – биће многих области у 
којима ће моћи да се склоне и да нађу себи и градове и територије. 

77. Пошто су у Скупштини тако одлучили, и једни друге охра- 
брили, почеше се исто тако припремати за рат. А изасланици, које 
је Веће од четири стотине послало на Сам, пошто за то све дознају, 
мировали су на Делу до кога су већ били стигли. 

78. Отприлике у исто ово време пелопонески војници који су са 
флотом били код Милета почели су и сами да међу собом дижу грају, 
тврдећи да њихову ствар упропашћују Астиох и Тисаферн. Први, зато 
што није хтео да се бори ни раније – када је њихова флота била јача 
а атинска слабија ~ а ни сада, када се прича да су непријатељи у стању 
грађанског рата и да им бродови још нису на окупу; а они још увек 
чекају на феничке бродове које треба да прибави Тисаферн – што 
је само изговор али не и стварна чињеница. И да се тако излажу 
опасности да се уморе од чекања. А што се тиче Тисаферна, он не 
само што не набавља те бродове него и флоти наноси штету: јер или 
не даје редовно издржавање или га још не даје довољно. И зато – 

тврдили су они – не треба чекати већ се борити до краја. А у свему 
овоме најупорнија је била Сиракуза. 

79. Савезници и Астиох били су свесни њиховог негодовања и 
после једног саветовања буде одлучено да се бије одлучна битка, 
пошто им је било јављено о нереду на Саму. И они се навезу на море 
са целокупном флотом – укупно сто дванаест бродова – и пошто су 
заповедили Милећанима да крену пешке према Микали/! и сами 
заплове према њој. Међутим, Атињани, са своја осамдесет и два брода 
укотвљени у Глауки – једном делу Микале (где је Сам на малој 
удаљености од копна, у правцу Микале) – када угледају да пелопо- 
нески бродови плове према њима повуку се на Сам, сматрајући да 
бројно неће бити толико јаки да би могли све ставити на коцку у 
једној јединој бици. Они су наиме из Милета већ били дознали да 
непријатељ жели борбу, очекивали су да им са Хелеспонта дође у 
помоћ Стромбихида, са оним бродовима са Хија који су били отпло- 
вили у Абид, пошто му је претходно већ био послат један гласник. И 
тако се Атињани повуку на Сам. Међутим, Пелопонежани отплове 
у Микалу и тамо се улогоре, а исто тако и пешадија Милећана и 
суседних народа. Али следећега дана, када су намеравали да плове 
на Сам, добију извештај да је са Хелеспонта стигао Стромбихида са 
бродовима те се одмах повуку натраг на Милет. Са своје стране, 
Атињани, пошто приме ова појачања, изврше напад бродовима на 
Милет, са стотину и осам бродова, у жељи да дође до одлучне битке. 
Али пошто им нико није изашао у сусрет да се бори, они се поново 
врате на Сам. 

80. Одмах после тога, још истога лета, иако је целокупна њихова 
војска била на окупу – али верујући да нису дорасли за битку и не 
знајући одакле да набаве новац за толике бродове, поготово што им 
је Тисаферн тако неуредно плаћао – Пелопонежани пошаљу са 
Пелопонеза Клеарха, сина Рамфијиног, са четрдесет бродова Фар- 
набазу, као што је већ раније било уговорено. Њих је, наиме, позвао 
Фарнабаз и био је спреман да им да издржавање а у исто време стизале 
су поруке да се и Бизантиј диже на устанак. И тако, тих четрдесет 
бродова исплови на отворено море, надајући се да их, у току пловидбе, 
Атињани неће опазити. Међутим, захваћен буром, највећи део бро- 
довља под командом Клеарха дохвати се острва Дела и касније се 
поново врати у Милет. А Клеарх опет копном оде на Хелеспонт и 
преузме команду. Осталих десет бродова са мегарским стратегом 
Хеликсом стигну сретно на Хелеспонт и дигну устанак у Бизантију. 
Касније, када о томе дознају Атињани са Сама, они пошаљу на 
Хелеспонт неке бродове, као помоћ и као стражу, тако да се пред 


41 Микала је рт код Милета, насупрот Самосу. 

Бизантијом одиграо један кратак окршај у којем је учествовало, на 
обе стране, по осам бродова. 

81. Међу свим старешинама на Саму, Трасибул је био тај који је 

– пошто је извршио преврат – највише и до краја остао доследан 
своме убеђењу: да треба довести натраг Алкибијада. И на крају је у 
Скупштини успео да убеди већину војника у свој став. И пошто је 
тако Алкибијаду изгласан повратак и осигурана безбедност, Трази- 
бул отплови Тисаферну и доведе Алкибијада на Сам, пошто је био 
уверен да спас лежи у томе да Тисаферн од Пелопонежана пређе на 
њихову страну. Када се сазове скупштина, Алкибијад се стане тужити 
и оплакивати несрећу која га је задесила због изгнанства. А много 
је говорио и о приликама у држави, подстичући код њих велике наде 
у будућност и претерујући, преувеличавао је много и о своме утицају 
на Тисаферна, са намером да га се олигарси код куће уплаше и да се 
завереничка удружења лакше распадну. Тражио је да му армија на 
Саму указује веће уважавање, а и они лично треба да испољавају већу 
одважност. И да се код непријатеља изазове што већа сумња према 
Тисаферну, тако да се сруше све оне наде које они сада гаје. Размећући 
се, Алкибијад им је тада обећао велике ствари: да му је Тисаферн 
обећао – кад би само могао веровати Атињанима — да им неће 
недостајати издржавања, догод он поседује макар и труна своје 
имовине, па чак ако би и постељу испод себе морао да прода. Да ће 
довести феничке лађе које се већ налазе код Аспенда“? и предати их 
Атињанима, а не Пелопонежанима. И да ће поверовати Атињанима 
само у случају да му зајемче да ће се он, Алкибијад, тамо здрави 
читав вратити и преузети за њих јемство. 

82. Чувши ово и све друго што је Алкибијад рекао, војници га 
одмах изаберу за стратега – поред стратега који су већ раније били 
изабрани – и повере му све своје послове. И ниједан човек не би се 
одрекао својих нада: ни што се тиче личне сигурности ни освете према 
савету од Четири стотине. И у томе тренутку били су спремни – под 
утицајем речи које су чули – да презру своје непријатеље и да плове 
на Пиреј. Међутим, и поред тога што су остали наваљивали, Алки- 
бијад је одлучно спречио да се плови на Пиреј, а да се напуштају 
непријатељи који се налазе у непосредној близини, јер ће његов први 
задатак, од када је изабран за стратега, бити да оде код Тисаферна и 
да тамо сврши послове у вези са ратом. И тако, после скупштине, 
Алкибијад сместа оде Тисаферну, да би изазвао утисак као да је он 
у свему у дослуху са њим. Истовремено је желео да и он сам код 
Тисаферна ужива веће поштовање, да му покаже да је он сада изабран 
за стратега и да је на таквом положају да му може чинити добро или 


42 Аспснд је град на обали Памфилије, близу реке Еуримедонта. 

зло. И тако је испало да се Алкибијад напросто служио Тисаферном 
да заплаши Атињане, и Атињанима да заплаши Тисаферна. 

83. Када пелопонежани код Милета сазнају за повратак Алки- 
бијада, мада и раније нису имали поверења у Тисаферна, сада су у 
њега још више сумњали. Баш онда када су они одбили да крену и да 
се на мору боре са Атињанима, десило се да је Тисафернова исплата 
новца била слабија, док је мржња према њему – која је већ раније 
због Алкибијада постојала – бивала све јача. И, војници су се 
скупљали у групице, као што су то и раније чинили (и то не само 
војници већ и неки други угледнији људи) – па су расправљали о томе 
како још никада нису примили целу плату и да је оно што им је 
плаћено непотпуно и неуредно исплаћено; и да ће посада напустити 
бродове уколико не дође до одлучне битке, или ако не оду на какво 
место где ће њихова флота моћи да се снабдева. И сматрали су да је 
за све то био крив Астиох јер је подносио хирове Тисаферна због 
своје личне користи. 

84. Док су они тако изводили рачуне, настаде нека гужва у вези 
са Астиохом. Наиме, мноштво морнара Сиракужана и Туријаца, који 
су већином били слободни грађани, упорно је и дрско захтевало од 
њега плату. Међутим, Астиох им је са извесном надменошћу одгова- 
рао и упућивао претње — па је на Дориеја, који се придружио 
захтевима својих војника, чак и штап подигао.“ Када то виде таква 
војничка руља какву чине морнари, она с крицима јурну на Астиоха 
у намери да га каменује, али он то на време примети и побеже код 

неког жртвеника. И тако не буде каменован, него се разиђу. А 
Милећани, у једном нападу који су неопажено извели, заузму Тиса- 
фернову тврђаву изграђену у Милету. А посаду која је била у њој 
избаце напоље. Овај поступак одобре и остали савезници, а нарочито 
Сиракужани. Међутим, Лиха није био задовољан Милећанима, те 
изјави да и они и остали становници Краљеве земље треба да буду 
покорни Тисаферну, онолико колико то правичност налаже, и да му 
угађају, све док рат повољно не заврше. А Милећани су се љутили 
на њега због таквих и сличних речи. И када се касније разболео и 
умро, нису дозволили да се сахрани на оном месту где су то желели 
присутни Лакедемонци. 

85. Пошто је у односима између војника, Астиоха и Тисаферна 
дошло до таквог размимоилажења, из Лакедемона, на место Астиоха, 
дође за адмирала Миндар“ и преузме врховну команду. И тако 
Астиох отплови кући. С њим заједно пошаље Тисаферн свога иза- 
сланика по имену Таулита – једног Карца, познаваоца оба језика – 


43 Штап је знак достојанства код високих спартанских чиновника. 
4 ЊЕ Миндар погинуо је у битки код Кизика, 410. г. (уп. Кегнофонт, Хеленска шлиориди, І, 

да изнесе оптужбе против Милећана, због заузимања тврђаве и да 
сам себе оправда, пошто је знао да су Милећани већ били на путу за 
Спарту највише ради тога да њега оклеветају. И међу њима се налази 
Хермократ чији је задатак био да докаже да Тисаферн – у друштву 
са Алкибијадом – поткопава ствар Пелопонежана и води дволичну 
политику. А Хермократ је одувек био у непријатељству са Тисафер- 
ном због исплате војничких дневница. Када је напослетку Хермократ 
био изагнан из Сиракузе“ и када је друга група стратега – Патамис, 
Мискон и Демарх – дошла у Милет да преузме команду, Тисаферн 
се сада окоми на њега још више пошто је био изгнаник, стављајући 
му у грех поред осталог и то да је од њега тражио новац, па пошто 
је био одбијен, почео је да се понаша непријатељски. Астиох, тада, 
заједно са Милећанима и Хермократом отплови у Лакедемон. А и 
Алкибијад је већ био напустио Тисаферна и поново прешао на Сам. 
86. А изасланици са Дела, које је у то време Веће од четири 
стотине послало да умире војнике на Саму и да им пруже објашњења, 
стигну на Сам пошто је Алкибијад већ био тамо. И пошто се састане 
скупштина, покушају да говоре, Међутим, војници у почетку нису 
хтели да их слушају, него повичу да треба поубијати рушиоце демо- 
кратије; али касније, пошто су их тешком муком умирили, они 
саслушају изасланике. А ови поруче да преврат није имао за циљ да 
прави раздор у држави ни да је преда у руке непријатељима већ да је 
спасе. Да су желели, могли су то учинити када су побуњеници већ 
били на власти, и да ће свих пет хиљада грађана учествовати у власти 
када на њих дође ред. Поред тога ни њихова родбина није претрпела 
никаквог насиља као што је лажно обавестио Хереја, нити уопште 
трпе какво зло, већ се налази код својих кућа и на својим имањима. 
Али и поред тога што су све ово говорили – па и о неким другим 
стварима – војници их нису много слушали, него су се љутили и 
износили редом разне предлоге, а нарочито да треба пловити на 
Пиреј. Тада се Алкибијад нарочито истакао – више него ико други 
– услугом коју је начинио отаџбини. Јер, када су Атињани на Саму 
већ били спремни да крену на своје сопствене грађане – у томе случају 
непријатељи би се несумњиво дочепали Јоније и Хелеспонта – 
Алкибијад је био тај који је то спречио. У томе тренутку нико други 
не би био способан да обузда руљу, али је он зауставио војнике да не 
плове, кудећи коловође који су на изасланике били огорчени из својих 
сопствених интереса. И Алкибијад пошаље натраг изасланике са 
својим личним одговором: да он нема ништа против владе пет хиљада 
грађана, али им је саветовао да отпусте Веће четири стотине и да 
поново успоставе Веће од пет стотина, као што је било раније. И ако 
би могло да се негде уштеди, тако да би војници на бојишту могли 


44 О Хермократу уп. нап. 25. 

да добију боље снабдевање, он би то оберучке поздравио. А што се 
осталога тиче, он им је саветовао да ништа не попуштају непријатељу. 
Јер, док је држава читава, и за њих саме има доста изгледа да ће доћи 
до споразума. Али ако једна страна – било она на Саму или она друга 
у Атини – пропадне, неће више бити онога са којим се треба мирити. 
На скупштини су били присутни и аргивски посланици који су нудили 
помоћ самској демократији. Али их Алкибијад отпусти са речима 
похвале, поручујући им да дођу онда када буду позвани. А Аргивци 
су стигли са „Паралом“, који је у горе поменуто време био послат 
као трупни брод са задатком да кружи око Еубеје и да Лекедемонцима 
преда три атинска изасланика, послата од стране Већа од четири 
стотине: Лесподију, Аристофонта и Мелесију. Али када они, у току 
пута, допру до Арга, бродска посада ухвати изасланике и преда их 
Аргивцима, јер су они били међу онима који су највише радили на 
обарању демократије. Чланови посаде, међутим, не врате се после 
тога у Атину, већ из Арга дођу на Сам, носећи посланике у својој 
тријери. 

87. Истог овог лета, у часу када су из различитих разлога – а 
нарочито због повратка Алкибијадовог ~ Пелопонежани почели да 
мрзе Тисаферна зато што је очигледно водио про – атичку политику 
– он се спремао да оде у Аспенд, да доведе феничке бродове – по 
свој прилици зато да би се пред њима оправдао од клевета. И он 
заповеди Лихи да крене са њим, а да на своје место на чело војске 
постави Тамоса, с тим да овај исплаћује плату док он буде одсутан. 
Прича има више верзија и није лако сазнати са каквом је намером 
Тисаферн отишао у Аспенд и зашто, када је већ отишао, није повео 
са собом и бродове. Јер, сасвим је извесно да је сто четрдесет и седам 
феничких бродова стигло до Аспенда, али зашто нису стигли до краја, 
то се нагађа на разне начине. Једни кажу да је својом отсутношћу 
хтео да одуговлачи ствар Пелопонежана – као што му је одиста и 
била намера – јер издржавање, које је давао Тамос и које му је било 
стављено у дужност, није било ништа боље, него чак и горе. Неки 
опет тврде да је Тисаферн, довлачећи феничке бродове у Аспенд, 
имао за циљ да од њих извуче новац и да их пусти кући (јер није ни 
мислио да их употреби). А има и таквих који тврде да је он то учинио 
због повике која је против њега настала у Лакедемону и због тога 
што је желео да се говори како он не чини неправду, већ да је отишао 
са јасном намером да доведе бродове и да су ови заиста и снабдевени 
посадом. Мени се, опет, чини да је сасвим очигледно да он флоту није 
довео због тога да би Хелене исцрпео и држао их у неизвесности; да 
би их упропастио тиме што би био одсутан, задржавајући се дуже у 
Аспенду; а исто тако и да би одржао равнотежу, тако да ниједна 
страна не ојача тиме што би приступио једнима или другима. И, да 
је хтео, он је без сваке сумње могао, појављујући се отворено на 

попришту, окончати рат. Јер, да је довео флоту он би вероватно донео 


победу Лакедемонцима, који су стајали насупрот Атињанима са 
флотом која је била скоро једнака и никако није заостајала. Али у 
свему је било пресудно оно његово оправдање зашто није флоту 
собом довео. Наиме, он је изјавио да се бродови нису сакупили у 
оноликом броју како је то Краљ желео. Међутим, Краљ би, напротив, 
показао још већу захвалност у случају да је овај уштедео већу 
количину његовог новца и да је са мањим утрошком постигао исти 
резултат. У сваком случају, без обзира на његове намере, Тисаферн 
је дошао у Аспенд и водио разговоре са Феничанима. Међутим, 
Лакедемонци, на његов захтев, пошаљу Лакедемонца Филипа са две 
тријере, да бродове доведе натраг. 

88. Када Алкибијад чује да се Тисаферн налази на путу за Аспенд, 
и сам заплови тамо са тринаест бродова, обећавајући војсци на Саму 
сигурну и знатну корист јер, или да ће феничке бродове допремити 
Атињанима или ће спречити да не дођу у руке Пелопонежана. Он је, 
како изгледа, већ дуго био свестан Тисафернове намере да не доводи 
бродове, али што је желео да га оцрни пред Пелопонежанима – и 
ако би се све то приписало њему и пријатељству Тисаферновом према 
Алкибијаду – овај би још више био приморан да стане на атинску 
страну. Итако Алкибијад крене на море, узевши правац према истоку, 
равно према Фаселиди и Кауну. 

89. Када су се изасланици које је послало Веће од четири стотине 
вратили са Сама у Атину, известили су шта им је Алкибијад рекао: 
да издрже, да ни у чему не попусте непријатељу, да он гаји најлепше 
наде у помирењу војске и народа и у победу над Пелопонежанима. 
Тиме је прилично охрабрио многе учеснике олигархијског режима – 
оне који су већ раније били клонули духом и који су желели да се 
сретно извуку из свега. И већ су почели да се састају и да критикују 
стање, на челу са самим водећим људима олигархијског режима који 
су заузимали високе положаје као што су били Хагнонов син Терамен, 
Аристократ, син Скелијин и многи други. Они су као први људи 
активно учествовали у преврату, али су се – како су сами изјављивали 

– озбиљно уплашили од војске на Саму и од Алкибијада, као и од 
оних који су слали посланике у Лакедемон, и који би по њиховом 
мишљењу могли да нанесу приличну штету граду, пошто за њихово 
пословање није била потребна сагласност већине. Они се, додуше, 
нису сувише оградили од тога да се број олигарха смањи до крајње 
мере, али су хтели да се користи скупштина од Пет хиљада грађана 
и то стварно, а не само формално, и да се у владајућем систему 
успостави већа једнакост. Међутим, то је код њих била само поли- 
тичка парола и већина их је у своме личном частољубљу упорно 
остајала при оним методама услед којих је једна олигархија, која 
настаје из демократије, осуђена на сигурну пропаст. Јер, сви они, још 

од првога дана не желе да се изједначе, већ свако жели да буде први, 
док у демократији долази до избора, и сваки човек лакше подноси 
исход избора пошто није поражен од себи равних. Али оно што је те 
људе највише охрабрило била је чињеница да је Алкибијадов положај 
на Саму био тако чврст, а исто тако и њихово уверење да власт 
олигарха неће бити дуга века. Отуда се сваки трудио да сам постане 
главни бранилац народних права. 

90. Међутим, поједини учесници Већа од четири стотине, који су 
били главни противници ове струје и који су стајали на челу покрета 
– Фриних, који је командовао на Саму и био у сукобу са Алкибијадом, 
Аристарх који се најдуже и најупорније борио против демократије, 
Писандар, Антифонт и остали веома утицајни људи који су и раније, 
чим су успоставили власт, а и касније, када се војска на Саму побунила 
против њих пристајући уз демократију – слали су своје изасланике у 
Лакедемон чинећи највеће напоре да дође до споразума. А почели 
сујош ревносније да граде и да утврђују место које се зове Еетионија.““ 
Сада, када су се њихови изасланици вратили са Сама, они су се још 
више трудили, гледајући како већина народа, па чак и они за које су 
раније мислили да су верне присталице, мењају своје мишљење. И 
тако, уплашени приликама код куће и на Саму, они хитно пошаљу 
Антифонта, Фриниха и још другу десеторицу, наложивши им да 
склопе мир са Лакедемонцима под било каквим прихватљивим усло- 
вима. А они сами се баце са још већим жаром на изградњу тврђаве 
у Еетонији. А сврха овог утврђења – као што су изјавили Терамен и 
његове присталице – мање се састојала у томе да спречи флоти са 
Сама улазак у Пиреј – ако би силом упловила ~ а више у томе да 
прихвати непријатеље и са њиховом флотом и пешадијом, када они 
то буду желели. Јер Еетионија представља мол Пиреја и одмах поред 
ње се налази улаз у луку. И зато је она једним зидом била повезана 
са бедемом који је постојао и раније и био окренут према унутрашњо- 
сти копна, тако да је и мањем броју људи који би се сместили у њему 
било могуће да врше контролу над улазом у луку. Јер оба ова бедема: 
онај стари који је ишао према унутрашњости и овај нови унутрашњи 
зид, који се градио према мору, завршавали су се једном од две куле 
– оном, која се налазила на уском улазу у луку. А унутар пристаништа 
изградили су веома простран трем који се наслањао непосредно на 
тај унутрашњи зид. Они су тај трем држали под својим надзором и 
приморавали су све да ту чувају жито које је већ било добављено, 
као и да ту истоварују оно жито које је стизало с мора; и да га одатле 
узимају и продају. 

91. О овим стварима Терамен је већ дуже време говорио на сав 
глас, а када су се посланици вратили натраг из Лакедемона, не 


46 Естонија је рт на северној страни Пиреја; његова уска превлака сада је утврђена зидом. 


464 ТУКИДИД 


постигавши никакав споразум за државу у целини, Терамен је наста- 
вио и даље да прича да то утврђење представља опасност и да би 
могло донети пропаст граду. Јер се десило да су баш у то време на 
позив Еубејаца четрдесет и два брода са Пелопонеза, од којих су неки 
били италски (из Таранта и Локра) и сицилијански, који су већ стајали 
укотвљени око Лаје у Лаконији, спремни да пређу на Еубеју, под 
командом Хегесандриде, сина Хегесандровог. Терамен је, међутим, 
за њих говорио да не иду на Еубеју већ на Еетионију, да помогну 
онима који су радили на њеном утврђивању. И, ако одмах не предузму 
мере предострожности, они ће пропасти пре него што тога и буду 
свесни. Јер, код оних које је оптуживао стварно је и постојала нека 
кривица, а оно што је он изјављивао није била проста клевета. Сви 
ти људи су заиста желели да владају као олигарси и Атином и 
савезницима. Па, уколико у томе не успеју, да бар држе у својој власти 
бродове и утврђења и да тако сачувају своју независност. А ако у 
томе буду спречени, да не буду први који ће страдати од обновљене 
демократије, већ да доведу непријатеља и да се без зидина и флоте 
споразумеју без обзира каква ће бити судбина града – само да своју 
главу не доведу у питање. 
92. Због тога свом силом прегну да изграде то утврђење које је 
имало и враташца и улазе и пролазе за непријатеља, желећи да га 
што пре доврше. У почетку, међутим, о томе се говоркало само по 
групицама и у тајности. А када се Фриних вратио из посланства у 
Лакедемону, на тргу пуном света из заседе га прободе мачем један 
припадник пограничне страже. Фриних је пошао и мало даље од 
већнице, напречац умро. Убица побегне, а његовог саучесника, неког 
Аргивца, Веће од четири стотине стави на муке, али овај не открије 
ни име онога по чијој је заповести дело извршено, нити било шта 
друго. Само је изјавио да му је познато да су се многи људи скупљали 
у кући команданта пограничне страже, као и по другим кућама. 
Међутим, пошто се из свега овога није изродила никаква побуна, 
Терамен, Аристократ и остали чланови Савета од четири стотине – 
као и њихови истомишљеници изван те групе – баце се још смелије 
на посао. Јер, у исто ово време већ су били пошли на крстарење око 
Лаје и пелопонески бродови; пошто су се зауставили у Епидауру, 
нападну на Егину. А Терамен је тврдио да је мало вероватно да је 
циљ њиховог напада Еубеја и да би они каналом пловили до Егине 
да би се онда поново вратили да се укотве у Епидауру – да нису дошли 
на позив и са намерама у које је увек сумњао. И да је отуда немогуће 
и даље остати у миру. И, најзад, после многих бунтовничких говора 
и сумњичења, они озбиљно прегну на посао. Међутим, хоплити из 
Пиреја, који су још увек зидали тврђаву Еетионију и међу којима је 
био и Аристократ – неки таксиарх који је командовао одредом своје 
филе – ухвате стратега Алексикла, једног из редова олигарха који 

је био веома наклоњен члановима хијерархије – одведу га у једну 
кућу и тамо затворе. Међу овима, поред осталих, био је и Хермон, 
командир једног одреда пограничне страже који је био распоређен у 
Мунихији. А што је најважније, и главнина хоплита желела је то исто. 
Када о томе обавесте Веће од четири стотине (које је баш заседало 
у Већници) – сем оних који то нису одобравали – сви су били спремни 
да зграбе оружје и да навале на Терамена и његове присталице, а он, 
правдајући се, изјави да је спреман да сместа оде и узме учешћа у 
Алексикловом спасавању. И тако, пошто поведе са собом једнога од 
стратега, свога истомишљеника, Терамен крене у Пиреј. А пођу у 
помоћ и Аристарх и још неки млађи људи из витешког сталежа. И 
настаде застрашујућа стрка која се ширила на све стране. Јер су људи 
у граду мислили да је Пиреј већ заузет и да је над затвореником већ 
извршена смртна казна, док су становници Пиреја мислили да они из 
града могу сваког часа на њих навалити. Међутим, захваљујући 
старијим људима који су с муком заустављали оне који су јурили 
тамо-амо по граду и машали се за оружје, као и Тукидиду, тадашњем 
проксену из Фарсале, који је излазио пред сваког појединог човека 
и викао да не терају отаџбину у пропаст док у близини вребају 
непријатељски бродови, они се умире и уздрже од међусобне борбе. 
Међутим, Терамен дође у Пиреј (пошто је и сам био стратег) и љутио 
се на хоплите — бар тако је изгледало по његовој вици – док су 
Аристарх и народни противници били истински огорчени. И већина 
хоплита сложно навали на посао и, не одустајући од првобитне 
намере, запитају Терамена да ли се тврђава гради у добре сврхе или 
би било боље да се поруши. А он им одговори: ако они сматрају да 
је треба рушити и он се томе мишљењу придружује. На то хоплити 
и остали становници Пиреја сместа навале на утврђење и почну га 
разваљивати. А гесло светине је било: нека на посао прионе свако 
ко сматра да уместо Већа од четири стотине треба да влада Скуп- 
штина од пет хиљада. Јер, упркоссвему, они су се скривали иза назива 
„пет хиљада“ да не би казали: сваки онај ко жели демократију. Јер, 
су се бојали да тих пет хиљада заиста постоје, тако да би човек због 
необавештености, у разговору са неким другим, могао доћи у незгоду. 
А то је био разлог због којег Веће од четири стотине нити је желело 
да ових пет хиљада заиста постоје, нити да се открије да ови уопште 
и не постоје. Јер, они су сматрали да би увођење толиких људи у 
владу значило с једне стране непосредну демократију, а сдруге стране, 
да ће баш та нејасноћа изазвати страх у међусобним односима. 

93. Сутрадан, четири стотине чланова Већа, иако веома узнеми- 
рени, скупе се у Већници. А хоплити из Пиреја, пошто пусте на 
слободу Алексикла кога су били ухапсили, сруше и утврђење; и, 
дошавши у Дионисово светилиште у Мунихији, спусте оружје и одрже 
скупштину. И пошто је гласањем тако одлучено, сместа крену у град 

и поново се зауставе у Анакеју."' Међутим, неки људи из Већа од. 


четири стотине који су као делегати били изабрани да разговарају са 
сваким човеком понаособ, покушавали су да убеде све оне који су им 
се чинили умеренијим да буду и даље мирни а и да друге обуздају – 
обећавајући да ће објавити имена оних пет хиљада грађана и да ће 
из њихових редова бити наизменично састављено Веће од четири 
стотине, онако како Скупштина од пет хиљада нађе да је најбоље. 
Истовремено су молили да никако не упропашћују град и да га не 
предају у руке непријатеља. Најзад, пошто су одржани многи говори, 
цела маса хоплита се умири и сада је више од свега почела страховати 
за општу безбедност државе. И сагласе се да се одређенога дана 
одржи скупштина у оквиру Дионисовог светилишта и да се размотри 
питање општег помирења. 

94. Када је дошло време за скупштину у Дионисовом светилишту 
– тек што се нису сви тамо окупили – стигне вест да је Хегесандрида 
са четрдесет и два брода напустио Мегару и да плови уз обалу 
Саламине. А свима хоплитима без разлике падне на ум иста мисао: 
да се догађа баш оно о чему су некада говорили Терамен и његове 
присталице и да су бродови дошли да заузму тврђаву; да је рушење 
тврђаве било корисна ствар, и да је Хегесандрида, по свој прилици, 
деловао према утврђеном договору када је кружио око Епидаура и 
околине. Тако да је вероватно да се ту задржавао с обзиром на немире 
међу Атињанима, надајући се да је можда стигао баш у прави час. 
Сигурно је, међутим, да су Атињани, када су за то дознали, сместа 
јурнули са свом својом војном силом у Пиреј, сматрајући да рат, 
значајнији од њихових домаћих сукоба, није далеко, већ да их он чека 
у луци. И тако се једни попну на бродове који су били у близини, 
други су одвлачили остале бродове у море, док су трећи журили да 
бране бедеме и улаз у луку. 

95. Међутим, пелопонески бродови који су пловили дуж обале и 
кружили око Суниона укотве се између Торика и Прасије, и стигну 
касније у Ороп. А Атињани у највећој журби, принуђени да се 
послуже ванредном посадом – утолико пре што се град налазио у 
стању грађанског рата – и желећи да што брже помогну своме 
најзначајнијем поседу Еубеји (која им је сада када су били одсечени 
од Атике значила све) – пошаљу у Еретрију стратега Тимохара са 
извесним бројем лађа. Када су бродови стигли и када су се спојили 
са онима који су већ одраније били на Еубеји, флота је имала тридесет 
и шест бродова. И сместа буду приморани да се упусте у битку, пошто 

је Хегесандрида из Оропа кренуо са бродовљем одмах после доручка. 
А Ороп је од града Еретрије, морским путем удаљен само неких 
четрдесет стадија. Отуда Атињани, чим се Хегесандрида почео при- 


47 Анаке) је храм Диоскура, налазио се у подножју Акрспоља. 

ближавати, почну на бродове укрцавати људство, претпостављајући 
да се војници налазе поред својих бродова. Међутим, они су били 
отишли да набаве намирнице за доручак, које нису могли добити на 
тржници, већ само у најудаљенијим кућама у граду, пошто им Ере- 
тријци у некој задњој намери нису хтели ништа продавати. А то је 
било тако удешено у циљу да их непријатељи својим нападом изне- 
наде, док они натенане не опреме бродове посадом – и да тако присиле 
Атињане да се навезу на море онако како су се затекли. Осим тога, 
Пелопонежанима у Оропу био је из Еретрије дат знак када да крену. 
Тако, недовољно припремљени, Атињани се навезу на море и, борећи 

се у еретријској луци, ипак су краће време пружали отпор, а затим 

су се дали у бекство, прогоњени све до обале. Оне међу њима који 

су побегли у град Еретрију – мислећи да им је пријатељски наклоњена 

~ снашла је најстрашнија судбина пошто су их становници све 

поубијали, док су они који су побегли у тврђаву, која је била у рукама 

Атињана, успели да преживе; а преживели су и они који су на 

бродовима стигли у Халкиду. Пелопонежани, међутим, пошто су 

заробили двадесет и два атинска брода, а људе поубијали или заро- 

били, подигну победни знак. Убрзо им пође за руком да дигну на 

устанак цели Еубеји осим Оропа (коју су држали Атињани) и грађани 

Еубеје почну да уређују остале послове на острву. 

96. Када је Атињанима стигла вест о томе шта се догодило на 
Еубеји, настаде запрепашћење веће него икада раније. Чак ни несрећа 
на Сицилији – ма колико да је у оно време изгледала огромна – а ни 
било који други догађај није их још никада тако преплашио. У време 
када се војска на Саму била побунила, а других бродова ни посаде 
није било, и када су они код куће водили грађански рат, и док је још 
било неизвесно где би све међу њима самима могао да избије сукоб, 
догодила се страшна несрећа у којој су изгубили и своје бродове и 
најважније од свега – Еубеју, из које су имали више користи него из 
Атике. Па зар то није био довољан разлог да клону духом2 А оно 
што им је највише и сасвим непосредно уливало страх, била је 
могућност да се непријатељи, који су већ однели победу, не усуде да 
крену право на њих, пошто је Пиреј остао без флоте. И сматрали су 
да ће сваког часа стићи. И, заиста, само да су били мало одважнији 
они би то и учинили. Да су вршили опсаду, они би град још више 
политички разјединили, а да су блокаду држали дуже време они би 
приморали флоту из Јоније да, иако непријатељски расположена 
према олигархији, дође у помоћ својим најближим рођацима и целоме 
граду. А тиме би био њихов и Хелеспонт и Јонија и острва и цео 
простор до Еубеје – једном речју цело атинско царство. Али, за 
Атињане, Пелопонежани су се показали у рату као најпогоднији 

противници и то не само у овој прилици, него и у многим другим 
случајевима. Јер, како су по природи били веома различити: једни 

брзи, а други спори; једни смели, а други опрезни – Пелопонежани 
су посебно били веома погодни као супарници и када је у питању 
поморска сила. А да је то тачно, најбољи су пример Сиракужани. Јер, 
пошто су били најсличнији Атињанима, они су против њих и нају- 
спешније водили рат. 

97. Упркос овим вестима, Атињани опреме људством двадесет 
бродова и одмах сазову скупштину која се, у тим околностима тада 
први пут одржала на месту које се звало Пникс, и где су се раније 
обично састајали. На томе састанку они разреше дужности Савет од 
четири стотине и изгласају да се руковођење државним пословима 
поверава Већу од пет стотина (у којем је био свако ко је могао да се 
опреми тешким наоружањем). И изгласају да ниједна државна служба 
не повлачи никакву плату – а онај ко ово прекрши да буде проклет. 
У краћим размацима одржани су и други сазиви на којима су изгласани 
законодавци као и остале мере које су се односиле на уставно 
уређење. И у први мах – бар за мога живота – изгледа да су Атињани 
уживали бољу владу него икада раније, јер се створила једна умерена 
мешавина мањине и већине што је извело државу, први пут, из тешке 
ситуације у коју је била запала. Било је изгласано и да се врати 
Алкибијад, а с њиме и неки други; и пошто пошаљу гласнике и њему 
и војсци на Саму поруче им да прегну на посао. 

98. На ову промену, Писандрове и Алексиклове присталице и 

сви они који су били највећи поборници олигархије пређу у Декелеју. 
Међу њима једино је Аристарх (који је случајно био и стратег) узео 
са собом на брзину неке стрелце – варваре најниже врсте и отишао 
са њима у Еноју, атинску тврђаву на граници са Беотијом. Ову 
тврђаву, а због несрећног пораза који им је нанела посада у Еноји, 
опседали су у своје име и Коринћани, када су се са својим људима 
враћали из Декелеје, позвали су у помоћ и Беоћане. Пошто је 
претходно обавестио Коринћане, Аристрах обмане посаду у Еноји 
јављајући да су се у граду о свему осталом споразумели с Лакедемон- 
цима, као и о томе да посада треба да преда утврђење Беоћанима, 
пошто су се о томе сагласили. А чланови посаде, имајући поверења 
у човека који је поред свега био још и стратег и пошто нису знали 
шта се догађа јер су били под опсадом, споразумно се повуку из 
тврђаве. Тако Еноја буде напуштена те падне у руке Беоћана. Тако 
се завршила страначка борба и олигархија у Атини. 

99. Отприлике у ово време, овога истога лета,“ пошто Пелопо- 
нежанима на Милету Тисафернови људи нису исплаћивали никакву 
плату – док је он боравио у Аспенду – а пошто још нису стигли ни 
фенички бродови, Филип који је био послат заједно са Тисаферном, 
као и један други Спартанац – Хипократ, који је био у Фаселиди, 

пошаљу команданту флоте Миндару обавештење да бродови неће 
никада стићи и да их је Тисаферн у свему преварио. Међутим, они 
добију позив од Фарнабаза који је био склон, ако добије помоћ од 
пелопонеске флоте, да учини оно што је био дужан да уради Тиса- 
ферн: да све остале градове у својој области побуни против Атињана, 
надајући се да ће из тога извући велику корист. И тако Миндар крене 
из Милета у најбољем реду и пошто флоти заповест изда неочекивано 
да га не би приметили Атињани на Саму – са седамдесет и три брода 
отплови према Хелеспонту. (А нешто раније, тога истога лета, 
шеснаест његових бродова кренуло је у томе правцу, опловивши око 
једног дела Херсонеса). Међутим, Миндара захвати олуја и примора 
га да се усидри у Икару. Ту, због рђавог времена, остане пет до шест 
дана, а затим стигне на Хиј. 

100: Када Трасил дозна да се и Миндар отиснуо из Милета, сместа 
заплови са Сама са педесет пет бродова, хитајући да овај не би упловио 
у Хелеспонт пре њега. Сматрајући да је Миндар на Хију и да ће моћи 
да га тамо задржи, он постави извиђаче на Лезбу и на копну преко 
пута њега, да би био обавештен ако случајно непријатељски бродови 
било куда крену. А он сам, дуж обале, доплови у Метимну. Ту изда 
заповест да се спреми јечмено брашно и остале намирнице, надајући 
се да ће са својом флотом после извесног времена моћи да са Лезба 
изврши напад на Хиј. У исти мах желео је – пошто се био одметнуо 
и Ерес на Лезбу – да тамо отплови и да га заузме, ако буде могао. 
Јер су неки бегунци из Метимне – и то најугледнији људи – довели 
из Киме око педесет хоплита које су увукли у своја политичка 
удружења, а изнајмили су са копна и неке друге – укопно око три 
стотине — којима је (по сродничкој линији) руководио Тебанац 
Анаксарх, те прво навале на Метимну. Али пошто им покушај 
пропадне јер су атинске страже стигле на време, и пошто поново буду 
одбијени у бици која се водила изван градских зидина, они умакну 
преко брда те им пође за руком да изведу побуну у Ересу. И зато 
Трасил, са свом својом флотом крене на Ерес са намером да изврши 
јуриш на град. А тамо је са Сама већ био стигао и Трасибул, са пет 
бродова, пошто је био извештен да су бегунци прешли на острво. 
Али, како је за спасавање Ереса већ било одвећ касно, он по доласку 
само пристане с флотом уз обалу. А ту су се нашла још нека два 
брода, која су са Хелеспонта кретала кући, као и пет бродова из 
Метимне, тако да је у свему било присутно шездесет и седам бродова. 
Помоћу трупа са ових бродова они су се спремали да изврше напад 
на Ерес, служећи се и ратним справама и свим осталим средствима. 

101. У међувремену Миндар и пелопонески бродови са Хија, 
пошто су у набавци намирница провели само два дана, и пошто су од 
Хијана примили на свакога човека по три четрдесетине, трећега дана 
отисну се са Хија али не на отворено море јер су се бојали да код 


Шо ________ тукидид 


Ереса не наиђу на атинску флоту – већ се упуте у правцу копна са 
Лезбом на својој левој страни. И прво пристану у луци Картерији, на 
територији Фоакиде, где ручају, а затим, пловећи дуж обале Киме 
вечерају код Аргинуза, на копну, преко пута Митилене. Одатле, још 
у току ноћи, крену дуж обале, све док нису стигли у Херматунт – 
копно насупрот Метимни. Ту на брзу руку доручкују, а онда журно 
заплове дуж обале покрај Лекта, Ларисе, Хамаксита и осталих места 
у томе крају,“ стигавши у Ројтеј пре поноћи. А неки бродови укотве 
се у Сигеју и другим суседним местима. 

102. Атињанима који су се са осамнаест бродова налазили код 
Сеста, када су им извидници запаљеним буктињама дали знак, и када 
су приметили како се на непријатељској обали одједном појављују 
многе ватре, било је јасно да су Пелопонежани упловили у мореуз. 
И те исте ноћи, у највећој журби, приближивши се неопажено 
Херсонесу почну пловити према Елејунту у намери да неопажено од 
непријатељске флоте исплове на отворено море. И тако они преваре 
шеснаест бродова у Абиду, иако је ове унапред упозорио један 
пријатељски чамац који је био на стражи у случају да Атињани 
покушају да исплове из мореуза. Али, бродовима под командом 
Миндара, које су угледали у зору, и који су одмах кренули за њима у 
потеру, Атињани нису могли да умакну са целом флотом. Јер, иако 
је већина њихових бродова успела да побегне на Лемно и Имбар, 
четири лађе буду ухваћене близу Елејунта. И док је једна од њих – 
која је била одвучена од Посејдоновог храма – са свим оним што се 
налазило на њој заробљена, друге две буду ухваћене без посаде, а 
четврта је празна спаљена у близини Имбра. 

103. Прикључивши својој флоти бродове који су стајали у Абиду 

– тако да је у свему било осамдесет и шест бродова – и пошто је тога 
дана безуспешно опседао Елеунт, Миндар отплови натраг у Абид. 
Међутим, Атињани које су њихови извиђачи довели у заблуду, пошто 
ни замислити нису могли да би поред њих неопажено могла проћи 
непријатељска флота – него су у миру нападали на утврђења ~ чим 
сазнају за право стање ствари одмах напусте Ерес и крену у одбрану 
Хелеспонта. И заробе два пелопонеска брода која су се у томе 
тренутку намерила на њих, пошто су сувише смело кренули у потеру 
на отвореном мору. Дан касније Атињани стигну у Елејунт и ту се 
укотве. А затим, пребаце овамо и бродове који су нашли прибежиште 
на Имбру; и следећих пет дана спремали су се за битку. 

104. После тога, отпочну овако битку: Атињани, сврстани уједну 
колону пловили су уз обалу, према Сесту. А Пелопонежани, када то 
опазе, крену им из Абида у сусрет. Знајући да ће доћи до битке, 
Атињани са својих седамдесет и шест бродова рашире своје бојне 

редове дуж обале Херсонеса, почев од Идака па све до Ариане, док 
су се Пелопонежани протезали од Абида до Дардана, са флотом од 
осамдесет и шест бродова. Десно крило Пелопонежана држали су 
Сиракужани, а оно друго лично Миндар, који је ту имао своје најбрже 
бродове. Код Атињана лево крило је држао Трасил а десно Трасибул, 
а остали стратези држали су положаје онако како су били распо- 
ређени. Пелопонежани су хитали да задају први ударац, протегнувши 
се својим левим крилом далеко од десног крила Атињана да им, ако 
буду могли, затворе излаз из мореуза. А у исто време да их преко 
центра потисну према обали која није била далеко. Али Атињани, 
прозревши њихову намеру, почну да развлаче своју линију тамо где 
су непријатељи намеравали да им пресеку одступницу – и то им пође 
за руком. А њихово лево крило већ је било прошло претгорје које 
се звало Киносема. Међутим, због тога је центар убојног реда постао 
размакнут и раслабљен – а поготово што је њихова флота била 
малобројнија, а предео око Киносеме представљао стрм и оштар завој 
– тако да се није могло видети шта се дешава са оне друге стране. 
105. И тако Пелопонежани, пошто су били у далеко повољнијем 
положају, навале на њихов центар, потисну атинске бродове према 
обали и искрцају се на копно. Јер, ни десно, Трасибулово крило није 
могло да пружи помоћ центру због мноштва бродова који су га 
притискивали. А исто тако ни они бродови који су се налазили у 
пратњи Трасиловој, на левој страни (зато што се средина није могла 
видети због врхова Киносеме, а и због тога што су на њих наваљивали 
Сиракужани и остали који су били постројени према њима у исто 
тако великом броју). Међутим, Пелопонежани који су у своме по- 
бедничком налету неустрашиво кренули у потеру за непријатељем, 
гонећи његове лађе почну делимично да упадају у гужву. Када 
Атињани под командом Трасибула то виде, обуставе развлачење 
свога крила и, начинивши сместа заокрет, почну да нападају бродове 
који су се обарали на њих и нагнају их у бекство. А затим, изнена- 
дивши победничко крило Пелопонежана које је било изван строја, 
разбију га и натерају без икаквог отпора у бекство. И тако се догодило 
да су и Сиракужани већ били попустили пред Трасилом и његовим 
бродовима и све су брже узмицали када су видели како и други беже. 
106. После пораза, Пелопонежани се, углавном, прво повуку 
према реци Пидији, а касније у Абид, док мањи број лађа заробе 
Атињани, пошто је Хелеспонт узак те је за кратко време пружио 
уточиште њиховим супарницима. Међутим, Атињанима је победа у 
овој поморској бици дошла у прави час. Јер, дотад су се плашили 
пелопонеске флоте, не само због тога што су мало-помало већ имали 
губитака, већ и због оне несреће на Сицилији. А сада су престали да 
сами себе прекоревају и сматрали су да њихови противници још увек 
не вреде много у поморству. Међутим, Атињани заробе осам хијских 

бродова, пет коринтских, два амбракијска и два беотска, и по један 
брод који је припадао: Леукађанима, Лакедемонцима, Сиракужанима 
и Пелењанима – док су сами претрпели губитак од петнаест бродова. 
И тако они поставе победни знак на рту где се налази Киносема и ту 
довуку олупине бродова и по договору врате противницима њихове 
мртве. А у Атину пошаљу једну тријеру да јави победу. Када је тријера 
стигла и када су чули о ненаданој срећи која је дошла одмах после 
несреће код Еубеје и усред њиховог унутрашњег преврата, они се 
знатно охрабре, уверени да ће моћи да савладају потешкоће ако буду 
свим срцем прионули на посао. 

107. Четврти дан после поморске битке, пошто су у Сесту у 
великој журби поправили бродове, Атињани заплове према Кизику, 
који се одметнуо. И, приметивши осам бродова како стоје укотвљени 
у Харпагију и Приапу, крену против њих и пошто победе и оне снаге 
које су се бориле на обали, они заробе бродове; затим стигну у Кизик 
– и пошто је био неутврђен, поново га врате у Атински савез и 
наметну му новчану глобу. За то време и Пелопонежани отплове из 
Абида, према Елејунту – где поново дођу до својих заробљених 
бродова – оних који су још остали читави, док су остале спалили 
становници Елејунта. А Хипократа и Епикла пошаљу на Еубеју да 
узму бродове који су се тамо налазили. 

108. Отприлике у исто ово време из Кауна и Фаселиде доплови 
на Сам и Алкибијад са тринаест бродова, објављујући да је он 
одвратио феничке бродове да се не придруже Пелопонежанима и да 
је Тисаферна учинио већим пријатељем Атињана него икада раније. 
Поред ових бродова које је већ имао, он попуни посадом још девет 
бродова, утера знатан износ новца од Халикарнашана, и утврди Кос. 
И пошто то учини, постави на Косу управника; и, како се већ ближила 
јесен, отплови на Сам. 

Међутим, када Тисаферн сазна да је пелопонеска флота из 
Милета отпловила на Хелеспонт, он растури свој логор у Аспенду и 
крене у Јонију. Јер, док су Пелопонежани били на Хелеспонту, 
Антандрани (пореклом Еолци) доведу из Абида – копном, преко 
планине Иде – хоплите, и уведу их у свој град, пошто су трпели 
злостављање од Персијанца Арсака, намесника Тисаферновог. Он је 
исто тако злостављао и становнике Дела – које су Атињани раселили 
ради очишћења острва и колонизовали их у Атроментију – због неког 
тобожњег непријатељства, које није отворено показивао. И обећава- 

јући њиховим водећим људима команду у војсци, повео их је собом 
на један војни поход – претварајући се да им је пријатељ и савезник 
– а онда их, за време подневног ручка опколио са својим трупама и 
побио. Због тог његовог поступка, Антандрани, бојећи се да би он 
могао једнога дана и њима учинити какво безакоње, а и због тога 

што је на њих наметнуо терете које они нису могли да издрже, избаце 
његову посаду из тврђаве. 


109. Када Тисаферн чује о овоме поступку Пелопонежана – 


поред онога што су чинили на Милету и Книду (јер су и тамо биле 
истеране његове посаде) – пошто је мислио да је код њих на лошем 
гласу и страхујући да од њих не претрпи и какву већу штету – а у 
исто време бојећи се да Фарнабаз не прихвати њихове услуге и да се 
за мање времена и новца покаже успешнији у рату са Атињанима ~ 
из свих ових разлога Тисаферн одлучи да оде на Хелеспонт, да се 
сретне са Пелопонежанима да би се пожалио на оно што се десило 
у Антандру и да се – колико буде могао – оправда од клевета и због 


феничких бродова а и због неких других ствари. И пошто најпре 
стигне у Ефес, принесе жртву Артемиди 7" 


5 У Ефесу се налазио чувени храм Артемиде ефешке, који је подигао Ксеркс, а који је изгорео 
у 4 веку пре н. е. Под именом Артемиде поштована је широм хеленског света богиња која је, 
по свему судећи, настала стапањем двају или више божанстава у прехеленско доба. 

Овде се нагло завршава Тукидидово дело. Аутор није доспео да опис Пелопонеског рата 
доведе до краја; чак ни осма књига, очевидно, није дефинитивно уобличена и дотерана. Више 
античких писаца покушало је да настави Тукидидову Иапорију, али му по објективности, 
дубини разумевања и по елегантном, згуснутом стилу, нико није раван. Колико су стари Грци 
ценили Тукидида показује и околност што ника више није покушао да пише повест Пело- 
понеског рата – његов су сматрали потпуним и савршеним. Бољи од осталих наставака 
Историје Пелопонеског рити је тзв. „Оксириншка историја“, дело анонимног писца, нађено 
у Оксиринху, у Египту. Дело, на жалост, није цело сачувано. До нас је дошла читава Хез нски 
историји сенофонта из Атине, који директно наставља Тукидидову повест. Ксенофонт 
описује последњу фазу Пелопонеског рата, који се завршио поразом Атине, УМ. г., а потом 
догађаје у Хелади до битке код Мантинеје 362. г. 





НАПОМЕНА 


Душанка Обрадовић је завршила свој превод Тукидидовог Пело- 
понеског раша у позно пролеће 1987; ускоро затим неочекивано је 
преминула. Оставила је иза себе, осим завршеног превода, и рукопи- 
сне белешке, писане обичном оловком, као прву скицу, 
и Пелопонеском рату. Средила сам те белешке и оне су 
преводу под насловом О Тукидиду и Пелопонеском рату. Претпо- 
стављам да би овај предговор био и опширнији и потпунији да је 
Душанка Обрадовић доживела да га коначно оформи, јер се из 
сачуваних белешки види да га је замислила као широк приказ 
прилика, друштва и писца, користећи обимну модерну литературу и 
о Пелопонеском рату и о Тукидиду. 

Белешке о Тукидиду писане су очигледно у последњим тренуци- 
ма живота Душанке Обрадовић — на неким местима реченица се 
прекида, недостаје јој последња реч. Прекуцавајући текст, додала сам 
је, јер је очигледно да је ту била замишљена. Никакве друге промене 
нису унете у овај рукопис: све је остало онако, како је Душанка 
Обрадовић написала. Изостављена су једино очигледна понављања. 

Др Милена Милин се прихватила после смрти преводиоца да 
напише објашњења и коментар уз превод Пелопонеског раша. Тај 
посао јој је наметао у извесној мери и упоређивање превода и 
оригинала. Скренула је пажњу и на спорна места у Тукидида, која се 
различито интерпретирају при превођењу на модерне језике, некад 
и мењају у оригиналу. Ретке су измене у преводу – оне су унете тамо, 
где је то било очигледно да је у питању омашка. Превод се даје онако 
како га је оставила Душанка Обрадовић. 


о Тукидиду 
прикључене 


Др Мирослава Мирковић 


———————————————мм—мм—ЇЇЇ——_“_“Ж шш 


ИНДЕКС 
ЛИЧНИХ И ГЕОГРАФСКИХ ИМЕНА 


Абдера град у Тракији: Н 97. 

Абдерани становници града Абде- 
ре: Ц 29. 

Абид град на Хелеспоншу: УШ 61, 
62, 79, 102-104, 106-110. 

Агамемнон вођа Ахајаца у Тројан- 
ском рату: 19. 

Агатарх Сиракужанин: УП 25, 69. 

Агатархид Коринћанин: П 83. 

Агесандер Лакедемоњанин: | 139. 

Агесипида Лакедемоњанин: У 56. 

Агид лакедемонски краљ: Ш 89 ТУ 
1-6, 19, 24, 54, 57-60, 64-66, 71-73, 
83 УП 19 УШ 3, 5, 7-9, 11, 12, 70, 
ТД: 

Агора трг у Апшни: МГ 54. 

Агреида област Агрејаца: Ш 111. 

Агрејци ейіолско илеме: Ш 106, 114 
У ТОЈ. 

Агријанци пеонско племе: П 96. 

Адимант Коринћанин: | 60. 

Адмет краљ Молошана: 1 136, 137. 

Азија: П 67, 97 ТУ 75 У 1 УШ 58. 

Азина шврђава у Лаконији: ЇМ 13 М1 
93. 

Ајантид пшранин Ламисака: М159. 

Акант Лакедемоњанин: УМ 19, ЗА. 

Акант град на Халкидику: ТУ 84, 85, 
88, 114, 120 У 18. 

Аканћани становници Аканта: ТУ 
124 У 18. 

Акарнан син Алкмеонов: П 102. 


А 


Акарнанија обласи у средњој 
Грчкој: 1111117, 30, 33, 80, 83, 
102, 103 Ш 7, 102, 106 ТУ 2 УП 31. 

Акарнанци становници Акарнани- 
је: 15 19, 33, 68, 80, 81. 83, 102 Ш 
7, 94 102, 105, 107, 108, 110-114 ГУ 
49, 77, 89 УП 57, 66. 

Акра град на Сицилији: М15. 

Акрагант град на Сицилији: У 5 УІ 
4УЦ 46, 50. 

Акрагант река: У14. 

Акраганћани становници Акра?ан- 
іча: МПІ 32, 33, 58. 

Акрајска стена: У11 77. 

Акропољ ашинско утврђење: 1 126 
П 13, 15, 24 Ш 72 У 18, 23, 47. 

Акротој град на Атосу: ТУ 109. 

Аксиј река у Македонији (Вардар): 
П 99. 

Акте полуострво на Халкидику: ТУ 
109. 

Акциј рії у Акарнанији: 1 30. 

Александар І македонски краљ: 1 
57, 137 П 29, 95, 99. 

Алексархон Коринћанин: УП 19. 

Алексип лакедемонски ефор: МІП 
58. 

Алексикле Апшњанин: УШ 92, 93, 
98. 

Ализија град у Акарнанији: УП 31. 

Алкамен Лакедемоњанин: МШ 5, 8, 
10. 

Алкеј Апшњанин: У 19, 25. 

Алкибијад Апишњанин: У 43, 45, 46, 
52, 55, 61, 76, 84 М18, 15, 19, 28, 29, 
48, 50, 51, 53,61,74, 88, 93 УШ 6, 
11, 12, 14, 17, 26, 45-54, 56, 63, 65, 
68,70,76,81-83, 85-90, 97, 108. 

Алкида Лакедемоњанин: Ш 16, 26, 
30-33, 69, 76, 79, 80, 92. 

Алкинада Лакедемоњанин: У 19, 24. 

Алкиној краљ Феачана: П 70. 

Алкистен Апшњанин: 1 91 ТУ 66 УП 
16. 

Алкифрон Аргивац: У 59. 

Алкмеон Амфијарајев син: П 102. 

Алкмеониди апшнски арисійокрай- 

ски род: М159. 

Алмопија област у Македонији: П 99. 

Алмопљани становници Алмоније: 

099. 
Алопа град у Опунтској Локриди: 
1 26. 

Амбракија област у средњој 
Грчкој: П 80. 

Амбракија град у Амбракији: Ш 
105, 112-114 [У 42. 

Амбракијски залив: І 29, 55 П 68 Ш 
107 ІУ 49. 

Амбракијци становници Амбраки- 
је: 126, 27 119, 68, 80, 81 Ш 102, 
105-108, 111-114 УП 25, 58. 

Амеа Платејанин: Ш 20. 

Амејниад Апшњанин: | 67. 

Аменије Лакедемоњанин: ІУ 32. 

Аменокле Коринћанин: 1 13. 

Амикле меси у Лаконији: У 18, 23. 
Аминта І македонски краљ: 11 95, 
100. 
Амиртај Еёийћанин: 1 110,112. 
Аморг Персијанац: МІП 5, 19, 28. 
Ампелида Лакедемоњанин: У 22. 
Амфиарај врач: П 68, 102 
Амфидор Мегаранин: ТУ 119. 
Амфија Епидауранин: ТУ 119. 
Амфилох оснивач Амфилохије: П 68. 
Амфилохија област у средњој 
Грчкој: 1 68 Ш 105, 110. 
Амфилохијски Арг град у Амфило- 
хији: П 68 Ш 102, 105-108, 112. 


Амфилохијски Аргивци становни- 
ци Амфилошког Арга: П 68 Ш 
107. 
Амфилошани становници Амфило- 
хије: П 107, 112-114. 
Амфипољ град у Тракији: 1 100 ГУ 
102-106, 108, 109, 132 У 3, 6-8, 11, 
12, 14, 21, 26, 35, 46, 83 УП 9. 
Амфипољани сановници Амфийо- 
ља: М 104 У 11. 
Амфиса град у Озолској Локриди: 
Ш 101. 
Анаићани становници каријске 
Анаје: Ш 19. 
Анаја град у Карији: 1 32 ГУ 75 УШ 
19. 
Анакеј храм Диоскура: УШ 93. 
Анаксарх Тебанац: МШ 100. 
Анаксилас ширанин Регија: У14. 
Анакторани становници Анакіно- 
рија: 124 19, 80, 81. 
Анакториј град у Акарнанији: 1 55 
П 80 Ш 1141У 49 У ЗО УП 31. 
Анап река у Акарнанији: П 82. 
Анап река на Сицилији: У166,96 У 142. 
Андокид Атшњанин: 151. 
Андар острво: 1 55 М196. 
Андрани становници Андра: ТУ 42, 
84, 88, 103 УП 57 УШ 69. 
Андрокле Аињанин: УШ 65. 
Андрократ илашејски херој: Ш 24. 
Андромен Лакедемоњанин: У 42. 
Андростен Аркађанин: У 49. 
Антандар град у Мизији: ТУ 52, 75 
УШ 109. 
Антандрани становници Аншан- 
дра: МІП 108. 
Антемунт град у Македонији: П 99, 
100 


Антена град у Кинурији: У 41. 

Антестериј месец у апшчком кален- 
дару: П 15. 

Антиген Атшњанин: П 23. 

Антикле Аињанин: 1 117. 

Антименида Лакедемоњанин: У 42. 

Антимнест Атињанин: Ш 105. 

Антиох орешћански краљ: П 80. 

Антип Лакедемоњанин: У 19, 24. 

ОУ А ——————————————————— 


Антиса град на Лезбу: Ш 18, 28 МШ 
23. 
Антистен Лакедемоњанин: УШ 39. 
Антифем Рођанин: МТ4. 
Антифонт Айињанин: УШ 68, 90. 
Антишани сановници Аніаисе: Ш 
18. 
Апидан река у Тесалији: Т 75. 
Аподоћани ешолско племе: 11 94, 
100. 
Аполодор Апшњанин: УП 20. 
Аполон: П 91, 102 Ш 94 1У 97 У 18, 
23, 47 УП 26 МШ 35. 
Архагет УІ З 
Делски 1 13, 29, 96 Ш 104. 
Малоента 11 3. 
Питијски И 15 ІУ 118 М53 
УІ 54. 
Аполонија град у Илирији: 1 26. 
Арабеј линкеспи«дски краљ: 1М 79, 
83, 124, 125. 
Арг град на Пелопонезу: 1 135, 137 
П 2, 67, 68, 99, 1У 42, 133, У 22, 27, 
28, 30, 31, 37, 41, 43, 45, 47, 53, 
57-59, 63, 65, 76, 79-84, 11 6 М161, 
95, 105 УЦ 18, 86. 
Аргивски савез: У 60. 
Аргивци становници Арга: 1 3, 102, 
132 19 ТУ 133 У 14, 22, 27-33, 36- 
38, 40-50, 52, 53, 55-67, 69-77, 81, 
83, 115, 116 17, 29,43,61,67-70, 
89,95, 100, 101, 105 УП 26, 44, 57 
У 25,27, 86,92. 
Аргил град у Македонији. ТУ 103 У 
18. 


Аргиљани січановници Аргила: ТУ 
103 У 6. 

Аргинузи острво у Малој Азији: 
УШ 34, 101. 

Арголида обласи на Пелойонезу: 1 
27 ІМ 56. 

Ариана област йірачког Херсоне- 
са: УШ 104. 

Аријантид Тебанац: ІУ 91. 

Аристагора Милећанин: ІУ 102. 


Аристарх Ашшњанин: МШ 90, 92, 98. 


Аристеј Коринћанин, Адиманшов 
син: 160-63, 65 Ц 67. 


Аристеј Коринћанин, Пелејев син: 1 
29. 

Аристеј Лакедемоњанин: ТУ 132. 

Аристид Ашшњанин, Архипов син: · 
М 50, 75. 

Аристид Апшњанин, Лисимахов 
син: 191 У 18. 

Аристогејтон Апшњанин: 1 20 У154, 
57,59. 

Аристокле Лакедемоњанин: У 16, 
2: 

Аристоклеид Апшњанин: П 70. 

Аристократ Апшњанин; У 19, 24. 

Аристократ Атињанин, Скелијин 
син: УШ 89, 92. 

Аристон Коринћанин: УП 39. 

Аристон Ларишанин: П 22. 

Аристоним Коринћанин: 1 3З 1У 
119. 

Аристоним Апшњанин: ТУ 122. 

Аристоној Гељанин: У14. 

Аристотел Апшњанин: Ш 105. 

Аристофонт Апшњанин: УШ 86. 

Арифрон Апшњанин: ТУ 66. 

Архип Айшњанин: 1У 50. 

Аркадија обласіп на Пелойонезу: 1 
2 У 29, 33, 58, 61, 64, 67 УП 58. 
Аркађани становници Аркадије: Ш 

34 У 31, 49, 57, 58, 60 УП 57 УШ 3. 
Аркесилај Лакедемоњанин: М 50, 76 
УШ 39. 


Арктурус звезда у сазвежђу Лава: П 
78. 


Арн град у Тесалији: 1 12. 

Арн град на Халкидику: ГУ 103. 

Арниса град у Македонији: ТУ 128. 

Арпина град у Елиди: У 50. 

Арта јапигијски краљ: МИ 33. 

Артабаз Перцијанац: 1 129, 132. 

Артаксеркс перцијски краљ: 1 104, 
137, ІУ 50УШ 5. 

Артаферн Перцијанац: ІМ 50. 

Артемида богиња: Ш 104 У144УП 
109. 

Артемизион лакадемонски месец: М 
19. 

Артемисиј рт на Еубеји: Ш 54. 

Арсак Перцијанац: МШ 108. 

Архедика Хипијина кћи: У159. 

Архелај македонски краљ: 1 100. 

Архестрат Апшњанин: 1 57, УШ 74. 

Архетим Коринћанин: 1 29. 

Архидам лакедемонски краљ: 179, 
85 П 10, 12, 13, 18, 20, 47, 71-74 Ш 
1,89 ГМ 1 У 54, 57, 83 УП 19. 

Архија Камарињанин: ТУ 25. 

Архија Коринћанин: М13. 

Архонид сикулски краљ: УП 1. 

Асина лаконска гиврђава: ГУ 54. 

Аспнар река на Сицилији: УП 83. 

Асоп река у Беотији: П 5. 

Асопиј Апшњанин, Формионов 
ошац: 164. 

Асопије Апшњанин, Формионов 
син: 17. 

Асополај Плаптејанин: Ш 52. 

Аспенд град у Памфилији: МПІ 87, 
99, 108. 

Астак град у Акарнанији: П 30, 33, 
102. 


Астимах Плашејанин: 11 52. 

Астиох Лакедемоњанин: УП 20, 23, 
ЗА, 26, 29, 31-33, 36, 38-42, 44, 50, 
51, 61, 63, 68, 79, 84, 85. 

Аталанта град у Македонији: П 100, 
Ш 89. 

Аталанта острво уз обалу Ойун- 
йске Локриде: П 31 У 18. 

Атена богиња: П 13, 15 ГУ 116 У 23. 

Халкиоикос 1 128,134. 

Атенагора Кизичанин: УШ 6. 


Беј град у Малој Азији: 1 107. 

Бела тврђава место у Египту: 1 104. 

Беотија: 12, 12, 107, 108, 113 П 18, 23 
ПІ 62, 67, 87,91,95 ГМ 76, 77, 91, 
92, 95, 97-99, 108 У 35, 37, 39 ҮП 
19 УШ 43, 98. 

Беоћани: 1 12, 108, 11112, 9, 12, 22 


Атенагора Сиракужанин: М135,41. 

Атенеј Лакедемоњанин: ГУ 122. 

Атика: 12, 71, 101, 109, 114, 138, 143 
10:13. 17. 18.20.2123 ЗБАЋ 
УВО ТО АШ За 1 25.226. 
34, 89 ТУ 6, 8 У 3, 20, 32 М191,92 
УП 18, 19,28,96. 

Атина: на много места у шексиљу. 

Атинтанци народ у Епиру: П 80. 

Атињани: на много места у тексту. 

Атички савез: У 36. 

Атос полуострво на Халкидику: ГУ 
109 У 3, 35, 82. 

Атрамитеј град у Мизији: У 1 УШ 
108. 


Аулон град на Халкидику: ТУ 103. 

Аутокле Апшњанин: ІУ 53, 119. 

Аутохарида Лакадемоњанин: У 12. 

Афитис град на полуострву Пале- 
ни у Македонији: 1 64. 

Афродита богиња: М146. 

Афродитија град у Лаконији: ТУ 56. 

Ахајци становници Ахаје: 1311111 
9, 66 Ш 92 ТУ 120 М12. 

Ахарна апшичка општина: П 19, 20, 
23: 

Ахаја област на северном Пелойо- 
незу: 1115 У 21 У 82 УП 34. 

Ахелој река у Акарнанији: П 102 Ш 
7, 106. 

Ахеронт река у Теспротији: 1 46. 

Ахерусијско језеро: І 46. 

Ахилеј грчки јунак: 1 3. 


Бероја град у Македонији: 161. 

Бизалтија предео у Тракији: П 99. 

Бизантиј град на Боспору Трачком: 
194, 128-131 П 97 УЦ1 80. 

Битинска Тракија област у Малој 
Азији: ІУ 75. 

Болба језеро у Македонији: 158 ТУ 
103. 

Ботијејци становници Ботијеје: І 
57, 58 П 79, 99, 101 1М 7. 

Брасида Лакедемоњанин: П 25, 85, 
86, 93 Ш 69, 76, 79 1У 11, 70-74, 
78, 79, 81-84, 88, 103-109, 111, 112, 
114, 116, 117, 120-125, 127-129, 
132, 135 У 2, 3, 6-8, 10, 11, 13, 16, 
18, 34, 67, 72, 73. 

Браура жена едонског краља: ТУ 
107. 

Брикинија град на Сицилији: У 4. 
Брилес брдо у Айшци: П 23. 
Бромер линкестидски краљ: ГУ 83. 
Бромиск град у Македонији: ТУ 103. 
Будора шврђава на Саламини: П 94 
Ш 51. 
Буколиј град у Аркадији: ТУ 134. 
Буфрада место у Месенији: ТУ 118. 


Велика лука Сиракузе: М150, 99, 101, 102 УП 2-4, 22, 36, 59. 


Галепс град на Халкидикију: ТУ 107 
У 6. 

Геа богиња: П 15. 

Гела град на Сицилији ЛУ 58 У 4 МІ 
4, 5,67 МІ 33, 50, 57, 79. 

Гела река на Сицилији: У14. 

Гелон пиранин Сиракузе: У14,5, 94. 

Гељани становници Геле: 14,5 УП 
1,58. 


Геранеја планински ланац у Мегари- 


ди: 1 105, 107 1М 70. 


Герастиј месец у лакедемонском ка- 


лендару: ІУ 119. 
Герест град на Еубеји: Ш 3. 
Гети скиѓіски народ: 11 96, 98. 
Гигон град на Халкидикију: 161. 
Гилип Лакедемоњанин: М193, 104 
МИ 1-7, 11,17,21, 22, 37,42,46,50, 


Даимах Плайіејанин: 11 20. 

Даит Лакедемоњанин: М 19, 24. 
Дамагет Лакедемоњанин: У 19, 24. 
Дамагон Лакедемоњанин: 1192. 
Дамотим Сикиоњанин: 1У 119. 


Г 


53, 57,64,68, 73, 78,80-82, 84, 85 
УШ13. 
Гимнопедије лакедемонски праз- 
ник: У 82. 
Гиртонци становници Гиртоне: П 
22. 
Глаука лука у Јонији: УШ 79. 
Глаукон Апшњанин: 1 51. 
Гоак Едонац: [У 107. 
Гонгил Ёреѓиријац: І 128. 
Гонгил Коринћанин: УП 2. 
Гортина град на Криту: П 85. 
Гортинија град у Македонији: П 100. 
Грајска земља подручје у Аїици: П 
23191. 
Грестонија обласи у Македонији: П 
99, 100. 


Д 


Дасилитска цайірайија у северној 
Малој Азији: 1 129. 

Даскон Сиракужанин: М15. 

Даскон место близу Сиракузе: 166. 


ПІ 2, 13 20, 54, 61, 62, 64-66 ТУ 70, 
72, 76, 89-93, 96, 97, 118 У 3, 17, 
26, 31, 32, 35-40, 42, 44, 46, 52,58- Бориада Етољанин: Ш 100. 

60, 64 УТ61 УІ 19, 43, 45, 57, 58 Ботијеја област у Македонији: 165 
МИ13,5, 60, 98. Ц 99-101. 


Болиск град на Хију: МІП 24. 
Бомијци еполско племе: Ш 96. 


Дардан град у Троади: УШ 104. 

Дарије І персијски краљ: 1 14, 16 ТУ 
102 У159. 

Дарије П персијски краљ: МИ 5, 37, 
58. 


Даулиј стари назив за Фокиду: П 29. 

Дафнунт месшо у Јонији: МИ 23, 31. 

Деинада Лакедемоњанин: МІШ 22. 

Деиниј Апшњанин: Ш 3. 

Декелеја место у Аппаци: М191,93 
УЦ 18-20, 27,28 УШ 3,5,70,71,98. 

Декелејски рат: УП 27, УШ 69. 
Дел острво у Кикладима: 18,96 18 
Ш 29, 104 У 1, 32 УШ 77, 80, 86, 
108. 
Делиј град у Беотији: ТУ 76, 89, 90, 
93, 96, 97, 101 У 14, 15. 
Делфи град у Фокиди: 1 24, 112, 118, 
121, 132, 134, 143 Ш 57, 92, 1011У 
134 У 16, 18. 
Делфиниј град на Хију: УШ 38, 40. 
Дељани становници Дела: У 1, 32. 
Демарат Апшњанин: У1105. 
‚Демарх Сиракужанин: УШ 85. 
Демеја Апшњанин: У 116. 
Демодок Апшњанин: ГУ 75. 
Демостен Апшњанин: П 91, 94-98, 
102, 105, 107-110, 112-1141У 2, 3, 
5, 8, 9, 11, 29, 30, 32, 36-38, 66, 67, 
76, 77, 89, 101 У 19, 24, 79, 80 УП 
16, 17, 20, 26, 27, 29, 31, 33, 35, 42, 
43, 47-49, 54, 57, 68, 71, 74, 77, 79- 
82, 84, 85. 
Демотел Месењанин: ТУ 25. 
Дерда Македонац: 1 57, 59. 
Деркилида Лакедемоњанин: МШ 61, 
62. 
Дерсејци трачко племе: П 101. 
Деукалион Промешејев син: 1 3. 
Дпагора Туријанин: МІП 35. 
Дидима једно од Еолских острва: 
Ш 88. 
Диемпир Тебанац: [ 2. 
Диј град у Македонији: ІУ 109. 
Дијакрит Лакедемоњанин: П 12. 
Дијани становници Дија: У 35. 
Дијасија Зевсова свешковина: | 126. 
Дији трачко племе: У 35. 


Еантејци становници Еана: 1 
101. 

Евен река у Епголији: П 83. 

Европа: 189 П 97. 

Егалеја брдо у Атици: П 19. 

Егејско море: 198 ТУ 109. 

Егеста град на Сицилији: М12,6, 26, 
44, 46, 62, 88, 98. 


ТУКИДИД 


Дијитреф Атињанин, Никосћра- 
шов оѓќац: Ш 75, ТУ 53, 119, 129 
У 29 МШ 64. 
Дима град у Ахаји: П 84. 
Диодот Апшњанин: Ш 41, 49. 
Диомедонт Айіињанин: МШ 19, 20, 
23, 24, 54, 55, 73. 
Диомил Андранин: У196, 97. 
Дион град у Македонији: ТУ 78. 
Дионис божанство: Ш 81, УШ 93, 
94. 
Лемњански: П 15. 
Дионисије Дионисове светковине: 
Иза“ 20:23. 
Диоскури божанства: П 75 ГУ 110. 
Диотим Апшњанин: 145 УШ 15. 
Дифил Апшњанин: УП 34. 
Добер град у Пеонији: П 98-100. 
Долопи племе у Тесалији: 198 У 51. 
Дор Фарсаланин: ІУ 78. 
Дорида област у средњој Грчкој: 1 
107 Ш 92, 102. 
Доријеј Рођанин: Ш 8, 35, 84. 
Доркиј Лакедемоњанин: 195. 
Дорци грчко племе: 1 12, 18, 107, 124 
19 Ш 92 [У 42, 64 У 9, 54 У16, 77, 
80, 82 УП 5, 57, 58 УП1 25. 
Драбеск град у Македонији: 1100 ІУ 
102. 
Дримуза острво у Хермијском зали- 
ву: УШ 31. 
Дриоскефал кланац на брду Кише- 
рону: Ш 24. 
Дроји гтрачко племе: П 101. 
Дуги зид који повезује Апшну с Пи- 
рејом: П 13, 17 У 26 УШ 71. 


Егештани становници Егеспте: М16, 
8,10, 11,13,22, 33, 37, 46-48, 62,77, 
98. 

Егина острво: 1 105, 139, 140 0 27, 
31 172 У 53 УП 20, 26, 57 УП 69, 
92. 

Егињани становници Егине: 1 14, 
41, 67, 105, 108 П 27 Ш 64 1У 57 У 
74 УП 57. 
Египат: 1 104, 105, 109, 110, 112 П 48 
М 53 УШ 35. 
Египћани: 1 104, 109, 110, 130. 
Егитиј место у Етолији: 1197. 
Едонци трачко племе: 1 100 П 99 ТУ 
102 У 6. 
Еетонија северни рт у Пиреју: УШ 
90-92. 
Еимнест Плашејанин: Ш 52. 
Ејон град у Тракији: 198, 1У 7, 50, 
102, 104, 106-108, У 6, 10. 
Екрит Лакедемоњанин: УП 19. 
Елафеболиј аііички месец: ТУ 119, 
М 19. 
Елеунт град на йірачком Херсоне- 
су: УШ 102, 103, 107. 
Елеусина опшина у Аїйїици: 1 114 
П 17,20, 211У 68. 
Елеусињани становници Елеусине: 
115. 
Елида обласи на Пелейонезу: П 25, 
66 Ш 29 У 34, 47, 49 У188 У Ц 31. 
Елиђани становници Елиде: 127, 30 
19 У 17, 31, 34, 37, 43-45, 47-50, 
61, 62, 78. 
Елимејци сицилијско племе: У12. 
Елимљани спановници Елилије: П 
99. 
Еломена лука на острву Леукади: 
1194. 
Елорински пут код ушћа реке Ело- 
ре на Сицилији: М166,70 М179. 
Ембатон место на подручју града 
Еритре у Јонији: Ш 29, 32. 
Емпедија Лакедемоњанин: М 19, ЗА. 
Ен град у Тракији: ТУ 28. 
Ендије Лакедемоњанин: У 45, МІП 6, 
12, 17. 
Енеакрун извор на апшнској плани- 
ни Химету: П 15. 
Енеађани становници Енеаде: П 82. 
Енеаходои (девет путева),стари 
назив за Амфипољ; 1 100 1У 102. 
Енеј град у Озолској Локриди: Ш 
95,98, 102. 

Енеја Коринћанин: ТУ 119. 

Енесил Лакадемоњанин: П 2. 

Ениалије бог рата: ІУ 67. 

Енипеј река у Тесалији: 1У 78. 

Еноја апшчка општина: П 18, 19 
УШ 98. 

Енуска острва између Хија и Ма- 
лоазијске обале: МІП 24. 

Еолид Тебанац: ІУ 91. 

Еолида обласи у северозападној 
Малој Азији: Ш 31. 

Еолида област у Етолији: Ш 102. 

Еолска острва код Сицилије: Ш 88, 
115: 

Еолци грчко племе: ІУ 42 УП 57 УШ 
108. 

Еонци: ГУ 102. 

Еордаја област у Македонији: П 99. 

Еордајци становници Еордаје: П 99. 

Епидамно град у Илирији: 124, 26- 
29, 34, 38, 39, 146 Ш 70. 

Епидамњани становници Епидам- 
на: 124-28. 

Епидаур град у Арголиди: П 56, ТУ 
45 У 53-56, 75, 77, 79, 80, МГ 31 
УШ10,92,94. 

Епидаур Лемнијски: ТУ 56 УМ1105 УП 
18,26. 

Епидаурани становници Епидаура: 
127, 105, 114 ТУ 119 У 53-56, 58, 
75, 77, 80 УШ 3. 

Епидаурски рат: У 26. 

Епизефирска Локрида област у 
јужној Италији: УП 1. 

Епикидида Лакедемоњанин: У 12. 

Епикло Апшњанин: 145 1 23. 

Епикло Лакедемоњанин: М1 107. 

Епикур Апшњанин: Ш 18. 

Епиполе брегови код Сиракузе: М1 
75,96,97, 101-103УП1,2,4,5,42-45, 
47. 

Епитада Лакедемоњанин: ТУ 8, 31, 
33, 38. 

Ерасинда Коринћанин: УП 7. 

Ерасистрат Апшњанин: У 4. 

Ератоклид Коринћанин: 124. 

Ерес град на Лезбу: Ш 18, 35 УШ 23, 
100, 101, 103. 

Еретра град на Еубеји: УШ 60, 95. 

Еретријани становници Еретре: 1 
15, 128 1М 123 УП 57 УШ 60. 

Ерехтеј лшйіски ашински краљ; П 
15. 

Ерикс град на Сицилији: М2, 46. 

Ериксалид Лакедемоњанин: ІУ 119. 

Еринеј лука у Ахаји: 1 107 УП 34, 79, 
81 


Еритра град у Јонији: Ш 29, 33 УШ 
16, 24, 28, 32, 33. 
Еритра град у Беотији: Ш 24. 
Еритрејци становници Ерийіре у 
Јонији: УШ 5, 6, 14, 33. 
Есекест Сиракужанин: М173. 
Есиме град у Македонији: ТУ 107. 
Есимид Коркиранин: І 47. 
Есон Аргивац: У 40. 
Етеја град у Лаконији: 1 101. 
Етејци становници Еѓпеје: Ш 92. 
Етеоник Лакедемоњанин: УШ 23. 
Етиопија: [ 48. 
Етна: Ш 116. 
Етолија обласи: у северозападној 
Грчкој: Ш 96, 102, 105, 114 [У 30. 
Етољани становници Етолије: 1 5 
Ш 94-98, 100, 102 УД 57. 
Еуарх Акарнанац: П 30, 33. 
Еуарх оснивач Кашане: МІЗ. 
Еубеја осшрво уз обалу Ашике и 
Беотије: 123, 114, 115 П 2, 14, 26, 
31, 55, Ш 3, 17, 87, 89, 92, 93 ІУ 92, 
109 М13, 4, 76, 84 У 1 28,57 УШ 1, 
5, 60, 74, 86,91,92,95,96, 106, 107. 
Еубејски рат: 1 87. 
Еубејци становници Еубеје: 198 
УШ 5, 91. 
Еубул Хијанин: МІП 23. 
Еуетион Апшњанин: УП 9. 
Еуклид Занкланин: М15. 
Еуклид Атшњанин: ТУ 104. 
Еукло Сиракужанин: М1103. 
Еукрат Апшњанин: Ш 41. 
Еуксинско море (Црно море): 1196, 
97. 
Еуктемон Апшњанин: УШ 30. 
Еула Лакедемоњанин: МП 22. 


Еумах Коринћанин: П 33. 

Еумолп краљ Елеусине: П 15. 

Еумолпиди аристокрашски род у 
Елеусини: УШ 53. 

Еупалида Епидауранин: ТУ 119. 

Еупалиј град у Озолској Локриди: 
ШІ 96, 102. 

Еурибат Коркиранин: І 47. 

Еуријел тврђава код Сиракузе: М1 
97 У 2,43. 

Еурилох Лакедемоњанин: Ш 100- 
102, 105-109. 

Еуримах Тебанац: П 2. 

Еуримедонт река у Памфилији: 1 
100 


Еуримедонт Апшњанин: Ш 80, 81, 
85, 91, 115 ГМ 2, 3, 8, 46, 65 УТ1 УП 
16, 31, 33, 35, 42, 43, 49, 52. 

Еурип теснац између Еубеје и Бео- 
шије: УП 29, 30. 

Еурипид Атшњанин: П 70, 79. 

Еуританци ешолско племе: Ш 94, 
100. 

Еуритим Коринћанин: 129. 

Еуромпида Плашејанин: П 20. 

Еуроп град у Македонији: П 100. 

Еусперићани становници Еуспери- 
те: УП 50. 

Еустроф Аргивац: У 40. 

Еутидем Апшњанин: У 19, 24 УП 16, 
68. 

Еутикле Коринћанин: 146 Ш 114. 

Еутим Крићанин: М14. 

Еуфамида Коринћанин :П 33 ТУ 119 
М 55. 

Еуфем Атињанин: У175, 81, 88. 

Еуфил Ашшњанин: Ш 86. 

Ефес град у Јонији: 1137 Ш 32, 33 ТУ 
50 МИ 19, 23, 109. 

Ефеске игре: Ш 104. 

Ефешани становници Ефеса: УШ 
23. 

Ефира град у Епиру: 146. 

Ехекратида краљ у Тесалији: 1 111. 

Ехетимад Лакедемоњанин: ТУ 119. 

Ехинадска острва у Јонском мору: 
1 102. 

З 


Закинт острво у Јонском мору: 17, Меликиос: І 126. 
60, 80 ТУ 8, 13 УП 31. Немејски :Ш 96. 

Закинћани становници Закинша: П Олимпијски: П 15 Ш 14У 31, 50. 
9 1194, 95 УЦ 57. Ослободилац П 71. 

Занкла старије име града Месене Зеуксида Лакадемоњанин: У 19, 24. 
на Сицилији: М14, 5. Зеуксидам Лакадемоњанин: П 19, 

Зевс: 1 126 Ш 70 У 16, 47 УШ 19. 47,71 1. 

Итомски: | 103. Зопир Персијанац: 1 109. 


И 


Иберија стари назив за Пиринејско _ Исократ Коринћанин: П 83. 
полуострво; М12. Исолох Апшњанин: Ш 115. 
Иберци становници И берије: М12, Истам превлака између средње 


90. Грчке и Пелопонеза: 11 9, 10, 13 
Ида планина у Мизији: МШ 108. ПІ 15, 18, 89 ТУ 42 У 18, 75 УМ161 
Идак место на Хелеспонту: МП УШ17,8, 11. 


104. Истамске игре (Истмије): МІП 9, 10. 
Идомена град у Македонији: П 100 Истер доњи ток Дунава: П 96, 97. 


Ш 112, 113. Истмионик Апшињанин: У 19, 24. 
Икар острво у Егејском мору: 1129 Истон брдо на Коркири: Ш 85. 

УШ 99. Исхагора Лакедемоњанин: ІМ 132, У 
Или) (Троја): 1 12 М12. 19, 21, 24. 
Илири сановници Илирије: 12617 Италија: 1 12, 36, 44 17 М186 1У 24У 

124, 125. З 4,5 У12, 34, 42, 44, 90, 91, 103, 104 


УП 14, 25,33. 
Италци грчки становници Италије: 
У144,90 УП 57. 


Имбар острво у Егејском мору: 
УШ 102, 103. 

Имбрани становници Имбра: Ш 5 
ІУ 28 М 8 УП 57. Итаман град у Месенији: Ш 34. 
Инар Либијац: 1 104, 110. Итис син ми ског краља Тереја: П 

Инеса тврђава на Сицилији: 11 103. 29. 

Инешани становници Инесе: М194. _ Итихисрт у Елиди: П 25. 
Ипоњани суседи Локриђана: У 5. Итома град у Месенији: 1 101-103 Ш 
Исарх Коринћанин: 1 29. 54. 


Јалис град на острву Роду: МІП 44. УП 57 УШ 6, 12, 20, 26, 39, 56, 86, 
Јапигија рпе М130,44 У Ш 33, 57. 96, 108. 

Јасос град у Јонији: УШ 28, 29, 36. Јонски залив: 124 197 У130, 44, 104 
Јасошки залив: УШ 26. а, Уш 

Јолај Македонац: І 62. РбЕ 


ус Јонско море: У134 УП 33. 
Јолкије Айїињанин: У 19, 24. Јонци грчко племе: 16. 124 Ш 92 
Јон Хијанин: МШ 38. ОВИ а 


з = й 104 У 9 УГ80 УП 5, 57. 
Јонија западна обала Мале Азије: 1 оњани становници Јоније: 195 У1 
2, 12, 89, 137 ПЭ Ш 31-33, 36,76 4,76,77,82 УШ 25. 


1 

К 


Кадмеја йіврђава у Теби: 1 12. Касмена град на Сицилији: М15. 
Какипареја река на Сицилији: УШ 80. Катана град на Сицилији: М 4 М13, 
Калет река у Битинији: ТУ 75. 20,50, 51, 62-65, 71,74, 75, 88,94,97 
Калнад Ашињанин: 1 61. УЦ 14, 42, 60. 
Калигејт Мегаранин: УШ 6, 8, 39. Катањани становници Каѓіпане: Ш 
Калидон град у Етолији: Ш 102. 116 УІЗ, 50, 51,64,98 УП 57. 
Калија Апшњанин: 161-63. Каулонија град у јужној Ийіалији: 
Калија Хийерохидов: М158. МА 25 
Калија Хипоников отац: Щ 91. 
Калија Коринћанин: 1 29. 42, 57, 88, 108. 
Калијци становници града Калија Кејани становници острва Кеоса: 
у Ешолији: Ш 96. УП 57. 
Каликрат Коринћанин: 1 29. Кекал Меғаранин; ТУ 119. 
Калимах Атињанин, Леархов Кекрифалеја острво уз обалу Арго- 
отац: П 67. лиде: 1 105. 


Калимах Фаномахов отац: П 70. Кекроп апински митски краљ: П 
Калирое извор у Атини: П 15. 15. 


Калхедон град у Битинији: ГУ 75. Кенеј рт на Еубеји: Ш 93. 
Камарина град на Сицилији: Ш 86 Кенторипа град на Сицилији: У194. 
ГУ 58 У 4 М15, 52, 75,79. Кенторипљани становници Кеншо- 
Камарињани становници Камари- рийе: МП 32. 
не: Ш 86 М15, 52,75,76, 78,87, 88 Кенхреја лука на Кориншској пре- 
УП 33,58. влаци: ТУ 42 УШ 10, 20, 23. 
Камбиз персијски краљ; 1 13, 14. Керамеик део града Атшне: М157, 


Каун град у Карији: 1 116 УШ139, 41, 


Кампра град на Роду: МШ 44. 58. 
Канастреја рт Палене халкидичког Кердилија место у Македонији: У 
полуострва: ТУ 110. 6, 8, 10. 


Капатон Локриђанин: Ш 103. 
Кардамил град на острву Хију: УШ Апшни; УШ 53. 
ЈА. Керкин планина у Македонији: П 98. 
Карија област у Малој Азији: 1116 Кестрин област у Епиру: 1 46. 
19, 69 Ш 19 УШ 5. Кефаленија острво у Јонском 
Карија место у Лаконији: У 55. мору: 127 1 7, 30, 33, 80, У 35 УП 
Каришћани становници града Ка- 31. 
рисіна на Еубеји: 198 ТУ 42, 43 Кефалењани становници Кефале- 
УП 57. није: Ш 94, 95 УП 57. 
Каркин Апшњанин: П 23. Кидонија град на Кршпу: П 85. 
Карнеј спартански месец: У 54. Кизичани становници Кизика: МІП 
Карнејске свечаности спаршанске 6, 39. 

народне свешковине; У 75, 16. Кидоњани становници Кидоније: П 
Картагина; У12, 15, 34, 88. 85. 
Картагињани: І 13. Кизик град на северној обали Фри- 
Картерија лука код Смирне; УШ гије: МІП 107. 

101. Кикин река у Италији: 11 103. 
Карци становници Карије: 14, 8 П Киклади скуй острва у Егејском 

19 УІН 85. мору: 14. 


Керик свеишненичка породица у 

Киклопи једнооки дивови у грчком 
миту: М12. 
Килена лука у Елиди: 1 30 П 84, 86 
Ш 69, 76 М188. 
Киликијци становници Киликије: 1 
112. 
Килон Апшњанин: 1 126. 
Кима Еолидска: Ш 31 УШ 22, 31, 
100, 101. 
Кима кампанска: М14. 
Кимон Апшњаниш: 1 45, 98, 100, 112. 
Кинета Акарњанин: П 102. 
Киносема рі: УШ 104-106. 
Кинурија област између Арголиде 
и Лаконије: У 14, 41. 
Кипар: 194, 104, 112, 128. 
Кипрани: 1112. 
Кипсел тврђава у Аркадији: У 33. 
Кир град у Македонији: П 100. 
Кир Старији, персијски краљ: 1 13, 
16. 
Кир Млађи, персиски краљ: 11 65. 
Кирена град у Либији: 1 110. 
Кирењани становници Кирене: МИ 
50. 
Китера острво на југу Лаконије: ГУ 
53-56, 57, 118 У 14, 18 УП 26. 
Китерани становници Кийіере: ІУ 
54, 57 ҮП 57. 

Китерон брдо на граници Апшке и 
Беотије: 1 75 11 24. 

Китиј град на Кипру: 1 112. 

Китиниј град у грчкој области До- 
риди: 1 107 Ш 95, 102. 


Клазомена град у Јонији: УШ 14, 16, 


22523,31. 


Клазомењани становници Клазоме- 


не: МПІ 14, 31. 
Клар град у Јонији: Ш 33. 
Клеајнет Апшњанин: Ш 361У 21. 
Клеандрида Лакедемоњанин: М193 
ми2 


Клеарида Лакедемоњанин: 1М 132 У 


6, 8, 10, 11, 21, 34. 
Клеарх Лакедемоњанин: МИ 8, 39, 
80 


Клеипид Атшињанин: Ш 3. 

Клеоброт Лакедемоњанин, Паусани“ 
јин отац: 194. 
Клеобул Лакедемоњанин: У 36-38. 
Клеомброт Никомедов ошаац: 1107 П 
71 
Клеомед А йињанин: У 84. 
Клеомен Лакедемоњанин, спаршан- 
ски краљ: 1 126 Ш 26 
Клеон Асшњанин: Ш 36, 41, 47, 50 
ГУ 21, 22, 27, 28-30, 36-38, 39, 122 
М 2. 396:1..10. 16: 
Клеона град на полуострву Акти“ 
на: ТУ 109 У195. 
Клеоним Лакедемоњанин: ТУ 132. 
Клеоњани сшановници Клеона: У 
67, 72, 74. 
Клеопомп Апшњанин: П 26, 58. 
Клинија Апшњанин Алкибијадов 
отац: У 43, 52 МІ8, 15. 
Клинија Атињанин Клеопомнов 
отац: П 26, 58. 
Кнем Лакедемоњанин: П 66, 80, 81, 
82, 83, 84, 85, 86, 93. 
Книд Лакедемоњанин: М 51. 
Книд град у Карији: УШ 35, 41-43, 
52, 109. 
Колон брежуљак у Атини: 1 131 
УШ 67. 
Колофоњани сановници Колофо- 
на у Јонији: Ш 34. 
Конон Апшњанин: УП 31. 
Копаићани сиеановници града Коце 
у Беотији: ІУ 93. 
Копајско језеро у Беотији: ТУ 93. 
Кореб Плашејанин: Ш 20. 
Корик ріс у Јонији: МІН 14, 33, 34. 
Коринт: 1 13, 25 П 80, 81, 83, 93, 94 Ш 
15, 70, 85, 100 ГУ 42, 44, 70, 74 У 
30, 50, 53, 64, 75 М13, 73, 88, 104 
У117, 17,19 УШ 3,7,8, 10. 
Коринтски залив: П 69, 92,93 УШ 7. 
Коринћани становници Кориншта: 1 
13, 24, 25-34, 36, 40, 41, 44, 55-58, 
60-67, 72, 103, 105, 114, 19 П 30, 
33, 67, 80, 83 Ш 70, 114 ГУ 42-44, 
49, 119 М 17, 25, 27, 30-32, 35-38, 
48, 52, 55, 59, 60, 83 У17, 88,93, 

104 У 1 2, 7, 19,25, 34, 36,39, 56-58, 
63, 85 УШ 3, 7,9, 11, 32, 69, 98. 

Корифасиј други назив за месенски 
град Пил: ТУ 3, 118 У 18. 

Коркира стари назив за Крф: 1 24, 
26, 31(, 36, 45, 53, 55, 57, 68, 118, 
136, 146071169, 70, 71, 76, 80, 
84, 85 ТУ 2, 3, 5, 8, 46, У130, 34, 42- 
44 У 11 26, 31, 33. 

Коркирани становници Коркире: 1 
13, 24, 25-32, 36, 40, 43, 44, 47-51, 
53-55, 136 119, 25 Ш 70, 71, 77-81, 
85 ТУ 2, 46-48 УП 44, 57. 

Коронеја град у Беотији: 1 113 Ш 
62 ТУ 92. 

Коронејани апановници Коронеје: 
ГУ 93. 

Коронт град у Акарнанији: П 102. 

Кос острво уз југозанадну малоа- 
зијску обалу: УШ 41, 44, 55, 108. 

Котирта место у Лаконији: ТУ 56. 

Коф лука на македонском полуо- 
апрву Палени: М 2. 

Краљ (персијски): 1 128, 132, 133, 
137, 138 ГУ 50 УШ 43, 45, 46-48, 
52, 53, 56, 58, 76, 87. 

Краљев канал на Атосу: ТУ 109. 

Краниј град на острву Кефаленији: 
№39, 26. 

Кранијани становници Краније: П 

30, 33. 
Кранонци становници града Кра- 
нона у Тесалији: П 22. 


Лабдалон тврђава код Сиракузе: 
У197,98 УП 3. 

Лада острво код Милета: УШ 17, 
24. 

Лаји град у Лаконији: УШ 91, 92. 

Лајалци січановници Лаје: П 96, 97. 

Лакедемон Апшњанин: 145. 

Лакедемоњани: на више места. 

Лакон Плашејанин: 1 52. 

Лаконија :1127 Ш 719 16, 53, 54, 56 
У 33-35 УІ 105 УП 19, 26 УША, 6,8, 
91. 


Кратеменес Халкиђанин: М14. 
Кратесикле Лакедемоњанин: ІУ 11. 
Крез лидијски краљ: 16. 
Крене место у Амфилохији на севе- 
ру Акарнаније: Ш 105, 106. 
Крисејски залив део Кориншског 
залива: 1 107 П 69, 83, 86, 92, 93 
ІУ 76. 
Крит: П 9, 85, 86, 92 Ш 69 У14, 25 УШ 
39 


Крићани: П 85 У143 “П 57. 

Крокилеј град у Етолији: Ш 96. 

Кромиј ѓйиврђава у Мегариди: ТУ 42 45. 

Кропиј атинска општина: П 14. 

Кротоњани становници Крошона: 
УП 35. 

Крузидска земља обласи: у Македо- 
нији: П 79. 

Ксантип Апшњанин: 1 111, 127, 139 
13; 

Ксенар Лакедемоњанин: У 36-38, 46. 

Ксенар Книдијев син: У 51. 

Ксеноклеида Лакедемоњанин: 1 46 
Ш 114. 

Ксенон Тебанац: УП 19. 

Ксенотим Атињанин: П 23. 

Ксенофан Лемахов отац: М18. 

Ксенофантида Лакедемоњанин: 
УШ 55. 

Ксенофонт Еурипидов син, Апиња- 
нин: 11 70, 79. 

Ксеркс йерсијски краљ: 1 14, 118, 
129, 137 Ш 561% 50. 


Л 


Лаконци: УШ 55. 

Ламах Айіињанин: [У 75 У 19, 24 УІ 
8,49, 50, 101, 103. 

Ламис Мегаранин: У14. 

Лампон Апшњанин: У 19, 24. 

Лампсак град на Хелеспонагу: 1 138 
У159 ҮШ 62. 

Лампсачани становници Ламӣсака: 
М159. 

Лаодикеја равница у Аркадији: ТУ 
134. 

Лаофонт Мегаранин: УШ 6. 

Лариса град у Еолиди: П 22 1М 78 
УШ 101. 


Ларишани становници Ларисе: П 22. 


Лауриј брдо на Атици: Н 55 М191. 

Лафил Лакедемоњанин: У 19, 24. 

Лахет Апшњанин: Ш 86, 90, 103, 115 
ІУ 118 У 19, 24, 43, 61 УІІ, 6,75. 
[ еарагА!ііуаліл: 151. 

Лебед град у Јонији: МІП 19. 

Лезб осшрво у Егејском мору: 1 19, 
116, 117 Ш 2-5, 13, 16, 26, 35, 50, 
51, 69 ІУ 31 УШТ, 8, 22-24, 32, 34, 
38, 100. 

Лезбљани становници Лезба: П 9, 
56 Ш 2, 6, 15, 16, 31, 50, 69 УШ 5, 
ЗЛО 

Лекита ѓіврђава у Македонији: ТУ 
113-116. 

Лект град у Еолиди: МІП 101. 

Лемн острво у Егејском мору: 1 115 
П 47 ТУ 109 УШ 102. 

Лемњани становници Лемна: Ш 5 
ІМ 28 М 8 УП 57. 

Леогора Апшњанин: 1 51. 

Леокорион храм у Атини: У157. 

Леократ Агпшњанин: 1 105. 

Леон Абпињанин: У 19, 24 УШ 23, 
24, 54, 55, 73. 

Леон Лакедемоњанин: Ш 92 У 44 
ҮШ 28, 61. 

Леон место код Сиракузе: М197. 

Леонида лакедемонски краљ: 1 132. 

Леонгијад Тебанац: П 2. 


Леонтина град на Сицилији: Ш 86 У 


4 М14, 8, 20, 33. 

Леонтињани становници Леон и- 
не: 1186 ІУ 25 У 4 М16,44, 46-48, 
50, 63,76, 77,79, 84, 86. 


Леотихида лекадемонски краљ: 1 89. 


Лепреј град у Елиди: У 31, 34, 49, 
50, 62. 

Лепрејани становници Лепреје: М 
31.190: 

Лера острво код Милета: МІП 26. 


Лесподиј Апшњанин:; М1105 УШ 86. 
Лестригонци митски народ у Оди- 


сеји: М12. 


489 


Леукада острво уз западну обалу 
Акарнаније: 1 30 1 30, 80, 84 Ш 7, 
80, 94, 95, 102 ТУ 42, 104 УП 2. 

Леукадија: Ш 94 УШ 13. 

Леукадска острва: Ш 81 ГУ 8. 

Леукађани становници Леукадије: 1 
26, 27 П 9, 81 1194 УП 58 УШ 106. 

Леукимна рій на Коркири: 1 30, 47, 
51179. 

Леуконија место на острву Хију: 
УШ 24. 

Леукорија храм у Атини: 1 20 У157? 

Леуктра град у Лауконији: У 54. 

Либија: 1110 0 48 ІУ 53 М12 УП 50, 
58. 

Либијци: 1 104, 110 УП 50. 

Лигури народ у северној Ишалији: 

М12. 


Ликај планина у Аркадији: У 16, 54. 
Ликија област у Малој Азији: П 69. 
Лико Апшњанин: МИ 74. 
Ликомед Апшњанин, Архестрашов 
отац; 1 57. 
Ликомед Клеомедов отац; У 84. 
Ликофрон Лакедемоњанин: П 85. 
Ликофрон Коринћанин: ТУ 43, 44. 
Лимн део Атпшне: П 15. 
Лимнеја место у Акарнанији: 11 80 
Ш 106. 
Линд град на острву Роду: УШ 44. 
Линдији град на Сицилији: МТ4. 
Линк град у Македонији: ТУ 83, 124, 
129, 132. 
Линкести племе у Македонији: П 99 
ІУ 124. 
Липара острво код Сицилије: 11 88. 
Липарани становници Лийаре: Ш 
88. 
Лисикло Атињанин: 191. 
Лисикле војвода: Ш 19. 
Лисимаид Тебанац: ІУ 91. 
Лисимах Атињанин: 191. 
Лисимах Суракужанин: МГ73. 
Лисимлеја мочвара код Сиракузе: 
МН 53. 
Лисистрат Олинћанин: ТУ 110. 
Лиха Лакедемоњанин: М 22, 50, 76 
МШ 39, 43, 52, 97 

Локрида епизефирска, покрајина у 
јужној Ипалији: 1199, 103. 

Локрида опуншска, покрајина у 
средњој Грчкој насупрош Еубе- 
161126792 

Локрида озолска, покрајина у сред- 





њој Грчкој на Коринііском зали- 


ву: Ш91, 95, 96, 98, 101. 
Локрида град у јужној Италији: 11 
115 МЦ 4, 35 УШ 91. 


Магнезија азијска град у Карији: 1 
138 УШ 50. 
Магнезијци становници покрајне у 
Тесалији: П 101. 
Макарије Лакедемоњанин: Ш 100, 
109. 
Македонија: 1 58-61 П 97-101 ГУ 128 
р: 
Македонци: 163 П 80, 98-100 ТУ 124- 
126, 128 У 83. 
Мала Азија: І 6. 
Малеја југоисточни риг Пелопоне- 
за: [У 53, 54 УП 39. 
Малеја јужни рі Лезба: Ш 4, 6. 
Малијци становници покрајине Ма- 
лиде: 1192 У 51. 
Малијски залив: Ш 97, ТУ 100 УП1 3. 
Малоент место на Мипшлени на 
Лезбу: ПІ 3. 
Мантинејски рат: У 26. 
Мантинеја град у Аркадији: М 47, 
55, 62, 64, 77 У116,88. 
Мантинејци становници Мантине“- 
је: Ш 107-109, 111, 1131У 134 У 
29, 33, 37, 43-45, 47-50, 58, 61, 62, 
65, 65, 67, 69, 71, 72-75, 78,81 МГ29, 
43,61,67, 68, 89, 105 У1 57. 
Маратон равница у Айшци: 1 18, 73 
134 М159. 
Мареја град у Егшипу: 1 104. 
Маратуса острво Клазомене у Ма- 
лој Азији: УШ 31. 
Масилија насеобина Фокејана на ме- 
сту данашњег Марсеја: 1 13. 
Махаон, Коринћанин: 11 83. 


ТУКИДИД 


Локриђани епизефирски: Ш 86, 99, 
115 Г 1, 24, 25 У 5 УГ44 УП 1, 4, 
25,35 УШ 91. 


Локриђани опуншски: 1 108, 113 19, 


26, 32 Н 89 [У 96 У 64 УШ 3, 43. 
Локриђани озолски: 1 5, 103 Ш 95, 
97, 101-103 У 32. 
Лорима град у Карији: УШ 43. 


М 


Меандар река у Малој Азији, Меан- 
дарска равница између Карије и 
Лидије: Ш 19 УШ 58 

Мегабаз Персијанац: 1 109. 

Мегабат Персијанац: І 124. 

Мегакле Сикиоњанин:1У 119. 

Мегара град на Пелопонезу: 1 103, 
105, 107, 114, 126 1 31, 93, 94 Ш 
511У 66, 69, 70-73, 76 МГ4 УП194. 

Мегара Хиблејска град ни Сицили- 
ји: 14, 49, 62, 63, 75, 94, 97 УП 25. 

Мегарани становници Мегаре: па 
тпоро теѕіа 

Мегарида подручје града Мегаре на 
Пелопонезу: 11 31. 

Медеон град у Акарнанији: 111 106. 

Меди трачко племе: 1 98. 

Медмејци становници града Медме 
у јужној Италији: У 5. 

Међани становници азијске покрај- 
не Медије, грчки назив за Перси- 
јанце: 1 104. 

Мекиберна град на Халкидику: У 
39. 

Мекиберњани становници града 
Мекиберне: М 18. 

Мел острво у Егејском мору: П 9 Ш 
91,94 УП139, 41. 

Меланоп Атињанин: Ш 86. 

Мелант Лакедемоњанин: МІП 5. 

Меланхрид Лакедемоњанин: МІП 6. 

Мелеа Лакедемоњанин: Ш 5. 

Мелесандар Апшњанин: 11 69. 
Мелесија Атшњанин: УШ 86. 
Мелесип Лакедемоњанин: 1 139 Џ 12. 


ПЕЛОПОНЕСКИ РАТ, ИНДЕКС 

Мелитеја град у фишјској Ахаји: ТУ 
78. 

Мељани становници острва Мела: 
Ш91 У 84, 86, 88, 90, 92, 94, 96, 98, 
100, 102, 104, 108, 110, 112-116. 

Мемфис град у Егшипу: 1 104, 109. 

Меналија обласі у Аркадији: У 64. 

Меналијци становници Меналије: 
М 67,77. 

Менандер Атињанин: УП 16, 43, 68. 

Менас Лакедемоњанин: У 19, 21, 24. 

Менда град на македонском полуо- 
стрву Палена: ІУ 121, 123, 124, 
129-131. 

Мендани сйіановници града Менде: 
ГУ 123, 129, 130. 

Мендешки рукавац Нила, код Мен- 
деса у дели Нила: 1 110. 

Менедеј Лакедемоњанин: Ш 100, 
109. 

Менекол Сиракужанин: М15. 

Менекрат Мегаранин: {У 119. 

Менип Апшњанин: МІП 13. 

Менон Фарсаланин: П 22. 

Месапи племе у јужној Ишалији: Ш 
101 УП 33. 

Месена град на Сицилији: ШП 88, 90 
ГУ 1, 24, 25 М 5 УП 4, 50, 74. 


Месенија покрајина на Пелопонезу: 


М 3. 
Месенски залив у Италији: ТУ 25 
Месењани сицилски: Ш 90 1М 19 5 
УІ48, 50,74, УП 1. 


Месењани пелепонески: 1 101, Ш 112 


ІУ 3,9. 
Месењани у Наупакиу: 1 103, П 9, 
25, 90, 1621175, 81, 94,95, 97, 


107, 108, 112, ГУ 9, 32, 36, 41, У 35, 


56.38.31:57. 
Метаген Лакедемоњанин: М 19, 24. 
Метопонт град у јужној Италији: 
ҰП 33. 
Метапонтијци становници града 
Мепапониа: УП 33, 57. 
Метимна град на Лезбу: Ш 2, 5, 18 
УШ 22, 23, 100, 101. 


Метимњани становници Метимне; 


Ш 5, 18 У185 УП 57. 

Метона град у Арголиди: ТУ 45, У 18. 
Метона град у Лаконији: П 25. 
Метона град у Македонији: 17. 
Метонци сіќлновници Мейіоне: ГУ 
129. 
Метрополис йіврђава у Акарнани- 
ји: Ш 107. 
Метхидрион град у Аркадији: У 58. 
Мигдонија крај у Македонији: 158 П 
99, 100. 
Мијонци становници града Мијона 
у Кориншском заливу: Ш 101. 
Мијунт град у Карији: 1 138 ІШ 19. 
Микала рш у Јонији насуйроѓі 
Саму: 189 У 79. 
Микалес град у Беотији: УП 29, 30. 
Микиад Коркиранин: 1 417. 
Микон острво у Егејском мору: Ш 
29. 
Мила град на Сицилији: 1190. 
Милет град у Јонији: 1 115 УШ 17, 
19, 25-30, 32, 33, 35, 36, 38, 39, 44, 
50, 57, 60-63, 75, 78-80, 83-85, 99, 
100, 108, 109. 
Милетиди атранка прогнаних из 
Сиракузе: М15. 
Милећани становници града Миле- 
га: 1 115 1М 42, 53, 102 УП 57, УШ 
17, 24-26, 36, 79, 84, 85. 
Милтијад Ашињанин: 198, 100. 
Миндар Лакедемоњанин: УШ 85, 99- 
104. 
Мимант планина у Јонији: МП 34. 
Миноја острво код Мегаре: Ш 51 
ІУ 67, 118. 
Минос крийіски краљ: 14, 8. 
Мионес рії и град у Јонији: Ш 32. 
Мирсина Калијина кћерка: М153. 
Миркин град у Тракији: ТУ 107. 
Миркињани становници Миркина: У 
6. 
Миронид Айшњанин: 1 105, 108 ІУ 95. 
Миртил Атињанин: М 19, 24. 
Мискон Сиракужанин: УП 85. 
Митилена град на Лезбу: Ш 2, 3, 6, 
8, 18, 25, 26, 29-31, 35, 39, 47, 49 
УШ 22, 23, 101. 

Мигилењани становници Митиле- _ Молобар Лакедемоњанин: ТУ 8. 
не: Ш 2-6, 14, 15, 18, 25, 27, 28,35 Молошани народ у Епиру: П 80. 
42, 44, 48, 50 ТУ 52, 75. Моргантина град на Сицилији: [У 
Моликриј град у Етолији: П 84 Ш 65. 
102. Мотиј град на Сицилији: У12. 
Моликријски Риј рт насупрош Мунихиј полуострво са луком код 
Ахејском Рију: П 86. Апшне: П 13 УП 92, 93. 


Н 
Накс острво у Егејском мору:198, Никија Айињанин: Ш 51, 911У 27, 
137. 28, 42, 53, 54, 119, 129, 130 У 16, 
Накс град на Сицилији: ТУ 25 М13, 19, 24, 43, 45, 46, 83 М18, 15, 16, 17- 
20,50,75,88 УП 14. 19,24, 25, 47, 62,67,69, 102-104УП 
Накшани сшановници осшрва Нак- 1,3,4,6, 8, 10, 16, 32, 38, 42, 43, 48- 
са: 198. 50, 60, 64, 68, 71, 72, 74, 75, 77, 79, 
Накшани становници сицилског 80,81-85. 


града Накса: ТУ 25 У198 УП 57. 
Наукленд Плаш:ејанин: П 2. П 58 ТУ 102. 
Наукрат Сикиоњанин: ГУ 119. Никија Крићанин: П 85. 
Наупакт град озолских Локриђјана Никијад Апшњанин: ТУ 118. 

у Кориншском заливу: 1 103 19, Николај Лакедемоњанин: И 67. 

69, 80, 81, 83, 84, 90, 91, 102, 103 Никомах Фокиђанин: ІУ 89. 

Ш 7, 69, 75, 78, 94, 96, 98, 100-102, Никомед Лакедемоњанин: 1 107. 

114 ТУ 13, 41, 49, 76, 77 УЦ 17, 19 Никонида Ларишанин: 1У 78. 

УН 31, 34, 36, 57. Никос Мегаранин: ЈУ 119. 
Наупактијски залив: П 92. Никострат Атшињанин: Ш 75 ІУ 53, 
Немеја место у Арголиди: Ш 96 У 119, 129, 130 У 61. 


Никија Апшњанин, Хагнонов отац: 


58, 59, 60. Нил река у Египту: 1 104, 112. 
Неаполис град у северној Африци: Нимфодор Абдеранин: П 29. 
ҰН 50. Нис лшшски краљ у Мегари: ІУ 118. 


Нерика град на Леукади: Ш 7. Нисеја лука у Мегариди: 1 103, 114, 
Нест река у Тракији: П 96. 115 1 31, 93, 94 Ш 51 ГМ 21, 66, 68- 
Никанор вођа Хаонаца: П 80. 70, 72, 73, 100, 108, 118 У 17. 
Никерат Айињанин: 10 51, 91 ГУ 27, Нотиј лука у Јонији: Ш 34. 


42, 53, 119, 129 У 16, 83 М18. 


О 


Одоманти Трачко Племе :П 101. Ојниаде град у Акарнанији: 1111 П 
Одриси народ у Тракији: П 29, 95, 102 Ш7, 94, 114 ТУ 77. 
97, 98. Ојниађани становници Ојниада: У 
Одриско краљевство: П 97. „51 У1 57. | 
Озолски Локриђани становници Ојнофита град у Беошији: 1 108 ТУ 
Локриде на Коринсшком зали- 95 


ву: 15, 103 Ш 95, 101. · Окит Коринћанин: 1У 119. 


Олимп йланина у Тесалији: ГУ 78. 


ПЕЛОПОНЕСКИ РАТ, ИНДЕКС 


Олимпија светшите у Елиди на Пе- 
лоцонезу: 1 121, 126, 143 Ш8У ; 
18, 47. 

Олимпијеј храм Олимпијског Зев- 
са: У164, 65, 70, 75 УП 4, 37, 42. 

Олимпијске игре: У 47, 49, 50 М116. 

Олинт град на полуострву Халки- 
дику: 158, 62-66 П 79 ТУ 110,123. 

Олинћани становници Олинта: У 
3, 18, 39. 

Олор Апшњанин, Тукидидов опгац: 
ГУ 104. 

Олофикс град у Тракији: ІМ 109. 

Олпе град у Акарнанији: Ш 105-108, 
110, 113. 

Олпејци сановници Олпа: 11 101. 

Онасим Сикиоњанин: ТУ 119. 

Онеторид Тебанац: П 2. 

Ономакле Апшњанин: У Ш 25, 30. 

Опикани становници покрајне Ойи- 
кије у средњој И талији: М12. 

Опунтски Локриђани становници 
Локриде Еубејске: 1108 И31Ш 

Орест Тесалац: 1 111. 


Паге град у Мегариди: 1 103, 107, 
111, 11517 21, 66, 74. 

Пагонда Тебанац: ІУ 91, 93, 96. 

Пајонија покрајина у Македонији: 
П 99. 

Пајонци становници Пајоније: П 
96,97. 

Палејани становници града Пале- 
ра: П 30. 

Палена полуострво у Македонији: 
156, 64 ГУ 116, 120, 121, 123, 124. 

Палењани сшановници Пале у Ке- 
фаленији:127. 

Палер град у Аркадији: П 30. 

Палис Аргивац: П 67. 

Памил Мегаранин: У14. 

Памфилија покрајина на југу Мале 
„Азије: 1 100. 

Панакт ушврђење у Апшци: У 3, 18, 
35, 39, 40, 42, 44, 46. 

Орестида подручје града Орестије: 
ГУ 134. 

Орестиј град у Аркадији: У 64. 

Орешћани племе у Македонији: П 
80. 

Орнеаћани становници града Орне- 
је у Арголиди: У 67, 72, 74 М17. 

Орнеја град у Арголиди: МІ7. 

Оробија град на Еубеји: ПІ 89. 

Ород краљ Паравејаца,епирског 
племена: П 80. 

Ороп град у Атици: П 23 Ш191 ТУ 96 
УП 28 УШ 60, 95. 

Оропија подручје града Оройа у 
Апис КМ 91,99. 

Оропљани становници Оройа: П 23 
УШ 60. 

Орхомен град у Аркадији: У 61-63. 

Орхомен град у Беойіији: 1 113 Ш 87 
М 76. 

Орхомењани аркадски: У 61, 77. 

Орхомењани беошски: [У 76, 93. 

Оска река у Тракији: П 96. 

Офиј град у Етолији: Ш 96. 

Офијани народ у Етолији: Ш 94, 

96,100. 


П 


Панатенеје Велике главна атинска 
свечаносці: М 47 М156. 
Панатенејски опход: 1 20. 
Пангеј брдо у Тракији: П 99. 
Пандион айіински краљ: П 29. 
Панејци ѓірачко племе: П 101. 
Панер Фарсаланин: ГУ 78. 
Панорм град и лука у Ахаји: П 86, 
92. 
Панорм град у Азији: УШ 24. 
Панорм град на Сицилији: М12. 
Папарет острво северно од Еубеје: 
Ш 89. 
Паравејци епирско племе: 1 80. 
„Парал“ апшнски државни брод: Ш 
38: 
Паралија апшчко приморје: 1 55, 56. 
Паралијани становници Паралије: 
ПІ 33, 77 УШ 73,74, 76 

Парасија покрајина у Аркадији: У 33. 


Парашани становници геесалског 
града Парасије: 1 22. 

Парашани становници аркадијске 
Парасије: М 33. 

Парнас планина у Фокиди: 1195. 


Парнет планина у Атици: 1123 ТУ 96. 
Пасителида Лакедемоњанин: ТУ 132 


М 3. 
Патамис Сиракужанин: УП 85. 


Патл острво у Егејском мору: Ш 33. 


Патре град у Ахаји: П 83, 84 У 52. 
Патрокле Лакедемоњанин: [У 57. 
Паусанија Македонац: 1 61. 
Паусанија Лакедемоњанин, Клеом- 
брошов: 1 94-96, 107, 114, 128- 
135,138 0 21,71,72 Ш 54, 58, 68. 
Паусанија Пленсшоанакиов, лаке- 
демонски краљ: У 16, 33. 
Пахета Апшњанин: П 18, 28, 33- 
36,49, 50. 
Педарит Лакедемоњанин: ҮШ 28, 
32, 33, 38, 39,40,55,61. 
Пела острво код Клазомене у Јон- 
ском мору: П 99, 100 УШ 31. 
Пелазги стари становници Грчке: 
13. 
Пеларгик део атинских бедема: П 
17. 
Пеленци становници града Пелене 
на Пелопонезу: 119 У 58-60 
УШ 3, 106. 
Пелик Коринћанин: 1 29. 
Пелопонез :1 2, 12, 13, 31, 65, 69, 73, 
82, 86, 90, 103, 107, 122, 126, 135, 
143.117. 17.232 2527, 30. 31%85: 
56, 66, 67, 69, 80, 86 Ш 3, 7, 16, 17, 
29, 31, 33, 64, 86, 91, 94, 102 1М 2, 
3, 8, 26, 52, 79, 80, 81, 118, 120 У 
22:25. 27028, 29,30,32, 36,52; 69, 
77, 79, 82, 108 У116, 22,61,77, 80, 
85,91, 103, 105 МП 11, 12, 15, 17, 19, 
20, 25, 26, 42, 50, 58,65 У Ш 26, 28, 
34, 39,41,71,80,91. 
Пелопонежани: на много места. 
Пелопонески рат: 1 13, 23, 24, 97. 
Пелопонески савез: 1 68, 71 П 80. 
Пелорис рш на Сицилији: ТУ 25. 


ТУКИДИД 
Пентакија река на Сицилији: М14. 
Пердика македонски краљ: 1 56-58 
П 29, 80, 95, 99, 100, 101 ГУ 78, 79, 
82, 83, 103, 107, 124, 125, 128, 132 
У 6, 83 УІ7УПЦЭ. 
Перебиј покрајина у Тесалији: ТУ 78. 
Перебијци становници Перебије: 
ГУ 78. 
Периерес Кумљанин: М14. 
Перикле Апшњанин: 1 111, 114, 116, 
117,127, 139, 1451112. 13:21, 22, 
31, 34, 55-59, 65 УГ31. 
Периклеид Лакедемоњанин: ТУ 119. 
Персија: 116 П 48. 
Персијанци: 1 14, 18, 69, 74, 77, 86, 
89, 92-95, 98, 100, 102, 104, 109, 
110, 128, 130, 132, 135, 137, 144 П 
36, 71, 74 Ш 10, 34, 57, 58, 62, 64, 
68 ІУ 36, 50 У 89 М14, 17, 33, 59, 
76, 77,82, УП 21 УШ42, 62, 108. 
Персијски рат: 1 23, 41, 69, 73, 76, 77, 
90, 97, 142 П 16 Ш 10 УІ82 УШ 24. 
Петра рш и место у Калабрији: УП 
33. 
Пидија река на трачком Херсонесу: 
УШ 106. 
Пидна град у Македонији: 161, 137. 
Пизистрат атински ійиранин: 1 20 
Ш 104 УІ 53, 54. 
Пијерија покрајина у Македонији: 
П 99, 100 У 13. 
Пијеријска долина: 11 99. 
Пијеријци: П 99. 
Пил град у Месенији: ТУ 3, 6, 8, 13, 
15, 16, 23, 27, 28, 30, 31, 32, 39, 41, 
46, 55, 80 М7, 14, 35, 36, 39, 44, 45, 
56, 115 УІ89, 105 УП 18, 26, 57,70, 
85. 
Пинд Планина у северној Грчкој: П 
102. 
Пирас град на Лезбу: 1 18, 35 УШ 23. 
Пирашани становници града Пира 
у Тесалији: П 22. 
Пиреј главна атинска лука: 193, 
107 П 13, 17, 48, 93 У 26 УЗОМШ 
1,76, 82, 86, 90, 92,94, 96. 


Пиреј лука у коринтском крају: 


УШ 10,11, 14, 15, 20. 


ПЕЛОПОНЕСКИ РАТ, ИНДЕКС 


Пирејски зид: П 17. 
Пирих Коринћанин: УП 39. 
Писандар Адшњанин: МИ 49, 53, 54, 
56, 63, 64, 65, 67, 68, 73, 90, 98. 
Пистилион Гељанин: М14. 
Писутна Персијанац: 1 115 Ш 31, 34 
УШ 5. 
Пит старији назив светилишћа у 
Делфима: И 29. 
Пит Абдеранин: М 18. 
Питак краљ трачког племена Едо- 
наца: ТУ 107. 
Питангел Тебанац: П 2. 
Питанска дружина-Пишана, село 
код Спарпте: 1 20. 
Питен Коринћанин: М1104У0 1. 
Питија Коркиранин: Ш 70. 
Питијске игре: У 1. 
Питодор Апшњанин, архонш ИИ 2.: 
Питодор војсковођа: Ш 115 М12, 65, 
У 19, 24У1 105. 
Платеја град у Беопшији: 1 130112, 5- 
7, 10, 12, 71,79 Ш 20, 21, 36, 50-52, 
57 ІУ 72 У 47 МП 18. 
Платејци становници Плап:еје: 1 3- 
5,9, 71-78 Ш 20-24, 52, 57, 59, 61, 
67, 68 М 67 М 17, 32 МІ 57. 
Плеистоанакт лакедемонски краљ: 
1107, 114, 1321121 Ш 26 У 16, 17, 
19, 24, 33, 75. 
Плеистолас Лакедемоњанин, ефор: 
У 19, 24, 25. 
Племириј рт: код Сиракузе: УП 4, 
22-25, 32, 36. 
Плестолиногефорат месец: М 19. 
Плеурон град у Еполији: Ш 102 
Пникс брежуљак у Апшни: МІП 97. 
Пол краљ рачког племена Одо- 
манћана: У 6. 
Полиант Коринћанин: УП 34. 
Полидамида Лакедемоњанин: ІУ 
123, 129, 130. 
Поликлет самски пшранин: 1 13 Ш 104. 


Рамфија Лакедемоњанин: 1 139 У 12- 
14 УШ 8, 39, 80. 

Полимед Ларишанин: П 22. 

Полис уйіврђено место у озолској 
Локриди: Ш 101. 

Полис Аргивац: П 67. 

Полихна град на Криту: 1 85 УШ 
14, 23. 


Полихњани становници града По- 
лихне: М 85. 
Понт в. Еуксинско море (Црно 
море): Ш 2 М175. 
Посејдон грчки бог мора: 1 128 11 84 
ІУ 118, 129 УШ 67, 102. 
Потиданија град у Еполији: ТУ 96. 
Потидеја град на македонском по- 
луострву Палени: 1 57-66, 118, 
119, 139, 139, 140 1 2, 13, 31, 58, 
67,70, 79 11 17 ТУ 120, 121, 129, 
130, 135 МГ31. 
Потидејани становници Пошидеје: 
1 56-66, 71, 124 170 У 31. 
Потика: П 79. 
Прасије град на обали Лаконије: П 
56 У1105 УП 18. 
Прасије ашинска општина: УШ 95. 
Пратодам: И 67. 
Превлака на Халкидику: 1 62, 64. 
Пријап град у Мизији: УШ 107. 
Пријена град у Јонији: 1 115. 
Прокле Аптшњанин: Ш 91, 98 У 19, 24. 
Прокна Пандионова кћерка: П 29. 
Проксен Локранин: Ш 103. 
Проњани становници града Прони- 
ја на Кефаленији: 11 36. 
Просопитида осшрво у Егишту: 1 
109. 
Просхиј град у Ешолији: Ш 102, 106. 
Прот острво уз Месенију: ТУ 13. 
Протеј Адшњанин: 1 45 Ц 23. 
Псаметих либијски краљ: 1 104. 
Птелеја ѓіврђава у Јонији: УШ 24, 31. 
Птелеон град у Елиди: У 18. 
Птеодор Тебанац: ТУ 76. 
Птихија острвце код Коркире: ТУ 46. 


Р 


Региј град у јужној Италији: Ш 86, 
88, 115 ТУ 1, 24, 25 У14,44,45, 46, 
50,51,79 УПА4, 35. 

24, 25 У144, 46. 

Рент пошочић у подручју Коринта: 
ІУ 42. 

Ренеја острвце код Дела: 1 13 Ш 104. 

Рај Ахајски- рш на улазу у Корин- 
ски залив: У 52. 

Рај Моликрејски рт у Еііолији на- 
супрош Рију Ахајском: П 84, 86, 
92. 

Риних Апшињанин: УШ 27. 


Сабилинт Молошанин: П 80. 

Садок Трачанин: 11 29, 67. 

Сакон Занкљанин: 15. 

Саламина острво уз обалу Атике: 
173, 137 1 94 Ш 17, 51 УШ 94. 

Саламина град на Кипру: 1 112. 

„„Саламинија" назив брода: Ш 33, 77 
У153, 61. 

Салет Лакедемоњанин: Ш 25, 27, 35, 
36. 

Салинтиј агрејски краљ: Ш 111, 114. 

Салинћани: ГУ 77. 

Сам осшрво уз обалу Јоније: 1 115, 
16011 Ш 321 75 УШ 16, 17, 
19,21, 25, 27, 30, 33, 35, 38, 41, 43, 
44, 47, 48, 50, 51, 53, 56, 63, 68, 72- 
77, 79, 80, 81, 85, 86, 89, 90, 96, 97, 
99, 100, 108. 

Сам: М15. 

Самејци апановници Саме, града 
на Кефаленији: П 30. 

Самљани становници Сама: 1 13, 
40, 41, 115, 116, 117 У14 УП 57 УЦ 
63,73: 75: 

Самљани из Анеја: П 32 ТУ 75. 

Сана град на Халкидику: ІУ 109. 

Сандиј брежуљак, на онали Јоније: 
Ш 19. 

Сањани становници града Сане: У 
18. 

Сард град у Лидији: 1 115. 

Свети рат: І 112. 

Селинунт град на Сицилији: М14,6, 
13,20,47, 48,62 УП 1,50 УШ 26. 


Рити два слана језерца између айі:- 
не и Елеузине: П 19. 

Род острво у Егејском мору: Ш8 УІ 
4,43 УШ41, 44, 45, 52,55, 60, 61. 

Родопи планина у Тракији: П 96. 

Рођани становници Рода: МУП 57 
УШ 44, 55. 

Роитеј град на Хелеспоншу: ТУ УЩ 
101. 


С 


Селинунћани становници Селинун- 
ита: УІ6, 8,47, 62,67 УП 1, 57, 58. 
Сербонидске мочваре у Египиу: І 
110. 
Сергеј Сикиоњанин: МП 19. 
Сермиле град у Македонији: М 18. 
Сермилијци становници града Сер- 
мила: 1 65. 
Сест град на Хелесионшу: 1 89 УШ 
62, 102, 104, 107. 
Сеут одриски краљ: П 97, 101 ГУ 101. 
Сибарис речица у Луканији: УП 35. 
Сибота мања острва уз обалу Епи- 
ра:1 47, 50, 52, 54 Ш 76. 
Сибота главна њихова лука: 
Сигеј град у Троади: М159 УШ 101. 
Сидусе место код Ерштре: МШ 24. 
Сика део града Сиракузе: М198. 
Сикан река у Иберији: М12. 
Сикан Сиракужанин, стратег М] 
73 УП 46, 50, 69. 

Сикани прастановници Сицилије: 
М12. 

Сиканија стари назив за Сицилију: 
М12. 

Сикион град на Пелопонезу: 1 111 П 
80 ТУ 70, 101 У 81. 

Сикиоњани становници Сикиона: 1 
108, 111, 14 191% 70, 101, 19 У 
52, 58, 59 УП 19, 58 УШ 3. 

Сикули становници једног дела Си- 
цилије: І 88, 90, 103, 115 ІУ 25, 
64, 65 У 4, 5 У12,3, 4,34, 45,48, 88, 
98 У 11, 32,57,58, 76, 79. 


Сима осигрвце: МІП 41, 42, 43. 
Симета река на Сицилији: М165. 
Симонид Апшњанин: [У 7. 
Сингијци сагановници града Синга 
у Македонији: М 18. 
Синойкија: Џ 15. 
Синти ирачко племе: П 98. 
Сиракуза град на СицилијиЛ 88 У 
4 МІЗ, 4, 5, 20, 35,37, 48, 49, 50, 52, 
63, 65, 78, 88, 96, 97, 1047111, 2,21, 
25,28, 42, 48, 50, 55, 57, 84У 26, 
78,85. 
Сиракужани становници Сиракузе: 
Ш 86, 90, 103, 115 ГМ 1, 24, 25, 58, 
65 У 4 М15,6, 11,17,20,32,41,45, 
48-51,63,64, 66,67, 69-73,75,78, 
80,82,84-86, 88,91,96-101 У 112-8, 
11,21,24, 25, 33, 36-59, 63, 64,71- 
73,76,79-86 УПІ28, 84,96, 104-106. 
Ситалк трачки краљ: 11 29, 67, 95, 
97, 98, 100, 101 ТУ 101. 
Сифа град у Беотији: ТУ 76,71, 89, 
90, 101. 
Сицилијско море: ТУ 24 М113. 
Сицилија: І 12, 14, 36, 44117, 6511 
86, 88, 90, 99, 103, 115, 16 1М 1,2, 
5, 24, 25, 45, 47, 58-61,81 УМ 4, 5 У] 
1,2-4,6-9, 11, 15, 17, 18,30,31, 33, 
34, 37, 42-44,48,61-63, 73,76,77, 
80, 85, 86, 88, 90-94, 104 “111, 3,4, 
7.12, 13:15. 51,97:58565,67: 72:19. 
86 УШ 1, 2, 4, 13, 26, 96, 106. 

Сицилијски рат УП 84. 

Сицилци (Сикелоти):У 59 М1 11,13, 
18,33,34,49,68,90,91 УП 18, 32,58 
“1126. 

Скандеја лука на Кийіери: ІЧ 54. 

Скелија Апшњанин: МШ 89. 

Скилеј рі у Арголиди: У 53. 

Скиона град на македонском йолуо- 
сйірву Палени: [У 120, 122, 129, 

130, 131, 133 У 2, 18. 

Скиоњани становници Скионе: ГҮ 
120-123, 129; 130 У 32. 

Скар осйірво код Еубеје: 198. 

Скиритида иланински крај у Лако- 
нији: М 33. 


Скирићани становници Скирипиг- 
де: М 67, 68, 71, 72. 

Скиронид Атињанин: УШ 25, 54. 

Скирфонда Тебанац: УП 30. 

Скити народ у северној црномор- 
ској области (Руске секене): П 
96, 97. 

Скитско краљевство: П 97. 

Скол град на Халкидику: У 18. 

Скомбра йланина у Тракији: Н 96. 

Сократ Ашињанин: П 23. 

Солигеја село у кориншском йо- 
дручју: ТУ 42, 43. 

Солигејско брдо брежуљак код Ко- 
ринша: [У 42. 

Солиј град у Акарнанији: П 30 Ш 95 
У 30. 

Солонета град на Сицилији: М12. 

Соп (Азой) река у Беотији: П 5. 

Состратид Ашињанин; Ш 115. 

Софокле Айіињанин: ТУ 115 ГУ 23, 
46, 65. 

Спарта град на Пелойонезу: 1 19, 86, 
[25 13102 2310 541У 325233, 
81, 132 У 14, 16, 36, 46, 76 УШ 5, 
85. 

Спартанци: ] 128, 131, 132 0 12, 25 ТУ 
89,11,27, 31.33.3780 У 19,63 УЦ 
19,58 УШ 3, 7, 11, 22, 39, 61,99. 

Спардок одришки краљ: П 101 ГУ 101. 

Спартијати земљопоседници и ко- 
њаници у Спаріпи: У 9. 

Спартол град на Халкидику: П 79 М 

18. 
Стага Персијанац: МІЦ 16. 
Стагира град на Халкидику: ТУ 88 М 
6, 18. 
Стенелапда Лакедемоњанин: 185, 
87 УШ 5. | 
Стесагора Самљанин: 1 116. 
Стирани становници града сишре 
на Еубеји: УП 57. 
Стифон Лакедемоњанин: ІУ 38. 
Страт град у Акарнанији: 11 80-84, 
102 Ш 106. 
Стратијци становници Страта: П 
81,82 11 106. 

Стратоника сестра краља Перди- 
ке: 1101. 

Стреб Апшњанин: 1 105. 

Стрепса град у Македонији: 1 61. 

Стримон река у Тракији и Македо- 
нији: 198, 100 П 96, 97, 99, 101 ТУ 
50, 102, 108 У 7 УП 9. 

Стромбих Апшњанин: 1 45. 

Стромбихида Апшњанин: 145 УШ 
15, 16, 17, 30, 62, 63, 79. 


Тајнар јужни рій Лаконије: І 128, 
133 УП 19. 
Тамос Егийћанин: УШ 31, 87. 
Танагра град у Беопшји: 1 108 1191, 
92 ТУ 76,91, 97 УП 29. 
Танаграни сигановници Танагре: Ш 
91 ТУ 93. 
Тантал Лакедемоњанин: ТУ 57 . 
Тапс град на Сицилији: М14,99, 101. 
Тарант град у јужној Италији: М134, 
44, 104 УШ91 
Тарип молошки краљ: П 80. 
Тас осигрво у Егејском мору: 1 100, 
10117 104, 105 УШ 64. 
Таулит Карац; УШ 85. 
Тауланћани илирско племе: 124. 
Таур Лакедемоњанин: ТУ 119. 
Ташани становници Таса: 1 101 1У 
107 У 6 УШ 64 
Теаген мегарски ширанин: 1 126. 
Теаген Апшњанин: У 19, 24. 
Теанет Платшејанин: Ш 20 
Теба главни град Беотије; П 2 ПІ 
22, 24, 62 ТУ 76, 91. 
Тебанци: 1 27 П 2-6, 71, 72, 78 #15, 
22, 24, 54-60, 68, 91 ТУ 93, 96, 133, 
У 17 У195 УП 18, 19, 30, 100. 
Тегеја град у Аркадији: У 32, 62, 64, 
74, 75, 76, 78, 82. 
Тегејани сійіановници Тегеје: П 67 ТУ 
134 У 32, 40, 57, 62, 65, 67, 71, 73. 
„Тезеј мишски краљ у Тракији: 1 15 
У161. 
Теихиј; Ш 96. 
Теј град у Јонији: УІН 16, 19, 20. 


Стронгил један од Еолских острва: 
Ш 88. 

Строфак Тесалац: ІУ 78. 

Сунион југоисточни рт Атике: УЏ 
28 УТПА, 95. 

Сунце помрачење: 1 23 П 28 ГУ 52. 

Сфактерија острво уз Месенију: ТУ 
8, 24, 55, 57 У 14, 15, 34, 43, 75 УП 
85. 


Тејани становници Теја: 1 32 УП 


57 УШ 16, 20. 


Тејсамен Трахињанин: Ш 92. 
Тејхиуса град у подручју Милеп:а: 


УШ 26, 28. 


Телид Лакедемоњанин: У 19, РА. 
Телид Брасидин оінац: П 25 Ш 69 


ГУ 70. 


Телија Сиракужанин: М1103. 
Темениди потомци Темена из 


Арга: П 99. 


Теменит свешилицше у Сиракузи: 


У175, 1000 УП 3. 


Темистокле Апшњанин: 1 14, 74, 90, 


91,93, 135-138. 


Тенед осигрво уз обалу Троаде: Ш 2, 


28, 35. 


Тенеђани становници Тенеда: УП 


97. 


Тењани становници кикладског 


острва Тена: МШ 69. 


Теодор Апшњанин: МІП 91. 
Теолит Акарнанац: П 102. 

Тера острво у Егејском мору: 11 9 
Терамен Апшњанин: МІП 68, 89, 90, 


91,92, 94. 


Тереј мштски краљ у Тракији: Н 29, 


67,95. 


Терес одриски краљ; П 29. 
Терија река на Сицилији: М150,94. 
Теримен Лакедемоњанин: УШ 26, 


29, 31, 36, 38, 43. 


Терме град у Македонији: 161 П 29. 
Термон Лакедемоњанин: МІШ 11. 

Термопили кланац између северне и 
средње Грчке: П 101 1191 ТУ 36. 
Тесал Пизистрашов син: 120 М155. 
Тесалија обласи: у северној Грчкој: 
12, 1 1М 78, 132 У 13, 14 УШ 43. 
Тесалци: 1 12, 102 П 22, 101 Ш 93 (У 
78, 108, 132 У 13, 51 УШ 3. 
Тесија Апшњанин: У 84. 
Тесимах Айіињанин: У 84. 
Теспија град у Беотији: ТУ 76, 133 
У195. 
Теспијци спшновници Тесйије: 1М 
93, 96, 133 УП 19. 
Теспротија покрајина у Епиру: 130, 
46, 56. 
Теспроћани становници Теспроцши- 
је: П 80. 
Теутласа острво уз обалу Карије: 
УШ 42. 
Теутиапле Елиђанин: Ш 29. 
Тиамис река у Епиру:1 46. 
Тидеј Хијанин: УШ 38. 
Тијам планина у Акарнанији: 11 106. 
Тилатејци (прачко племе: П 96. 
Тимагора Тегејанин: П 67. 
Тимагора Кизијац: МІП 6, 8, 39. 
Тиманор Коринћанин: 129. 
Тимант Коринћанин: 1 29. 
Тимократ Айињанин: П 105. 
Тимократ Коринћанин: 11 33. 
Тимократ Лакедемоњанин: П 85, 92. 
Тимократ Ашињанин: У 19. 
Тимоксен Коринћанин: П 33. 
Тимохар Апшњанин: МШ 95. 
Тирани: 1 17. 
Тиреатида йодручје града Тиреје: МІ 
95. 
Тиреја град у Арголиди: П 21 ІМ 56, 
57У 41. 
Тиренско море: ТУ 24 М1 62 УП 58. 
Тирењани народ из Мале Азије: УП 
93, 34. 57. 
Тирсени (Епгрурци): ГУ 109. 
Тарсенија (Етрурија): М1 103. 


Тис град на Халкидику: ТУ 109 У 35. 


Тисаферн Персијанац: МІП 5, 6, 16- 
18, 20, 25, 26, 28, 29, 35-37, 43-50, 

52-54, 56-59, 63, 65, 78, 80-83, 87, 
99, 108, 109. 
Тисандар Аподоћанин: Ш 100. 
Тлеполен Апшњанин: | 117. 
Толмај Ашшњанин: ТУ 53, 119. 
Толмај Апшњанин: 1 108, 113. 
Толмида Апшњанин: 1 108, 113. 
Толмида Плашејанин: Ш 20. 
Толоф Офиоњанин: Ш 100. 
Толофоњани становници Толофо- 
на, града у озолској Локриди: Ш 
101. 
Томеја место код Пила у Месенији: 
[У 118. 
Торик фила у Апшци: УШ 95. 
Торилај Фарсаланин: ТУ 78. 
Торона град у Македонији: ТУ 110, 
120, 122, 128, 129, 132 У 2,3, 6, 18. 
Тороњани становници Тороне: ГУ 
111, 113, 114 3. 
Тразимах Апгњанин; УШ 76. 
Тразимелида Лакедемоњанин: ТУ 11. 
Тракија: 1 56, 68, 100, 130 П 29, 58, 
ОВУ 10, 74, 75778282, 101, 
102, 105 У 2, 6, 12, 21, 30, 31, 34, 
35, 38, 67 У 10 У 127. 

Трасибул Апшњанин: УШ 73, 74, 76, 
81, 100, 104, 105. 

Трасикле Атшњанин: У 19, 24 УШ 
15, 17. 

Трасил Аргивац: У 59, 60. 

Трасил Апшњанин;: УШ 73, 74, 100, 
104, 105. 

Трахинија подручје града Трахина 
у Тесалији: Ш 91, 92, 100 КУ 78 У 
12:90, 

Трахињани становници Трахиније: 
Ш 92. 

Трачани: Д 29, 96-98, 100, 1011У 79, 
102 УП 9, 29, 30. 

Трачка врата: У 10. 

Трери (прачко племе: П 96. 

Трибали йірачко или илирско иле- 
ме; 196 ТУ 101. 

Трија апшчка фила: 1 114. 
Триасијска равница део елеусинске 
равнице: П 19, 20, 21. 

Тринакрија старо име за Сицилију: 
М12 


Триопија рі у Карији: МІП 35, 60. 

Триподиск село у Мегариди: ТУ 70. 

Тритејани сійановници града Три- 
шеје у Фокиди: Ш 101. 

Троада област у Малој Азији, 
обласйі Троје: 1131. 

Трогил лука код Сиракузе: М199 УП2. 

Троизен град у Арголиди: 1 115 ТУ 
21, 45, 118. Е 

Троизењани становници Троизена: 
127 УШ 3. 

Троја: 18,11 ТУ 120М1 2. 

Тројански рат: 1 3, 12, 14 П 68. 

Тројанци: У12. 


Трониј град ейикнемидских Ло- 
криђана, јужно од Термойила: П 
26. 
Тротил место на Сицилији: М14. 
Тукидид атински војсковођа: | 117. 
Тукидид Олоров син: 1 1, 20-23 П 48 
Ш 25, 88, 11617 51, 104-107, 135 
У 20, 26 УГ7,93 УП 18 УШ6, 60. 
Тукидид Фарсаланин: УШ 92. 
Тукле Апшњанин: Ш 80, 91, 115 УП 17. 
Туклес Халкиђанин: МІЗ. 
Туриј град у јужној И талији: УІ 61, 
88, 104 УП 33, 35. 
Турија подручје града Турија: 1 101. 
Туријани становници Турија: М1Г104 
У 033, 35,57 УЦ 84. 

Фагрета град у Тракији: 199. 
Фазелис град у Ликији: П 69. 
Факиј град у Тесалији: ТУ 78. 
Фалерон ашинска лука: 1 107. 
Фалеронски зид: П 13. 
Фалије Коринћанин: 124. 
Фана рш на Хију: УШ 24. 
Фанатида обласи: града Фаношеја у 
Фокиди: ТУ 76. 
Фаномах Атињанин: П 70. 
Фанотис град у Фокиди: ТУ 89. 
Фаракс Лакедемоњанин: ТУ 38. 
Фарнабаз Персијанац: П 67 УШ 6, 8, 
39, 62, 80, 99, 109. 
Фарнак Персијанац: 1 129 167 У 1 
“Ір 6, 58. 
Фар острво испред египашске оба- 
ле: 1104. 
Фарсала град у Тесалији: 11111 22 
ГУ 78 УШ 92. 
Фарсалани становници Фарсала: П 
22. 
Фаселида град у Ликији: УШ 88, 99. 
Феак Ашињанин: У 4, 5. 
Феачани становници острва Схе- 
рије у "Одисеји": 125. 
Феб (Светли), Аполонов надимак: 
ІП 104. 


Федим Лакедемоњанин: У 42. 
Феја лука у Елиди: П 25 УЦ 30. 
Фенида арѓивска свешиштеница: Гу 
199: 
Феникија: 1116 П 69. 
Феникунт лука у Лидији: УШ 34. 
Фенип Апшњанин: ТУ 118. 
Феничани: 1 8, 112 У12 МШ 87. 
Ферани сигановници града Фере у 
Тесалији: П 22. 
Филеид Тебанац: П 2. 
Филемон Айињанин: П 67. 
Филип Македонац: 1 57, 59 П 55, 100. 
Филип Лакедемоњанин: УШ 28, 87, 
99. 
Филократ Айіињанин: У 116. 
Филоктет грчки јунак из Тројан- 
ског рата: 1 10. 
Филохарида Лакедемоњанин: ТУ 
119 У 19, 21, 24, 44. 
Фирк утврђење у Елиди: У 49. 
Фиска град у Македонији: П 99. 
Фитиј град у Акарнанији: ПІ 106. 
Флиасија подручје града Флијунита: 
М1105. 
Флијунт град на Пелопонезу: ТУ 133 
М 57, 58, 83, 115. 

Флијунћани становници Флијунита: 
127 ІУ 70 У 57-60, 115. 

Фокеида подручје града Фокеје: 
УШ 101. 

Фокеја град у Јонији: М 4. 

Фокеја град на Сицилији: УШ 32, 33. 

Фокејани становници града Фоке- 
је: 113. 

Фокида покрајина у средњој 
Грчкој: 1108 П 29 Ш 95 ІУ 76. 

Фокиђани сигановници Фокиде: 1 
107, 111, 112 19 Ш 95, 101 [У 76, 
89, 118 У 52, 64 УШ 3. 


Хаброних А ињанин: 191 
Хагион Апшњанин: 1 117 Е 58 ТУ 102 
У 11, 19, 24 М131 УШ 68, 89. 
Халејци становници града Халеје у 
озолској Локриди: Ш 101. 
Халек река у јужној И талији: Ш 99. 
Халијарћани становници града Ха- 
лијарша у Беотији: ТУ 93. 
Халидеј Лакедемоњанин: МПІ 8. 
Халијеја халијска земља, подручје 
града Халије у Арголиди: 1 105. 
Халикарнас град у Карији: УШ 42. 


Халикарнашани становници Хали- 


карнаса: МІП 108. 

Халис река у Малој Азији: 1 16. 

Халке острво у близини Рода: МШ 
41, 44, 55, 60. 

Халкида град на Еубеји: 1 108 М14 
УП29 УШ95. 

Халкида: 1 83. 


Халкидик полуострво у Македони: 


ји: 1 58,95 У 83 УШТ. 


Халкидик у Тракији: 166, 101 ТУ 79, 


103, 110, 123. 
Халкидска Опикија: М14. 
Халкиђани с Еубеје: 115 У13,4,5, 
44,76,79,84 У 1 57. 
Халкиђани из Тракије: 1 57, 58 ,62, 


65 079, 95, 99 101 ГМ 7, 64, 78, 79, 


81, 84,103,114, 1247 3, 6,21, 31, 
80 У110. 

Формион Атињанин: 164, 65, 117 П 
29, 58, 68, 69, 30, 81, 83-86, 88, 90, 
92, 102, 103 ПІ7, 17. 

Фотије хаонски вођа: П 22. 

Фригеја село у Атици: УШ 6. 

Фринис Лакедемоњанин: ҰШ 6. 

Фриних Апшњанин: УШ 25, 27, 48, 
50, 51, 54, 68, 90, 92. 

Фтиотида покрајина у Тесалији: 1 3. 

Фтиоћани становници Фегиошиде: 
УШ 3. 





Х 


Халкијејци становници града Хал- 
кије на Сицилији: МІП 32. 
Хамаксит град у Еолиди: УШ 101. 
Хаонци народ у Епиру: П 68, 80, 81. 
Харадра йойіок у Арголиди: У 60. 
Харибда еснац између И талије и 
Сицилије: ТУ 24. 
Харикле Апшњанин: МП 20 ,26. 
Хармин Апшњанин: МІП 30, 41, 42, 
73: 
Хармодије Апшњанин: 1 20 153,54, 
56,57,59. 
Харпагиј град у Мизији: УШ 107. 
Хебар река у Тракији: П 96. 
Хегесандар Лакедемоњанин, Хе?е- 
зандридин отац: УЦ 91. 
Хегесандар Пасишелидин ошац; ТУ 
132. 
Хегесандар Теспијанин: УП 19. 
Хегесандрид Лакедемоњанин: МІП 
91, 94, 95. 
Хегесапида Лакедемоњанин: У 52. 
Хедради острва код Тареніпа: УП 33. 
Хел град у Лаконији: ТУ 54. 
Хеланик историчар: 197. 
Хелен Деукалионов син: 1 3. 
Хелена Менелајева жена: 19. 
Хеленско море Егејско море: 14. 
Хелеспонт: 198, 128 П 9, 67, 96 ТУ 75 
М177 УШ 6, 8, 22, 23, 39, 61, 62,79, 
80, 86,96,99, 100, 103, 106, 108, 109. 
Хелик Мегаранин: УП 80. 

Хем планина у Тракији: П 96. 

Хера богиња: 1 24 Ш 68, 75, 79, 81 ГУ 
133 У 75. 

Херакле мишски херој: І 24 М 64 УП 
72. 

Хераклеја Трахинска: Ш 92, 100 ТУ 
78 М 12, 51,52. 

Хереја Апшњанин: УШ 74, 86. 

Хераклејани сйќановници Херакле- 
Је: У 51. 

Хераклеотида краљ у Битинији: ТУ 
ИЭ; 

Хераклид Сиракужанин: У173. 103. 

Хераклиди Хераклови потомци: 1 
12 М13. 

Хере град у Јонији: УШ 19, 20. 

Хереада Апшњанин: Ш 86. 

Херејани сиановници града Хереје 
у Аркадији: У 67. 


Херматунт град у Етолији: УШ 101. 


Хермес 602: УП 29. 

Хермионе град у Арголиди: 1 128 П 
56. 

Хермионда Тебанац: Ш 5. 

Хермиоњани сановници града 
Хермионе: 127 УШ 3. 

Хермократ Сиракужанин: ГУ 58 М1 
32,35, 72,73, 75,81,99 УП 21,72 
УШ 26, 29,45, 85. 

Хермон Апшњанин: УШ 92. 

Хермон Сиракужанин: ТУ 58 У132, 
72. 

Херонеја град у Беотији: 1 113 ГУ 
76, 89. 

Херсонес Трачки: 111 УШ 62, 99, 102. 

Херсонес Кориншски: ТУ 42, 43. 

Хесијци локридско племе: Ш 101. 


Хесиод грчки песник из 8. века: Ш 96. 


Хестиодор Апшњанин: П 70. 

Хефест бог: Ш 88. 

Хиблеја Гелска град на Сицилији: 
У162, 63. 

Хиблејци (Мегарани) становници 
Хиблеје: М194. 

Хиблон сикулски краљ; М14. 

Хиерамен Персијанац: МІП 58. 


Хиј острво у Егејском мору: 1 14, 
116, 117 Ш 104 ГУ 13, 129 УІЗІ УШ 
610, 14-17, 20, 23, 24, 28, 30-34, 38,41, 
55,60, 64, 79,99, 100. 

Хијакинтије спартанске свечано- 
сіни: У 23. 

Хијејани становници Хијеје, града 
у Локриди: 11 9, 5611 10, 321У 51 
У143, 85 УН 57 ҮШ 5, 7,9, 10, 12, 
14, 16, 17,19, 21, 22, 24, 32, 33,38, 
40, 45, 55,56,61,63,101. 

Хијани становници Хија: Ш 101. 

Хијера једно од Еолових осигрва: Ш 
88 


Хијерејани становници Хијера: Ш 92. 


Хијерофон Айињанин: Ш 105. 

Хикара шврђава на Сицилији: У162. 

Хилај лука на острву Коркири: Ш 
81, 72. 

Хилија река у јужној Италији :УП 
35 


Химера град на Сицилији: ІП 115 МІ 
5,62 МИА. 

Химерани становници града Химе- 
ре: УП 1, 58. 

Химереј место у Тракији УШ 9. 

Химериј рі и лука у Епиру: 1 30, 46, 
48 


Хионид Лакедемењанин: У 19, 24. 

Хипагрета Лакедемоњанин: ТУ 38. 

Хипарх Апшњанин: Ш 20 УП 54 57. 

Хипербол Апшњанин: МПІ 73. 

Хиперохида Ашшњанин: У155. 

Хипија Аркађанин: Ш 34. 

Хипија атински пшранин: 1 20 М1 
54 59. 

Хипник Атшињанин; П 91. 


Хипокле ширанин у Ламисаку: У159. 


Хипокле Ашшњанин: УШ 13. 

Хипократ Апшњанин: ІУ 66, 67, 76, 
77, 89, 90, 93-95, 101. 

Хипократ иранин Геле: М15. 

Хипократ Лакедемоњанин: МІП 35, 
99, 107. 


Хипонида Лакедемоњанин: У 71, 72. 


Хисија град у Арголиди: У 83 
Хисија град у Беотији: Ш 24. 
Хистасп Персијанац: 1 115. 

Хистиеја град на Еубеји: УП 57. 

Хистиејани спілновници Хисйіиеје: 1 
114 УП 57. 

Хомер: 13, 10141 Ш 104. 

Хоплихида Фарсаланин: ТУ 78. 

Хореада Апшњанин; Ш 86, 90. 
Хрисид Коринћанин: П 33. 
Хрисида Аргивка: П 2 ГУ 133. 
Хромон Месењанин: Ш 98. 


(саставио Горан Пиљак) 


